
NEMATOMAS 
ŽMOGUS 


I skyrius 
NEPAŽISTAMOJO PASIRODYMAS 


Nepažįstamasis pasirodė vasario mėnesio pradžioje, šal- 
tą žiemos dieną. Siautė vėjas ir pūga — paskutinė šių metų 
pūga. Jis, matyt, atėjo pėsčias iš Bremblhersto geležinke- 
lio stoties; stora pirštine apmautoje rankoje jis laikė nedi- 
delį juodą lagaminėlį. Žmogus buvo apsimuturiavęs nuo 
galvos iki kojų. Platūs jo fetrinės skrybėlės kraštai dengė 
visą veidą, kyšojo tik blizgantis nosies galiukas; pečiai 
ir krūtinė buvo apsnigti, panašiai kaip ir lagaminėlis. Vos 
vilkdamas sušalusias ir pavargusias kojas, jis įėjo į smuk- 
lę „Karieta ir arkliai" ir sviedė lagaminėlį ant grindų. 

— Ugnies! — sušuko įis.— Būkite gailestingi! Kambarį 
ir ugnies! ; 

Nusikratęs sniegą, jis nusekė paskui misis Hol į erdvią 
svetainę susitarti dėl sąlygų. Pasikalbėjimas buvo trumpas. 
Numetęs jai du soverenus, nepažįsiamasis apsigyveno. 

Misis Ro! pakūrė židinį ir paliko svečią vieną, norėda- 
ma pati paruošti jam pietus. Susilaukti žiemos meiu Ai- 
pinge nuomininko, netgi tokio, kuris nesidera, buvo negir- 
dėtas laimikis, ir misis Hol nusprendė pasirodyti verta 
tokios netikėtai tekusios laimės. 

Kai kumpis gerai apkepė, šeimininkė, pavaišinusi ap- 
snūdusios išvaizdos tarnaitę Milę keliais piktais žodžiais 
(kurie, matyt, turėjo kiek sužadinti jos energiją), nunešė 
į svetainę staltiesę, indus bei stiklines ir ėmė ruošti ypa- 
tingai šaunų stalą. Židinyje Hnksmai tratėio ugnis, bet 
svečias, be galo stebindamas šeimininke, vis dar tebebuvo 
su skrybėle ir apsiausiu. Jis stovėjo atgręžęs jai nugarą, 
žiūrėdamas pro langą į krintantį sniegą. 

Jo rankos, vis dar su pirštinėmis, buvo sunertos už nu- 
garos, ir jis atrodė kažko susimąstęs. Šeimininkė paste- 
bėjo, kad tirpstąs sniegas nuo jo pečių laša ant kilimo. 

— Duokite man, sere, savo apsiaustą ir skrybėlę — 
prašnekino ji svečią — aš juos nunešiu į virtuvę ir paka- 
binsiu pradžiūti. 

— Nereikia, — neatsigręždamas atsiliepė jis. 

Jai pasirodė, kad gerai nenugirdo atsakymo, ir jau bu- 
vo beketinanti pakartoti savo prašymą. 

Nepažįstamasis atgręžė galvą ir per petį pasižiūrėjo į 
ją. 

— Aš pasiliksiu taip, kaip esu, — pareiškė jis. 

Dabar šeimininkė pastebėjo, kad jis dėvi didelius mė- 
lynus tinklinius akinius ir augina tankias žendenas, den- 
giančias veidą. 

— Gerai, sere,— atsakė ji — kaip jums patinka. Kam- 
barys bematant prišils. 

Nepažįstamasis nieko neatsakė ir vėl atgręžė jai nu- 
garą. Misis Hol, matydama, kad pokalbis nesiseka, skubiai 
užtiesė stalą ir- išėjo iš kambario. Sugrįžusi ji rado jį vis 
dar tebesiovinti prie lango lyg akmens statulą; jo apykak- 
lė buvo pakelta, šlapi skrybėlės kraštai, palenkti žemyn, 
visiškai dengė veidą ir ausis. Padėjusi ant stalo kiaušinie- 
nę, ji beveik sušuko: 

— Prašau pusryčių, sere! 

— Dėkoju, — tuoj pat atsakė jis, bet nepasijudino iš 
vietos, kol ji, išėjusi iš kambario, uždarė duris. Paskui jis 
ūmai apsigręžė ir greitai priėjo prie stalo. 

Sugrįžusi į virtuvę, šeimininkė išgirdo ritmiškai besi- 
kartojanti garsą. Čirkšt, čirkšt, čirkšt — čirškėjo šaukštas 
į lėkštę. 

— Ak, ta mergšė! — tarė misis HolL.— O aš irgi pamir- 
šau! Ak tu kuitena! — Ir pati ėmė trinti garstyčias, išba- 
rusi keliais smarkiais žodžiais Milę už nepaprastą jos ne- 
rangumą. Ji pati suspėjusi iškepti kiaušinienę su kumpiu, 
paruošti stalą, padaryti visą, kas reikalinga, o Milė —tai 
tau ir padėjėja! — palikusi svečią be garstyčių. O jis ką tik 
dabar atvyko ir, matyt, ketina čia ilgiau pagyventi. Pa- 
murmėjusi misis Hol pridėjo pilną garstyčinę ir, kiek iš- 
kilmingai pastačiusi ją ant juodo paauksinto arbatinio pa- 
dėklo, nunešė į svetainę. - 

Ji pasibeldė ir tuojau pat įėjo. Jai pasirodžius, nepa- 
žistamasis staiga subruzdo, ir ji tepamatė, kad kažkas bal- 
tas švystelėjo po stalu. Atrodė, lyg jis kažką būtų paėmęs 
nuo grindų. Ji pastatė garstyčinę ant stalo ir dar pastebėjo, 
kad apsiaustas ir skrybėlė kabo ant kėdės priešais židinį, 
o ant plieninių grotelių stovi pora peršlapusių pusbačių. 

Grotelės, žinoma, aprūdys. Misis Hol ryžtingai prisiartino 
prie židinio ir tvirtu tonu pareiškė: 

— Dabar, aš manau, galima paimti jūsų daiktus ir iš- 
džiovinti. 

— Palikite skrybėlę — kimiu balsų tarė svečias. Atsi- 
gręžusi ji pamatė, kad jis išsitiesęs sėdi kėdėje ir žiūri 
1 Ją. 

Valandėlę ji stovėjo išplėtusi akis, netekusi žado. 

Apatinę veido dalį jis buvo prisidengęs kažkuo baltu — 
servetėle, atsivežta su savim, — negalėjai matyti nei jo 
burnos, nei smakro. Todėl ir jo balsas skambėjo taip ki- 
miai. Bet ne tai nustebino misis Hol. Nepažistamojo kakta 
nuo pat mėlynų akinių krašto buvo aprišta baltu tvarsčiu, 
o kitas tvarstis dengė jo ausis, tad neuždengta liko tiktai 
smaili rausva nosis. Ta nosis buvo tokia pat rausva ir 
blizgėjo, kaip ir tą valandą, kai nepažįstamasis čia atvy- 
ko. Jis vilkėjo rudos spalvos aksominę striukę; aukšta, 
juoda, drobe pamušta apykaklė buvo pakelta. Tankūs juo- 
di plaukai, netvarkingai išlindę iš po sukryžiuotų tvarsčių, 
kyšojo pluoštais, todėl nepažįstamojo veidas atrodė labai 
keistai. Šita apmuturiuota ir sutvarstyta galva taip nuste- 
bino misis Hol, kad ji valandėlę stovėjo visa nustėrusi. 

Jis neatitraukė servetėlės nuo veido ir, vis prilaikyda- 
mas ją pirštinėta ranka, tebežiūrėjo į šeimininkę pro ne- 
permatomus mėlynų akinių stiklus. 

— Palikite skrybėlę, — neaiškiai tardamas žodžius, pa- 
kartojo jis iš po baltos servetėlės. 

Misis Hol, atsipeikėjusi nuo sal, padėjo skrybėlę 
atgal ant kėdės prie židinio. 

— Aš nežinojau, sere. ..— ištarė ji — kad... — ir suglu- 
musi nutilo, 

— Dėkoju jums,— atsakė jis sausai, žiūrėdamas čia į 
ją, čia į duris. 

— Aš tuojau pat viską išdžiovinsiu, sere,— pareiškė ji 
ir išėjo iš kambario, išsinešdama drabužius. Tarpduryje ji 
vėl pažvelgė į aptvarstytą jo galvą ir nepermatomus aki- 
nius; jis vis dar tebelaikė servetėle prisidengęs burną. Iš- 
eidama iš kambario, ji truputį virpėjo, ir jos veidas iš- 
kalbingai bylojo apie didžiausią sumišimą.— Savo gyveni- 
me. ..— sušnibždėjo ji. — Na sakykit jūs man! — Ji tyliai“ 

sugrįžo į virtuvę ir net nepaklausė Milę, ko ji ten dabar 
kniūsiasi, 

Tuo tarpu nepažįstamasis klausėsi tolstančių šeiminin- 
kės žingsnių. Prieš pradėdamas iš naujo valgyti, jis smal- 
siai pažvelgė į langą. Paskui padėjo servetėlę ir kiek už- 
valgė; pagaliau atsistojo ir, laikydamas rankoje servetėlę, 
priėjo prie lango ir nuleido užuolaidą iki baltos užuolaidė- 
lės, dengiančios apatinę lango dalį. Kambaryje pasidarė 
prietema. Kiek aprimęs, jis grįžo prie stalo ir valgė to- 
liau. 

— Vargšas, jis susižeidė arba jam padarė operaciją, 
ar kas kita atsitiko,— tarė misis Hol,— visas suraišiotas, 
net baisu pažiūrėti! 

Ji įmetė anglies į krosnį, pastatė ožį drabužiams džiau- 
ti ir ant jo ištiesė svečio apsiaustą. 

— O tie akiniai! Sakytumei, koks naras, o ne žmo- 
gus.— Ant ožio galo ji pakabino jo šaliką.— O veidą dang- 
sto skarmalu! Ir kalba pro jį! Gal ir burną jam skauda! 

Staiga ji apsigręžė, matyt, kažką atsiminusi. 

— O dieve! — sušuko ji.— Mile! Nejaugi blyneliai dar 
neiškepė! 

Kai misis Hol įžengė į svetainę nuimti stalo, ji dar 
kartą įsitikino, kad jos spėjimas teisingas — nepažįstamojo 
burna buvo subjaurota arba sužalota kokio nelaimingo 
atsitikimo. Nepažįstamasis rūkė pypkę ir visą laiką, kol ji 
buvo kambaryje, nė karto neatitraukė šilkinės skarelės, 
dengiančios apatinę jo veido dalį, ir nepaėmė į burną 
kandiklio. Ir visiškai ne dėl to, kad būtų užmiršęs pypkę, 
nes misis Hol pastebėjo, kaip jis vis dirsčioja į smilkstantį 
tabaką. Nepažistamasis sėdėjo kertėje, atgręžęs nugarą į 
nuleistą lango užuolaidą. Pasisotinęs ir sušilęs, jis, matyt, 
jautėsi geriau, ir jo kalba jau nebuvo tokia kapota bei su- 
irzusi. Prie rausvo ugnies atšvaito ir didžiuliai jo akiniai 
tarytum atgijo. | 

— Bremblhersto stotyje palikau šiokį tokį bagažą — 
tarė jis — Ar negalėtumėt pasiųsti ką nors jo atgabenti? 

Išklausęs jos atsakymą, jis ypatingai mandagiai linkte- 
lėjo aptvarstytą savo galvą. 

— Tiktai rytoj! — tarė jis.— Argi negalima anksčiau? — 
Ir labai nusiminė, išgirdęs, kad negalima.— Jokiu būdu ne- 

galima?— vėl pakartojo jis— (O gal vis dėlto atsirastų 
žmogus, kuris nuvažiuotų su vežimu į stotį? 

Misis Hol mielai atsakinėjo į jo klausimus, tikėdamasi 
šitaip itraukti jį į pokalbį. 

— Kelias į stotį labai status, — tarė ji ir, pasinaudoda- 
ma proga, pridūrė:— Pernai ant to kelio apvirto vežimas. 
Ir keleivis, ir vežėjas užsimušė. Ar daug reikia nelaimei 
įvykti? Viena akimirka — ir baigta, ar ne tiesa, sere? 

Bet svečią nebuvo lengva įtraukti į pašnekesį. 

— Tiesa, — atsakė jis ramiai, žiūrėdamas pro neperma- 
tomus savo akinius. 

— Bet pasveikti ne taip lengva, ar ne tiesa? Šiai, saky- 
sim, Mano seserėnas Tomas dalgiu persipjovė ranką — su- 
klupo ir persipjovė,— tai ar tikėsite, gerbiamasis, tris mė- 
nesius vaikščiojo su aptvarstyta ranka. Nuo to sykio aš ne- 
galiu apsakyti, kaip bijau dalgio. 

— Taip, žinoma, visai suprantama, — tarė svečias. 

— Vienų tarpu net bijojome, kad jam teks daryti ope- 
raciją, taip buvo blogai. 

Svečias trūksmingai nusijuokė, tarytum sulojo. 

— Taip jam buvo blogai? — pakartojo jis. 

— Taip, sere. Ir tatai anaiptol nebuvo juokinga tiems, 
kuriems teko jį slaugyti. Pavyzdžiui, kad ir man, sere, nes 


sesuo gana turėjo vargo su savo mažaisiais. Vis aprišk, 


vis nurišk tą jo ranką, taigi jeigu jau leisite, sere. .. 

— Duokit man, gerbiamoji, degtukų, — staiga nutraukė 
ją svečias. — Mano pypkė užgeso. 

Misis Hol užsikirto. Žinoma, iš jo pusės vis dėlto ne- 
mandagu taip staiga nutraukti jos kalbą, po to, kai įi jam 
viską papasakojo. Valandėlę ji rūsčiai žiūrėjo į ji, bet, 
prisiminusi du soverenus, nuėjo atnešti degtukų. 

— Labai dėkoju, — tarė jis, kai ji padėjo degtukus ant 
stalo, ir, atgręžęs jai nugarą, ėmė vėl žiūrėti pro langą. 
Matyt, jam buvo nemalonu klausytis apie operacijas ir 
tvarsčius. Ji nusprendė nebegrįžti prie tos temos, tačiau 
šiurkšti nepažįstamojo laikysena supykdė ją, ir Milei tą 
popietę teko gerokai. 

Svečias išbuvo svetainėje ligi ketvirtos valandos, ne- 
duodamas nė mažiausios progos užeiti pas jį. Beveik visą 

ią laiką kambaryje buvo labai tylu; turbūt jis sėdėjo prie 
baigiančio degti židinio ir rūkė pypkę, o gal šiaip snaudė. 

Tačiau, jeigu koks smalsuolis būtų pasiklausęs, būtų iš- 
girdęs, kaip jis pažarstė anglis, o paskui kokias penkias mMi- 
nutes vaikštinėjo po kambarį, kalbėdamasis pats su savim. 
Paskui vėl atsisėdo, ir po juo sugirgždėjo kėdė. 


II skyrius 
PIRMIEJI TEDŽIO HENFRIO ĮSPŪDŽIAI 


Ketvirtą valandą, kai jau beveik visai sutemo ir misis 
Hol jau drąsinosi užeiti pas gyventoją ir paklausti, ar jam 
nercikia arbatos, į smuklę įžengė laikrodininkas Tedis 
Heniris. 

— Koks bjaurus oras, misis Hol! — tarė jis — 0 aš dar 
su lengvais pusbačiais. 

Už lango snigo vis tirščiau. 

Misis Hol pritarė jo žodžiams ir, pamačiusi jo ranko- 
se lagaminėlį su įrankiais, staiga nudžiugo. 

— Žinote ką, jeigu jau čia atvykote, tai gal malonėsi- 
te patikrinti laikrodį svetainėje. Jis eina gerai ir muša kaip 
reikia, bet valandų rodyklė vis rodo tik šeštą velandą ir 
įokiu būdu nenori toliau pajudėti. 

Tr, rodydama laikrodininkui kelią, ji žengė svetainės 
link, pasibeldė į duris ir įėjo į vidų. 

Svečias — kaip ji spėjo pastebėti, atidarydama duris — 
sėdėjo kėdėje priešais židinį ir, rodosi, snaudė. Aptvarsiy- 
ta jo galva buvo nusvirusi į šoną. Kambaryje švietė tik 
rausva židinio liepsna. Misis Hol viskas pasirodė rausva, 
keista ir neaišku, juoba kad neseniai ji uždegė lempą prie 
smuklės baro ir jos akys buvo apžilpusios. Akimirksnį jai 
pasivaideno baisi, plačiai prasižiojusi įnamio burna per 
visą apatinę veido dalį. Tai buvo akimirksnio įspūdis — 
balia aptvarstyta galva, didžiuliai akiniai akių vietoje ir 
po jais plati, prasižiojusi tarytum žiovaujančio žmogaus 
burna. Bet štai jis pajudėjo, išsitiesė kėdėje ir pakėlė ran- 
ką. Ji atidarė duris iki galo, kambaryje pasidarė šviesiau. 
Tada ji geriau įsižiūrėjo ir pamatė, kad jo veidas prideng- 

tas šaliku, panašiai kaip anksčiau servetėle. Ji nusprendė, 
kad visa, kas jai pasivaideno, buvo tik šešėlių žaismas. 

— Gal leisite, sere, laikrodininkui apžiūrėti laikrodį?— 
tarė šeimininkė atsipeikėjusi. 

— Apžiūrėti laikrodį?— paklausė jis, mieguistai dairy- 
damasis aplinkui. Paskui, lyg pabudęs iš miego, pridūrė:— 
Prašau! 

Misis Hol nuėjo atnešti lempos, o svečias pakilo iš kė- 
dės ir pasirąžė. Atsirado lempa, ir misteris Tedis Henris, 
įžengęs į kambarį, atsidūrė akis į akį su aptvarstytu Žžimo- 
gum. Jis, anot jo paties žodžių, buvęs „pritrenktas . 

— Labas vakaras, —tarė nepažįstamasis, žiūrėdamas į ji 
„nelyginant jūrų vėžys“, anot Tedžio — toks palyginimas, 
matyt, atėjo jam į galvą dėl tamsių akinių. 

— Tikiuosi tarė misteris Henfris,— aš jums netruk- 
dysiu? 

— Nė kiek, —atsakė svečias.— Nors aš maniau, — pri- 
dūrė jis, kreipdamasis į šeimininkę — kad šis kambarys 
atiduotas naudotis tik man vienam. 

— Aš pagalvojau, sere— atsakė šeimininkė, — kad 
jums bus geriau, jeigu laikrodis. .. 

— Žinoma,— nutraukė ją nepažįstamasis, — žinoma, bet 
apskritai aš norėčiau būti vienas ir nemėgstu, kai kas ma- 
ne trukdo. Bet aš džiaugiuosi, kad laikrodis bus pataisy- 
tas, —tarė jis, pastebėjęs, kad misteris Henifris stabtelėjo 
ir nesiryžta eiti toliau. Jis jau buvo beketinąs atsiprašyti ir 
pasišalinti, bet svečio žodžiai jį nuramino. 

Svečias atgręžė nugarą į židinį ir sunėrė užpakalyje 
rankas. į 

— Kai laikrodis bus sutaisytas,— pareiškė jis — aš iš- 
gersiu arbatos. Bet pirmiau tegu būna sutaisytas laikrodis. 

Misis Ho! jau ketino išeiti iš kambario — šį kartą ji 
visiškai nebandė užmegzti kalbos, nes nenorėjo būti šiurk- 
ščiai nutraukta misteriui Henfriui girdint — bet staiga ne- 
pažįstamasis paklausė, ar ji padariusi ką nors jo bagažui 
atgabenti. Ji atsakė, jog tuo reikalu kalbėjusis su laiškane- 
šiu, ir bagažas būsiąs atgabentas rytoj rytą. 

— Jūs esate tikra, kad anksčiau negalima?— paklausė 
jis. 

— Esu visiškai tikra, — gana šaltai atsakė ji. 

— Aš turėjau jums iš karto pasakyti, kas toks esu, 
bet taip buvau išvargęs ir visiškai sušalęs, kad tiesiog ne- 
galėjau kalbėti. Aš, matote, esu tyrinėtojas. .. 

— Ak, taip, — pratarė misis Hol, kuriai tie žodžiai pa- 
darė kuo didžiausią įspūdį. 

— Mano bagaže yra įvairūs įrankiai bei aparatai. 

— Net labai naudingi dalykai, sere,— įterpė misis Hol. 

— Ir aš nekantriai laukiu, kada galėsiu toliau vykdyti 
savo tyrinėjimus. 

— Žinoma, sere. 

— Atvažiuoti į Aipingą,— kalbėjo jis iš lėto, lyg pa- 
rinkdamas žodžius, — mane paskatino... m-m... troškimas 
tylos ir ramybės. Aš nenoriu, kad kas mane trukdytų, kai 
dirbu. Be to, nelaimingas atsitikimas. .. 

„Taip aš ir maniau“, — tarė sau misis Kol. 

— ,,.verčia mane būti vieną. Matote, mano akys kar- 
tais taip nusilpsta ir taip baisiai ima skaudėti, kad man 
tenka ištisas valandas būti tamsiame kambaryje. Taip at- 
sitinka kartas nuo karto. Dabar, žinoma, to nėra. Bet kai 
mane ištinka priepuolis, tai nors ir menkiausias trukdymas 
arba į kambarį įėjęs svetimas žmogus man yra didžiausia 
kančia... Aš manau, kad geriausia bus iš anksto jus įspė- 
jus. 

— Žinoma, sere,— tarė misis H0l.— Išdrįsčiau jus pa- 
klausti... 

— Tai viskas, ką aš norėjau jums pasakyti — nutraukė 
ją svečias, lyg kirste nukirsdamas jos žodžius. 

Misis Hol užsičiaupė ir savo klausimus bei užuojautas 
nusprendė atidėti patogesniam laikui. 

Šeimininkė išėjo, o svečias pasiliko bestovįs prie židi- 
nio, piktai žiūrėdamas į laikrodį taisantį misterį Henfrį 
(taip vėliau pasakojo pats misteris Henfris). Jis pasistatė 
arčiau savęs lempą, ir žalias gaubtuvas sutelkė stiprią 
lempos šviesą ant jo rankų ir mechanizmo dalių, šešėlyje 
palikdamas beveik visą kambarį. Kai jis pakeldavo galvą, 
jo akyse mirguliuodavo įvairiaspalvės dėmės. Būdamas iš 
prigimties smalsus, misteris Henfris išėmė mechanizmą — 
to visiškai nereikėjo daryti — norėdamas užtęsti darbą ir, 
ko gero, įtraukti nepažįstamąjį į pokalbį. Bet šis stovėjo 
tylėdamas, nejudėdamas iš vietos. Jis stovėjo taip tyliai, 


13 


kad tatai ėmė veikti misterio Henfrio nervus. Jam net 
atrodė, kad kambaryje tėra jis vienas. Bet, kilstelėjęs akis, 
prieš kurias ėmė mirgėti žalios dėmės, pilkšvoje prieblan- 
doje jis pamatė nejudančią iigūrą su aptvarstyta galva, 
žiūrinčią į jį pro tamsius akinius. Vaizdas buvo toks šiur- 
pus, kad valandėlę jiedu stovėjo kaip sustingę, žiūrėdami 
vienas į antrą. Paskui misteris Henfris nuleido akis. Kokia 
nejauki padėtis! Reikėtų prabilti apie ką nors. Gal pasaky- 
ti, kad oras ne pagal metų laiką šaltas? 

Jis vėl kilstelėjo akis, tarytum dairydamasis taikinio 
parengiamajam šūviui. 

— Oras. ..— pradėjo įis. 

— Ar įūs greit baigsite ir eisite sau iš Čia?— tarė sus- 
tingusi figūra, matyt, vos sulaikydama įtūžį — Juk jums 
tereikėjo pritaisyti prie ašies valandų rodyklę, o jūs čia 
beprasmiškai krapštotės. 

— Tuojau, sere... dar valandėlę... Aš išleidau iš 
akių. ..— Ir misteris Henfris, greit baigęs darbą, pasišalino, 
vis dėlto jausdamas stiprų apmaudą širdyje. 

— Po velnių! — murmėjo sau vienas misteris Henfris, 
žengdamas apsnigta gatve.— Juk reikia kada nors patik- 
rinti laikrodį... Tik pamanykite, jau nė pažvelgti į jį ne- 
galima. Velniai jį griebtų... Matyt, negalima. Taip apsit- 
varstė ir apsimuturiavo, lyg slapstytųsi nuo policijos. 

Ties Glisono kampu jis pamatė Holą, neseniai vedusį 
„Karietos ir arklių“ smuklės šeimininkę, pas kurią apsigy- 
veno nepažįstamasis. Holas grįžo iš Siderbridžo stoties, į 
kurią Aipingo omnibusu vežiojo atsitiktinius keleivius. Iš 
to, kaip jis laikė vadžias, buvo aišku, kad Siderbridže Ho- 
las jau buvo ikaušęs. 

— Kaip gyvuoji, Tedi? — paklausė jis, privažiavęs 
Hentrį. 

— Pas jus apsigyveno kažkoks įtartinas tipas, — tarė 
Tedis. 

Džiaugdamasis proga pasikalbėti, Holas patempė va- 
džias. 

— Ką sakai?— paklausė jis. 

— Jūsų smuklėje apsigyveno kažkoks įtartinas tipas — 
pakartojo Tedis— Dievaži! —lIr jis ėmė guviai pasakoti 
Holui apie tą keistą įnamį.— Jis atrodo lyg iš maskarado 

išėjęs. Jei tai būtų mano namas, aš, žinoma, panorėčiau 
savo nuomininką pažinti iš veido, — kalbėjo jis.— Bet mo- 
ierys taip pasitiki kiekvienu nepažistamu žmogum. Jis ap- 
sigyveno pas jus, Holai, net nepasakęs savo pavardės. 

— Nejaugi?— paklausė Holas, nepasižymėjęs sugebėji- 
mu tuoj viską suvokti. 

— Sakau tau,— patvirtino Tedis.— Jis išsinuomojo 
kambarį visai savaitei. Kad ir kas jis būtų, jūs negalėsite 
jo nusikratyti anksčiau kaip už savaitės. Ir jis sakė turįs 
didelį bagažą, kurį reikia rytoj atgabenti. Tikėkimės, kad 
tos dėžės ne akmenų prikrautos. 

Ir jis papasakojo Holui, kaip vienas nepažįstamas su 
tuščiais lagaminais apgavęs jo tetą Hastingse. Apskritai 
tas pasikalbėjimas su Tedžiu sukėlė Holui kažkokį neaiš- 
kų įtarimą. 

— Na, judinkis, seni — paragino Holas savo arklį — 
Reikia padaryti tvarką. 

O Tedis, išliejes apmaudą, toliau žingsniavo jau daug 
geriau nusiteikęs. 

Tačiau, grįžus namo Holui, teko ne tvarką daryti, O 
išklausyti aibes priekaištų, kam taip ilgai užtrukęs Sider- 
bridže, o į nedrąsius savo klausimus dėl naujojo įnamio 
jis susilaukė tik keleto šiurkščių, bet neaiškių ats sakymų. 
Vis dėlto įtarimo sėkla, Tedžio pasėta Holo širdyje, leido 
savo daigus. 

— Jūs, moterys, nieko neišmanote,— tarė misteris Ho- 
las, pasiryžęs tinkama proga smulkiau sužinoti, kas toks tas. 
įnamis, 

Tr kai nepažįstamasis nuėjo į savo miegamąjį, 0 tai įvy- 
ko apie pusę dešimtos, misteris Holas, labai karingai nu- 
siteikes, įžengė į svetainę ir ėmė uoliai apžiūrinėti savo 
žmonos baldus, tarytum norėdamas parodyti, kad čia šei- 
mininkas yra jis, o ne atvykėlis. Jis paniekinamai žvilgte- 
tėjo į nepažįstamojo užmirštą popieriaus lapą su matema- 
tiniais skaičiavimais. Eidamas gulti, misteris Holas patarė 
žmonai gerai apžiūrėti nepažįstamojo bagažą, kuris rytoj 
turėjo būti atvežtas iš stoties. 

— Susimildamas, nesikišk ne į savo reikalus — nutrau- 
kė ji misis Hol.— Verčiau nasirūpink savimi, o aš ir be 
taves apsieisiu. ; 

Misis Hol pyko ant savo vyro dar ir todėl, kad svečias 
iš tikrųjų buvo kažkoks keistuolis, o jos pačios širdis bu- 
vo nerami. Naktį ji staiga pabudo, nes jai prisisapnavo 
baltos galvos didžiulėmis akimis, panašios į griežčius, ku- 
rios vilkosi paskui ją ant ilgų, ištįsusių kaklų. Tačiau, bū- 
dama protinga moteris, ji nuslopino savo baimę, apsivertė 
ant kito šono ir vėl užmigo. . 


III skyrius 
TUKSTANTIS IR VIENAS BUTELIS 


Taigi vasario devintą dieną, prasidėjus atodrėkiui, Ai- 
pinge nežinia iš kur atsirado keistas nepažįstamasis. Kitą 
dieną, per polaidį ir pabjurimą, į smuklę buvo aigabentas 
jo bagažas. Ir bagažas buvo ne visai paprastas. Tiesa, abu 
lagaminai niekuo nesiskyrė nuo tų, kuriais paprastai nau- 
dojasi keleiviai, bet be jų buvo dar dėžė knygų — didelių 
storų knygų, kurių dalis buvo ne spausdintos, o parašytos 
ypatingai neįskaitoma rašysena, ir tuzinas jei ne daugiau 
pintinių, dėžių ir dėžučių, prikrautų įvairiausių į šiaudus 
įvyniotų daiktų. Holas, pasiskubinęs pavartyti šiaudus, pa- 
reiškė, kad tai esą stikliniai buteliai. Holui beplepant su 
vežėjų Ferensaidu, kuriam šis norėjo padėti sunešti daik- 
tus į vidų, pro duris išėjo nepažįstamasis su giliai užmauk- 
šlinta skrybėle, su apsiaustu, pirštinėmis ir šaliku ant kak- 
lo. Jis išėjo iš namo ir nė nedirstelėjo į Ferensaido šunį, 
tingiai uostinėjantį Holo kojas. 

— Neškite dėžes į kambari — tarė nepažįstamasis. — Aš 
ir taip jų ilgai laukiau. 

Tai pasakęs, jis nulipo nuo priebučio ir priėjo prie ve- 
žimo galo, tartum norėdamas pats savo rankomis neštis 
nedidelę pintine. 

Ferensaido šuo, jį pamatęs, piktai suurzgė ir pasišiaušė; 
kai tik žmogus nulipo nuo priebučio laiptelių, šuo prišoko 
ir grybštelėjo įį už rankos. 

— Šalin! —sušuko Holas, atšokęs į šalį, nes visada 
labai bijojo šunų, o Ferensaidas suriko: 

— Gult! — ir čiupo botagą. 

Jiedų matė, kaip šuns dantys grybštelėjo nepažįstama- 
jam už rankos, išgirdo kojos spyrį, šuo pašoko ir įsikibo 
nepažįstamajam į kojas, purkštelėjo perplėštos kelnės. Tuo 
tarpu Ferensaido botagas šmaukštelėjo šuniui, kurs, sucy- 
pęs iš skausmo ir apmaudo, palindo po vežimu. Viskas 
įvyko vienu akimoju. Niekas nieko nekalbėjo, bet visi šau- 
kė. Nepažįstamasis greit dirstelėjo į perplėštą pirštinę ir 
kelnes, padarė judesį, lyg norėdamas pasilenkti, paskui 
apsigręžė ir tekinas užbėgo į priebutį. Jie girdėjo, kaip jis 
nuskubėjo koridorium;-užkulniais bildindamas į kilimais 
neišklotus laiptus, vedančius į jo miegamąjį. 

— Ak tu, gyvuly nėraliuotas! — išsiplūdo Ferensaidas, 
laikydamas botagą rankoje ir lipdamas iš vežimo, 0 tuo 
tarpu šuo iš po ratų įdėmiai sekė jį — Eik šen! — sušuko 
Ferensaidas.— Bus blogiau, jeigu neisi. 

Holas stovėjo išsižiojęs, visiškai suglumęs. 

— Jis jam įkando,— tarė Holas.— Eisiu pažiūrėti, kas 
jam atsitiko.— Ir jis nusekė paskui nepažįstamąjį. Korido- 
riuje jis pasitiko misis Hiol ir pasakė jai;— Mūsų gyvento- 
ją apkandžiojo Ferensaido šuo. 

Jis užlipo laiptais; nepažįstamojo kambario durys bu- 
vo praviros, Holas jas atidarė iki galo ir be ypatingų Ce- 
remonijų įėjo į kambarį, skubėdamas pareikšti savo užuo- 
jautą. | 
Lango užuolaida buvo nuleista, ir kambarys skendo 
patamsyje. Holas spėjo pamatyti kažkokį neapsakomai kei- 
stą daiktą, panašų į ranką be riešo, pakeltą aukščiau gal- 
vos, ir veidą iš trijų didelių miglotų dėmių baltame ione, 
labai panašų į pablyškusią gėlę našlaitę. Paskui stiprus 
smūgis į krūtinę jį išbloškė į koridorių, durys užsitrenkė 
prie pat jo nosies, ir jis išgirdo, kaip spragtelėjo spynoje 
raktas. Viskas įvyko taip staiga, kad Holas nieko nespėjo 
suvokti. Tik kažkokių neaiškių šešėlių šmėžčiojimas, smu- 
gis ir skausmas krūtinėje. Ir štai jis atsidūrė tamsioje ai- 
kštelėje priešais duris, klausdamas save, ką gi pagaliau jis 
matė. 

Netrukus jis įsimaišė į būrelį žmonių, susirinkusių gat- 
vėje prie smuklės. Čia buvo ir Ferensaidas, kurs jau kelin- 
tą kartą nuo pradžios pasakojo visą atsitikimą; ir misis 
HOT TTT MAA6 Kid Perprsamo suo" TeMižis jokios teisės 

kandžioti jos įnamį; čia atsirado ir tos gatvės krautuvės 
savininkas Hakstersas, labai susidomėjęs įvykiu; ir Sendis 
Vodžersas iš kalvės, didžiai susimąsčiusiu veidu klausęsis 
Ferensaido pasakojimo. Visi jie, net ir subėgusios moterys 
bei vaikai, kiekvienas skubėjo įterpti kokią nors kvailystę, 
pavyzdžiui: „„Pabandytų jis man įkąsti", „Nereikia laikyti 
tokių šunų“, „(O kodėl jis jam įkando?“, ir panašiai. 

Misteris Holas žiūrėjo į juos nuo priebučio, klausėsi jų 
kalbų ir jam pačiam ėmė rodytis, kad nieko nepaprasto 

iršuie jis negalėjo matyti, — ko gero, jam tik taip pasi- 
vaideno. Be to, ir žodžių jam būtų trūkę savo patirtiems 
įspūdžiams apsakyti. 

— Jis man pasakė, kad jam nieko nereikia, — atsakė 
Holas į žmonos klausimą.— Aš manau, kad jo daiktus rei- 
kia sunešti į vidų. | 

— Reikėtų tučtuojau aprišti žaizdą, — tarė misieris Ha- 
kstersas,— ypač, jeigu prasidėjo uždegimas. 

— Aš nušaučiau tą šunį — pareiškė viena moteris. 

Staiga šuo vėl piktai suurzgė. 

— Duokite šen daiktus, — pasigirdo piktas balsas, ir 
tarpduryje pasirodė apsimuturiavęs nepažįstamasis, pasis- 
tatęs apykaklę ir žemai nulenkęs skrybėlės kraštus.— Juo 
greičiau sunešite mano daiktus, juo geriau — pridūrė jis. 
Vieno nežinomo žiūrovo teigimu, jis jau buvo spėjęs pa- 
keisti pirštines ir kelnes. | 

— Ar smarkiai apkandžiojo, sere? — paklausė Feron- 
saidas.— Man labai nemalonu, kad mano šuo... 

— Menkniekis— atsakė nepažįstamasis — net neįdrės- 
kė. Verčiau paskubėkite su mano daiktais. 

Čia jis, misterio Holo tvirtinimu, tyliai nusikeikė. 

Kai tik įo nurodymu į svetainę buvo inešta pirma pin- 
tinė, nepažįstamasis nekantraudamas ėmė ją kraustyti, be- 
gėdiškai mėtydamas šiaudus ant misis Hol kilimo. Iš pin- 
tinės jis ėmė traukti butelius — mažus pūstašonius butelių- 
kus sų milteliais, nedidelius, plokščius butelius su spalvo- 
tu arba baltu kaip vanduo skysčiu, lenktas stiklinėles su 
užrašu „nuodai“, apvalius butelius su siaurais kakleliais, 
didelius butelius iš žalio ir balto stiklo, butelius su stik- 
liniais kamščiais, su išdegintais ant jų parašais, butelius 
su ispaustais kamščiais, butelius su kištukais, butelius nuo 

vyno ir provanso aliejaus. Visus tuos butelius jis sustatė 
eilėmis ant komodos, ant židinio lentos, ant stalo, ant 
palangės, ant grindų, ant etažerės — visur. Vargu ar Brem- 
blhersio vaistinėje būtų atsiradę bent pusė tiek butelių. 
Atrodė įspūdingai. Jis kraustė vieną pintinę po kitos, ir 
visose jose buvo buteliai. Pagaliau jis ištuštino visas šešias 
pintines, o ant stalo išaugo kalnas šiaudų. Neskaitant bu- 
telių, pintinėse buvo dar nemaža mėgintuvėlių ir rūpestin- 
gai supakuotos svarstyklės. 

Iškraustęs pintines, nepažįstamasis pasitraukė prie lan- 
go ir bematant kibo į darbą, nekreipdamas nė mažiausio 
dėmesio į krūvą šiaudų, į užgesusį židinį, į kieme paliktą 
dėže su knygomis, į lagaminą ir kitą bagažą, kuris buvo 
suneštas į viršų. 

Kai misis Hol atnešė jam pietus, jis jau buvo taip ini- 
kes į savo darbą, varvino po lašelį skysčius iš butelių į 
mėgintuvėlius, kad net nepastebėjo jos įėjus. Ir tik tada, 
kai ji sušlavė šiaudus ir pastatė padėklą ant stalo, gal 
kiek garsiau negu paprastai, nes buvo susijaudinusi, maty- 
dama, kaip atrodo jos kilimas, jis skubiai dirstelėjo į ja, 
bet tuojau pat vėl nusigręžė. Ji spėjo pastebėti, kad ne- 
pažįstamasis be akinių. Jie buvo padėti šalia jo ant stalo, 
ir jai pasirodė, kad jo akiduobės nepaprastai gilios. Jis 
užsidėjo akinius, atsigręžė ir pasižiūrėjo tiesiai jai į veidą. 
Ji jau norėjo pareikšti savo nepasitenkinimą dėl šiaudų 
prikreikto kambario, bei jis užbėgo jai už akių. 

— Aš prašyčiau jus nepasibeldus neiti į mano kamba- 
ri — tarė jis, rodydamas nepaprastą suirzimą, kuris, matyt, 
jį apimdavo dėl menkiausios priežasties. 

— Aš pasibeldžiau, bet turbūt... 

-— Gelimas daiktas, kad jūs ir beldėtės. Bet kai aš da- 
rau tyrimus, menkiausias trukdymas, durų girgžtelėji- 
mas... Aš prašyčiau jus... 

Žinoma, sere. Jeigu jums patinka, galite užsirakinti 
duris. Kiekvienu metu. 

— Labai gerai sugalvota! — tarė nepažįstamasis. 

— Bet šitie šiaudai, sere. Drįstu pastebėti. .. 

— Nereikia! Jeigu šiaudai jums nepatinka, įrašykite 
įuos į sąskaitą. — Ir jis burbielėjo kažką panosėje lyg keik- 
damasis. 

Jis stovėjo priešais šeimininkę labai karinga ir suir- 
zusia poza, vienoje rankoje laikydamas butelį, o antro- 
je mMėgintuvėlį, ir visas jis atrodė taip keistai, kad misis 
Hol suglumo. Bet ji buvo itin ryžtinga moteris. 

— Taigi, — pareiškė ji. — aš norėčiau žinoti, kiek jūs 
manote... 

— Šilingas, įrašykite šilingą. Aš manau, kad tiek už- 
teks? 

— Gerai, tegu bus taip, — tarė misis H0l,— imdamasi 
ruošti stalą.— Žinoma, jeigu jūs sutinkate. .. 

Nepažįstamasis atgręžė jai nugarą. 

Visą popietę jis dirbo užsirakinęs duris ir, misis Hol 
tvirtinimu, beveik visiškoje tyloje. Tik vieną kartą kažkas 
pokštelėjo ir sužvangėjo stiklai, lyg kas būtų pastūmęs 
stalą ir smarkiai trenkęs į žemę butelį. Paskui pasigirdo 
skubūs žingsniai per kilimą. Bijodama, kad ko nors nebū- 
tų atsitikę, šeimininkė prisiartino prie durų ir nesibelsda- 
ma ėmė klausytis. 

— Nieko neišeis! — šaukė jis įtūžęs.— Neišeis! Trys 
šimtai tūkstančių, keturi šimtai tūkstančių! Tai neaprėpia- 
ma protui! Apgautas! Visas gyvenimas tam nueis! Kant- 
rybės! Kantrybės! Lengva pasakyti! Kvailys! Kvailys! 

Kažkas įėjo į smuklę, ėmė vaikščioti sunkiais batais 
po plytų grindis, ir misis Hol, nors ir labai nenorėdama, 
turėjo pasitraukti nuo durų, nebaigusi klausytis. Kai ji 
sugrįžo, kambaryje jau buvo visai tylu, tik girgždėjo kė- 
dė ir retkarčiais skimbčiojo buteliai. Matyt, nepažįstama- 
sis vėl ėmėsi darbo. 

Atnešusi arbatos, ji pastebėjo kambario kertėje, po 
veidrodžiu, sukultus butelius ir nerūpestingai užtrintą au- 
kso spalvos dėmę. Į tai ji atkreipė įnamio dėmesį. 

— Įrašykite viską į sąskaitą, — atkirto nepažįstamasis. — 
Dievaži, netrukdykite manęs. Jeigu aš jums padarau kokį 
nuostolį, įtraukite į sąskaitą. — Ir jis vėl ėmė rašyti savo 
pastabas priešais atskleistame sąsiuvinyje. 


— Žinote, ką aš jums pasakysiu, — paslaptingai pradė- 
jo Ferensaidas. Pokalbis vyko tos pačios dienos vakarą 
aludėje. 

— Na? — paklausė Tedis Henfris, 

— Tas žmogus, kuriam įkando mano šuo. .. Taigi jis — 
juodaodis. Bent kojos juodos. Aš tą pastebėjau, kai šuva 
jam perplėšė ir pirštinę, ir kelnes. Reikėjo tikėtis, kad 
pro skylę pamatysi rausvą kūną, ar ne tiesa? Na, o iš tik- 
rųjų visai kitaip. Vienas tik juodumas. Iš tikrųjų jums 
sakau, jis yra toks pat juodas kaip ir mano skrybėlė. 

— Apsaugok viešpatie! — sušuko Heniris.— Koks keis- 
tas dalykas! Bet juk jo nosis tai rausva. 

— Taip, tai taip, —tarė Ferensaidas.— Tas tiesa. Tik ži- 
not, ką aš jums pasakysiu — tas vyrukas keršas: vietomis 
juodas, vietomis baltas, dėmėtas. Ir jis to gėdisi. Jis lyg 
kokios mišrios veislės, o spalvos, užuot sumišusios, išėjo 
dėmėmis. Aš ir anksčiau esu girdėjęs tokių atsitikimų. O 
arkliai tai nuolat tokie atsigimsta, paklausk ką nori. 


IV skyrius 
SU NEPAŽĮSTAMUOJU KALBASI MISTERIS KASAS 


Aš taip smulkiai išdėsčiau nepažįstamojo atvykimo į 
Aipingą aplinkybes, kad skaitytojas lengviau galėtų su- 
prasti, kodėl jo pasirodymas taip sujaudino Aipingo gy- 
ventojus. Na, o apie jo buvimą Aipinge ligi tos reikšmin- 
gos dienos, kada įvyko klubo šventė —išskyrus porą keis- 
tų incidentų, — galima būtų ir nepasakoti. Kartais įvykda- 
vo susidūrimų sų misis Hol ūkiniais klausimais, ir čia ne- 
pažįstamasis visuomet nugalėdavo, tučiuojau pasiūlyda- 
mas papildomą mokestį. Taip buvo ligi balandžio mėnesio 
pabaigos, kai pasirodė pirmieji jo finansinių sunkumų 
ženklai. 

Holas jo nemėgo. Kiekviena patogia proga jis kartojo, 
kad reikią nepažįstamojo atsikratyti. Bet savo nedraugiš- 
kuma Holas daugiausia reiškė tuo būdu, kad kiek galė- 
damas vengė susitikti su įnamiu. 

— Pakentėk iki vasaros — ramino jį misis Hol— Ims 
važiuoti pas mus dailininkai, tada pamatysime. Jis, žino- 
ma, akiplėša, nesiginčysiu, bet užtat gerai ir laiku apmo- 
ka sąskaitas; sakyk ką nori, to niekas nepaneigs. 

Nepažįstamasis bažnyčios nelankė ir nedarė jokio skir- 
tumo tarp sekmadienio ir šickiadienių, net rengdavosi vi- 
sada vienodai. Jis dirbo, misis Hol nuomone, labai netvar- 
kingai. Būdavo dienų, kai jis anksti nulipdavo žemyn ir 
ilgai dirbdavo. O kitomis dienomis keldavosi vėlai, vaikš- 
tinėdavo po kambarį, kiauras valandas balsu murmėdavo, 

ukydavo arba snausdavo kėdėje prie židinio. Su išoriniu 
pasaulių jis neturėjo jokių ryšių. Jo savijauta, kaip ir 
anksčiau, buvo ypatingai nepastovi. Dažniausiai jis elgda- 
vosi kaip žmogus, apimtas didžiausio susierzinimo. Vieną 
ar du kartus jį ištiko tikras įtūžimo priepuolis, ir jis mėtė, 
draskė bei laužė viską, ką tik nutverdamas. Vis dažniau 
ėmė pusbalsiu kalbėtis su savim, tačiau misis Hol negalėjo 
nieko suprasti iš tų kalbų, nors ir labai stengėsi. 

Dienos metu jis retai teišeidavo iš namų. Bet sutemus 
jis vaikštinėdavo, ir taip apsimuturiuodavo, kad veido ne- 
buvo galima matyti, — vis tiek, ar lauke būdavo šalta, ar šil- 
ta. Savo pasivaikščiojimams jis pasirinkdavo nuošaliausius 
takelius, paskendusius medžių paunksnėje arba apsuptus 
pylimo. Namo grįžtančius darbininkus kartais tamsoje 
gąsdindavo juodi jo akiniai ir baisus, aptvarstytas veidas 
po plačiabryle skrybėle. O Tedis Henfris, kai svirduliuo- 
damas kartą išėjo iš „Raudonosios liemenės" smuklės pu- 
sę dešimtos vakaro, ko nenumirė iš baimės, atvirų durų 
šviesoje pamatęs į kaukolę panašią nepažįstamojo galvą 
(šis vaikštinėjo, laikydamas skrybėlę rankoje). Vaikai, iš- 
rydę įį prieblandoje, nakčia sapnuodavo baisius sapnus. 
Vaikėzai negalėdavo įo pakęsti, jis jų taip pat, ir sunku 
pasakyti, kas ko labiau nemėgo, bet, šiaip ar taip, abipusė 
jų antipatija buvo labai didelė. 

Nė kiek nenuostabu, kad tokios neįprastos išvaizdos ir 
keistos elgsenos žmogus sukėlė Aipinge tiek daug kalbų. 
Dėl jo darbo pobūdžio nuomonės skyrėsi. Misis Hol šiuo 
atžvilgiu buvo labai skrupulinga. Paklausta, ką jis veikia, 
ji paprastai labai iškilmingu tonu atsakydavo, kad jis darąs 
„eksperimentinius tyrinėjimus“. Tuos žodžius įi tardavo 
labai lėtai ir atsargiai, tarytum bijodama suklupti. O kai 
ją Kas paklausdavo, ką tai reiškia, jausdamasi kiek pra- 
našesnė už kitus, ji atsakydavo, kad tai esą žinoma kiek- 
vienam apsišvietusiam žmogui, ir paaiškindavo: „Jis daro 

įvairius atradimus. Jos įnamiui įvykusi nelaimė, — pasako- 
davo ji — jo rankos ir veidas prarado įgimtą spalvą; O 
kadangi jis labai jautrus žmogus, stengiasi tai nuslėpti 
nuo žmonių. 

Bet už misis Hol akių atkakliai plito gandas, kad jos 
įnamis — nusikaltėlis, besislapstąs nuo teismo ir nuostabiu 
savo apdaru bandąs pasislėpti nuo policijos. Šitas spėjimas 
pirmiausia kilo misterio Tedžio Henfrio galvoje. Tačiau 
apie jokį žymesnį nusikaltimą, įvykusį vasario mėnesio 
viduryje arba pabaigoje, nieko nebuvo girdėti. Todėl vietos 
mokytojas misteris Gouldas truputi pakeitė šitą versiją; 
jo nuomone, misis Ho! įnamis esąs anarchistas, gami- 
nąs sprogstamąją medžiagą; ir Gouldas pasiryžo savo lais- 
valaikį skirti nepažistamajam sekti. Sekdavo jis daugiau- 
sia tuo būdu, kad, susitikęs su nepažįstamuoju, labai pri- 
sispyręs žiūrėdavo į jį II klausinėdavo apie jį Žmones, 
niekuomet jo nemačiusius. Vis dėlto misteriui Gouldui 
nepavyko nieko apie jį sužinoti. 

Daug kas pritarė misteriui Ferensaidui, kad nepažįs- 
tamasis — keršas ar kas nors panašiai. Sakysim, Silas Der- 
ganas teigė, kad jeigu nepažįstamasis sumanytų rodyti 
save mugėse, tai pelnytų didelius pinigus. Kiti įtikinėjo, 
kad nepažįstamasis esąs tylus pamišėlis. Ši nuomonė buvo 
tuo geresnė už kitas, kad vienu sykiu viską išaiškindavo. 

Šalia šitų pagrindinių nesvyruojančių Aipingo viešo- 
sios nuomonės šalininkų atsirado žmonių, kurie svyravo 
ir buvo linkę daryti nuolaidų. 

Sasekso grafystės gyventojai mažiausiai tiki prietarais, ir 
pirmi spėliojimai apie antgamtinės nepažįstamojo ypatybes 
prasidėjo tiktai po nepaprastų balandžio mėnesio įvykių, bei 
ir jais patikėjo vien moterys. 

Tačiau kad kokios būtų buvę nuomonės pavieniai Ai- 
pingo gyventojai apie nepažįstamąjį, nedraugiškumas jam 
buvo visuotinis ir vieningas. Jo susierzinimai, suprantami 
protinį darbą įpratusiam dirbti miestiečiui, nemaloniai vei- 
kė ramiuosius Sasekso gyventojus. Smarkus gestikuliavi- 
mas, skubi eisena, šitie naktiniai pasivaikščiojimai, kai jis 
staiga išnirdavo tamsoje iš už kampo mažiausiai Žmonių 
iankomose vietose, nemandagus atsikirtimas visiems, mė- 

ginantiems su juo užmegzti kalbą, aistringas pamėgimas 
tamsos, vertes jį užsirakinėti duris, nuleisti užuolaidas, ge- 
sinti žvakes ir lempas, — kam tas galėjo patikti? Išėjus ne- 
pažistamajam į gatvę, visi susitikę lenkdavosi jo iš tolo, 
o jam nematant, vietos juokdariai, pakėlę apsiausto apy- 
kakles ir palenkę skrybėlės kraštus, mėgdžiodavo nervin- 
gą jo eiseną ir mįslingą laikyseną. Tuomet buvo visų mėgs- 
tama dainelė „Žmogus vaiduoklis“. Mis Steišel ją daina- 
vo mokyklos koncerte — pelnas buvo skiriamas bažnyčios 
lempoms pirkti; vėliau vos pasirodžius gatvėje nepažįsta- 
majam, tučtuojau kas nors imdavo švilpauti — garsiai ar- 
ba tyliai — tos dainelės melodiją. Net pasivėlavę vaikai, 
skubėdami namo, šaukdavo jam pavymui: ,„Vaiduoklis!“ ir 
bėgdavo toliau, leipdami iš baimės ir džiaugsmo. 

Vietos gydytojas Kasas netvėrė smalsumu. Apivarsty- 
ta galva žadino grynai profesinį jo susidomėjimą; gandai 
apie tūkstantį ir vieną butelį kėlė jam pavydo ir pagar- 
bos jausmus. Per ištisus balandžio ir gegužės mėnesius jis 
veltui ieškojo progos užkalbinti nepažįstamąjį. Pagaliau 
jis neiškentė ir apie sekmines nusprendė užeiti pas jį, pa- 
sinaudodamas dingstimi nunešti jam aukų lapą vietos li- 
goninės slaugei sušelpti. Jis tiesiog apstulbo, išgirdęs, kad 
misis Hol nežino savo inamio pavardės. 

— Jis pasakė pavardę, —tarė misis Hol (teigimas, ne- 
"turįs jokio pagrindo), — bet aš gerai nenugirdau. 

Jai buvo nesmagu prisipažinti, kad jos įnamis nė ne- 
manė pasisakyti pavardės. 

Kasas pasibeldė į svetainės duris ir įėjo vidun. Iš ten 
tučtuojau pasigirdo neaiškus barnis. 

— Prašau atleisti, kad įsibroviau pas jus,— prašneko 
Kasas, uždarydamas duris, ir tolimesnės kalbos misis Hol 
jau nebegirdėjo. 

Apie dešimt minučių jos ausys girdėjo tiktai neaiškius 
balsus, paskui pasigirdo nusistebėjimo šūksnis, kojų šių- 
renimas, į šalį nublokštos kėdės bildėjimas, trūksmingas 
juokas, skubūs žingsniai — ir tarpduryje pasirodė Kasas, 
išblyškęs, išverstomis akimis. Palikęs neuždarytas duris ir 
nepažvelgęs į šeimininkę, įis nuėjo koridorium, nusileido 
priebučio laiptais ir skubiai nužingsniavo gatve. Skrybėlę 
jis laikė rankoje. Misis Hol užėjo už prekystalio, stengda- 

masi pro atdaras duris dirstelėti įnamio kambarin. Ji iš- 
girdo tylų juoką, paskui — žingsnius. Iš savo vietos ji ne- 
galėjo matyti jo veido. Paskui svetainės durys užsitrenkė, 
ir viskas nutilo, 

Kasas nuėjo tiesiai pas vikarą Bantingą. 

— Ar aš iš proto išėjau? — trūksmingu balsu ištarė 
jis, vos įžengęs į dulkiną vikaro kabinetą — Ar aš pana- 
šus į pamišėlį? 

— Kas atsitiko? — paklausė vikaras, dėdamas prespap- 
jė ant išsklaidytų savo pamokslo lapų. 

— Tasai subjektas, Holų gyventojas. .. 

— Na? 

— Duokite man ko nors išgerti — tarė Kasas ir atsisė- 
do kėdėje. 

Kai Kasas, išmetęs stiklinę pigaus chereso, truputį ap- 
rimo,— tai buvo vienintelis gerojo vikaro laikomas gėri- 
mas,— jis ėmė pasakoti apie savo pasimatymą su nepa- 
žįstamuoju. i 

— Įeinu pas jį, — pradėjo jis, dar visai neatgavęs kva- 
po,—ir prašau pasirašyti aukų lape slaugei sušelpti. Kai 
tik įėjau, jis įsikišo rankas į kišenes ir sudribo kėdėje. Sė- 
di ir šnirpštauja pro nosį. „Girdėjau, jūs domitės moks- 
lų", — pradėjau aš. „Taip“, — atsakė jis ir vėl šnirpštelėjo. 
Visą laiką jis šnirpštavo. Turbūt peršalo. Ir nenuostabu, 
jeigu žmogus vaikšto šitaip apsimuturiavęs. Aš ėmiau pasa- 
koti apie slaugę, o pats vis dairausi į šalis. Visur buteliai, 
cheminiai preparatai, čia pat ir svarstyklės, mėgintuvėliai ir 
kvepia vakarutėmis. Ar jis teiksis ką nors paaukotit „„Pa- 
galvosiu",—-sako. Čia pat tiesiai jį paklausiau, ar jis daro 
mokslinius tyrinėjimus. „Taip“, — tarė jis. „Daug laiko rei- 
kalaujančius tyrinėjimus?“ Tada jis lyg trūkte pratrūko. 
„Velniškai daug laiko reikalaujančius“, — atsakė. „Šit 
kaip?"— tariau aš. Na ir prasidėjo. Jame ir anksčiau vis- 
kas virte virė, ir mano klausimas buvo paskutinis lašas. Jis 
iš kažkur gavęs receptą — be galo brangų receptą; kuriam 
tikslui —to negalįs pasakyti. „,Medicininį?"— „Po velnių, 
o kas jums darbo?" Atsiprašiau. Jis atlaidžiai šnirpštelėjo, 
atsikosėjo ir kalbėjo toliau. Receptą jis perskaitė. Penki 
ingredientai. Padėjo jį ant stalo, nusigręžė. Staiga sušla- 
mėjo: popierių pagavo skersvėjis. Jis dirbo kambaryje 

prie atviro židinio. Blykstelėjo liepsna, jis nespėjo nė mirk- 
telėti, o receptas jau sudegė, tik plėnys išlėkė pro dūm- 
traukį. Jis puolė prie židinio — vėlu. Še tau! Ir čia jis be- 
viltiškai mostelėjo ranka. 

— Na, toliau? 

— O rankos tai nėra. Tik tuščia rankovė. „Viešpatie — 
pagalvojau aš, — koks luošas žmogus! Matyt, jo ranka bu- 
vo iš kamščiamedžio, ir jis ją nusiėmė. Tr vis dėlto, — pa- 
galvojau aš, — čia kažkas negerai. Kaipgi rankovė nesu- 
pliūkšta ir netabaluoja, įeigu joje nieko nėra?“ O joje 
nieko nebuvo — tikėkit mano žodžiais. Visiškai tuščia ran- 
kovė, iki pat linkimo. Aš mačiau, kad rankovė buvo tuš- 
čia iki alkūnės, ir, be to, pro skylę mačiau šviesą. ,„Die- 
ve maloningas!“— sušukau aš. Tada jis nutilo. Įrėmė 
savo juodas akis iš pradžių į mane, paskui į savo ran- 
kovę. į 

— Toliau! 

— Tai ir viskas. Nepasakė nė žodžio, tik žiūrėjo į ma- 
ne, paskui skubiai sukišo rankovę į kišenę. ,„Aš, rodos, 
šau pasakiau, kad receptas sudegė?" Jis klausiamu balsu 
kostelėjo. ,,Kaipgi, po velnių, jūs galite judinti tuščią ran- 
kovę?"— paklausiau aš.— „„Tuščią rankovę?"— „Taip,— pa- 
sakiau aš, — tuščią rankovę.“ 

„Ar jūs manote, kad mano rankovė tuščia? Jūs savo aki- 
mis matėte, kad rankovė tuščia?“ Jis pakilo nuo kėdės. Aš 
taip pat atsistojau. Tada jis lėtai žengė tris žingsnius, pri- 
ėjo ir stabtelėjo visai arti manęs. Kandžiai šnirpštelėjo. Aš 
stovėjau kaip stovėjęs, nors, garbės žodis, ši sutvarstyta 
pabaisa su apskritais akiniais kam nori įvarys baimės. 

„Tai jūs sakėte, kad rankovė tuščia?“ — tarė jis. ,Ži- 
noma“, — atsakiau aš. Tada jis tylėdamas, irėmęs į mane 
savo akinių stiklus, ištraukė iš kišenės rankovę ir ištiesė 
ją man, lyg norėdamas dar kartą parodyti. Viska jis darė 
labai labai iš lėto. Aš pažiūrėjau į rankovę. Atrodė, kad 
praslinko ištisas amžius. , Na? — pasakiau aš, vos ištarda- 
mas žodžius.— Joje nieko nėra." 

Juk reikėjo ką nors pasakyti. Man pasidarė baisu. Aš 
mačiau kiaurai visą rankovę. Jis ją ištiesė, lėtai lėtai — 
štai šitaip, kol rankogalis aisidūrė per kokius šešis colius 

nuo mano veido. Keista buvo matyti, kaip artėja tuščia 
rankovė... O paskui... 

— Kas paskui? 

— Ką gi — man pasirodė, kad nykštys ir smilius timp- 
telėjo Man už nosies. 

Bantingas nusijuokė. 

— Bet ten nieko nebuvo! — tarė Kasas, beveik spiegte 
išspiegęs žodį „nieko“.— Lengva jums juoktis, o aš taip 
apstulbau, kad smogiau per rankogalį, atsigręžiau ir iš- 
bėgau iš kambario. ... 

Kasas nutilo. Negalėjo būti jokios abejonės, kad jis 
tikrai išsigandęs. Jis bejėgiškai atsigręžė ir išgėrė antrą 
stiklinę bjauraus chereso, kuriuo jį vaišino garbingasis 
vikaras. 

— Kai trenkiau įam per tą rankovę,— tarė jis, — pati- 
kėkite, aš jaučiau, kad smogiu per ranką. O rankos įoje 
nebuvo! Jokios rankos joje nebuvo! 

Misteris Bantingas susimąstė. Paskui įtariu žvilgsniu 
pažvelgė į Kasą. 

— Tai yra nepaprastai įdomus atsitikimas, — tarė jis 1a- 
bai susimąstęs ir rimtai. — Neabejotina, jog čia be galo 
įdomus atsitikimas, — pakartoio dar itaigiau. 


V skyrius 
ISILAUŽIMAS VIKARO NAMUOSE 


Apie įsilaužimą vikaro namuose mes sužinojome dau- 
giausia iš paties vikaro ir io žmonos pasakojimo. Tai atsi- 
tiko dar neprašvitus, antrąją sekminių dieną, kai Aipinge 
vyksta kasmetinė klubo šventė. Misis Banting staiga pa- 
budo, priešaušrio tyloje aiškiai išgirdusi, kad miegamojo 
durys atsidarė ir vėl užsidarė. Iš pradžių ji nusprendė vy- 
ro hežadinti, atsisėdo lovoje ir ėmė atidžiai klausytis. Ji 
aiškiai girdėjo šlepsint basas kojas, tartum kas būtų išė- 
jęs iš gretimo kambario ir koridorium pasukęs laiptų link. 
Tada ji kuo atsargiausiai pažadino misterį Bantingą. Pas- 
tarasis, pabudęs ir sužinojęs, kas atsitiko, šviesos nedegė, 
bet, užsidėjęs akinius, su žmonos chalatu ir maudymosi 

šliurėmis išėjo į aikštelę. Jis visai aiškiai išgirdo kažką 
triūsiant jo kabinete žemai, paskui kažkas garsiai sučiau- 
dėjo. 

Vikaras sugrįžo į miegamąjį, apsirūpino patikimiausiu 
ginklų, kurį tik turėjo — žarstekliu, ir laiptais nusileido 
žemyn. Misis Banting taip pat išėjo į aikštelę. 

Buvo jau arti ketvirtos ryto. Nakties tamsa pamažu 
blanko. Prieškambaryje darėsi šviesiau, bet kabineto du- 
Trys atrodė kaip juoda kiaurymė. Visiškoje tyloje buvo tik 
girdėti, kaip silpnai girgžda laiptai po misterio Bantin- 
go kojomis ir kažkas lengvai bruzda kabinete. Paskui 
kažkas spragtelėjo, subildėjo atidaromas stalčius ir su- 
šlamėjo popieriai. Paskui kažkas nusikeikė, įbraukė deg- 
tuką, ir kabinetas nušvito geltona šviesa. Tuo tarpų mis- 
teris Bantingas jau buvo prieškambaryje ir pro pusiau 
praviras duris pamatė rašomąjį stalą, ištrauktą stalčių ir 
ant stalo degančią žvakę. Bet vagies niekur nebuvo ma- 
tyti. Jis stovėjo, nežinodamas, ką daryti, o jo užpakalyje 
atsargiai leidosi laiptais išblyškusi ir išsigandusi misis 
Banting. Viena aplinkybė palaikė misterio Bantingo drą- 
są: tai įsitikinimas, kad vagis yra iš vietinių gyventojų. 

Paskui jiedu išgirdo žvangsint monetas ir suprato, 
kad vagis rado ūkio reikalams atidėtus pinigus, du svarus 
ir dešimt šilingų monetomis po pusę sovereno. Pinigų 
žvangėjimas bematant padrąsino misterį Bantingą. Stip- 
Tiai suspaudęs rankoje žarsteklį, įis įipuolė į kabinetą; 
misis Banting skubėjo jam iš paskos. 

— Pasiduok! — įniršęs sušuko misteris Bantingas ir su- 
stojo suglumęs: kambaryje nieko nebuvo. 

Vis dėlto nebuvo nė mažiausios abejonės, kad prieš 
akimirką kažkas sukinėjosi kabinete. Geroką valandėlę 
vyras su žmona stovėjo išsižioję; paskui misis Banting 
atskleidė langų užuolaidas, o misteris Bantingas apžiūrė- 
jo židinį ir pamaišė žarstekliu po dūmtraukį. Po to misis 
Banting išrausė šiukšlių krepšį, o misteris Bantingas at- 
vožė anglies dėžę. Visa tai padarę, jiedu sustojo ir nuste- 
bę žiūrėjo į kits kitą. 

— Aš galėčiau prisiekti... — tarė misteris Bantingas.— 
O žvakė! — sušuko jis.— Kas uždegė žvakę? 

— O stalčius! —sušuko misis Banting— Kur dingo 
pinigai? 

Ji skubiai žengė prie durų. 

— Pirmą sykį savo gyvenime... 

Koridoriuje kažkas garsiai nusičiaudėjo. Jiedu išbėgo 
iš kambario ir čia pat išgirdo, kaip užsitrenkė virtuvės 
durys. 

— Atnešk žvake,— tarė misteris Bantingas ir nuėjo io- 
liau. Abu aiškiai girdėjo, kaip bilstelėjo skubiai traukia- 
mos durų sklendės. 

Atidaręs virtuvės duris, misteris Bantingas pamatė, 
kad išorinės durys atsidarė ir blyškioje ryto šviesoje jam 
šmėkštelėjo tamsi sodo žaluma. Bet jis tikina, kad pro 
duris niekas neišėjo. Jos prasivėrė, pabuvo praviros, pas- 
kui trinktelėjo, vėl užsidarė. Misis Banting laikomos žva- 
kės liepsna suplazdeno ir blykstelėjo skaisčiau. Praslinko 
minutė ar kiek daugiau, kol jiedu įėjo į virtuvę. 

Ten nebuvo nė gyvos dvasios. Jiedu vėl užsklendė 
lauko duris, rūpestingai apžiūrėjo virtuvę, sandėliuką ir 
pagaliau nusileido į rūsį. Nors ir kruopščiausiai viską 
apžiūrėjo, ir čia nieko nerado. 

Prašvito rytas, o vikaras ir jo žmona, labai keistai ap- 
sirengę, sėdėjo žemutiniame savo namelio aukšte prie jau 
nereikalingos ir baigiančios degti žvakės, visiškai nežino- 
dami, ką manyti. 

— Pirmą sykį savo gyvenime. ..— dvidešimiąjį kartą 
pradėjo vikaras. 

— Mielasis— nutraukė jį misis Banting — štai ateina 
Siuzė. Tegu ji pabūna virtuvėje, mes skubiai apsirengsi- 
me. 


VI skyrius 
PASIUTĘ BALIJA“ 


Tą patį rytą, išaušus antrajai sekminių dienai, kai net 
ir Milė dar tebemiegojo, misteris ir misis Holai atsikėlė 
iš lovos ir tylutėliai nulipo į rūsį. Tai buvo grynai pri- 
vatus jų reikalas, turėjęs tam tikro ryšio su specifiniu jų 

alaus stiprumu. Vos tik jie įžengė į rūsi, misis Holi staiga 
atsiminė, jog užmiršo pasiimti buteliuką salsparelės, sio- 
vinčios jų miegamajame. Kadangi vyriausias sumanyto 
dalyko žinovas ir meistras buvo ji, tai buteliuko ainešti 
nuėjo misteris Holas. 

Laiptų aikštelėje jis nustebęs pamatė, kad nepažįsta- 
mojo kambario durys praviros. Nuėjes į miegamąjį, jis 
rado buteliuką žmonos nurodytoje vietoje. 

Bet grįždamas į rūsį jis pastebėjo, kad išorinių durų 
sklendės atstumtos ir durys užšautos tik viena velke. 
Umai įkvėpimo nušviestas, šitą aplinkybę jis sugretino su 
pravertomis nepažįstamojo kambario durimis ir su miste- 
rio Tedžio Henirio spėliojimais. Jis gerai atsiminė, įog 
pats laikė žvakę, kai misis Hol nakčiai užšovė durų sklen- 
des. Jis stabtelėjo be galo susijaudinęs; paskui, vis dar 
tebelaikydamas rankoje butelį, palypėjo aukštyn ir pasi- 
beldė į nepažįstamojo duris. Niekas neatsiliepė. Jis vėl 
pasibeldė, paskui iki galo atidarė duris ir įžengė į kam- 
bari. 

Viskas pasirodė taip, kaip jis tikėjosi. Kambarys buvo 
tuščias, patalas nejudintas. Ant kėdės ir ant lovos galo kabo- 
įo išblaškyti nepažįstamojo drabužiai ir tvarsčiai; net ir 
jo plačiakraštė skrybėlė — ir ta šauniai kėksojo ant lovos 
stulpelio. Ši aplinkybė net sunkiai susivokiančiam Holui 
pasirodė nepaprastai keista, ypač, kad kitų drabužių, jo 
žiniomis, nepažįstamasis neturėjo. 

Be galo nustebęs, stovėdamas viduryje kambario, jis 
išgirdo iš apačios, iš rūsio, žmonos balsą, rodantį visus 
didelio nekantrumo ženklus. 

— Džordžai! — šaukė ji — Ar radai ką sakiau? 

Jis pasisuko į duris ir nuskubėjo prie žmonos. 

— Džene! — sušuko jis, persisvėręs per laiptus, ei- 
nančius į rūsį — Juk Henifris teisybę sakė! Kambaryje 
jo nėra. Ir lauko durys atdaros. 

Iš pradžių misis Hol nieko nesuprato, ką jis ten kalba. 
Bet greit susivokusi, ji pasiryžo pati apžiūrėti tuščią kam- 
bari. Holas, vis dar tebelaikydamas butelį rankoje, žengė 
pirmas. 

— Jo paties nėra, bet jo drabužiai čia pat, —tarė jis — 
Kur jis valkiojasi be drabužių? Keista, 

Relipant laiptais iš rūsio, kaip tat vėliau pavyko nu- 
statyti, jiedviem pasivaideno, kad kažkas atidarė ir vėl 
uždarė išorines duris; kadangi jiedu jas rado uždarytas, 
tai nieko vienas antram apie tai ir nesakė. Koridoriuje 
misis Hol pralenkė savo vyrą ir pirma jo užbėgo laiptais. 
Tuo tarpu ant laiptų kažkas sučiaudėjo. Holas, atsilikęs 
nuo žmonos per šešias pakopas, pamanė, kad čiaudi ji;“ 
o ji buvo tikra, kad čiaudėjo jis. Užlipusi į viršu, ji iki 
galo atidarė duris ir ėmė apžiūrinėti nuomininko kam- 
bari. | 

— Kaip gyva nieko panašaus nesu mačiusi! — tarė ji. 

Tuo tarpu kažkas už jos, prie pat ausies, prunkštelėjo. 
Atsigręžusi ji be galo nustebo, matydama, kad Holas sto- 
vi bent už dvylikos žingsnių nuo jos, ant viršutinės laiptų 
pakopos. Jis skubiai priėjo prie jos. Ji pasilenkė ir ėmė 
čiupinėti priegalvį ir patalynę. 

— Šalta — tarė ji — Jau valanda ar daugiau, kaip jo 
čia nėra. 

Vos ištarus jai tuos žodžius, įvyko kažkas neapsako- 
mai keista. Patalynė susiraitė ryšulių, kuris bematant per- 
šoko per lovos galą. Atrodė, lyg kažkieno ranka būtų su- 
maigiusi antklodę ir paklodes ir sviedusi anti grindų. Tuč- 
tuojau po to nepažįstamojo skrybėlė pašoko iš savo vie- 
tos, oru nubrėžė lanką ir šleptelėjo misis Hol tiesiog į 
veidą. Paskui tokiu pat greitumu nuo prausyklės nulėkė 
kempinė; toliau kėdė, netvarkingai švystelėjusi nuo savęs 
nepažįstamojo švarką ir kelnes ir sausai bei trumpai nu- 
sijuokusi, labai panašiai kaip nepažįstamasis, atsisuko 
visomis keturiomis kojomis į misis Hol ir, nutaikiusi jas,. 
puolė ją. Misis Hol sukliko ir šoko durų link, o kėdės ko- 
jos, atsargiai, bet stipriai įsirėmusios jai į nugarą, kartu 
sų Holu stūmė ją lauk iš kambario. Durys smarkiai užsi- 
trenkė, raktas spragtelėjo. Kėdė ir lova, matyt, trupučiu- 
ką patrepsėjo, lyg džiaugdamosi savo pergale, paskui vis- 
kas nutilo. 

Misis Hol beveik nualpusi pakibo ant vyro rankų. Su 
didžiausiu vargu, padedant Milei, kurią pagaliau paža- 
dino triukšmas ir šauksmai, vyrui pavyko ją nunešti že- 
myn ir duoti stiprinančių lašų. 


— Tai dvasios, — tarė misis HOl, pagaliau aisipeikė- 
jusi.— Aš žinau, kad dvasios. Skaičiau apie jas laikraš- 
čiuose. Stalas ir kėdės ima šokinėti ir šokti... 

— Išgerk dar lašelį, Džene,— nutraukė ją Holas, — tau 
bus stipriau. 

— Uždaryk duris, — tarė misis Fiol— ir nebeisileisk jo 
daugiau. Aš visą laiką jį įtarinėjau... Kaipgi man ligi 
šiol neatėjo į galvą! Akių nematyti, galva sutvarstyta ir 
sekmadieniais į bažnyčią neina. O kiek butelių... kuriam 
galui padoriam žmogui šitiek butelių! Jis į baldus prilei- 
do dvasių. Brangūs senieji mano baldai! Ten, tame krėsle, 
mėgdavo sėdėti brangioji mano mamytė, kai aš dar buvau 
visai maža mergaitė. Tik pamanyk, ir kėdė dabar eina 
prieš mane... 

— Išgerk dar truputėlį, Džene,—tarė Holas, —tavo ner- 
vai visai pakriko, 

Jau buvo penkta valanda, auksiniai ryto saulės spin- 
duliai tvieskė gatvėje. Abu Holai pasiuntė Milę pažadinti 
misterio Vodžerso, kalvio, gyvenančio priešais. 

— Šeimininkas siunčia jums linkėjimų, — pranešė įam 
Milė.— Kažkas atsitiko mūsų baldams, jie visai pasiuto. 
Gal jūs užeitumėt pažiūrėti? 

Misteris Vodžersas buvo labai sumanus ir protingas 
žmogus. Į visa tai, ką pasakojo Milė, jis pažiūrėjo kuo 
rimčiausiai. 

— Tai burtai, dedų galvą, — tarė jis.— Tam jūsų ina- 
miui betrūksta kanopų. 

Jis atėjo labai susirūpinęs. Misteris ir misis Holai no- 
rėjo su juo palypėti į viršų, tačiau jis, matyt, neskubėjo 
ir kalbėtis nusprendė koridoriuje. Iš Haksterso tabako 
krautuvės išėjo pardavėjas ir ėmė atidarinėti langines. Ir 
ji pakvietė dalyvauti įvykio svarstyme. Po valandėlės pri- 
ėjo, žinoma, ir pats misteris Hakstersas. Čia visiškai pa- 
sireiškė parlamentinė anglosaksų dvasia: daug kalbėjo, 
tačiau nieko doro nutarti nesugebėjo. 

— Nustatykime iš pradžių faktus, — reikalavo miste- 
ris Sendis Vodžersas.— Apsvarstykime, ar teisėtai pasielg- 
sime, jeigu išlaušime jo kambario duris. Uždarytas duris 
visuomet galima išlaužti, bet jeigu kartą įos išlaužtos, tai 
jų jau nepadarysi neišlaužtų. 

Staiga, visus nustebindamos, įnamio kambario durys 
atsidarė pačios. Pažvelgę aukštyn, įie pamatė apsimuturia- 
vusią nepažįstamojo figūrą, lipančią laiptais žemyn ir įdė- 
miai žiūrinčią į juos piktu nepaprastų stiklinių savo 
akių žvilgsniu. Pamažu, sustingusia eisena jis nulipo laip- 
tais, perėjo koridorių ir sustojo. 

— Žiūrėkite — tarė jis, ištiesęs pirštą su pirštine. 

Pažvelgę jo rodoma kryptimi, jie pamatė prie pačių 
rūsio durų salsparelės butelį. Tuo tarpu jis įėjo į svetainę 
ir netikėtai greitai bei piktai užtrenkė prieš pat jų nosis 
duris. 

Niekas neištarė nė žodžio, kol nutilo uždaromų durų 
trenksmas. Visi tylėdami žvalgėsi į kits kitą. 

— Prisipažįstu, tai viršija. ..— pradėjo misteris Vodžer- 
sas ir nebaigė sakinio. 

— Jumis dėtas aš nueičiau ir paprašyčiau jį paaiškin- 
ti, ką visa tai reiškia — tarė Vodžersas Holui.— Pareika- 
laučiau pasiaiškinti. 

Prireikė gerokai laiko įkalbėti šeimininką tai pada- 
ryti. Pagaliau jis pasibeldė į duris, atidarė jas ir pradėjo: 

— Atleiskite... 

— Eikit po velnių! — įsiutęs sušuko nepažįstamasis.— 
Uždarykite duris! 

Tuo ir baigėsi jo pasiaiškinimas. 


VII skyrius 
NEPAŽĮSTAMOJO IŠAIŠKINIMAS 


Nepažistamasis įėjo į „Karietos ir arklių“ smuklės sve- 
tainę apie pusę šeštos ryto ir išbuvo ten maždaug ligi vi- 
durdienio. Kambario užuolaidos buvo nuleistos, durys už- 
darytos, ir po taip nepavykusio Holo bandymo niekas ne- 
driso ten įeiti. 

Visą tą laiką jis veikiausiai nieko nevalgė. Tris kartus 
jis skambino, be to, trečią kartą ilgai ir piktai, bet niekas 
neatsiliepė. 

— Gerai, aš jam parodysiu „eikite po velnių“ — mur- 
mėjo sau panosėje misis Hol. Jau visur pasklido gandas 

apie nakties įvykį vikaro namuose, ir abu įvykiai buvo 


sugretinii. Vcdžerso lydimas, Holas nuėjo pas teisėją, 
misterį Šaklforsą, norėdamas su juo pasitarti. Viršun lipti 
niekas nedrįso. Ką visą tą laiką veikė nepažįstamasis — 
nežinia. Tarpais jis nekantriai vaikščiojo iš vieno kampo 
i kitą, porą kartų iš jo kambario pasigirdo keiksmas, s1- 
šlamėjo draskomas popierius ir skambtelėjo sukulti bu- 
teliai. 

Išsigandusių, bet iš smalsumo nekantraujančių žmonių 
būrelis vis didėjo. Atėjo misis Haksters. Priėjo keletas jau- 
nų smarkių vyrukų su juodais švarkais ir baltais piki- 
niais kaklaraiščiais ir ėmė klausinėti įvairių kvailų daly- 
kų. Arčis Harkeris buvo drasiausias iš visų: jis įėjo į kie- 
mą ir pasistengė dirstelėti pro kraštelį nuleistos užuolai- 


dos. Jis nieko negalėjo matyti, tačiau dėjosi viską matas; 


ji pasekė dar vienas kitas iš jaunosios Aipingo kartos. 

Diena buvo nuostabiai graži — šilta ir giedra. Kaimo 
gatvėje išsirikiavo bent dešimt kioskų ir tiras, o pievelėje 
prie kalvės stovėjo trys dryžuoti gelsvai rudi vežimai, ir 
kažkokie margai apsirengę žmonės statė įrengimus koko- 
so riešutams mėtyti. Vyrai vilkėjo mėlynus megztinius, 
damos — baltomis prijuostėmis ir madingomis skrybėlė- 
mis su didelėmis plunksnomis, 

Vodžeris iš „Raudonosios stirnos“ ir kuprius misteris 
Džegersas, prekiavęs ir senais dviračiais, ištiesė skersai 
gatvės girliandą nacionalinių ir karališkų vėliavų (išliku- 
sių nuo karalienės Viktorijos šešiasdešimtmečio jubilie- 
jaus). | 

Apytamsėje svetainėje su užleistais langais, į kurią 
smelkėsi tik silpnas saulės spindulys, nepažįstamasis, ma- 
tyt, išalkęs ir piktas, dusdamas nuo karščio tarp savo 
tvarsčių, pro tamsius akinius žiūrėjo į lapelį popieriaus, 
skambino nešvarius butelius ir kartas nuo karto piktai 
keikė po langais susirinkusius iš kambario nematomus 
vaikėzus. 

Kampe, prie židinio, buvo pridaužyta krūva butelių, ir 
oras dvelkė chloru. Tai ir viskas, ką mes žinome iš ma- 
čiusiųjų pasakojimo ir iš to, kaip paskui atrodė kamba- 


rys, į jį įėjus. 

ave. —  —— —— 1—— 


Apie vidurdienį nepažįstamasis staiga atidarė svetai- 
nės duris ir sustojo ant slenksčio, atidžiai žiūrėdamas i 
tris ar keturis vyrus, stovinčius prie prekystalio. 

— Misis Hol! — sušuko jis. Kažkas nenoriai išėjo iš 
kambario pašaukti šeimininkės. 

Pasirodė misis Hol, truputį uždususi, tačiau labai ryž- 
tinga. Misteris Holas dar nebuvo grįžęs. Ji jau viską ap- 
galvojo ir atėjo su nedideliu padėklų rankoje, ant kurio 
gulėjo neapmokėta sąskaita. 

— Jūs norite apmokėti sąskaitą? — paklausė ji. 

— Kodėl aš negavau pusryčiųė Kodėl jūs neparuo- 
šėte man valgyti ir neatsakėte į mano skambutį? Jūs ma- 
note, kad aš galiu gyventi nevalgęs? 

— O kodėl jūs neapmokate sąskaitos? — atsakė misis 
Hol.— Štai ką aš norėčiau žinoti. 

— Juk prieš tris dienas jums sakiau, kad laukiu per- 
laidos... 

— O aš prieš tris dienas jums pasakiau, kad neketi- 
nu laukti jokių perlaidų. Nėra čia ko murmėti dėl pavė- 
luotų pusryčių, jeigu penkta diena neapmokate sąskaitos. 

Nepažįstamasis trumpai, bet energingai nusikeikė. 

— Mandagiau, mandagiau! — pasigirdo iš aludės. 

— Aš jus paprašysiu, sere, savo keiksmus pasilaikyti 
sau, — tarė misis Hol. 

Nepažįstamasis nutilo ir stovėjo ant slenksčio, pana- 
šus į ipykusį narą. Visi smuklės svečiai pajuto, kad per- 
svara misis Hol pusėje: kiti nepažistamojo žodžiai tai pa- 
tvirtino. 

— Klausykite, mieloji. ..— pradėjo jis. 

— Aš jums ne mieloji — tarė misis Rol. 

— Aš jums sakiau, kad dar negavau perlaidos. 

— Ką ten perlaida,— tarė misis Hol. 

— Bet mano kišenėje. .. 

— Užvakar jūs sakėte, kad nė sovereno nesukrapštysi- 
tė; 

— Na, 0 dabar atsirado kiek daugiau. 

— Oho! — pasigirdo iš aludės. 

— Norėčiau žinoti, iš kur pas jus atsirado pinigų? — 
tarė misis Hcl. 

Ši pastaba, matyt, labai nepatiko nepažįstamajam. Jis 
treptelėjo koja. 

— Ką jūs norite tuo pasakyti? — paklausė jis. 

— Tik tiek, kad norėčiau žinoti, iš kur pas jus atsira- 
do pinigų, — atsakė misis Hol.— Ir prieš pateikdama jums 
sąskaitą, ruošdama pusryčius ir apskritai ką nors dary- 
dama, aš paprašysiu paaiškinti kai kuriuos dalykus, kurių 
aš nesuprantu ir niekas nesupranta, bet kuriuos mes visi 
labai norime suprasti. Aš noriu žinoti, ką jūs padarėte 
viršuje Mano kėdei; noriu žinoti, kokių būdu jūsų kamba- 
rys pasidarė tuščias ir kaip jūs vėl į jį sugrįžote? Mano 
nuomininkai įeina ir išeina pro duris — taip įau pas mane 
įprasta, o jūs elgiatės kitaip, ir aš norėčiau žinoti, kaip jūs 
tai darote. Ir dar aš noriu žinoti... 


Čia nepažįstamasis staiga pakėlė sugniaužtus kumš- 


čius, treptelėjo koja ir sušuko: 

— Nutiikite! — tokiu įtūžusiu balsų, kad misis H0l be- 
matant nutilo, | 

— Jūs nesuprantate, —tarė jis— kas aš esu. Aš jums 
parodysiu. Dievaži, parodysiu! — Tai taręs, jis pridėjo iš- 
tiestą delną prie savo veido ir tučtuojau vėl jį atitraukė. 
Per patį veido vidurį dabar žiojėjo tuščia skylė. — Imkite — 
tarė jis ir, žengęs žingsnį artyn prie misis Hol, kažką pa- 
davė jai. Ši, neatitraukdama akių nuo pasikeitusio jo vei- 
do, automatiškai paėmė jai duodamą daiktą. Paskui, gerai 
įsižiūrėjusi, kas čia per daiktas, garsiai sukliko, sviedė 
ji šalin ir ėmė trauktis atbula. Šleptelėjusi kaip kartoni- 
nė dėžutė, ant grindų nusirito nosis! Raudona ir žvilganti 
nepažįstamojo nosis. 

Paskui jis nusiėmė akinius, ir visi nustebę išplėtė akis. 
Toliau jis nusivožė skrybėlę ir įniršęs ėmė plėšti žande- 
nas bei tvarsčius. Jie ne tuojau pasidavė jo pastangoms. 
Visi nutirpo, apimti siaubo. 

— O viešpatie! — pasigirdo kažkieno balsas. 

Pagaliau tvarsčiai buvo nuplėšti. 

Tai, ką pamatė esantieji kambaryje, kaip gyvi nesiti- 
kėjo išvysią. Misis Hol, stovėjusi su praverta burna, klai- 
kiai suspiegė ir nubėgo prie durų. Visi pašoko iš vietų. 
Tikėjosi žaizdų, subjauroto veido, tikro siaubo, o čia — 
nieko! Tvarsčiai ir perukas nulėkė prie staliukų, vos ne- 

kliudydami ten sėdinčių svečių. Visi šoko bėgti laiptais 
žemyn nuo priebučio, kliūdami vienas už kito, nes ant 
svetainės slenksčio, šūkaudama nesuprantamus žodžius ir 
mosuodama rankomis, stovėjo žmogaus figūra, panaši į 
žmogų iki apsiausto apykaklės — o aukščiau nebuvo nie- 
ko, visiškai nieko! 

Aipingo gyventojai išgirdo šauksmus ir triukšmą iš 
„Karietos ir arklių“ smuklės, ir pamatė, kaip iš jos galvo- 
trūkčiais bėga lankytojai. Jie pastebėjo, kaip misis Fiol par- 
griuvo ir kaip misteris Tedis Heniris peršoko per ją, vos 
ant jos nesuklupęs. Toliau jie išgirdo spiegiant Milę, kuri, 
sąmyšyje išbėgusi iš virtuvės, netikėtai susidūrė su nepa- 
žįstamuoju žmogum be galvos. Riksmas staiga nutilo. 

Paskui visi buvusieji gatvėje — saldumynų pardavėjas, 
kokosų mėtymo balagano savininkas ir jo padėjėjas, sū- 
pynių savininkas, berniūkščiai ir mergiščios, kaimo dabi- 
tos, vietos gražuolės, seniai su palaidinėmis ir čigonai su 
prijuostėmis — leidosi bėgti prie smuklės. Bematant prie 
misis Hol smuklės susirinko apie keturiasdešimt žmonių. 
Ta greit didėjanti minia triukšmavo, stumdėsi, rėkavo, šū- 
kavo, klausinėjo, spėliojo. Niekas nieko nesiklausė, ir visi 
kalbėjo per kits kitą — tikras Babelio bokštas! Keletas 
žmonių prilaikė misis Hol, kurią nuo žemės prikėlė konė 
be sąmonės. Visi susirinkusieji vienas per kitą pasakojo 
baisiausius dalykus. | 

— Vilktakis! — Ką gi jis padarė? — Sužeidė tarnaitę? — 
Rodos, puolė juos su peiliu.— Ne šiaip sau, kaip sakoma, 
o iš tikrųjų be galvos! — Sakau jums, ant pečių nėra gal- 
vos! — Menkniekis, tai turbūt koks nors pokštas. — Kai 
jis nusiėmė tvarsčius. .. 

Stengdamasi pažvelgti pro atdaras duris, minia susi- 
grūdo į gyvą pleištą, kurio į smuklės duris įstrigusiame 
smaigalyje stumdėsi smarkiausi nutrūktgalviai ir narsuo- 
liai. 

— Jis stovi ant slenksčio. Staiga mergaitė kad sukli- 
ko, jis atsigręžė, o mergaitė šoko bėgti. Jis — paskui ją. 
Viena akimirka, o jis jau grįžta atgal, vienoje rankoje 
peilis, antroj — duonos kepalas. Sustojo ir tarytum žiūri. 
Štai kaip tik dabar. Jis įėjo pro anas duris. Sakau jums: 

galvos jis visiškai neturi. Kad kiek anksčiau, tai jūs pa- 
tys.. 

Užpakalinėse eilėse minia subruzdo. Pasakotojas nuti- 
lo ir pasitraukė, leisdamas praeiti nedidelei procesijai, 
kuri, be galo karingai nusiteikusi, žengė namo link. Jos 
priešakyje buvo misteris Holas, labai išraudęs ir ryžtingas, 
toliau — misteris Bobis Džefersas, kaimo policininkas, ir 
pagaliau misteris Vodžersas, iš atsargumo ėjęs paskiausiai. 
Jie turėjo įsakymą suimti nepažįstamąjį. 

Minia klegėjo, pasakodama jiems paskutines naujienas. 

— Ar jis būtų su galva, ar be galvos —tarė misteris 
Džefersas,— aš turių įsakymą jį suimti ir tą įsakymą įvyk- 
dysiu. 

Misteris Holas palypėjo laipteliais į priebutį, žengė tie- 
siog prie svetainės durų ir jas atidarė. 

— Konstebli,— tarė jis, — vykdykite savo pareigą. 

Džefersas įėjo pirmas, paskui jį Holas ir paskutinis — 
Vodžersas. Prieblandoje jie pamatė žmogų be gaivos, lai- 
kantį apgraužtą duonos plutą vienoje pirštinėtoje rankoje 
ir sūrio gabalą — antroje. 

— Štai jis — tarė Holas. 

— O kas čia dabar?— pasigirdo piktas balsas iš erd- 
vės aukščiau apykaklės. 

— Tokių klientų kaip jūs aš dar nesu matęs, sere,— 
tarė Džefersas.— Pet vis tiek, turite jūs galvą, ar jos 
neturite, įsakyme pesakyta: „suimti“, o tarnybinė pareiga 
visų pirma... 

— Nesiartinkit prie manęs! — sušuko figūra, pasitrauk- 
dama per žingsnį. 

Akimirksnių jis nubloškė ant grindų duoną ir sūrį, ir 
misteris Holas vos suskubo pagriebti nuo stalo peilį. Nepa- 
žįstamasis nusimovė kairiąją pirštinę ir kirto ja Džetersui į 
veidą. Dar akimirksnis — ir Džefersas, metęs visus gauto 
įsakymo aiškinimus, viena ranka čiupo nematomosios ran- 
kos plaštaką, o antrąja suspaudė nematomą gerklę. Čia jis 
pajuto skaudų spyrį į blauzdą, net aiktelėjo, tačiau savo 
grobio nepaleido. Holas padavė peilį Vodžersui, kuris vei- 
kė nelyginant vartininkas, o pats nuskubėjo į pagalbą Dže- 
fersui. Tas įsikibo į nepažįstamąjį, įnirtingai grumdamiesi, 

priešininkai griuvo ant kėdės, ši bildėdama nulėkė į šalį 
ir abu parvirto ant žemės. 

— Griebkite jį už kojų, — iškošė pro dantis Džefersas, 

Misteris Holas, pasišovęs įvykdyti tą įsakymą, gavo 
stiprų smūgį į krūtinę ir laikinai iškrito iš kovos; O miste- 
ris Vodžersas, pamatęs, kaip begalvis nepažistamasis išsi- 
suko ir užgulė Džefersą, atbulas su peiliu rankoje ėmė 
trauktis prie durų, kur susidūrė su misteriu Hakstersu ir 
Siderbridžo vežiku, skubėjusiais gelbėti įstatymo ir tvarkos 
saugotojo. Tuo tarpu nuo lentynos pažiro buteliai ir kam- 


"baryje pasklido aitri smarvė. 


Pasiduodu! — sušuko nepažįstamasis, nors ir laiky- 
damas užgules Džefersą. Jis atsistojo, sunkiai alsuoda- 
mas, — be galvos ir be rankų, nes grumtynių metu nusimo- 
vė ir dešiniąją, ir kairiąją pirštinę. 

— Vis tiek bus jūsų viršus, — tarė jis, vos atgaudamas 
kvapą. 

Keisčiausia buvo girdėti balsą, einantį kažkur iš tuščios 
erdvės. Bet, matyt, Sasekso gyventojai, ko gero, yra blai- 
viausi pasaulyje. Džefersas taip pat atsistojo ir išsitraukė 
antrankius. Bet čia jis sustojo visiškai suglumes. 

— Še tau kad nori! — sušuko jis, dar tik neaiškiai su- 
prasdamas, kaip beprasmiška viskas, kas čia atsitiko — 
Velniai rautų! Atrodo, kad jie čia nereikalingi. 

Nepažistamasis perbraukė tuščia rankove per švarką, 
ir sagos lyg užburtos atsisagstė. Paskui jis atsiminė savo 
kojas ir pasilenkė. Matyt, jis palytėjo pusbačius ir kojines. 

— Palaukite! — staiga sušuko misteris Hakstersas.— 
Juk čia visai ne žmogus. Čia tiktai tušti drabužiai. Žiū- 
rėkite! Galima pažvelgti į apykaklę. Tr švarko pamušalas 
matyt. Aš galiu perkišti ranką. .. | 

Taręs tuos žodžius, jis ištiesė ranką. Atrodė, ! 
ranką kažką užkliudė ore, nes sušukęs jis ūmai trukte- 
lėjo ją atgal. 

— Prašyčiau jus savo pirštus laikyti toliau nuo mano 
akių! — pasigirdo ore įtūžusio žmogaus balsas.— Žinokite, 
kad aš čia esu visas — su galva, rankomis, kojomis ir su 
visu kuo, bet tik nematomas. Tai velniškai nepatogu, bet 
nieko nepadarysi. Tačiau tai dar nereiškia, kad kiekvienas 


ų Aipingo kvailys gali baksnoti man panosėn. 


Įsirėmes į šonus, priešais juos stovėjo kostiumas, vi- 
sas atsegiotas ir laisvai kabantis ant nematomos paka- 
bos. | 

Tuo tarpu iš gatvės iėjo dar keletas žmonių, ir kam- 
baryje pasidarė ankšta. 

— Kas? Nematomas žmogus?— tarė Hakstersas, nepai- 
sydamas įžūlaus nepažįstamojo tono.— Tokių dalykų pa- 
saulyje nebuvo ir nėra. 

— Galimas daiktas, kad tai keista, bet jokio nusikal- 
timo čia nėra. Kokia teise mane užpuolė policininkas? 

— Na, čia visai kas kita,— atsakė Džefersas.— Tiesa, 
čia tamsoka ir sunku jus matyti, tačiau aš turiu įsakymą 
jus suimti, ir įsakymas teisėtas. Jūs turite būti suimtas ne 
dėl to, kad esate nematomas, 0 dėl to, kad esate įtariamas 
vagyste su įsilaužimu. Netoliese nuo čia buvo apiplėštas 
butas, ir dingo pinigai. 

— Tai kas iš to? 

— Kai kurios aplinkybės rodo. .. 

— Plepalai! — sušuko Nematomas žmogus. 

— Tikiuosi, kad taip, sere. Bet aš gavau įsakymą... 

— Gerai, — tarė nepažįstamasis, — aš eisiu su jumis. Ei- 
siu, Tačiau be grandinių. 

— Taip reikia — tarė Džefersas. 

— Be grandinių, — spyrėsi nepažįstamasis. 

— Ne, atleiskite, — tarė Džefersas. | 

Staiga figūra atsisėdo ant grindų, ir anksčiau, negu kas 
nors spėjo suprasti, kas Čia dedasi, pusbačiai, kelnės ir 
kojinės nulėkė po stalu. Paskui figūra pašoko ir nusimetė 
švarką. 

— Palauk, palauk! — sušuko Džefersas, staiga suvokęs, 
ką tas viskas reiškia. Jis nusitvėrė už liemenės, ši ėmė 
spirtis: paskui iš jos iššoko marškiniai, ir Džeferso rankose 
beliko tiktai tuščia liemenė. 

— Laikykite jį! — sušuko Džefersas.— Belieka tik jam 
nusirengti, .. 

— Laikyk jį, — sušuko visi ir šoko vytis sušmėžavusius 
ore baltus marškinius, — viskas, kas dar buvo likę iš ne- 
pažįstamojo. 

Marškinių rankovė smarkiai žiebė Holui į veidą, ir tai 
sutramdė ryžtingą jo puolimą bei atbloškė atgal tiesiog ani 
+varpininko Tutsomo, Tą patį akimirksnį marškiniai pakilo 
į orą, mėšlungiškai susiraitė, kaip kad raitosi visi per gal- 
+7ą mMaunami marškiniai. Džefersas stipriai sučiupo juos už 
rankovės, bet šitaip jis tik padėjo juos greičiau nusimauti. 
Kažkas iš oro kirto jam į apatinį žandikaulį; Džeiersas 
nė nepajuto, kaip stvėrė guminę savo lazdą ir, užsimojęs 
kiek tik gali, tvojo Tedžiui Henfriui per pakaušį. 

— Saugokis! — šaukė visi, kumščiuodami orą.— Laiky- 
kite jį! Uždarykite duris! Neišleiskite jo! Aš kažką sučiu- 
pau! Štai kur jis! 

Kambaryje pasidarė tikras sąmyšis. Smūgiai, rodos, biro 
ant jų iš visų pusių, ir išmintingasis Sendis Vodžersas, ku- 
rio nuovoka dar labiau padidėjo, gavus per nosį triuški- 
nantį smūgį, pravėrė duris ir pirmas šoko lauk. Visi bema- 
tant pasekė jį, ir duryse pasidarė baisi spūstis. Kumščiai 
"vis dar švaistėsi ore. Sektantas Fipsas neteko priešakinio 
danties, o Henfriui nuplėšė ausies grybelį. Džefersas gavo 
smūgį į pasmakrę ir atsigręžęs pačiupo kažką nematomą, 
atsidūrusį tarp jo ir Haksterso. Jis užčiuopė raumeningą 
krūtine, ir Čia pat visas besigrumiančių ir susijaudinusių 
žmonių kamuolys išsirito į koridorių. 

— Sugavau! — dusdamas sušuko Džefersas. Neišleisda- 
mas iš rankų nematomo savo priešo, visas išraudęs, su 
iššokusiomis gyslomis jis švaistėsi minioje, kuri traukėsi 
nuo šios keistos dvikovos. Pagaliau visi nuo priebučio nu- 
sirito ant žemės. Džefersas sušuko dusliu balsu, vis dar 
spausdamas glėbyje kažką nematomą ir smarkiai lamdy- 
damas vienu keliu. Paskui jis susvyravo ir griuvo aukštiel- 
ninkas, trinktelėdamas pakaušiu į žvyrą. Tik dabar jis at- 
gniaužė savo pirštus. 

Pasigirdo šauksmai: „Laikykit jį!'—, Nematomas žmMo- 
gus!" Kažkoks jaunas vyrukas, ne iš Aipingo gyventojų, 
kurio vardo nepavyko sužinoti, prišoko, griebė kažką, bet 
vėl staiga paleido iš rankų ir pats nugriuvo ant pasliko 
konsteblio kūno. Gatvėje suspiegė vos ant žemės nepa/- 
mušta moteris; šuo, matyt, paspirtas koja, sucypė nesavu 
balsu ir kaukdamas šoko į Haksterso kiemą. Taip ir bai- 
gėsi Nematomo žmogaus gaudymas. Valandėlę minia sto- 

vėjo nustebusi ir suglumusi. Paskui žmonės, apimti siaubo, 
išlakstė į visas puses, tarytum nukritę vėjo gūsio išblašky- 
ti medžio lapai. Tiktai ties pačiu smuklės priebučiu, atsu- 
kes į dangų veidą ir sulenkęs kelius, kaip negyvas gulėjo 
Džeiersas. 


VIII skyrius 
PROBĖGOMIS 


Aštuntasis skyrius labai trumpas. Jame pasakojama, 
kaip vietinis gamtos mėgėjas Džibinsas snaudė ant kalve- 
lės, visiškai tikras, kad mažiausiai per dvi mylias aplinkui 
nėra nė gyvos dvasios. Bet staiga jis išgirdo visai arti 
savęs žmogų, kuris kosėjo, čiaudėjo ir įniršęs piktai kei- 
kėsi; apsidairęs jis nieko nematė. Ir vis dėlto visiškai aiš- 
kiai buvo girdėti žmogaus balsas. Nematomas praeivis vis. 
plūdosi tais rinktiniais ir įvairiais žodžiais, iš kurių mes 
lengvai pažįstame išmokslintą žmogų. Balsas iškilo iki pa- 
čių aukščiausių gaidų, paskui ėmė darytis tylesnis ir pa- 
galiau visiškai nutilo, nutolęs, kaip atrodė Džibinsui, Eder- 
dino kryptimi. Paskutinis garsus nusičiaudėjimas — ir vis- 
kas nurimo. Džibinsas ničnieko nežinojo apie paskutinius 
šio rytmečio įvykius, bet šis reiškinys taip jį nustebino ir 
suglumino, kad dingo visas filosofiškas jo ramumas, Jis 
pašoko ir kuo skubiausiai, kiek tik nešė įo kojos, nusiri- 
to nuo kalvos ir nuskubėjo miestelio link. 


IX skyrius 
MISTERIS TOMAS MARVELIS 


Jeigu norite žinoti, kaip atrodė misteris Marvelis, pri- 
valote įsivaizduoti žmogų stambaus, apdribusio veido, pla- 
čia ilga nosimi, seilėta, didele, judria burna ir kreiva, atsi- 
kišusia, kaip šeriai šiurkščia barzda. Jo figūra rodė palinki- 
kimą storėti — šią aplinkybę pabrėžė ir labai trumpos jo 
kūno galūnės. Jis dėvėjo pūkuotą cilindrą; kritiškiausio- 

e jo aprangos vietose sagų pareigas ėjo batraiščiai ir vir- 
+vutės, kurios bylojo, kad tas žmogus yra užkietėjęs vien- 
gungis. 

Nuleidęs kojas į griovį, misteris Tomas Marvelis sėdė- 
jo prie kelio į Ederdiną apie pusantros mylios nuo Aipingo. 
Jis avėjo tik suplyšusias, skylėtas kojines; kojų nykščiai, 
platūs ir pakumpę, labai priminė suklususio šuns ausis. 
Lėtai — viską jis darė neskubėdamas — apžiūrinėjo savo 
pusbačius, kuriuos bandė priderinti prie savo kojos. Tai 
buvo labai tvirti pusbačiai, tokių jis jau seniai nebuvo ma- 
tes, bet jie jam buvo per dideli; tuo tarpu senieji jo pus- 
bačiai, visiškai tinkami sausu oru, buvo nieko neverti 
drėgnam orui esant, nes jų padai buvo per daug ploni. 
Misteris Marvelis negalėjo pakęsti laisvos avalynės, bet 
tiek pat jis nekentė ir drėgmės. Tiesą pasakius, jis dar 
neapsisprendė, kas jam labiau nepatinka — erdvi avalynė 
ar drėgmė, bet diena pasitaikė graži, kitų reikalų jis ne- 
turėjo, todėl ir nusprendė viską gerai apsvarstyti, Jis pas- 
iatė ant žemės visus keturis pusbačius, išdėstęs juos gražia 
eile, ir ėmė į juos žiūrėti. Ir, žiūrėdamas, kaip jie stovi 
tarp sužėlusių varnalėšų, jis staiga nutarė, kad abi poros iš 
tikrųjų yra labai šlykščios. Jis nė kiek nenustebo, užpa- 
kalyje savęs išgirdęs kažkieno balsą. 

— Šiaip ar taip, tai yra avalynė, — pasakė Balsas. 

— Tai — labdaros avalynė, — tarė misteris Tomas Mar- 
+velis, pakreipęs galvą į šoną ir nepatenkintas žiūrėdamas 
į pusbačius.— Ir aš, po velnių, negaliu net nuspręsti, kuri 
iš tų dviejų porų yra blogesnė. 

— Hm...— burbtelėjo Balsas. 

— Aš avėjau ir menkesnę avalynę. Tiesą pasakius, tek- 
davo ir visai be jos išsiversti. Bet tokių baisiai šlykščių 
pusbačių, jeigu leisite man taip pasakyti, aš dar niekad 
menešiojau. Jau seniai ieškau pusbačių, nes manieji įky- 
rėjo iki gyvo kaulo. Jie stiprūs, negali sakyti. Bet žmogus, 
kuris nuolat vaikščioja, visuomet mato savo pusbačius. 
Tr ar patikėsite, kiek stengiausi, 0 visoje apygardoje ne- 
galėjau gauti kitokios avalynės, kaip tik šitoji. Jūs tik pa- 
žiūrėkite! O juk, apskritai imant, šioje apylinkėje avaly- 
nė gera. Tik tokia jau mano laimė. Dešimt metų aviu vie- 
+0s beius, ir štai kokį šlamštą man duoda. 

— Šlykšti apylinkė, — pasakė Balsas,—ir žmonės čia 
baisiai blogi. 

— Ar ne tiesa?— tarė Tomas Marvelis.— Na ir batai! 
Kad jie iš akių dingtų! 

Tuos žodžius ištaręs, jis pasižiūrėjo pro dešinįjį savo 
petį, norėdamas pamatyti savo pašnekovo batus ir paly- 
ginti su savo, bet kaip jis neapsakomai nustebo, kai ten, 
kur tikėjosi pamatyti porą pusbačių, nebuvo nei pusbačių, 
nei kojų. Jis pasižiūrėjo pro kairįjį petį, bet ir ten nematė 
nei pusbačių, nei kojų. Tatai jį suglumino. 

— Kurgi jūs?— paklausė misteris Tomas Marvelis,. pa- 
sisukęs repečkomis. 

Priešais jį driekėsi kalvota dykynė, tiktai nuo vėjo su- 
posi tolimi šilojaus krūmai. 

— Ar aš girtas, ar kuris galas?— tarė sau misteris To- 
mas Marvelis.— Gal man pasivaideno? Ar aš pats su sa- 
vim kalbėjausiį Kas per nelabas. .. 

— Nebūgštaukite— tarė Balsas. 

— Liaukitės, prašau jus, krėtęs savo juokus, — tarė mis- 
teris Tomas Marvelis, greit pašokdamas nuo žemės.— Kur 
jūs? „Nebūgštaukite!"— sakykite man! 

— Nebūgštaukite,— pakartojo Balsas. 

— Tu pats tuojau išsigąsi, mulki! — sušuko misteris 
Tomas Marvelis.— Kur jūs? Palaukite, kol aš jus pasiek- 
ME 
Tyla. 

— Tai gal jūs po žeme?— paklausė Tomas Marvelis. 

Jokio atsakymo nebuvo. Misteris Tomas Marvelis vis 
dar stovėjo basnirčias, atsisegiojęs švarką. Jo veidas rodė 
visišką suglumimą. 

„Pi-uit“,— švilptelėjo kažkur toli pečialindos balsas. 

— Ko jūs čia pagaliau kvailiojate?— tarė Tomas Mar- 
velis. Apylinkė atrodė negyvenama. Kur pažvelgsi — nie- 
kur nė gyvos dvasios. Kelias su giliais grioviais iš šalių, 
su baltais stulpais iš abiejų pusių, lygus ir tuščias, tesėsi 
į šiaurę ir į pietus. Tuščia buvo ir žydra padangė — gal 
tik ta viena pečialinda ir tebuvo.— Viešpatie tu mano! — 
sušuko Tomas Marvelis, užsisegiodamas švarką— Vis ta 
prakeiktoji degtinė. Aš taip ir maniau! 

— Tai ne degtinė —tarė Balsas — Nesijaudinkite. 

— Ak! — suvaitojo išbalęs misteris Marvelis— Tai vis 
ta degtinė — negirdimai pakartojo jo lūpos. Jis pastovėjo 
valandėlę, niūriai žiūrėdamas tiesiai prieš save, paskui 
ėmė lėtai gręžtis. — Galėčiau prisiekti, kad girdėjau bal- 
są,— sušnibždėjo jis. 

— Žinoma, girdėjote. 

— Štai ir vėl, — tarė Marvelis, užsimerkdamas ir tia- 
giškų mostu susiimdamas už galvos. Tuo tarpu jis pajuto, 
kaip kažkas nutvėrė jį Už apykaklės ir stipriai papurtė. 
Ir jis visai paklaiko. 

— Nekvailiokite,— tarė Balsas. 

— Aš pamišau...— tarė misteris Marvelis— Niekas 
negelbės. Ir vis per tuos prakeiktus pusbačius. Tiesiog pa- 
znišau! O gal čia vaiduokliai 

— Nei tas, nei kitas, — tarė Balsas. — Klausykite... 

— Pamišau! — pakartojo misteris Marvelis. 

- Palaukite! — iškošė pro dantis Balsas, vos sulaiky- 
damas pyktį. 

-  Na2—tarė misteris Marvelis, pajutęs, kad kažkas 
iyg pirštu bakstelėjo jam į krūtinę. 

— Jūs manote, kad aš tik vaidenuos, taip? Kad čia 
+ien tik vaizduotės padarinys? 

— O kas gi kitas daugiaui— atsakė misteris Tomas 
Marvelis, kasydamasis pakaušį. 

— Puiku —atsakė Balsas.— Jeigu taip, tai aš laidysiu į 
jus akmenis, kol jūs įsitikinsite, kad yra visai kitaip. 

— Tai kurgi jūs? 

Balsas nieko neatsakė. Kažkas švilptelėjo — ir akmuo, 
matyt, paleistas iš OrO, prazvimbė pro pat misterio Marve- 
lio petį, vos jo neužkliudęs. Marvelis atsigręžęs pamatė, 
kaip antras akmuo, išlėkęs lanku aukštyn, tarytum pakibo 
ore, bet tučtuojau taip greit nukrito, kad sunku buvo ji 
pastebėti. Marvelis taip nustebo, kad net nepabandė jo išsi- 
lenkti. Akmuo pataikė tiesiog į pliką jo kojos pirštą ir at- 
šokęs nukrito į griovį. Misteris Tomas Marvelis pašoko ir 
garsiai suspiegė iš skausmo. Paskui leidosi bėgti, bet ant 
įažko suklupo ir nugriuvęs pasijuto besėdįs ant žemės. 

— Na, ką gi jūs dabar pasakysite:— paklausė Bal- 
sas, ir trečias akmuo, nubrėžęs lanką, išlėkė aukštyn ir 

pakibo ore ties valkatos galva.— Kaip jums atrodo? Ar tai 
tik vaidenasiė 

Misteris Marvelis, užuot ką nors atsakęs, pašoko, bet 
tučtuojau vėl pargriuvo ant žemės. Valandėlę jis gulėjo 
kaip negyvas. 

— Sėdėkite ramiai, — tarė Balsas, — jei ne, tai aš tvok- 
stelsiu jums akmeniu į galvą. 

— Prakeikimas! — tarė misteris Marvelis, sėsdamasis ir 
trindamas užgautą koją, bet nenuleisdamas akių nuo tre- 
čiojo akmens.— Nieko nesuprantu. Akmenys patys skrai- 
do. Akmenys kalba. Nesimėtyk. Šalin. Galas man. 

Akmuo nukrito ant žemės. 

— Viskas labai paprasta, — tarė Balsas.— Aš — Nema- 
tomas žmogus. 

— Papasakokite ką nors naujesnio, — tarė misteris Mar-- 
velis, aikčiodamas ir raitydamasis iš skausmo.— Kur jūs 
slepiatės, kaip visa tai darote? Negaliu suprasti. Pasiduo- 
du. 

— Aš — Nematomas žmogus, ir tiek. Suprantate ar 
ne?— tarė Balsas. 

— Bet juk tai aiškiausias dalykas. Ir nėra ko, gerbia- 
masis, pykti. Verčiau pasakykite, kaip jūs slapstotės? 

— Aš — nematomas žmogus, čia ir yra visa paslaptis. 
Suprask pagaliau... 

— Tai kurgi jūs pagaliau?— nutraukė jį misteris Mar- 
velis. 

— Čia pat, už penkių žingsnių. 

— Pasakok! Aš ne aklas. Ko gero, dar pasakysi, kad 
tu tik oras. Aš juk ne koks nemokša... 

— Taip. Aš — oras. Tu žiūri pro mane. 

— Ką? Ir tavyje iš tiesų nieko nėra? Tiktai vienas bal- 
sas — ir daugiau nieko? 

— Aš toks pat žmogus kaip visi, iš kūno ir kraujo, 
man reikia valgyti, gerti ir pridengti savo nuogumą. Bet 
aš — nematomas. Supranti? Nematomas. Labai paprastas 
dalykas. Nematomas. 

— Tikras žmogus? 

— Taip, tikras. 

— Na, jei taip, — tarė Marvelis,— tai duokite man sa- 
vo ranką. Tai vis dėlto bus šis tas... Ak! — staiga su- 

Šuko jis.— Kaip jūs mane išgąsdinote! Taip staiga griebė- 
te!.. 

Jis čiupinėjo ranką, įsispaudusią į jo plaštaką, paskui 
nedrąsiai palietė petį, raumeningą krūtine, barzdą. Mar- 
elio veidas rodė, kad jis visiškai suglumęs. 

— Nieko sau! —tarė jis.— Tai gudriau ir už gaidžių 
rungtynes! Baisiai nuostabu! Ar aš galėčiau pro jus pa- 
matyti kiškį, bėgantį per pusę mylios nuo "čia! O jūsų pa- 
ties nė gabalėlio nematyti. .. nebent i R 

Dabar Marvelis ėmė atidžiai žiūrėti į tuščią erdvę prie- 
šais save. 

— Pasakykite, ar jūs nevalgėte duonos su sūriu?— pa- 
klausė jis, nepaleisdamas nematomos rankos. 

— Tavo teisybė. Tas valgis dar nėra organizmo suU- 
virškintas. 

— A-a— tarė misteris Marvelis— O vis dėlto keista. 

— Žinokite, kad viskas anaiptol nėra taip keista, kaip 
jums atrodo. 

— Kukliam mano protui tai yra pakankamai keista, — 
tarė misteris Tomas Marvelis— Bet kaip jūs taip padaro- 
te? Ir kaip jums, po velniais, pasiseka taip padaryti? 

— Tai labai ilga istorija. Be to... 

— Aš tiesiog negaliu atsipeikėti — tarė misteris Mar- 
velis. 

— Žiūrėkit, ką jums pasakysiu: man yra reikalinga pa- 
galba. Neturiu kitos išeities. Aš radau jus netikėtai. Aš 
ėjau netverdamas pykčiu, nuogas, bejėgis. Buvau pasiry- 
žęs bet ką nužudyti. .. Ir pamačiau jus. .. 

— Viešpatie! — tarė misteris Marvelis. 

— Priėjau prie jūsų iš užpakalio, pagalvojau ir nu- 
ėjau toliau... 

Misterio Marvelio veidas labai iškalbingai rodė, ką 
jis išgyvena. 

— Paskui sustojau. „Štai, — pagalvojau sau vienas — 
toks pat visų atstumtas kaip ir aš. Štai žmogus, kurio man 
reikia.“ Sugrįžau ir priėjau prie jūsų. Ir. .. 

— Viešpatie! — tarė misteris Marvelis— Mano galva 
sukasi. Leiskite paklausti: kaipgi taip? Nematomas žmo- 
sus! Ir kokia jums reikalinga pagalba? 

— Aš noriu, kad jūs man padėtumėt gauti drabužius 
ir pastogę, ir dar kai ką... Viso to aš jau seniai neturiu. 
O jeigu jūs nenorite... Bet jūs man padėsite, jūs turite: 
man padėti. 

— Palaukite,— tarė misteris Marvelis— Leiskite man 
susikaupti, Nekliudykite man atsistoti ant kojų. Ir ne- 
lieskite manes! Aš turiu atsikvošėti. Juk jūs kad kiek 
būtumėt sutriuškineės mano kojos pirštą. Juk viskas taip 
neįmanomai kvaila: dykos kalvos, grynas dangus, per dau- 
gelį mylių aplinkui nieko nematyti, tik gamtos prieglob- 


stis, ir staiga balsas. Balsas iš dangaus. Ir akmenys. Ir 


kumštis. Ak, viešpatie! | 
— Na, nėra ko čia verkšlenti — tarė Balsas. — Jūs tu- 
rite padaryti tai, ką aš jums įsakysiu. 


Misteris Marvelis išpūtė žandus, ir jo akys pasidarė: 


apskritos. 

— Aš jus pasirinkau, — tarė Balsas.— Jūs — vienintelis: 
žmogus, neskaitant tų kaimo kvailių, kurie žino, kad yra 
Nematomas žmogus. Jūs turite man padėti. Padėkite, ir 
aš jums padarysiu daug gera. Nematomas žmogus savo 
rankose turi didžiulę jėgą. — Jis nutilo ir garsiai nusičiau- 
dėjo.— Bet jeigu jūs mane išduosite,— tarė jis — jeigu jūs 
man nepadarysite to, ką įsakysiu. .. 


Jis nutilo ir smarkiai niuktelėjo Marveliui į petį. Šis 


suspiegė iš siaubo nuo to prisilietimo. 


— Aš nemanau jūsų išduoti, — tarė jis, stengdamasis 


pasitraukti nuo Nematomo žmogaus.— Apie tai negali bū- 
ti nė kalbos. Aš jums mielai padėsiu. Tiktai pasakykite,, 


ką aš turiu daryti. (Viešpatie!) Padaryti viską, ko jūs no-- 


rite, man bus didžiausias malonumas, 


X skyrius 
MISTERIS MARVELIS AIPINGE 


Po to, kai sąmyšis kiek aprimo, Aipingo gyventojai 
ėmė klausyti proto balso. Staiga pakėlė galvą skepticiz- 
mas. Juk kur kas paprasčiau buvo netikėti Nematomu 
žmogumi, o tuos, kurie matė, kaip jis išnyko ore, arba 

kurie savo kailiu patyrė įo kumščių stiprumą, galima bu- 
vo suskaityti ant pirštų. Be to, vieno mačiusiojo, misterio 
Vodžerso, nebuvo: jis užsidarė savo namuose ir nieko 
neįsileido, o Džefersas be sąmonės gulėjo „Karietos ir ark- 
lių" smuklės svetainėje. Didelės nepaprastos idėjos, pra- 
šokančios patyrimo ribas, dažnai mažiau veikia žmones 
negu menki, bet užtat visiškai konkretūs samprotavimai. 
Aipinge plevėsavo vėliavos, gyventojai pasipuošė. Juk 
daugiau kaip mėnesį jie laukė tos šventės, ja iš anksto 
džiaugėsi. Štai kodėl net ir tie, kurie tikėjo Nemaiomu 
žmogumi, kelioms valandoms praslinkus, jau ėmė link- 
smintis, guosdamiesi, kad Nematomas žmogus amžinai bus 
dingęs. O kai dėl skeptikų, tai jiems Nematomas žmogus 
jau virto juokinga išdaiga. Šiaip ar taip, ir vieni, ir kiti tą 
dieną linksminosi išsijuosę. 

Haismeno pievoje buvo pastatyta palapinė, kur misis 
Banting ir kitos damos parūpino arbatos, o sekmadienio 
mokyklos mokiniai ant žolyno ėjo lenktynių ir žaidė vi- 
sokius žaidimus, triukšmingai vadovaujant vikarui, mis 
Kas ir mis Sekbat. Tiesa, buvo jaučiamas kažkoks slaptas 
nerimas, bet visi elgėsi taip protingai, kad slėpė savo 
būgštavimus. Didelį pasisekimą jaunimo tarpe turėjo iš- 
tempta virvė, kuria, įsikibus į apmautę, buvo galima gal- 
votrūkčiais nulėkti žemyn ant šieno prikimšto maišo, pa- 
mesto kitame virvės gale. Ne mažesnį pasisekimą turėjo 
sūpynė, svaidymas į taikinį kokoso riešutais ir karuselė, 
o prie jos — pritaisyti gariniai vargonėliai, nuolat skleidę 
ore aštrų alyvos kvapą ir ne mažiau aštrius muzikos gar- 
sus. Klubo nariai, rytą apsilankę bažnyčioje, puikavosi 
įvairiaspalviais ženkleliais, o kai kurie jaunuoliai savo 
katiliukus papuošė ryškiais kaspinais. Senis Flečeris, žiū- 
rėjęs į šventadienio poilsį gana rūsčiai, stovėjo ant pa- 
tiestos tarp dviejų kėdžių lentos, gerai matomos pro jaz- 
minus ant palangės arba pro atdaras duris (kaip kas no- 
rėjo žiūrėti), ir baltino savo valgomojo lubas. 

Apie ketvirtą valandą Aipinge pasirodė nepažįstamas 
žmogus; jis atėjo nuo kalvų pusės, kurios tęsėsi už kaimo. 
Tai buvo nedidelio ūgio smarkiai uždusęs storas vyriškis 
be galo sudėvėtu cilindru. Ėjo jis sunkiai alsuodamas — 
įtraukdamas bei išpūsdamas žandus, kiek tik leido burna. 

Dėmių išmargintas jo veidas buvo pilnas išgąsčio, ir nors 
jis ėjo greit, tačiau aiškiai nenorėdamas. Jis pasuko už 
bažnyčios kampo ir nuėjo „Karietos ir arklių“ smuklės 
link. Tarp kitų, dėmesį į jį atkreipė ir senis Flečeris, kurį 
taip nustebino neįprasta nepažįstamojo išvaizda, kad įis 
to! sekė jį akimis, kol kalkių skiedinys nuo primirkusio 
teptuko subėgo jam rankovėn. 

Nepažįstamasis, tiro savininko liudijimu, balsu kalbė- 
jęsis pats su savim. Tą patį pastebėjo ir misteris Hakste- 
rsas. Jis sustojo prie „„Karietos ir arklių“ smuklės durų ir, 
anot misterio Haksterso, matyt, ilgai abejojo, prieš ryž- 
damasis įeiti į vidų. Pagaliau jis užkopė priebučio laiptais, 
pasuko, kaip spėjo pastebėti misteris Hakstersas, į kairę 
ir atidarė svetainės duris. Misteris Hakstersas išgirdo bal- 
sus iš vidaus. ir taip pat šūktelėjimą iš baro, kad nepa- 
žistamasis paklydęs. 

— Ne ten! — sušuko Holas. Nepažįstamasis uždarė du- 
Tis ir žengė prie staliukų. 

Po kelių minučių jis vėl pasirodė gatvėje, ranka šluos- 
tydamas lūpas, dėdamasis, kaip tai pasirodė Hakstersui, 
ramus ir patenkintas. Valandėlę jis pastovėjo, paskui Hak- 
stersas pamatė, kaip jis vogčiomis nusėlino prie kiemo 
vartų, ton vieton, iš kur buvo matyti svetainės langas. 
Kiek paabejojęs, nepažįstamasis prisiglaudė prie vartų, 
išsitraukė trumpą molinę pypkutę ir ėmė į ją kimšti taba- 
ką. Jo rankos drebėjo. Pagaliau jis įdegė pypkę ir, sunė- 
ręs rankas, ėmė rūkyti, vaizduodamas nuobodžiaujantį 
žmogų, nors su tuo nesiderino staigūs jo žvilgsniai, svai- 
«domi į kiemo puse. 

Visa tai misteris Hakstersas matė žiūrėdamas pro skar- 
dines dėžutes, stovinčias tabako krautuvėlės lange. Keis- 
ta nepažįstamojo elgsena paskatino jį tęsti savo stebėji- 
mus. 

Staiga nepažįstamasis ūmai atsitiesė, įsikišo pypkę į ki- 
šenę ir dingo kieme. Čia misteris Hakstersas, būdamas 
tikras, kad jo akyse vyksta vagystė, šoko iš už savo pre- 
kystalio ir išbėgo į gatvę gaudyti vagies. Tuo tarpu nepažįs- 
tamasis vėl pasirodė su pakreiptu ant šono cilindru, vie- 
noje rankoje laikydamas didelį mėlynon staltiesėn suvy- 
niotą ryšulį, o antroje — tris knygas, surištas, kaip vėliau 

paaiškėjo, vikaro petnešomis. Pamatęs Hakstersą, jis aik- 
telėjo ir, staiga pasukęs į kairę, pasileido bėgti. 

— Laikykit vagį! — sušuko Hakstersas ir šoko vytis. 

Tolimesni misterio Haksterso įspūdžiai buvo stiprūs, 
bet trumpi. Jis matė, kaip priešais jį bėgo vagis tiesiai 
bažnyčios link. Jis atsiminė šmėkštelėjusias prieš jo akis 
vėliavas ir minią besilinksminančių žmonių, iš kurių tik. 
du ar trys atkreipė į šauksmus dėmesį. 

— Laikykite vagį! — sušuko jis dar garsiau ir drą- 
siai vijosi toliau. Bet jis nenubėgo nė dešimties žingsnių, 
kaip kažkas nutvėrė jam už kojos, — ir šit jis jau ne bėga, 
o kaip kulka lekia oru! Nė neatsipeikėjęs, jis jau gulėjo 
patiestas ant žemės. Visas pasaulis pabiro milijonų besi- 
sukančių kibirkščių, ir tolimesni įvykiai jam jau netū- 
pėjo. 


XI skyrius 
„KARIETOS IR ARKLIŲ" SMUKLĖJE 


Kad būtų aiškiau, kas atsitiko smuklėje, reikia grįžti 
atgal, į tą akimirką, kur misteris Marvelis pirmą kartą 
pasirodė prie misterio Haksterso lango. 

Tuo metu svetainėje buvo misteris Kasas ir misteris 
Bantingas. Jiedu kuo rimčiausiai svarstė nepaprastus ryt- 
mečio įvykius ir, misteriui Holui leidus, rūpestingai tyri- 
nėjo Nematomo žmogaus daiktus. Džefersas kiek atsigavo 
nuo savo kritimo ir, rūpestingų draugų lydimas, išėjo na- 
mo. Misis Ho! surinko asloje išmėtytus Nematomo žmo- 
gaus drabužius, ir kambarys vėl buvo sutvarkytas. Ant 
stalo, prie lango, kur įnamis paprastai dirbdavo, Kasas iš 
karto pastebėjo tris ranka rašytas knygas, pavadintas 
„Dienoraštis“. 

— Dienoraštis! — sušuko Kasas, dėdamas visas tris 
knygas ant stalo.— Dabar tai mes bent šį ta sužinosime. 

Priėjo vikaras ir rankomis atsirėmė į stalą. 

— Dienoraštis, — pakartojo Kasas, sėsdamasis ant kė- 
dės. Jis atrėmė vieną knygą į kitas dvi ir atskleidė— 


St 


Hm... Tituliniame puslapyje nėra jokios antraštės. O, kad 
tave, skaitmenys! Ir brėžiniai. 

Vikaras apėjo aplink stalą ir pro Kaso petį pažvelgė 
į knygą. 

Kasas vertė puslapį po puslapio, ir jo veide didėjo 
kartus nusivylimas. 

— Et, čia vieni skaičiai, Bantingai! 

— Ar nėra kokių diagramų?— paklausė Bantingas.— 
Arba piešinių, paaiškinančių... 

— Patys pasižiūrėkite — atsakė misteris Kasas.— Čia ir 
matematika, ir prirašyta rusiškai arba dar kuria kita kal- 
ba (sprendžiant iš raidžių), ir nis Na, graikiškus 
įrašus, tikiuosi, jūs jau suprasite. . 

— Žinoma, — atsakė misteris Bintingas, išsiimdamas 
akinius ir juos šluostydamas. Jis iš karto pasijuto labai 
nejaukiai, nes graikų kalbos žinių jo galvoje bebuvo tik 
nežymios nuotrupos.— Taip, graikiški įrašai, žinoma, gali 
duoti mums raktą. 

— Aš jums surasiu vietą... 

— Verčiau aš iš pradžių peržiūrėsiu visas knygas, — 
tarė misteris Bantingas, dar smarkiau šluostydamas aki- 
nius.— Iš pradžių, Kasai, reikia susidaryti bendrą vaizdą 
ir jau tada, žinote, bus galima ieškoti rakto. 

Jis kostelėjo, pamažu užsidėjo akinius, vėl kostelėjo 
ir širdyje labai troško, kad kas nors atsitiktų ir padėtų 
jam išvengti gėdos. Paskui jis paėmė knygą, kurią jam 
įteikė Kasas. 

O po to iš tikrųjų kažkas atsitiko. 

Staiga prasivėrė durys. 

Misteris Kasas ir vikaras krūptelėjo dėl tos staigme- 
nos, bet, kilstelėję galvas, lengviau atsiduso, pamatę rau- 
doną fizionomiją po gauruotu cilindru. 

— Smuklė?— krioktelėjo fizionomija, išsproginusi akis. 

— Ne, — vienu balsu atsakė abu džentelmenai. 

— Kitoje pusėje, brangusis, — tarė misteris Bantingas. 

— Ir prašau uždaryti duris, — pridūrė suerzintu bal- 
su misteris Kasas. 

— Gerai, — negarsiai tarė atvykėlis, jau visai kitu bal- 
su negu iš pradžių. — Gerai! —vėl krioktelėjo jis.— Visu 
atbulinių greičiu — sukomandavo jis pats sau, dingdamas 
ir uždarydamas duris. 

— Turbūt jūrininkas, — tarė misteris Bantingas.— Juo- 
kingi žmonės. „Visu atbuliniu greičiu“ — girdėjote? Tai, 
matyt, jūrinis terminas, nusakąs išėjimą iš kambario. 

— Turbūt taip — pritarė Kasas.— Mano nervai šiandien 
visiškai suirę. Aš net pašokau, kai prasivėrė durys. 

Misteris Bantingas atlaidžiai šyptelėjo, tarytum pats 
nebūtų pašokes. 

— O dabar, —tarė jis atsidusdamas, — imsimės knygų. 

-— Prašau luktelėti,— tarė Kasas, pakildamas iš savo 
vietos ir užrakindamas duris— Dabar, aš manau, mums 
niekas netrukdys. 

Tuo tarpu kambaryje kažkas prunkštelėjo. 

— Vienas dalykas yra neginčytinas— tarė misteris 
Bantingas, pristumdamas savo kėdę prie Kaso kėdės— 
Aipinge pastarosiomis dienomis dėjosi kažkokie keisti da- 
lykai, labai keisti. Aš, žinoma, netikiu ta kvaila pasaka 
apie Nematomą žmogų. .. 

— Ji nejtikėtina,— pareiškė Kasas, — neįtikėtina. Bet 
yra faktas, kad aš mačiau, tikrai mačiau kiaurai pro ran- 
kovę... 

— Bet ar jūs įsitikinęs. .. ar iš tikrųjų pro ją mMatėte?.. 
Gal tai buvo koks veidrodis. Juk labai lengva pasiduoti 
haliucinacijai. Nežinau, ar jūs esate kada matęs gerą pok- 
štininką? 

— Nesiginčysime,—tarė Kasas.— Juk mes apie viską 
jau plačiai kalbėjome. Grįžkime prie knygų... Aha, štai 
čia, man rodos, parašyta graikiškai! Na, žinoma, čia grai- 
kiškos raidės. 

Jis parodė į puslapio vidurį. Misteris Bantingas nurau- 
do ir pasilenkė arčiau prie knygos: jo akiniams, matyt, 
vėl kažkas pasidarė. Staiga jis pajuto, kad kažkas keista 
lyg palietė jo pakaušį. Jis norėjo pakelti galvą, bet kaž- 
kas kietai ją laikė ir neleido nė krustelėti. Tarytum užgulė 
kažkoks nesuprantamas sunkumas, arba stipri kažkieno 
ranka laikė prispaudusi įo pasmakri prie stalo. 

— Prašau, gerbiamieji, nė krust, jeigu nenorite, kad 
iš jums abiem perskelčiau pakaušius,— pašnibždėjo kaž- 
kas prie pat Bantingo ausies. 

Šis pažvelgė į arti pasilenkusį Kasą ir jo akyse pamatė 
tą patį išgąstį ir baimę, kurią jautė ir jis pats. 

— Man labai gaila, kad privalau imtis griežtų prie- 
monių,— tarė Balsas, — bet, deja, kitaip negaliu. 

— Nuo kada jūs išmokote kaišioti nosis į privataus 
tyrinėtojo užrašus?— tarė Balsas, ir du pasmakriai vienu 
kartų trinktelėjo į stalą, ir tuo pat metu kaukštelėjo dvi 
poros žandikaulių. 

— Nuo kurio laiko išmokote brautis į privatų bėdon 
patekusio žmogaus būsta?— Ir vėl smūgis į stalą ir dantų 
kaukštelėjimas. 

— Kur padėjote mano drabužius? 

— Dabar klausykite,— tarė Balsas.— Langai uždaryti, 0 
iš durų spynos aš ištraukiau raktą. Aš esu labai stiprus, be 
to, turiu rankose žarsteklį, nekalbant apie tai, kad esu 
mematomas. Negali būti nė mažiausios abejonės, kad pa- 
norėjęs galėčiau lengvai judu nužudyti ir ramiausiai iš čia 
pasišalinti. Aišku? Taigi. Ar pasižadate elgtis protingai ir 
daryti viską, ką aš įsakysiu, jeigu aš judviejų neliesiu? .. 

Vikaras ir daktaras pasižiūrėjo vienas į antrą, ir dak- 
taras susiraukė. 

— Pasižadam,— ištarė vikaras. 

— Pasižadam,— atsakė daktaras. 

Tada Nematomasis paleido jų galvas, ir jiedu atsitiesė. 
Abiejų veidai labai išraudo, ir abu sunkiai sukiojo galvas. 

— Paprašysiu jus likti savo vietose— tarė Nemato- 
masis. — Matote, štai žarsteklis. Kai įėjau į šį kambarį — 
kalbėjo jis, kaišiodamas žarsteklį panosėn savo pašneko- 
vams,— aš nesitikėjau čia rasti žmonių. Be savo knygų, 
taip pat tikėjausi rasti dar ir drabužius. Kur jie? Ne, ne, 
nesikelkit iš vietų! Aš matau — juos iš čia kažkas išnešė. 
Nors dienomis oras dabar pakankamai šiltas ir nemato- 
mas žmogus gali vaikščioti nuogas, bet vakarais gana vė- 
su. Todėl man reikia drabužių ir kai kurių kitų daiktų. 
Be to, man reikalingos ir šios trys knygos. 

XII skyrius 
NEMATOMAS ŽMOGUS ĮSIUNTA 


Čia vėl tenka nutraukti pasakojimą dėl labai skaudžios 
aplinkybės, kurią mes tučtuojau paaiškinsime. Kol sve- 
tainėje dėjosi anksčiau aprašyti dalykai ir kol misteris 
Hakstersas stebėjo misterį Marvelį, rūkiusį pypkę prie 
vartų, apie dvylika jardų nuo tos vietos stovėjo misteris 
Holas ir Tedis Henifris ir, šiek tiek suglumę, svarstė vie- 
nintelę tos dienos Aipingo aktualiją. 

Staiga nuaidėjo skardus trenksmas į svetainės duris, 
o iš vidaus buvo girdėti šaižus šauksmas, paskui viskas 
nutilo. 

— Ei! — tarė Tedis Henifris. 

— Ei! — atsiliepė iš smuklės. 

Misteris Holas šį įvykį dėjosi į galvą lėtai, bet tvir- 
tai. 

— Ten kažkas pasidarė, — tarė jis, išeidamas iš už baro 
ir žengdamas svetainės durų link. 

Jis ir Tedis priėjo prie durų susirūpinę ir kiek susijau- 
dinę. Jų žvilgsniai buvo susimąste. 

— Kažkas negera — tarė Holas, ir Henfris linktelėjo 
galvą, visiškai jam pritardamas. Jiedu užuodė aitrų che- 
mikalų kvapą, o iš kambario buvo girdėti kažką dusliai, 
labai greit ir tyliai kalbant. 

— Kas atsitiko?— paklausė Holas, pasibeldęs į duris. 
Dusli kalba staiga nutrūko, kurį laiką buvo visiškai tylu, 
dus balsas sušuko; „Ne, ne, nereikia!" Vėliau viduje kaž- 
kas susistumdė, subildėjo nuvirtusi kėdė, įvyko trumpos 
grumtynės. Ir vėl tyla. 

— Kas per velniava! — sušuko negarsiai Henfris. 

— Kas ten atsitiko pas jus?— vėl paklausė Holas. 

Vikaras atsakė kažkokių keistu, trūkčiojančiu balsu: 

— Viskas gerai. Prašom netrukdyti. 

— Keista! — tarė misteris Henfris. 

— Keista! — pritarė misteris Holas. 

— Prašo netrukdyti — tarė misteris Heniris. 

— Girdėjau, — tarė Holas, 

— Ir kažkas prunkštelėjo,—tarė Heniris. 

Jiedu stovėjo prie durų ir klausėsi. Svetainėje vėl pa- 
sigirdo kalba, tokia pat dusli ir greita, 

— Aš negaliu — pasakė misterio Bantingo balsas.— 
Sakau jums, gerbiamasis, aš nenoriu! 

— Ką tai reiškia? — paklausė Hieniris. 

— Sako, kad nenori, — atsakė Holas. — Kam jie ten sa- 
ko — gal mums? 

— Tai bjauru! — pasigirdo misterio Bantingo balsas. 

„Bjauru“,— tarė misteris Henfris— Aš aiškiai nu- 
shižus 

— O kas dabar kalba?— paklausė Henfris. 

— Turbūt misteris Kasas — atsakė Holas.— Jūs ką 
nors suprantate? 

Abu patylėjo. Kalba už durų darėsi vis nesuprantames- 
nė ir paslaptingesnė. 

— Rodos, nuo stalo nutraukė staltiesę, — tarė Holas. 

Už bufeto atsirado šeimininkė. Holas ėmė ženklais jai 
rodyti, kad netriukšmautų ir prieitų arčiau. Bet misis Hol 
būtinai norėjo vyrui paprieštarauti. 

— Kurio „galo tu pats ten stovi ir klausais?— paklau- 
sė ji — Neturi geresnio darbo, net tokį šventadienį“ 

Holas bandė jai paaiškinti mostais ir mimika, tačiau 
misis Hol nenorėjo suprasti ir atkakliai kėlė balsą. Tada 
Holas ir Henfris, labai suglumę, pirštų galais grįžo prie 
bufeto ir paaiškino jai, kas atsitiko. 

Pradžioje ji apskritai nenorėjo teikti ypatingos reik- 
šmės jų pasakojimui. Paskui pareikalavo Holą nutilti ir 
leisti kalbėti vienam Henfriui. Ji buvo linkusi viską lai- 
kyti nesąmone — veikiausiai jie pastumdė ten po kambarį 
baldus, ir viskas. 

— Aš girdėjau, kaip jis pasakė „bjauru“, aiškiai gir- 
dėiau,— pakartojo Holas. 

— Ir aš girdėjau, — pridūrė Heniris. 

— Šiaip ar taip. ..— pradėjo misis Hol. 

— Šš... — nutraukė ją misteris Tedis Henfris.— Girdi- 
te — langas? 

— Koks langas?— paklausė misis Hol. 

— Svetainėje, — atsakė Heniris. 


Visi nutilo, atidžiai klausydamiesi. Nieko nematąs mi- 
sis Hol žvilgsnis buvo įsmeigtas į šviesų smuklės durų ke- 
turkampi, į baltą kelią ir į birželio saulės nužertą Hak- 
sterso krautuvės fasadą. Staiga krautuvės durys atsidarė 
ir jose pasirodė pats Hakstersas, išplėtęs akis ir susijaudi- 
nęs. 

— Laikykite vagį! — sušuko jis ir pasileido bėgti įky- 
pai, smuklės vartų link, paskui dingo iš akių. 

Tą patį akimirksnį svetainėje kažkas garsiai subildėjo 
ir trinktelėjo uždaromo lango rėmai. 

Holas, Henfris ir kiti sėdėję smuklėje visu būriu iš- 
bėgo į gatvę. Jie pamatė, kaip kažkas skubiai pasuko už 
kampo keliu į laukus, ir kaip misteris Hakstersas pažo- 
kes apsivertė ore ir kniūbščias žnektelėjo į žemę. Besi- 
linksminančių būrys sustingo nustebęs, keli žmonės pribė- 
go prie jo. 

Misteris Hakstersas gulėjo be sąmonės, kaip kad nu- 
statė prie jo pasilenkęs Henfris. O Holas su dviem dar- 
bininkais, iššokęs iš smuklės ir kažką nesuprantamai 
šaukdamas, atbėgo iki kampo ir pamatė, kaip misteris 
Marvelis dingo už bažnyčios aptvaro kertės. Jie, matyt, 
buvo tikri, kad čia ir yra Nematomas žmogus, staiga ta- 
pDęs matomu, ir pasileido jo vytis. Bet Holas, nenubėgęs 
nė dešimt jardų, iš nustebimo kažką garsiai šūktelėjo 
ir, staiga nublokštas į šalį, žnektelėjo ant žemės, kartu 
parversdamas ir įsikibusį į jį darbininką. Jis buvo par- 
muštas visai kaip futbolo aikštėje, susikibus žaidėjams 
dėl sviedinio, Antrasis darbininkas atsigręžė ir, manyda- 
mas, kad Holas pargriuvo suklupęs, vijosi toliau vienas. 
Bet čia jis suklupo kaip ir Hakstersas. Tuo tarpu pirma- 
sis darbininkas, jau spėjęs atsistoti, gavo iš šono tokį 
smūgį, kuris ir jautį paguldytų. 

Jis pargiuvo, ir tą pat akimirką iš už kampo pasirodė 
žmonės, atskubėję iš pievelės, kur vyko pasilinksminimas. 
Visų priešakyje bėgo augalotas, mėlynų megztinių vyriš- 
kis, tiro savininkas. Jis labai nustebo, ant kelio nieko 
daugiau neradęs, kaip tik tris vyrus, beprasmiškai šliau- 
žiančius žeme. Bet čia pat kažkas atsitiko jo kojai, jis 
išsitiesė visų ilgiu ir nulėkė į šalį, tiesiai po kojų bėgu- 
siam iš paskos savo broliui ir kompanionui, kuris taip pat 


57 


sudribo ant žemės. Visi kiti, bėgusieji užpakalyje, klupo 
ant jų, virto į krūvą, griūdami ant kits kito, ir nežmoniš- 
kai plūdosi. 

Kai Holas, Henfris ir darbininkai išbėgo iš smuklės, mi- 
sis Fiol, ilgų metų patyrimo pamokyta, pasiliko viena ir 


sėdėjo prie kasos. Staiga atsidarė svetainės durys ir pro 


jas iššoko misteris Kasas, kuris, net nepažvelgęs į ją, nu- 
lėkė nuo priebučio laiptų ir bematant dingo už namo ker- 
tės, 

— Laikykite jį! — šaukė jis.— Žiūrėkite, kad jis iš 
rankų nepaleistų ryšulio! Kol jis laiko tą ryšulį, jį galima 
matyti. 

Apie Marvelį jis nieko nežinojo, nes Nematomasis jau 
kieme atidavė jam knygas bei ryšulį. Misteris Kasas bėgo 
piktas ir ryžtingas, tačiau jo apdarui kažko trūko; tiesą 
pasakius, visi jo drabužiai buvo tik kažkoks lengvas bal- 
tas sijonėlis, galėjęs atstoti jam drabužį nebent Graiki- 
joje. 

— Laikykite jį — spiegė jis — Jis nusinešė mano kel- 
nes! Ir visus vikaro drabužius! 

— Aš tuojau jį sučiupsiu!l — šūktelėjo jis suglumu- 
siam Henfriui, aplenkdamas gulintį ant žemės Hakstersą 
ir, pasukęs už kampo, prisidėjo prie minios, bėgančios 
paskui Nematomąjį, bet čia pat buvo parverstas ir išsitie- 
sė ant kelio pačia nepadoriausia poza. Kažkas įsibėgėjęs 
užmynė jam ant rankos. Jis suspiegė iš skausmo, bandė 
atsistoti, bet kažkas vėl jį parbloškė ant žemės, jis griuvo 
keturpėsčias ir pagaliau įsitikino, kad dalyvauja ne puo- 
lime, bet pasitraukime. Visi bėgo atgal į kaimą, Jis vėl 
atsistojo, bet gavo smarkų antausį. Svyruodamas jis grį- 
žo į smuklę, pakėlėje peržengęs visų užmirštą Hakstersą, 
dabar jau atsipeikėjusį ir atsisėdusį viduryje kelio. 

Lipdamas smuklės priebučio laiptais, Kasas staiga 
užpakalyje savęs išgirdo skambų antausį ir tuo pat metu 
kažkas suspiegė iš skausmo tokiu klaikiu balsu, kuris nu- 
stelbė visą įvairiabalsį šūkavimą ir klegesi. Iš balso jis 
pažino Nematomą žmogų — šis taip šūk“ : 
tų įsiutęs nuo netikėto skausmo. | 

Misteris Kasas puolė į svetainę. 

— Bantingai, jis grįžta! — sušuko jis nuo slenksčio.— 
Gelbėkitės! 

Misteris Bantingas stovėjo prie lango ir gaminosi ap- 
darą iš židinio kilimėlio ir „Vakarų Europos“ laikraščio 
lapų. 

— Kas grįžta? — paklausė jis ir taip visas suvirpėjo, 
kad bemaž išmetė visą savo kostiumą iš rankų. 

— Nematomasis! — atsakė Kasas ir prišoko prie lan- 
g0.— Geriausia mums būtų pasišalinti iš čia. Jis puola 
visus kaip pamišėlis. Tiesiog kaip pamišėlis! 

Po valandėlės Nematomas žmogus jau buvo kieme. 

— Viešpatie, pasigailėk! — iš baimės sušuko Bantin- 
gas, nežinodamas, ką daryti. Bet tuo tarpu jis išgirdo 
grumtynių triukšmą smuklės koridoriuje, ir tai padarė ga- 
lą jo abejojimams. Jis išlindo pro langą, skubiai sutvarkė 
savo kostiumą ir leidosi bėgti gatve, kiek tik nešė storos, 
trumpos jo kojos. 

Nuo tos akimirkos, kai nuaidėjo skardus Nematomo 
žmogaus riksmas ir misteris Bantingas pasileido bėgti, ne- 
beimanoma nuosekliai nustatyti viso, kas tada dėjosi Ai- 
pinge. Galimas daiktas, pradžioje Nematomas žmogus no- 
rėjo tiktai sudaryti priedangą Marvelio atsitraukimui su 
drabužiais ir knygomis. Kadangi jis iš viso nebuvo romaus 
būdo žmogus, o čia dar kažkieno atsitiktinis, bet skaudus 
smūgis galutinai išbloškė jį iš pusiausvyros, tai ir jis 
ėmė švaistytis kumščiais į kairę ir į dešinę ir daužė visus, 
kas tik pasitaikė ant kelio. 

Įsivaizduokite gatvę, pilną bėgančių žmonių, durų tran- 
kymą ir grumtynes dėl saugių, pasislėpti tinkamų kampe- 
lių. Įsivaizduokite, kaip ši grūstis paveikė menkos pu- 
siausvyros lentą, ištiestą tarp dviejų kėdžių senio Flečerio 
valgomajame kambaryje, ir dėl to įvykusią katastrofą. 
Įsivaizduokite, kaip išsigando porelė, kurią ši maišatis už- 
klūpo sūpynėje. O paskui audra nutilo, ir Aipingo gatvė 
su vėliavomis ir vainikais pasidarė tuščia. Tiktai vienas 
Nematomas žmogus siautėjo kokoso riešutų, išvartytų kil- 
tinių skydų, s2!1dumynų ir kitų prekių prišiukšlintoje gai- 
vėje. Iš visų: 774 bildėjo uždaromos langinės ir užstu- 
miamos sklendės, ir tiktai kur ne kur, rodydamos gyvybę, 
pro lango rėmo kertelę žvilgčiojo išgąsčio kupinos akys. 

Nematomas žmogus dar kurį laiką smaginosi, daužy- 
damas smuklės langus; paskui į misis Grogrem svetainės 
langą įkišo gatvės žibintą. Matyt, jis, o ne kas kitas, 
Aberdino kelyje ties Higinso nameliu nupjovė telegrafo 
vielas. O paskui, naudodamasis nepaprasta savo ypatybe, 
dingo, nepalikdamas jokių pėdsakų, ir Aipinge apie jį nie- 
kas ir nieko daugiau nebegirdėjo. Jis dingo amžinai, 

Bet praėjo mažiausia pora valandų, kol pirmieji drąsuo- 
liai išdrįso išeiti į tuščią gatvę. 


XIII skyrius 
MISTERIS MARVELIS PRAŠOSI DIMISIJON 


Kai jau pradėjo temti ir Aipingo gyventojai ėmė 
baikščiai sėlinti iš savo namų, žvilgčiodami į nepavykusios 
savo šventės griuvėsius, keliu į Bremblherstą, už bukų 
giraitės, sunkiai vilko kojas kresnas, nedidelio ūgio žmo- 
gelis aplamdytu cilindru. Jis nešėsi tris kažkokiu elastiš- 
ku kaspinu suraišiotas knygas ir į mėlyną staltiesę suvy- 
niotą ryšulį. Tamsiai raudonas jo veidas atrodė liūd- 
nas ir išvargęs, ir jis ėjo kažkaip karštligiškai skubėdamas. 
Jis žengė, lydimas svetimo balso, ir nuolat rietėsi, vis ra- 
ginamas nematomos rankos, 

— Jeigu jūs ir vėl pabėgsite— tarė Balsas, — jeigu 
jūs ir vėl sugalvosite bėgti. .. 

— Viešpatie! — tarė misteris Marvelis.— Ir taip svei- 
kos vietos ant peties nebeliko. 

— Garbės žodis — tarė Balsas, —aš jus nugalabysiu. 

. — Aš ir nemaniau nuo jūsų bėgti, — vos neverkdamas 
atsakė Marvelis.— Prisiekiu jums. Aš tik nežinojau, kur 
reikia sukti, ir tiek. Ir iš kur aš galėčiau žinoti. Man ir 
taip jau gana kliuvo... 

— Ir klius dar daugiau, jeigu neklausysite,— tarė Bal- 
sas, ir misteris Marvelis tučtuojau nutilo. Jis išpūtė skruos- 
tus, ir jo akys iškalbingai rodė visišką jo nusiminimą. 

— Man užteks ir to, kad tie pusgalviai sužinojo mano 
paslaptį, o čia dar tu sugalvojai pasprukti su mano kny- 
gomis. Jų laimė, kad jie laiku pasislėpė! O jeigu ne... 

Niekas nežinojo, kad aš esu nematomas. O dabar ką man 
daryti? 

— O ką man daryti? — burbtelėjo misteris Marvelis. 

— Viskas dabar žinoma. Dar paskelbs laikraščiuose! 
Visi ieškos manęs, visi saugosis. ..— Balsas smarkiai išsi- 
plūdo ir nutilo. 

Misterio Marvelio veidas pasidarė dar liūdnesnis, ir 
jis sulėtino žingsnius. 

— Na, prašau judintis,— tarė Balsas. 

Tarpeliai tarp raudonų Mmisterio Marvelio veido dėmių 
pasidarė pilki, 

— Neišmeskite knygų, žioply! — piktai tarė Balsas.— 
Žodžiu, — tarė jis— man teks pasinaudoti jumis... tiesa, 
jūs esate menkas įrankis, bet juk aš neturiu iš ko pasi- 
rinkti. 

— Aš menkas įrankis, — tarė Marvelis. 

— Tas tiesa, — atsakė Balsas. 

— Aš esu pats blogiausias įrankis, kokį tik galėjote 
pasirinkti, — tarė Marvelis.— Aš esu silpnavalis,— kalbėjo 
jis — Esu labai silpnas,— pakartojo jis, nesulaukęs at- 
sakymo. 

— Argi? . 

— Tr mano širdis silpna. Padariau viską, ką jūs man 
liepėte. Be to, tikėkite manimi, dar kiek — ir aš būčiau 
nuvirtęs nuo kojų. 

— Tiesa, - 

— Mano drąsa ir jėgos ne tokios rūšies, kokių jums 
reikia, 

— Aš jus padrąsinsiu. 

— Geriau jūs to nedarykite. Aš nenoriu sugadinti 
jums viso reikalo, bet taip gali atsitikti. O jei aš pabūg- 
siu arba sumišiu. .. 

— Tada pasistenkit, kad taip neatsitiktų — tarė Balsas 
ramiai, bet tvirtai. 

— Jau verčiau numirti — tarė Marvelis— Ir tai ne- 
teisinga, — pridūrė jis— Pats pripažinkite... Man rodos, 
aš turiu teise... 

— Pirmyn! — sušuko Balsas. 

Misteris Marvelis pagreitino žingsnius, ir kurį laiką 
jiedu ėjo tylėdami. 

— Labai sunkus darbas, — tarė misteris Marvelis. 

Ši pastaba nė kiek nepaveikė jo pašnekovo. Tada jis 
nutarė pabandyti iš kito galo. | 

— O ką aš iš to turiu? — vėl pradėjo jis labai nu- 
skriaustu balsu. 

— Gana! — visa gerkle riktelėjo Balsas.— Aš tave ap- 
rūpinsiu. Tu tik daryk, kas tau liepiama. Tu puikiausiai 
susidorosi, nors ir esi kvailys, bet vis dėlto susidorosi. .. 

— Sakau jums, gerbiamasis, aš netinkamas tokiam 
reikalui. Nenoriu su jumis ginčytis, bet taip jau yra... 

— Jeigu jūs nenutilsite, aš vėl pasukinėsiu jums ran- 
kas, — tarė Nematomas žmogus.— Jūs man trukdote gal- 
voti. 

Priešakyje pro medžius blykstelėjo dvi gelsvos dėme- 
lės, ir tamsoje pasirodė keturkampio bažnyčios bokšto 
kontūrai. 

— Aš laikysiu savo ranką ant jūsų peties —tarė Bal- 
sas,— kol mes pereisime šitą kaimą. Eikite tiesiai ir ne- 
sumanykite kokių kvailybių. Bus dar blogiau. 

— Žinau,— atsidusdamas atsakė Marvelis— gerai Ži- 
nau. | 

Sunykusį, apšiurusį cilindrą užsimovusi žmogysta su 
savo našta nuėjo kaimo gatve pro apšviestus langus ir 
tamsoje dingo už tvoros. 


XIV skyrius 
PORT STOU PRIEMIESTYJE 


Kitą dieną dešimtą valandą ryto misteris Marvelis, nesis- 
kutęs, purvinas, pasišiaušęs, sėdėjo ant suolelio prie ma- 
žutės smuklės durų Port Siou priemiestyje. Rankas jis 
laikė susikišęs į kišenes, vis pūtė žandus ir atrodė be galo 
išvargęs, susierzinęs ir išsigandęs. Šalia jo gulėjo knygos, 
dabar jau perrištos virvute. Pagal laikinus Nematomo 
žmogaus planus ryšulys buvo paliktas pušyne už Bremb!- 
hersto. Misteris Marvelis sėdėjo ant suolelio, ir, nors nie- 
kas į jį nekreipė nė mažiausio dėmesio, jo susijaudinimas 

vis didėjo. Jo rankos nuolat neramiai krapštėsi po gausias 
kišenes. 

Išsėdėjus jam taip apie valandą laiko, iš smuklės išė- 
jo pagyvenęs jūrininkas su laikraščiu rankoje ir atsisėdo 
ant suolelio šalia Marvelio. i 

— Graži dienelė, — tarė jūrininkas. 

Misteris Marvelis ėmė bailiai dairytis. 

— Taip, nuostabi, — pritarė jis. 

— Oras ne pagal metų laiką, — tarė jūrininkas isakmiu 
dalsu. 

— Visiškai — sutiko misteris Marvelis. 

Jūrininkas išsitraukė dantų krapštuką ir keletą mi- 
nučių domėjosi tik juo. Bet jo akys nuolat dairėsi į miste- 
z1į Marvelį ir atidžiai tyrinėjo apdulkėjusią jo figūrą ir 
šalia padėtas knygas. Kai jūrininkas artinosi prie miste- 
rio Marvelio, jam pasivaideno, kad šio kišenėje žvanga 
pinigai. Jį labai nustebino kontrastas tarp misterio Mar- 
velio išorės ir to žvangančio turto. Jo mintis vėl pakrypo 
prie temos, neseniai taip įstrigusios jam į galvą. 

— Knygos? — tarė jis staiga, uoliai rakinėdamas dan- 
tis, 

Misteris Marvelis krūptelėjo ir pasižiūrėjo į šalia pa- 
dėtą knygų ryšulį. 

— Taip, — tarė jis, — taip, taip, tai knygos. 

— Nepaprastų dalykų galima rasti knygose, — tarė jū- 
zininkas. 

— Visiškai sutinku su jumis,— tarė misteris Marvelis. 

— Ir ne tiktai knygose, — pridūrė jūrininkas. 

— Teisingai, — patvirtino misteris Marvelis. Jis dirste- 
lėjo į savo pašnekovą, paskui apsidairė aplinkui. 

— Štai, sakysime, kartais ir laikraščiuose užtinki nuos- 
tabių dalykų, — vėl pradėjo jūrininkas. 

— T-taip, pasitaiko. 

— Štai ir šitame laikraštyje,— vėl pradėjo jūrininkas. 

— A! —tarė misteris Marvelis. 

— Štai čia,— kalbėjo jūrininkas, nenuleisdamas nuo 
misterio Marvelio kieto ir rimto žvilgsnio,— rašoma apie 
Nematomą žmogų. | 

Misteris Marvelis prašiepė lūpas, pasikasė žandikau- 
4į, jausdamas, kad jo ausys rausta. 

— Ko tik žmonės neprasimano,— tarė jis silpnu bal- 
su.— Kur taip atsitiko, Australijoje ar Amerikoje? 

— Visai ne — atsakė jūrininkas, — čia. 

— Viešpatie! — sušuko Marvelis krūptelėjęs. 

— Kitaip sakant, ne visiškai čia,—tarė jūrininkas, ir 
Marveliui tartum akmuo nuo širdies nukrito — ne šioje 
vietoje, kur mudu dabar sėdime, bet netoliese, 

— Nematomas žmogus, — tarė Marvelis.— Na, o ką jis 
padarė? 

— Viską, — atsakė jūrininkas, įdėmiai apžiūrinėdamas 
Marvelį — Viską, ką tik norite, — pridūrė jis. 

— Jau keturios dienos, kaip aš nemačiau laikraščio — 
tarė Marvelis. 

— Pirmą kartą jis pasirodė Aipinge— tarė jūrininkas. 

— Iš tikrųjų?! — nusistebėjo misteris Marvelis. 

— Ten jis pasirodė pirmą kartą, —aiškino jūrininkas — 
o iš kur jis atėjo, to, matyt, niekas nežino. Stai: „,Nepap- 
rastas įvykis Aipinge"... Ir laikraštyje pasakyta, kad vi- 
sa tai yra tikra tiesa. 

— Viešpatie! — tarė misteris Marvelis. 

— Iš tikrųjų nepaprasta istorija. Ir vikaras, ir dakta- 
ras teigia, jog matę jį visiškai aiškiai... tai yra, tiksliau 
pasakius, jie visai jo nematę. Jis gyvenęs, kaip čia rašo, 
smuklėje „Karieta ir arkliai“, ir niekas, matyt, nenumanė, 
kad jis toks nelaimingas, kol kartą per muštynes smuklė- 
ie nuo jo galvos nuplėšė tvarsčius. Tada visi ir pastebėjo, 
kad jo galva nematoma. Čia rašoma, kad jį norėjo tučiuo- 
jau sučiupti, bet jam pavykę nusivilkti visus drabužius ir 
pasprukti. Tiesa, jam teko įnirtingai grumtis, ir tų grumiy- 
nių metu jis rimtai sužeidė kilnųjį ir garbingąjį konsteblį, 
misterį Džefersą. Viskas išdėta kaip ant delno, a? Ir var- 
dai suminėti iki galo, ir visa kita. 

— Viešpatie! — ištarė misteris Marvelis, neramiai dai- 


rydamasis į visas puses ir stengdamasis nors apčiuopomis 


suskaityti pinigus kišenėje. Jam dingtelėjo keista ir labai 
įdomi mintis.— Kaip visa tai nuostabu! — tarė jis. 

— Ar ne tiesa? Tiesiog nepaprastas atsitikimas, Nie- 
kuomet gyvenime nieko nesu girdėjęs apie nematomus 
žmones. Bet ką kalbėti: mūsų laikais kartais išgirsti tokių 
dalykų, kad... 

Aleno 


— Ir tai viskas, ką jis padarė? — paklausė Marvelis, 
kiek galėdamas nerūpestingiau. 

— O ar to dar maža? — tarė jūrininkas. 

— Jis negrįžo į Aipingą? — paklausė Marvelis— Tie- 
siog paspruko ir daugiau nieko? 

— Daugiau nieko, — tarė jūrininkas.— Ar jums to ma- 
ža? 

— Visiškai užtenka, — tarė Marvelis. 

— Ką ir sakyti. — tarė jūrininkas, — kur jau... 

— O draugų su juo nebuvo — nieko apie tai nerašo? — 
būgštaudamas paklausė Marvelis. 

— Nejaugi jums maža ir vieno tokio smarkuolio? — 
paklausė jūrininkas.— Ne, ačiū dievui, jis buvo vienas. 
Jūrininkas niūriai palingavo galvą. 

— Net ir pagalvoti koktu, kad jis čia kur nors dabar 
sukinėjasi arti mūsų! Jis yra laisvas, ir, kaip rašo laik- 
raštis, pagal kai kuriuos duomenis galima spėti, kad jis 
pasuko į Port Stou. O mes kaip tik čia esame! Tai jums 
jau ne koks amerikinis stebuklas. Jūs tik pagalvokite, 
kokių darbelių jis gali čia pridaryti! Staiga jis gerai įkau- 
šta ir sumano jus pulti? O jeigu jis panorės plėšti — kas 
galės jam sutrukdyti? Jis gali įsiveržti kur tiktai nori, 
gali vogti, jam taip pat lengva praeiti pro policininkų sar- 
gybą, kaip mums pabėgti nuo neregio. Ir net dar leng- 
viau. Neregiai, sako, nuostabiai gerai girdi. O jeigu kur 
būtų tokio vyno, kuris jam patinka... 

— Taip, žinoma, jo padėtis jam labai patogi, — tarė 
misteris Marvelis.— Ir... 

— Teisybę sakote; — tarė jūrininkas, — labai patogi. 

Taip jiems besišnekant, misteris Marvelis nesiliovė rū- 
pestingai dairęsis į visas puses, stengdamasis nugirsti men- 
kiausią žingsnį ir pastebėti nematomus judesius. Jis, ma- 
tyt, turėjo sugalvojęs kažkokį svarbų sumanymą. 

Sukosėjęs į delną, jis dar kartą apsidairė aplinkui, 
įsiklausė, paskui pasilenkė prie jūrininko, ir nuleidęs bal- 
są, tarė: 

— Matote, aš atsitiktinai kai ką žinau apie tą Nema- 
tomą žmogų. Iš privačių šaltinių. 

— Oho! — sušuko jūrininkas.— Jūs? 

— Taip, — atsakė misteris Marvelis.— Aš. 

— Iš tiesų! —tarė jūrininkas— O ar galiu paklaus- 
Elas 

— Jūs nusistebėsite— tarė misteris Marvelis, ranka 
prisidengdamas burną.— Tiesiog nuostabu. 

— Kurgi ne! — tarė jūrininkas. 

— Matote,— konfidencialiu tonu pradėjo Marvelis. Bet 
staiga jo veidas lyg užburtas visas pasikeitė.— Oi! — su- 
vaitojo jis ir sunkiai pasiraivė ant suolo; jo veidas skaus- 
mingai iškrypo.— Oi-oi-0i! — suvaitojo jis vėl. 

— Kas atsitiko? — paklausė užjausdamas jūrininkas. 

— Dantį skauda, —tarė misteris Marvelis ir prispaudė 
delną prie žando. Paskui greit pasiėmė knygas.— Man, ro- 
dos, jau bus metas, — tarė jis ir ėmė kažkaip keistai suki- 
nėtis ant suolo, traukdamasis nuo savo pašnekovo, 

— Bet juk jūs žadėjote man papasakoti apie Nemato- 
mą žmogų, — užprotestavo jūrininkas. 

Misteris Marvelis nesiryždamas stabtelėjo. 

— Antis, — tarė Balsas. 

— Antis,— pakartojo misteris Marvelis, 

— Bet juk laikraščiai rašo. ..— tarė jūrininkas. 

— Vis tiek antis, — tarė Marvelis.— Aš žinau, kas visa 
tai išgalvojo. Nėra jokio nematomo žmogaus. Melas. 

— Kaipgi taip? Juk laikraštyje. .. 

— Viskas yra melas, nuo pradžios iki galo,— tvirtai 
tarė misteris Marvelis. 

Jūrininkas atsistojo, rankoje laikydamas laikraštį, ir 
žiūrėjo išvertęs akis. Misteris Marvelis karštligiškai dai- 
rėsi aplinkui. 

— Palaukite — tarė jūrininkas, lėtai nutęsdamas žo- 
džius.— Jūs norite pasakyti. .. 

— Taip, — tarė Marvelis. 

— Tai kurio gi velnio jūs sėdėjote ir klausėtės, ką 
aš jums tauškiau? Ko gi jūs tylėjote, kai aš čia it kvailys 
jums viską dėsčiau? 

Misteris Marvelis išpūtė žandus. Jūrininkas staiga iš- 
raudo ir sugniaužė kumščius. 

— Aš čia gal dešimt minučių sėdžiu ir kvailas isto- 
rijas pliauškiu, o tu, šunsnuki, kvaily, negalėjai. .. 

— Prašau, liaukitės plūdęsis,— paprašė misteris Marve- 
lis. 

— Plūdęsis! Palauk tu man... 

— Hinam,— tarė Balsas. 

Misteri Marvelį staiga kažkas pakėlė, apsuko, ir jis 
nuėjo kažkokiu keistu, tampomu žingsniu. 

— Išnyk, kol dar sveikas, —tarė jūrininkas. 

— Ar man išnykti? — tarė Marvelis. Jis žengė nuo jo 
skubia eisena, beveik šokuojančiais žingsniais; jis kažką 
dar pamurmėjo panosėje nusikaltusio ir kartu įsižeidusio 
žmogaus balsu. 

— Velnio išpera,— tarė jūrininkas, plačiai išsižergęs ir 
įrėmęs rankas į šonus.— Aš tau parodysiu, akiplėša! Ma- 
nęs neapgausi! Štai čia laikraštyje parašyta! 

Misteris Marvelis atsakė kažką nesuvokiamai; paskui 
jis dingo už posūkio, bet jūrininkas vis dar didingai tebe- 
stovėjo viduryje kelio, kol mėsininko vežimėlis privertė 
ji pasitraukti. Tuomet jis pasuko Port Stou link. 

— Kiek kvailių pasaulyje! — sumurmėjo jis.— Matyt, 
norėjo iš manęs pasijuokti, Asilas! O juk laikraštyje para- 
šyta! 

Netrukus jam teko išgirsti dar vieną nuostabią istori- 
ją, ir visai arti jo. Tai buvo pasakojimas apie „saują pini- 
gų" (ne daugiau ir ne mažiau), keliavusią be matomų tar- 
pininkų pasieniu pro Sent Maiklso kampą. Tą nuostabų 
reginį matęs tą patį rytą kitas jūrininkas. Jis, žinoma, ban- 
dęs pinigus sučiupti, bet kaip matai buvęs partrenktas 
ant žemės, o kai atsistojęs, tai matytieji pinigai dingę. 
Mūsų jūrininkas, anot jo paties žodžių, daug kuo buvo 
linkes tikėti. Bet šito jau buvo per daug. Betgi vėliau jis 
vis dėlto pakeitė savo nuomonę. 

Pasakojimas apie skraidančius pinigus buvo pagrįstas. 
Tą dieną visoje apygardoje, net ir iš garsios Londono ban- 
ko kontoros, iš smuklių ir krautuvių kasų — dėl šilto oro 
durys visur buvo atdaros iki galo — pinigai buvo ramiai 
ir mikliai imami saujomis ir pundeliais ir skraidė pasie- 
niais bei užkampiais, greit dingdami iš prisiartinusių žmo- 
nių akių. Paslaptingą savo kelionę pinigai baigdavo — 
nors niekas to ir nesusekė — neramaus žmogaus kišenėje. 
Tas žmogus buvo su aptriušusiu cilindru ir sėdėjo prie 
Port Stou priemiesčio smuklės. 

Tik po dešimties dienų, kada jau visi žinojo atsitiki- 
mą Berdoke, jūrininkas sugretino visus tuos įvykius ir su- 
prato, kaip netoli jis buvo nuo nuostabiojo Nematomo 
žmogaus. 


XV skyrius 
BĖGĄS ŽMOGUS 


Daktaras Kempas pavakare sėdėjo savo kabinete, įreng- 
tame namo bokštelyje ant kalvos, iš kur kaip ant delno 
buvo matyti Berdoko miestelis. Tai buvo nedidelis jaukus 
kambarys su trimis langais — į šiaurę, vakarus ir pietus, 
su daugybe lentynų, kurios buvo pristatytos knygų ir 
mokslinių žurnalų; jame stovėjo didelis rašomasis stalas, 
prie šiaurinio lango stalelis su mikroskopu, stiklinėmis 
plokštelėmis, įvairiais smulkiais prietaisais, bacilų kultū- 
romis ir reaktyvų buteliukais. Kabinete jau degė lempa, 
nors gęstančios saulės spinduliai dar skaisčiai švietė pa- 
dangėje. Užuolaidos dar nebuvo užleistos, nes nereikėjo 
būgštauti, kad kas nors bandys pažvelgti pro langą. Dak- 
taras Kempas buvo jaunas, aukštas ir lieknas vyras, su 
lino spalvos plaukais ir šviesiais, beveik baltais ūsais. Dar- 
bas, kurį jis dabar dirbo, jam buvo labai reikšmingas, nes 
ji baigęs jis turėjo vilti tapti Karališkosios mokslo draugi- 
jos nariu. į 

Atsitiktinai kilstelėjęs nuo darbo akis, jis pamatė liep- 
snojantį saulėlydį viršum kalvos. Prikandęs plunksnako- 
čio galiuką, gal valandėlę jis gėrėjosi tuo auksiniu spin- 
dėjimu pro kalvos keterą; paskui jo žvilgsni patraukė 
tamsi žmogysta, skubanti per kalvos keterą jo namo link. 
Tai buvo žemo ūgio žmogelis su cilindru ant galvos, kurs 
bėgo taip greit, kad jo kojos tik šmėžavo ore. 

„Dar vienas asilas, — pagalvojo daktaras Kempas.— Pa- 
našus į aną, kuris rytą užlėkė ant manęs, šaukdamas: ,„Ne- 
matomas žmogus ateina!" Nesuprantu, kas tiems žmonėms 
pasidarė. Galima pamanyti, kad gyvename dar tryliktame 


šimtmetyje.“ 

Jis pakilo, priėjo prie lango ir ėmė žiūrėti į vakaro 
prieblandos apgaubtą kalvą ir juodą bėgančiojo žmogaus 
tigūrėlę. 

— Atrodo, jis skuba kiek išgalėdamas— tarė dakta- 
ras Kempas, — tačiau nematyti, kad tai jam labai sektų- 
si, Jis bėga taip lėtai, tartum jo kišenės būtų pilnos švino. 
Greičiau, gerbiamasis, greičiau, —tarė daktaras Kempas. 

Po valandėlės viena vilų kalvos šlaite uždengė bėgan- 
tijį. Dar po valandėlės jis vėl pasirodė tarp dviejų namų, 
paskui vėl dingo ir vėl pasirodė, ir taip tris kartus iš ei- 
lės, kol visai pranyko iš akių. 

— Asilai! — tarė daktaras Kempas ir apsisukęs grįžo 
prie rašomojo stalo. . 

Bet žmonės, kurie tada ėjo keliu ir iš arti matė bėgan- 
tį žmogų ir klaikų siaubą išprakaitavusiame jo veide, 
anaiptol nebuvo taip skeptiškai nusiteikę kaip daktaras 
Kempas. Žmogus bėgo, ir buvo girdėti, kaip jame kažkas 
žvanga, lyg jis būtų buvęs pinigų prikimšta ir į visas puU- 
ses svaidoma piniginė. Jis nesidairė nei į dešinę, nei į 
kairę, bet išplėtęs akis žiūrėjo tiesiai priešais save, į kal- 
vos papėdę, kur vienas po kito žiebėsi žiburiai ir gatvėje 
grūdosi žmonės. Apatinis jo žandikaulis buvo atvėpęs, 
tarp lūpų sunkėsi tirštos putos, jis kimiai ir garsiai šniokš- 
tė. Visi praeiviai stabtelėję lydėjo jį akimis, dairėsi į ke- 
lią ir neramiai klausinėjo vienas kitą, ko ir kur tas Žmo- 
gus taip skuba. 

Staiga beveik pačioje kalno keteroje bėginėjęs šuo 
sukaukė nesavu balsu, šoko į tarpuvartę, ir, kol praeiviai 
suglumę stebėjosi, jiems pro šalį prabėgo — lyg vėjas, lyg 
kojų šlepsėjimas, lyg koks sunkiai alsuojantis daiktas. 

Žmonės suriko. Žmonės šoko į šalį. Klykdami pasileido 
bėgti į pakalnę. Jų šauksmai buvo girdėti gatvėje, kai 
Marvelis dar buvo vidury kalvos. Pribėgę savo namus, jie 
karštligiškai uždarinėjo duris ir, vos atgaudami kvapą, 
pasakojo baisią žinią. Marvelis girdėjo trinksint duris ir 
bėgo, dėdamas paskutines jėgas. 

Siaubas bėgo greičiau, pralenkė jį ir vienu akimirks- 
niu apėmė visą miestą. 

— „Nematomas žmogus ateina! Nematomas žmo- 
gus!..“ 

XVI skyrius 
„LINKSMŲJŲ KRIKETININKŲ" SMUKLĖJE 


„Linksmųjų kriketininkų“ smuklė stovi prie pat kalvos 
papėdės, kur prasideda tramvajaus linija. Pasirėmęs stam- 
biomis raudonomis rankomis į prekystalį, šeimininkas kal- 
bėjosi apie arklius su liesu vežiku, o pilkai apsirengęs 
juodabarzdis vyriškis šveitė sausainius su sūriu, girkšno- 
jo vyną ir kalbėjosi su policininku, ką tik grįžusių iš 
budėjimo. Sprendžiant iš akcento, jis turėjo būti ameri- 
kietis. 

— Kas čia per šauksmai? — paklausė vežikas, staiga 
nutraukdamas pašnekesį ir stengdamasis pro žemučio 
smuklės lango geltonos nešvarios užuolaidos kraštą pama- 
tyti kelią į kalvą. Kažkas prabėgo gatve pro duris. 

— Ar tik ne gaisras? — tarė šeimininkas. 

Buvo aiškiai girdėti žmogaus žingsniai: kažkas sunkiai 
bėgo. Su trenksmu atsidarė durys, ir į kambarį įšoko Mar- 
velis, verkdamas, visas suveltas, be skrybėlės, su perplėš- 
ta apykakle. Mėšlungiškai apsigrįžęs, jis bandė uždaryti 
duris, bet diržas laikė jas iki pusės atdaras. 

— Atbėga! —suspiegė Marvelis ne savo balsu.— Jis 
atbėga! Nematomas žmogus! Paskui mane. Dėl dievo mei- 
lės. .. Gelbėkite! Gelbėkite! Gelbėkite! 

— Uždarykite duris, — tarė policininkas. — Kas atbėga? 
Kas atsitiko? — Jis priėjo prie išorinių durų, atkabino dir- 
žą, ir durys užsitrenkė. Amerikietis uždarė antrąsias duris. 

— Leiskite mane už prekystalio— tarė Marvelis, dre- 
bėdamas ir verkdamas, bet stipriai prie savęs spausdamas 
knygas.— Leiskite mane. Paslėpkite mane kur nors. Sa- 
kau jums, jis mane vejasi. Aš nuo jo pabėgau. Jis grasino 
mane užmušti. Ir užmuš. 

— Jums nėra ko bijoti, — tarė juodabarzdis.— Durys 
uždarytos. Kas atsitiko? 

— Paslėpkite mane,— pakartojo Marvelis ir staiga su- 
spiegė iš baimės: išorinės durys sudrebėjo nuo stipraus 
smūgio, o iš lauko kažkas skubiai beldėsi ir šūkavo: 

— Ei! — sušuko policininkas.— Kas ten? 

Misteris Marvelis kaip beprotis blaškėsi po kambarį, 
ieškodamas durų. 

— Jis mane užmuš! — šaukė jis— Rankose jis laiko 
peilį! Dėl dievo meilės! .. 

— Štai, — tarė šeimininkas,— eikite čia.— Jis kilstelė- 
jo baro viršų, ir misteris Marvelis puolė už prekystalio. 
Vėl pasikartojo beldimasis į duris. 

— Neatidarykite durų! — sušuko Marvelis.— Prašau 
jus, neatidarykite! Kur man pasislėpti? | 

— Tai, vadinasi, Nematomas žmogus? — paklausė juo- 
dabarzdis, vieną ranką laikydamas už nugaros— Aš ma- 
nau, metas jau ir mums jį pamatyti. 

Staiga smuklės langas subyrėjo į šukes ir iš lauko pa- 
sigirdo šūkavimai ir kojų trepsėjimas. Policininkas, paly- 
pėjęs ant suolelio ir iškišęs galvą pro langą, stengėsi pa- 
matyti, kas dedasi už durų. Paskui nulipo ir pareiškė, su- 
raukeęs antakius: 

— Tai jis. 

Šeimininkas pastovėjo prie gretimo kambario durų, 
kur buvo uždarytas misteris Marvelis, pasižiūrėjo į išmuš- 
tą langą ir priėjo prie savo svečių. 

Staiga viskas nutilo, | 

— Gaila, kad neturiu guminės savo lazdos, — tarė po- 
licininkas, neryžtingai eidamas prie durų.— Kai tik ati- 
darysime duris, jis tučtuojau įsmuks į vidų. Niekas jo ne- 
sulaikys. 

— O jūs labai neskubėkite atidaryti durų, — baimingai 
tarė liesasis vežikas. 

— Atitraukite sklendę,— tarė juodabarzdis.— Tegu tik 
jis įeina. ..— ir jis parodė revolverį, kurį laikė rankoje. 

— Taip daryti netinka — tarė policininkas.— Juk tai 
bus žmogžudystė. 

— Aš žinau, kokioje šalyje esu,— atkirto juodabarz- 
dis.— Aš taikysiu į kojas. Atitraukite sklendę. 

— O jeigu jūs pataikysite man į nugarą?— tarė šei- 
mininkas, žvilgčiodamas iš po užuolaidos į gatvę. 

— (Gerai, — tarė juodabarzdis ir pasilenkęs pats atitrau- 
kė sklendę, laikydamas užtaisytą revolverį. Šeimininkas, 
vežikas ir policininkas pasisuko į duris. 


71 


— Įeikite,— garsiai tarė juodabarzdis, pasitraukdamas 
žingsnį atgal ir žiūrėdamas į atsklęstas duris. Revolverį 
jis laikė už nugaros. Bet niekas į vidų neįėjo ir durys ne- 
atsidarė. Kai penkioms minutėms praslinkus kitas veži- 
kas atsargiai dirstelėjo į smuklę, tai jie visi stovėjo pasi- 
ruošę, o iš gretimo kambario žvilgčiojo išblyškusi ir išsi- 
gandusi fizionomija. 

— Ar visos namo durys uždarytos? — paklausė Marve- 
lis. — Jis yra kur nors čia pat, šniukštinėja. Juk jis gud- 
rus kaip velnias. 

— Ak tu dieve! — sušuko šeimininkas.— O užpakali- 
nės durys! Jūs čia pasaugokite. Bet juk...— Jis bejėgiš- 
kai apsidairė. Gretimo kambario durys užsitrenkė, ir spy- 
noje spragtelėjo raktas — O atsarginės durys! Tr durys į 
kiemą... 

Jis išbėgo iš kambario. 

Po valandėlės sugrįžo, nusitvėręs virtuvės peilį. 

— Durys į kiemą atdaros! — tarė jis, ir stora apatinė 
jo lūpa nutįso žemyn. 

— Jis gal jau viduje, — tarė pirmasis vežikas. 

— Virtuvėje jo nėra, — atsakė šeimininkas.— Ten yra 
dvi tarnaitės. Perėjau visą virtuvę su šituo peiliu, nė vie- 
nos kertelės neaplenkiau. Jos taip pat sako, kad jis neįė- 
jęs į vidų. Jos nieko nepastebėjusios. . . 

— Ar jūs uždarėte duris? — paklausė pirmasis vežikas. 

— Esu ne mažas vaikas, ačiū dievui — atsakė šeimi- 
ninkas. 

Juodabarzdis įsikišo revolverį į kišenę. Bet tą patį aki- 
mirksnį taukštelėjo atkeliamoji prekystalio lentelė, sutarš- 
kėjo sklendė, garsiai spragtelėjo spyna, ir gretimo kam- 
bario durys atsidarė iki galo. Jie išgirdo, kaip misteris 
Marvelis cyptelėjo lyg pagautas kiškis, ir visi puolė pro 
prekystalį jam padėti. Juodabarzdis šovė, gretimame kam- 
baryje suskilo veidrodis, šukės žvangėdamos išlakstė ant 
grindų. 

Iėjęs i kambarį, šeimininkas pamatė Marvelį, kuris 
trypė ir raitėsi prie išorinių virtuvės durų. Kol šeimininkas 
stovėjo, nežinodamas, ką daryti, durys prasivėrė, ir Marve- 
lis buvo įvilktas į virtuvę. Iš ten pasigirdo klyksmas ir 

krintančių puodų žvangėjimas. Marvelis, palenkęs galvą, 
atkakliai spyrėsi ir traukėsi atgal, bet buvo nutemptas 
prie durų į kiemą. Sklendė atsistūmė. 

Policininkas, prasigrūdęs pro šeimininką, kartu su vie- 
nu vežiku įbėgo į virtuvę ir nutvėrė nematomos rankos 
plaštaką, laikančią Marvelį už apykaklės. Bet, gavęs smū- 
oį į veidą, jis susvyravo ir atsitraukė. Durys atsidarė, ir 
Marvelis dar beviltiškai bandė už jų pasislėpti. Tuo tarpu 
vežikas kažin ką sučiupo. 

 — Aš jį laikau! — sušuko vežikas. 

— Sugavau! — sušuko jis. 

Paleistas iš rankų misteris Marvelis pargriuvo ant grin- 
dų ir skubėjo ropomis prašliaužti pro besigrumiančių žmo- 
nių kojas. Grumtynės persikėlė prie durų. Pirmiausiai pa- 
sigirdo Nematomo žmogaus balsas, — jis garsiai sušuko, nes 
policininkas užmynė jam ant kojos. Paskui kažkas įtūžęs su- 
urzgė, ir Nematomas žmogus pradėjo kulti kumščiais 
tarytum spragilais. Vežikas ūmai suspiegė ir susirietė, ga- 
vęs smūgį į paširdį. Durys iš virtuvės užsitrenkė ir pri- 
dengė misterio Marvelio atsitraukimą. Žmonės trepsėjo 
ankštoje virtuvėje, ir staiga jie pastebėjo, kad grumiasi 
su tuštuma. | 

— Kur jis dingo? — sušuko juodabarzdis. 

— Čionai,—tarė policininkas, išeidamas į kiemą ir su- 
stodamas. 

Pro jo ausį nuzvimbė gabalas čerpės ir nukrito ant in- 
dais apstatyto virtuvės stalo. | 

— Aš jam parodysiu! — sušuko juodabarzdis. Ties po- 
licininko petimi blykstelėjo plienas, ir į tamsą ta krypti- 
mi, iš kur atskrido čerpė, nulėkė viena paskui kitą pen- 
kios kulkos. Šaudydamas juodabarzdis ranka nubrėžė ho- 
rizontalia kryptimi lanką, tad jo kulkos ankštame kieme- 
lyje pasklido vėduokle, 

Viskas nutilo. 

— Penkios kulkos,— tarė juodabarzdis.— Tikras daly- 
kas! Duokite šen žibintą ir einame ieškoti lavono, 

XVII skyrius 
DAKTARO KEMPO LANKYTOJAS 


Daktaras Kempas vis dar rašė savo kabinete, bet jo 
dėmesį atkreipė šūvių garsai. „„Pykšt, pykšt, pykšt,'— pyš- 
kėjo jie vienas po kito. 

— Oho! — sušuko daktaras Kempas, vėl prikandęs 
galą plunksnakočio, kuriuo ką tik rašė, ir klausydama- 
sis.— Kas čia Berdoke pyškina iš revolverio? Ką čia A 
simanė tie asilai? 

Jis priėjo prie pietinio lango, atidarė jį ir persisvėręs 
ėmė žiūrėti į dujų žibintų bei vitrinų šviesų rezginį su juo- 
dais stogų ir kiemų protarpiais. 

— Tarytum ten, kalvos apačioje, prie „Kriketininkų“, 
būtų susirinkusi minia, — tarė jis įsižiūrėjęs. Paskui jo žvil- 
gsnis pakrypo į tolį, kur švietė laivų žiburiai ir kur dunk- 
sojo prieplauka, — nedidelis skaisčiai apšviestas pastatas, 
lyg koks geltonas deimantas. Mėnulio priešpilnis tekėjo 
pro vakarinį kalvos šoną, 0 žvaigždės spindėjo beveik 
kaip atogrąžų kraštuose. 

Po kokių penkių minučių, per kurias jo mintys skraidė 
po socialines ateities sąlygas ir klaidžiojo painiame beribių 
laikų labirinte, daktaras Kempas atsiduso, vėl uždarė lan- 
gą ir grįžo prie rašomojo stalo. 

Praslinkus po to. kokiai valandai, prie išorinių durų 
pasigirdo skambutis. Nuo to laiko, kai Kempas išgirdo šū- 
vius, darbas jam sekėsi blogai, nuolat nuo jo atitrūkdavo, 
sėdėjo susimąstęs. Kai pasigirdo skambutis, jis metė plunk- 
snakotį ir ėmė klausytis. Jis girdėjo, kaip tarnaitė nuėjo 
atidaryti durų ir laukė, kol jos žingsniai subildės laiptuose, 
tačiau ji neatėjo. 

— Kas čia galėtų būti?— tarė Kempas. 

Jis bandė vėl imtis darbo, bet nesisekė. Tada jis pakilo, 
išėjo iš kabineto ir laiptais nulipo į aikštelę. Ten jis pa- 
skambino ir, kai priemenėje, apačioje, pasirodė kambari- 
nė, persisvėręs per turėklus, ja paklausė: 

— Ar laišką atnešė? 

— Ne, kažkas paišdykavo, sere,— atsakė kambarinė, 

„Šiandien mano nervai kažko sutrikę“, — tarė pats sau 
Xempas. 

Jis grįžo į kabinetą, ryžtingai stvėrėsi darbo ir po va- 
landėlės visiškai į jį pasinėrė. Kambario tylą drumstė vien 
tiksintis laikrodis ir popieriuje skrebanti plunksna vidury- 
je šviesaus rato, kurį skleidė lempa ant stalo. 

Kai daktaras Kempas nusprendė baigti darbą, buvo jau 
antra valanda nakties, Jis atsistojo, nusižiovavo ir nulipo 
žemyn, į savo miegamąjį. Jis jau nusimetė švarką ir lieme- 
ne, bet staiga pajuto, kad nori gerti. Pasiėmęs žvakę, nu- 
sileido į valgomąjį paieškoti selterio ir viskio. 

Mokslinis darbas Kempą padarė labai pastabiu žmo- 
gum. Grįždamas iš valgomojo, jis ant linoleumo prie pa- 
čių laiptų pastebėjo tamsią dėmę. Jis jau užlipo į viršų, kol 
staiga pats savęs paklausė, iš kur galėjo atsirasti toji dė- 
mė. Tai buvo, matyt, pasąmonėje kilusi mintis. Šiaip ar 
taip, jis sugrįžo į priemenę, pastatė sifoną ir viskį ant sta- 
lelio ir pasilenkęs ėmė tyrinėti dėmę. Labai nenustebęs 
jis įsitikino, kad iš spalvos ir lipnumo ji panaši į džiūs- 
tantį kraują. 

Paėmęs sifoną ir butelį su viskiu, jis užlipo į viršų, 
įdėmiai dairydamasis į šalis ir stengdamasis išsiaiškinti, iš 
kur galėjo atsirasti kraujo dėmė. Aikštelėje jis sustojo ir 
nustebęs įsmeigė žvilgsnį į savo kambario duris; rankena 
buvo kruvina. 

"Jis pažvelgė į savo ranką. Ji buvo visiškai švari. Dabar 
jis atsiminė, kad jam išeinant iš kabineto, jo miegamojo 
durys buvo atdaros,— vadinasi, jis visai nelietė durų ran- 
kenos. Jis tvirtu žingsniu įžengė į miegamąjį. Jo veidas 
buvo visiškai ramus, nebent kiek ryžiingesnis negu pap- 
rastai. Jo žvilgsnis, atidžiai apžiūrėjęs kambarį, sustojo 
prie lovos. Ant antklodės juoda kraujo dėmė, o paklodė 
buvo suplėšyta. Pirmą kartą įėjęs į kambarį, jis to ne- 
pastebėjo, kadangi pasuko tiesiai prie tualetinio staliuko. 
Vienoje vietoje patalynė buvo įspausta, lyg kas neseniai 
ant jos būtų sėdėjęs. 

Dabar jam pasirodė, kad kažkieno balsas negarsiai iš- 
tarė: „Juk čia Kempas!" Bet daktaras Kempas netikėjo 
paslaptingais balsais. 

Jis stovėjo ir žiūrėjo į susėdėtą patalynę. Gal jam tik 
pasigirdo? Jis vėl apsidairė, tačiau nepastebėjo nieko įtarti- 
no, kaip vien tą sumaigytą ir sukruvintą patalynę. Dabar jis 
aiškiai nugirdo, kad kažkas sujudo kambario kertėje prie 
praustuvo. Kiekvienas žmogus, nors ir kaip jis būtų ap- 
sišvietes, nėra visiškai atsikratęs tam tikrų prietaringumo 
liekanų. Daktarą Kempą nukrėtė šiurpas. Jis uždarė mie- 
gamojo duris, priėjo prie stalelio ir ant jo pastatė siioną. 
Staiga jis krūptelėjo: ore, tarp jo ir praustuvo, kabojo su- 
kruvintas drobinio skuduro tvarstis. 

Suglumęs jis ėmė žiūrėti atidžiau. Tai buvo tuščias 
tvarstis, rūpestingai suvyniotas, bet visiškai tuščias. Jis 
norėjo prieiti arčiau ir jį paimti, tačiau kažkieno prisilie- 
timas jį sustabdė, ir jis išgirdo balsą, suskambėjusi visai 
arti jo. 

— Kempai! — tarė Balsas. 

— A?— tarė Kempas, nesučiaupdamas burnos. 

— Nebijok,—tarė Balsas.— Aš esu Nematomas žmo- 
gus. 

Kempas kurį laiką nieko neatsakė, tik žiūrėjo į tvars- 
čius. 

— Nematomas žmogus?— tarė jis pagaliau. 

— Nematomas žmogus, — pakartojo Balsas. 

Kempas atsiminė pasakojimus, iš kurių jis taip nuošir- 
džiai juokėsi dar šį rytą. Bet šią valandą jis, matyt, ne- 
labai nusigando ir nustebo. Tik vėliau jis galėjo geriau 
suvokti, ką tada jautė. 

— Aš maniau, kad visa tai tik prasimanymas — tarė 
jis. Jam tuo tarpu dingtelėjo į galvą argumentai, kuriuos 
jis dėstė dar šį rytą. — Jūs sutvarstytas?— paklausė jis. 

— Taip, — atsakė Nematomas žmogus. 

— Oil — tarė Kempas susijaudinęs.— Še tau kad no- 
ri! — Bet tuoj pat susigriebė.— Nesąmonė. Koks nors pok- 
štas.— Jis skubiai žengė į priekį ir ištiesė ranką prie tvars- 
čio, bet užčiuopė nematomus pirštus. 

Tai pajutęs, jis atšoko atgal, veidas pasikeitė. 

— Dievaži, Kempai, nebijokite. Man taip reikelinga 
pagalba! Palaukite! 

Nematoma ranka sugriebė Kempą už alkūnės. Kem- 
pas smogė per ranką. 

— Kempai! — sušuko Balsas.— Kempai, nurimkite! — Ir 
Nematomo žmogaus ranka dar stipriau įsikibo į Kempo al- 
kūne. 

Kempaą apėmė beprotiškas noras ištrūkti. Sutvarstyta 
ranka įsikibo į jo petį, ir staiga Kempas buvo parblokš- 
tas ir nusviestas aukštielninkas ant lovos. Jis pravėrė 
burną, norėdamas sušukti, tačiau paklodės kampas be- 
matant atsidūrė tarp jo dantų. Nematomasis laikė jį tvir- 
tai, bet Kempo rankos buvo laisvos ir jis įsiutęs švaistėsi 
jomis kur pakliuvo. 

— Būkite protingas — tarė Nematomas žmogus, stip- 
riai laikydamas Kempą, nepaisydamas gaunamų smūgių. — 
Po velnių, neveskite manęs iš kantrybės! Gulėkite ramiai, 
avine neraliuotas! — suriko Nematomas žmogus Kempui į 
pat ausį. 

Dar valandėlę Kempas bruzdėjo, paskui nurimo. 

— Tik pabandykite šaukti, aš jums perskelsiu galvą — 
tarė Nematomas žmogus, ištraukęs paklodę iš Kempo bur- 
nos — Aš — Nematomas žmogus. Tai joks prasimanymas 
ir joks pokštas. Aš iš tikrųjų esu Nematomas žmogus. Ir 
man reikia jūsų pagalbos. Aš jums nepadarysiu nieko blo- 
go, jeigu tik jūs nesielgsite taip, kaip elgiasi pakvaišęs 
kaimietis. Nejaugi jūs manęs neatsimenate, Kempai? Aš 
esu Grifinas — juk mudu drauge mokėmės universitete. 

- Leiskite man atsikelti — tarė Kempas— Aš niekur 
nepabėgsiu. Ir leiskite valandėlę ramiai pasėdėti. 

Jis atsisėdo ant lovos ir pačiupinėjo savo pakaušį. 

- Aš — Grifinas, drauge lankėme universitetą. Pasi- 
dariau nematomas. Aš — pats paprasčiausias žmogus, kokį 
jūs ir pažinojote, tiktai nematomas. 

— Grifinas?— dar kartą paklausė Kempas. 

— Taip. Grifinas — atsakė Balsas.— Universitete bu- 
vau vienu kursu jaunesnis už jus, beveik albinosas, še- 
šių pėdų aukščio ir petingas, skaistaveidis ir raudonakis. 
Gavau premiją už darbą iš chemijos srities. 

— Nieko nesuprantu — tarė Kempas — mano galvoje 
viskas susimaišė. Kuo čia dėtas Grifinas? 

— Grifinas — tai aš. 

Kempas susimąstė. 

— Tai baisu, — tarė jis.— Bet kuris gi velnias gali pa- 
daryti žmogų nematomą? 

— Čia nėra jokios velniavos. Tai yra visai logiškas 
ir visai nesudėtingas procesas. .. 

— Tai baisu, — tarė Kempas.— Kokiu būdu?.. 

— Baisu, iš tikrųjų. Bet aš esu sužeistas, man skauda 
ir aš pavargau. Dievaži, Kempai, būkite vyras! Nurimkite. 
Duokite man pavalgyti, o tuo tarpu aš atsisėsiu. 

Kempas žiūrėjo į tvarsčius, vaikščiojančius po kam- 
barį; paskui jis pastebėjo, kad pintinė kėdė nučiuožė per 
kambarį ir sustojo prie lovos. Ji sugirgždėjo, ir sėdynė 
nusileido per ketvirtį colio. Kempas pasitrynė akis ir vėl 
pasičiupinėjo pakaušį. 

— Juk tai gudriau už visokius vaiduoklius, — tarė jis 
ir kvailai nusijuokė. 

— O šitaip jau daug geriau. Ačiū dievui, jūs darotės 
protingesnis. 

— Arba kvailesnis,— tarė Kempas ir vėl pasitrynė akis. 

— Duokite man viskio: aš vos atgaunu kvapą. 

— To aš nepasakyčiau. Kur jūs? Jeigu aš atsistosiu, 
ar neužgriūsiu ant jūsų? Aha, jūs čia. Viskio... Prašau. 
Kurgi man jums paduoti? | 

Kėdė girgžtelėjo, ir Kempas pajuto, kad iš jo rankų 
kažkas ima stiklą. Jis jį paleido ne be vargo, nesąmonin- 
gai būgštaudamas, kad stiklas gali iškristi ir sudužti. Bet 
stiklas sustojo ore, apie dvidešimt colių aukščiau kėdės 
atkaltės. Kempas žiūrėjo į stiklą visiškai suglumęs. .. 

— Tai... na, žinoma, tai — hipnozė... Jūs, matyt, įtei- 
gėte man, kad esate nematomas. 

— Plepalai! — tarė Balsas. 

— Bet juk tai beprotystė! 

— Išklausykite mane. 

Dar šį rytą aš išdėsčiau neginčijamus įrodymus, — pra- 
dėjo Kempas, — kad nematomi daiktai... 

— Spjaukite į visus įrodymus, — nutraukė jį Balsas — 
Aš mirštu iš bado. Be to, nuogam sai Ža čia gana vėsu. | 

— Valgyti?— paklausė Kempas. 

Stiklas su viskiu pasviro. 

— Taip, —tarė Nematomas žmogus, pastatęs stiklą.—- 
Ar neturite chalato? 

Kempas kažką burbtelėjo ir, priėjęs prie spintos, pa- 
ėmė iš jos tamsiai raudoną chalatą. 

— Ar tiks?— paklausė jis. 

Chalatą kažkas paėmė iš jo rankų. Valandėlę jis ne- 
judėdamas kabojo ore, paskui kažkaip keistai suplevėsa- 
vo, ištiso visu savo ilgiu ir, užsisegiojęs, kaip ir dera, nu- 
sileido į kėdę. 

— Praverstų dar apatinės kelnės, kojinės ir šliurės,— 
trūksmingu balsu tarė Nematomas žmogus.— Ir pavalgyti. 

— Prašau. Bet tai yra kvailiausias įvykis per visą ma- 
no gyvenimą! 

Kempas ištraukė iš komodos viską, ko prašė Nemato- 
mas žmogus, ir nulipo į sandėlį. Iš ten grįžo nešinas kot- 
letais ir duona, ir pritraukęs nedidelį stalelį, viską pas- 
tatė priešais svečią. 

— Apsieisiu ir be peilio, — tarė Nematomas žmogus, ir 
kotletas pakibo ore. Buvo aiškiai girdėti, kaip kažkas 
kramsnoja. 

— Nematomas,— tarė Kempas ir atsisėdo ant kėdės. 

— Aš visada mėgstu pirma apsivilkti, o paskui jau 
valgyti, — tarė Nematomas žmogus, prisikimšęs burną, g0- 
džiai rydamas duoną su kotletu. Keista užgaida! 

— Ranka, atrodo, sveika?— tarė Kempas. 

— Būkite ramus, — tarė Nematomas žmogus. 

— Bet kaip vis dėlto keista... 

— Taigi, Bet visų keisčiausia yra tai, kad patekau i 
jūsų namus, kai prireikė perrišti žaizdą. Tai pirmasis ma- 
no pasisekimas! Tačiau aš ir taip jau rengiausi nakvoti 
šiuose namuose. Turite su tuo sutikti! Baisiai nepatogu, 
kad mano kraujas matomas, ar ne tiesa? Privarvėjo išti- 
sas klanas. Matyt, krešėdamas jis ir pasidaro matomas. 
Man pavyko pakeisti tiktai gyvus audinius, ir aš nemato- 
mas tik tol, kol esu gyvas... Bus jau trys valandos, kaip 
esu čia. 

— Bet kaip jūs tai padarėte?— pradėjo Kempas susi- 
erzinęs.— Kas per velniava! Visa ši istorija nuo pradžios 
iki galo — tikriausia nesąmonė. 

— Be reikalo jūs taip manote, — tarė Nematomas žmo- 
gus.— Viskas padaryta protingai. 

Jis išsitiesė ir paėmė butelį su viskiu, Kempas nustebęs 
žiūrėjo į chalatą, geriantį viskį. Žvakės šviesa, eidama pro 
skylutę dešiniajame chalato petyje, sudarė šviesų trikam- 
pi po kairiosios pusės šonkauliais. 

— Kas ten buvo per šūviai:— paklausė Kempas.— 
Kaip prasidėjo šaudymas? 

— Viskas per vieną tokį mulkį, atsitiktinį mano ben- 
drininką, kad jį velniai, kuris sumanė pavogti mano pini- 
gus. Ir vis dėllo pavogė. 

— Taip pat nematomas žmogus? 

— Ma. 

— Na ir kas gi buvo toliau? 

— Ar negalima dar ko nors užkąsti, a? Paskui aš viską 
papasakosiu iš eilės. Esu alkanas ir man skauda ranką. O 
jūs norite, kad aš jums pasakočiau! 

Kempas pakilo, 

— Vadinasi, ne jūs šaudėte?— paklausė jis. 

— Ne, — atsakė svečias.— Aklai šaudė kažkoks idio- 
tas, kurio aš nesu matęs gyvenime. Jie išsigando. Manęs 
visi bijo. Velniai juos rautų! Žinot ką, Kempai: aš noriu 
dar valgyti. 

— Eisiu paieškoti, gal žemai surasiu ko nors valgo- 
moO,— tarė Kempas.— Tik, deja, kad gal nedaug. 

Baigęs valgyti — o pavalgė jis kaip reikiant — Nema- 
tomas žmogus paprašė rūkyti. Jis godžiai nukando cigaro 
galiuką, kol Kempas suspėjo surasti peilį, ir nusikeikė, 
kad atsilupo viršutinis cigaro lapas. 

Buvo keista matyti jį rūkant: burna, gerklė, ryklė ir 
šnervės išryškėjo kaip nulipdytos iš kamuoliais besirai- 
tančių dūmų. 

— Puikus dalykas tas tabakas! — tarė jis, stipriai užsi- 
traukdamas.— Man labai pasisekė, kad patekau pas jus, 
Kempai. Jūs turite man padėti. Tiesiog nuostabu — kaip 
tik atsidūriau pas jus! Mano padėtis beviltiška. Buvau kaip 
pamišęs. Tr kokio tik vargo nepatyriau! Bet dabar pas jus 
mano reikalai pasitaisys. Patikėkite. .. 

Jis dar išgėrė viskio su soda. Kempas atsistojo, apsi- 
dairė ir iš gretimo kambario atsinešė dar stiklą sau. 

— Kažkokia baisi istorija... tačiau taip pat išgersiu. 

— Jūs beveik nė kiek nepasikeitėte, Kempai, per tuos 
dvylika metų. Jūs, šviesiaplaukiai, mažai tesikeičiate. Vis 
toks pat šaltakraujis ir metodiškas. .. Turiu viską jums 
paaiškinti. Mudu dirbsime drauge! 

— Bet kaipgi jūs viską padarėte?— paklausė Kem- 
pas.— Kaip jūs tapote toks, koks esate? 

— Dievaži, leiskite man valandėlę ramiai parūkyti. 
Vėliau viską papasakosiu. 

Bet tą naktį jis nieko nepasakojo. Jam ėmė smarkiai 
skaudėti ranką, ėmė krėsti šaltis, jis labai nusilpo. Ligui- 
sta jo vaizduotė vis grąžindavo jį prie bėgimo kalvoje ir 
grumtynių prie smuklės. Jis buvo bepradedąs pasakoti, 
bet jo mintys tuoj išsiblaškė. Jis be jokio ryšio kalbėjo 
apie Marvelį, mėšlungiškai raitėsi, ir iš balso buvo justi 
didelis susierzinimas. Kempas stengėsi iš jo pasakojimų 
išgauti viską, ką tiktai galima. 

— Jis manes bijojo... aš mačiau, kad jis manęs bi- 
jo,— be galo kartojo Nematomas žmogus. — Jis norėjo nuo 
manes pabėgti, tik apie tai ir tegalvojo! Koks aš buvau 
kvailas! Ak, niekšas! Kaip aš buvau įsiutęs! Reikėjo ji 
užmušti... 

— Kur jūs gavote pinigų?— staiga paklausė Kempas. 

Nematomas žmogus valandėlę tylėjo. 

— Šiandien negaliu jums to pasakyti, — atsakė jis. 

Jis staiga suvaitojo ir pasilenkė į priekį, nematomomis 
rankomis susigriebęs už nematomos galvos. 

— Kempai,—tarė jis,— jau trečia para, kaip aš nemie- 
gu, per visą tą laiką man pavyko snustelti tik valandą ki- 
tą, ne daugiau. Aš turiu išsimiegoti. 

— Gerai —atsakė Kempas— Apsigyvenkite čia, mano 
kambaryje. 

— Bet kaipgi aš galiu miegoti? Jei užmigsiu, jis pa- 
bėgs. Et! O ar ne vis tiek pat! 

— Ar žaizda rimta?— trūksmingai paklausė Kempas. 

— Juokai — įdrėskimas. Viešpatie! Kaip aš noriu mie- 
go! 

— Tai kodėl negulate? 

Nematomas žmogus, rodos, žiūrėjo į Kempą. 

— Aš turiu ypatingų priežasčių nenorėti, kad mane 
sučiuptų mano viengenčiai,— lėtu balsu pareiškė jis. 

Kempas krūptelėjo. 

— Oi, koks aš kvailas! — sušuko Nematomas žmogus, 
kumščiu trenkęs į stalą. — Aš pats pakišau jums tokią 
mintį. 


XVIII skyrius 


NEMATOMAS ŽMOGUS MIEGA 


Nors buvo nuvargęs ir sužeistas, Nematomas žmogus 
vis dėlto nepasitikėjo Kempo žodžiu, kad jis niekam neleis 
kėsintis į jo laisvę. Jis apžiūrėjo abu miegamojo langus, 
pakėlė užuolaidas ir atidarė langinės, norėdamas įsitikinti, 
kad pro čia prireikus galės pasprukti. Lauke buvo rami 
nakties tyla. Ties kalvomis leidosi jaunas mėnuo. Paskui 
Nematomas žmogus apžiūrėjo miegamojo užraktą ir išvie- 
tės bei vonios kambario duris, patikrindamas, ar galės iš 
čia išsmukti. Baigęs apžiūrą, Nematomas žmogus pagaliau 
pareiškė esąs patenkintas. Jis stovėjo priešais židinį, ir 
Kempas išgirdo jį žiovaujant. 

— Man labai gaila, — tarė Nematomas žmogus,— kad 
negaliu tuojau pat papasakoti jums visko, ką esu padaręs. 
Bet aš visai nusivariau nuo kojų. Tai yra kvaila, nesigin- 
čysiu, Klaiku. Bet, tikėkite mano žodžiais, Kempai, tai yra 
visiškai galima. Aš padariau atradimą. Aš tikėjausi išlai- 
kyti viską paslaptyje. Bet tai neimanoma. Man reikia pa- 
dėjėjo. O jūs... ir ką mudu galėtume padaryti... Beje, 
visa tai palikime iki rytojaus. Dabar, Kempai, aš turiu 
užmigti — kitaip numirsiu. 

Kempas stovėjo viduryje kambario, žiūrėdamas į bega!- 
vį chalatą. 

— Aš jus paliksių vieną, — tarė jis.— Bet viskas atro- 
do neįtikėtina. Dar trys tokie faktai, aukštyn kojomis ap- 
verčią visas mano teorijas, ir aš išeisiu iš proto. O vis 
dėlto, matyt, tai yra faktas! Ar nenorite dar ko nors? 

— Tiktai kad palinkėtumėt man labos nakties,— atsa- 
kė Grifinas. 

— Labanakt,— tarė Kempas ir, paspaudes nematomą 

ranką, skersas nuėjo prie durų. Staiga chalatas greit 
prišoko prie jo. 

— Atsiminkite,— tarė chalatas.— Jokių bandymų ma- 
ne sugauti ar suimti! O jei ne... 

Kempo veidas truputį pabalo. 

— Juk aš, rodos, daviau jums žodį, — tarė jis. 

Kempas išėjo, tyliai uždarė duris, ir tučtuojau spynoje 
spragtelėjo raktas. Kol Kempas, kantrus ir nustebęs, sio- 
vėjo už durų, pasigirdo skubūs žingsniai, ir vonios kam- 
bario durys taip pat užsirakino. Kempas pliaukštelėjo sau 
per kaktą. 

— Ar tik aš nesapnuoju? O gal pamišau, arba visas 
pasaulis išėjo iš proto?— Jis nusijuokė ir pačiupinėjo už- 
darytas duris.— Išvarytas iš savo miegamojo, ir kas išva- 
rė? Klaiki nesąmonė! 

Jis priėjo ligi viršutinės laiptų pakopos, apsigręžė ir 
vėl pažvelgė į užrakintas duris. 

— Neginčijamas faktas — tarė jis, liesdamas truputį 
skaudantį pakaušį — Taip, neginčijamas faktas. Bet...— 
Jis beviltiškai palingavo galvą, apsisuko ir nulipo žemyn. 

Valgomajame jis įžiebė lempą, pasiėmė cigarą ir ėmė 
vaikščioti po kambarį, padrikai kažką murmėdamas ir pais 
balsu su savim kalbėdamasis. 

— Nematomas žmogus! — tarė jis — Argi gali egzis- 
tuoti nematomas gyvis? Jūroje — taip. Ten tokių gyvių 
tūkstančiai, milijonai! Visokios lervos, mikroorganizmai. .. 
ir medūzos! Jūroje nematomų gyvių daugiau negu mato- 
mų! Aš niekad apie tai nė nepagalvojau... O kūdrose! 
Visi tie mažyčiai organizmai kūdrose — bespalvės, skaid- 
rios gleivės gabalėliai... Bet ore? Ne! 

— Tai neįmanoma. 

— O kita vertus — kodėl gi ne? 

— Jeigu žmogus būtų padarytas iš stiklo, net tada jis 
būtų matomas. 

Kempas rimtai susimąstė. Trys cigarai pasidarė nema- 
tomi, arba tikriau — pavirto baltais pelenais, nubyrėjusiais 
ant kilimo, kol pagaliau jis vėl prašneko. Bet ir tai buvo 
tiktai šūksnys. Paskui išėjo iš kambario, nuėjo į savo lau- 
kiamąjį ir ten įžiebė dujų ragelį. Tai buvo mažytis kam- 
barėlis, nes daktaras Kempas nesivertė praktika; čia gu- 

lėjo laikraščiai. Atskleistas rytinis laikraščio numeris gu- 
lėjo ant stalo. Kempas stvėrė laikraštį, pavartė jį ir ėmė 
skaityti pranešimą apie ,,Nepaprastą įvyki Aipinge“, kurį 
jūrininkas Port Stou taip atsidėjęs skaitė Marveliui. Kem- 
pas skubiai permetė akimis eilutes. 

— Apsimuturiavęs! — sušuko jis.— Persirengęs! Slepia 
savo paslaptį! Matyt, niekas nieko nežinojo apie jo nelai- 
mę. Ir ką gi jis galvoja, po velnių? 

Kempas numetė laikraštį į šalį ir pasidairė po stalą. 

— Aha! —tarė jis ir griebė dar neatskleistą „Sent- 
Džeims Gezet“ numerį — Tuojau sužinosime visą teisy- 
bę, — tarė jis ir išskleidė laikraštį. Į akis jam krito dvi 
skiltys. „Sasekse visas kaimas išėjo iš proto!“ — skelbė 
antraštė— Oho! — sušuko Kempas, godžiai skaitydamas 
skeptišką pranešimą apie vakarykščius, anksčiau mūsų 
aprašytus įvykius Aipinge. Priešais straipsnelį buvo įdė- 
tas pranešimas iš rytinio laikraščio, 

Kempas perskaitė viską nuo pradžios iki galo. „„Bėgo 
gatve, švaistydamasis kumščiais į kairę ir į dešinę. Dže- 
tersas be sąmonės. Misteris Hakstersas rimtai sužalotas ir 
nieko negali pasakyti, ką matė. Skaudus vikaro įžeidimas. 
Moteris susirgo iš baimės. Langai išdaužyti. Visa ši ne- 
paprasta istorija turbūt grynas prasimanymas, bet per 
daug gera, kad jos būtų galima nespausdinti." 

Kempas numetė laikraštį ir įrėmė žvilgsnį į vieną taš- 
ką. 

— Turbūt prasimanymas, — pakartojo jis. 

Paskui pagriebė laikraštį ir vėl viską perskaitė. 

— Bet iš kur atsirado valkata? Kurių velnių jis tą 
valkatą vijosi? 

Jis bejėgiškai atsisėdo chirurginėje kėdėje. 

— Jis ne tik nematomas, — tarė Kempas, — bet ir išpro- 
tėjęs žmogus! Jis serga žudymo manija!.. 

Kai išaušo rytas ir balzgana jo šviesa susiliejo su dujų 
ragelio šviesa ir cigarų dūmais valgomajame, Kempas vis 
dar tebežingsniavo iš kampo į kampą, stengdamasis su- 
prasti tai, kas atrodė neįmanoma. 

Jis buvo per daug susijaudinęs, tad apie miegą negal- 
vojo. Užsimiegoję tarnai, radę jį tokioje būklėje, pamanė, 
kad jį blogai paveikęs pernelyg ilgas darbas. Jis davė 

nepaprastą, tačiau visiškai aiškų įsakymą — paruošti pus- 
ryčius dviem asmenims kabinete, viršuje, 0 paskui eiti 
žemyn ir daugiau nebesirodyti. Jis vis vaikštinėjo iš vie- 
no kampo į kitą, kol jam atnešė rytinius laikraščius. Apie 
Nematomą žmogų rašė labai daug, tačiau naujas buvo 
tiktai pranešimas apie vakarykštį įvykį „Linksmųjų krike- 
tininkų" smuklėje. Čia jis pirmą kartą rado Marvelio 
vardą. „Jis prievarta išlaikė mane ištisas dvidešimt ketu- 
rias valandas",— pareiškė Marvelis. Pranešimas apie Ai- 
pingo įvykius buvo papildytas kai kuriais menkesniais 
faktais, buvo minimi sugadinti telegrafo laidai. Bet visuo- 
se tuose pranešimuose nebuvo nieko, kas nors kiek aiš- 
kiau nušviestų santykius tarp Nematomo žmogaus ir val- 
katos, nes misteris Marvelis nutylėjo apie tris knygas ir 
pinigus, kurių buvo prisikimšęs kišenes. Skeptiškas tonas 
dingo, ir visa armija reporterių jau ėmė nuodugniai tyri- 
nėti reikalą. 

Kempas atidžiai perskaitė viską iki paskutinės eilu- 
tės ir pasiuntė kambarinę nupirkti visų rytinių laikraščių, 
kuriuos tik jai pavyks gauti. Paskui ir juos visus perskaitė 
iki galo. 

— Jis nematomas! — tarė Kempas.—lr jeigų tikėsim 
laikraščiais, tai visi jo darbai — paprastas pamišėlio įtū- 
žimas. Ir ko dar jis pridarys! Ir ko jis dar pridarys! O 
tuo tarpu jis ten, viršuje, mano miegamajame laisvas kaip 
paukštis. Ką man daryti? Nejaugi kas nors pavadins iš- 
davimu, jeigu aš... Ne! 

Jis priėjo prie mažo popieriais apversto stalelio kam- 
bario kertėje ir ėmė rašyti raštelį. Parašęs kelias eilutes, 
raštelį sudraskė ir čia pat parašė kitą. Perskaitė jį ir su- 
simąstė. Paskui paėmė voką ir ant jo parašė: „Pulkinin- 
kui Edajui, Port Berdokas“. 

Nematomas žmogus pabudo kaip tik tą valandą, kai 
Kempas klijavo voką. Jis pabudo blogai nusiteikęs. Kem- 
pas, atidžiai klausęsis visų garsų, išgirdo smarkų kojų 
trepsenimą viršuje, miegamajame. Paskui trinktelėjo par- 
virtusi kėdė ir sužvangėjo sudužęs stiklas. Kempas nus- 
kubėjo aukštyn ir nekantraudamas pasibeldė į miegamo- 
jo duris. 


XIX skyrius 
KAI KURIE PAGRINDINIAI PRINCIPAI 


— Kas atsitiko?— paklausė Kempas, kai Nematomas 
žmogus jį įsileido į kambarį. 

— Nieko neatsitiko, — atsakė tas. 

— O ką reiškia tas triukšmas? 

— Suirzimo priepuolis,— tarė Nematomas žmogus.— 
Užmiršau savo ranką, 0 ją man skauda. 

— Jums, matyt, dažnai įvyksta tokie priepuoliai? 

— Taip. 

Kempas perėjo kambarį ir surankiojo sudužusio stiklo 
šukes. 

— Visi faktai apie jus jau žinomi, — tarė Kempas, sto- 
vėdamas su stiklais rankoje.— Viskas, kas atsitiko Aipin- 
ge ir tenai, smuklėje. Pasaulis sužinojo apie nematomą 
savo pilietį. Bet niekas nežino, kad jūs esate čia. 

Nematomas žmogus nusikeikė. 

— Paslaptis išaiškinta,— kalbėjo Kempas— Juk čia 
buvo paslaptis, aš manau? Nežinau, ką jūs ketinate da- 
ryti, bet, aišku, norėčiau jums padėti. 

Nematomas žmogus atsisėdo ant lovos. 

— Viršuje jau paruošti pusryčiai, — pranešė Kempas, 
stengdamasis kalbėti kaip galima laisviau. Jam buvo ma- 
lonu, kad keistasis jo svečias mielai pakilo, išgirdęs tuos 
žodžius. Kempas nusivedė jį siaurais laiptais į viršų. 

— Kol mudu imsimės kokio nors darbo,— tarė Kem- 
pas, — aš norėčiau smulkiau sužinoti, kaip jūs pasidarėte 
nematomas.— Tardamas tuos žodžius, Kempas metė nera- 
mų žvilgsnį į langą, atsisėdo kaip žmogus, pasiryžęs ilgai 
ir smulkiai pasikalbėti su savo svečiu. Jam vėl dingtelėjo 
į galvą mintis, kad visas tas įvykis — kvailystė, bepročio 
svaičiojimai, bet ta mintis čia pat dingo, kai jis per stalą 
pažvelgė į Grifiną: begalvis, berankis chalatas sėdėjo už 
stalo ir ore kabančia servetėle šluostėsi nematomas lūpas. 

— Tai yra visai paprastas ir visiškai suprantamas da- 
lykas,— tarė Grifinas, padėjęs į šalį servetėlę. 

— Jums, žinoma, taip, bet. ..— Kempas“ nusijuokė. 


— Tas tiesa, iš pradžių ir man tai atrodė lyg kokie 
burtai, bet dabar... Maloningasis dieve! .. Mūsų laukia 
didingi darbai! Pirmą kartą ši mintis man į galvą atėjo 
Čezilstouve. 

— Čezilstouve? 

— Aš ten persikrausčiau iš Londono. Jūs žinote, kad 
aš mečiau mediciną ir ėmiau studijuoti fiziką. Nežinojote? 
Taigi: aš ėmiau studijuoti fiziką. Mane traukė šviesos 
problema. 

— A-a!.. 

— Optinis nepralaidumas! Visas šis klausimas — tai iš- 
tisas tinklas mįslių, pro kurį tik labai neaiškiai įžiūrimas 
nesuvokiamas sprendimas. Aš tada buvau tik dvidešimt 
dvejų metų, be to, dar entuziastas, tai ir pasakiau sau: 
„Tam klausimui išspręsti skiriu visą savo gyvenimą. 
Yra čia dėl ko padirbėti.“ Juk jūs žinote, kaip žmogus 
esi kvailas, būdamas dvidešimt dvejų metų? 

— Dar nežinia, ar tik dabar mes nesame kvailesni— 
tarė Kempas. 

— Tarytum mokslas galėtų žmogų patenkinti! Bet aš 
kibau į darbą ir dirbau kaip katorgininkas. Praslinko še- 
šetas mėnesių atkaklaus darbo ir mąstymo, kol pagaliau 
pro ūkanotą uždangą man staiga blykstelėjo akinanti 
šviesa. Aš suradau bendrą pigmentų ir šviesos lūžimo dės- 
nį — formulę, geometrinį keturių matavimų reiškinį. Kvai- 
liai, paprasti žmonės, net eiliniai matematikai neįsivaizduo- 
ja, kokią reikšmę molekulinės fizikos tyrinėtojui gali tu- 
rėti panašus bendras dėsnio reiškinys. Knygose — knygose, 
kurias man pavogė tasai valkata, — yra stebuklų, magiškų 
skaičių! Bet tai dar nebuvo metodas, tai buvo tik idėja, ke- 
lias metodui surasti. O to metodo padedamam jau būtų gali- 
ma, nekeičiant medžiagos savybių, — iškyrus kai kuriais at- 
vejais spalvas, — priartinti kai kurių medžiagų, kietų ir 
skystų, lūžio koeficientus prie oro lūžio koeficiento. 

Kempas švilptelėjo. 

— Tai įdomu. Bet vis dėlto man dar ne visiškai aiš- 
ku... Aš suprantu, kad, eidamas šituo keliu, jūs galėjote 
sugadinti brangakmenį, bet padaryti žmogų nematomą — 
iki to dar gana toli, 

— Be abejonės, — tarė Grifinas.— Betgi pagalvokite: 

matomumas priklauso nuo to, kaip matomieji kūnai rea- 
guoja į šviesą. Aš pradėsiu nuo pagrindinių dėsnių, tada 
jūs geriau suprasite. Jūs puikiausiai žinote, kad kūnai ar- 
ba sugeria šviesą, arba ją atspindi, arba šviesa lūžta kū- 
nuose, arba pagaliau viskas įvyksta vienu metu. Jeigu 
kūnas šviesos neatspindi, nesugeria, nelaužia, tai kūnas, 
savaime suprantama, negali būti matomas. Pavyzdžiui, jei- 
gu jūs matote nepermatomą raudoną dėžę, tai tik dėl to, 
kad spalva sugeria tam tikrą dalį šviesos ir atspindi liku- 
siąją, būtent — visus raudonuosius spindulius. Jeigu dėžė 
nesugertų tam tikros dalies šviesos, o atspindėtų ją visą, 
tai ji atrodytų žvilganti, balta dėžė. Atsiminkite sidabrą! 
Briliantinė dėžė nesugertų daug šviesos, o jos paviršius 
taip pat mažai jos atspindėtų, tačiau atskirose vietose, pa- 
gal tai, kaip išsidėsčiusios plokštumos, šviesa atsispindėtų 
ir lūžtų, ir mes pamatytume blizgantį žvilgančių atspindžių 
ir permatomų plokštumų voratinklį Kažką panašaus į 
šviesos griaučius. Stiklinė dėžė mažiau blizga ir ne taip 
aiškiai matoma kaip briliantinė, kadangi joje mažiau at- 
spindžių ir lūžių. Suprantama? Iš tam tikro taško žiūrint, 
toji dėžė bus permatoma. Vienos stiklo rūšys yra labiau 
permatomos, kitos mažiau. Krištolinė dėžė labiau blizgės 
negu dėžė iš paprasto langų stiklo. Dėžę iš labai plono 
paprasto stiklo būtų labai sunku matyti esant silpnai švie- 
sai, nes ji nesugeria beveik jokių spindulių ir atspindi bei 
laužia jų irgi labai mažai. Jeigu jūs paprasto stiklo gaba- 
lą panersite į vandenį arba dar geriau į kokį nors skystį, 
sūdresnį už vandenį, tai stiklo beveik visai nematysite, 
kadangi šviesa, iš vandens pereidama į stiklą, lūžta ir at- 
sispindi labai silpnai ir apskritai nesiduoda bet kaip vei- 
kiama. Tuo atveju stiklas yra beveik tiek pat nematomas 
kaip ir angliarūgštės arba vandenilio srovė ore. Ir dėl 
tos pačios priežasties. 

— Taip, — tarė Kempas, — tas viskas tam tikru laipsniu 
suprantama. Tokius dalykus dabar suvokia kiekvienas 
mokinys. 

— O štai jums dar vienas faktas, kurį supranta kiek- 
vienas mokinys. Sudaužykite gabalą stiklo ir jį sutrinkite, 
jis pasidarys labiau matomas ore ir galop virs baltais ne- 
permatomais milteliais. Taip atsitiks dėl to, kad, stiklą 

pavertus milteliais, labai padaugėjo lūžių ir šviesą atspin- 
dinčių plokštumų. Stiklinėje plokštėlėje yra tiktai du pa- 
viršiai, o milteliuose kiekviename trupinėlyje yra švie- 
sos lūžio arba atspindžio plokštuma ir pro visą miltelių 
krūvą pereina labai mažai šviesos. Bet jeigu baltus stiklo 
miltelius panardinsime į vandenį, tai jie beveik visai iš- 
nyks. Stiklo milteliai ir vanduo turi beveik vienodą švie- 
sos lūžio koeficientą, ir šviesa, pereidama iš vienos aplin- 
kos į kitą, lūžta ir atsispindi labai mažai. Jūs padarote 
stiklą nematomą, panardindami jį į skystį su tokiu pat 
lūžio koeficientu; kiekvienas permatomas daiktas pasidaro 
nematomas, jeigu jį padėsime aplinkoje, turinčioje tą 
pati lūžio koeficientą. Ir jeigu jūs truputi pagalvosite, tai 
suprasite, kad stiklo miltelius galima padaryti nematomus 
ir ore, jeigu tik jų lūžio koeficientą priartinsime prie oro 
lūžio koeficiento. Nes tuo atveju šviesa, pereidama iš 
miltelių į orą, neatsispindės ir nelūš. 

— Visa tai tiesa — tarė Kempas.— Bet juk žmogus — 
ne stiklo milteliai. 

— Ne,— tarė Grifinas.— Jis labiau permatomas. 

— Nesamonė! 

— Tr tai sako daktaras! Kaip lengvai viskas pamiršta- 
ma! Nejaugi per dešimtį metų jūs jau spėjote pamiršti 
viską, ką žinojote iš fizikos? Tik pagalvokite, kiek yra 
skaidrių medžiagų, nors jos visai skaidrios neatrodo. Po- 
pierius, pavyzdžiui, yra sudarytas iš skaidrių pluoštų, ir 
jeigu jis mums atrodo baltas ir neskaidrus, tai taip yra 
dėl tos pačios priežasties, dėl kurios grūstas stiklas mums 
atrodo baltas ir neskaidrus. Ištepkite baltą popierių tau- 
kais, užtepkite riebalais visas poras tarp popieriaus da- 
lelių taip, kad lūžis ir atspindys įvyktų tiktai paviršiuje, 
ir popierius pasidarys toks pat skaidrus kaip ir stiklas. 
Ir ne tik popierius, bet ir medvilnės, lino, vilnos, medžio 
pluoštai, ir taip pat — įsidėmėkite, Kempai! — kaulai, rau- 
menys, plaukai, nagai ir nervai. Žodžiu, visas sudėtines 
žmogaus dalis sudaro skaidrus bespalvis audinys, išskyrus 
tik raudonus kraujo rutuliukus ir tamsų plaukų pigmentą; 
štai kaip nedaug tereikia, kad mes galėtume matyti vie- 
nas kitą. Bet dažniausiai kiekvieno gyvo daikto audiniai 
ne mažiau skaidrūs už vandenį. 

— Tiesa, tiesa! — sušuko Kempas.— Kaip tik praėju- 
sią naktį aš galvojau apie jūrų lervas ir medūzas! 

— Taigi, taigi! Dabar jūs mane supratote. Tr visus 
tuos dalykus aš žinojau ir apgalvojau jau po metų, kai 
išvažiavau iš Londono, t. y. prieš šešetą metų. Bet aš 
niekam neatskleidžiau savo minčių. Man teko dirbti labai 
sunkiomis sąlygomis. Mano profesorius Hobema buvo 
prasčiokas moksle, mėgęs savintis svetimas idėjas — amži- 
nai kaišiojo nosį į mano darbą! Juk jūs žinote apie mok- 
slinio pasaulio suktybes. Aš nenorėjau skelbti savo išradi- 
mo ir perleisti dalį garbės tam Hobemai. Dirbau toliau. 
Aš mačiau, kad vis artėja galimybė teorines savo formu- 
les paversti eksperimentu, realiu bandymu. Niekam nieko 
nesakiau apie savo sumanymus. Norėjau nustebinti pasaulį 
savo išradimu ir iš karto išgarsėti. Ėmiau tyrinėti pigmen- 
tų prigimtį, norėdamas užkaišioti kai kurias spragas. Ir 
staiga, tiesiog atsitiktinai, padariau atradimą fiziologijos 
srityje. 

— Iš tikrųjų? 

— Jūs, be abejo, žinote, kas yra raudonoji, mūsų krau- 
ją dažanti medžiaga. Tai štai: ji gali tapti balta, bespalvė, 
pati neprarasdama nė vienos savo ypatybės! 

Kempas nustebęs šūktelėjo. 

Nematomas žmogus pakilo ir ėmė vaikštinėti po ank- 
štą kabinetą. 

— Jūs nustebote — aš suprantu. Atsimenu tą nakti. Bu- 
vo jau vėlu — dieną man trukdė dirbti nemokšos studen- 
tai, žiopsantys į mano darbą, ir aš kartais užsisėdėdavau 
iki pat ryto. Tas atradimas mane staiga nustebino, įis man 
pasirodė nepaprastai gražus ir išbaigtas. Aš buvau vienas, 
laboratorijoje viešpatavo tyla, viršuje skaidriai degė lem- 
pos... „Galima padaryti gyvulį — jo audinį — permatomą! 
Galima jį padaryti nematomą! Viską, išskyrus pigmentus. 
Aš pats galiu pasidaryti nematomas!" — tariau sau, staiga 
supratęs, ką reiškia būti albinosui, patyrus tokius dalykus. 
Aš buvau be galo nustebęs. Palikau visus savo filtrus, 
prie kurių stovėjau, ir priėjau prie didžiojo lango. Galiu 
tapti nematomu,— kartojau aš, žiūrėdamas į žvaigždėtą 
dangų. 2 

— Padaryti tai — vadinasi, pralenkti magiją ir burtus. 
Ir aš, nusikratęs visų abejonių, ėmiau kurti mintyse di- 
dingą paveikslą ateities, kurioje žmonės galės pasidaryti 
nematomi. Paslaptingumas, galybė, laisvė. Kitos medalio 
pusės aš nemačiau. Tik pagalvokite! Aš — menkas, var- 
gingas asistentas, mokąs kvailius provincijos koledže, ga- 
liu tapti visagalinčiu. Sakykite, Kempai, jeigu tik jūs... 
Patikėkite manim, kiekvienas visomis keturiomis kibtų į 
tokį atradimą. Ir aš dirbau dar trejetą metų, ir po kiek- 
vienos tokiu vargu nugalėtos kliūties atsirasdavo vis nau- 
ja! Kiek smulkmenų! Ir, be to, nė minutės ramybės! Ir 
tas profesorius, amžinai už nugaros stovįs provincijos pro- 
fesorius! Zirzia ir zirzia į ausį. ,Kada gi jūs pagaliau pas- 
kelbsite savo darbą?“ O studentai! Skurdas! Treji metai 
tokio gyvenimo. Trejus metus aš dirbau slėpdamasis, nuo- 
latinėje baimėje, ir galop įsitikinau, kad neįmanoma baig- 
ti savo bandymų. .. neįmanoma... 

— Kodėl?ė— paklausė Kempas. 

— Pinigai...— atsakė Nematomas žmogus ir ėmė žiū- 
rėti pro langą. 

Staiga jis ūmai atsigręžė. 

— Tada aš apvogiau savo senį, apiplėšiau tikrą savo 
tėvą... Pinigai buvo ne jo, ir jis nusišovė. 


XX skyrius 
DIDŽIOSIOS PORTLENDO GATVĖS NAMUOSE 


Valandėlę Kempas sėdėjo tylėdamas, žiūrėdamas į sto- 
vinčios prie lango begalvės figūros nugarą. Paskui, labai 
paveiktas kažkokios minties, krūptelėjo, pakilo, paėmė Ne- 
matomą žmogų už rankos ir pasivedė į šalį nuo lango. 

— Jūs pavargote— tarė jis.— Aš sėdžiu, o jūs visą 
laiką vaikščiojate. Sėskitės į mano kėdę. 

Pats jis atsisėdo tarp Grifino ir artimiausio lango. Grifi- 
nas atsisėdo kėdėje, valandėlę patylėjo, paskui vėl sku- 
biai prašneko. 

— Kai visa tai įvyko, aš jau buvau išvažiavęs iš Če- 
zilstou. Tai buvo praėjusių metų gruodžio mėnesį. Išsi- 

nuomojau Londone kambarį, didelį kambarį be baldų, di- 
džiuliame apleistame name, nuošaliame kvartale, prie Di- 
džiosios Portlendo gatvės. Kambarys bematant prisipildė 
įvairių aparatų, isigytų už tėvo pinigus, aš dirbau atkak- 
liai, sėkmingai ir, atrodė, galutinis tikslas jau arti. Buvau 
tarytum žmogus, išsikapstęs iš tankaus miško ir netikėtai 
tapęs skurdžios, nesuprantamos tragedijos dalyviu. Nuvy- 
kau į tėvo laidotuves. Aš taip buvau pasinėręs į savo 
bandymus, kad piršto nepajudinau išgelbėti geram tėvo 
vardui. Atsimenu laidotuves, pigų karstą, skurdžią į kalvą 
kylančią procesiją, šaltą, peršų vėją ir... seną tėvo uni- 
versiteto laikų draugą, suteikusį jam paskutinius patarna- 
vimus, — skurdų, pajuodusį, sukumpusį, sloga sergantį se- 
nį. 

Atsimenu, kaip grįžau iš kapinių į tuščią namą per 
miestelį, kuris kadaise buvo kaimas, o dabar, paskubomis 
perstatytas ir palopytas, bjauriai panėšėjo į miestą. Visi 
keliai, kuriuo tik pasuksi, vedė i sudarkytus apylinkės 
laukus ir baigėsi krūvomis skaldos ir piktžolių priaugu- 
siais plotais. Atsimenu ir save — tamsią liesą žmogystą, 
einančią slidžių blizgančiu šaligatviu — ir keistą žmonių 
šalinimosi jausmą, kuris mane apėmė šitame šventeiviš- 
kame, vertelgiškame miestelyje. 

Tėvo mirtis man nė kiek nebuvo skaudi. Jis man at- 
rodė kvailo savo sentimentalumo auka. Visų pripažinta 
veidmainiška pareiga reikalavo, kad dalyvaučiau laidotu- 
vėse, o iš tikrųjų jos man maža terūpėjo. 

Eidamas Hai gatve, vieną akimirksnį prisiminiau praė- 
jusi savo gyvenimą. Pamačiau merginą, kurią pažinojau 
prieš dešimt metų. Mudviejų akys susitiko... 

Pats nežinojau kodėl, bet grįžau ir ją užkalbinau. Ji 
pasirodė visiškai paprasta būtybė. 

Visas mano lankymasis senoje gimtinėje panėšėjo į 
sapną. Tada aš nejaučiau, kad esu vienišas, kad iš gyvųjų 
pasaulio perėjau į dykumą. Suvokiau, kad aplinkinis gy- 
venimas man tapo kaip nebuvęs, bet maniau, jog dėl to 
kalta bendra gyvenimo tuštybė. Užtat sugrįžęs į savo kam- 
barį, aš pasijutau lyg pabudęs tikram gyvenimui. Čia buvo 
viskas, ką pažinojau ir mėgau: aparatai, paruošiamieji 

bandymai. Buvo jau pašalintos beveik visos kliūtys, beli- 
ko tik apgalvoti kai kurias smulkmenas. 

Vėliau, Kempai, aš jums papasakosiu visus tuos sudė- 
tingus procesus. Dabar nesigilinsime į smulkmenas. Dides- 
nė mano atradimo dalis, neminint kai kurių punktų, ku- 
riuos laikau atmintyje, yra surašyta šiiru tose knygose, 
kurias man pavogė valkata. Mes turime jį surasti, Turi- 
me susigrąžinti tas knygas. Svarbiausias uždavinys buvo 
patalpinti permatomą daiktą, kurio lūžio koeficientą rei- 
kia sumažinti, tarp dviejų spinduliuojančių eterinės vi- 
bracijos centrų, — apie pastarąją aš jums vėliau papasako- 
sių. Ne, tai ne rentgeno spinduliai. Nežinau, ar yra kas 
aprašęs tuos spindulius, apie kuriuos aš kalbu, bet jiė, 
be abejonės, yra. Aš panaudojau dvi nedideles dinamas, 
varomas pigaus dujų variklio. Pirmą savo bandymą pa- 
dariau su balto vilnonio audeklo atraiža. Labai keista bu- 
vo žiūrint, kaip ta balta minkšta medžiaga pamažu blyško 
lyg garo srovelė ir paskui visiškai išnyko. 

Nenorėjau tikėti, jog visa tai aš padariau. Kyštelėjau 
ranką i tuštumą ir užčiuopiau medžiagą, tokią pat sūdrią, 
kaip ir buvo. Netyčia timptelėjau ją, ir ji nukrito ant 
grindų. Ne tuoj ją suradau. “ 

O paskui atsitiko štai kas: užpakalyje savęs išgirdau 
kniaukiant. Atsigręžęs pamačiau tupint ant lietaus nute- 
kamojo vamzdžio už lango baltą katę, liesą ir labai purvi- 
na. Tarytum kas apšvietė mano protą. „Viskas tau paruoš- 
ta“, — tariau aš, priėjau prie lango, atidariau jį ir meiliai 
pašaukiau katę. Ji šoko į kambarį murkdama, vargšas gy- 
vulėlis kone dvėsė iš bado, ir aš jai daviau pieno. Visus 
savo maisto produktus laikiau bufete, kambario kertėje. 
Išlekusi pieną, katė ėmė vaikščioti po kambarį, uostinėjo 
visus kampus ir, matyt, nusprendė, kad čia būsią naujieji 
jos namai. Nematomas skuduras ją truputį suglumino — 
kad jūs būtumėt matę, kaip ji supurkštė! Aš paguldžiau 
ją labai patogiai ant sulankstomos savo lovos, pavaišinau 
sviestu, kad leistųsi išprausiama. 

— Tr jūs ją panaudojote bandymui? L 

— Taip. Bet duoti katei gerti vaistų — tai ne juokai, 
Kempai! Ir mano bandymas nepavyko. 

— Nepavyko? 

— Dviem atžvilgiais. Pirmas — tai nagai, 0 antras — 
pigmentas. ., užmiršau jo pavadinimą, katės akių dugne. 
Ar jūs neatsimenate? 

— Tapetum. | 

— Taigi tapetum. Tas pigmentas neišnyko. Davęs jai 
vaistų kraujui nubaltinti ir padaręs kitas procedūras, aš 
jai uždaviau opiumo ir su priegalviu, ant kurio ji miegojo, 
padėjau ant aparato. Ir paskui, kai viskas išnyko, dar liko 
matomos dvi nedidelės dėmės — jos akys. 

Idomu! 

— Negaliu to suprasti. Žinoma, katė buvo sutvarstyta 
ir suraišiota, aš nebijojau, kad ji gali pabėgti. Bet dar 
nebaigus jos pakeitimo, ji pabudo ir ėmė gailiai kniaukti, 
Oo paskui kažkas pasibeldė į duris. Beldėsi senė, gyvenusi 
apačioje ir įtarusi mane darant vivisekciją. Girtuoklė, nie- 
ko daugiau neturėjusi visame pasaulyje, kaip tik tą baltą 
katę. Tučtuojau panaudojau chloroformą, katė nutilo, ir aš 
atidariau duris. „Ar ne pas jus sukniaukė katė? — paklau- 
sė senė.— Ar tik ne manoji?"—,,Ne, jūs apsirikote, čia jo- 
kios katės nėra“, — atsakiau labai mandagiai. Ji nela- 
bai patikėjo mano žodžiais ir bandė pasidairyti po kam- 
barį. Mano kambarys jai turbūt pasirodė keistas; plikos 
sienos, langai be užuolaidų, sulankstoma lova, veikiantis 
dujų variklis, du šviesūs taškai ir silpnas chloroiormo 
kvapas. Pasaliau ji pasitenkino mano atsakymu ir pasiša- 
lino. 

— Ar ilgai tai užtruko?— paklausė Kempas. 

— Bandymas su kate truko tris ar keturias valandas. 
Paskutiniai išnyko kaulai, sausgyslės ir riebalai, taip pat 
dažytų plaukų galiukai. Tr kaip jau sakiau, rainoji plėne- 
lės medžiaga akių dugne neišnyko. 

Jau buvo naktis, kai baigiau bandymus. Nebuvo ma- 
tyti nieko, beliko miglotos dėmės akių ir nagų vietoje. 
Aš sustabdžiau variklį, užčiuopiau ir paglosčiau katę, kuri 
dar neatsipeikėjo, ir, atraišiojęs ją, palikau miegoti ant 
nematomo priegalvio, o pats, jausdamasis be galo išvar- 
gęs, atsiguliau ant lovos. Bet užmigti negalėjau. Galvoje 
sukosi neaiškios, padrikos mintys. Aš vis iš naujo perkra- 
tinėjau visas ką tik padaryto bandymo smulkmenas arba 
visas karščiuodamas svaičiojau sapne, ir man rodėsi, kad 

viskas aplinkui darosi neaišku ir nyksta, ir net pati žemė 
smenga po mano kojomis, ir aš grimztu, kažkur krintu, 
kaip būna tik košmare... Apie antrą valandą nakties katė 
pabudo, ėmė bėgioti po kambarį ir gailiai kniaukti. Ban- 
džiau nuraminti ją maloniais žodžiais, o paskui nuspren- 
džiau išvaryti. Atsimenu, mane nukrėtė šiurpas, kai, įžie- 
bęs degtuką, pamačiau dvi apskritas žibančias žalias akis 
ir aplink jas — daugiau ničnieko. Norėjau palakinti pie- 
nu, tačiau pieno nebuvo. Katė vis nenorėjo nurimti, atsi- 
tūpė prie durų ir vis kniaukė. Pabandžiau ją pagauti ir 
išleisti pro langą, bet ji nesidavė ir vis išnykdavo man iš 
akių. Čia vienur, čia kitur, įvairiuose kambario kampuose, 
buvo girdėti ją kniaukiant. Pagaliau atidariau langą ir 
Nuo to sykio jos daugiau nebemačiau. 

Paskui, dievas žino kodėl, man ėmė lįsti į galvą min- 
tys apie tėvo laidotuves, šaltas vėjas, tada pūtęs kalvos 
papėdėje. .. taip truko iki pat aušros. Jausdamas, kad ne- 
pavyks užmigti, aš atsikėliau ir, uždaręs duris, išėjau kla- 
joti tyliomis rytmečio gatvėmis. 

— Nejaugi jūs manote, kad ir dabar pasaulyje klai- 
džioja nematoma katė?— paklausė Kempas. 

— Jeigu tik jos kas nors nenugalabijo,—atsakė Nema- 
tomas žmogus.— O kodėl ne? 

— Kodėl ne?— pakartojo Kempas ir atsiprašė:— At- 
leiskite, kad aš jus nutraukiau. 

— Veikiausiai ją kas nors nužudė, — tarė Nematomas 
žmogus.— Po keturių dienų ji dar buvo gyva— aš tai 
gerai žinau: ji, matyt, tupėjo patvoryje Didžiojoje Tičfildo 
gatvėje, nes ten susirinko būrys žioplių, norinčių išsiaiš- 
kinti, iš kur eina tas katės kniaukimas. 

Valandėlę jis patylėjo, paskui skubiai vėl prašneko: 

— Aš labai aiškiai atsimenu tą rytą. Matyt, ėjau per 
Didžiąją Portlendo gatve, nes gerai atsimenu kareivines 
prie Olbenio gatvės ir išjojančius iš jų raitelius. Galų gale 
atsidūriau Primrouz Hilo viršūnėje. Jaučiausi visiškas li- 
gonis. Buvo saulėta sausio mėnesio diena — viena tų skais- 
čių šaltų dienų, po kurių paprastai pradeda snigti. Išvargęs 
mano protas stengėsi suprasti padėtį, pasirinkti veikimo 
planą. 

Nustebęs supratau, kad dabar, kai beveik pasiekiau 
trokštama tikslą, tatai manęs beveik nė kiek nedžiugina. Aš 
buvau per daug išvargęs; baisus, beveik ketverius metus 
trukęs įtemptas darbas atbukino visus mano jausmus. Ma- 
ne apėmė apatija, suglebimas, ir veltui stengiausi susigrą- 
žinti pirmųjų darbo dienų entuziazmą, tą aistringą atradi- 
mų troškimą, kuris man davė jėgų net senąjį savo tėvą 
šaltai pastūmėti į kapo duobę. Aš tapau viskam abejingas. 
Bet aš supratau, kad tai yra laikinas reiškinys, kurio prie- 
žastys — pervargimas ir nemiga, ir kad išgėręs vaistų bei 
pailsėjęs, aš susigrąžinsiu buvusią energiją. 

Aiškiai suvokiau tiktai vieną dalyką: būtinai reikia 
viską baigti iki galo. Man vis neleido nurimti įkyri idėja. 
Ir tai reikėjo padaryti kuo skubiausiai, nes jau buvau iš- 
švaistęs beveik visus pinigus. Aš apsidairiau, pasižiūrėjau 
galvoti apie tuos fantastinius pranašumus, kurių gali įgyti 
pasaulyje nematomas žmogus. Sugrižau namo, truputi už- 
kandau, išgėriau didelę dozę strichnino ir nenusirengęs 
atsiguliau į nepaklotą lovą... Strichninas, Kempai, yra 
nuostabus dirginantis vaistas ir neleidžia žmogui nusiminti. 

— Velniška priemonė, — tarė Kempas. 

— Pakilau daug žvalesnis, bet kažkaip suirzęs. Ar jums 
pažistama tokia nuotaika? 

— Pažįstama. 

— Kažkas pasibeldė į duris. Tai buvo namų šeiminin- 
kas, atėjęs su grasinimais ir klausimais, senas Lenkijos žy- 
das ilgu nublukusiu švarku ir nutryptomis šliurėmis. Aš 
nakti kankinęs katę — teigė jis; senė, matyt, jau viską iš- 
plepėjo. Jis reikalavo viską įam pasakyti. Vivisekcija esan- 
ti įstatymų griežtai draudžiama — jam irgi gali tekti atsa- 
kyti. Aš jį įtikinėjau, kad jokios katės neturėjau. Tada 
jis pareiškė, kad dujų variklis jaučiamas visame name. To, 
žinoma, aš negalėjau ginčyti. Jis vis sukiojosi apie mane, 
stengdamasis įsmukti į kambarį, žvilgčiodamas į vidų pro 
savo vokiškus sidabriniais rėmeliais akinius. Staiga mane 
apėmė baimė, kad kartais jis nesužinotų mano paslapties. 
Aš stengiausi atsistoti tarp jo ir savo aparato. Bet tai tik 
dar labiau sužadino jo smalsumą. Ką aš veikiu? Kodėl aš 
visada vienas ir slepiuosi nuo žmonių? Ar aš nedirbu ko- 

kio nusikalstamo darbo? Ar tai nėra pavojinga? Juk aš 
mokąs jam tiktai paprastą nuomą; jo namas visuomet tu- 
rėjęs gerą vardą, o jo kaimynų namai tuo negalį pasigirti. 
Pagaliau aš netekau kantrybės. Paprašiau jį išeiti. Jis ėmė 
protestuoti, kažką murmėdamas apie savo teisę įeiti pas 
mane kada nori. Dar kiek— ir aš jį čiupau už apykaklės. . . 
kažkas purkštelėjęs plyšo, ir jis galvotrūkčiais išlėkė į ko- 
ridorių. Jį išmetęs, užtrenkiau duris, užrakinau ir, visas 
virpėdamas iš pykčio, atsisėdau kėdėje. 

Šeimininkas dar kurį laiką triukšmavo už durų. Bet aš 
į jį nekreipiau dėmesio, ir jis gana greit pasišalino. 

Šis įvykis paskatino mane veikti ryžtingai. Aš ne- 
žinojau, nei ką šeimininkas dabar darys, nei ką jis gali 
man padaryti. Keltis į naują butą, vadinasi, užvilkinti savo 
darbą, o pinigų banke man bebuvo likę vos dvidešimt 
svarų. Ne, delsti aš negaliu nė valandėlės. Išnykti! Pagun- 
da buvo neįveikiama. Bet tada prasidės tardymas, mano 
kambarį apiplėš... 

Vien tik pagalvojus, kad mano darbą gali viešai ap- 
garsinti arba sutrukdyti dabar, kai jis beveik jau visai 
baigtas, tiesiog mane įvarė į pasiutimą ir grąžino man 
energiją. Aš skubiai išėjau, pasiėmęs tris tomus savo už- 
rašų ir čekių knygelę, — dabar viską turi tas valkata — ir 
iš artimiausio pašto viską išsiunčiau į laiškų bei siuntų 
saugojimo kontorą Didžiojoje Portlendo gatvėje. Iš namų 
pasistengiau išeiti kuo tyliausiai. Sugrįžęs pamačiau, kad 
mano šeimininkas ramiai kopia laiptais — jis, matyt, gir- 
dėjo mane uždarant duris. Jūs būtumėte gardžiai nusikva- 
toję, jei būtumėte pamatę, kaip jis šoko į šalį, kai jį pasi- 
vijau aikštelėje. Jis pasižiūrėjo į mane naikinamu žvilg- 
sniu, tačiau aš smukau pro šalį ir įbėgau į savo kambarį, 
taip užtrenkdamas duris, kad visas namas sudrebėjo. Gir- 
dėjau, kaip jis šlepsėdamas atkiūtino prie mano kambario 
durų, truputį pastovėjo, paskui nulipo žemyn. Aš tučiuo- 
jau ėmiau ruoštis bandymui. 

Viskas buvo atlikta per tą vakarą ir naktį. Tą valandą, 
kai mane dar tebeveikė svaiginamieji vaistai, kurių išgė- 
riau kraujo spalvai panaikinti, kažkas pasibeldė į duris. 
Paskui beldimasis liovėsi, žingsniai nutilo, bet netrukus 
kažkas vėl sugrįžo ir pasibeldė dar kartą. Atėjusis sten- 

gėsi kažką pakišti po durimis — kažkokį mėlyną popier- 
galį. Mano kantrybė pasibaigė, aš pašokau, pribėgau prie 
durų ir atidariau jas iki galo. „Na, kas gi atsitiko? — 
paklausiau. 

Tai būta šeimininko, kuris rankoje laikė nutarimą iš- 
kraustyti mane iš kambario ar kažką panašiai. Jis atkišo 
man raštelį, bet, matyt, pastebėjęs kažką keista mano 
rankose, pažvelgė man į veidą. 

Valandėlę jis stovėjo išsižiojęs, paskui, kažką nesu- 
prantamai surikęs ir išmetęs iš rankų žvakę bei popierių, 
klupdamas pasileido bėgti tamsiu koridoriumi laiptų link. 
Aš uždariau duris, užrakinau jas ir priėjau prie veidro- 
džio. Tada supratau, ko jis taip išsigando. .. Mano veidas 
buvo baltas, tarytum iš balto akmens. 

Bet aš nesitikėjau, kad man teks taip sunkiai kentėti. 
Tai buvo baisu. Aš neapsakomai kamavausi kiaurą naktį, 
vėmiau, alpau. Visas mano kūnas degte degė kaip ugny- 
je, bet aš gulėjau paslikas, kaip negyvas. Dabar supratau, 
kodėl taip staugė chloroformuojama katė. Laimė, kad gy- 
venau vienas, be tarnų. Buvo akimirkų, kai verkiau, kly- 
kiau, balsu kalbėjausi pats su savim. Bet viską iškentė- 
jau... Netekau sąmonės ir atsipeikėjau tik vidurnaktį, vi- 
sai nusilpęs. Skausmo jau nebejaučiau. Nusprendžiau, kad 
žudau save, bet dėl to buvau visiškai abejingas. Niekuo- 
met neužmiršiu to auštančio ryto, neužmiršių mane nukrė- 
tusio šiurpo, kai pamačiau savo rankas, sakytum padary- 
tas iš dulsvo stiklo, kurios vėliau, dienai auštant, darėsi 
vis laibesnės ir skaidresnės, ir pro jas mačiau visus daik- 
tus, netvarkingai išmėtytus po kambarį, nors ir užmerkda- 
vau permatomus akių vokus. Mano kūnas pasidarė tary- 
tum stiklinis, kaulai ir arterijos pamažu blyško. Paskuti- 
niai išnyko ploni balti nervų siūleliai... Aš griežiau dan- 
timis iš skausmo, bet ištvėriau iki galo... Pagaliau beliko 
apmirę balti nagų galiukai ir rusva kažkokios rūgšties 
dėmė ant piršto. 

Vargais negalais pakilau iš lovos. Iš pradžių jaučiausi 
bejėgis kaip kūdikis, žengdamas kojomis, kurių pats nema- 
čiau. Buvau nusilpęs ir labai alkanas. Priėjęs prie veid- 
rodžio, prie kurio paprastai skusdavausi, pamačiau tuštu- 
mą, kurioje vos buvo galima atskirti miglotus pigmento 

pėdsakus akių tinklainės dugne. Nusitvėriau už stalo kraš- 
to ir prispaudžiau kaktą prie veidrodžio. 

Tik baisiausiai įtempęs valią, prisiverčiau sugrįžti prie 
aparato ir baigti procesą. 

Miegojau visą rytą, užsidengęs veidą paklode apsau- 
goti akims nuo šviesos. Apie vidudienį mane vėl pažadino 
beldimas į duris. Man jau sugrįžo jėgos. Atsisėdau, pasi- 
klausiau ir išgirdau šnibždant už durų. Pašokau iš lovos 
ir ėmiau tylomis ardyti aparatą, atskiras jo dalis kaišioda- 
mas po visus kampus, kad niekas nesuvoktų, kaip jis pa- 
darytas. Beldimasis pasikartojo, pasigirdo žmonių bal- 
sai — iš pradžių šeimininko, paskui kažkokių kitų dviejų 
vyrų. Norėdamas išlošti laiko, aš atsiliepiau. Man pasipynė 
po ranka nematomas skuduras ir priegalvis, išmečiau juos 
pro langą ant gretimo stogo. Kai dariau langą, durys gar- 
siai sutratėjo. Matyt, kažkas užgulė jas pečiais, bandyda- 
mas išlaužti spyną. Bet stiprios sklendės, kurias įtaisiau 
prieš keletą dienų, nesidavė išverčiamos. Tačiau tas ban- 
dymas prievarta įsilaužti į kambarį gerokai mane išgąsdino 
ir įpykino. Virpėdamas iš apmaudo, skubėjau baigti visus 
savo pasiruošimus. 

Surinkau į krūvą išsklaidytus asloje užrašų juodraščius, 
šiek tiek šiaudų, vyniojamąjį popierių ir kitą panašų 
šlamštą ir atsukau dujų ragelį. Į duris ėmė belstis smar- 
kiau ir jas daužyti. Niekaip negalėjau rasti degtukų. Įsiu- 
tęs kumščiais ėmiau daužyti sieną. Vėl užsukau dujų ra- 
gelį, išlindau pro langą ant gretimo stogo, labai atsar- 
giai nuleidau lango rėmą ir atsisėdau — visiškai saugus 
ir nematomas, bet visas virpėdamas iš apmaudo ir ne- 
kantrumo... Mačiau, kaip buvo atplėšta viena durų len- 
ta, paskui atmuštos sklendžių sankabos, ir į kambari iėjo 
šeimininkas ir du jo posūniai — stambūs jauni vyrukai, 
dvidešimt trejų ir dvidešimt ketverių metų amžiaus. Pas- 
kui juos smulkiais žingsneliais tipeno senoji ragana iš 
apačios. 

Galite įsivaizduoti, kaip jie nustebo, radę kambarį tuš- 
čią. Vienas jaunuolis tučtuojau pribėgo prie lango, atida- 
rė jį ir ėmė dairytis į visas puses. Barzdota, storalūpė 
tizionomija ir išverstos akys buvo tik per pėdą nuo manęs. 
Knietėte knietėjo trenkti kumščiu į tą snukį, tačiau man 

pavyko susilaikyti. Jis žiūrėjo tiesiai pro mane, kaip ir 
visi kiti, priėję prie jo. Senis grįžo į kambarį ir pasižiūrėjo 
palovin, vėliau visi pribėgo prie bufeto. Paskui jie ėmė 
karštai svarstyti įvykį, maišydami žydišką žargoną su Lon- 
dono gatvės kalba. Jie padarė išvadą, kad aš visai neatsi- 
liepes į jų beldimąsį ir kad jiems tik taip pasivaidenę. Ma- 
no įniršis virto nepaprastu triumfu: aš sėdėjau už lango ir 
ramiai stebėjau tuos keturis žmones, — senė taip pat įslinko 
į kambarį, įtariai dairydamasi kaip katė — kurie veltui 
stengėsi atspėti mano paslaptį. 

Senis, kiek supratau iš dvikalbio jo žargono, prita- 
rė senei, kad aš užsiimu vivisekcija. O sūnūs ginčijo, dar- 
kyta anglų kalba įtikinėjo, kad aš esąs elektrotechnikas, 
ir rodė dinamą ir šviesos radiatorius. Visi jie būgštavo, 
kad aš vėl nesugrįžčiau, nors, kaip vėliau paaiškėjo, buvo 
užrakine išorines duris. Senė rausėsi bufete ir palovyje. 
Vienas mano kaimynas, vaisių išnešiotojas, gyvenęs kartu 
su mMėsininkuų kambaryje priešais mane, pasirodė laiptų ai- 
kštelėje. Jį taip pat pakvietė į mano kambarį ir pripasako- 
jo apie mane visokių nesąmonių. 

Pagalvojau, jeigu mano radiatoriai pateks į pastabaus 
ir dalyką gerai išmanančio specialisto rankas, tai jie galės 
jam daug pasakyti. Todėl nutaikęs tinkamą valandą, įlin- 
dau į kambarį, išjungiau dinamas ir sudaužiau abu apara- 
tus. Kaip jie išsigando! .. Paskui, kol jie stengėsi išaiškinti 
šį reiškinį, išsmukau iš kambario ir tyliai nulipau žemyn. 

Įėjau į svetainę ir laukiau jų sugrįžtant. Netrukus jie 
atėjo, vis dar svarstydami įvykį ir stengdamiesi kaip nors 
ji suprasti. Jie buvo kiek nusivylę, neradę jokių „baisių 
dalykų“, ir kartu labai suglumę, nežinodami, ar teisėtai 
elgėsi su manim. Kai tik jie nulipo į apatinį aukštą, aš vėl 
nusėlinau į savo kambarį; pasiėmęs dėžutę degtukų, už- 
degiau popierių ir sąšlavas, prie ugnies pristūmiau kėdes, 
lovą ir per guminį vamzdelį dujas nukreipiau į ugnį. Pas- 
kui atsisveikindamas mostelėjau ranka ir galutinai pasi- 
šalinau iš kambario. 

— Jūs padegėte namą?— sušuko Kempas. 

— Taip, padegiau namą! Tai buvo vienintelis būdas 
užtrinti savo pėdsakams, 0 namas, manau, buvo apdraus- 
tas... Atsargiai atstūmiau išorinių durų sklendes ir išėjau 

į gatvę. Aš buvau nematomas ir vos tepradėjau suprasti, 
kokį dėl to turėjau pranašumą. Mano smegenyse kilo šim- 
tai pačių drąsiausių ir fantastiškiausių planų. Man svaigo 
galva, žinant, kad dabar man viskas galima. 


XXI skyrius 
OKSFORDO GATVĖJE 


— Pirmą kartą nulipdamas laiptais, aš netikėtai pajutau, 
kad man sunkų eiti; vaikščioti, nematant savo kojų, buvo 
ne taip paprasta. Porą kartų net suklupau. Be to, nusitvėręs 
už durų sklendės, pasijutau kažkaip neįprastai nejaukiai. 
Tačiau, kai tik lioviausi žiūrėjęs į žemę, gana greit išmo- 
kau pakenčiamai vaikščioti lygioje vietoje. 

Mano nuotaika, kaip jau sakiau, buvo kupina susiža- 
vėjimo. Jaučiausi tarytum regintis, atsidūręs neregių mie- 
ste su minkštomis šliurėmis ir nešlamančiais drabužiais. 
Mane apėmė laukinis noras kvailioti, gąsdinti žmones, 
ploti jiems per pečius, mušti jiems nuo galvų skrybėles 
ir apskritai mėgautis nepaprasta savo būkle. 

Bet vos tik atsidūriau Didžiojoje Portlendo gatvėje (aš 
gyvenau šalia didžiulės gelumbės krautuvės), išgirdau kaž- 
ką skambtelėjus ir pajutau stiprų smūgį į nugarą. Atsigrę- 
žes pamačiau žmogų, nešantį krepšį su sodos vandens si- 
fonais ir iš nustebimo spoksantį į savo naštą. Smūgis buvo 
labai skaudus, bet tas žmogus atrodė taip juokingai, kad 
aš garsiai nusikvatojau. „Krepšyje tupi velnias“, — tariau 
aš ir netikėtai jį ištraukiau jam iš rankų. Jis neprieštarau- 
damas paleido krepšį, ir aš pakėliau jį aukštyn. 

Bet čia kažkoks mulkis vežikas, stovėjęs aludės tarp- 
duryje, skubiai pribėgo prie krepšio ir norėjo jį pagriebti; 
ištiesta jo ranka pataikė man į smilkinį, ir jį labai man 
suskaudo. Aš paleidau krepšį, kuris skambėdamas ir 
žvangėdamas nukrito ant vežiko, ir tiktai iš šauksmų ir iš 
krautuvių bėgančių žmonių trepsėjimo, iš sustojusių veži- 
mų aš supratau, ką esu padaręs. Keikdamas savo bepro- 
tystę, prisiglaudžiau prie krautuvės lango ir tik laukiau 
progos nepastebimai ištrūkti iš maišaties. Dar akimirka, 

ir mane būtų įtraukę į minią, ir tada mano buvimas vei- 
kiausiai būtų paaiškėjęs. Aš kumštelėjau mėsinės berniu- 
ką, laimė, nepastebėjusį, kad jį pastūmė tuštuma, ir pasis- 
lėpiau už vežiko puskarietės. Nežinau, kaip jie išsiaiškino 
šią istoriją. Perbėgau gatvę, kurioje, laimė, nebuvo ve- 
žimų, ir, išsigandęs kilusio sąmyšio, greit sprukau į šalį, 
nesirinkdamas kelio, kol patekau į Oksiordo gatvę, kurioje 
vakarais visuomet būna daug žmonių. 

Aš bandžiau įsimaišyti į judančią žmonių minią, bet ta 
minia buvo tokia tiršta, kad bematant man ėmė lipti ant kul- 
nų. Tada nuėjau vandens grioveliu, žalodamas basas savo 
„kojas. Nepraslinko nė minutė, ir pro šalį važiavusios karie- 
tos iena bakstelėjo man į pamentę, į tą pačią vietą, į ku- 
rią savo krepšiu jau buvo sudavęs sodos vandens nešė- 
jas. Šiaip taip išsilenkiau karietos, mėšlungiškai susi- 
kraipęs prasmukau neužgriuvęs ant vaiko vežimėlio ir 
atsidūriau už kitos karietos. Mane išgelbėjo laiminga min- 
tis: aš žengiau paskui pamažu važiuojančią karietą, nė 
per žingsnį neatsilikdamas nuo jos. Mano nuotykiai, įgiję 
tokį netikėtą pobūdį, pradėjo mane bauginti, ir aš ne tik 
virpėjau iš baimės, bet drebėjau ir nuo šalčio. Tą giedrą 
sausio mėnesio dieną aš buvau visiškai nuogas, o plonas 
purvo sluoksnis ant grindinio buvo beveik sušalęs. Nors 
tai ir kvaila, bet man nė į galvą neatėjo, kad aš — perma- 
tomas ar nepermatomas — vis dėlto esu veikiamas oro ir 
šalčio įtakos. 

Čia man dingtelėjo puiki mintis. Nubėgau į priekį ir 
atsisėdau į karietą. Drebėdamas nuo šalčio, išsigandęs, su 
prasidedančia sloga, su mėlynėmis ant nugaros, kurias man 
vis labiau ėmė skaudėti, aš palengva važiavau Oksfordo 
gatve ir toliau — Totenhem Kourt plentu. Dabar mano nuo- 
taika visiškai nebuvo panaši į tą, su. kuria prieš dešimt 
minučių išėjau iš namų. Štai tasai mano nematomumas! 
Man dabar rūpėjo tiktai vienas dalykas: kaip išsisukti iš 
tos bjaurios padėties, į kurią įklimpau. 

Mes važiavome pro Mjudo knygyną. Tuo tarpu kaž- 
kokia aukšta moteris su ryšuliu knygų geltonais viršeliais 
pašaukė mano vežiką, ir aš vos spėjau iššokti lauk, per 
plauką nepatekęs po tramvajaus ratais. Nuėjau Blumsberio 
skvero link, ketindamas pasukti už Muziejaus į šiaurės 

pusę, pasirinkdamas rečiau gyvenamus kvartalus. Aš stin- 
gau iš šalčio, ir taip slėgė padėties kvailumas, kad bėgda- 
mas ėmiau verkšlenti. Prie Blumsberio skvero kampo iš 
farmacininkų draugijos kontoros išbėgo baltas šunelis ir 
* pasileido paskui mane, uostinėdamas Žemę. 

Anksčiau niekad nepagalvodavau, kad šuniui nosis yra 
tas pats, kas žmogui akys. Šunys uosle jaučia žmogų, kaip 
kad žmonės mato juos savo akimis. Tas bjaurus padaras 
ėmė loti ir šokinėti aplink mane, itin aiškiai rodydamas, 
kad jaučia mane čia esant. Aš perbėgau Didžiąją Raselo 
gatvę, visą laiką per petį dairydamasis, ir tik nuėjęs gerą 
galą Montegiu gatve, pastebėjau, kas ateina man prie- 
šais. 

Išgirdau garsią muziką ir pamačiau didelę minią, trau- 
kiančią Raselo skvero link, — raudoni švarkai, priešaky- 
je — Gelbėjimo armijos vėliava. Sunku buvo tikėtis pras- 
mukti nepastebimam pro tokią minią, užpildžiusią visą 
gatvę, O pasukti atgal, vėl pasitraukti tolyn nuo namų bi- 
jojau. Todėl greit apsisprendžiau: užšokau ant baltų di- 
džiulio namo laiptelių priešais Muziejaus tvorą ir nuspren- 
džiau laukti, kol praeis minia. Laimė, šunelis, išgirdęs mu- 
ziką, nustojo lojęs, pastovėjo valandėle, nesiryždamas, ką 
daryti, paskui pabrukęs uodegą nubėgo atgal, Blumsberio 
skvero link. 

Minia artėjo, iš visos gerklės spiegdama savo giesmę, 
kuri mano ausyse skambėjo kaip ironiška užuomina: „Ka- 
da gi mes pamatysime jo veidą?" Kol minia ėjo pro šalį, 
laikas man slinko neįmanomai lėtai. „Bum, bum, bum“, — 
dundėjo būgnas, ir aš ne tuoj pastebėjau, kad šalia ma- 
nes sustojo du berniūkščiai: „Žiūrėk, ar tu matai? — tarė 
vienas. „O kas yra?" — paklausė antras. „Pėdos. Basų ko- 
jų. Lyg kas būtų klampojęs per purvą.“ 

Dirstelėjau žemyn ir pamačiau, kaip abu berniukai, 
išvertę akis, spokso į purvinas pėdas, paliktas ant naujai 
dažytų laiptelių. Praeiviai negailestingai juos stumdė, bet 
jie, susidomėję savo atradimu, vis tebestovėjo šalia ma- 
nes. „Bum, bum, bum, kada, bum, pamatysime, bum, jo 
veidą, bum, bum. .."— „Tikrai, sakau tau, kažkas basas už- 
lipo šitais laiptais, — tarė vienas.— O žemyn nenulipo, ir 
iš kojos bėgo kraujas." 

Procesija jau beveik išnyko iš akių. „Žiūrėk, Tedi, žiū- 
rėk!"— sušuko jaunesnysis tų įžvalgių seklių, be galo nus- 
tebęs, rodydamas. tiesiog į mano kojas. Pažvelgiau žemyn 
ir pamačiau neaiškius savo kojų kontūrus, apvilktus purvo 
plutele. Valandėlę buvau apstulbęs. 

„Ak, velnias! — sušuko vyresnysis.— Tai bent pokštas! 
Tarytum vaiduoklio pėda, dievaži!"— Kiek paabejojęs, jis 
priėjo arčiau manęs ir ištiesė ranką. Kažkoks žmogus stai- 
ga sustojo, norėdamas pamatyti, ką jis čia gaudo, paskui 
prisiartino mergaitė. Dar kiek, ir berniukas būtų mane 
užčiuopęs. Bet aš tuoj sumečiau, ką daryti. Žengiau žing- 
snį, — berniukas aiktelėjęs atšoko, — tuo tarpų aš skubiai 
perlipau per tvorelę ant gretimo namo priebučio. Bet jau- 
nesnysis berniūkštis pastebėjo mano žingsnius ir, kol aš 
pasiekiau šaligatvį, atsipeikėjęs nuo suglumimo, ėmė šau- 
kti, kad kojos peršokusios per tvorą. 

Visi subėgo prie laiptelių ir pamatė, kaip ant apatinės 
jų pakopos ir ant šaligatvio žaibo greitumu atsiranda nauji 
basų kojų pėdsakai. „Kas atsitiko?" — paklausė vienas pra- 
eivis. „Kojos! Žiūrėkite, bėga kojos!" Visi žmonės gat- 
vėje, išskyrus šituos tris mano persekiotojus, skubėjo pas- 
kui Gelbėjimo armiją, ir tas žmonių srautas stabdė ne tik 
mane, bet ir kitus praeivius. Iš visų pusių biro klausimai ir 
nustebimo šūksniai. Parvertęs kažkokį jaunuolį, pasileidau 
bėgti aplink Raselo skverą, 0 mano pėdomis bėgo šeši 
ar septyni nustebę žmonės. Laimė, jiems trūko laiko tinka- 
mai išsiaiškinti, kas gi Čia atsitiko, nes kitaip visa minia, 
be abejonės, būtų šokusi paskui mane. 

Aš aplenkiau du gatvių kampus, tris kartus perlėkiau 
skersai gatvę ir grįžau tuo pačiu keliu atgal. Mano kojos 
sušilo ir nudžiūvo ir jau nebedarė šlapių pėdų, pagaliau 
radęs laisvą valandėlę, rankomis švariai nusivaliau kojas 
ir šitaip galutinai pasislėpiau. Paskutinis dalykas, kurį ma- 
čiau šitose gaudynėse, buvo kokių dešimties žmonių bū- 
relis, kuris, susispietęs į krūvą, be galo nustebęs tyrinėjo 
lėtai džiūstančią kojos pėdą, įmintą į klaną Trevistoko 
skvere — tiek pat nesuprantamą kaip ir ta, kurią užtiko 
Robinzonas Kruzas. 

Bėgdamas nuo žmonių, aš šiek tiek sušilau ir dabar 
kiūtinau apytuštėmis gatvelėmis bei skersgatviais jau kur 

kas drąsiau. Gėlė nugarą, peršėjo vežiko nagų smarkiai 
įdrėkstą smilkinį, labai skaudėjo kojas, perdurtas padas 
vertė mane šlubuoti. Prie manęs artinosi kažkoks neregys, 
bet aš jį laiku pastebėjau ir pasitraukiau, bijodamas tobu- 
los jo klausos. Vieną kitą kartą netyčia susidūriau su pra- 
eiviais, ir jie sustodavo, nieko nesuprasdami, nustebę dėl 
nežinia iš kur pasigirdusių keiksmų. Paskui pajutau ant 
veido kažką švelnų, ir aikštė ėmė dengtis plona pamažu 
krintančio sniego skraiste. Aš, matyt, peršalau ir norom ne- 
norom kartas nuo karto neišvengiamai turėjau čiaudėti. 
O) kiekvienas sutiktas šuo su atkišta uostinėjančia nosimi 
tiesiog kėlė man siaubą. 

Paskui, kažką šaukdamas, nubėgo pro šalį žmogus, jam 
įkandin lėkė antras, trečias, o netrukus visa minia suau- 
gusių ir vaikiščių ėmė mane lenkti. Kažkur kilo gaisras. 
Minia bėgo mano buto link. Pažvelgęs į skersgatvį, pama- 
čiau tirštą debesį juodų dūmų, kylančių virš stogų ir tele- 
fono laidų. Neabejojau, kad čia dega mano butas. Visi 
mano drabužiai, aparatai, visa mano manta pasiliko ten, 
man beliko tiktai čekių knygelė ir trys tomai užrašų, 
kurie manęs laukė Didžiojoje Portlendo gatvėje. Aš su- 
deginau savo laivus — tikrių tikriausias dalykas! Degė vi- 
sas namas. | 

Nematomas žmogus nutilo ir susimąstė. Kempas bai- 
mingai dirstelėjo į langą. 

— Na?— tarė jis. — Pasakokite toliau. 


XXII skyrius 
UNIVERSALINĖJE PARDUOTUVĖJE 


— Taigi, praėjusiųjų metų sausio mėnesį, sniego pūgai 
siaučiant,— bereikėjo tik sniegui mane apkloti, ir bema- 
tant visų būčiau buvęs pastebėtas, — išvargęs, peršalęs, 
jausdamas gėlą visame kūne, neapsakomai nelaimingas ir 
vis dar ne galutinai įsitikinęs, kad esu nematomas, pra- 
dėjau tą naują gyvenimą, kurį pats sau pasiskyriau. Netu- 
rėjau nei pastogės, nei pragyvenimo šaltinio, visame pa- 
saulyje neturėjau nė vieno žmogaus, kuriuo būčiau galė- 

jęs pasikliauti. Atskleisti savo paslaptį būtų tolygu aitsisa- 
kyti visų tolimesnių savo planų — tada mane imtų rodyti 
kaip neregėtą stebuklą. Ir vis dėlto aš tik per plauką susi- 
laikiau nepriėjęs prie pirmo praeivio gatvėje ir nepapra- 
šęs jo malonės. Bet aš labai gerai žinojau, kokio siaubo 
ir kokio žiaurumo būčiau susilaukęs dėl tokio mėginimo. 
Tuo tarpu ateities planai man nerūpėjo. Aš norėjau tiktai 
susirasti kokią nors pastogę nuo sniego, apsidengti bei 
sušilti — tada ir apie ateitį būtų galima pagalvoti. Tačiau 
net ir man, nemaitomam žmogui, Londono namai buvo už- 
daryti ir neprieinami. 

Tiktai vienas dalykas dabar man buvo visiškai aiškus; 
tai šaltis, neturėjimas pastogės ir kančios artėjant nakčiai 
dūkstančioje pūgoje. 

Staiga man dingtelėjo nuostabi mintis. Pasukau į gat- 
vę, jungiančią Goverio gatvę su Totenhem Kort plentu, 
ir atsidūriau prie didžiulės ,„Omnium“ parduotuvės, kurio- 
je — jūs žinote — gausi visko: mėsos, bakalėjos prekių, 
baltinių, baldų, drabužių, net paveikslų. Tai veikiau di- 
. džiulis įvairiausių parduotuvių labirintas, o ne viena par- 
duotuvė. Tikėjausi rasiąs parduotuvės duris atdaras, ta- 
čiau jos buvo uždarytos. Kol stovėjau prie plačių parduo- 
tuvės durų, privažiavo karieta, ir šveicorius su livrėja ir 
užrašų „„Omnium“ ant kepurės atidarė duris. Man pavyko 
patekti į vidų, ir aš, perėjęs pirmą kambarį,— tai buvo 
kaspinų, pirštinių, kojinių ir panašių dalykų skyrius — 
patekau į erdvesnę patalpą, kur buvo pardavinėjami krep- 
šiai ir pinti baldai. | 

Tačiau ir čia nesijaučiau visiškai saugus, nes ir po tuos 
kambarius nuolat stumdėsi pirkėjai. Slankiojau po parduo- 
tuvę, kol patekau į didžiulį skyrių viršutiniame aukšte, 
pristatytą vien tik lovų. Čia pagaliau susiradau prieglau- 
dą tarp didelės daugybės sukrautų čiužinių. Parduotuvėje 
jau uždegė šviesas, buvo labai šilta. Nusprendžiau pasilikti 
savo užuovėjoje ir atidžiai stebėjau po baldų skyrių vaik- 
ščiojančius būrelius pardavėjų bei pirkėjų ir tik laukiau 
uždarant parduotuvę. Kai visi išeis — galvojau sau,— susi- 
rasių Maisto ir drabužių, apeisiu visą parduotuvę, sužino- 
siu jos išteklius ir, ko gero, dar pamiegosiu ant vienos iš 
tų lovų. Tas planas man atrodė lengvai įvykdomas. Norė- 

jau įsitaisyti drabužį, kurį vilkėdamas būčiau apsimuturia- 
vusi, bet jokių įtarimų nekelianti figūra, apsirūpinti pini- 
gais, vėliau atsiimti iš pašto kontoros knygas ir preparatus, 
išsinuomoti kur nors kambarį ir apsvarstyti tolimesnius 
sumanymus, kaip geriau išnaudoti tuos privalumus, kurių 
įsigijau, kaip man vis dar atrodė, tapęs nematomu. 

Gana greit atėjo metas uždaryti parduotuvę. Praslin- 
ko apie valanda laiko, kaip aš įsitaisiau tarp čiužinių, ir 
štai, žiūriu, jau nuleidžiamos užuolaidos ir paskutiniai 
pirkėjai išeina lauk. Paskui keli vikrūs jauni vyrukai ėmė 
skubiai rankioti ant prekystalių išmėtytas prekes. Kai žmo- 
nės iš parduotuvės ėmė skirstytis, aš atsargiai iš savo kam- 
po perėjau arčiau centrinių krautuvės skyrių. Mane ypač 
stebino, kaip greit ištisa armija vaikinų ir merginų 
tvarkė per dieną pardavimui išstatytas prekes. Visos kar- 
toninės dėžės, iškabinėti audiniai, mezginių girliandos, dė- 
žės saldumynų bakalėjos skyriuje, visokiausi ant preky- 
stalių išdėstyti daiktai — viskas buvo nuimama, vynio- 
jama ir kraunama tam tikrose saugyklose, o ko negalima 
pašalinti ir paslėpti, buvo dangstoma kažkokio storo au- 
deklo apmautais. Pagaliau visos kėdės buvo sukeltos ant 
prekystalių, ant grindų nieko nebeliko. Baigę savo darbą, 
tie jaunuoliai skubėjo išeiti, kupini nepaprastai pakilios 
veiduose spindinčios nuotaikos, kokios niekad nebuvau 
matęs pardavėjų tarpe. Paskui atėjo būrys paauglių su 
pjuvenomis, kibirais ir šepečiais. Aš turėjau nuolat suki- 
nėtis ir jų saugotis, bet vis tiek pjuvenos užbirdavo man 
ant kojų. Vaikštinėdamas po tamsias ištuštėjusias patalpas, 
dar gana ilgai girdėjau šepečių šiurenimą. Pagaliau, praė- 
jus daugiau kaip valandai nuo krautuvės uždarymo, išgir- 
dau rakinant duris. Viskas nutilo, aš likau vienas didžiu- 
liame skyrių ir koridorių labirinte. Buvo labai tylu — atsi- 
menu, kaip eidamas pro vienas duris nuo Totenhem Kort 
plento pusės, girdėjau praeivius kaukšint užkulniais į šali- 
gatvį. 

Pirmiausiai nuėjau į skyrių, kuriame mačiau kojines 
ir pirštines. Buvo tamsu, ir aš ilgau vargau, kol suradau 
degtukus nedidelio rašomojo stalelio stalčiuje. Bet dar 
reikėjo susirasti žvakę. Man ilgai teko kilnoti dangčius 
ir graibyti dėžėse ir skryniose, kol pagaliau aptikau tai, 

ko ieškojau. Žvakės buvo dėžėje su užrašu: „Vilnonės 
apatinės kelnės ir megztukai . Pasiėmiau porą kojinių ir 
storą šaliką, paskui nuėjau į gatavų rūbų skyrių, kur pa- 
siėmiau kelnes, minkštą švarką, apsiaustą ir skrybėlę su 
žemyn nuleistais kraštais, panašią į tas, kurias dėvi dva- 
sininkai, Vėl pasijutau žmogus ir ėmiau galvoti apie mai- 
stą. 

Viršutiniame aukšte buvo užkandinė, ir ten užtikau 
truputį šaltos mėsos. Kavinuke atsirado šiek tiek kavos, 
"įžiebiau dujas ir pasišildžiau ją. Įsikūriau visiškai paken- 
čiamai. Paskui ėjau ieškoti antklodės — teko pasitenkinti 
krūva pūkinių patalų —ir užtikau bakalėjos skyrių, kur 
radau apsčiai šokolado ir virtų uogienių, kurių vos neper- 
sivalgiau, ir keletą butelių burgundiško vyno. O šalia bu- 
vo žaislų skyrius, ir čia kilo puiki mintis: susiradau keletą 
dirbtinių nosių, — žinote, iš papjėmašė,— ir tuoj pat pagal- 
vojau apie tamsius akinius. Bet, deja, ,Omniume“ nebuvo 
optikos skyriaus. O juk nosis iš tikrųjų man buvo labai 
svarbus dalykas. Anksčiau aš galvodavau apie grimą. Su- 
siradęs kartoninę nosį, ėmiau svajoti apie perukus ir kau- 
kes ir panašius dalykus. Pagaliau užmigau ant patalų krū- 
vos, ir čia man buvo labai šilta bei patogų. Nuo tos va- 
landos, kai patyriau pasikeitimą, aš nė karto dar nebuvau 
patyręs tokio malonumo kaip šį vakarą, prieš užmigda- 
mas. Buvau visiškai ramus ir tikrai optimistiškai nusitei- 
kęs. Tikėjausi, kad ryto metą galėsiu nepastebimas pas- 
prukti iš krautuvės, apsirengęs ir apmuturiavęs veidą baltu 
šalikų; paskui už savo pavogtus pinigus nusipirksiu aki- 
nius, ir tokiu būdu mano aprangos klausimas bus išspręs- 
tas. Nakčia sapnavau fantastiškus nuotykius, kuriuos pa- 
tyriau pas pastarąsias kelias dienas. Mačiau besiplūstantį 
žydą namų savininką, suglumusius jo posūnius, susirau- 
kusią senę, besiteiraujančią apie katę. Vėl patyriau keistą 
jausmą, matydamas išnykstant baltą audeklą. Paskui man 
pasivaideno gimtasis miestelis ir peršalęs senelis vikaras, 
švapsintis prie mano tėvo kapo: „Iš žemės esi, į žemę ir 
grįši.“ 

„Ir tu", — tarė kažkieno balsas, ir staiga mane nutempė 
prie duobės. Aš stengiausi ištrūkti, šaukiau, maldavau 
duobkasius, bet jie nekreipė į mane dėmesio ir klausėsi 

apeigų; senukas vikaras taip pat nesustodamas, tik retkar- 
čiais nusičiaudėdamas, monotoniškai skaitė savo maldas. 
Aš žinojau, kad manęs niekas nemato ir negirdi, ir vis 
dėlto jaučiausi bejėgis atsispirti mane įveikusiai galiai. 
Mano kova buvo bergždžia: aš buvau įstumtas į duobę ir 
krisdamas užsigavau į karstą, O iš viršaus ėmė birti ant 
manęs žemės. Niekas manęs nepastebėjo, niekas nepagal- 
vojo, kad aš čia esu. Mėšlungiškai pasijudinau ir pabu- 
dau. 

Jau aušo balkšva Londono diena; į kambarį pro ply- 
šius langų užuolaidose skverbėsi šalta pilka šviesa. Aš 
atsisėdau ir ilgai negalėjau suprasti, kas čia per didžiulė 
patalpa su geležiniais stulpais, su prekystaliais, su krū- 
vomis į ritinius susuktų audeklų, su kalnais antklodžių ir 
priegalvių. Paskui viską prisiminiau ir išgirdau kažkieno 
balsus. | 

Iš tolo, iš kambario, kur buvo šviesiau, nes ten jau 
buvo pakeltos užuolaidos, prie manęs artinosi du vyrai. 
Aš pašokau, svarstydamas, kur man pasislėpti, bet iš triuk- 
šmo jie suprato mane čia esant. Aš manau, jiedu spėjo 
pastebėti tiktai skubiai tolstančią žmogystą. „Kas čia? — 
sušuko vienas. „Stok!"— sušuko antras. Greitai pasukau 
už kampo ir susidūriau su laibu maždaug penkiolikos me- 
tų paaugliu. Neužmirškite, kad aš buvau žmogus be vei- 
do! Jis suspiegė ne savo balsu, ir aš jį parmušiau ant Že- 
mės, paskui šokau toliau, pasukau už kito kampo, ir čia 
man dingtelėjo puiki mintis: aš išsitiesiau už prekystalo. 
Labai greit išgirdau atbėgant žmones, kurie iš visų pusių 
šaukė: „Duris uždarykite, duris!" — „Kas atsitiko?" Paskui 
iš visų pusių pabiro patarimai, kaip mane sugauti. 

Mirtinai išsigandęs, gulėjau ant grindų. Nors ir labai 
keista, bet tada aš nė nepagalvojau, kad reikia nusirengti, 
nors tai būtų buvęs paprasčiausias dalykas. Matyt, aš vis 
dar tebebuvau pasiryžęs iš Čia išeiti apsirengęs. Paskui il- 
game tarpe tarp prekystalių pasigirdo riksmas: „Antai jis!“ 

Aš pašokau, griebiau nuo prekystalio kėdę ir sviedžiau 
ją į tą riktelėjusį idiotą, paskui leidausi bėgti, už kampo 
susidūriau su kitu, nubloškiau jį ir šokau laiptais auk- 
štyn. Jis nepargriuvo, bet šūkaudamas nusivijo mane. Vir- 

šuje, ant laiptų, pastebėjau krūvą margai išdažytų puo- 
dų — tų, žinote? 

— Vazonų,— pratarė Kempas. 

— Taigi, taigi. Pasiekęs viršutinę pakopą, stabtelėjau. 
atsigręžiau ir, sugriebęs iš krūvos vieną puodą, paleidau 
jį į galvą mane atsivijusiam kvailiui. Visa krūva puodų: 
nugriuvo, pasigirdo šauksmai, ir iš visų pusių ėmė bėgti 
tarnautojai. Kiek tik kojos neša pasileidau į užkandinę, 
bet ten užtikau kažkokį baltai apsitaisiusį vyriškį, rodos, 
virėją, kuris bematant taip pat šoko manęs vytis. Pada- 
riau dar vieną beviltišką posūkį ir atsidūriau lempų ir ge- 
ležinių dirbinių skyriuje. Užbėgau už prekystalio ir ėmiau 
laukti virėjo. Kai tik jis pasirodė mane besivejančio būrio- 
priešakyje, paleidau jam į galvą lempą. Jis pargriuvo, o 
aš, susirietęs už prekystalio, skubėjau nusimesti drabužius. 
Švarką, kelnes, pusbačius — visa tai gana greit nubloškiau. 
į šalį; bet tas prakeiktas megztinis taip prilipo prie kūno, 
lyg būtų nuosavas mano kailis. Išgirdau artėjant žing- 
snius — kitoje prekystalio pusėje gulėjo paslikas virėjas, 
nuo lempos smūgio apsvaigęs ar gal iš baimės netekes: 
sąmonės, — aš ir vėl turėjau pasikliauti savo kojų vikru-- 
mu, tarytum triušis, išvytas iš žabų krūvos. 

— Čia, policininke, čia! — sušuko kažkas. 

Vėl atsidūriau lovų skyriuje, kurio gale stovėjo iš- 
tisas miškas drabužių spintų. Įsispraudžiau į pačią jų tank- 
mę, atsiguliau ant grindų ir, raitydamasis kaip ungurys, 
pagaliau išsinėriau iš megztinio. Kai pro kampą pasirodė- 
policininkas su trimis tarnautojais, aš jau stovėjau nuogas, 
uždusęs ir virpėdamas iš baimės. Jie čiupo liemenę ir apa- 
tines kelnes ir įsikibo į viršutines. 

— Jis meta savo grobį,— pareiškė vienas pardavė- 
jas.— Jis būtinai turi būti čia kur nors pasislėpęs. 

Bet vis dėlto jie manęs nesurado. 

Aš stovėjau, stebėdamas, kaip jie manes ieško. Keikiau 
savo likimą dėl šios nesėkmės, nes vėl pasilikau be dra- 
bužių. Paskui nuėjau į užkandinę, išgėriau truputį pieno 
ir, atsisėdęs prie židinio, ėmiau svarstyti savo padėtį. 

Netrukus atėjo du pardavėjai ir ėmė labai karštai kal- 
bėti apie įvykį. Kokių nesąmonių jie prišnekėjo! Aš išgir- 
dau, kaip jie be galo perdėtai pasakojo apie mano pada- 

rytus nuniokojimus ir visaip spėliojo, kur aš dabar galįs 
būti. Paskui vėl pradėjau svarstyti savo veikimo planą. 
Krautuvėje ką nors pavogti, ypač po įvykusio triukšmo, 
visiškai neįmanoma. Nulipau į sandėlį pasižiūrėti, ar nega- 
lima ką nors supakuoti ir išsiųsti siuntinėlį, bet nepažino- 
jau jų kontrolės sistemos. Apie vienuoliktą valandą nus- 
prendžiau, kad krautuvėje man daugiau nėra ko veikti, 
o kadangi sniegas ištirpo ir pasidarė šilčiau, negu buvo 
vakar, tai išėjau į gatvę. Buvau nusiminęs dėl savo ne- 
sėkmės, mano sumanymai ateičiai buvo labai neaiškūs. 


XXIII skyrius 
DRURI SKERSGATVYJE 


— Dabar jūs pradedate suprasti, — kalbėjo Nematomas 
žmogus, — kokia kebli buvo mano padėtis. Neturėjau nei 
pastogės, nei drabužių, o apsirengti — vadinasi, atsisakyti 
visų savo privalumų, tapti kažkuo keistu ir baisiu. Nieko 
nevalgiau, nes valgyti — tai pripildyti save nepermatomų 
daiktų, tapti klaikiai matomu. 

— Apie tai aš nė nepagalvojau, — tarė Kempas. 

— Taip, ir aš nepagalvojau. O sniegas man kėlė dar ir 
kitų pavojų. Aš negalėjau išeiti į gatvę sningant, nes snie- 
gas mane aplipdo ir visiems parodo. Lietus taip pat mane 
parodo, apibrėždamas vandens kontūru ir paversdamas 
blizgančiu žmogaus paviršium — pūsle. O migla? Migloje 
aš pasidaryčiau tartum skaidri pūslė, drėgnas žmogaus pa- 
vidalas. Be to, vaikštinėdamas gatvėmis Londono oru, aš 
purvinau kojas, prie jų lipo suodžiai ir dulkės. Aš nežino- 
jau, už kiek laiko nešvarumai ims mane rodyti, tačiau aiš- 
kiai supratau, kad tai truks ne kažin kiek, jeigu atsiminsi- 
me, kas yra Londonas, Pasukau į nuošalų kvartalą prie 
Didžiosios Portlendo gatvės ir atsidūriau gale gatvės, kur 
anksčiau man teko gyventi. Ten nėjau, nes prie dar 
teberusenančių mano paties padegto namo likučių stovėjo 
tiršta minia, Man būtinai reikėjo gauti drabužius. Bet nie- 
kaip negalėjau sugalvoti, ką man daryti su savo veidu. 
Šia man krito į akis viena tų krautuvėlių, kur parduoda- 

ma viskas: laikraščiai, saldumynai, žaislai, rašomosios prie- 
monės, papuošalai aglutėms ir taip toliau. Vitrinoje pama- 
čiau ištisą eilę kaukių bei nosių — ir čia vėl prisiminiau 
tą patį, kas man buvo atėję į galvą, žiūrint į žaislus ,(Om- 
niume“. Pasukau atgal, jau turėdamas aiškų tikslą, ir, ap- 
lenkęs judrias gatves, išėjau į nuošalius kvartalus šiauriau 
Strendo. Prisiminiau, kad kažkur tose vietose, tiksliai gerai 
nežinojau, — prekiauja keli teatro kostiumininkai. 

Buvo šalta diena, pūtė peršus šiaurys vėjas. Ėjau greit, 
kad neužliptų kas nors iš užpakalio. Kiekviena gatvių san- 
kryža Man buvo pavojinga, aš rūpestingai turėjau stebėti 
kiekvieną praeivį. Bedfordo gatvės gale kažkoks žmogus, 
pro kurį praėjau, staiga apsisuko, užbėgęs stačiai ant ma- 
nęs, nustūmė mane nuo šaligatvio, ir aš tik per plauką iš- 
vengiau pravažiuojančios puskarietės ratų. Arti buvę ir 
viską matę vežikai pamanė, kad tą praeivį ištiko kažkoks 
priepuolis. Šis susidūrimas taip mane paveikė, kad aš pa- 
sukau į Kovent Gardeno turgų ir ten atsisėdau kampe, prie 
žibučių pardavėjo stalelio, dusdamas ir drebėdamas iš bai- 
mės. Aš, matyt, labai peršalau ir turėjau juo greičiau pa- 
sišalinti, kad savo čiaudėjimu neatkreipčiau žmonių dė- 
mesio, 

Pagaliau pasiekiau savo ieškojimų tikslą. Tai buvo neš- 
vari, musių nutupėta krautuvėlė netoli Druri skersgatvio; 
jos lange buvo gausiai išstatyta įvairių teatro kostiumų, 
dirbtinių brangenybių, perukų, šliurių, domino ir artistų 
fotografijų. Krautuvė buvo senoviška, žema ir tamsi, o 
virš jos dar stūksojo keturi niūraus aprūkusio namo auk- 
štai. Apžiūrėjęs langą ir nieko nepastebėjęs krautuvėje, 
įėjau į vidų. Suskambėjo viršum durų kabantis skambutis. 
Palikau duris atdaras, o pats sprukau pro nuogą maneke- 
ną ir pasislėpiau kampe už didelio veidrodžio. Valandėlę 
niekas nesirodė. Paskui išgirdau sunkius žingsnius, ir į 
krautuvę kažkas įėjo. 

Aš jau buvau spėjęs susidaryti veiksmų planą. Keti- 
nau įsigauti į namus, pasislėpti kur nors viršuje, palaukti 
patogios valandos ir, kai viskas aprims, išsirinkti peruką, 
kaukę, akinius ir kostiumą, paskui nepastebėtas išslinkti 
į gatvę, galbūt apsirengus labai keistai, bet vis dėlto pana- 

šiai į žmogų. Beje, tikėjausi išsinešti ir pinigų, kiek jų 
man pavyktų rasti. 

Į krautuvę įėjęs žmogus buvo mažas kuprius, suraukta 
kakta, ilgomis rankomis ir labai trumpomis kreivomis ko- 
jomis. Matyt, kai suskambėjo skambutis, jis valgė. Jis ap- 
sidairė krautuvėje, laukdamas ko nors pasirodant, paskui 
nustebo ir į galą supyko, kai įsitikino, kad krautuvėje nie- 
ko nėra. „Velniai griebtų tuos vaikėzus!'— tarė jis. Jis 
išėjo į gatvę ir pasižiūrėjo į dešinę ir į kairę. Po valandė- 
lės sugrįžo, piktai paspyręs koja, užtrenkė duris ir, kažką 
murmėdamas sau po nosim, pasuko į duris, iš kur buvo 
atėjęs. 

Aš išlindau iš savo slėptuvės ir ketinau eiti paskui id 
bet, išgirdęs mane sujudus, jis stabtelėjo kaip įbestas. Sus- 
tojau ir aš, nustebintas nepaprastos jo klausos. Jis užtren- 
kė duris man prie pat nosies. | 

Nežinojau, ką daryti. Staiga vėl išgirdau skubius jo 
žingsnius, ir durys vėl atsidarė. Jis ėmė dairytis po krau- 
tuvę kaip žmogus, kurio įtarimai ne visai išnyko. Paskui, 
vis kažką murmėdamas, iš visų pusių apžiūrėjo prekystalį, 
pažvelgė po krautuvės baldais. Paskui stabtelėjo, baimin- 
gai dairydamasis. Kadangi jis paliko duris atdaras, aš pro 
jas šmurkštelėjau į gretimą kambarį. 

Tai buvo keista, skurdžiai atrodanti kamaraitė, kurios 
kertėje buvo prikrauta kaukių. Ant stalo stovėjo ataušę 
šeimininko pusryčiai. Tikėkite, Kempai, man nelengva bu- 
vo ten stovėti, jausti kavos kvapą ir žiūrėti, kaip jis ruo- 
šiasi valgyti. O valgė jis be galo nenorėdamas. Kambaryje 
buvo trejos durys, iš kurių vienos ėjo į viršų, o dvejos — 
žemyn, bet jos visos buvo uždarytos. Aš negalėjau išeiti 
iš kambario, kol jis buvo čia pat, negalėjau net pajudėti 
dėl velniškos jo klausos, 0 į nugarą man pūtė skersvėjis. 
Porą kartų vos nenusičiaudėjau. 

Mano jausmai buvo neįprasti ir įdomūs, bet tuo pat 
metu aš jaučiausi be galo išvargęs ir susierzinęs, laukda- 
mas, kada gi jis baigs pusryčiauti. Pagaliau jis prisisotino. 
Pastatė menkus savo indus ant juodo skardinio padėklo, 
ant kurio stovėjo kavinukas, surankiojo trupinius nuo 
garstyčiomis suteptos staltiesės, pakilo ir nuėjo į duris. 
Kadangi jo rankos buvo užimtos, tai durų uždaryti nega- 

lėjo, 0 tai, matyt, jis norėjo padaryti. Niekad savo gyveni- 
me nebuvau matęs žmogaus, kurs taip mėgtų uždarinėti 
duris! Nusekiau paskui jį į rūsį, į nešvarią, tamsią virtuvę. 
Ten turėjau malonumą pamatyti, kaip jis ėmė plauti in- 
dus, o paskui, matydamas, kad nėra jokios naudos būti čia, 
apačioje, ant plytų aslos buvo labai šalta kojoms, aš grį- 
žau į viršų ir atsisėdau jo kėdėje priešais židinį. Kadangi 
ugnis jau geso, tai aš nepagalvojęs įmečiau anglių. Šis 
triukšmas bematant atkvietė šeimininką, jis atbėgo susi- 
jaudinęs ir ėmė kniaustis po kambarį ir vieną kartą vos 
neužkliudė manęs. Bet ir ta rūpestinga kambario apžiūra, 
matyt, jo nepatenkino. Jis sustojo tarpduryje ir, prieš lip- 
damas žemyn, dar kartą įdėmiai apsidairė po kambarį. 

Aš išsėdėjau toje mažutėje svetainėje ištisą amžinybę. 
Pagaliau jis grįžo ir atidarė duris į viršų. Man pavyko pra- 
siskverbti paskui jį. 

Ant laiptų jis staiga stabtelėjo, ir aš kad kiek būčiau 
ant jo užlipęs. Jis stovėjo, pakreipęs galvą, žiūrėdamas 
man tiesiai į veidą ir įdėmiai klausydamasis. „Galėčiau 
prisiekti. ..'— tarė jis. Ilga apžėlusia ranka jis gnaibė 
apatinę savo lūpą, o jo akys stebeilijosi į laiptus. Kažką 
burbtelėjęs, jis ėmė kopti toliau į viršų. 

Jau nusitvėręs už durų rankenos, jis vėl stabtelėjo 
piktas, negalėdamas kažko suprasti. Jis aiškiai girdėjo 
šlepsint mano kojas. Tas žmogus, matyt, turėjo ypatin- 
gai geras ausis. Staiga jis visai įsiuto. „Jeigu kas nors 
įsibrovė į namus...“ — sušuko jis, smarkiai nusikeikęs, 
ir, nebaigęs grasinimų, įsikišo ranką į kišenę. Neradęs 
ten ko ieškojo, bildėdamas piktai nulėkė pro mane že- 
myn. Bet aš nesekiaų paskui jį. Atsisėdau ant viršutinės 
laiptų pakopos ir laukiau jo sugrįžtant. 

Netrukus jis vėl pasirodė, vis dar kažką burbėdamas. 
Jis atidarė duris, bet, man nespėjus įeiti, tuoj jas užtren- 
kė prieš pat mano nosį. . . 

Aš pasiryžau apžiūrėti namą ir tam reikalui sugaišau 
kiek laiko, stengdamasis vaikščioti kiek galėdamas ty- 
liau. Namas buvo labai senas, toks drėgnas, kad popie- 
Tiai luposi nuo sienų, ir pilnas žiurkių. Beveik visos durų 
rankenos labai standžiai sukiojosi, ir aš bijojau jas liesti. 
Kai kurie kambariai neturėjo jokių baldų, o kiti buvo pri- 

versti įvairaus teatrinio šlamšto, supirkto — sprendžiant 
pagal jų išvaizdą, — iš antrų rankų. Kambaryje šalia mie- 
gamojo radau krūvą senų drabužių. Nekantraudamas 
ėmiau joje raustis ir įsigilinęs užmiršau geras šeiminin- 
ko ausis. Staiga išgirdau atsargius žingsnius ir kaip tik 
laiku kilstelėjau galvą: šeimininkas pasirodė tarpduryje, 
laikydamas seną revolverį, nukreipęs žvilgsnį į išvartytą 
krūvą drabužių. Aš stovėjau nejudėdamas visą laiką, kol 
jis išsižiojęs, įtariai žvalgėsi po kambarį. „Turbūt ji“ — 
burbtelėjo senis.— Kad ją kur velniai!" 

Jis tyliai uždarė duris ir tučtuojau užrakino. Paskui iš- 
girdau tolstančius jo žingsnius. Staiga supratau, kad esų 
užrakintas. Iš pradžių suglumau. Nuėjau nuo lango iki 
durų ir atgal ir sustojau, nežinodamas, ką daryti. Mane 
apėmė įsiutimas. Bet pirmiausiai nusprendžiau apžiūrėti 
drabužius, ir pirmas bandymas nutraukti nuo viršutinės 
lentynos ryšulį vėl atkvietė šeimininką. Jis buvo dar niū- 
resnis negu anksčiau. Šį kartą jis palietė mane, atšoko ir 

pridėjes pirštus prie lūpų. Aiškiai buvo matyti, kad tru- 
putį išsigando. Aš tyliai išslinkau iš kambario, bet po ma- 
no kojomis girgžtelėjo grindų lenta. Tada tas velnias ėmė 
vaikščioti po visą namą, laikydamas atkištą revolverį, už- 
darinėdamas paeiliui visas duris ir raktus dėdamasis į 
kišenę. Suprates, ką jis sumanė, aš taip įsiutau, kad vos 
nepraleidau patogios progos. Aš dabar tiksliai žinojau, 
kad visame name jis yra vienas, todėl be jokių ceremo- 
nijų vožiau jam į galvą. 

— Vožėt į galvą? —sušuko Kempas. 

— Taip, pritrenkiau jį, lipantį laiptais. Smogiau su kė- 
de, stovėjusia laiptų aikštelėje. Jis nuriedėjo žemyn kaip 
senos avalynės maišas. 

— Bet, palaukite, paprasčiausias žmoniškumas. .. 

— Paprasčiausias žmoniškumas tinka paprastiems žmo- 
nėms. Svarbiausias dalykas, Kempai, buvo tas, kad man 
žūt būt reikėjo ištrūkti iš tų namų apsirengusiam ir taip, 
kad jis manes nepastebėtų. Kito būdo negalėjau sugalvo- 
ti. Paskui užkimšau jam burną Liudviko Keturioliktojo 
epochos liemene ir įvyniojau jį į paklodę. 


115 


— Įvyniojote į paklodę? 

— Padariau iš jo lyg kokį ryšulį. Gera priemonė ši- 
"tam pusgalviui įbauginti ir neleisti jam pasijudinti ir šauk- 
ti O iš to ryšulio išsikapanoti buvo ne taip paprasta. 
Mielas mano Kempai, be reikalo stebitės ir žiūrit į mane 
kaip į žmogžudį. Ką man beliko daryti? Juk jis turėjo re- 
volverį. Mane pamatęs, jis galėtų nupasakoti, kaip aš at- 
rodau... 

— Bet vis dėlto, — tarė Kempas, — Anglijoje, mūsų lai- 
kais... O juk tasai žmogus buvo savo namuose, o jūs... 
jūs jį apiplėšėte! 

— Apiplėšiau? Velniai žino, ką jūs kalbate! Jūs, ko 
gero, dar pavadinsite mane vagim. Tikiuosi, Kempai, jūs 
nesate toks kvailas, kad šoktumėte pagal seną dūdelę. 
Nejaugi jūs negalite suprasti mano padėties? 

— Galiu. Bet aš suprantu ir jo padėtį! — tarė Kempas. 

Nematomas žmogus staiga pašoko. 

— Ką jūs norite pasakyti? — paklausė jis. 

Kempo veidas pasidarė kiek rūstus. Jis norėjo kažką 
pasakyti, bet susilaikė. 

— Nors antra vertus, — staiga tarė jis, pakeitęs toną, — 
aš Manau, kad nieko daugiau jums nebeliko daryti. Jūsų 
"padėtis buvo be išeities. Vis dėlto. .. 

— Žinoma, mano padėtis buvo baisi, padėtis be išei- 
ties! Be to, ir tas senis mane įvarė į pasiutimą, vaikydama- 
rinėdamas ir rakinėdamas duris... Tai buvo nepakenčia- 
ma! Juk jūs nekaltinate manęs, tiesa? Nekaltinate? 

— Aš niekad nieko nekaltinųu — atsakė Kempas.— Ta- 
tai jau visai nebemadinga. Na, o ką jūs paskui padarėte? 

— Aš buvau alkanas. Apačioje radau riekę duonos 
ir apkartusio sūrio. To buvo daugiau, negu reikėjo man 
alkiui numalšinti. Paskui išgėriau truputį brendžio su van- 
Aeniu ir nuėjau pro improvizuotą savo ryšulį — jis gulėjo 
nekrutėdamas — į senų rūbų kambarį. To kambario lan- 
"gas su nešvaria megztine langatiese buvo iš gatvės pusės. 
„Aš atsargiai pasižiūrėjau pro langą. Buvo skaisti, akina- 
mai skaisti diena, palyginus su prieblanda šitame niūria- 
me name, kuriame dabar buvau. Gatvė buvo labai judri: 
vaisių vežimėliai, puskarietės, krovinių vežikas su daugy- 

be dėžių, žuvies pardavėjo vežimas. Man ėmė raibti akys, 
ir aš vėl grįžau prie apytamsių lentynų. Mano susijaudini- 
mas atslūgo, pamažu pradėjau blaiviai vertinti susidariu- 
sią padėtį. Kambarys šiek tiek kvepėjo benzinu, matyt, 
vartojamu drabužiams valyti. 

Ėmiau iš eilės rūpestingai apžiūrinėti vieną kambarį po 
kito. Matyt, kuprius jau seniai šiuose namuose gyveno 
vienas. Įdomi asmenybė... Viską, kas tik man galėjo 
praversti, susirinkau kambaryje, kur buvo sukrauti kos- 
tiumai. Paskui ėmiau išrankiai dėtis visus man būtinai 
reikalingus daiktus. Radau sakvojažą, kuris man labai 
galėjo praversti, pudros, dažų veidui ir pleistro. 

Iš pradžių ketinau nusidažyti ir išsipudruoti veidą, kad 
jis būtų matomas. Bet greit supratau, kad iš to gali atsi- 
rasti daug nepatogumų: norint vėl išnykti, prireiktų ter- 
pentino ir kai kurių kitų priemonių, ir tai atimtų daug 
laiko, Galop išsirinkau kaukę, kiek karikatūrišką, bet ne 
labiau, negu atrodo daugelio žmonių veidai; užsidėjau tam-- 
sius akinius, žandenas su žilstelėjusiais plaukais ir peru- 
ką. Marškinių neradau, bet jų buvo galima įsigyti ir vė- 
liau, o tuo tarpų apsimuturiavau kolenkorinių maskarado- 
kostiumu ir baltų šalikų; kojinių nebuvo, užtat kupriaus 
pusbačiai man beveik tiko. Kasoje radau tris soverenus ir 
trisdešimt šilingų sidabro, o išlaužęs spintą, aptikau dar 
aštuonis svarus auksinių. 

Taip viskuo apsirūpinęs, vėl galėjau išeiti į gatvę. 

Bet dabar ėmiau abejoti: ar iš tikrųjų savo išvaizda 
esu panašus į žmogų? Atidžiai apžiūrėjau save mažame 
tualetiniame veidrodėlyje, kraipydamasis ir šiaip ir taip, 
tikrindamas, ar kartais ko nepraleidau,— ne, viskas lyg 
ir gerai: figūra atrodė groteskinė ir panaši į elgetą iš te- 
atro scenos, bet bendra išvaizda buvo vis dėlto pakenčia- 
ma, yra ir tokių žmonių. Kiek aprimęs, su veidrodėliu 
nulipau į krautuvę, nuleidau užuolaidą ir čia dideliame 
veidrodyje vėl apžiūrėjau save iš visų pusių. 

Valandėlę stengiausi sukaupti drąsą, paskui atidariau 
duris ir išėjau į gatvę, palikdamas mažąjį kuprių savo 
jėgomis kapanotis iš paklodės. Pirmąsias penkias minutes 
prie kiekvienos gatvių sankryžos sukau už kampo. Nie- 

kas nekreipė dėmesio į mano išorę. Atrodė, buvau per- 
žengęs paskutiniąją kliūtį. 

Jis nutilo. 

— O kuprių taip ir palikote? — paklausė Kempas. 

— Taip, — aisakė Nematomas žmogus.— Nežinau, kaip 
jam buvo toliau. Turbūt atsirišo paklodę, tikriau pasakius, 
perplėšė ją. Mazgai buvo tvirtai surišti. 

Jis vėl nutilo, atsistojo ir ėmė žiūrėti pro langą. 

— Na, o kas atsitiko po to, kai išėjote į Strendą? 

— Ogi ir vėl teko skaudžiai nusivilti! Maniau, kad 
mano vargai bus pasibaigę, kad dabar galėsiu be bai- 
mės daryti viską, kas tik ateis į galvą, jeigu tik sugebė- 
siu išlaikyti savo paslaptį. Taip man atrodė. Galėjau 
daryti, kas tik man patinka, nepaisydamas pasekmių: rei- 
kėjo tik nusimesti drabužius, ir aš išnykstu. Niekas nega- 
"lėjo manęs sulaikyti. Pinigus galėjau imti kur patinka. 
Pasiryžau iškelti sau puikiausią puotą, apsigyventi gera- 
me viešbutyje ir įsigyti naujos mantos. Mano pasitikėji- 
mas savimi buvo neribotas. Net nemalonu prisiminti, koks 
buvau asilas. Užsukau į valgyklą, ėmiau užsakinėti pie- 
tus ir staiga supratau, kad negalėsiu valgyti, neatidengęs 
veido. Užsakiau pietus ir įtūžęs išėjau į gatvę, pažadėjęs 
padavėjui grįžti už dešimties minučių. Nežinau, ar jums, 
Kempai, alkanam kaip vilkui, kada nors teko patirti tokį 
nusivylimą? 

— Tokio — niekuomet, — atsakė Kempas —bet aš ga- 
liu jį įsivaizduoti. 

Aš buvau pasiruošęs išžudyti visus kretinus. Paga- 
liau, visiškai bado nukamuotas, užsukau į kitą restoraną 
ir pareikalavau atskiro kambario. „„Aš esu sužalotas — 
tariau— buvau smarkiai sužeistas.“ Padavėjai smalsiai 
pasižiūrėjo į mane, bet klausinėti, žinoma, jie nedrįso, 
ir aš pagaliau pavalgiau pietus. Maistas galėjo būti ir ge- 
resnis, bet aš vis dėlto visiškai pasisotinau ir, užsirū- 
kęs cigarą, ėmiau galvoti, ką daryti toliau. Lauke prasi- 
dėjo pūga. 

Juo daugiau galvojau, Kempai, juo aiškiau ėmiau sų- 
prasti, koks yra bejėgis ir kvailas Nematomas žmogus 
drėgname ir šaltame klimate, didžiuliame civilizuotame 
mieste. Iki beprotiško savo bandymo man vaidenosi viso- 

kiausios gėrybės; dabar aš nemačiau nieko gero. Mintyse 
perkračiau viską, ko gali trokšti žmogus. Tiesa, būdamas 
nematomas, daug ką galėjau laimėti, bet negalėjau tais 
laimėjimais pasinaudoti. Garbės troškimas? Bet ką reiškia 
aukštas titulas, jeigų jo savininkas yra priverstas slapsty- 
tis? Kokia nauda iš moters meilės, jeigu ji turi būti Dali- 
la? Manes netraukė nei politika, nei abejoiinas populiaru- 
mas, nei filantropija, nei sportas. Kas daugiau man beli- 
ko? Kokia man nauda, įei virtau suvystyta paslaptimi, 
apsimuturiavusia ir apsitvarsčiusia Žmogaus parodija? 

— Jis nutilo ir, matyt, pažiūrėjo pro langą. 

— O kaip jūs atsidūrėte Aipinge? — paklausė Kempas, 
neleisdamas nutrūkti pašnekesiui. 

— Nuvykau ten dirbti. Man tada kilo viltis, dabar ta 
mintis jau subrendo: grįžti į pirmykštę būklę. Sugrįžti, 
kai tik man tatai pasirodys reikalinga. Tiksliau tada, kai 
aš, nematomas žmogus, būsiu padaręs viską, ko noriu. 
Apie tai daugiausia man ir reikia dabar su jumis kalbėti... 

— Jūs tiesiai iškeliavote į Aipingą? 

— Taip. Pasiėmiau savo užrašus ir čekių knygelę, įsi- 
gijau baltinių ir visko, kas tik buvo reikalinga, užsisakiau 
reaktyvus, su kuriais ketinau įvykdyti savo sumanymą (kai 
tik atgausiu knygas, parodysiu jums savo skaičiavimus), ir 
išėjau. Dievuliau, kokia tada pakilo pūga ir kaip buvo 
sunku apsaugoti nuo tirpstančio sniego kartoninę nosį! 

— Sprendžiant iš laikraščių — tarė Kempas, — užvakar, 
kai jus pažino, jūs truputį... 

— Taip, truputį... Ar nudobiau aš tą mulkį policinin- 
ką? 

— Ne, — tarė Kempas, — sako, jis jau sveikstąs. 

— Na, vadinasi, jo laimė. Aš visiškai įsiutau. Tai žiop- 
liai! Ir ko jie prie manęs prikibo? Na, o tas kvailys krau- 
tuvininkas? 

— Kad kas nors mirtų, nenumatoma, — tarė Kempas. 

— O kai dėl mano valkatos, — tarė Nematomas žmo- 
gus, piktai nusijuokęs,— tai dar nežinia. Jūs, Kempai, su 
jūsų charakteriu, negalite suprasti, ką reiškia, kai žmogų 
apima įtūžimas. Dirbi, dirbi ilgus metus, galvoji, ruoši su- 
manymus,—ir štai koks nors besmegenis, neišmanėlis idio- 

tas atsistoja tau skersai kelio!.. Man stengėsi trukdyti 
visokio plauko kvailiai, kokių tik gali būti pasaulyje. Jei- 
gu taip bus ir toliau, tai aš visai pasiusiu ir imsiu juos 
triuškinti iš kairės ir iš dešinės. Per juos viskas man pa- 
sidarė tūkstantį kartų sunkiau. 


XXIV skyrius 
NEPAVYKĘS SUMANYMAS 


— Na,— tarė Kempas, dirstelėjęs į langą — ką mudu 
dabar darysime? 

Jis pasislinko arčiau prie Nematomo žmogaus, norėda- 
mas nuo jo užstoti tris žmones, neįmanomai lėtai, kaip at- 
rodė Kempui, kopiančius į kalvą. 

— Ką jūs ketinote daryti Port Berdoke? Jūs turėjote 
kokį nors sumanymą? 

— Norėjau bėgti į užsienį. Bet, sutikęs jus, pakeičiau 
savo sprendimą. Kadangi pasidarė šilčiau ir man lengviau 
likti nematomu, tai aš ir maniau, kad geriausia man būtų 
išvykus į pietus. Juk mano paslaptis paaiškėjo, ir Čia da- 
bar visur ieškos apsimuturiavusio žmogaus su kauke. Juk 
iš čia plaukioja laivai į Prancūziją? Aš maniau, kad gali- 
ma pabandyti nuplaukti ten kuriuo nors garlaiviu. O iš 
ten galėčiau geležinkeliu nuvažiuoti į Ispaniją arba net į 
Alžyrą. Tatai nesunku būtų padaryti. Ten kiaurus metus 
galėčiau būti nematomas. Tą valkatą padaryčiau kilnoja- 
mu savo pinigų ir knygų sandėliu, kol sutvarkyčiau vie- 
nų ir kitų siuntimą paštu. 

— Tatai aišku. 

— Ir staiga tas galvijas įsigeidė pasinaudoti mano 
turtu! Jis pavogė mano knygas, Kempai! Mano knygas! 
Jei tik jis patektų į mano rankas! 

— Taip, bet pirma reikia atgauti knygas. 

— Bet kurgi jis? Gal jūs žinote? 

— Jis uždarytas miesto policijos valdyboje, kaip to pats 
pageidavo, pačioje nuošaliausioje kalėjimo kameroje. 

— Niekšas! — tarė Nematomas žmogus. 

— Tatai truputį gadina jūsų sumanymus. 

— Reikia atgauti knygas, knygos man būtinai reika- 
lingos. 

' Žinoma, — skubiai pritarė Kempas, klausydamasis, 
kaip kažkas eina per kiemą.— Žinoma, knygas būtinai 
reikia atgauti. Bet tatai nesunku bus padaryti, jeigu tik jis 
nežinos, kad jos reikalingos jums. 

— Tiesa, — atsakė Nematomas žmogus ir susimąstė. 

Kempas veltui stengėsi ką nors sugalvoti, kad nenu- 
trūktų kalba, bet Nematomas žmogus pats prabilo. 

— Dabar, kai aš atsidūriau pas jus, Kempai, visi ma- 
no sumanymai keičiasi, nes jūs esate Žmogus, kuris gali 
mane suprasti. Dar galima daug ką padaryti, labai daug, 
nors knygos ir dingo, nors paslaptis ir paaiškėjo, nepai- 
sant visko, kas jau atsitiko ir ką aš iškentėjau. .. Jūs nie- 
kam apie mane nepasakojote? — staiga jis paklausė. 
Kempas truputį suglumo. 

— Juk mes susitarėme, — atsakė jis. 

— Niekam? — pakartojo Grifinas. 

— Nė gyvai dvasiai. 

— Na, tuomet. ..— Nematomas žmogus pakilo ir, susi- 
kišes rankas į kišenes, pradėjo vaikščioti po kambarį. 

— Taip, tai buvo klaida, Kempai, didelė klaida, kad 
aš vienas ėmiausi to darbo; veltui išeikvojau jėgas, laiką, 
galimybes. Vienas... nuostabu, kaip maža gali padaryti 
žmogus, kai jis yra vienas! Menka vagystė, peštynės, ir 
viskas žlunga. 

Man reikalinga prieglauda, Kempai, man reikalingas 
žmogus, kuris man padėtų, paslėptų mane, man reikalin- 
ga vieta, kur aš galėčiau ramiai, nekeldamas jokių įtari- 
mų, valgyti, miegoti, ilsėtis. Žodžiu, man reikalingas bend- 
rininkas. Tada viskas būtų galima. Iki šiol aš veikiau ak- 
lai. Dabar mudu apsvarstysime visą naudą, kurią gali 
turėti žmogus, būdamas nematomas, ir visus su tuo susi- 
jusius sunkumus. Nedaug telaimės nematomas žmogus, 
norėdamas ko nors pasiklausyti ir panašiai: tave taip pat 
visi girdi. Vogti nematomumas padeda, bet mažai. Nors 
mane sunku sugauti, bet sugavus lengva pasodinti į kalė- 
jimą. Nematomumas naudingas nuo ko nors bėgant arba, 
atvirkščiai, prie ko nors sėlinant. Vadinasi, nematomu- 
mas naudingas žudynėms. Kad ir kaip Žmogus apsigink- 

luos, aš lengvai surasiu mažiausiai apsaugotą vietą, smog- 
siu, pasislėpsiu ir pabėgsiu, kaip ir kur panorėsiu. 
Kempas paglostė savo ūsus. Rodos, kažkas vaikščioja 


apačioje, 
— Tr mes turime imtis žudynių, Kempai. 
— Mes turime imtis žudynių — pakartojo Kempas.— 


Aš klausausi jūsų, Grifinai, bet tai nereiškia, kad jums 
pritariu. Kodėl mes turime žudyti? 

— Ne beprasmiškai žudyti, bet išmintingai atimti gy- 
vybę. Dalykas toks: jie žino, kad yra Nematomas žmo- 
gus, žino ne blogiau už mane ir jus, ir tas Nematomasis, 
Kempai, turi įkurti savo teroro valstybę. Jūs, žinoma, ste- 
bitės mano žodžiais, bet aš ne juokais sakau: teroro vals- 
tybę. Nematomas žmogus užgrobia kurį nors miestą, sa- 
kysime, kad ir mūsų Berdoką, terorizuoja gyventojus ir 
primeta savo valią visiems ir kiekvienam. Jis leidžia sa- 
vo įsakymus. Tatai galima padaryti įvairiausiais būdais, 
sakysim, pakišant popieriaus lapelius po durimis. Ir kas 
išdrįs neklausyti, tuojau bus nužudytas, kaip bus nužudyti 
ir jo užtarėjai. 

— Hm,— burbtelėjo Kempas, atidžiau klausydamasis. 
apačioje varstomų durų girgždėjimo negu Grifino žodžių — 
Aš manau, Grifinai — tarė jis, stengdamasis atrodyti susi- 
domėjęs — kad jūsų bendrininko padėtis nebūtų lengva. 

— Niekas nesužinos, kad jis mano bendrininkas— 
karštai atkirto Nematomas kai ir staiga sukluso.— Pa- 
laukite! Kas ten darosi? 

— Nieko, — atsakė Kempas ir staiga prašneko greit ir 
garsiai: — Aš negaliu jums pritarti, Grifinai. Supraskite, 
negaliu. Kam svajoti apie aiškiai praloštą žaidimą? Ar tai 
gali jums suteikti laimę? Nebandykite pasiversti vienišų 
vilku. Paskelbkite savo atradimą; jeigu nenorite skelbti vi- 
sam pasauliui, paskelbkite nors savam krašte, ie 
kite, ko jūs galėtumėte pasiekti su milijonu padėjėjų. . 

Nematomas žmogus nutraukė Kempo žodžius. 

— Žingsniai ant laiptų, — tarė jis tyliai. 

— Negali būti, — atsakė Kempas. 

— Tuojau pamatysime,— tarė Nematomas žmogus ir, 
ištiesęs ranką, nuėjo prie durų. 

Toliau viskas dėjosi labai greitai. Valandėlę paabejo- 


jęs, Kempas šoko jam skersai kelio. Nematomas žmogus 
krūptelėjęs sustojo. 

— Išdavikas! — sušuko Balsas. 

Chalatas, išsiskleidęs ore, nusileido ant kėdės: Nema- 
tomas žmogus skubėjo nusirengti. Kempas keliais žings- 
niais atsidūrė prie durų, ir dabar Nematomas žmogus — 
kojų įau nebuvo matyti — šūktelėjęs pašoko. Kempas ati- 
darė duris iki galo. 

Apačioje aiškiai buvo girdėti žmonių balsai ir bėgan- 
čių kojų trepsėjimas. 

Kempas atstūmė Nematomą žmogų nuo durų, puolė 
į koridorių ir užtrenkė duris. Raktas iš anksto buvo įkiš- 
tas į spyną. Dar akimirksnis — ir Grifinas būtų likęs vie- 
nas, uždarytas kabinete, jeigu nebūtų sukliudžiusi netikė- 
ta aplinkybė: paskubom įkištas raktas, trenkus duris, iš- 
lėkė iš spynos ir nukrito ant kilimo. 

Kempas nutirpo. Abiem rankom įsikibęs į rankeną, jis 
iš visų jėgų stengėsi atlaikyti duris: keletą akimirksnių 
jam tai sekėsi, paskui durys prasivėrė per kokius šešis 
colius, bet jis vėl jas užtrenkė. Antrą kartą durys prasi- 
vėrė per visą pėdą ir į tarpą ėmė spraustis raudonas cha- 
latas. Nematomi pirštai sugriebė Kempui už gerklės, ir 
šis turėjo paleisti rankeną ir gintis. Jis tuojau buvo at- 
stumtas ir smarkiai nublokštas į aikštelės kampą. Jį pri- 
dengė tuščias chalatas. 

Ant laiptų stovėjo pulkininkas Edajus, Berdoko poli- 
cijos viršininkas, kuriam Kempas nusiuntė laišką. Apim- 
tas siaubo, jis stebėjo, kaip netikėtai pasirodė Kempas ir 
kaip švaistėsi ore drabužiai be žmogaus. Jis matė, kaip 
Kempas buvo nublokštas nuo durų, kaip jis vargais ne- 
galais pakilo, bet, žengęs žingsnį, vėl pargriuvo ant grin- 
dų. 

Ir staiga kažkas smogė jam pačiam į veidą. Smūgis 
iš tuštumos! Tarytum jį būtų užgulęs didžiulis svoris. Kaž- 
kieno pirštai suspaudė jam gerklę, kažkieno kelis smogė 
jam į paslėpsnį, ir jis galvotrūkščiais nusirito laiptais. 
Nematoma koja primynė jam nugarą, kažkas sušlepseno 
basomis kojomis ant laiptų; apačioje, prieškambaryje, 
abu policininkai sušuko ir išbėgo. Lauko durys smarkiai 
užsitrenkė. 


123 


Pulkininkas Edajus pakilo ir atsisėdo, beprasmiškai 
dairydamasis aplinkui. Iš viršaus svirduliuodamas lipo 
Kempas, visas sutaršytas ir suglamžytas. Vienas jo žan- 
das buvo pabalęs nuo smūgio, iš perskeltos lūpos lašėjo 
kraujas, rankose jis laikė raudoną chalaią ir kitus ap- 
rangos daiktus. 

— Tai velnias! — sušuko Kempas.— Prasti reikalai! 


Vis dėlto pabėgo! 


XXV skyrius 
NEMATOMO ŽMOGAUS GAUDYMAS 


Pradžioje Edajus nieko nesuprato iš padrikų Kempo 
žodžių. Abu jiedu stovėjo ant laiptų, ir Kempas vis te- 
belaikė Grifino drabužius. Pagaliau Edajus ėmė susivokti. 

— Jis pamišęs,—skubiai tarė Kempas, — tai ne žmo- 
gus, 0 žvėris. Galvoja tik apie save. Nieko daugiau ne- 
paiso, kaip tik savo naudos ir saugumo. Aš šiandien klau- 
siausi, ką jis kalba — tai baisiausias egoistas... Iki šiol 
jis tiktai žalojo žmones. Jis žudys, jeigu mes jo nesugau- 
sime. Jis sukels paniką. Jis ir toliau siautės be atodairos. 
Ir dabar jis laisvas ir apdujęs nuo įtūžio! 

— Viskas aišku: jį reikia suimti — tarė Edajus. 

— Bet kaip? — sušuko Kempas, ir staiga iš jo lūpų pa- 
pliupo ištisas srautas žodžių.— Tučtuojau reikia imtis 
griežčiausių priemonių, reikia visus sukelti ant kojų, kad 
Grifinas nepasitrauktų iš šios apylinkės. Antraip jis tran- 
kysis po visą kraštą, žalos ir žudys žmones. Jis svajoja 
apie teroro valstybę! Ar jūs suprantate — teroro! Jūs tu- 
rite saugoti visus geležinkelius, plentus, laivus. Pakvies- 
kite kariuomenę. Telegrafuokite į visas puses, kad reika- 
linga pagalba. Belieka vienintelė viltis, kad jis nepabėgs, 
kol neatgaus savo užrašų, kuriuos jis ypatingai brangina. 
Aš paskui viską B Pas jus, policijos valdyboje, 
sėdi kažkoks Marvelis. . 

— Žinau,— tarė Edajus.— Knygos, taip, taip. Bet kad 
tas valkata.. 

— Neprisipažįsta, kad turi knygas. Bet Nematomas 
žmogus yra įsitikinęs, kad jis jas paslėpė. O svarbiausia 
jam neduoti nei valgyti, nei miegoti. Dieną ir naktį žmo- 
nės turi budėti. Viskas turi būti užrakinta, krautuvės, ke- 
pyklos — viskas. Reikia žiūrėti, kad jis negautų jokio mais- 
+0, Visi namai turi būti užrakinti! Gerai, jeigu bus šalčiai 
ir lietūs. Dideli ar maži, visi privalo dalyvauti me- 
džioklėje. Suprask, Edajau, jį reikia žūt būt pagauti! Ki- 
taip galima susilaukti baisių nelaimių. Net pagalvoti bai- 
su. 

— Kaip tik taip ir turime veikti, — pritarė Edajus.— 
Tuoj einu ir imuosi darbo. O gal eisite sų manim? Eime! 
Kartu su Hopsu ir geležinkelio administracija sudarysime 
karinę tarybą. Nė valandėlės negalima gaišti. O einant 
jūs viską man smulkiai papasakosite. Kokių daugiau prie- 
monių imtis? .. Meskite pagaliau tą chalatą! 

Po valandėlės Edajus ir Kempas jau stovėjo apačioje. 
Durys buvo atdaros iki galo, ir du policininkai vis dar 
dairėsi tuštumoje. 

— Pabėgo, sere,— tarė vienas jų. 

Mes dabar einame į centrinę valdybą, — tarė Eda- 
jus — o vienas iš jūsų tegu suranda vežiką ir įsako jam 
mus pasivyti. Na, greičiau! Taigi, Kempai, ką darysime 
toliau? 

— Reikia šunų, — tarė Kempas.— Atveskite šunis. Jie 
jo nemato, bet jaučia. Atveskite šunis. 

— Gerai, — tarė Edajus.— Pasakysiu jums paslaptį: ka- 
lėjimo vyresnybė Holstede turi žmogų, kuris laiko pėdse- 
kius šunis. Taigi reikia šunų. Kas toliau? 

— Neužmirškite,—tarė Kempas, — kad jo suvalgytas 
maistas yra matomas. Jis matomas, kol organizmas jį su- 
virškina. Vadinasi, po valgio jis turi pasislėpti. Reikia 
apieškoti kiekvieną krūmelį, kiekvieną kampelį. Reikia 
pašalinti visus įnagius. Viską, kas gali būti panaudota 
kaip ginklas. Jis negali nieko ilgai turėti prie savęs. O 
viską, ką jis gali pačiupti ir smogti, reikia pašalinti. 

— Padarysime ir tai, — tarė Edajus.— Jis nepaspruks 
nuo mūsų, tik reikia laiko. 

— O ant kelių...— pradėjo Kempas ir užsikirto. 

— Kas ant kelių? — paklausė Edajus. 

— Pabarstyti sugrūsto stiklo. Tai, žinoma, žiauru, bet 
vien tiktai pagalvojus, ką jis gali padaryti. .. 

Edajus švilptelėjo: 

— Ar tik nebus per daug? Nesąžiningas lošimas. Beje, 
įsakysių paruošti tam atvejui, jeigu jis imtų per daug 
siausti. 

— Sakau jums, jog tai ne žmogus, o žvėris — tarė 
Kempas.— Aš nė valandėlės neabejoju, kad jis įvykdys 
savo svajonę apie terorą, — bereikia tik jam atsikvėpti po 
pabėgimo. Mes turime užkirsti jam kelią. Jis pats paskel- 
bė karą žmonijai, tai tegu jo kraujas krinta ant jo paties 
galvos! 


XXVI skyrius 
VIKSTIDO NUŽUDYMAS 


Nematomas žmogus, kaip iš visko buvo matyti, išbėgo 
iš Kempo namų nežmoniškai įtūžęs. Mažą kūdikį, žai- 
dusį prie vartelių, kažkas pakėlė į viršų ir taip smarkiai 
sviedė į šalį, kad kūdikis nusilaužė kojytę. Paskui Ne- 
matomas žmogus keliom valandom dingo. Tik niekas ne- 
žinojo, kur jis buvo ir ką veikė. Tačiau lengvai buvo ga- 
lima įsivaizduoti jį karštą birželio dieną bėgantį į kalną 
ir toliau, kreidynų kalvomis už Port Berdoko, įtūžusį ir 
keikiantį savo likimą. Pailsęs ir išvargęs, jis pagaliau ra- 
do prieglobstį Hintondino krūmuose, kur ketino susikaup- 
ti ir apgalvoti žlugusius savo sumanymus, kaip kovoti 
su savo artimu. 

Veikiausiai jis pasislėpė kaip tik šioj vietoj, nes čia 
apie antrą valandą popiet jis tragiškiausiu ir kvailiausių 
būdu parodė savo buvimą. 

Galima tik spėlioti, kaip jis buvo nusiteikęs ir ką gal- 


vojo. Reikia manyti, kad jis buvo baisiai įtūžęs dėl Kempo 
išdavystės. Nors Kempo poelgio motyvai yra visiškai 
suprantami, vis dėlto mums nesunku isivaizduoti jo pyktį, 
galėjusį apimti dėl tos netikėtos išdavystės — ir net iš 
dalies jį pateisinti. Gal Nematomas žmogus vėl pasijuto 

panašiai suglumęs, kaip ir Oksfordo gatvės įvykių metu, 
nes jis, matyt, labai tikėjosi, kad Kempas jam padės įvyk- 
dyti žiaurius savo planus žmonijai terorizuoti. Šiaip ar taip, 
apie vidudienį jis dingo, ir nė vienas Žmogus, nė vienas 
gyvas daiktas nežino, ką jis veikė iki pusės trečios. Žmo- 
nijai gal tatai ir buvo naudinga, tačiau jam pačiam toks 
neveiklumas buvo pragaištingas. 

Per tas pustrečios valandos pradėjo veikti daugybė 
žmonių, išsisklaidžiusių po visą apygardą. Iš ryto Nema- 
tomas žmogus buvo tik paprasta pasaka, pabaisa; vidu- 
dienį, pasirodžius sausam, bet ryškiam Kempo atsišauki- 
mui, jis virto realiu priešu, kurį reikėjo sužeisti, paimti 
gyvą arba negyvą, —ir visi gyventojai neįtikėtinai greit 
ėmė ruoštis kovai. Dar antrą valandą Nematomam žmo- 
gui buvo galima gelbėtis, įlindus į traukinį, bet po ant- 
ros tatai jau būtų buvę nebeįmanoma: visose geležinkelio 
linijose didžiulio ketvirtainio plote, tarp Saut Hemptono, 
Vinčesterio, Braitono ir Horšemo, keleiviniai traukiniai 
važiavo užrakintomis durimis, o prekiniai traukiniai buvo 
beveik visai sustabdyti. Dideliame rate, kokių dvidešimties 
mylių spindulių aplink Port Berdoką, ant plentų ir laukuo- 
se ėjo sargybą žmonių būreliai po tris keturis vyrus su 
šautuvais, vėzdais ir šunimis. 

Raiti policininkai jodinėjo po apylinkės gyvenvietes, 
sustodami prie kiekvieno namo, įspėdami gyventojus, kad 
jie uždarinėtų duris ir iš namų neitų be ginklo. Trečią 
valandą buvo uždarytos mokyklos, ir įbauginti vaikai 
ankštais būreliais bėgo namo. Apie ketvirtą valandą vi- 
soje apygardoje pasirodė išklijuoti Kempo atsišaukimai 
su Edajaus parašu. Juose trumpai, bet aiškiai buvo nuro- 
dytos visos kovos priemonės: neduoti Nematomam žmo- 
gui maisto ir nakvynės, visą laiką būt pasiruošus ir imtis 
ryžtingų priemonių, jeigu kaip paaiškėtų, jog jis kur slaps- 
tosi. Valdžios veiksmai buvo tokie greiti ir energingi, vi- 
sų tikėjimas ta pabaisa buvo toks tvirtas, kad iki temstant 
visoje apygardoje, bent kelių šimtų kvadratinių mylių 
plote, buvo įvestas apsiausties būvis. Ir dar tą patį vakarą 
per visą įbaugintą ir susigūžusią šalį nusirito siaubo ban- 
ga: iš lūpų į lūpas ėjo žaibiškas ir įtikėtinas gandas apie 
misterio Vikstido nužudymą. 

Jeigu teisingas yra mūsų spėliojimas, kad Nematomas 
žmogus pasislėpė Hintondino krūmuose, tai jis, matyt, 
netrukus po vidudienio iš ten išėjo, turėdamas galvoje 
kažkokį sumanymą, kuriam įvykdyti reikėjo įnagio. Koks 
buvo tas sumanymas — negalima nustatyti, bet jis buvo, 
ir tatai, mano nuomone, neginčijamai rodo tas faktas, 
kad, dar prieš susiremdamas su Vikstidų, Nematomas 
žmogus kažkur įsigijo geležinį virbą. 

Suprantama, mes nieko nežinome apie to susidūrimo 
smulkmenas. Jis įvyko prie smėlio duobės, apie dų šimtai 
jardų nuo lordo Berdoko vilos vartų. Viskas rodo, kad 
buvo įnirtingos grumtynės: sutrypta žemė, gausios Viks- 
tido žaizdos, sulaužyta jo lazda; tačiau kas galėjo būti 
to užpuolimo priežastis, išskyrus žudymo maniją, daugiau 
ką sunku įsivaizduoti. Savaime peršasi mintis, kad jis bu- 
vo pamišęs. Misteris Vikstidas, lordo Berdoko dvaro val- 
dytojas, apie keturiasdešimt penkerių metų vyras, buvo 
ramiausias žmogus pasaulyje ir jau, žinoma, niekada pir- 
mas nebūtų puolęs tokio baisaus priešo. Žaizdos misteriui 
Vikstidui, matyt, buvo padarytos geležiniu virbu, ištrauk- 
tu iš sulūžusios tvoros. Nematomasis sustabdė šį tykų 
žmogų, ramiausiai ėjusį namo pusryčių, puolė jį, greitai 
palaužė silpną jo priešinimąsi, pamušė jam ranką, parmetė 
ant žemės ir suskaldė galvą. 

Geležinį virbą jis, matyt, išsitraukė iš tvoros prieš su- 
sitikdamas su savo auka, —turbūt jis jį laikė paruošęs. 
Dar dvi aplinkybės kiek nušviečia šį įvykį. Pirmiausia 
smėlio duobė buvo ne visai prie kelio, kuriuo misteris 
Vikstidas ėjo namo, o per kokius du šimtus jardų nuo jo. 
Antra, kaip paliudijo maža mergaitė, ėjusi popiet į mo- 
kyklą, velionis kažkaip keistai „strapinėjęs" per lauką 
duobės link. Iš to, kaip ji pamėgdžiojo jo žingsnius, buvo 
galima spręsti, kad jis tarytum persekiojo kažką judantį 
žemėje ir vis užsimodavo kirsti lazda. Mergaitė buvo pas- 
kutinė, kuri matė misterį Vikstidą gyvą. Jis ėjo tiesiog 
mirčiai į nasrus; nusileido į daubelę, ir keletas ten augan- 
čių medžių uždengė nuo mergaitės akių paskutinę kovą. 

Tos smulkmenos, be abejonės, suteikia, bent šias eilu- 
tes rašančiojo akyse, Vikstido nužudymui šiokios tokios 
prasmės ir pateisinimo. Galima įsivaizduoti, kad Grifi- 

nas išsitraukė geležinį virbą, žinoma, kaip įnagį, bet vi- 
sai neketindamas ką nors žudyti. Čia ant kelio galėjo 
pasitaikyti Vikstidas ir pastebėti virbą, kuris nesuprantamu 
būdu judėjo ore. Nieko negalvodamas apie Nematomą 
žmogų, — iš čia iki Port Berdoko buvo dešimt mylių. — jis 
galėjo sekti paskui virbą. Labai galimas daiktas, kad jis 
net nebuvo girdėjęs apie Nematomą žmogų. Toliau leng- 
va įsivaizduoti, kad Nematomasis ramiai sau ėjo, nenorė- 
damas parodyti savo buvimo, o Vikstidas, susijaudinęs 
ir susidomėjęs, neatsiliko nuo keisto, savaime judančio 
daikto ir pagaliau smogė į jį. 

Žinoma, paprastomis aplinkybėmis Nematomas žmo- 
gus būtų galėjęs be ypatingo vargo pasišalinti nuo jau 
nebejauno savo persekiotojo, bet užmuštojo Vikstido kū- 
no padėtis leidžia manyti, kad jis, savo nelaimei, užspeitė 
savo priešininką į kampą tarp tankaus dilgėlyno ir smė- 
lio duobės. Tiems, kurie atsimena nepaprastą Nematomo 
žmogaus nekantrumą, nesunku įsivaizduoti, kas dėjosi to- 
liau. 

Bet tai yra vien spėliojimai. Vieninteliai neabejotini 
faktai — nes vaikų pasakojimais ne visuomet galima tvir- 
tai pasitikėti — tai nužudytojo Vikstido kūnas ir sukrųu- 
vintas, dilgėlyne pamestas geležinis virbas. Tai, kad Gri- 
finas numetė virba, rodo, įog būdamas tą akimirką labai 
susijaudinęs, jis užmiršo pirmykštį savo tikslą, dėl kurio 
apsiginklavo, jeigu tik jis turėjo kokį nors tikslą. Žino- 
ma, jis buvo didelis egoistas ir žmogus be jausmo, bet, 
matydamas auką, pirmą, sukruvintą ir pasigailėjimo ver- 
tą savo auką, gulinčią prie įo kojų, jis galėjo pajusti at- 
bukusios savo sąžinės graužimą ir laikinai atsisakyti piktų 
kėslų. 

Nužudęs misteri Vikstidą, Nematomas žmogus, ma- 
tyt, pabėgo į kalvas. Pasakojama, kad du darbininkai lau- 
kuose prie Fern Botomo vakare girdėję kažkokį paslap- 
tingą balsą. Kažkas verkęs ir kvatojęs, vaitojęs ir deja- 
ves, o retkarčiais skausmingai šūkavęs. Turbūt keista 
buvo girdėti šitą balsą. Jis atklydo virš dobilų lauko ir iš- 
nyko tolumoje, už kalvų. 

Tą vakarą Nematomajam turbūt teko sužinoti, kaip 
greit Kempas pasinaudojo jo atvirumu. Turbūt jis rado 

visas duris užrakintas; klaidžiojo po geležinkelių stotis, 
sėlino prie viešbučių, be abejo, skaitė visur išlipintus atsi- 
šaukimus ir suprato, koks žygis prieš jį pradėtas. Atėjus 
vakarui, visuose laukuose pasklido sargyba po tris ar ke- 
turis žmones ir visur lojo šunys. Tie žmogaus gaudytojai 
gavo specialius nurodymus, kaip reikia vienas kitam pa- 
dėti, susitikus su priešu. Bet Nematomajam pavyko jų iš- 
silenkti. Mes iš dalies galime suprasti jo įniršimą, jeigu 
atsiminsime, kad jis pats išpasakojo apie save visas smuik- 
"menas, kurios dabar taip negailestingai buvo panaudotos 
prieš jį. Tą dieną jis visai nusiminė; beveik ištisą parą, 
neskaitant jo susirėmimo su Vikstidu, jis jautėsi kaip me- 
džiojamas žvėris. Naktį jam turbūt pavyko užkąsti ir pa- 
miegoti, nes rytą jis atgavo nuotaiką ir vėl pasidarė stip- 
rus, veiklus, gudrus ir įniršęs, pasiryžęs paskutiniam di- 
džiuliam savo mūšiui su visu pasauliu. 


XXVII skyrius 
APGULTUOSE KEMPO NAMUOSE 


Kempas gavo keistą laišką, parašytą pieštuku ant 
skiautės taukuoto popieriaus: 

„Jūs pasirodėte nuostabiai energingas ir sumanus, — 
buvo parašyta laiške, — nors aš negaliu suprasti, ką tuo 
pasieksite. Jūs einate prieš mane. Visą dieną jūs mane 
medžiojote, nenorėjote man duoti ir nakties poilsio. Bet 
aš prieš jūsų norą pasisotinau, prieš jūsų norą išsimiego- 
jau, ir lošimas tiktai dabar prasideda. Lošimas tik dabar 
prasideda! Man nieko kito nebelieka, kaip griebtis tero- 
ro. Šiuo savo laišku aš skelbiu pirmą Teroro dieną. Nuo 
šiol Port Berdokas klauso jau ne karalienės valdžios, pra- 
neškite apie tai savo policijos viršininkui ir jo gaujai — 
jis klauso mano valdžios, Teroro valdžios. Ši diena — pir- 
moji pirmųjų naujosios eros metų diena — Nematomo 
žmogaus eros diena. Aš esu Nematomas žmogus Pirmasis. 
Iš pradžių mano valdžia bus gailestinga. Pirmąją dieną 
bus įvykdyta tiktai viena mirties bausmė, kaip pamoka; 
mirtimi bus nubaustas žmogus, vardu Kempas. Šiandien 

tą žmogų ištiks mirtis, Tegu jis užsidaro, tegu slapstosi, 
tegu apsistato sargyba, tegu apsikausto šarvais, jeigu no- 
ri —mirtis, nematoma mirtis artinasi prie jo. Tegu jis ima- 
si apsaugos priemonių — juo didesnį įspūdį jo mirtis 
padarys mano tautai, Mirtis šiandien vidudienį pajudės 
iš pašto dėžutės. Laiškas bus įmestas į pašto dėžutę prieš 
pat ateinant laiškininkui —ir laimingos kelionės! Žaidi- 
mas prasidėjo. Mirtis artinasi prie jo. Nepadėk jam, ma- 
no tauta, kad ir tavęs neištiktų mirtis. Šiandien Kempas 
turi mirti“. 

Kempas du kartus perskaitė laišką. 

— Tai ne juokai, —tarė jis. — Čia jis! Ir jis ims veikti. 

Jis pavartė lapelį ir adreso pusėje pamatė antspaudą 
„Hintondin" bei prozišką prierašą: „Primokėti 2 pensus'. 

Kempas pakilo iš užstalės, nebaigęs priešpiečių— laiš- 
kas atėjo pirmą valandą, —ir užlipo į savo kabinetą. Iš 
čia jis paskambino šeimininkei ir jai įsakė tučtuojau apei- 
ti visą namą, apžiūrėti visas langų sklendes ir uždaryti 
visas langines. 

Kabineto langines jis uždarė pats. Iš užrakinto stalo 
stalčiaus jis išsiėmė nedidelį revolverį, rūpestingai jį ap- 
žiūrėjo ir įsidėjo į kambarinio švarko kišenę. Paskui pa- 
rašė kelis raštelius, tame tarpe ir pulkininkui Edajui, ir 
įteikė tarnaitei, įsakydamas juos nunešti ir tiksliai pamo- 
kydamas, kaip reikia išeiti iš namų. 

— Jokio pavojaus nėra,— tarė jis ir pridūrė pats sau:— 
„jums“.— Vėliau jis kurį laiką sėdėjo susimąstęs, o paskui 


"grįžo prie savo atvėsusių priešpiečių. 


Jis valgė išsiblaškęs, paskendęs savo mintyse. Paskui 
smarkiai trenkė kumščiu į stalą. 

— Mes įį suimsime! — sušuko jis.— Ir jaukas būsiu aš. 
Jis prieis liepto galą! 

Kempas užlipo į viršų, rūpestingai uždarydamas visas 
duris. 

— Tai žaidimas, — tarė jis— Ir nepaprastas žaidimas. 
Bet visi šansai yra mano pusėje, misteri Grifinai, nors jūs 
ir esate nematomas. Grifinas contra mundum'. 


! Contra mundum — prieš visą pasaulį (Iot.). 

Jis stovėjo prie lango, žiūrėdamas į saulės nutviekstą 
šlaitą. 

— Juk jam reikia kasdien pasirūpinti maisto. Nepavy- 
džiu aš jam. O ar tiesa, kad praėjusią naktį jam pavyko 
nusnūsti? Kur nors po atviru dangum, kad niekas jo ne- 
užtiktų... Kad taip vietoje kaitros užeitų šalčiai ir šlap- 
driba. .. O juk gal šią valandą jis mane stebi. .. 

Kempas priėjo prie lango visai arti ir staiga išsigandęs 
atšoko: kažkas smarkiai trenkė į sieną žemiau rėmo. 

— Vis dėlto mano nervai pairę— tarė jis sau vienas. 
Bet geras penkias minutes jis nedrįso vėl eiti prie lango. — 
Turbūt žvirblis — tarė jis. 

Tuo tarpu jis išgirdo skambutį prie išorinių durų ir nu- 
skubėjo žemyn. Atstūmė sklendę, pasuko spynoje raktą, 
apžiūrėjo grandinę, užkabino ją ir atsargiai pravėrė du- 
ris, pats nesirodydamas. Jį pašaukė pažįstamas balsas. Tai 
buvo pulkininkas Edajus. 

— Jūsų kambarinę užpuolė, — tarė Edajus iš už durų. 

— Ką?! — sušuko Kempas. 

— Iš jos atėmė jūsų raštelį. Jis yra kur nors arti. Įsi- 
leiskite mane. 

Kempas nuėmė grandinę, ir Edajus šiaip taip įsisprau- 
dė pro siaurą pravirų durų tarpelį. Jis lengviau atsiduso, 
kai Kempas vėl užkabino grandinę. 

— Raštelį ištraukė jai iš rankų. Ji baisiai išsigando. 
Dabar policijos valdyboje. Isterijos priepuolis. Jis yra 
kur nors arti. Kas buvo parašyta raštelyje? 

Kempas nusikeikė, 

— Oi, koks aš kvailys! — tarė jis.— Juk galėjau nu- 
matyti: nuo čia iki Hintondino mažiau kaip valanda kelio. 
Jau! 

— Kas yra? — paklausė Edajus. 

— Štai žiūrėkite! — tarė Kempas ir nusivedė Edajų į 
kabinetą. Jis parodė jam Nematomo žmogaus laišką. Eda- 
jus perskaitė ir tyliai švilptelėjo. 

— O jūs? ..— paklausė jis. 

— Paruošiau spąstus — tarė Kempas, — ir kaip kvailys 
per kambarinę pasiunčiau tų spąstų planą. Tiesiog jam 
į rankas, 

Edajus kantriai išklausė Kempo keiksmų. Paskui tarė: 

— Jis paspruks. 

— Ne, ne — atsakė Kempas. 

Viršuje suskambėjo ir pažiro sukulti stiklai. Edajus 
pastebėjo mažą revolverį, kyšantį iš Kempo kišenės. 

— Tai kabinete! — tarė Kempas, ir pirmas ėmė kopti 
laiptais. Neužkopę nė ligi pusės, jie išgirdo naują trenks- 
mą. 

Kabinete jie pamatė, kad du langai iš trijų buvo iš- 
mušti, grindys prižertos stiklo šukių, o ant rašomojo stalo 
gulėjo didžiulis akmuo. Abu sustojo prie slenksčio, žiū- 
rėdami į kabinete pridarytas eibes. Kempas vėl ėmė keik- 
tis, bet tuo tarpu, lyg nuo pistoleto šūvio, suskambėjo 
trečias langas, ir ant grindų žvangėdamos pabiro naujos 
stiklo šukės. 

— Ir kurio galo jis daužosi? — tarė Edajus. 

— Tai pradžia, — atsakė Kempas. 

— O įlipti čia nėra jokios galimybės? 

— Net ir katei, — atsakė Kempas. 

— Langinių nėra? 

— Čia nėra. Visuose apatiniuose kambariuose. .. Oho! 

Apačioje nuo smarkaus smūgio sužvangėjo stiklai ir 
sutratėjo lūžtančios lentos. 

— Velniai jį griebtų — tarė Kempas.— Tai turbūt... 
taip, tai miegamajame. Jis ketina nuniokoti visą namą. 
Kvailys! Langinės uždarytos, ir stiklai kris lauke, Jis susi- 
badys kojas. 

Sužvangėjo dar vienas langas. Kempas ir Edajus stovėjo 
aikštelėje, nežinodami, ką daryti. 

— Žinote,— tarė Edajus,— duokite man lazdą arba ki- 
tą kokį įnagį: aš nueisiu į valdybą ir įsakysiu atsiųsti šu- 
nis. Tada mes jį sučiupsime. Šunes čia pat, arti. 

Dar vieną langą ištiko kitų likimas. 

— Ar neturite čia revolverio? — paklausė Edajus, 

Kempas įkišo ranką į kišenę ir suglumo. 

— Ne, — atsakė jis, — bent atliekamo neturiu. 

— Aš jį grąžinsiu — tarė Edajus.— Juk jūs čia esate 
saugus. 

Kempas kiek susigėdęs atidavė revolverį. 

— Dabar einam atidaryti durų. 

Kol jiedu stovėjo priemenėje, nesiryždami eiti artyn 
prie durų, sutratėjo ir sužvangėjo vienas miegamojo lan- 
gas žemutiniame aukšte. Kempas prisiartino prie durų ir 
ėmė atsargiai traukti sklendę. Jo veidas buvo kiek bal- 
tesnis negu paprastai. 

— Eikite kuo greičiausiai, — tarė Kempas. 

Dar sekundė, ir Edzjus tevo pepYYyjĄę 0 NEMDAS UŽ- 
stūmė sklendę. Edajus valandėlę laukė — vis dėlto saugiau 
buvo stovėti, prisiglaudus prie durų, — paskui išsitiesė ir 
tvirtais žingsniais nulipo laipteliais žemyn. Jis perėjo žo- 
lyną ir prisiartino prie vartelių. Atrodė, kad per žolę pūs- 
telėjo vėjelis. Kažkas šalia jo sušlamėjo. 

— Palaukite valandėlę, — prabilo Balsas. 

Edajus stabtelėjo Kaip nudiėgtas, rankoje stipriai spaus- 
damas revolverį. 

— Ko jūs norite? — tarė Edajus, išblyškęs ir paniu- 
ręs; kiekvienas jo nervas virpėjo. 

— Aš būsiu labai jums džkinias, jeigu jūs grįšile i 

Edajus 

— Labai gailiuos;— atsakė Edajus truputį kimtelėjusiu 
balsu ir lyžtelėjo išdžiūvusias lūpas. Balsas, kaip jam atro- 
dė, buvo iš kairės pusės. O Kažin, jeigu taip pabandžius 
laimę ir šovus? 

— Kur jūs einate? — paklausė Balsas. Abu skubiai 
krustelėjo iš vietos, ir iš atdaros Edajaus kišenės blyks- 
telėjo prieš saulę revolveris. 

Edajus atsisakė savo sumanymo ir susimąstė. 

— Kur aš einu, — lėtai atsakė jis — tai mano dalykas. 

Nespėjo jis ištarti šių žodžių, ir jau nematoma ranka 
apkabino jo kaklą, kelis įsirėmė į nugarą, ir Edajus nu- 
griuvo aukštielninkas. Šiaip taip išsitraukęs iš kišenės re- 
volverį, jis aklai šovė; tą patį akimirksnį jis gavo smar- 
kų smūgį į dantis ir jam iš rankų kažkas išplėšė revolve- 
ri. Jis veltui stengėsi nutverti slidžią nematomą koją, ban- 
dė atsikelti ir vėl pargriuvo. 

— Velnias! — tarė Edajus. 

Balsas nusijuokė. 

— Aš jus bematant pudikiuų, bet gaila kulkos, — tarė 


jis. 

Per kokias šešias pėdas Edajus pamatė į save atsukto, 
ore kabančio revolverio vamzdį. 

— Na? — tarė Edajus atsisėsdamas. 

— Stokitės! — tarė Balsas. 

Edajus atsistojo. 

— Ramiai! — įsakė Balsas ir tvirtai pridūrė:— Meski- 
"te savo sumanymus. Atsiminkite, kad aš jūsų veidą gerai 
matau, o jūs manęs nematote. Grįžkite į namą. 

— Jis manes neįsileis — tarė Edajus. 

— Labai gaila,— tarė Nematomas žmogus.— Su jumis 
aš nesu susipykęs. 

Edajus vėl lyžtelėjo lūpas. Jis nukreipė žvilgsnį nuo 
revolverio, pamatė toli įūrą, labai žydrą ir tamsią vidu- 
dienio saulės spinduliuose, švelniai žaliuojančias kalvas, 
baltą uolingą kyšulį, tirštai gyvenamą miestą, — ir stai- 
ga pajuto, koks gražus yra gyvenimas. Jis perkėlė savo 
žvilgsnį į mažą metalinį daiktelį, kabantį tarp dangaus ir 
žemės per šešias pėdas nuo jo. 

— Ką gi man daryti? — niūriai paklausė jis. 

— O ką man daryti? — paklausė Nematomas žmogus.— 
Jūs ten rasite pagalbą. Ne, jums teks grįžti atgal. 

— Aš pabandysiu. Jeigu jis mane įsileis, ar jūs pasi- 
žadat nesilaužti paskui mane pro duris? 

— Su jumis aš nesu susipykęs,— atsakė Balsas. 

Išleidęs Edajų, Kempas nuskubėjo į viršų; atsargiai 
žengdamas tarp stiklų, jis prisėlino prie kabineto lango ir 
pažvelgė žemyn. Jis pamatė Edajų, kalbantį su Nemaio- 
mu žmogum. 

— Ko jis nešauna? — burbtelėjo Kempas. 

Tuo tarpu revolveris persikėlė į kitą vietą ir blykste- 
lėjo prieš saulę. Kempas pridengęs akis stengėsi įžiūrėti, 
kur šmėkščioja žvilgantis saulės spindulys. 

— Taip ir yra! — sušuko jis— Edajus atidavė revol- 
verį. | 

— Pasižadėkite nesilaužti paskui mane, — kalbėjo tuo 
tarpu Edajus.— Nesidžiaukite savo laimėjimais. Nors kiek 
nusileiskite. 

— Grįžkite į namą. Atvirai sakau jums: aš niekuo ne- 
pasižadu. 

Edajus, matyt, staiga apsisprendė. Jis pasuko namo 
link ir lėtai žengė į priekį, rankas sunėręs užpakalyje. 
Kempas nustebęs žiūrėjo į jį. Revolveris dingo, paskui 
vėl blykstelėjo, vėl dingo ir vėl blykstelėjo, ir Kempas, 
įtempęs žvilgsnį, įžiūrėjo jį: mažas tamsus daiktas, sekąs 
paskui Edajų. Toliau viskas įvyko vienu akimoju: Eda- 
jus staiga atsigręžęs, šoko šuolį atgal, pabandė sugriebti 
revolverį, bet nepavyko, kilstelėjo rankas į viršų ir nųu- 
griuvo kniūbsčias, palikdamas už savęs mažą mėlyną dū- 
melį. Šūvio Kempas negirdėjo. Edajus keletą kartų mėš- 

lungiškai pasitampė, pasirėmęs ranka bandė atsikelti, vėl 
“ pargriuvo ir liko begulįs. 

Kempas valandėlę pastovėjo, įdėmiai žiūrėdamas į ne- 
bejudančią ramią Edajaus pozą. Diėna buvo karšta ir be 
vėjo. Visas pasaulis tartum apmirė, tiktai krūmuose, tarp 
namo ir vartelių, dvi- baltos peteliškės vaikėsi viena ki- 
tą. Edajus gulėjo ant žolyno prie vartelių. Visose vilose 
ant kalvos užuolaidos buvo nuleistos, tiktai mažoje žalio- | 
je altanoje buvo galima įžiūrėti figūrą — matyt, joje ra- 
miai sau snaudė senis. Kempas atidžiai kur nors netoli 
namo, ore, ieškojo akimis revolverio, bet jis dingo. Kem- 
po žvilgsnis sugrįžo prie Edajaus. Lošimas rimtai prasidėjo. 

Prie išorinių durų kažkas ėmė skambinti ir belstis vis 
smarkiau, atkakliau, bet visi tarnai, vykdydami Kempo 
įsakymą, sėdėjo užsidarę savo kambariuose. Paskui vis- 
kas nutilo. Kempas pasėdėjo valandėlę klausydamasis, 
paskui atsargiai pažvelgė pro visus tris langus iš eilės. 
Paskui išėjo į laiptus ir vėl baikščiai sukluso. Iš miegamojo 
jis pasiėmė žarsteklį ir vėl nuėjo patikrinti, Ar gerai iš 
vidaus užklęstos langinės apatiniame aukšte. Viskas bu- 
vo tvirta ir patikima. Jis grįžo į viršų. Edajus vis tebe- 
gulėjo prie žvirgždu pabarstyto takelio. Keliu, pro vilas, 
Kempas pamatė einant kambarinę ir du policininkus. 

Buvo mirtina tyla. Kempui atrodė, kad trys žmonės ar- 
tinasi labai pamažu. Jis stengėsi atspėti, ką veikia jo 
priešas. | 

Staiga jis krūptelėįo. Apačioje kažkas sutratėio. Kiek 
paabejojes, Kempas nusileido žemyn. Staiga per visą na- 
mą ėmė skambėti smarkūs dūžiai ir skaldomo medžio 
triokšėjimas. Braškėjo ir žvangėjo geležiniai langinių 

kaiščiai. Kempas pasuko raktą ir atidarė virtuvės duris. 
Kaip tik tą akimirką į kambarį pabiro sukapotų ir suskal- 
dytų langinių skeveldros. Kempas sustojo nutirpęs iš bai- 
mės. Dar buvo sveikas lango rėmas, neminint įlaužto sker- 
sinio, bet iš stiklų beliko tiktai dantyti krašteliai. Langi- 
nės buvo sukapotos kirviu, kuris dabar atsivėdėjęs daužė 
rėmą ir geležinius lango pinučius. Bet siaiga kirvis atšo- 
ko į šalį ir dingo. 

Kempas pamatė, kaip gulėjęs ant kelio prie namo re- 
volveris pašoko. Kempas pasitraukė atbulas. Dar sekun- 
dė — ir pykštelėjo šūvis; atskilusi nuo Kempo uždaromų 
durų skiedra nukrito, prašvilpė aukščiau įo galvos, Jis 
užtrenkė ir užrakino duris ir tučtuojau išgirdo Griiino šū- 
kavimą ir juoką. Paskui vėl supoškėjo kirvio dūžiai ir 
ėmė braškėti medis. 

Kempas stovėjo koridoriuje, stengdamasis susikaupti, 
Po valandėlės Nematomas žmogus jau bus virtuvėje. Šios 
durys sulaikys jį, tik neilgam, o paskui. .. 

Prie išorinių durų vėl kažkas paskambino. Turbūt poli- 
cininkai. Kempas išbėgo į priemenę, užkabino grandinę 
ir atstūmė sklendę. Tik pirma pašaukęs vardu kambarinę 
ir tik išgirdęs jos balsą, jis atkabino grandinę. Visi trys 
suvirto i vidų, ir Kempas vėl užtrenkė duris. 

— Nematomas žmogus! — tarė Kempas.— Jis turi re- 
volverį. Beliko tiktai du šoviniai. Jis nukovė Edajų. Ma- 
Žų mažiausia pašovė jį. Ar jūs jo nematėte ant žolyno? 
Jis ten guli. 

— Kas? — paklausė vienas policininkas. 

— Edajus — atsakė Kempas. 

— Mes atėjome galukiemiais— tarė kambarinė. 

— Kas čia per trenksmas? — paklausė antrasis polici- 
ninkas. 

— Jis jau virtuvėje... ar bent netrukus ten bus. Jis 
rado kirvį... 

Staiga per visą namą nuaidėjo kirvio dūžiai į virtu- 
vės duris. Kambarinė dirstelėio į duris ir atbula pasitrau- 
kė į valgomąjį. Kempas, pritrūkdamas žodžių, paaiškino 
padėtį. Jie išgirdo, kaip pasviro virtuvės durys. 

— Šen! — sušuko Kempas, karštligiškai stumdamas 

policininkus į valgomąjį. Jį staiga apėmė noras veikti. 

— Žarsteklį!-— sušuko Kempas ir šoko prie židinio. 
Žarsteklį, kurį jis buvo atsinešęs iš miegamojo, atidavė 
vienam policininkui, o žarsteklį iš valgomojo — antrajam. 
Staiga jis atšoko atgal. 

Vienas policininkas pasilenkė ir krenkštelėjęs žarstek- 
liu užkabino kirvį. Revolveris iššovė priešpaskutinį šovi- 
nį, perplėšęs brangų Sidnėjaus Kuperio darbo paveikslą. 
Antrasis policininkas smogė žarstekliu per mažą, mirtį 
"siunčiantį ginklą, lyg norėdamas užmušti vapsvą, ir re- 
volveris trinktelėjęs nukrito ant grindų. 

Prasidėjus grumtynėms, kambarinė suklykė, patryp- 
čiojo prie židinio ir puolė atidarinėti langinių, matyt, pa- 
siryžusi gelbėtis pro išmuštą langą. 

Kirvis išsėlino į koridorių ir sustojo per kokias dvi 
pėdas nuo žemės. Aiškiai buvo girdėti sunkiai alsuojant 
Nematomą žmogų. 

— Judu pasitraukite— tarė jis.— Man reikia Kempo. 

— O mums reikia jūsų — atsakė pirmasis policininkas 
ir, greitai Žengęs į prieki, smogė žarstekliu į Balso pusę. 
Bet Nematomajam pavyko išsilenkti smūgio, ir žarsteklis 
atsimušė į skėčių stovą. 

Policininkas vos susilaikė nepargriuvęs, bet tuo tarpu 
kirvis tvojo įam per galvą, sumaigęs šalmą, lyg jis būtų 
buvęs popierinis, ir jis kaip kamuolys nusirito prie virtu- 
vės laipių. Bet antrasis policininkas kirto žarstekliu kir- 
viui iš užpakalio ir pataikė į kažkokį minkštą daiktą. Kaž- 
kas skausmingai aiktelėjo, ir kirvis nukrito ant grindų. 
Policininkas vėl kirto, bet pataikė į tuštumą; paskui koja 
primynė kirvį ir smogė dar kartą. Po to jis, užsimojęs 
žarstekliu, gerai pasiklausė, laukdamas, ar nenugirs ma- 
žiausio šlamesio. 

Jis isgirdo, kaip valgomajame prasivėrė langas ir pas- 
"kui sutrepsėjo skubūs žingsniai. Jo draugas pasikėlė nuo 
grindų ir atsisėdo; iš jo skruosto sunkėsi kraujas. 

— Kur jis? — paklausė sužeistasis. 

— Nežinau. Aš jam pataikiau. Stovi kur nors prieškam- 
baryje, jeigu tik nešmurkštelėjo pro tave. Daktare Kem- 
pai... Serel.. 

Jokio "atsakymo. 

— Daktare Kempai! — vėl pašaukė policininkas. 

Sužeistasis pamažu ėmė keltis nuo žemės. Pagaliau 
jam tai pavyko. Staiga nuo virtuvės laiptų sušlepsėjo ba- 
sos kojos. 

— Op! — sušuko pirmasis policininkas, sviedė žarsteklį 
ir sudaužė dujų ragelį. 

Policininkas buvo besivejąs Nematomą žmogų. Bet pas- 
kui apsigalvojo ir įėjo į valgomąjį. 

— Daktare Kempai...— pradėjo jis ir tučtuojau nuti- 
10.— Štai tau ir daktaras Kempas, — tarė jis savo draugui, 
dirstelėjusiam pro petį. 

Valgomojo langas buvo atidarytas iki galo. Nei kam- 
barinės, nei Kempo ten nebuvo. 

Antrasis policininkas savo nuomonę apie daktarą Kem- 
pą pareiškė labai trumpai ir energingai. 


XXVIII skyrius 
MEDŽIOTOJO MEDŽIOJIMAS 


Kai prasidėjo Kempo namo apgulimas, gretimos vi- 
ios savininkas misteris Hilas miegojo savo pavėsinėje. 
Misteris Hilas buvo iš tos mažumos užsispyrusių žmonių, 
kurie jokiu būdu nenorėjo tikėti „kvailais plepalais“ apie 
Nematomą žmogų. Bet jo žmona tais gandais tikėjo ir vė- 
liau jam apie tai ne kartą primindavo. Jis išėjo pasivaikš- 
čioti po savo sodą lyg niekur nieko, 0 popiet, senu savo 
papratimu, atsigulė pamiegoti. Visą laiką, kai Kempo na- 
muose Nematomas žmogus daužė langus, misteris Hilas 
ramiausiai miegojo, bet staiga pabudo, jausdamas, kad 
atsitiko kažkas negera. Jis pažvelgė į Kempo namą, pasi- 
trynė akis ir vėl pažvelgė. Paskui nuleido kojas ir suklu- 
ses atsisėdo. Misteris Hilas paminėjo velnią, tačiau keistas 
reginys neišnyko. Namas atrodė taip, lyg prieš kelis mė- 
nesius būtų žiauriai nuniokotas ir paskui visų užmirštas. 
Visi stiklai buvo išdaužyti, visų langų, išskyrus kabineto 
pastogėje, langinės iš vidaus uždarytos. 

— Galiu prisiekti — misteris Hilas pasižiūrėjo į laik- 

rodį,— kad prieš dvidešimt minučių ten viskas buvo tvar- 
koj. 

I tolo buvo girdėti ritmingi dūžiai ir stiklų skambėji- 
mas. O paskui, kol jis, pravėręs burną, sėdėjo, atsitiko 
kažkas dar keisčiau. Valgomojo langinės atsidarė, ir lan- 
ge pasirodė kambarinė su apsiaustu ir skrybėle, karštli- 
giškai stengdamasi pakelti lango rėmą. Šalia jos staiga 
atsirado dar kažkas ir skubėjo jai padėti. Daktaras Kem- 
pas! Dar valandėlė —langas atsidarė, ir pro jį išlindo 
kambarinė; pasileido bėgti ir dingo krūmuose. Misteris 
Hilas atsistojo, neberasdamas žodžių ir kalbėdamas vie- 
nais jaustukais dėl tokių neregėtų įvykių. Jis pamatė, kaip 
Kempas pasilipo ant palangės, nušoko nuo lango ir tuč- 
tuojau pasirodė ant krūmais nusodinto tako. Jis bėgo pa- 
silenkęs, tarytum nuo kažko slėpdamasis. Jis dingo už 
žilvičio krūmo, paskui vėl pasirodė ant tvoros, prie atviro 
lauko. Po valandėlės jis jau buvo kitoje pusėje tvoros ir 
bėgo šlaitu žemyn tiesiai prie misterio Hilo pavėsinės. 

— Viešpatie! sušuko baisios nuojautos sukrėstas 
misteris Hilas.— Tai tas niekšas Nematomas žmogus! Va- 
dinasi, viskas teisybė! 

Toji baisi mintis paskatino misterį Hilą tučtuojau veik- 
ti, ir jo virėja, žiūrinti pro viršutinio aukšto langą, nus- 
tebusi pamatė, kaip jis pasileido bėgti namo link mažiau- 
siai devynių mylių per valandą greitumu. Trinktelėjo du- 
rys, sučerškė skambutis, ir iš visos gerklės ėmė šaukti 
misteris Hilas: 

— Uždarykite duris! Uždarykite langus! Viską užda- 
rykite! Nematomas žmogus ateina! 

Bematant visame name skambėjo šūkavimai, įsakymai 
ir trepsėjo bėgančiųjų kojos. Misteris Hilas pats nubėgo 
uždaryti balkono durų, ir kaip tik tuo tarpu iš už tvoros 
pasirodė daktaro Kempo galva, pečiai ir kelis. Dar valan- 
dėlė —ir Kempas, peršokęs šparagų lysvę, leidosi bėgti 
per teniso aikštelę namo link. 

— Negalime, — tarė misteris Hilas, užstumdamas sklen- 
dę.— Man labai gaila, jeigu jis jus vejasi, bet čia įeiti 
negalima. 

Prie stiklo prigludo mirštamai siaubo iškreiptas Kem- 
po veidas. Jis ėmė belstis į balkono duris ir įnirtingai 

traukti už rankenos. Matydamas, kad viskas veltui, Kem- 
pas nubėgo balkonu, nušoko į sodą ir ėmė belstis į šoni- 
nes duris. Paskui išbėgo pro šoninius vartelius, aplenkė 
namą ir pasileido keliu. Ir vos tik jis spėjo dingti miste- 
riui Hilui iš akių, visą laiką baimingai žiūrėjusiam pro 
langą, šparagų lysvę negailestingai ėmė trypti nematomos 
kojos. Misteris Hilas tekinas užlėkė į viršų ir tolimesnės 
medžioklės jis nematė. Tiktai bėgdamas pro langą, jis iš- 
girdo, kaip užsitrenkė šoniniai varteliai. 

Pasiekęs kelią, Kempas, suprantama, pasuko į kalną. 
Taigi jam pačiam dabar teko bėgti kaip tik tuo keliu, 
kuri prieš ketvertą dienų jis taip kritiškai nusiteikęs ste- 
bėjo pro savo kabineto langą. Kaip seniai nesimankštinęs, 
jis bėgo neblogai, ir nors visas atrodė išblyškęs bei supra- 
kaitavęs, įo galva veikė ramiai ir blaiviai. Jis bėgo išna- 
šią ristele ir, sutikdamas kliūtis — nelygius akmenis ar 
žvilgančius prieš saulę sukultus stiklus, —jis bėgo tiesiai 
per juos, leisdamas nematomoms savo persekiotojo kojoms 
rinktis kelią savo nuožiūra. 

Pirmą kartą savo gyvenime Kempas įsitikino, kad ke- 
lias per kalvą yra nepaprastai ilgas ir tuščias ir kad mies- 
to pakraščiai iš ten, iš kalvos papėdės, be galo toli. Dar 
niekad nebuvo sunkesnio ir lėtesnio keliavimo būdo kaip 
bėgimas. Namai ir vilos, snaudžiančios vidudienio saulės 
šviesoje, matyt, buvo uždarytos ir aklinai užkalinėtos. 
Tiesa, jos buvo uždarytos ir užkalinėtos jo paties įsaky- 
mu. Bet kad bent kas susiprastų pažiūrėti dėl visa ko, kas 
gi dedasi aplinkui! Toli vis labiau ryškėjo miestas, jūra 
dingo iš akių, apačioje mirgėjo žmonės. Prie kalvos papė- 
dės kaip tik šiuo metu artėjo arklių tramvajus. O ten po- 
licijos valdyba. Ką gi jis girdi už savęs? Žingsnius? Pir- 
myn! 

Žmonės iš apačios žiūrėjo į jį; keletas jų pasileido 
bėgti. Kempo alsavimas pasidarė kimus. Dabar arklių tram- 
vajus buvo visiškai arti, „Linksmųjų kriketininkų“ smuk- 
lėje trankiai užsidarinėjo durys. Už tramvajaus buvo ma- 
tyti stulpai ir krūvos drenažui suversto žvyro. Jam ding- 
telėjo į galvą mintis įšokti į tramvajų ir užsitrenkti duris, 
bet iis sumetė, kad bus geriau pasukus tiesiai į policijos 
valdybą. Po valandėlės jis prabėgo „Linksmuosius krike- 

tininkus" ir atsidūrė gale gatvės tarp žmonių. Tramvajaus 
vežikas ir jo padėjėjas metė kinkyti arklius ir išsižioję 
spoksojo į Kempą; pro žvyro krūvas į jį žiūrėjo nustebę 
kasėjai. 

Kempas kiek sulėtino žingsnius, bet, išgirdęs užpaka- 
lyje savęs greitai trepsinčias persekiotojo kojas, vėl ėmė 
skubėti. 

— Nematomas žmogus! — sušuko jis kasėjams, neaiš- 
kiai pamojęs ranka atgal, ir, laimingai apsisprendęs, per- 
šoko griovį, taigi dabar tarp jo ir Nematomo žmogaus 
atsirado keletas tvirtų vyrų. Neieškodamas prieglobsčio 
policijos valdyboje, jis pasuko į skersgatvi, pralenkė dar- 
žovių vežimėlį, akimirką stabtelėjo prie kolonijinių pre- 
kių parduotuvės durų ir nubėgo bulvaru didžiosios miesto 
gatvės link. Jį pamatę, po medžiais žaidę vaikai klykda- 
mi išlakstė į šalis. Prasivėrė keletas langų, ir įniršusios 
motinos kažką jam šaukė įkandin. Jis vėl išbėgo į Kalno 
gatvę apie tris šimtus jardų nuo tramvajaus stotelės, ir 
tuoj pamatė būrį šūkaujančių ir bėgančių žmonių. 

Jis dirstelėjo gatve aukštyn, kalvos link. Maždaug per 
dvylika jardų nuo jo bėgo augalotas žemkasys, garsiai 
plūsdamasis ir smarkiai mosuodamas kastuvu; jam. įkan- 
din, sugniaužęs kumščius, lapnojo konduktorius. Paskui 
juos bėgo kiti žmonės, garsiai šaukdami ir ant kažko už- 
simoję. Iš kitos pusės, miesto link, taip pat skubėjo vy- 
rai ir moterys, ir Kempas pamatė, kaip iš vienos krautu- 
vės išbėgo vyras su lazda rankoje. 

— Apsupkite jį! — sušuko kažkas. 

Kempas staiga suprato, kad padėtis labai pasikeitė. Jis 
stabtelėjo ir apsidairė, vos atgaudamas kvapą. 

— Jis kažkur čial — sušuko jis.— Apsupkite... 

Kempas gavo smarkų smūgį į galvą ir susvyravo; jis 
dar bandė atsigręžti į nematomą priešą, tačiau vos nusi- 
laikė ant kojų ir smogė į tuštumą. Paskui jis dar gavo 
stiprų smūgį į žandikaulį ir nugriuvo ant žemės. Netru- 
kus jam į pilvą įsirėmė keliai, įnirtusios rankos nutvėrė 
už gerklės, tik viena jų buvo silpnesnė. Kempui pavy- 
ko suspausti Nematomo žmogaus rankų plaštakas. Kaž- 
kas garsiai suvaitojo, ir staiga aukščiau Kempo galvos 
pralėkė žemkasio kastuvas ir dusliai kažkam tvokstelėjo. 

Kažkas nulašėjo Kempui ant veido. Rankos, laikiusios jį 
už gerklės, ūmai, atsileido, Kiek pasigrūmęs Kempas išsi- 
vadavo iš priešo ir, sučiupęs už suglebusio peties, pats jį 
užgulė, spausdamas prie žemės nematomas alkūnes. 

— Aš jį sugavau! — suspiegė Kempas.— Padėkite, pa- 
dėkite! Jis Čia! Laikykite jį už kojų! 

Bematant į grumtynių vietą supuolė visa minia žmo- 
nių. Pašaliniam stebėtojui galėjo atrodyti, kad čia vyksta 
kažkokios ypatingai atkaklios futbolo rungtynės. Kempui 
šūktelėjus, jau niekas nepravėrė burnos, tik buvo girdėti 
smūgiai, kojų trepsėjimas ir sunkus alsavimas. 

Nežmoniškomis pastangomis Nematomam žmogui pa- 
vyko numesti nuo savęs keletą priešininkų ir atsiklaupti 
ant kelių. Kempas įsikibo į jį, kaip medžioklinis šuo į el- 
nią, ir dešimtys rankų griebė, mušė ir draskė nematomą 
būtybę. Tramvajaus konduktorius nutvėrė jį už sprando 
ir vėl parmetė ant žemės. 

Vėl susidarė krūva besigrumiančių kūnų. Mušė, reikia 
pripažinti, negailestingai. Staiga pasigirdo šiurpus balsas: 
„Pasigailėkite, pasigailėkite!'— ir staiga nutilo, virtęs dus- 
liu vaitojimu. 

— Nustokite jį mušti, kvailiai! — sušuko Kempas už- 
kimusiu balsu, ir minia pasitraukė atgal — Jis sužeistas, 
sakau jums. Pasitraukite. 

Pagaliau pavyko bent kiek atstumti susigrūdusius, im- 
tynių karščio apsvaigintus žmones, ir visi pamatė daktarą 
Kempą, tarytum pakeltą bent per penkiolika colių į orą ir 
slegiantį prie žemės nematomas rankas. Už jo nugaros 
policininkas laikė nematomas kojas. 

— Nepaleiskite jo! — sušuko augalotasis žemkasys, 
mojuodamas sukruvintu kastuvu— Jis tik apsimeta su- 
žeistas. 

— Jis neapsimeta,— tarė Kempas, atsargiai kilstelėjęs 
savo kelį — be to, aš jį laikau. — Kempo veidas buvo su- 
daužytas ir jau tino. Jis vos galėjo kalbėti, iš lūpos sunkėsi 
kraujas. Jis ištiesė vieną ranką ir, matyt, ėmė čiupinėti 
gulinčiojo veidą.— Visa burna šlapia, — tarė jis ir staiga 
sušuko: — Dieve mielaširdingas! 

Kempas greit atsistojo ir vėl atsiklaupė prie nemato- 
mos būtybės. Vėl prasidėjo stumdymasis ir spūstis, trep- 

sėjo atbėgančių smalsuolių kojos. Iš visų namų bėgo žmo- 
nės. „Linksmųjų kriketininkų" durys plačiai atsidarė. Ma- 
ža kas tekalbėjo. 

Kempas braukė ranka, tartum čiupinėdamas tuščią orą. 

— Nealsuoja,— tarė jis.— Ir širdis nebeplaka. Kaipgi 
ji... ak! 

Kažkokia senė, žiūrinti iš po augalotojo žemkasio alkū- 
nės, staiga garsiai suklykė: i 

— Žiūrėkite šičial — tarė ji, ištiesusi raukšlėtą pirštą. 

Žvilgtelėję į jos rodomą pusę, visi pamatė balkšvą ran- 
kos kontūrą, kuri bejėgiškai gulėjo ant žemės. Ranka at- 
rodė kaip stiklinė, buvo galima įžiūrėti visas venas ir 
arterijas, visus kaulus ir nervus. Ji čia visų akivaizdoje 
ėmė netekti savo skaidrumo ir darėsi vis tamsesnė. 

— Oho! — sušuko policininkas.— Štai jau pasirodė ir 
kojos. 

Sitaip pamažu, pradedant nuo rankų ir kojų, lėtai 
slinkdamas per visus sąnarius iki gyvybinių centrų, vyko 
tas keistas atvirtimas į matomą kūną. Lyg būtų pamažu 
plitę kokie nuodai. Pirmiausiai pasirodė plonyčiai balti 
nervai, sudarydami tartum silpną kūno apybraižą, paskui 
stiklo pavidalo kaulai ir išsišakojusios arterijos, toliau rau- 
menys ir oda, kuri pradžioje atrodė lyg lengvutis rūkas, 
bet greit darėsi tamsesnė ir sūdresnė. Netrukus jau buvo 
galima įžiūrėti ilaužtą krūtinę, pečius ir neaiškiai ryškė- 
jančius sužaloto ir sudaužyto veido bruožus. 

Kai pagaliau minia pasitraukė ir Kempui pavyko at- 
sistoti, tai visi Čia esantieji pamatė ant žemės gulintį nuo- 
gą, sumaitotą, sumuštą ir sužalotą kokių trisdešimties me- 
tų vyriškio kūną. Jo plaukai ir antakiai buvo balti. — ne 
žili kaip senų žmonių, o balti kaip albinosų, akys raudo- 
nos kaip granatai. Rankos buvo mėšlungiškai sugniaužtos, 
akys išplėstos, o veide sustingusi rūstybė ir nusiminimas. 

— Uždenkite jo veidą! — riktelėjo kažkas — Dėl die- 
vo, uždenkite veidą! 

Kūną kažkas pridengė paklode, paimta iš „Linksmųjų 
kriketininkų“ smuklės, įnešė jį į vidų. Ten, ant menko 
guolio, skurdžiame pustamsiame kambaryje, tarp įvykių 
susijaudinusios minios, sumuštas ir sužalotas, išduotas ir 
negailestingai persekiotas, baigė keistą ir baisų savo gyve- 

nimo kelią Grifinas — pirmasis žmogus, sugebėjęs tapti ne- 
matomu, Grifinas — talentingas fizikas, kuriam lygaus dar 
nebuvo pasaulyje. 


EPILOGAS 


Taip baigiasi pasakojimas apie nepaprastą ir pragaištin- 
gą Nematomo žmogaus eksperimentą. Ir jeigu jūs norite 
sužinoti apie jį ką nors daugiau, tai užsukite į nedidelę 
"smuklę prie Port Stou ir pasikalbėkite su šeimininku. Tos 
smuklės iškaba — tuščia lenta, kurios viršuje pavaizduota 
skrybėlė, žemai — pusbačiai, o smuklės pavadinimas toks 
nat kaip ir šios knygos antraštė. Šeimininkas — žemas, 
kresnas žmogelis ilga plačia nosimi, vešliais plaukais ir 
veidu su rausvomis dėmėmis. Išgerkite daugiau, ir jis ims 
smulkiai jums pasakoti apie viską, kas jam atsitiko po 
mano aukščiau aprašytų įvykių, ir apie tai, kaip teismas 
bandė atimti iš jo rastus pas ji pinigus. 

— Kai jie įsitikino, kad negalima nustatyti, kieno tie 
pinigai, tai ir paleido kalbas — tik jūs pagalvokite! — kad 
su manim reikią pasielgti kaip su lobiu, Na, patys pasa- 
kykite, ar aš panašus į lobį? O paskui vienas ponas sutiko 
mokėti man po ginėją už vakarą, kad aš šią istoriją pasa- 
kočiau miuzikhole. 

Jeigų jūs panorėsite iš karto sustabdyti jo atsiminimų 
srautą, tai jums reikės tik paklausti, ar toje istorijoje ne- 
vaidino kokio vaidmens ranka rašytos knygos. Jis pasa- 
kys, kad knygos iš tikrųjų buvusios ir jis ims saikstytis, 
kad visi kažkodėl maną, jog knygos iki šiol tebesančios 
pas jį, tačiau tai netiesa, jokių knygų jis neturįs. 

—- Nematomasis pats jas iš manęs atsiėmė ir kažkur 
padėjo dar tada, kai aš nuo jo pabėgau ir  pasislėpiau 
Port Siou. Tai vis tas misteris Kempas prasimano, kad 
knygos tariamai esančios pas mane. 

Paskui jis susimąsto, vogčiomis stebi pašnekovą, nervin- 
gai ima šluostyti stiklines ir pagaliau išeina iš kambario, 

Jis yra užkietėjęs viengungis, seniai prisirinkęs neve- 
dusio žmogaus įpročių, ir jo namuose nėra nė vienos 
moters. Viršutinius savo drabužius jis yra užsisegiojęs sa- 
gomis,—to reikalauja jo padėtis — bet petnešas ir kitas 

intymesnes vietas įis vis dar mėgsta raišiotis virvutėmis. 
Savo versle jis neparodo ypatingo sumanumo, tačiau 1a- 
bai rūpinasi geru savo įstaigos vardu. Jo judesiai lėti, 
ir apskritai jis linkęs mąstyti. Kaime jis laikomas protin- 
gu Žmogumi, o už jo taupumą visi jį gerbia. Jeigu ji pa- 
klausite apie pietinės Anglijos kelius, tai lengvai iįsiti- 
kinsite, kad šiuo atžvilgiu jis suvarys į ožio ragą visus 
turistinius vadovėlius. 

Sekmadienio rytą — kiekvieną sekmadienį visais metų 
laikais — ir kiekvieną vakarą po dešimtos jis eina į smuk- 
lės svetainę, pasiėmęs stiklinę džino, truputį atskiesto van- 
deniu, ir pastatęs ją ant stalo, uždaro duris, apžiūri langų 
užuolaidas ir net pažvelgia po stalu. Paskui, įsitikinęs, 
kad yra iš tikrųjų vienas, jis atidaro spintą, o paskui stal- 
čių ir iš jo ištraukia tris rudais odiniais viršeliais aptaisy- 
tas knygas ir iškilmingai pasideda jas ant stalo vidurio. 
Viršeliai nusitrynę ir apėję žaliais pelėsiais—vieną kartą 
tos knygos nakvojo griovyje,— o kai kurie puslapiai vi- 
siškai nuplauti purvino vandens. Šeimininkas atsisėda kė- 
dėje, palengva prisikemša molinę pypkę, nenuleisdamas 
susižavėjusio žvilgsnio nuo knygų. Paskui jis vieną jų 
prisitraukia arčiau savęs ir ima žiūrinėti, vartydamas pus- 
lapius čia į vieną, čia į kitą pusę. 

Jo antakiai suraukti, ir lūpos smarkiai juda. 

— Šeši, mažas dvejetukas viršuje, kryželis ir kabliu- 
kas. Viešpatie, tai bent turėjo galvą žmogus! 

Bet neilgai trukus jo uolumas silpsta, jis atsilošia į 
kėdės atkaltę ir pro dūmų kamuolius žiūri į kambario gi- 
lumą, lyg ten matytų tokius daiktus, kurių nemato pa- 
prasta mirtingųjų akis. 

— Kiek čia paslapčių — sako jis — nuostabių paslap- 
čių... Ak, kad taip jas atspėjus! Aš ne taip daryčiau kaip 
jis. Aš būčiau. .. et! — Ir jis užsitraukia dūmą. 

Čia jis pasineria svajonėse, nemirštamose, žavingose 
savo gyvenimo svajonėse. Ir, nepaisant visų nenuilstamo- 
jo Kempo pasikėsinimų, nė vienas žmogus pasaulyje, iš- 
skyrus smuklės savininką, neįsivaizduoja, kur yra tos kny- 
gos, kuriose slypi nematomumo paslaptis ir daug kitų 
nuostabių paslapčių. Ir niekas to nesužinos ligi gyvos jo 
galvos. 


PASAULIŲ 
KARAS 


Bet kas gyvena tuose pasauliuose, 
jeigu jie apskritai yra gyvenami? .. Kas 
vyra Pasaulio Valdovai — jie ar mes? 
Argi viskas yra skirta žmogui? 


Kepleris 
(Cituoja Bertonas „Melancholijos anato- 
mijoje“) 


PIRMOJI KNYGA 


MARSIEČIŲ ATVYKIMAS 


I skyrius 
KARO IŠVAKARĖSE 


Paskutiniaisiais devynioliktojo amžiaus metais niekas 
nebūtų patikėjęs, jog žmonijos gyvenimą akylai ir rūpes- 
Lngai stebi labiau už žmogų išsivysčiusios būtybės, kad 
ir tokios pat mirtingos kaip ir jis; kad tuo metu, kai žmo- 
nės triūsė bei rūpinosi savo reikalais, jie buvo tyrinėja- 
mi bei stebimi galbūt taip pat kruopščiai, kaip kad žmo- 
gus pro mikroskopą tyrinėja padarus, knibždančius ir 
besiveisiančius vandens laše. Be galo patenkinti savimi 
žmonės zujo Žemėje, paskendę savo reikalėliuose, įsitikinę 
valdą materiją. Galimas daiktas, kad taip elgiasi ir infų- 
zorija po mikroskopu. Niekam nė į galvą neateidavo, kad 
senesnieji visatos pasauliai — tai pavojaus šaltinis žmo- 
nių padermei; pati mintis, kad juose galėtų būti kokia gy- 
vybė, atrodė neįmanoma ir neįtikėtina, Įdomu prisiminti 
kai kurias tuomet visų pripažintas pažiūras. Daugiausia, 
kuo žmonės galėjo tikėti, buvo tai, kad Marse gyvena 
kiti žmonės, tikriausiai mažiau už mus išsivystę, bet, šiaip 
ar taip, jau pasiruošę draugiškai sutikti mus kaip svečius. 
O tuo tarpu per begalines erdves pavydo kupinomis aki- 

mis žiūrėjo į žemę didžiai išsivysčiusios šalio, bejausmio 
intelekto būtybės, pranašesnės už mus tiek pat, kiek mes 
esame pranašesni už išmirusius gyvius, ir lėtai, bet 
rimtai stengėsi įgyvendinti priešiškus savo planus. Dvide- 
šimtojo amžiaus pradžioje mūsų iliuzijos buvo sugriautos. 

Marso planeta — vargu reikia tai priminti skaitytojui — 
sukasi aplink Saulę, nutolusi nuo jos vidutiniškai per 
140 000 000 mylių, ir gauna iš jos šilumos bei šviesos dvi- 
gubai mažiau negu mūsų Žemė. Marsas, jeigu nebulinė 
hipotezė teisinga, yra senesnis už mūsų Žemę; gyvybė jo 
paviršiuje turėjo atsirasti kur kas anksčiau, negu galuti- 
nai susiformavo Žemė. Tas faktas, kad Marso masė sep- 
tynetą kartų mažesnė už Žemės masę, turėjo pagreitinti 
jo atvėsimą ligi temperatūros, kuri palanki atsirasti gyvy- 
bei. Marso planetoje yra oro, vandens ir viso to, kas bū- 
tina organiškajai gyvybei palaikyti. 

Bet žmogus yra taip pasikėlęs į puikybę ir taip jos 
apakintas, kad iki pat devynioliktojo amžiaus pabaigos nė 
vienas rašytojas nepareiškė nuomonės, jog sąmoninga gy- 
vybė tenai, galimas daiktas, yra gerokai pralenkusi že- 
miškąją. Taip pat nebuvo atsižvelgiama į tai, kad gyvybė 
Marse yra ne tik nutolusi nuo savo pradžios, bet ir pri- 
artėjusi prie savo pabaigos, nes Marsas yra senesnis už 
Žemę ir, turėdamas paviršių, lygų ketvirtajai Žemės pa- 
viršiaus daliai, yra labiau nutolęs nuo Saulės. 

Amžius trukęs atvėsimas, kuris anksčiau ar vėliau tu- 
rės ištikti ir mūsų planetą, mūsų kaimyno Marso planeto- 
je, be abejo, yra nužengęs jau gana toli. Nors daugeliu 
atžvilgių gyvvbės sąlygos Marse mums tebėra paslaptis, 
mes įau žinome, kad net ir pusiaujo juostoje vidudienio 
temperatūra ten vargų ar yra aukštesnė kaip pas mus 
šalčiausią žiemą. Jo atmosfera yra daug skystesnė negu 
žemiškoji; jo džiūstantys vandenynai dengia tiktai trečda- 
lį jo paviršiaus; lėtai kintant metų laikams, apie abu aši- 
galius susirenka didžiulės ledo masės ir paskui tirpdamos 
periodiškai užtvindo vidutinės juostos sritis. Paskutinė 
planetos išsekimo stadija, mums dar be galo tolima, Mar- 
so gyventojams pasidarė šių dienų problema. Neatidėlioti- 
no būtinumo spiriamas, jų protas pasidarė veiklesnis, grū- 
dinosi valia, augo jėgos. Ir, žiūrėdami į pasaulio erdves, 

apsišarvavę tokiomis žiniomis ir instrumentais, apie ku- 
riuos mes galime tiktai svajoti, jie matė netoli savęs, vos 
už 35 000 000 mylių Saulės kryptimi, rytinę vilties žvaigž- 
de — mūsų planetą, žalią nuo augmenijos ir pilką nuo 
vandens plotų, su ūkanota atmosfera, aiškiai kalbančia 
apie derlingumą, su šmėkšančiomis pro ūkanotą uždangą 
plačiomis apgyventų žemynų dėmėmis bei siauromis jūro- 
mis, kuriose pilna plaukiojančių laivų. 

Mes, žmonės, Žemėje gyvenančios būtybės, turėjome 
jiems atrodyti tokie pat svetimi ir neišsivystę, kaip mums 
atrodo beždžionės ir lemūrai. Mes žinome, kad gyvybė — 
tai nenutrūkstama kova dėl būvio, ir Marse, matyt, gal- 
vojama taip pat. Jų pasaulis jau vėsta, o Žemėje vis dar 
kunkuliuoja gyvenimas, bet tai, kaip jiems atrodo, yra 
kažkokių žemesnių būtybių gyvenimas. Nukariauti nau- 
ją pasaulį, esanti arčiau Saulės — štai kur vienintelė jų 
viltis išsigelbėti nuo neišvengiamai artėjančios pražūties. 

Kad per daug griežtai jų nepasmerktume, turime pri- 
siminti, kaip patys žmonės negailestingai naikino ne tik- 
tai tokius gyvius kaip išmirę bizonai ir paukštis dodo, 
bet ir į save panašius kitų rasių atstovus. Pavyzdžiui, Tas- 
manijos gyventojai per penkiasdešimt metų naikinamo karo, 
kurį pradėjo Europos imigrantai, buvo išžudyti visi iki 
vieno. Argi mes patys esame jau tokie gailestingumo apaš- 
talai, kad turėtumėm piktintis marsiečiais, kurie elgėsi 
visiškai panašiai? 

Marsiečiai, matyt, nuostabiai tiksliai apskaičiavo savo 
nusileidimą — jų matematikos mokslas turbūt smarkiai pra- 
šoka mūsiškį —ir pasiruošimus atliko nepaprastai darniai. 
Jeigu mūsų prietaisai būtų buvę tobulesni, tai mes būtume 
pastebėję artėjančią audrą kur kas prieš devynioliktojo 
amžiaus pabaigą. Tokie mokslininkai kaip Skiaparelis ste- 
bėjo raudonąją planetą,— beje, įdomu, kad daugelį am- 
žių Marsas buvo laikomas karo žvaigžde, — tačiau įiems 
nepavyko išaiškinti tų periodiškai pasirodančių dėmių, 
kurias jie taip gerai išmoko žymėti žvaigždėlapiuose. O 
marsiečiai visą tą laikotarpį, matyt, ruošėsi savo žygiui. 

1849 metais, kai Žemė ir Marsas buvo labiausiai suar- 
tėję, apšviestoje Marso disko pusėje buvo matyti stipri 
šviesa, kurią pirmiausiai pastebėjo Liko observatorija, o 

paskui Perotenas Nicoje bei kiti stebėtojai. Anglijos skai- 
tytojai pirmą kartą apie tai sužinojo iš rugpjūčio 2 dienos 
žurnalo „Neičer“. Aš esu linkęs manyti, jog marsiečiai 
iuo metu liedinosi didžiulę patranką gilioje šachtoje Mar- 
se, iš kurios jie vėliau ir apšaudė Žemę. Beje, keisti reiš- 
kiniai, iki šiol dar neišaiškinti, buvo pastebėti arti tos vie- 
tos, kur buvo matyti šviesos išsiveržimai, per kitus dų 
planetų suartėjimus. 

Audra užklupo mus prieš šešerius metus. Artėjant Mar- 
sui prie Žemės, Lavelis iš Javos telegraiu pranešė astro- 
nomams apie smarkų įkaitusių dujų sprogimą planetoje. 
Tatai atsitiko rugpjūčio dvyliktą apie vidurnaktį; spektro- 
skopas, kuriuo jis tučtuojau pasinaudojo, išryškino masę 
degančių dujų, daugiausia vandenilio, ir ta masė baisiu 
greičių lėkė Žemės link. Apie dvyliktą valandą penkioli- 
ka minučių tas ugnies srautas jau nebebuvo matomas. La- 
velis palygino jį su didžiuliu liepsnos tvykstelėjimu, šovu- 
sių staiga iš planetos „tartum pabūklo sviedinys“. 

Tas palyginimas, kaip vėliau paaiškėjo, buvo tikslus. 
Tačiau laikraščiai kitą dieną nieko apie tai nepranešė, 
neminint mažos žinutės „Deili telegraf", ir pasaulis nieko 
nesužinojo apie tą visų didžiausią pavojų, kurs kada nors 
buvo grėsęs žmonijai. Aš taip pat turbūt nebūčiau nieko 
sužinojęs, jeigu Oteršou nebūčiau susitikęs su žinomu 
astronomu Odžilviu. Pranešimas buvo jį labai sujaudinęs, 
ir jis pakvietė mane tą naktį stebėti raudonosios planetos. 

Nors po to buvo daug audringų įvykių, aš labai aiš- 
kiai atsimenu mūsų naktinį budėjimą: tyli observatorija, 
kampe pritemdytas žibintas, silpnai apšviečiąs grindis, vie- 
nodas laikrodinio mechanizmo tiksėjimas teleskope, nedi- 
delė kiaurymė lubose, žvaigždžių dulkėmis išmarginta pa- 
ilga bedugnė. Beveik nematomas Odžilvis tyliai knyburia- 
vo prie teleskopo. Pro teleskopą buvo matomas tamsiai 
mėlynas ratas ir jame plaukiojanti mažytė apvali plane- 
ta. Ji atrodė tokia smulkutė, blizganti, turėjo vos paste- 
bimas skersines juostas, kiek netaisyklingą apskritimą. Ji 
buvo tokia maža, tokia sidabriškai šilta, toji į segtuko 
gaivutę panaši šviesa. Ji tarytum virpėjo, bet iš tikrųjų 
tai virpėjo teleskopas, veikiamas laikrodžio mechanizmo, 
laikančio planetą regėjimo lauke. 

Stebima žvaigždutė čia mažėjo, čia didėjo, čia artėjo, 
čia tolo: iš tikrųjų tai buvo paprastas akių nuovargis. Ji 
buvo už 40009000 mylių nuo mūsų — daugiau kaip 
40000 000 mylių tuštumos. Nedaugelis gali įsivaizduoti tą 
begalinę tuštumą, kurioje plaukioja materialios visatos 
trupinėliai! 

Arti planetos, atsimenu, švytėjo trys mažyčiai taške- 
liai, trys be galo nutolusios teleskopinės žvaigždės, 0 ap- 
linkui — neišmatuojama tuščios erdvės tamsa. Jūs žinote, 
xaip toji bedugnė atrodo šaltą žvaigždėtą naktį. Pro teles- 
kopą ji atrodo dar gilesnė. Ir, man nematomas dėl nuoto- 
lio ir menko dydžio, nesulaikomai ir greit per visą šitą 
neįmanomą erdvę lėkė į mane, kas minutė priartėdamas 
čaugelį tūkstančių mylių, tas, ką marsiečiai pasiuntė į 
mus, tas, kas turėjo atnešti kovą, vargą ir pražūtį Že- 
mei. Stebint planeią, tokia mintis net į galvą man neatė- 
jo; niekas Žemėje negalėjo nė pamanyti, kad Žemės link 
lekia taikliai paleistas sviedinys. 

Tą pačią naktį vėl buvo pastebėtas sprogimas Marse. 
Aš pats jį mačiau. Tą pačią akimirką, kai chronometras 
rodė vidurnaktį, planetos kraštas truputį paraudo ir pasi- 
rodė vos įžiūrimas iškyšulys. Aš pranešiau Odžilviui, ir jis 
užėmė mano vietą. Naktis buvo karšta, ir aš labai ištroš- 
kau gerti. Apgraibomis, netvirtai žengdamas tamsoje, pa- 
sukau prie staliuko, ant kurio stovėjo sifonas, tik staiga 
Odžilvis sušuko, pamatęs skrendančias į mus ugnies dujas. 

Tą naktį iš Marso į Žemę buvo paleistas naujas nema- 
tomas sviedinys — lygiai po paros nuo pirmojo, sekundės 
tikslumu. Atsimenu, kaip sėdėjau ant stalo tamsoje; akyse 
man raibuliavo raudonos ir žalios dėmės. Panorau užsirū- 
kyti ir ėmiau ieškoti ugnies. Tas akimirkos blykstelėjimas 
man atrodė visai nereikšmingas, ir aš nė nepagalvojau, 
kokios gali būti jo pasekmės. Odžilvis stebėjo dangų ligi 
pirmos valandos; pirmą valandą jis baigė darbą; mudu 
įsižiebėme žibintą ir nuėjome į jo namus. Oteršou ir Čert- 
sis, kuriuose ramiai miegojo šimtai gyventojų, buvo pa- 
skendę tamsoje. 

Odžilvis tą naktį pareiškė įvairių spėliojimų dėl gyve- 
nimo sąlygų Marse ir išjuokė vulgarią hipotezę, jog Mar- 
so gyventojai siunčią mums signalus. Jis buvo linkęs ma- 

nyti, kad į planetą tikriausiai pabirusi ištisa meteoritų 
kruša arba kad ten išsiveržė didžiuliai vulkanai. Jis man 
įrodinėjo, jog maža tėra pagrindo manyti, kad organiškoji 
evoliucija vyktų vienodai dviejose, kad ir artimose pla- 
netose. 

— Viena galimybė prieš milijoną, kad Marsas gyve- 
namas, — tarė jis, 

Šimtai stebėtojų matė liepsną tą vidurnaktį ir kitas de- 


išsiaiškinti. Galimas daiktas, kad šūvių dujos sukėlė mar- 
siečiams nepatogumų. Tiršti dūmų ar dulkių kamuoliai, 
pastebėti pro stipriausią Žemės teleskopą, tarytum mažos, 
pilkos bangų pavidalo dėmės šmėžčiojo tyroje planetos 
atmosferoje, temdydami jos kontūrus. 

Pagaliau net laikraščiai prabilo apie tas perturbacijas; 
pasirodė populiarių žinučių apie vulkanus Marse. Dar pri- 
simenu, kad humoristinis žurnalas „Panč“ labai sąmojin- 
gai tatai panaudojo karikatūrai. O tuo tarpu nematomieji 
Marso sviediniai lėkė į Žemę tuščios erdvės bedugne po 
keletą mylių per sekundę, kasdien ir kas valandą vis ar- 
tėdami prie Žemės. Dabar man atrodo tiesiog nuostabu, 
kad žmonės tada galėjo rūpintis savo menkučiais reika- 
liukais, kai viršum jų galvų pakibo pražūties pavojus. 
Atsimenu, kaip džiūgavo Markhemas, gavęs naują plane- 
tos nuotrauką iliustruotam žurnalui, kurį jis tada redaga- 
vo. Šių dienų, jau kiek vėlesnio laikotarpio žmonės var- 
gu ar gali įsivaizduoti devynioliktojo amžiaus žurnalų 
gausumą ir verslumą. Na o aš pats tada labai uoliai mo- 
kiausi važinėti dviračiu ir skaičiau daugybę žurnalų, svais- 
tančių tolimesnį moralinės evoliucijos klausimą ryšium 
su civilizacijos pažanga. 

Vieną vakarą (pirmasis marsiečių sviedinys tada buvo 
per 10 000000 mylių nuo mūsų) aš išėjau su žmona pasi- 
vaikščioti. Dangus buvo žvaigždėtas, ir aš jai aiškinau 
Zodiako ženklus ir parodžiau Marsą, kaip skaidrų švie- 
sos tašką ties zenitu, į kuri buvo nukreipta tiek daug te- 
leskopų. Vakaras buvo šiltas. Minios vaikštinėjančių Čert- 
sio ir Ailvorto gyventojų, grįždamos namo, ėjo pro mus 


su dainomis ir muzika. Viršutiniuose namų languose degė 

žiburiai, žmonės ėjo gulti. Iš tolo, nuo geležinkelio stoties, 
sklido manevruojančių traukinių dundesys; jis buvo su- 
švelnintas nuotolio ir skambėjo beveik melodingai. Žmona 
atkreipė mano dėmesį į raudonus, žalius ir geltonus signa- 
linius žiburius, kabančius tarytum rėmuose dangaus ione. 
Rodės, kad visur viešpatauja tyla ir ramybė. 


II skyrius 
KRINTANTI ŽVAIGŽDĖ 


Paskui atėjo toji naktis, kai krito pirmoji žvaigždė. 
Ji buvo pastebėta švintant: panaši į ugninę juostą, ji skri- 
do viršum Vinčesterio, į rytus, labai aukštai. Šimtai žmo- 
nių ją matė ir manė, kad tai krinta paprasta žvaigždė. 
Elbinas rašė, jog paskui save ji paliko žalsvą juostą, kuri 
švytėjo keletą sekundžių. Mūsų didžiausias meteoritų ži- 
novas Deningas teigė, kad ją buvę galima matyti jau už 
devyniasdešimt ar šimto mylių. Jam atrodė, kad ji nukri- 
tusi ant žemės maždaug per šimtą mylių į rytus nuo tos 
vietos, kur jis pats tada buvo. 

Tuo metu aš buvau namie ir rašiau savo kabinete; 
tačiau aš nieko nepastebėjau, nors mano langas buvo į 
Oteršou ir užuolaida buvo pakelta (aš mėgdavau žiūrėti 
į nakties dangų). Tačiau tas meteoritas, pats nepapras- 
čiausias iš visų kada nors nukritusių iš visatos erdvės, 
turėjo nukristi man sėdint prie savo stalo, ir aš, tuo metu 
pažvelgęs į langą, būčiau jį pastebėjęs. Kiti, kurie matė 
jį skrendant, pasakojo, kad jis skridęs švilpdamas, bet aš 
pats to negirdėjau. Daugelis Berkširo, Serėjaus ir Midlsek- 
so gyventojų matė jį krintant ir manė, kad nukriteės nau- 
jas meteoritas. Tą naktį, rodos, niekas nė nepasirūpino 
pažvelgti į nukritusią masę. 

Vargšas Odžilvis, stebėjęs meteoritą ir įsitikinęs, kad 
jis nukrito kur nors dykvietėje tarp Horzelio, Oteršou ir 
Vokingo, atsikėlė anksti rytą ir išėjo jo ieškoti; netrukus, 
kai tik prašvito, jis rado jį netoli smėlio karjero. Jis pama- 
tė didžiulę duobę, išraustą nukritusio kūno, ir smėlio bei 
žvyro krūvas, suverstas tarp šilojų ir matomas už pusant- 

ros mylios. Šilojai degė ir smilko skaidriais mėlynais dū- 
meliais. 

Nukritęs kūnas buvo įsmigęs į smėlį tarp išmėtytų su- 
daužytos pušies skeveldrų. Išorinė dalis atrodė kaip di- 
džiulis apdegęs cilindras; jo kontūrus dengė storas ŽVy- 
nuotas tamsių nuodegų sluoksnis. Cilindro skersmuo sie- 
kė apie trisdešimt jardų. Odžilvis priėjo prie tos masės, 
nustebintas jos dydžio ir formos; nes paprastai meteoritai 
esti daugiau ar mažiau rutulio pavidalo. Tačiau cilindras 
buvo taip įkaitęs nuo lėkimo per aimosferą, kad nebuvo 
galima prie jo prisiartinti. Cilindro viduje kažkas negar- 
siai ūžė; Odžilvis nusprendė, kad tas ūžesys atsirado ne- 
xienodai vėstant cilindro paviršiui. Tuo metu jis net nepa- 
galvojo, kad cilindras gali būti tuščiaviduris. 

Odžilvis stovėjo prie atsiradusios duobės krašto, nu- 
stebintas nepaprasto cilindro formos ir spalvos, ir pama- 
žu, nors dar ir neaiškiai, ėmė nuvokti jo paskirtį. Anks- 
tyvas rytas buvo nepaprastai ramus; saulė, ką tik apšvie- 
tusi pušyną ties Veibridžu, jau ėmė kaitinti. Odžilvis pa- 
sakojosi negirdėjęs tą rytą čiulbant paukščių, ir tiktai iš 
nuodegom aplipusio cilindro vidaus sklidę kažkokie gar- 
sai. Dykvietėje nebuvo nė gyvos dvasios. 

Staiga jis nustebęs pamatė, kad nuo cilindro viršaus 
ėmė luptis nuodegų sluoksnis. Jos krito į smėlį tarytum 
sniego dribsniai arba lietaus lašai. Garsiai atlūžo ir nukri- 
to, išgąsdindamas Odžilvį, gana stambus gabalas. 

Dar nieko neitardamas, Odžilvis įlipo į duobę ir, ne- 
paisydamas didelio karščio, priėjo prie pat cilindro, norė- 
damas jį geriau apžiūrėti. Jis dar manė, kad tai tėra kūno 
vėsimo pasekmės, bet šią jo nuomonę griovė tas faktas, 
kad nuodegos krito tik nuo cilindro krašto. 

Ir staiga Odžilvis pastebėjo, kad apvali cilindro vir- 
šūnė sukasi. Sukimasis buvo toks lėtas, jog Odžilvis jį 
pastebėjo tiktai todėl, kad juodas taškelis, buvęs prieš 
penketą minučių ties juo, dabar atsidūrė kitoje apskritimo 
pusėje. Vis dėlto jis ne visai suprato, ką tai reiškia, kol 
išgirdo kažką dusliai krebždant ir pamatė, kad juodas taš- 
kelis pasistūmėjo į priekį beveik per colį. Tik tada paga- 
liau jis suprato, ką tai reiškia. Cilindras buvo dirbtinis, 

tuščiaviduris, su nusukamu gaubtu! Cilindro viduryįe kaž- 
kas suko gaubtą! 

— O, dieve! —sušuko Odžilvis— Ten viduryje yra 
žmogus! Žmonės, beveik mirtinai iškepinti! Jie mėgina iš- 
lįsti! 0 

Žaibiška minčių asociacija šį reiškinį sugretino su spro- 
gimu Marse, 

Mintis apie uždarytas cilindre būtybes jam atrodė to- 
kia baisi, kad jis užmiršo karštį ir priėjo prie cilindro dar 
arčiau, pasišovęs padėti atsukti sraigtą. Bet, jo laimei, 
šnypščiantis karštis laiku jį sustabdė ir įkaitintas metalas 
jo neapsvilino. Jis valandėlę pastovėjo nesiryždamas, pas- 
kui išlipo iš duobės ir tekinas pasileido į Vokingą. Bu- 
vo apie šeštą valandą. Jis susitiko vežiką ir bandė jam 
paaiškinti, kas įvyko, bet jo žodžiai ir veidas atrodė to- 
kie keisti, — duobėje jis pametė skrybėlę — jog šis, nie- 
ko nepasakęs, nuvažiavo tolyn, Taip pat nesėkmingai jis 
kreipėsi į smuklininką, kuris prie Horvelio tilto buvo ką 
tik atidaręs smuklės duris. Šis pagalvojo, kad tai koks 
ištrūkęs iš ligoninės beprotis, ir pabandė įsitempti jį į 
barą. Tatai šiek tiek prablaivino Odžilvį, ir jis, pamates 
londoniškį žurnalistą Hendersoną, bekasinėjantį savo so- 
delyje, kreipėsi į jį per tvorą, stengdamasis kalbėti kiek 
galint aiškiau. 

— Hendersonai,— pradėjo jis— ar jūs matėte pracitą 
naktį nukritusią žvaigždę? 

—— Na? 

— Ji nukrito Horzelio dykvietėje. 

— Dėl dievo! — sušuko Hendersonas,-— Nukritęs me- 
teoritas! Įdomus dalykas! 

— Bet tai nėra paprastas meteoritas. Tai cilindras, dirb- 
tinis cilindras. Ir jo viduryje kažkas yra. 

Hendersonas išsitiesė, rankoje laikydamas kastuvą. 

— Ką jūs pasakėte?— dar paklausė Hendersonas, Jis 
buvo kurčias viena ausimi. 

Odžilvis papasakojo visa, ką matė, Hendersonas va- 
landėlę svarstė, paskui metė šalin kastuvą, čiupo švarką 
ir išbėgo į kelią. Abu nuskubėjo prie meteorito. Cilindras 


Ww Kelyzas : 

tebegulėjo toje pat vietoje. Garsų iš vidaus jau nebebuvo 
girdėti, 0 tarp antvožo ir cilindro žvilgėjo plonas metcl- 
nis sriegis. Oras, smarkiai švilpdamas, veržėsi arba į lauką, 
arba ėjo į vidų. 

Jie klausėsi, pabarškino lazda per nuodegas ir, nesu- 
laukę jokio atsakymo, nusprendė, kad žmogus ar žmonės, 
uždaryti viduje, yra netekę sąmonės arba mirę. 

Žinoma, dviese jie nieko negalėjo padaryti. Jie šūkte- 
lėjo keletą padrąsinančių žodžių, pažadėjo grįžti ir nu- 
skubėjo į miestą pagalbos. Susijaudinę ir susitaršę, apli- 
pę smėliu, jie bėgo siaura gatve tą ankstyvą valandą, 
kai krautuvininkai nuo vitrinų nuima langines, o žmonės 
atidaro savo miegamųjų langus. Hendersonas pirmiausiai 
nuėjo į geležinkelio stotį, pasiryžęs telegrafu pranešti nau- 
jieną į Londoną. Laikraščių skaitytojai jau buvo paruošti 
išgirsti apie šitą sensacingą įvykį. 

Apie aštuntą valandą dykvietės link jau skubėjo Žiop- 
lių ir vaikėzų būrys pasižiūrėti „marsiečių lavonų“. Tokia 
buvo pirmoji šito įvykio versija. Aš apie tai pirmiausiai 
išgirdau iš savo laikraščių pardavėjo apie ketvirtį devin- 
tos, išėjęs nusipirkti „Deili kronikl“ numerio, Žinoma, 
aš be galo nustebau ir tučtuojau per Oteršou tiltą nuėjau 
prie smėlio duobės. . 


III skyrius 
HORZELIO DYKVIETĖJE 


Prie didžiulės įdubos, kurioje gulėjo cilindras, aš ra- 
dau apie dvidešimt žmonių. Jau rašiau, kaip atrodė tas di- 
delis sviedinys, įsmigęs į žemę. Velėna ir žvyras aplink jį 
buvo apsvilę tarytum po staigaus sprogimo. Matyt, nuo 
smūgio pasirodė liepsna. Hendersono ir Odžilvio ten ne- 
buvo. Jie turbūt nusprendė, kad tuo tarpu negalima nieko 
padaryti, ir todėl nuėjo pas Hendersoną papusryčiauti. 

Ant duobės krašto, tabaluodami kojomis, sėdėjo ket- 
vertas ar penketas berniukų; jie žaidė (kol aš juos su- 
draudžiau), mėtydami į cilindrą akmenukus. Paskui, iš- 


157 


klausę manęs, jie ėmė žaisti, vaikydami vienas kitą ir su- 
kinėdamiesi tarp suaugusiųjų. 

Tarp susirinkusiųjų buvo dų dviratininkai, padienis 
sodininkas, kurį aš kartais pasisamdydavau, mergaitė su 
kūdikiu ant rankų, mėsininkas Gregas sų sūnum, keletas 
Padaužų ir berniukų, kurie patarnaudavo golfo žaidėjams 
Ir paprastai sukinėjosi palei geležinkelio stotį. Žmonės kal- 
bėjo mažai. Tada Anglijoje retas kuris iš paprastų žmonių 
nors kiek nusimanė apie astronomiją, Dauguma žiūrovų 
Tamiai spoksojo į plokščią cilindro gaubtą, kuris tebebuvo 
vis dar toje pačioje padėtyje, kaip jį paliko Odžilvis ir 
Hendersonas. Aš manau, kad visi jie nusivylė, vietoj su- 
anglėjusių lavonų radę nejudančio cilindro masę. Vieni 
grįžo namo, į jų vietą ėjo kiti. Aš įlipau į duobe, ir man 
pasirodė, kad po kojomis iš lengvo virpa žemė, Gaubtas 


Tiktai priėjes visai arti prie cilindro, atkrėipiau dėme- 
si i jo keistą išvaizdą. Iš pirmo žvilgsnio jis pasirodė nė 
kiek ne keistesnis už apvirtusį vežimą ar užgriuvusi ant 
kelio medį. Gal dar mažiau. Jis panėšėjo į aprūdijusi dujų 
Tezervuarą, susmigusį į žemę. Šiek tiek mokytesnis žmogus 
tuojau būtų pastebėjęs, kad pilkos nuodegos cilindro pa- 
viršiuje yra ne Paprastas deginys, kad gelsvai baltas meta- 
las, blizgąs iš po gaubto, yra keisto atspalvio. Žodis „ne- 
žemiškas" daugeliui žiūrovų nieko nesakė. 


Nepaisydamas Odžilvio pasakojimų, vis dar tebetikėjau, 
kad Marse gyvena žmonės. Mano fantazija išskleidė spar- 
nus: gal viduje yra paslėptas koks nors rankraštis, gal mes 
sugebėsime jį išversti įr taip toliau. Tačiau vėl — cilindras 
tokiam dalykui per didelis. Jaudinausi ir nekantravau, no- 


į Meiberį. Bet aš jau nebegalėjau imtis savo abstrakčių 
tyrinėjimų. 

Po vidudienio dykvietės vaizdas labai pasikeitė. Ank- 
styvoji vakarinių laikraščių laida nustebino visą Londoną; 

ŽINIOS IŠ MARSO 
NEPAPRASTAS ĮVYKIS VOKINGE... 


ir taip toliau. Be to, Odžilvio telegrama Astronomijos 
draugijai sukėlė ant kojų visas britų observatorijas. 

Ant kelio prie smėlio duobės stovėjo bent dešimt pus- 
kariečių iš Vokingo stoties, fajetonas iš Čobhemo ir net 
kažkieno karieta. Atvažiavo daugybė dviratininkų, nepai- 
sydami kaitros, susirinko daug žiūrovų, daugelis atėjo 
pėsčiomis iš Vokingo ir Čertsio, žodžiu, susirinko geroka 
žmonių minia, kurioje buvo netgi keletas išsipusčiusių 
damų. 

Buvo labai karšta. Danguje nė debesėlio, jokio Vė- 
jelio, ir šiokią tokią paunksnę tegalėjai rasti tik po retomis 
pušų šakomis. Šilojai jau nebedegė, bet lyguma iki pat 
Oteršou buvo pajuodavusi ir vis dar teberūko. Apsukrus 
kolonijinių prekių krautuvėlės savininkas prie Čobhemo 
kelio atsiuntė savo sūnų su rankiniu vežimėliu, prikrautu 
žalių obuolių ir limonado. 

Priėjęs prie duobės krašto, pamačiau joje bent pus- 
tuzinį žmonių — Hendersoną, Odžilvį ir aukštą šviesia- 
plaukį džentelmeną. Vėliau sužinojau, jog tai buvo kara- 
liškasis astronomas Stentas. Čia pat stovėjo keletas darbi- 
ninkų su kastuvais ir kapliais rankose. Stentas nurodinėjo 
skardžių ir griežtu balsu. Jis užlipo ant cilindro gaubto, 
kuris, matyt, jau atvėso. Jo veidas atrodė išraudęs ir pra- 
kaituotas, ir jis, matyt, buvo dėl kažko susierzinęs. 

Didesnė cilindro dalis buvo atkasta, nors apatinis jo 
galas vis dar tebegulėjo žemėje. Odžilvis, pamatęs mane 
minioje, pasišaukė pas save ir paprašė nueiti pas lordą 
Hiltoną, šito sklypo savininką. 

Vis didėjanti minia, aiškino jis, ypač vaikėzai, trukdo 
darbą. Nuo minios reikia apsitverti tvora. Jis man prane- 
šė, kad iš cilindro girdėti silpnas ūžimas ir kad darbinin- 
kams nepavykę atsukti dangčio, nes nesą už ko nusitverti. 
Cilindro sienos, matyt, labai storos ir, galimas daiktas, 
tas silpnas garsas, kurį mes girdime, iš tikrųjų reiškia 
Aidelį triukšmą viduje. 

Aš labai apsidžiaugiau, galėdamas įvykdyti jo prašy- 
mą ir šitaip gaudamas progą patekti į tarpą tų privilegijuo- 

tų žiūrovų, kurie dalyvaus atidarant cilindrą. Lordo Hilto- 
no namie neradau, bet sužinojau, kad jo laukiama grįžiant 
iš Londono šeštos valandos traukiniu; kadangi dabar buvo 
tiktai penkiolika minučių šeštos, tai užsukau namo išgerti 
arbatos ir paskui nuėjau į stotį, ketindamas pasitikti Hil- 
toną. 


TV skyrius 
CILINDRAS ATSIDARO 


Kai sugrįžau į dykvietę, saulė jau leidosi. Iš Vokingo 
publika vis dar rinkosi, retas kuris ėjo namo. Citriniškai 
gelsvame dangaus fone juodavo vis didesnė minia, susi- 
grūdusi aplink įdaubą; susirinko bent pora šimtų žmonių. 
Jie kažką šūkavo; ties duobe buvo tikra spūstis. Mane 
pagavo kažkoks neramus jausmas, Priėjęs arčiau, išgirdau 
Stentą šaukiant: 

— Atgal, traukitės atgal! 

Prabėgo kažkoks berniūkštis, 

— Jis juda, — paskelbė jis,— sukasi ir sukasi. Man tai 
nepatinka. Aš verčiau eisiu namo. | | 

Priėjau dar arčiau. Minia buvo tiršta — kokie du ar trys 
šimtai žmonių. Visi stumdėsi, lipo vieni kitiems ant kulnų. 
Puošnios damos rodė ypatingą smalsumą. 

— Jis įkrito į duobę! — sušuko kažkas, 

— Atgal, atgal! — pasigirdo balsai. 

Minia truputį atsitraukė, ir aš pasistūmėjau į priekį. 
Visi buvo baisiai susijaudinę. Išgirdau kažkokį keistą, dus- 
lų garsą, sklindantį iš duobės. 

— Atstumkite pagaliau tuos pusgalvius! — sušuko 
Odžilvis.— Juk mes nežinome, kas yra tame prakeiktame 
daikte! 

Aš pamačiau jauną vyriškį, rodos, pardavėją iš Vo- 
kingo, lipantį ant cilindro ir bandantį išsikapanoti iš duo- 
bės, į kurią jį buvo įstūmusi minia. 

Viršutinę cilindro dalį kažkas suko iš vidaus, Buvo 
matyti apie dvi pėdos žvilgančio sriegio. Kažkas suklupęs 
mane pastūmė, ir aš kad kiek būčiau nugriuvęs ant gaubto. 

Atsigręžiau, ir, kol žiūrėjau į kitą pusę, gaubtas atsisuko 
visai, ir sužvangėjo, nukrisdamas ant žvyro. Alkūne atsi- 
rėmiau į kažką užpakalyje ir vėl atsigręžiau į cilindrą. 
Apskritaą tuščia skylė man pasirodė visiškai juoda. Besi- 
leidžianti saulė tvieskė tiesiai į akis. 

Visi turbūt tikėjosi pamatysią iš vidaus a ssiujasi 
žmogų; gal ne visai tokį, kokie esame mes, Žemės žmonės, 
bet vis dėlto panašų į mus nors iš dalies. Bent aš to tikė- 
jausi. Bet dirstelėjęs pamačiau, kaip kažkas kapstosi tam- 
soje,— pilkšvas, lyg banguojantis, judąs; blykstelėjo du 
diskai, panašūs į akis. Paskui kažkas, panašus į pilką lazZ- 
dos storumo gyvatę, ėmė rangytis iš kiaurymės ir besirai- 
tydamas šliaužti į mane — vienas, paskui antras. 

Mane nukrėtė šiurpas. Užpakalyje suklykė kažkokia 
moteris. Aš grįžtelėjau, vis nenuleisdamas akių nuo ci- 
lindro, iš kurio lindo nauji čiuptuvai, ir ėmiau trauktis 
toliau nuo duobės krešto. Aplink sustojusius žmones, ku- 
rie lig šiol tik stebėjosi, dabar pagavo siaubas. Kai kurie 
ėmė klykti. Minia traukėsi atgal. Pardavėjas vis dar ne- 
galėjo išsikapstyti iš duobės. Netrukus likau vienas ir ma- 
čiau, kaip žmonės bėgo į kitą duobės pusę, tarp jų buvo 
ir Stentas. Vėl pažvelgiau į cilindrą ir apstulbau iš baimės. 
Stovėjau, tartum stabo ištiktas, ir žiūrėjau. 

Iš cilindro sunkiai ir lėtai lindo didžiulis pilkšvas ap- 
valus gal lokio didumo padaras. Išniręs į šviesą, jis subliz- 
gėjo tarytum šlapia šikšna. Dvi didelės tamsios akys įdė- 
miai žiūrėjo į mane. Pabaisos galva buvo apskrita ir, jeigu 
galima taip išsireikšti, turėjo veidą. Žemiau akių buvo 
bedantė burna, jos kraštai krutėjo ir virpėjo, leisdami sei- 
les. Kūnas sunkiai alsavo ir trūkčiodamas pulsavo. Vienų 
minkštu čiuptuvu pabaisa buvo atsirėmusi į cilindro kraš- 
tą, O antruoju mosavo ore. 

Tas, kuris nėra matęs gyvo marsiečio, vargu ar galėtų 
įsivaizduoti jo baisią, šlykščią išvaizdą. Trikampė raidės 
V pavidalo burna su atsikišusia viršutine lūpa, nuolat trū- 
kčiojanti burna, čiuptuvai, kokius galėjo turėti Gorgonos *, 
garsus alsavimas neiprastoje atmosferoje, nerangūs ir ap- 


2 Gorgonos—trys moterys pabaisos graikų mitologijoje, ku- 
rioms vietoj plaukų augusios gyvatės. 

sunkę dėl didesnės Žemės traukos judesiai ir ypač tos 
didžiulės įdėmios akys, — viskas buvo taip šlykštu, jog 
darėsi bloga. Riebaluota tamsi oda priminė slidų grybą, 
nerangūs, lėti judesiai kėlė neapsakomą baimę. Net ir po 
pirmojo įspūdžio, vos probėgomis pažvelgęs į pabaisą, aš 
pajutau pasišlykštėjimą ir siaubą. 

Staiga pabaisa dingo. Ji persivertė per cilindro kraštą 
ir nukrito į duobę, dribtelėdama tarytum didžiulis odinis 
pundas. Ji dusliai suriko, ir paskui pirmąją pabaisą kiau- 
Tymės tamsoje pasirodė antroji. 

Mano apstulbimas staiga praėjo, aš pasisukau ir kiek 
tik įkabindamas pasileidau bėgti prie medžių, kurie buvo 
už kokio šimto jardų nuo cilindro; bet aš bėgau skersas ir 
nuolai klupau, nes negalėjau atitraukti akių nuo pabaisų. 

Ten, tarp jaunų pušų ir prožirnių atžalyno, sustojau 
ir uždusęs ėmiau laukti, kas bus toliau. Dykvietėje buvo 
pilna žmonių, kurie panašiai kaip ir aš smalsiai ir bai- 
mingai stebėjo pabaisas, ar, teisingiau pasakius, krūvą 
žvyro, kur jos gulėjo. Ir staiga baisiai išsigandęs aš pa- 
mačiau kažką apvalų, tamsų, išlendantį iš duobės. Tai 
buvo įkritusio į duobę pardavėjo galva; saulėlydžio fone 
ji atrodė juoda. Štai pasirodė jo pečiai ir keliai, bet jis 
ir vėl nuslydo žemyn, tebuvo matyti vien jo galva. Pas- 
kui jis dingo, ir man pasigirdo silpnas jo šūktelėjimas. 

Buvau begrįžtąs jam padėti, bet nepajėgiau nugalėti 
baimės. 

Daugiau nieko nebemačiau, viskas dingo gilioje duo- 
bėje, už smėlio kauburių, kuriuos suvertė nukritęs cilin- 
dras. Kiekvienas, einąs keliu iš Čobhemo arba Vokingo, 
būtų buvęs nustebintas tokio nepaprasto reginio. Apie 
šimtas Žmonių išsisklaidė po griovius, pakrūmėse, už var- 
tų bei tvorų, ir tylėdami, tik kartais pasikeisdami trumpais 
šūksniais, akis įsmeigę žiūrėjo į smėlio krūvas. Liepsno- 
jančio dangaus fone juodavo palikta statinėlė su limonadu, 
O prie smėlio duobės stovėjo tušti vežimai. Arkliai iš savo 
maišelių ėdė avižas ir kanopomis kapstė žemę, 

V skyrius 


ŠILUMINIS SPINDULYS 


Vaizdas marsiečių, išlendančių iš cilindro, kuriame jie 
atskrido į Žemę iš savo planetos, tarytum užbūrė mane 
ir sukaustė mano veiksmus. Stovėjau ligi kelių įsibridęs 
į šilojus ir žiūrėjau į smėlio krūvas. Manyje grūmėsi bai- 
mė ir smalsumas. 

Aš nedrisau dar kartą prieiti prie duobės, bet labai 
norėjau ten pažvelgti. Todėl ėmiau slankioti ratu aplin- 
kui, dairydamasis patogesnės stebėjimo vietos ir neati- 
traukdamas akių nuo smėlio krūvos, už kurios slėpėsi at- 
ėjūnai, atvykę į mūsų Žemę. Vieną kartą saulėlydžio švie- 
soje pasirodė kažkokios trys juodos galūnės, tarytum aš- 
tuonkojo čiuptuvai, bet tučtuojau vėl dingo. Paskui iškilo 
plonas sunarstytas stiebas su kažkokiu apvaliu lėtai besi- 
sukančiu disku viršuje. Ką jie ten daro? 

Žiūrovai susiskirstė į dvi grupes: viena, gausesnė, buvo 
arčiau Vokingo, antra, mažesnė — arčiau Čobhemo. Matyt, 
jie dvejojo taip pat kaip ir aš. Netoli manęs stovėjo kele- 
tas žmonių. Aš prisiartinau prie vieno — tai buvo mano 
kaimynas, tik aš nežinojau, kuo jis vardu — ir bandžiau jį 
užkalbinti. Tačiau metas pokalbiui buvo visai netikęs. 

— Kokios baidyklės! — tarė jis— Dieve, kokios jos 
šlykščios! — Jis tai pasakė keletą kartų. 

— Ar matėte žmogų duobėje?— paklausiau aš. Bet jis 
nieko man neatsakė. Mes tylėdami stovėjome greta ir ste- 
bėjome, dviese jausdamiesi lyg ir saugesni. Paskui savo 
stebėjimo punktą aš nukėliau į kalvelę, iškilusią kokį jar- 
dą ar kiek aukščiau. Apsidairęs pamačiau, kad mano kai- 
mynas nuėjo Vokingo link. 

Saulė nusileido, ėmė temti, o vis dar neatsitiko nieko - 


"nauja. Minia kairėje, arčiau prie Vokingo, atrodė, padidė- 


jo, ir aš girdėjau jos neaiškų klegesį. Žmonių būrys prie 
kelio į Čobhemą išsiskirstė. Duobėje tebebuvo ramu. 
Žiūrovai palengva drąsėjo. Gal naujai atvykusieji iš 
Vokingo taip pat padrąsino minią. Prieblandoje ant smė- 
lio kauburių žmonės pamažu ėmė bruzdėti, vakaro ramybė 
tarytum teikė jiems drąsos, Juodi statmeni šešėliai, po du 

ir po tris, slinko sustodami, klausydamiesi, ir vėl slinko, iš- 
sitęsdami plonų netaisyklingų pusmėnuliu, kurio ragai pa- 
lengva apglėbė duobę. Aš taip pat ėmiau artėti prie duo- 
bės. 

Paskui pamačiau, kaip paliktųjų vežimų vežėjai ir kiti 
drąsuoliai prisiartino prie duobės, ir išgirdau kanopų bil- 
desį bei ratų girgždesį. Berniukas iš krautuvės nustūmė 
savo vežimėlį su obuoliais. Po to už trisdešimties jardų 
nuo duobės pastebėjau juodą būrelį žmonių, einančių nuo 
Horzelio. Priešakyje kažkas nešė plevėsuojančią baltą vėlia- 
vą. 

Tai buvo delegacija. Mieste, greitosiomis pasitarus, bu- 
vo nuspręsta, jog marsiečiai, kad ir tokios šlykščios išvaiz- 
dos, matyt, yra protingos būtybės, ir jog reikia joms sig- 
nalizuoti, kad ir mes esame protingi. 

Vėjo plaikstoma vėliava artėjo, — iš pradžių ji buvo 
dešiniau nuo manęs, paskui atsidūrė kairėje. Stovėjau per 
toli, kad galėčiau ką nors įžiūrėti, bet vėliau sužinojau, 
kad Odžilvis, Stentas ir Hendersonas dalyvavo kartu su 
kitais šitame bandyme užmegzti santykius su marsiečiais. 
Delegacija tarytum tempė paskui save beveik susiglaudusi 
minios ratą, ir daugybė neaiškių tamsių figūrų sekė pas- 
kui ją prideramu atstumu. 

Staiga blykstelėjo šviesa, ir skaidrūs žalsvi dūmai pliū- 
ptelėjo iš duobės trimis kamuoliais, kylančiais vienas pas- 
kui kitą ramiame ore. 

Tie dūmai (žodis liepsna gal čia geriau tiktų) buvo to- 
kie skaidrūs, kad tamsiai žydras dangus viršuje ir rusva 
"nutįsusi iki Čertsio dykvietė su vienur kitur dunksančio- 
mis pušimis staiga pasirodė visiškai juoda. Pasigirdo kaž- 
koks silpnas šnypščiantis garsas. Prie duobės krašto stovė- 
jo būrelis žmonių su balta vėliava, sustabdytas to keisto 
reiškinio — juodas statmenų šešėlių trikampis ant juodos 
žemės. Žalsvo dūmo blykstelėjimas akimirką apšvietė jų 
blyškiai žalsvus veidus. 

Šnypštimas iš pradžių virto dusliu zvimbimu, paskui 
nenutylančiu garsiu gaudesiu; iš duobės iškilo kuprotas 
šešėlis, ir blykstelėjo kažkokios dirbtinės šviesos spin- 
dulys. 

Liepsnos liežuviai, akinanti šviesa šoko ant žmonių gru- 

pelės, tarytum smogė jiems nematoma srovė, tvykstelėda- 
ma balta liepsna. Bematant kiekvienas pavirto tarytum 
liepsnojančiu deglu. 

Juos naikinančios liepsnos šviesoje aš mačiau, kaip 
vieni svyravo ir griuvo, 0 kiti bėgo į visas puses. 

Stovėjau ir žiūrėjau, dar ne visai aiškiai suprasdamas, 
kad per minią bėga mirtis, skindama žmones vieną po kito. 
Aš tik supratau, kad atsitiko kažkas keista. Beveik be 
jokio garso akinamai tvyksteli šviesa — ir žmogus krinta 
kniūpsčias ant žemės ir guli nekrutėdamas. Nuo nemato- 
mo karščio užsidegė pušys, tratėdami suliepsnojo sausi 
prožirniai. Net toliau, ties Nephilu, užsidegė medžiai, tvo- 
ros, trobesiai. 

Toji ugninė mirtis, tas nematomas, neišvengiamas liep- 
snojantis kardas smogė staigiai ir taikliai. Pamatęs liepsno- 
jančius krūmus, aš supratau, kad jis artėja prie manęs, bet. 
buvau per daug priblokštas ir išgąsdintas, kad bandyčiau. 
bėgti. Girdėjau, kaip smėlio duobėje traška ugnis ir kaip 
staiga liovėsi žvengęs arklys. Tarytum kažkieno nemato- 
mas įkaitintas pirštas slinko per dykvietę tarp manęs ir 
marsiečių, brėždamas ugningą kreivę, ir visur aplinkui 
tamsi žemė rūko ir spragėjo. Kažkas su trenksmu nukrito 
toli kairėje, kur per dykvietę eina kelias į Vokingo stotį. 
Spragsėjimas ir ūžesys liovėsi, juodas kupoliškas daiktas 
palengva susmuko į duobę ir dingo. 

Visa tai atsitiko taip greitai, kad aš vis dar tebestovė- 
jau kaip įbestas, ugnies švytulio pritrenktas ir apakintas. 
Jeigu ta mirtis būtų apibrėžusi visą ratą, ji neišvengiamai 
būtų ir mane pavertusi pelenais, bet ji slystelėjo pro šalį 
ir manęs pasigailėjo. 

Tamsa aplinkui pasidarė dar šiurpesnė ir niūresnė. 
Kalvota dykvietė atrodė beveik juoda; po tamsiai mėlynu 
dangum buvo tiktai pilka plento juostelė. Žmonės dingo. 
Aukštai mirgėjo žvaigždės, o vakaruose švietė blyškiai 
žalsva juosta. Pušų viršūnės ir Horzelio stogai ryškiai juo- 
davo vakarų dangaus fone. Marsiečių ir jų. ginklų visai 
nebuvo matyti, tiktai ant plono stiebo nuolat sukinėjosi 
veidrodis. Medžiai ruseno; kur ne kur smilko krūmai, o 
viršum namų prie Vokingo stoties aukštyn kilo didžiulės 
liepsnos. 

Viskas liko kaip buvę — jeigu ne tas staigus liepsnos 
viesulas. Juodų figūrėlių būrelis su balta vėliava buvo 
sunaikintas, bet vakaro tylos beveik niekas nedrumstė. 

Staiga aš supratau, kad stoviu čia, tamsioje dykvietėje, 
vienas, bejėgis, beginklis. Tarytum kažkas prislėgė ma- 
ne... Šiurpu! 

Prisiverčiau pasisukti ir klupdamas nubėgau per šilo- 
jus. 

Mane apėmusi baimė buvo ne šiaip sau baimė. Tai bu- 
vo nesuprantamas siaubas; aš bijojau ir marsiečių, ir ma- 
ne supančios tamsos bei tylos. Visiškai netekęs drąsos, 
bėgau kūkčiodamas kaip kūdikis. Atgal pasižiūrėti nedrį- 
sau. 

Atsimenų, mane apėmė toks jausmas, tarytum kažkas 
manimi būtų žaidęs, — rodės, kad tuoj, jau dabar, kai aš 
jau beveik saugus, toji paslaptingoji mirtis, staigi kaip 
ugnies blykstelėjimas, šoks iš tamsios duobės ir sunaikins 
mane vietoje. 


VI skyrius 
ŠILUMINIS SPINDULYS ČOBHEMO KELYJE 


Ligi šiol dar neišaiškinta, kokiu būdu marsiečiai gali 
taip greit ir taip tyliai žudyti žmones. Daugelis spėja, kad 
jie kažkaip koncentruoja intensyvią šilumą visiškai šilu- 
mos nepraleidžiančioje kameroje. Tą kondensuotą šilumą 
jie sviedžia lygiagrečiais spinduliais į pasirinktą taikiniu 
daiktą, nukreipdami ją poliruotu parabolinių veidrodžiu; 
taip šviesos pluoštus sviedžia parabolinis švyturio veidro- 
dis. Tačiau niekas negalėjo to įrodyti. Nekėlė jokių abe- 
jonių vienas dalykas: čia veikia šiluminiai spinduliai. 
Šiluma, nematomoji šiluma vietoje matomosios šviesos, Vi- 
sa, kas tiktai gali degti, virsta liepsnos liežuviais, jiems 
prisilietus: švinas pavirsta tekančiu skysčiu, geležis su- 
minkštėja, stiklas ištirpsta, vanduo virsta garais. 

Tą naktį po žvaigždėmis aplink duobę gulėjo apie ke- 
turiasdešimt lavonų, suanglėjusių ir taip sudarkytų, kad 
jų nebegalima buvo pažinti, visą naktį dykvietėje tarp 

Horzelio ir Meiberio nebuvo nė gyvos dvasios ir viršum 
jos liepsnojo pašvaistė. 

Čobheme, Vokinge ir Oteršou apie katastrofą žmonės 
turbūt sužinojo vienu metu. Vokingo krautuvės jau buvo 
uždarytos, kai vyko tragedija, ir būreliai žmonių, sudo- 
minti girdėtų pasakojimų, Horzelio tiltu ir keliu, apjuostū 
gyvatvorėmis, ėjo dykvietės linkui. Dienos darbus baigęs 
jaunimas, žinoma, pasinaudojo šia naujiena kaip proga pa- 
sivaikščioti ir paflirtuoti. Tamsiai raudonos pašvaistės nu- 
tviekstame kelyje klegėjo daugybė balsų. 

Tuo tarpu Vokinge tiktai retas težinojo, kad cilindras 
atsidarė, nors vargšas Hendersonas buvo pasiuntęs dvira- 
tininką į pašto kontorą su specialia telegrama vakariniam 
laikraščiui, Po du ir po tris išėję už miesto jaunuoliai pa- 
matydavo būrelius žmonių, kurie susijaudinę ginčijosi ir 
žvilgčiojo į besisukantį veidrodį viršum smėlio duobės; 
jų susijaudinimas, be abejo, užkrėtė ir naujai atvykstan- 
čius. 

Apie pusę devintos, kai delegacija buvo sunaikinta, 
arti jos žuvimo vietos susirinko minia, bent trys šimtai 
žmonių, gal ir daugiau, neskaitant tų, kurie pasuko iš ke- 
lio, norėdami prieiti arčiau prie marsiečių. Tarp jų buvo | 
ir trys policininkai, vienas jų raitas; jie stengėsi, kaip 
Stento buvo įsakyta, sulaikyti minią ir neleisti jos prie 
cilindro. Žinoma, neišvengta buvo protestų tų karštakošių, 
kuriems bet koks žmonių susibūrimas visuomet yra proga 
patriukšmauti ir pajuokauti. 

Kai tik marsiečiai pasirodė iš savo cilindro, Stentas 
ir Odžilvis, bijodami kokio nors susidūrimo, iš Horzelio 
telegrafavo į kareivines, prašydami kareivių kuopos ap- 
saugoti toms keistoms būtybėms nuo smurto. Paskui jie 
grįžo tos nelaimingos delegacijos priešakyje. Jų mirties 
aprašymas, toks kaip ją matė minia, sutampa su mano 
asmeniniais įspūdžiais: trys žalių dūmų tvykstelėjimai, du- 
slus gaudesys ir liepsnos liežuviai. 

Tačiau žiūrovų miniai grėsė didesnis pavojus negu 
man. Juos išgelbėjo tiktai apaugusi šilojais smėlėta kalva, 
sulaikiusi dalį šiluminių spindulių. Jei parabolinis veid- 
rodis būtų buvęs pakeltas keletą jardų aukščiau, gyvų 
nebūtų likę nė vieno. Jie matė, kaip tvieskė ugnis, kaip 

griuvo žmonės, kaip nematoma ranka, padeginėdama krū- 
mus, prieblandoje greit artėjo prie jų. Paskui, švilpdamas 
ir stelbdamas gaudesį, sklindantį iš duobės, spindulys bly- 
kstelėjo viršum jų galvų; suliepsnojo pakelės bukų viršū- 
nės; name, kuris stovėjo arčiausiai prie kampo, pabiro 
plytos, išlakstė stiklai, užsidegė langų rėmai ir nugriuvo 
dalis stogo. 

Kai sutratėjo ir sušniokštė degantys medžiai, siaubo 
apimta minia keletą akimirkų neryžtingai tūpčiojo vieto- 
je. Ant kelio krito kibirkštys ir degančios šakos, skraidė 
liepsnos apimti lapai, užsidegė žmonių skrybėlės ir dra- 
bužiai. Dykvietėje staiga kažkas suspigo. Raitas policinin- 
kas garsiai šaukdamas susiėmė už galvos ir nušuoliavo per 
visą šį sąmyšį. 

— Jie ateina! — sušuko moteris, ir visi, spausdami sto- 
vinčius užpakalyje, ėmė skverbtis atgal į Vokingą. Minia 
iškriko kaip avių būrys. Ten, kur kelias buvo siauresnis 
ir tamsesnis, tarp aukštų pylimų susidarė pasiutiška spūs- 
tis. Neišvengta aukų: trys ar dvi moterys ir vienas berniu- 
kas buvo suspausti ir sumindžioti. Jie buvo palikti mirti 
šioje siaubingoje tamsoje, 


VII skyrius 
KAIP Aš PASIEKIAU NAMUS 


Aš pats atsimenu tik tiek, kad bėgdamas kliuvau už 
medžių, klupau krūmuose. Viršum manęs kabėjo nema- 
tomas siaubas; negailestingas šiluminis kardas, rodos, švy- 
travo viršum galvos ir tuoj tuoj turėjo nukristi ir sunaikin- 
ti Mane. Aš pasiekiau kelią tarp sankryžos ir Horzelio ir 
„nubėgau sankryžos link. 

Galų gale toliau eiti nebegalėjau: pailsau nuo susijau- 
dinimo ir greito bėgimo ir susverdėjęs griuvau prie kelio, 
„netoli tilto per kanalą prie dujų fabriko. Gulėjau kaip - 
negyvas. 

Taip išgulėjau turbūt gana ilgai. 

Kai po kiek laiko atsikėliau ir suglumęs atsisėdau, iš 
pradžių negalėjau suprasti, kaip ten atsiradau. Patirtas 

siaubas auslinko nuo manęs taIsi drabužis. Mano skry- 
bėlė buvo dingusi, apykaklė atsisegusi. Prieš keletą minu- 
čių mačiau tiktai neišmatuojamą mirti, erdvę ir gamtą, 
jaučiau savo bejėgiškumą, baimę ir artimą mirtį. Dabar 
viskas tarytum staiga pasikeitė, ir Mano nuotaika pasidarė 
kitokia. Įvyko nepastebimas perėjimas iš vienos dvasinės 
būklės į kitą. Bematant pasijutau koks buvęs, paprastas 
kuklus miestietis. Tyli dykvietė, mano bėgimas, skraidan- 
čios liepsnos — viskas Man atrodė kaip sapnas. Aš klau- 
siau save: ar iš tikrųjų visa tai įvyko? Nenorėjau tikėti, 
kad tai buvo tikrovė... 

Atsistojau ir nuėjau stačia tilto nuokalne. Negalėjau 
nieko galvoti. Raumenys ir nervai suglebo. Svyravau kaip 
girtas. Viršum tilto arkos iškilo kažkieno galva, ir pasirodė 
darbininkas su krepšiu. Šalia ėjo mažas berniukas. Dar- 
bininkas nuėjo pro šalį, palinkėjęs man labos nakties. Aš 
norėjau jį užkalbinti ir negalėjau. Tik atsakiau į jo svei- 
kinimą, kažką neaiškiai murmtelėdamas, ir nuėjau tiltu 
toliau. 

Prie Meiberio arkos traukinys — banguojanti baltų 
žvilgančių dūmų juosta ir ilga šviesių langų eilė — nulėkė 
į pietus: tuk tuk... tuk tuk... ir dingo. Žmonių būrelis 
kalbėjosi ties vartais vieno iš tų namų, kurie sudarė vadi- 
namąją „Rytinę terasą“. Tai buvo taip realu ir taip pažįs- 
tama. O ten, dykvietėje? .. Neįtikima, fantastiška! „Ne— 
pagalvojau aš, — to viso negalėjo būti!“ 

Gal aš esu savotiškas ir jaučiu ne taip kaip visi ŽmMO- 
nės, Kartais mane kankina keistas jausmas, lyg būčiau 
svetimas ir pats sau, ir aplinkos pasauliui. Aš kažkaip vis- 
ką stebiu iš anapus, iš kažkur, iš tolo, už laiko ir erdvės 
ribų, anapus gyvenimo kovos su jos tragedijomis. Tas 
jausmas ypač stipriai mane veikė tą naktį. 

Čia tokia ramybė, o ten, mažiau kaip už dviejų mylių, 
žaibiška, skraidanti mirtis. Dujų gamykla garsiai ūžė, skai- 
sčiai švietė elektros žibintai. Aš stabtelėjau prie žmonių 
būrelio. 

— Kokios naujienos iš dykvietės?— paklausiau. 

Prie vartų stovėjo du vyrai ir moteris. 

— Ką? — paklausė vienas vyrų atsigręždamas. 

— Kokios naujienos iš dykvietės?— pakartojau aš. 

— Argi jūs pats ten nebuvotet— paklausė vyriškis. 

— Žmonės, rodos, visiškai sukvailėjo dėl tos dykvie- 
tės,— tarė moteris už vartų.— Ir ką ten rado? 

— Argi jūs negirdėjote apie žmones iš Marso?— tariau 
aš.— Apie gyvas būtybes iš Marso? 

— Įgriso ligi gyvo kaulo, — atsakė moteris už vartų. — 
Dėkojame.— Ir visi trys nusijuokė. 

Aš likau sukvailintas. Susierzinęs bandžiau jiems papa- 
sakoti apie viską, ką matęs, bet man nesisekė. Jie tiktai 
juokėsi iš mano padrikų frazių. 

— Jūs dar apie tai išgirsite! — tariau aš ir nuėjau na- 
mo. 

Savo išvaizda aš išgąsdinau žmoną. Nuėjau į valgo- 
mąjį, atsisėdau, išgėriau truputį vyno ir, kiek sugebėda- 
mas, sukaupęs mintis, papasakojau jai viską, ką buvau 
matęs. Padavė pietus — jau atšalusius, tačiau mes, kol 
aš pasakojau, į valgį nekreipėme dėmesio. 

— Visa laimė, — tariau aš, mėgindamas sušvelninti ma- 
no paties sukeltą išgąstį — kad tai yra nerangiausios bū- 
tybės, kokias kada nors esu matęs. Jie gali šliaužioti duo- 
bėje ir žudyti žmones, kurie prie jų prisiartina, tačiau pa- 
tys nesugebės iš ten išlįsti... Bet kokie jie baisūs! 

— Nekalbėk apie tai, brangusis! — sušuko žmona, su- 
raukusi antakius ir dėdama savo ranką ant manosios. 

— Vargšas Odžilvis! — tariau aš.— Užtenka tik pagal- 
voti, kad jis ten guli negyvas! 

Šiaip ar taip, žmona manim patikėjo. Kai pastebėjau, 
kad ji išblyško, tuojau lioviausi apie tai kalbėjęs. 

— Jie gali ateiti ir čia,— kartojo ji. Aš prikalbinau 
ją išgerti vyno ir pasistengiau įtikinti, kad taip negali 
būti. 

— Jie vos tegali pajudėti, — sakiau aš. 

Ėmiau raminti ją ir save, kartodamas viską, ką man 
buvo kalbėjęs Odžilvis, ir įtikinėdamas, kad marsiečiams 
neimanoma prisitaikyti prie Žemės sąlygų. Ypač pabrė- 
žiau kliūtis, kylančias dėl traukos Marse ir Žemėje nevie- 
nodumo. Žemės paviršiuje traukos jėga yra tris kartus di- 
desnė negu Marso paviršiuje. Todėl kiekvienas marsietis, 

atsidūręs Žemėje, svers tris kartus daugiau negu Marse, 
o jo raumenų jėga nebus padidėjusi. Jo kūnas bus tarytum 
švino pripiltas. Tokia buvo visuotinė nuomonė. Ir „,„Taims“, 
ir „Deili telegraf", pavyzdžiui, kitą rytą rašė apie tai, ir 
abu laikraščiai, kaip ir aš, praleido dvi esmines aplinkybes. 

Žemės atmosfera, kaip žinoma, turi kur kas daugiau 
deguonies arba kur kas mažiau argono (iš kurios pusės 
žiūrėsi) negu Marso atmosfera. Gaivinantis to deguonies 
perteklius, be abejo, turėjo atsverti padidėjusio jų kūnų 
svorio įtaką. Be to, mes užmiršome ir tai, kad, turėdami 
labai ištobulintą techniką, marsiečiai blogiausiu atveju ga- 
lės išsiversti ir be raumenų jėgos. | 

Bet tą vakarą aš apie tai nepagalvojau, ir todėl mano 
argumentai prieš įsibrovėlių galią atrodė esą neginčytini. 
Išgėręs ir pavalgęs pasijutau saugesnis prie savo stalo ir, 
stengdamasis nuraminti žmoną, pats pamažu dariausi drą- 
sesnis. 

— Jie padarė kvailystę — tariau aš, girsnodamas Vy- 
ną— Jie yra pavojingi, nes, be abejo, patys iš baimės 
pakvaišo. Gal jie visai nesitikėjo rasią Čia gyvas būtybes, 
ypač protingas gyvas būtybes. Blogiausių atveju — vienas 
geras sviedinys į duobę, ir viskas bus baigta — pridūriau 
aš. 

Smarkus susijaudinimas — patirtų sukrėtimų rezultatas, 
matyt, padilgino mano jausmus. Aš ir dabar nepaprastai 
aiškiai atsimenu tuos pietus. Mielas išgąsdintas mano žmo- 
nos veidas, jos akys, žvelgiančios į mane iš po rožinio 
lempos gaubto, balta staltiesė, sidabras ir krištolas (tais 
laikais net rašytojai filosofai galėjo leisti sau tokią pra- 
bangą), tamsiai raudonas vynas stiklinėje, — viskas įsmigo 
man į atmintį. Aš sėdėjau stalo gale, rūkiau cigaretę, gai- 
lėjausi, kad Odžilvis buvo toks neapdairus, ir įrodinėjau, 
kad marsiečių nėra ko bijoti. | 

Panašiai ir koks nors pasipūtęs dodo šv. Maurikijaus 
saloje, jausdamasis esąs visiškas savo lizdo šeimininkas, 
galėjo galvoti apie išbadėjusių jūrininkų atvykimą į salą. 

— Rytoj mes su jais susidorosime, brangioji! — Tada 
nežinojau, kad po šių paskutiniųjų mano pietų kultūrin- 
goje aplinkoje įvyks baisūs, negirdėti dalykai. 


171 


VIII skyrius 
PENKTADIENIO VAKARE 


Iš visų tų keistų ir nuostabių dalykų, kurie atsitiko tą 
penktadienį, nuostabiausia man atrodė toji bedugnė, kuri 
skiria mūsų visuomenės santvarkos nekintamumą ir pra- 
džią įvykių, turėjusių tą santvarką apversti aukštyn kojo- 
mis. Jeigu penktadienio vakare skriestuvų būtume nubrė- 
že penkių mylių spindulio ratą aplink smėlio duobę ties 
Vokingu, tai abejoju, ar už jo ribos būtume radę nors 
vieną žmogų (išskyrus gal tiktai dykvietėje žuvusiųjų 
Stento, dviratininkų ir londoniškių giminaičius), kurio nuo- 
taiką ir papročius būtų nors kiek sudrumstę ateiviai. Ži- 
noma, daugelis girdėjo apie cilindrą ir laisvalaikiu apie jį 
kalbėjo, bet jis toli gražu nebuvo jiems tokia sensacija, 
kokią būtų sukėlęs, pavyzdžiui, Vokietijos ultimatumas. 

Londone gautoji vargšo Hendersono telegrama apie 
atsuktą cilindro gaubtą buvo įvertinta kaip laikraštinė 
antis. Vakarinis laikraštis pasiuntė jam telegramą, prašy- 
damas žinią patvirtinti ir, negavęs atsakymo, — Henderso- 
no jau nebebuvo gyvųjų tarpe, — nusprendė neleisti ekstra 
numerio. 

Penkių mylių rato ribose gyventojų dauguma negalvo- 
jo apie jokias saugumo priemones. Jau minėjau, kaip 
elgėsi žmonės, su kuriais man teko apie tai kalbėtis. Vi- 
soje apygardoje jie ramiai pietavo ir vakarieniavo, dar- 
bininkai po sunkios darbo dienos triūsė savo sandėliuo- 
se, guldė miegoti kūdikius; jaunimas porelėmis vaikštinėjo 
jaukiose alėjose; moksleiviai sėdėjo prie knygų. 

Galimas daiktas, kad apie įvykius buvo šnekučiuoja- 
ma kaimo gatvėse ir plepama aludėse; koks nors gando- 
nešis arba net įvykių liudininkas kai kur sukeldavo są- 
myšį, bėginėjimus bei šūkavimus; tačiau daugelis tebe- 
gyveno kaip ir anksčiau, nuo seno įsišaknijusia tvarka: 
dirbo, valgė, gėrė, miegojo tarytum danguje ir nebuvo 
jokio Marso. Net ir Vokingo stotyje, Horzely bei Čobhe- 
me niekas nepasikeitė. 

Vokingo stotyje iki išnaktų traukiniai sustodavo, va- 
žiavo toliau arba buvo nustumiami į atsarginį kelią; ke- 

leiviai lipo iš vagonų arba laukė traukinių. Iš miesto at- 
vykęs berniukas, pažeisdamas vietos laikraščių pardavėjo 
Smito monopoliją, pardavinėjo vakarinį laikraštį. Prekinių 
vagonų dardėjimas ir spigūs garvežių švilpukai stelbė j0 
šūkavimus „apie žmones iš Marso“. Apie devintą valandą 
į stotį vienas po kito atvyko keletas žmonių, buvusių dyk- 


vietėje; jie paskleidė sensacingą žinią, bet nepadarė di- 
desnio įspūdžio už girtus, kurie tauškia visokius niekus. 
Keleiviai, važiavę Londono link, pro vagonų langus žiūrė- 
jo į tamsą ir protarpiais matė prie Horzelio kylančias 
kibirkštis, raudoną atspindį bei dengiantį žvaigždes ploną 
dūmų šydą ir manė, jog tai dega šilojai. Tiktai dykvietės 
pakraštyje buvo matomas šioks toks subruzdimas; netoli 
Vokingo degė kelios vilos. Trijų gretimų kaimų namuo- 
se degė žiburiai, ir gyventojai nėjo gulti ligi pat ryto. 

Ant Čobhemo ir Horzelio tiltų vis dar grūdosi, tebe- 
knibždėjo smalsuoliai. Vienas ar du drąsuoliai, kaip vė- 
liau paaiškėjo, išdrįso tamsoje prisėlinti visai arti prie 
marsiečių, bet atgal jie jau nebegrįžo, nes šviesos spin- 
dulys tarytum kariško laivo prožektorius nuslydo per dyk- 
vietę, o paskui tvykstelėjo šiluminis spindulys. Plačioj dy- 
kvietėj buvo tylu ir tuščia, ir suanglėję kūnai išgulėjo 
visą naktį ir visą rytojaus dieną. Iš duobės sklido metalo 
žvangesys. 

Tokie buvo reikalai penktadienio vakare. Į mūsų se- 
nosios planetos odą kaip nuodinga strėlė įsmigo tasai 
cilindras. Bet nuodai dar beveik nebuvo pradėję veikti. 
Aplinkui tįsojo tyli, vietomis rusenanti dykvietė, juodavo 
vos pastebimi sudarkyti lavonai. Vienur kitur smilko šilo- 
jai ir krūmai. Toliau buvo nusidriekusi siaura išgąsčio ir 
siaubo zona, ir už jos ribos gaisras dar nebuvo išsiplėtęs. 
Visoje kitoje pasaulio dalyje gyvenimo srautas plaukė 
kaip plaukęs. Nuožmus karas, kuris netrukus turėjo už- 
kimšti to srauto venas ir arterijas, numarinti nervus ir 
sunaikinti smegenis, buvo tik prasidėjęs. 

Per visą naktį marsiečiai be atvangos triūsė, kalinėda- 
mi savo mašinas; protarpiais į žvaigždėtą dangų spiralė- 
mis kilo žalsvai baltų dūmų kamuoliai. 

Apie vienuoliktą valandą pro Horzelį nuėjo kareivių 
kuopa ir apsiautė dykvietę. Vėliau pro CČobhemą praėjo 

antroji kuopa ir apsiautė dykvietę iš šiaurės. Dykvietėje 
jau anksčiau buvo atsilankę keli karininkai iš Inkermano 
kareivinių, ir vienas jų, majoras Idenas, nežinia kur din- 
go. Prie Čobhemo tilto atvyko pulko vadas ir ėmė klau- 
sinėti minią. Kariuomenės vyresnybė, matyt, suprato, jog 
padėtis yra rimta. Ryto metą, apie vienuoliktą valandą, 
laikraščiai pranešė, kad iš Olderšoto išžygiavo husarų 
eskadronas su dviem Maksimo kulkosvaidžiais ir apie 
400 Kardigano pulko karių. 

Praėjus kelioms sekundėms po vidurnakčio, minia prie 
Čertsio kelio netoli Vokingo pamatė meteoritą, nukritusį 
į pušyną šiaurės vakaruose. Jis krito žalsvai švytėdamas, 
palikdamas žymę, panašią į žaibą. Tai buvo antras cilin- 
dras. 


IX skyrius 
MUŠIS PRASIDEDA 


Šeštadienis, kiek atsimenu, praėjo neramiai. Tai buvo 
alsi diena, karšta ir tvanki; barometras, kaip man pasakojo, 
čia staiga kritęs, čia vėl kilęs.-Aš beveik nemiegojau,— 
žmonai pavyko užmigti — ir anksti atsikėliau. Prieš pus- 
ryčius išėjau į sodą ir pastovėjau ten įsiklausydamas: nuo 
dykvietės sklido vien tik vyturėlių čirenimas. 

Pienininkas atvyko įprastu laiku. Išgirdau tarškant jo 
vežimėlį ir priėjau prie vartelių pasiteirauti, kas naujo. 
Jis man pasakojo, kad naktį marsiečius apsupusi kariuo- 
menė ir kad laukiama artilerijos. Čia pat pasigirdo pažįs- 
tamas ir raminąs Vokingo traukinio dundesys. 

— Jų nežudys,— tarė pienininkas,— jeigu tik bus gali- 
ma be to išsiversti. 

Aš pamačiau savo kaimyną, triūsiantį tarp braškių lys- 
vių, pasišnekėjau su juo valandėlę ir nuėjau pusryčiauti. 
Rytas buvo kaip visad. Mano kaimynas buvo įsitikinęs, 
kad kariuomenė tą pačią dieną paimsianti į nelaisvę arba 
sunaikinsianti marsiečius. 

— Gaila, kad taip sunku prie jų prisiartinti — paste- 
bėjo jis.— Būtų įdomu sužinoti, kaip jie gyvena savo pla- 
netoje. Mes galėtume šio to pasimokyti. 

Jis priėjo prie tvoros ir padavė man saują braškių — 
jis buvo ne tik aistringas, bet ir dosnus sodininkas. Be 
to, jis man pasakojo apie miško gaisrą prie Baiflito golio 
aikščių. 

— Sako, jog ten nukritęs toks pat daiktas, numeris an- 
tras. Tiesa, mums užtenka ir pirmojo, draudimo bendro- 
vėms tai suduos per kišenę, — pasakė jis ir geraširdiškai 
nusijuokė. — Miškai dar tebedega,— ir jis parodė nusidrie- 
kusį dūmų šydą.— Durpės ir spygliai smilks dar keletą 
dienų, — pridūrė jis ir atsidusęs ėmė kalbėti apie „vargšą 
Odžilvį". 

Po pusryčių, užuot ėmęsis darbo, aš nusprendžiau nu- 
eiti į dykvietę. Prie geležinio tilto pamačiau būrelį karei- 
vių — tai buvo, berods, pionieriai — mažomis apskritomis 
kepuraitėmis, purvinais atsegiotais raudonos spalvos mun- 
durais, iš po kurių buvo matyti mėlyni marškiniai, juodais 
batais ir juodomis kelnėmis. Jie man pasakė, kad isakyta 
nieko neleisti už kanalo. Pažvelgęs į kelią prie tilto, pa- 
mačiau sargybinį, Kardigano pulko karį. Užkalbinau ka- 
reivius, papasakojau jiems apie vakar matytus marsiečius. 
Kareiviai jų dar nebuvo matę, miglotai juos įsivaizdavo 
ir tiesiog apibėrė mane klausimais, Jie sakėsi nežiną, kie- 
no įsakymų išvesta kariuomenė. Jie manė, kad Raitelių 
gvardijoje kilęs kažkoks maištas. Pionieriai, labiau išsila- 
vinę negu eiliniai kariai, gerai nusimanydami svarstė ne- 
neiprastas aplinkybes, kuriomis gali prasidėti mūšis. Aš 
jiems papasakojau apie šiluminį spindulį, ir jie ėmė tar- 
pusavy ginčytis. 

— O jeigu prišliaužtume ir iš po priedangos juos Už- 
pultume?— tarė vienas. 

— Taigi! — atsakė antras.— O kuo prisidengsi nuo to- 
kio karščio? Gal žagarais, kad geriau iškeptum? Reikia 
prieiti prie jų kiek galint arčiau ir išsikasti tranšėjas. 

— Velniop tranšėjas! Tu tik ir težinai tranšėjas! Tau 
reikėjo gimti triušiu, Snipi! 

— Tai jie, vadinasi, visai be kaklo?— staiga paklausė 
trečiasis — mažas, tamsaus veido kareivis, įsikandęs pyp- 
ke. 

Aš dar kartą nupasakojau jiems marsiečius. 

— Aštuonkojai, — štai kaip aš juos pavadinčiau, — tarė 
jis. — Vadinasi, šį kartą teks kariauti su žuvimis. 

— Užmušti tokias pabaisas nebūtų jokios nuodėmės, — 
atsiliepė pirmasis kareivis. 

— O kodėl nepaleisti į juos sviedinio ir vienu smūgiu 
nepribaigti? — pasiūlė mažasis tamsiaveidis.— Nes jie gali 
dar ko pridaryti. | 

— O kur tavo sviediniai?— atkirto pirmasis— Laukti 
negalima. Juos reikia pulti, ir, man rodos, kuo greičiausiai. 

Taip kalbėjo kareiviai. Netrukus aš juos palikau ir nu- 
ėjau į stotį nusipirkti rytinių laikraščių. 

Bet aš bijau, kad skaitytojui gali įkyrėti mano pasako- 
jimas apie tą varginantį rytą ir apie dar labiau varginan- 
čią dieną. Man nepavyko pažvelgti į dykvietę, kadangi 
net ir varpinės Horzely ir Čobheme buvo užimtos kariuo- 
menės. Kareiviai, į kuriuos man teko kreiptis, patys nieko 
tikra nežinojo. O karininkai turėjo daug reikalų ir paslap- 
tingai tylėjo. Kariuomenės saugomi gyventojai jautėsi ra- 
mūs. Tabako pardavėjas Maršalas man pranešė, kad jo 
sūnus žuvęs prie duobės. Horzelio apylinkėse karinė vy- 
resnybė įsakė gyventojams užrakinti savo namus ir pasi- 
šalinti iš jų. 

Sugrįžau pietų apie antrą valandą labai išvargęs, nes, 
kaip jau minėjau, diena buvo itin karšta ir tvanki. No- 
rėdamas atsigaivinti, nusimaudžiau po šaltu dušu. Pusę 
penktos nuėjau į geležinkelio stotį vakarinio laikraščio, 
nes rytiniuose buvo išspausdinti tik labai netikslūs prane- 
šimai apie Stento, Hendersono, Odžilvio ir kitų Žžuvimą. 
Tačiau ir vakariniai laikraščiai nepranešė man nieko nau- 
ja. Marsiečiai nesirodė. Jie, matyt, kažką veikė savo duo- 
bėje, ir iš ten, kaip ir anksčiau, buvo girdėti metalinis 
dundesys ir veržėsi dūmų kamuoliai. Matyt, jie taip pat 
ruošėsi mūšiui. „Nauji bandymai užmegzti kontaktą sig- 
nalais buvo bergždi"“, — trumpai paskelbė laikraščiai. Vie- 
nas pionierius man pranešė, kad kažkas, stovėdamas grio- 
vyje, pakėlęs vėliavą ant ilgo stiebo. Bet marsiečiai kreipė 
į tai dėmesio ne daugiau, kaip mes kreiptume į baubiančią 
karvę. | 

Turiu prisipažinti, kad mane labai jaudino visi tie ka- 
riniai pasiruošimai. Mano vaizduotė nerimo, ir aš apsvars- 

“čiau daugybę įvairiausių priemonių neprašytiems sve- 
čiams sunaikinti. Tarsi mokinys svajojau apie mūšius ir 
karo žygius. Tada man atrodė, kad kova su marsiečiais yra 
nelygi: jie taip bejėgiškai kapstėsi savo duobėje. 

Apie trečią valandą nuo Čertsio ar Adlstono pasigirdo 
dundesys — pradėta šaudyti į pušyną, kur buvo nukritęs 
antrasis cilindras: buvo norima jį sudaužyti, kol jis dar 
neatsidarė. Bet patranka pirmajam marsiečių cilindrui ap- 
šaudyti atvyko į Čobhemą tiktai apie penktą valandą. 

Apie šeštą valandą, kai mudu su žmona sėdėjome prie 
arbatos staliuko, gyvai šnekučiuodamiesi apie prasidėju- 
sias kautynes, dykvietėje nuaidėjo duslus sprogimas ir 
tuoj tvykstelėjo ugnis. Po kelių sekundžių pasigirdo trenk- 
smas taip arti, kad net žemė sudrebėjo. Aš išbėgau į sodą 
ir pamačiau, kad medžių viršūnės aplink Rytų koledžą 
apėmė tamsiai raudona liepsna, O šalimais stovinti nedide- 
lės bažnyčios varpinė jau griūva. Minareto bokštelis din- 
go, ir koledžo stogas atrodė taip, lyg jį būtų kas apšaudęs 
iš šimto tonų pabūklo. Mūsų namo dūmtraukis skilo, ta- 
rytum į jį būtų pataikęs sviedinys, subyrėjo, jo gabalai 
nuriedėjo čerpėmis ir bematant ties mano kabineto langu 
gėlyne atsirado raudonų čerpių skeveldrų krūva. 

Mudu su žmona stovėjome pritrenkti ir išsigandę. Pas- 
kui aš sumojau, kad jeigu koledžas sugriautas, tai Meibe- 
rio kalvos viršūnė atsidūrė marsiečių šiluminio spindulio 
radiuse. 

Pastvėręs žmoną už rankos, nutempiau ją į kelią. Pas- 
kui iš namų pašaukiau tarnaitę; turėjau pažadėti jai, kad 
pats nueisiu į viršų jos skrynutės, kurios ji nenorėjo pa- 
likti. 

— Čia pasilikti negalima, — tariau aš, ir tuojau pat dy- 
kvietėje vėl ėmė šaudyti. 

— Bet kurgi mes eisime?— nusiminusi paklausė žmona. 

Valandėlę nieko negalėjau sugalvoti, paskui atsimi- 
niau josios gimines Lederhede. 

— Lederhedas! — sušukau šūviams gaudžiant. 

Ji pažvelgė žemyn į kalvos atšlaitę. Išsigandę žmonės 
bėgo iš namų. 

— O kaip mes pasieksime Lederhedą?— paklausė ji. 

Prie kalvos papėdės pamačiau raitų husarų sargybą, 
jojančią po geležinkelio tiltu. Trys husarai pasuko į atda- 
rus Rytų koledžo vartus, du nulipo nuo arklių ir ėjo iš 
vieno namo į kitą. Pro degančių medžių dūmus prasiskver- 
busi saulė atrodė kruvinai raudona ir skleidė aplinkui ne- 
jaukią šviesą. 

— Stovėkite čia, — tariau aš.— Čia saugu. 

Skubiai nubėgau į „,Dėmėtojo šuns" smuklę, nes žino- 
jau, kad jos savininkas turi arklį ir dviratę puskarietę, Aš 
skubėjau, numatydamas, kad netrukus gyventojai pradės 
paniškai bėgti nuo mūsų kalvos pusės. Smuklės savininkas 
stovėjo prie kasos, nieko nenutuokdamas, kas dedasi ap- 
linkui. Kažkoks žmogus stovėjo nusigręžęs nuo manęs ir 
kalbėjosi su juo. 

— Mažiau svaro neimsiu,— pareiškė smuklininkas— 
Bet ir nėra kam važiuoti. 

— Duosiu jums du,— pasakiau pro nepažįstamojo petį. 

— Už ką? 

— Ir grąžinsių puskarietę prieš vidurnaktį — pridūriau 
aš. 

— Dieve mano! — sušuko smuklininkas.— Kas per sku- 
ba? Du svarai, ir patys grąžinsite puskarietę? Kas čia dabar 
dedasi? — 

Skubiai paaiškinau, kad privalau išvažiuoti iš namų 
ir todėl samdau puskarietę. Tuomet aš nė nepagalvojau, 
kad ir pačiam smuklininkui reikėtų pasišalinti iš savo būs- 
to. Atsisėdau puskarietėje, privažiavau prie savo sodo ir, 
palikęs ją žmonos ir tarnaitės priežiūroje, įbėgau į namus 
ir susikroviau pačius vertingiausius daiktus, stalo sidabrą 
ir kita. Buko medžiai priešais namus degė skaidria liepsna, 
O geležinės tvoros pinučiai įkaito iki raudonumo. Vienas 
husaras nulipo nuo arklio ir pribėgo prie mūsų. Jis ėjo 
per visus namus, įspėdamas gyventojus pasišalinti. Kai aš, 
susirišęs į staltiesę savo turtą, išėjau į priebutį, jis jau 
bėgo toliau. | 

— Kas nauja?—sušukau aš jam pavymui. 

Jis atsigręžė, pasižiūrėjo į mane ir sušuko, kaip man 
pasigirdo, —,,lenda iš duobės po kažkokiais daiktais, pana- 
šiais į dubenį“, ir nubėgo prie namų kalvos viršūnėje. 
Staiga užslinko juodas dūmų debesis ir valandėlei uždengė 

kelią. Aš nubėgau prie kaimyno durų ir pasibeldžiau, no- 
rėdamas įsitikinti, ar jis su savo žmona išvažiavo į Londo- 
ną, kaip sakėsi, ir ar uždarė butą. Paskui vėl įbėgau į na- 
mą, atsiminęs tarnaitės skrynelę, ištraukiau ją, pririšau prie 
puskarietės užpakalio ir, pačiupęs vadžias, užšokau ant 
sėdynės, Po valandėlės mes jau išnirome iš dūmų ir gaude- 
sio ir greit leidomės žemyn kita Maiberio kalvos puse, 
Senojo Vokingo link. 

Prieš mus atsivėrė ramus peizažas: abipus kelio ply- 
tėjo saulės nušviesti kviečių laukai, čia pat stovėjo Mei- 
berio viešbutis su siūbuojančia iškaba. Priešais mus va- 
žiavo gydytojas savo karieta, Kalvos papėdėje atsigrįžau 
pasižiūrėti. Tiršti juodų dūmų stulpai, skrodžiami raudonų 
liepsnos liežuvių, kilo ramiame ore aukštyn, mesdami juo- 
dus šešėlius ant žaliuojančių medžių viršūnių. Dūmai jau 
driekėsi toli į rytus ir į vakarus, iki Baiflito pušyno rytuo- 
se ir iki Vokingo vakaruose. Kelias užpakalyje buvo nu- 
sėtas pabėgėlių. Dusliai, bet aiškiai karštame ir nejudria- 
me ore tratėjo kulkosvaidžiai; paskui jie staiga nutilo ir 
ėmė poškėti šautuvai. Matyt, marsiečiai padeginėjo vis- 
ką, kur tik galėjo pasiekti jų šiluminis spindulys. 

Menkas buvo iš manes vežikas, todėl visą savo dėmesį 
turėjau skirti arkliui. Kai vėl atsigręžiau, juodi dūmai 
dengė jau antrąją kalvą. Paleidau arklį risčia ir čaižiau 
jį botagu, kol Vokingas ir Sendas mus atskyrė nuo to siau- 
bingo sąmyšio. Gydytoją pralenkiau tarp Vokingo ir Sen- 
do. 


X skyrius 
AUDRA 


Nuo Meiberio kalvos iki Lederhedo tenka važiuoti be- 
veik dvylika mylių. Pievose už Pirfordo kvepėjo šienas, 
abipus kelio žydėjo erškėtrožių gyvatvorė. Pabūklų dun- 
desys, kurį mes girdėjome važiuodami Meiberio kalva, 
nutrūko taip pat staiga, kaip ir buvo prasidėjęs, ir vakaras 
pasidarė labai tylus ir ramus. Apie devintą valandą pasie- 
kėme Lederhedą, Aš leidau arkliui valandėlę pailsėti, pa- 

vakarieniavau pas gimines ir pavedžiau jiems globoti sa- 
vo žmoną. 

Žmona beveik visą kelią tylėjo ir atrodė prislėgta, ta- 
rytum nujausdama ką nors bloga. Stengiausi ją padrąsin- 
ti, įtikinėdamas, kad marsiečius jų pačių svoris yra pri- 
kaustęs prie duobės ir kad vargu ar jie įstengs nušliaužti 
toliau, bet ji atsakinėjo tik vienskiemeniais žodžiais. Jei 
nebūčiau prižadėjęs smuklininkui grąžinti puskarietę, ji 
tikriausiai būtų prikalbinusi mane nakvoti Lederhede. Ak, 
kad aš būčiau likęs nakvoti! Atsimenu, ji buvo tokia iš- 
blyškusi, kai mudu atsisveikinome. Kai dėl manęs, tai vi- 
są dieną buvau be galo susijaudinęs. Man į kraują tarsi 
įsigėrė kokia karo karštligė, kuri kartais apima civilizuotą 
visuomenę, ir net jaučiausi patenkintas, kad man reikia 
grįžti į Meiberį. Dar daugiau — aš net bijojau, kad nutrū- 
kęs šaudymas galėjo reikšti, jog viskas jau baigta su tais 
įsibrovėliais iš Marso. Atvirai sakant, labai norėjau ir 
pats tame įvykyje dalyvauti. 

Išvažiavau kokią vienuoliktą valandą. Naktis buvo la- 
bai tamsi. Išėjęs iš apšviesto prieškambario, pasijutau tie- 
siog aklas. Buvo taip pat karšta ir tvanku kaip ir dieną. 
Dangumi greit plaukė debesys, nors nebuvo nė mažiausio 
vėjelio. Tarnas įžiebė abu žibintus. Laimė, kelias man bu- 
vo žinomas. Mano žmona stovėjo apšviestame tarpduryje 
ir žiūrėjo, kaip sėdau į puskarietę. Paskui staiga pasisuko 
ir nuėjo į vidų, palikdama giminėms mane išlydėti ir palin- 
kėti laimingos kelionės. | 

Iš pradžių, žmonos nuotaikos veikiamas, jaučiausi ne- 
smagiai, bet greit visos mano mintys nukrypo į marsie- 
čius. Tada dar nežinojau jokių vakaro mūšio smulkme- 
nų. Net nežinojau, kokiomis aplinkybėmis jis buvo prasi- 
dėjęs. Važiuodamas per Okhemą (pasirinkau tą kelią, o ne 
per Sendą ir Senąjį Vokingą) pamačiau vakaruose kruvi- 
nai raudoną pašvaistę, kuri man artėjant pamažu didėjo. 
Artėjančios audros debesys buvo sumišę su juodų ir tam- 
siai raudonų dūmų kamuoliais. 

Riplio gatvėje nebuvo nė gyvos dvasios. Gyvenvietė 
atrodė tarsi išmirusi, tiktai keliuose languose žibėjo švie- 
sa. Kelio posūky į Pirfordą kad kiek būčiau užvažiavęs 
ant būrelio žmonių, kurie stovėjo nusigręžę į kitą pusę. 

Jie nieko nepasakė, man važiuojant pro šalį. Nežinau, 
ar jie žinojo, kas vyko už kalvos, taip pat nežinau, ar 
tuose namuose, pro kuriuos teko važiuoti, žmonės ramiai 
miegojo, o gal namai buvo tušti ir apleisti. 

Nuo Riplio iki Pirfordo važiavau Vejo slėniu; čia rau- 
donos pašvaistės nebuvo matyti. Bet kai pakilau į nedi- 
delę kalvą už Pirfordo bažnyčios, pašvaistė vėl ėmė rau- 
donuoti, ir medžiai suošė nuo pirmo artėjančios audros 
šuoro, Pirfordo bažnyčios bokšto laikrodis išmušė dvylik- 
tą valandą, ir priekyje tamsiai raudoname danguje jau 
ryškiai juodavo Meiberio kalvos medžių viršūnės ir sto- 
gai. . 
Staiga skaidriai žalias spindesys nutvieskė kelią prie- 
šais mane ir apšvietė pušyną ties Adlstonu. Pajutau, kad 
vadžios įsitempė. Siaura žalios ugnies juosta perkirto sun- 
kų švino spalvos debesį ir nukrito kairėje ant lauko. Tai 
buvo trečioji žvaigždė! 

Tuoj po jos blykstelėjo akinamai violetinis prasidedan- 
čios audros žaibas, ir tarytum sprogusi raketa trenkė per- 
kūnas. Arklys sukando žąslus ir pasileido šuoliais. 

Aš lėkiau žemyn nuožulnia atkalne į Meiberio kalvos 
papėdę. 

Žaibai blykčiojo beveik be pertraukos. Griaustinio dun- 
dėjimą papildė kažkoks keistas traškesys, tarytum kažkur 
būtų veikusi didžiulė elektros mašina. Blykčiojanti švie- 
sa tvieskė man į akis, ir smulki kruša skaudžiai kapojo 
veidą. 

Iš pradžių žiūrėjau tiktai į kelią, paskui mano dėmesį 
patraukė kažkoks daiktas, labai greit slenkąs Meiberio 
kalvos šlaitu žemyn, Iš pradžių maniau, jog tai šlapias 
namo stogas, bet, vėl tvykstelėjus žaibui, pamačiau kaž- 
ką greit besiritant. Paskui juodžiausios tamsos akimirks- 
nis ir staigi akinanti šviesa, naktį pavertusi diena; ir rau- 
donas prieglaudos pastatas ant kalvos, ir žalios pušų vir- 
šūnės, ir paslaptingasis daiktas pasidarė aiškiai matomi. 

Bet ką aš pamačiau! Kaip man tatai aprašyti? Didžiu- 
lis trikojis, iškilęs viršum namų, žingsniuojąs per jauną 
pušynėlį ir laužantis pušis; žvilgančio metalo mašina, try- 
pianti šilojus; iš jos nutįsę plieniniai trosai, jos žengimo 
bildesys susiliejęs su perkūno dundesiu. Blykstelėjo žai- 

bas, ir iš tamsos aiškiai išniro trikojis. Jis stovėjo ant vie- 
nos kojos, kitos dvi buvo pakibusios ore. Jis išnykdavo 
ir vėl pasirodydavo, švystelėjus žaibui, jau šimtą jardų 
arčiau, Galite įsivaizduoti sulankstomą kėdę, kuri krypuo- 
dama į šonus žengia žeme? Toks buvo šis reginys blykčio- 
jant žaibams. Bet kėdės vietoje įsivaizduokite ant trikojo 
pastatytą didžiulę mašiną. 

Staiga pušys priekyje prasiskyrė tartum gležnos nen- 
drės, kai per jas žengia žmogus. Jos lūžo ir virto, ir po 
valandėlės pasirodė antras didžiulis trikojis, žengęs, rodos, 
tiesiog į mane. O aš šuoliais lėkiau tiesiai į jį! Pamačius 
antrąją pabaisą, mano nervai neišlaikė. Nedrįsdamas pa- 
žvelgti dar kartą į ją, iš visų jėgų įtempiau vadžias. Tą aki- 
mirksnį puskarietė apvirto, prislėgė arklį, ienos lūždamos 
triokštelėjo, aš nulėkiau į šalį ir sunkiai dribau į klaną. 

Pašliaužiau šalin ir pasislėpiau, susirietęs už prožirnio 
krūmokšnio. Arklys gulėjo paslikas (vargšas gyvulys nu- 
sisuko sprandą). Blykstelėjus žaibui, pamačiau juodą ap- 
virtusios puskarietės krežį ir dar tebesisukančio rato si- 
luetą. Dar valandėlė — ir didžiulis mechanizmas nuėjo pro 
šalį ir ėmė kopti į Pirfordą. 

Iš arti trikojis pasirodė man dar keistesnis. Be abejo, 
tai buvo vairuojama mašina. Eidama mašina žvangėjo 
kaip metalas, turėjo ilgus, lanksčius, žvilgančius čiuptu- 
vus (vienas jų ką tik buvo pačiupęs puši); jie suposi ir 
buvo nukarę žemyn. Trikojis, matyt, skynėsi kelią, ir va- 
rio gaubtas viršuje sukiojosi į visas puses tarytum galva. 
Prie mašinos stovo užpakalyje buvo prikabinta didžiulė 
pintinė iš kažkokio balto metalo, panaši į didelį žvejų 
krepšį; iš pabaisos sąnarių veržėsi žalių dūmų kamuoliai. 
Po minutės ji jau išnyko iš akių. 

Štai ką aš labai neaiškiai mačiau žaibų šviesoje, čia 
šviesai akinamai tviskant, čia vėl viskam paskęstant tirš- 
čiausioje tamsoje. 

Žengdamas pro šalį, trikojis, nustelbdamas perkūno 
dundesį, triumfuojamu balsų suriko: „Elu!.. Elu!.."— ir 
po valandėlės prisidėjo prie kito trikojo už pusės mylios 
toliau, kuris buvo prie kažko sustojęs laukuose. Neabejo- 
ju, kad ten buvo trečiasis iš tų dešimties cilindrų, kurie 
buvo paleisti pas mus iš Marso. 

Keletą minučių gulėjau tamsoje lietui žliaugiant, ir ste- 
bėjau, žaibams blyksint, kaip tos baisios metalinės būty- 
bės žygiavo tolumoje. Krito smulki kruša, ir jų kontūrai 
čia tirpo rūke, čia ryškėjo šviesoje. Stojus tamsai, jos vi- 
sai išnykdavo. 

Permirkau iki paskutinio siūlelio: iš viršaus — kruša, 
apačioje — klanas. Praslinko kiek laiko, kol atsipeikėjau, 
kol išsikapsčiau iš klano į sausesnę vietą ir kol galėjau 
svarstyti, kur man pasislėpti. 

Netoliese, bulvių lauke, stovėjo medinė sargo būdelė. 
Aš atsistojau ir, susilenkęs, išnaudodamas kiekvieną prie- 
dangą, nubėgau prie jos. Veltui beldžiausi į duris, iš ten 
niekas neatsiliepė (gal ten nieko ir nebuvo). Tada, slėp- 
damasis griovyje, tų siaubingų mašinų nepastebimas, pri- 
šliaužiau prie pušyno ties Meiberiu. 

Čia, medžių priedangoje, peršlapęs ir sušalęs, ėmiau 
sėlinti prie savo namo. Veltui stengiausi surasti pažįsta- 
mą takelį. Miške buvo labai tamsu, nes žaibai blykčiojo 
jau rečiau, o kruša krito ištisu srautu pro tankių spyglių 
tarpus. 

Jei būčiau tikrai supratęs, kas dedasi, tai tučtuojau 
būčiau pasukęs atgal ir per Baiflitą bei Kobhemo gatvę 
grįžęs pas žmoną į Lederhedą. Bet visų tų įvykių paslap- 
tingumas, nakties tamsa, fizinis nuovargis neleido man 
galvoti — aš išvargau, peršlapau ligi pat kaulų, buvau 
audros apakintas ir pritrenktas. 

Galvojau tiktai apie vieną dalyką: kaip greičiausiai pa- 
siekti namus, Klaidžiojau tarp medžių, buvau įgriuvęs į 
duobę, užsigavau kelius ir pagaliau išnėriau į taką, kuris 
ėjo nuo koledžo. Sakau „išnėriau“, nes nuo smėlėtos kal- 
vos šniokštė smarkus dumblinas srautas. Tamsoje ant ma- 
nęs užbėgo kažkoks žmogus ir vos neparbloškė. 

Jis išsigandęs riktelėjo, šoko į šalį ir pasislėpė, man 
nesuskubus atsipeikėti ir jį prašnekinti. Audros šuorai bu- 
vo tokie stiprūs, kad tik vargais negalais užkopiau į kal- 
vą. Ėjau kairiuoju kalvos šonu ir laikiausi kiek galėda- 
mas arčiau tvoros. | 

Netoli viršūnės užlipau ant kažko minkšto ir, žaibui 
blykstelėjus, prie savo kojų pamačiau tamsių drabužių 
krūvą ir porą batų. Nespėjau apžvelgti gulinčiojo: švie- 

sa užgeso, Pasilenkiau prie jo, laukdamas naujo blykste- 
lėjimo. Tai buvo augalotas vyras pigiais, bet nenunešio- 
tais drabužiais. Jo galva buvo palenkta po kūnu, ir jis 
gulėjo, prisispaudęs prie tvoros, tarytum būtų netikėtai 
ant jos užbėgęs. 

Nugalėdamas pasišlykštėjimą (man niekada neteko lies- 
ti mirusiojo), pasilenkiau ir apverčiau žmogų, norėdamas 
įsitikinti, ar neplaka jo širdis. Jis buvo nebegyvas. Ma- 
tyt, jis nusilaužė sprandą. Žaibas blykstelėjo trečią kar- 
tą, ir aš pamačiau mirusiojo veidą. Atšokau į šalį. Tai bu- 
vo „Dėmėtojo šuns“ smuklės savininkas, iš kurio buvau 
pasisamdęs arklį. 

Atsargiai peržengiau per lavoną ir nuėjau toliau. Ėjau 
pro policijos valdybą ir koledžą. Kalvos atšlaitėje gaisras 
jau baigėsi, nors ties dykviete dar buvo matyti raudona 
pašvaistė, ir pro krušos šydą virto rausvų dūmų kamuo- 
liai. Didesnė namų dalis, kiek galėjau pastebėti žaibams 
blyksint, išliko. Šalia koledžo ant kelio gulėjo kažkokia 
tamsi krūva. 

Priešais, nuo tilto, sklido kažkieno balsai ir buvo girdė- 
ti žingsniai, bet aš nebeįstengiau sušukti ar prie tų žmonių 
prisiartinti. Įėjau į savo namą, užsirakinau duris, užstū- 
miau sklendes ir bejėgis susmukau ant grindų prie laip- 
gyvėlis, prisispaudęs prie tvoros. 

Atsišliejau prie sienos ir taip sėdėjau visas drebėda- 
mas. 


XI skyrius 
PRIE LANGO 


Jau minėjau, kad mano susijaudinimas greit praeina. 
Netrukus pajutau, kad esu peršlapęs ir kad man šalta. Ant 
kilimo prie mano kojų pribėgo klanas. Nuėjau į valgomą- 
ji ir išgėriau truputį viskio, paskui nusprendžiau persi- 
rengti. | 

Pakeitęs drabužius, užlipau į savo kabinetą; kodėl kaip 
tik į jį, nė pats nežinau. Pro langą buvo matyti medžiai 

ir geležinkelio stotis netoli Horzelio dykvietės. Per sam- 
brūzdį išvykstant mes buvome užmiršę tą langą uždaryti. 
Koridoriuje buvo tamsu, ir kambarys atrodė toks pat tam- 
sus kaip matomas pro langą vaizdas. Sustojau tarpduryje 
kaip įbestas. 

Audra praėjo. Rytų koledžo bokštai ir aplink jį augu- 
sios pušys buvo išnykusios; toli toli raudonoje šviesoje 
tisojo dykvietė ir smėlio duobė, Pašvaistės fone judėjo 
milžiniški, tamsūs šešėliai. 

Atrodė, lyg visa apylinkė būtų apsiausia ugnies — pla- 
čių kalvos šlaitu šliaužiojo liepsnos liežuviai, plevendami 
bei raitydamiesi, kai juos blaškė rimstančios audros 
šuorai, ir mesdami raudoną atšvaitą į greit plaukiančius 
debesis, Kartais netolimo gaisro dūmai uždengdavo langą 
ir paslėpdavo marsiečių šešėlius. Nemačiau, ką jie veikia. 
Jų kontūrai buvo neaiškūs, jie sukinėjosi prie kažkokio 
tamsaus daikto, kurio negalėjau įžiūrėti. Nemačiau ir ar- 
timiausio gaisro, nors jo atspindys švysčiojo ant kabineto 
sienų ir lubų. Užuodžiau stiprų degančios dervos kvapą. 

Tyliai privėriau duris ir prisėlinau prie lango. Prieš 
mano akis atsivėrė platus vaizdas — nuo namų aplink Vo- 
kingo stotį iki suanglėjusių ir pajuodavusių Baiflito miš- 
kų. Ties geležinkelio arka kalvos papėdėje kažkas skaid- 
Tiai liepsnojo. Daugelis namų pagal Meiberio kelią ir gai- 
ves arčiau stoties smilko, virtę griuvėsių krūvomis. Iš pra- 
džių aš negalėjau atskirti, kas degė geležinkelio linijoje. 
Liepsna blaškėsi viršum kažkokios juodos krūvos, dešinėje 
dunksojo kažkokie pailgi geltoni daiktai. Vėliau įžiūrėjau, 
jog tai buvo sudužęs traukinys; jo priešakinė dalis buvo 
sulamdyta ir degė, o užpakaliniai vagonai dar tebestovėjo 
ant bėgių. | 

Tarp tų trijų šviesos židinių — degančių namų, liepsno- 
jančio traukinio ir ugnies apgaubtų Čobhemo apylinkių — 
driekėsi juodos žemės juostos, vietomis kertamos rusenan- 
čio ir rūkstančio dirvožemio.Tas keistas reginys — ugnių nu- 
sagstyta juoda erdvė — man priminė puodų žiedyklas nak- 
tį. Iš pradžių negalėjau pastebėti žmonių, nors ir žiūrėjau 
labai atsidėjęs. Vėliau pamačiau prie Vokingo stoties ke- 
letą besiblaškančių tamsių figūrėlių. 

Ir šis ugnies chaosas buvo tas mažytis pasaulėlis, ku- 
riame tiek metų ramiai gyvenau! Dar nežinojau, kas at- 
sitiko per pastarąsias septynias valandas; tik neaiškiai 
pradėjau numanyti, kad esama kažkokio ryšio tarp šitų 
mechaniškų milžinų ir tų nerangių baidyklių, kurias pats 
mačiau išlendant iš cilindro. Sų keistu pašalinio žiūrovo 
smalsumu pristūmiau savo darbo kėdę prie lango, aisisė- 
dau ir ėmiau stebėti. Mane ypač domino trys juodi milži- 
nai, vaikštinėjantys gaisro šviesoje aplink smėlio duobes. 

Jie, matyt, buvo labai užsiėmę. Stengiausi suvokti, ką 
gi jie iš tikrųjų galėtų veikti? Nejaugi tie mechanizmai 
sugeba protauti? Bet juk tai negalimas daiktas. O gal kiek- 
viename jų sėdi marsietis ir valdo jį taip pat, kaip žmo- 
gaus smegenys valdo kūną? Ėmiau lyginti juos su mūsų 
mašinomis, ir pirmą kartą gyvenime man kilo klausimas, 
kaip turi atrodyti protingai, bet mažiau už mus išlavintai 
būtybei mūsų šarvuočiai laivai arba garo mašinos. 

Audra praūžė, dangus nusiblaivė. Viršum gaisrų dūmų 
žvilgčiojo mažytis kaip smeigtuko galvutė Marsas; jis jau 
slinko į vakarus. Į mano sodą užklydo kažkoks kareivis. 
Išgirdau kažką tyliai krebždant ir, pabudęs iš sustingimo, 
pamačiau jį lipant per statinių tvorą. Išvydus žmogišką 
būtybę, mano apstulbimas praėjo, ir aš greit pasilenkiau 
pro langą. 

— Tss,— sušnabždėjau kareiviui. 

Jis nedrąsiai apžergė tvorą. Paskui nušoko į sodą ir 
pasilenkęs per pievelę prisėlino prie namo kertės. 

— Kas ten? — pašnibždomis paklausė jis, sustojęs prie 
lango ir žiūrėdamas aukštyn. 

— Kur jūs einate? — paklausiau aš. 

— Nė pats nežinau. 

— Ieškote kur pasislėpti? 

— Taip. 

— Eikite į vidų, — tariau aš. 

Nulipau žemyn ir atidariau duris. Paskui vėl jas užda- 
riau. Jo veido negalėjau įžiūrėti. Jis buvo be kepurės, 
atsegiotu munduru. 

— O, viešpatie! — tarė jis, kai įsileidau į vidų. 

— Kas atsitiko? — paklausiau. 

— Nė neklauskite.— Nors buvo tamsu, pamačiau, kaip 

jis beviltiškai mostelėjo ranka.— Jie mus nušlavė, tiesiog 
nušlavė, — pakartojo kelis sykius. 

Beveik kaip automatas jis žengė paskui mane į valgo- 
mąjį. 

— Išgerkite viskio, — pasiūliau aš, įpildamas jam gerą 
porciją, Jis išgėrė. Paskui sudribo kėdėje prie stalo, nulei- 
do galvą ant rankų ir pravirko kaip mažas vaikas, 0 aš, 
užmiršęs ką tik nuslinkusią desperatišką savo nuotaiką, 
nustebęs žiūrėjau į jį. 

Prabėgo gana daug laiko, kol jis susivaldė ir galėjo 
atsakyti į mano klausimus. Jis kalbėjo padrikai ir painiai. 
Jis buvo artilerijos pabūklo vežėjas ir įsijungė į mūšį tik- 
tai apie septintą valandą. Tuo metu šaudymas dykvietėje 
prasidėjo visu smarkumu; buvo kalbama, kad pirmoji 
marsiečių partija, prisidengdama metaliniais šarvais, lėtai 
šliaužia prie antrojo cilindro. 

Paskui tie metaliniai šarvai virtę trikoju, matyt, ta pir- 
mąja karine mašina, kurią ir man teko matyti. Pabūklas, 
iš kurio šaudė mano svečias, buvo pastatytas arti Horzelio 
smėlio duobei apšaudyti, ir ta aplinkybė pagreitino mūšio 
lemtį. Kai vežėjai su lafetu stūmėsi į šalį, jo arklys suklu- 
po ir pargriuvo, numesdamas jį į kelio duburį. Tuo tarpu 
pabūklas ir sviediniai išlėkė į orą. Viską apėmė ugnis, ir 
jis atsidūrė po apdegusių žmonių ir arklių lavonų krūva. 

— Aš gulėjau ramiai, — pasakojo jis,— pusiau miręs 
iš baimės. Ant manęs užgriuvo kritusio arklio priekis, Jie 
mus nušlavė. O kvapas, dieve mano! Lyg priskrudusi mė- 
sa! Aš kritau ir susitrenkiau nugarą. Taip ir gulėjau, kol 
šiek tiek atsigavau. Tik prieš minutę mes važiavome tary- 
tum į paradą, —ir štai dabar sutriuškinti, nušluoti, sunai- 
kinti! 

— Mus nušlavė! — pakartojo jis. 

Jis ilgai gulėjo arklio prislėgtas, vogčiomis dairydama- 
sis po dykvietę. Kardigano pulkas bandė pulti durtuvais, 
bet jį bematant sunaikino. Paskui pabaisa pakilo ant kojų 
ir ėmė žingsniuoti po dykvietę, persekiodama tuos, kurie 
bandė pabėgti. Jos gaubtas sukinėjosi ir buvo panašus į 
žmogaus galvą su gobtuvu. Kažkas tarytum ranka laikė 
metalinę sudėtingos konstrukcijos dėžę, iš kurios žiro ža- 
lios kibirkštys ir smogė šiluminis spindulys. 

Per keletą minučių dykvietėje neliko nė gyvos dva- 
sios; krūmai ir medžiai liepsnojo, virsdami suanglėjusiais 
stuobriais. Husarai stovėjo slėnyje, ir kareivis jų nematė. 
Jis girdėjo, kaip sutratėjo kulkosvaidžiai, paskui viskas 
nutilo, Milžinas ilgai nelietė Vokingo stoties ir apylinkės 
namų. Paskui švystelėjo šiluminis spindulys, ir miestelis 
virto liepsnojančių griuvėsių krūva. Po to pabaisa išjungė 
šiluminį spindulį ir, nusigręžusi nuo artileristo, nušlubčiojo 
į rūkstantį pušyną, kur buvo nukritęs antrasis cilindras. 
Iš duobės pakilo antras žvilgantis titanas. 

Antroji pabaisa nusekė paskui pirmąją. 

Per karštus sudegusių šilojų pelenus artileristas atsar- 
giai nušliaužė Horzelio link. Jam pavyko prišliaužti ligi 
pakelės griovio, ir šitaip jis pasiekė Vokingą. Toliau artile- 
ristas pasakojo beveik vien tik jausmažodžiais. Per Vokin- 
gą praeiti buvo neįmanoma. Nedaugelis išlikusių gyven- 
tojų buvo tarytum išėję iš proto. Kiti sudegė gyvi arba 
buvo smarkiai apsvilę. Jis pasuko į šalį ir pasislėpė tarp 
griuvėsių. Čia tūnodamas išvydo pabaisą grįžtant. Ji pasi- 
vijo vieną iš bėglių, pačiupo jį savo plieniniais čiuptuvais 
ir sutraiškė jo galvą į pušies kamieną. Sutemus artileristas 
nušliaužė ligi geležinkelio pylimo. 

Paskui per Meiberį jis pasuko Londono link, many- 
damas, kad ten bus saugiau. Žmonės slapstėsi rūsiuose ir 
grioviuose, ir daugelis tų, kurie buvo likę gyvi, bėgo į 
Vokingą ir Sendą. Kareivį kankino troškulys. Prie gele- 
žinkelio arkos jis pamatė sudaužytą vandentiekį; iš suski- 
lusio vamzdžio vanduo tryško aukštyn. 

Štai ir viskas, ką man pavyko iš jo iškvosti. Jis šiek 
tiek aprimo, visa tai man papasakojęs. Nuo vidurdienio 
jis nieko nebuvo valgęs. Apie tai jis pasisakė jau pradė- 
damas pasakoti; sandėlyje aš radau truputį avienos, duo- 
nos ir atnešiau jam pasistiprinti. Lempos nedegėme, bijo- 
dami atkreipti marsiečių dėmesį, ir mudviejų rankos daž- 
nai susidurdavo, imdamos maistą. Kol jis pasakojo, iš tam- 
sos ėmė pamažu ryškėti aplinkiniai daiktai, už lango jau 
buvo galima atskirti sutryptą žolę ir išlaužytus rožių krū- 
mus. Atrodė, lyg per pievelę būtų perbėgęs žmonių ar 
galvijų pulkas. Dabar jau galėjau įžiūrėti artileristo veidą, 

murziną, išblyškusį — toks pat, be abejo, buvo ir mano 
veidas. 

Pasisotinę atsargiai užlipome į mano kabinetą, ir aš 
vėl pažvelgiau pro atdarą langą. Per vieną naktį žydintis 
slėnis buvo pavirtęs degėsiais. Gaisras jau baigėsi. Ten, 
kur anksčiau siautėjo liepsna, dabar juodavo dūmų ka- 
muoliai. Sugriauti pastatai, išvartyti suanglėję medžiai — 
visą tą baisų vaizdą, ligi šiol dengtą nakties tamsos, dabar, 
aušros prieblandoje, aiškiai matėme. Šis tas stebuklingai 
išliko per šį visuotinį griovimą: tebestovėjo baltas gele- 
žinkelio semaforas, tarp griuvėsių bolavo dalis šiltadar- 
žio. 

Karų istorijoje dar niekuomet nebuvo tokio negailes- 
tingo ir visuotinio sugriovimo. Blykčiodami rytmečio švie- 
soje, prie smėlio duobės stovėjo trys milžinai, ir jų gaubtai 
sukinėjosi tarytum gėrėdamiesi griuvėsiais. 

Man atrodė, kad duobė pasidarė platesnė. Pasitikdami 
aušrą, žali dūmai įvijai kilo aukštyn; pakilę jie sukosi ka- 
muoliais, krito žemyn ir nyko. 

Ties Čobhemu buvo iškilę aukšti liepsnos stulpai. 

Pasirodžius pirmiems saulės spinduliams, jie virto kru- 
vinų dūmų stulpais. 


XII skyrius 
VEIBRIDŽO IR ŠEPERTONO SUNAIKINIMAS 


Kai jau visai prašvito, pasitraukėme nuo lango, pro 
kurį stebėjome marsiečius, ir tyliai nulipome žemyn. 

Artileristas pritarė mano nuomonei, kad namuose pa- 
silikti pavojinga. Jis nusprendė eiti Londono link ir ten 
prisijungti prie savo raitosios artilerijos dvyliktosios ba- 
terijos. O aš norėjau grįžti į Lederhedą. Marsiečių galy- 
bės priblokštas, norėjau kuo greičiau išvežti žmoną į Niu- 
heiveną, iš kur abu galėtume išvykti į užsienį. Jaučiau, 
kad Londono apylinkės neišvengiamai taps niokojančios 
kovos arena pirmiau, negu pavyks sunaikinti tas pabai- 
sas. 

Bet kelyje į Lederhedą buvo trečias milžinų saugomas 

cilindras. Būdamas vienas, aš veikiausiai būčiau atsidavęs 
likimui ir nuėjęs tiesiai, tačiau artileristas mane atkalbino 
nuo to-žygio. 

— Vargu ar jūs padėsite savo žmonai, jei paliksite ją. 
našlę, — tarė jis. 

Galiausiai sutikau eiti drauge su juo miško priedan- 
goje į šiaurę iki Kobhemo gatvės. Iš ten turėjau padaryti 
didelį vingi per Epsomą, kad galėčiau patekti į Leder- 
hedą. 

Norėjau eiti nieko nelaukdamas, bet mano bendrake- 
lionis, būdamas kareivis, pasirodė labiau už mane prity- 
ręs. Jis privertė mane iškrėsti visą namą ir surasti bute- 
lį, į kurį prisipylė viskio. Kišenes prisigrūdome sausainių 
ir mėsos. Paskui išėjome iš namo ir leidomės tekini že- 
myn išplautu keliu, kuriuo aš ėjau praeitą naktį. Namai 
atrodė išmirę. Kelyje vienas prie kito gulėjo trys apang- 
lėję šiluminio spindulio nutrenktųjų lavonai. Vienur ki- 
tur buvo išmėtyti daiktai: laikrodžiai, šliurės, sidabrinis 
šaukštas ir kiti mažaverčiai dalykėliai, Toje vietoje, kur 
kelias suka į paštą, gulėjo išvirtęs vežimas sulūžusiais ra- 
tais, prikrautas dėžių ir baldų. Čia buvo ir nedegamoji 
spintelė, matyt, paskubomis atidaryta ir numesta tarp įvai- 
rių griozdų. 

Namai šitoje vietoje nelabai tenukentėjo, sudegė tik- 
tai prieglaudos sargo būdelė. Šiluminis spindulys šluote 
nušlavė kaminus. Ant Meiberio kalvos, matyt, mudu vie- 
nu du ir tebuvome. Didesnė gyventojų dalis pabėgo tur- 
būt į Senąjį Vokingą tuo keliu, kuriuo aš važiavau į Le- 
derhedą, arba kur nors slapstėsi. 

Nusileidome žemyn keleliu pro lietaus permerktą la- 
voną juodais drabužiais, įžengėme į mišką kalvos papėdė- 
je ir, nieko nesutikę, pasiekėme geležinkelio liniją. Miš- 
kas anapus geležinkelio atrodė tikra lūžtvė, nes didesnė 
medžių dalis buvo išvartyta ir tiktai vienur kitur styro- 
jo apdegę kamienai su tamsiai raudonais lapais. 

iapus ugnis teapsvilino tik artimiausius medžius ir di- 
desnės žalos nepadarė. Vienoje vietoje šeštadienį buvo 
dirbta miškakirčių. Proskynoje tarp pjuvenų krūvų prie 
garinio pjūklo gulėjo nukirsti ir neseniai nugenėti me- 
džiai. Šalia stovėjo tuščia lūšnelė. Visur buvo tylu, nė ma- 

žiausio vėjelio, net paukščiai kažkur išsislapstė. Mudu kal- 
bėjomės pašnibždomis ir dažnai dairydavomės. Kartais su- 
stodavome ir pasiklausydavome. 

Netrukus priėjome kelią ir išgirdome kanopų dundesį. 
Vokingo kryptimi pamažu jojo trys artileristai. Mes 
jiems sušukome, ir jie sustojo. Nuskubėjome prie jų. Tai 
buvo 8-jo husarų pulko leitenantas ir du eiliniai, gabe- 
nantys kažkokį prietaisą, panašų į teodolitą. Artileristas 
man paaiškino, kad tai heliograifas. 

— Jūs esate pirmi, kuriuos mes šį rytą sutikome ši- 
tame kelyje, —tarė leitenantas.— Kas čia dedasi? 

Jis atrodė susirūpinęs. Kareiviai smalsiai sužiuro į mu- 
du. Artileristas nušoko nuo pylimo ant kelio, išsitempė 
ir pridėjo ranką prie kepurės. 

— Mūsų patranką šiąnakt susprogdino, sere. Aš pa- 
sislėpiau. Stengiuosi pasivyti bateriją, sere. Manau, kad 
jūs pamatysite marsiečius, jeigu pavažiuosite šiuo keliu 
dar pusmyjlį. 

— Kaip jie atrodo? — paklausė leitenantas. 

— Apsišarvavę milžinai, sere. Šimto pėdų aukščio. 
Trys kojos; kūnas lyg iš aliuminio, didžiulė galva su gob- 
tuvu, sere. 

— Pasakos! — sušuko leitenantas.— Ką čia tauški? 

— Patys pamatysite, sere. Rankose jie turi kažkokią 
dėžę, sere; iš jos blykčioja ugnis ir užmuša vietoje. 

— Kaip patranka? 

— Ne, sere,— ir artileristas ėmė pasakoti, kaip veikia 
šiluminis spindulys. Leitenantas jį pertraukė ir atsigręžė 
į mane. Aš vis dar tebestovėjau ant pylimo. 

— Jūs irgi visa tai matėte? — paklausė jis. 

— Tai yra tikriausia tiesa, — atsakiau aš. 

— Na,— tarė leitenantas — manau ir man praverstų į 
juos pasižiūrėti. Klausyk,— kreipėsi jis į artileristą — mus 
čia pasiuntė iškraustyti iš namų gyventojus. Tu jok pas 
brigados generolą Marviną ir pranešk jam visa, ką žinai. 
Jis apsistojęs Veibridže. Žinai kelią? 

— Žinau,— atsakiau už jį. 

Leitenantas pasuko arklį. 

— Jūs sakote, pusė mylios? — paklausė jis. 

— Ne daugiau,— atsakiau ir parodžiau medžių viršū- 
nes pietuose. Jis padėkojo man ir nujojo, Daugiau jo ma- 
tyti mums nebeteko. 

Paskui pamatėme tris moteris ir du vaikus, kurie į ran- 
kinį vežimėlį krovė ryšulius ir skurdžią namų mantą. Jos 
buvo taip užsiėmusios, kad nesileido su mumis į kalbas. 

Prie Baiflito stoties išėjome iš pušyno. Ryto saulės 
spinduliuose kaimas atrodė toks ramus! Čia jau buvome 
už šiluminio spindulio veikimo ribos; jeigu ne tušti na- 
mai, ne skubus kraustymasis, ne būreliai kareivių prie 
geležinkelio tilto, žiūrinčių pagal bėgius Vokingo link, 
diena atrodytų kaip ir bet kuris paprastas sekmadienis. 

Keletas vežimų ir furgonų girgždėdami slinko keliu Adl- 
stono link; pro tvoros vartus pamatėme pievoje šešis dvy- 
likos svarų sviedinių pabūklus, tvarkingai sustatytus lygiais 
tarpais ir nukreiptus į Vokingo pusę. Tarnyba lūkuriuodama 
stovėjo čia pat, sviedinių dėžės buvo sukrautos reikalin- 
game nuotolyje. Kareiviai stovėjo išsitempę, tartum pa- 
rade. 

— Va, šitaip tai gerai! — tariau aš.— Jie tai paleis bent 
vieną tinkamą salvę. 

Artileristas neryžtingai sustojo prie vartų. 

— Aš eisiu toliau, tarė jis. 

Arčiau prie Veibridžo, čia pat už tilto, kareiviai buvo 
supylę ilgą pylimą, už kurio kyšojo kitos patrankos, 

- Tai yra tas pats kaip lankais ir strėlėm pulti prieš 
žaibą, — tarė artileristas.— Jie dar nėra matę ugninio spin- 
dulio. 

Karininkai, tiesiogiai nedalyvaujantys darbuose, žiūrėjo 
į medžių viršūnes pietvakariuose, kareiviai, dažnai atitrūk- 
dami nuo darbo, taip pat dairėsi ta pačia kryptimi. 

Baiflite buvo suirutė. Žmonės pakavosi mantą, juos 
ragino bent dvidešimt pėsčių ir raitų husarų. Viską kro- 
vė į tris ar keturias juodas sanitarines karietas su kryžiais 
baltuose skrituliuose ir į kažkokį seną omnibusą, taip pat 
į kitus vežimus. 

Daugelis gyventojų buvo apsirengę geriausiais dra- 
bužiais. Kareiviams be galo sunkiai sekėsi jiems išaiš- 
kinti, koks pavojus gresia. Vienas senukas piktai ginči- 
josi su kapralu, reikalaudamas paimti jo didžiulę dėžę ir 

dvidešimt ar daugiau vazonų su orchidėjomis. Aš priėjau 
arčiau ir pagriebiau senuką už rankos. 

— Ar jūs žinote, kas tenai dedasi? — paklausiau, ro- 
dydamas į pušyną, kuris buvo užstojęs marsiečius. | 

— O kas? — atsigręžė jis— Aš jiems sakiau, kad tų 
daiktų negalima palikti. 

— Mirtis! — sušukau aš.— Mirtis ateina! Mirtis! 

Nežinau, ar jis suprato mano žodžius, — aš skubiai nuė- 
jau paskui artileristą. Prie kampo atsigręžiau: kareivis bu- 
vo nuėjęs nuo senuko; šis vis dar tebestovėjo prie savo 
vazonų su orchidėjomis ir suglumęs žiūrėjo miško link. 

Veibridže niekas negalėjo mudviem pasakyti, kur bu- 
vo vyriausioji būstinė. Tokios netvarkos man dar nebuvo 
tekę matyti. Visur vežimai, visokiausio tipo ekipažai. Gar- 
bingi miestelio gyventojai, sportininkai golfo ir irklavimo 
drabužiais, puošniai apsirengusios moterys — visi krovėsi 
daiktus; dykinėjantys žiopliai energingai padėjo, vaikai 
triukšmavo, labai patenkinti tokia nepaprasta sekmadienio 
pramoga. Garbingasis vikaras per visą šį sąmyšį į nieką 
nekreipė dėmesio ir, skambinant visiems varpams, laikė 
ankstyvąsias pamaldas. 


Mudu su artileristu atsisėdome ant šulinio pakopos ir 
paskubomis užkandome. Sargybiniai — jau nebe husarai, 
o grenadieriai baltomis uniformomis — įspėjinėjo gyven- 
tojus ir ragino arba pasišalinti visai, arba slėptis rūsiuose, 
kai tik prasidės šaudymas. Eidami geležinkelio tiltu, išvy- 
dome didelę minią stotyje ir aplink stotį, Perone knibždėte 
knibždėjo žmonių ir buvo pilna dėžių bei ryšulių. Įprasto 
tvarkaraščio buvo nesilaikoma turbūt todėl, kad į Čertsį 
būtų galima atgabenti kariuomenę ir pabūklus; paskui gir- 
dėjau, kad įvykusi baisi spūstis ir žiaurios peštynės dėl 
vietų traukiniuose, paleistuose antrąją dienos puse. 

Veibridže užtrukome iki vidudienio. Prie Šepertono 
šliuzo, Temzės ir Vejaus santakoje, padėjome dviem senu- 
tėms sukrauti mažą vežimėlį. Vejaus žiotys turi tris šakas, 
čia išnuomojamos valtys ir per upę plaukioja keltas. Kitame 
krante buvo matyti smuklė, priešais ją pievelė, o toliau — 
Sepertono bažnyčios varpinė — dabar pakeista smailių 
bokštų. 


23. Nematomas žmogus - 193 


Čia mes užtikome triukšmingą ir susijaudinusią pabė- 
gėlių minią. Nors panikos dar nebuvo, vis dėlto norin- 
čiųjų persikelti per upę radosi daugiau, negu visos valtys 
galėjo paimti, Žmonės ėjo dusdami po sunkia našta. Vie- 
na vedusiųjų pora tempė net nedideles savo namo duris, 
ant kurių buvo sukrauta manta. Vienas vyriškis pasisakė 
mums norįs pabandyti išvažiuoti iš Šepertono stoties, 

Visi garsiai šūkavo; kažkas net juokavo. Daugelis manė, 
kad marsiečiai — tai tik šiaip didžiulio ūgio žmonės; į 
galį pulti miestą ir sugriauti jį, bet, žinoma, galų gale jie 
būsią sunaikinti. Visi baikščiai žvilgčiojo į kitą Vejaus 
krantą, į pievas aplink Čertsį; bet ten buvo visai ramu. 

Anapus Temzės, neminint tos vietos, kur priplaukdavo 
valtys, taip pat buvo ramu — visiškas kontrastas, palygi- 
nus su Serėjum. Žmonės, išlipę iš valčių, ėjo keliu aukš- 
tyn. Didžiulis keltas buvo ką tik perplaukęs upę. Trys 
ar keturi kareiviai stovėjo pievelėj palei smuklę ir šaipėsi 
iš bėglių, nepasisiūlydami jiems padėti. Smuklė kaip ir vi- 
sada tokių metu buvo uždaryta. 

— Kas tai? — staiga šūktelėjo vienas valtininkų.— Ty- 
liau, eik šalin! — kažkas, stovintis šalia manęs, sutram- 
dė lojantį šunį. Garsas vėl pasikartojo, bet šį kartą nuo 
Čertsio pusės: duslus dundesys — patrankos šūvis. 

Mūšis prasidėjo. Anapus upės, į dešinę nuo mūsų, už- 
maskuotos tarp medžių baterijos įsijungė į bendrą chorą, 
sunkiai dunksėdamos viena paskui kitą. Suklykė moteris. 
Visi sustojo kaip nudiegti ir sužiuro į tą pusę, kur vyko 
„artimos, bet nematomos kautynės. Lygiose pievose nieko 
nebuvo matyti, išskyrus ramiai besiganančias karves ir 
sidabralapius gluosnius, nejudančius karštos saulės spin- 
duliuose, 

— Kareiviai juos sulaikys,— neryžtingai pareiškė mo- 
teris šalia manęs. Viršum miško pasirodė dūmeliai, 

ir staiga mes pamatėme —toli aukštupio link — dū- 
mų kamuolį, pakilusį aukštyn ir pakibusį ore. Ir tučtuo- 
jau žemė po mūsų kojomis susiūbavo ir kurtinantis spro- 
gimas sudrebino orą; gretimuose namuose išbyrėjo stik- 
lai. Visi mes apstulbome. 

— Antai jie! — sušuko kažkoks vyras su mėlynų ner- 
tiniu. 

— Antai! Matote? Antai jie! 

Vienas paskui kitą bematant pasirodė marsiečiai — 
vienas, du, trys, keturi — toli. toli, ties jaunų miškeliu už 
Čertsio pievų. Iš pradžių jie atrodė kaip mažos figūrėlės 
su gobtuvais ir judėjo tarytum ant ratų, bet paukščių grei- 
tumu. 

Jie skubiai žengė žemyn prie upės. Iš kairės prie mūsų 
artinosi penktasis. Jų šarvai blizgėjo saulėje; artėdami 
jie tolydžio darėsi vis didesni. Tolimiausias jų kairiame 
sparne aukštai iškėlė didelę dėžę, ir siaubingas šiluminis 
spindulys, kurį aš jau mačiau penktadienio naktį, švys- 
telėjo Čertsio link ir smogė miestui. 

Pamačiusi tas keistas greit judančias pabaisas, minia 
prie upės sustingo iš siaubo. Nė šūksnių, nė garsų — mir- 
tina tyla. Paskui duslios pašnibždos — minia sujuda ir 
pliuškėdama brenda į vandenį. Kažkoks žmogus buvo toks 
suglumęs, jog užmiršo nusimesti naštą nuo pečių ir pasi- 
sukdamas taip trenkė man savo lagamino kampu, kad vos 
neišvirtau. Kažkokia moteris stumtelėjo mane ir šoko bėg- 
ti. Aš taip pat bėgau kartu su visais, nors ir nepraradau 
galvos. Galvojau apie baisųjį šiluminį spindulį. Nerti į 
vandenį! Visų geriausia! 

— Nerkite į vandenį! — šaukiau aš, bet niekas manęs 
neklausė. 

Pasisukau ir, pabėgėjęs nuožulniu upės krantu žemyn, 
tiesiog prieš artėjantį marsietį, šokau į vandenį. Kiti pa- 
sekė mano pavyzdžiu. Akmenys po kojomis buvo slidūs 
nuo dumblo, o upė tokia sekli, kad nubėgus bent dvide- 
šimt pėdų, vanduo siekė vos iki juostos. Kai marsietis pa- 
sirodė viršum mano galvos maždaug už kokių dvieių šim- 
tų jardų, išsitiesęs nėriau į vandenį. Mano ausyse tar- 
tum griaustinio dundesys pliaukšėjo vanduo — tai žmonės 
iš valčių šokinėjo į vandenį. Kiti, skubiai išlipe iš vaičių, 
abipus upės kopė į krantą. 

Bet marsietis tiek tekreipė dėmesio į besiblaškančius 
žmones, kiek mes kreipiume į knibždantį skruzdėlyną, kai 
jį užmini koja. Kai užtroškęs pakėliau galvą iš vandens, 
marsiečio metalinis gaubtas buvo nukreiptas į baterijas, 
kurios vis dar tebešaudė į upę; priartėjęs jis mostelėjo 
kažkuo, matyt, šiluminio spindulio generatorium. 

Kitą akimirką jis jau stovėjo ant kranto ir žengė į 
upės vidurį. Jo priešakinių kojų keliai atsirėmė į kitą 
krantą. Dar akimirka —ir jis pakilo visu ūgiu jau prie 
pat Šepertono kaimo. Tuoj šeši pabūklai — apie jų buvi- 
mą niekas nežinojo dešiniajame krante, nes jie buvo pa- 
slėpti kaimo gale, — paleido salvę. Nuo baisaus trenks- 
mo mano širdis ėmė padūkusiai plakti. Pabaisa jau kilstelėjo 
šiluminio spindulio kamerą, ir tuo metu pirmas svie- 
dinys sprogo per šešis jardus viršum jos gaubto. Aš nuste- 
bęs sušukau. Užmiršau kitus keturis marsiečius: visą sa- 
vo dėmesį sutelkiau į tai, kas dėjosi čia pat. Beveik kar- 
tu su pirmuoju sprogo dar du sviediniai; gaubtas trūktelėjo 
į šalį, bet nespėjo pasisukti, ir ketvirtasis sviedinys 
trenkė marsiečiui tiesiai į veidą. Gaubtas sprogo ir ištiško 
į keliolika raudonos mėsos ir blizgančio metalo gabalų. 

— Pataikė! — sušukau nesavu balsu. 

Suklykė ir žmonės, stovintys aplinkui. Džiaugsmo pa- 
gautas, buvau beiššokąs iš vandens. 

Galvos netekęs milžinas susvyravo kaip girtas, bet ne- 
pargriuvo, kažkokiu stebuklu išlaikydamas pusiausvyrą. 
Niekieno nevaldomas, su aukštai iškelta kamera, iš ku- 
rios sklido šiluminis spindulys, jis greit, nors netvirtai, 
nužingsniavo per Šepertoną. Jo gyvosios smegenys — 
marsietis po gaubtu — buvo sudraskytos gabalais, ir dabar 
pabaisa virto akla naikinimo mašina. Ji žengė tiesia kryp- 
timi, užkliudė Šepertono bažnyčios varpinę ir, tarsi ta- 
ranas ją sutraiškiusi, pasviro į šoną, suklupo ir su trenks- 
mu griuvo į upę. 

Orą sukrėtė baisus sprogimas, ir aukštai į dangų iški- 
lo vandens, garų, purvo ir metalo viesulas. Kai tik šilu- 
minio spindulio kamera pasinėrė į vandenį, vanduo ėmė 
virsti garais. Tą pačią akimirką prieš srovę nuvilnijo 
didžiulė verdanti banga. Aš mačiau, kaip žmonės stengėsi 
išlipti į krantą, ir girdėjau jų klyksmą, kurį nustelbė kun- 
kuliuojančio vandens šniokštimas ir marsiečio griuvimo 
bildesys. 

Nekreipdamas dėmesio į karštį, užmiršęs pavojų, nu- 
plaukiau per siaučiančią upę, nustumdamas į šalį kažkokį 
juodai apsirengusį žmogų, ir pasiekiau upės vingį. Ant 
bangų suposi kelios tuščios valtys. Toliau, pasroviui, sker- 

sai upės gulėjo pargriuvęs marsietis, beveik visas apsem- 
tas vandens. Tiršti garo debesys kilo viršum marsiečio 
kritimo vietos, ir pro juos aš įžiūrėjau milžiniškus par- 
blokštos pabaisos sąnarius, pro kuriuos tryško dumblo 
ir putų fontanai. Čiuptuvai mosavo ir daužėsi lyg rankos, 
ir jeigu tie judesiai nebūtų betiksliai, galėtum pamanyti, 
kad kažkokia sužeista būtybė grumiasi vandenyje dėl sa- 
vo gyvybės. Iš mašinos šniokšdamas veržėsi rausvai IU- 
das skystis. 

Nuo to reginio mano dėmesį atitraukė baisus staugi- 
mas, panašūs į garo sirenų kauksmą. Prie kelto, įbridęs 
iki kelių į vandenį, stovėjo žmogus ir kažką men šaukė, 
rodydamas pirštu, bet aš negalėjau suprasti jo žodžių. 
Apsidairęs pamačiau kitus marsiečius, milžiniškais žings- 
niais besiartinančius nuo Čertsio pusės prie upės kranto. 
Šepertone vėl prabilo patrankos, bet šį kartą nesėkmin- 
gai. 

Skubiai nėriau į vandenį ir, sulaikęs kvapą, plaukiau, 
kol užteko jėgų. Vanduo kunkuliavo ir darėsi vis karštes- 
nis, 

Kai valandėlei išnirau atgauti kvapo ir nuo akių nu- 
bloškiau plaukus, tai pamačiau, kad aplinkui baltais ka- 
muoliais kyla garai, slepią marsiečius. Ūžesys mane tie- 
siog apkurtino. Paskui pamačiau pilkus milžinus, kurie 
pro miglą atrodė dar didesni. Jie nuėjo pro šalį, ir du iš jų 
pasilenkė prie putojančių ir besiblaškančių savo draugo 
palaikų. 

Trečias ir ketvirtas taip pat sustojo, vienas — už dvie- 
jų šimtų jardų, kitas — arčiau prie Leilhemo. Šiluminio 
spindulio generatoriai buvo aukštai iškelti, ir spinduliai 
šnypšdami švysčiojo visomis kryptimis. 

Ore aidėjo kurtinantis garsų chaosas: veriantis mar- 
siečių staugimas, griūvančių namų bildėjimas, liepsnos 
apgaubtų medžių, tvorų, daržinių tratėjimas, ugnies ūže- 
sys ir šnypštimas. Tiršti, juodi dūmai kilo aukštyn ir mišo 
su upės garais. Šiluminiam spinduliui nuslydus per Vei- 
bridžą, sublykčiojo balti šviesos pliūpsniai ir tuojau ėmė 
šokinėti rūkstantys liepsnos liežuviai. Artimiausieji na- 
mai vis dar nebuvo paliesti, jie laukė savo likimo paniurę, 
išblyškę, apsupti garų. 

Valandėlę stovėjau iki krūtinės beveik verdančiame 
vandenyje, suglumęs, netekęs vilties išsigelbėti. Pro garus 
mačiau, kaip žmonės lipa iš vandens, kabindamiesi už nen- 
drių lyg varlės, šokinėjančios po žolę; kiti, siaubo apimti, 
blaškėsi po krantą. 

Staiga balti šiluminio spindulio pluoštai ėmė artėti 
prie manęs. Jiems prisilietus, griuvo liepsnose paskendę 
namai; medžiai garsiai traškėdami virto ugnies stulpais. 
Spindulys lyžtelėjo pakrantės taką, nušluodamas besiblaš- 
kančius žmones, ir pagaliau nusileido iki vandens, apie 
penkiasdešimt jardų nuo tos vietos, kur aš stovėjau. Pas- 
kui peršoko į kitą krantą, Šepertono link, ir vanduo po 
juo užvirė ir ėmė garuoti. Aš puoliau prie kranto, 

Kitą akimirką mane užgriuvo didžiulė beveik verdanti 
banga. Garsiai suklikau ir beveik apakintas, smarkiai nu- 
šutintas, nebetverdamas iš skausmo, ėmiau kapstytis į 
krantą. Jei būčiau paslydęs — viskas būtų buvę baigta. 
Visiškai nusikamavęs, griuvau marsiečių akivaizdoje ant 
plačios smėlėtos seklumos, ties Vejaus ir Temzės santa- 
ka. Neabejojau, kad esu jau žuvęs. 

Atsimenu kaip per sapną marsiečio koją, žengiančią 
per dvidešimt jardų nuo mano galvos, grimztančią smėlyje 
ir vėl išnyrančią į viršų; paskui, po ilgos ir varginančios 
pertraukos, pamačiau, kaip keturi marsiečiai nusinešė sa- 
vo draugo palaikus; jie žengė čia aiškiai matomi, čia 
dengiami dūmų, kurie driekėsi viršum upės ir pievų, Pas- 
kui, labai lėtai, pradėjau suprasti, kad tik per stebuklą iš- 
vengiau pražūties. 


XIII skyrius 
SUSITIKIMAS SU VIKARU 


Taip netikėtai patyrę savo kailiu Žemės pabūklų galią, 
marsiečiai pasitraukė į savo pirmąsias pozicijas Horzelio 
dykvietėje. Jie skubėjo nusinešti sviedinių sudraskyto sa- 
vo draugo palaikus ir todėl nekreipė dėmesio į tokius pasi- 
gailėjimo vertus bėglius kaip aš. Jeigu jie būtų jį metę 
ir žygiavę toliau, tai savo kelyje nebūtų sutikę jokio pasi- 

priešinimo, nebent tik kelias dvylikos svarų patrankų ba- 
terijas, ir, žinoma, būtų pasiekę Londoną anksčiau, negu 
ji pasiektų žinia apie jų artėjimą. Jų antpuolis būtų buvęs 
toks pat staigus, pražūtingas ir baisus kaip ir žemės dreė- 
bėjimas, prieš šimtą metų sugriovęs Lisabonos miestą, 

Tačiau jiems nebuvo ko skubėti. Kas dvidešimt ketu- 
rios valandos iš tarpplanetinės erdvės jiems buvo siunčiami 
pastiprinimai, iš ten nukrisdavo po vieną cilindrą. Bet ka- 
rinė ir jūrinė vyresnybė taip pat karštligiškai skubėjo pa- 
siruošti, pagaliau įvertinusios priešo jėgas. Kas minutė 
buvo pastatomas naujas pabūklas. Dar neatėjo prieblan- 
da, o jau iš kiekvieno krūmo, iš kiekvieno vasarnamio 
ties Ričmondo ir Kingstono kalvomis kyšojo užmaskuotas 
juodas patrankos vamzdis. Aplink marsiečių stovyklą 
Horzelio dykvietėje, visame nudegusiame ir sunaikintame 
beveik dvidešimties kvadratinių mylių plote, tarp griuvė- 
sių ir pelenų, po juodais apdegusių pušų stuobriais šliau- 
žiojo pasiaukoję sekliai su heliografais, pasirengę tučtuo- 
jau įspėti artileriją apie artėjančius marsiečius. Bet mar- 
siečiai jau suprato, kokia galinga mūsų artilerija ir koks 
pavojingas yra priartėjęs žmogus: kiekvienas, išdrįsęs 
prieiti prie jų cilindro arčiau kaip per mylią, būtų užmo- 
kėjęs už tai savo gyvybe. 

Gigantai visą dienos metą, matyt, nešiojo krovinius iš 
antrojo ir trečiojo cilindrų — anirasis nukrito prie Adls- 
tono, trečiasis — prie Pirfordo, netoli marsiečių duobės 
Horzelio dykvietėje. Tarp pajuodavusių šilojų ir sugriautų 
pastatų vienas marsietis stovėjo sargyboje. Kiti iš savo 
izaro mašinų sulipo į duobę. Jie uoliai darbavosi iki išnak- 
tų, ir iš duobės veržėsi tirštų žalių dūmų kamuoliai, ma- 
iomi nuo Meroų kalvų ir net, kaip Žmonės pasakoja, iš 
Benstedo bei Epsomo. 

Koi marsiečiai užpakalyje manes ruošėsi naujam puo- 
limui, o priekyje žmonija rengė jiems atkirtį, aš per dide- 
lį vargą ir kančias iš Veibridžo degėsių keliavau į Lon- 
doną. 

Pamatęs pasroviui plaukiančią tuščią valiį, nusimečiau 
didumą savo permirkusių drabužių, priplaukiau prie įos 
ir šitaip pasprukau iš sunaikinto rajono. Valtyje irklų ne- 
buvo. Kiek galėdamas yriausi apdegintomis rankomis ir 

labai iš lėto artėjau prie Holifordo bei Voltono, nuolat 
dėl nesuprantamų priežasčių. baimingai dairydamasis at- 
gal. Pasirinkau vandens kelią, nes ant vandens ir buvo 
lengviausia išsigelbėti, susitikus su marsiečiais. 

Karštas vanduo, užviręs kritus marsiečiui, tekėjo pa- 
sroviui, ir todėl beveik per mylią abu krantus dengė 
garai. Kartą vis dėlto pastebėjau keletą tamsių figūrų, bė- 
gančių per pievą tolyn nuo Veibridžo. Holifordas atrodė 
išmiręs, pakrantėje degė keli namai. Buvo keista matyti 
ramų ir visiškai tuščią kaimą po karšto žydro dangaus 
skliautais, apsuptą aukštyn kylančių liepsnos liežuvių ir 
kamuoliais virstančių dūmų. Pirmą kartą mačiau gaisrą 
be žmonių minios. Sausos nendrės paupyje rūko ir spra- 
gėjo, ir ugnis lėtai slinko prie atokiau sukrauto šieno ku- 
petų. | 

Visiškai nusikamavęs, ilgai plaukiau pavandeniui. Net 
ant vandens buvo labai karšta. Tačiau baimė buvo stip- 
resnė už nuovargį, ir aš vėl ėmiau irtis rankomis, Saulė 
svilino mano nuogą nugarą. Pagaliau, kai už posūkio pa- 
sirodė Voltono tiltas, nuovargis įveikė baime, ir aš, prisiy- 
Tęs prie Midlsekso seklumos, visiškai netekęs jėgų, susmu- 
kau ant žolės. Buvo apie ketvirtą ar penktą valandą. Pas- 
kui atsikėliau, nuėjau bent pusę mylios ir, nieko nesuti- 
kęs, vėl išsitiesiau gyvatvorės pavėsyje. Mane kamavo 
troškulys, ir gailėjausi neatsigėręs upėje. Keistas dalykas, . 
bet man kažkodė! buvo pikta ant savo žmonos. Buvau 
labai suirzęs, kad įokiu būdų negalėjau pasiekti Leder- 
hedo. 

Nebeaisimenu, kaip atsirado vikaras — matyt, buvau 
užsnūdęs. Jis sėdėjo šalia manęs; suodinais marškiniais, 
pakėlęs aukštyn švariai nuskustą veidą, jis, neatitraukda- 
mas akių, žiūrėjo į lengvučius debesis, slenkančius padan- 
gėje. Dangus buvo, kaip sakoma, nuklotas ėriukų vilno- 
mis — lengvais plunksniniais debesėliais, šiek tiek nuskaid- 
rintais vidurvasario saulėlydžio. 

Kilstelėjau galvą, ir jis skubiai atsigręžė į mane. 

—- Gal turite vandens?— paklausiau aš. 

Jis papurtė galvą. į 

— Jūs ištisą valandą vis prašote vandens, — tarė jis. 

Valandėlę tylėjome, žiūrėdami vienas į kitą. Matyt, aš 

pasirodžiau jam keistas: beveik nuogas—- drabužių tebu- 
«o likusios kiaurai permirkusios kelnės ir kojinės, — rau- 
Aonas nuo apdegimų, pajuodavusiu nuo dūmų veidu ir 
sprandu. Jo veidas buvo suglebęs, smakras atsikišęs, plau- 
kai lininėmis garbanomis užkritę žemą kaktą, didelės švie- 
siai žydros akys žiūrėjo įdėmiai ir liūdnai. Jis kalbėjo 
pakrikai, įsmeigęs akis į tuščią erdvę. 

— Kas gi čia dedasi? — paklausė jis.— Ką visa tai 
zeiškia? 

Aš pažiūrėjau į jį ir nieko neatsakiau. 

Jis ištiesė baltą laibą ranką ir gailiai prašneko: 

— Kaipgi tat galėjo atsitikti? Kuo mes nusikaltome? 
Baigęs rytmetines pamaldas, išėjau pasivaikščioti, norė- 
damas atsigaivinti ir pasiruošti pamokslui, ir staiga — Ug- 
mis, žemės drebėjimas, mirtis! Sodoma ir Gomora! Žuvo 
«isi mūsų darbai... Kas gi jie, lie marsiečiai? 

— O kas mes esame? — atsakiau kosčiodamas. 

Jis apkabino kelius ir vėl atsigręžė į mane. Valandėlę 
tylėjo, žiūrėdamas man į veidą. 

— Vaikštinėjau, norėdamas atsigaivinti — tarė jis.— Ir 
staiga ugnis, žemės drebėjimas, mirtis! 

Jis vėl nutilo. Jo pasmakrė beveik lietė kelius. Paskui 
jis vėl prašneko, mosuodamas ranka: 

— Visi darbai... visos šventadienio mokyklos... Kuo 
gi mes nusikaltome? Kuo nusikalto Veibridžas? Viskas 
žuvo, viskas sugriauta. Bažnyčia! Vos prieš trejetą metų 
ją naujai atstatėme,—ir ji dingo! Nušluota nuo žemės 
paviršiaus! Už ką? 

Vėl pauzė. Ir vėl jis prabilo kaip pamišėlis: 

— Dūmai iš bažnyčios gaisravietės amžinai kils į dan- 
gų! — sušuko jis. 

Jo akys žėrėjo, plonas pirštas rodė Veibridžo link. 

Aš pradėjau suprasti, kad jis beprotis, Baisi tragedija, 
kurią patyrė, — matyt, jis bus pabėgęs iš Veibridžo,— su- 
maišė jam protą. 

— Ar toli iš čia į Sanberį? — paklausiau kiek galėda- 
mas ramiau. 

— Kas gi mums beliko daryti? — tarė jis— Nejaugi 
tų pragaro būtybių yra visur? Nejaugi žemė atiduota jų 
valdžion? 


201 


— Ar toli iš čia į Sanberį? 

— Juk dar tik šįryt aš laikiau rytmetines pamaldas. . . 

— Aplinkybės pasikeitė — ramiu baisų tariau jam.— 
Nenusiminkite., Dar yra vilties. 

— Vilties! 

— Taip, yra vilties, nepaisant visų baisybių! 

Ėmiau dėstyti jam savo nuomonę dėl mūsų būklės. Iš 
pradžių jis klausėsi susidomėjęs, bet greit vėl pos 
abejingas ir nusigręžė: 

— Tai yra galo pradžia, — nutraukė jis mane.— Galas. 
Baisiojo teismo diena. Žmonės maldaus kalnus ir uolas, 
kad juos užgriūtų ir paslėptų nuo veido to, kuris sėdi 
soste. 

Jo žodžiai patvirtino mano spėliojimus. Atsistojau ir 
padėjau ranką ant jo peties. 

— Būkite vyras,— tariau,— jūs tiesiog netekote  gal- 
vos, Kas iš tokio tikėjimo, jeigu jis negali atsispirti ne- 
laimei? Pagalvokite, kiek kartų žmonijos istorijoje atsiti- 
ko žemės drebėjimai, tvanai, karai ir ugnikalnių išsiverži- 
mai. Ar jūs manote, kad dievas turėtų padaryti išimti Vei- 
bridžui? Juk dievas nėra draudimo agentas. 

Jis klausėsi tylėdamas. 

— Bet kaip mes galėtume išsigelbėti? — staiga paklau- 
sė jis.— Jie nepažeidžiami, jie negailestingi... 

— O gal ir ne taip yre,— atsakiau aš.— Ir juo jie yra 
galingesni, juo mes turime būti protingesni bei apdairesni. 
Prieš tris valandas vienas jų buvo užmuštas. .. 

— Užmuštas! — sušuko jis, žiūrėdamas į mane.— Argi 
gali būti užmuštas viešpaties pasiuntinys? 

— Aš pats mačiau, — kalbėjau toliau — Mes esame pa- 
tekę į patį kovos sūkurį, štai ir viskas. 

— O kas ten blykčioja danguje? — staiga paklausė jis. 

Paaiškinau jam, kad tai yra heliografo signalai ir kad 
jie reiškia pagalbą, kurią mums siunčia žmonės. 

— Mes esame kaip tik pačiame sūkuryje, nors čia ir 
atrodo ramu. Blykčiojimas danguje reiškia, kad artėja 
audra. Ten antai yra marsiečiai, o Londono kryptimi, ten, 
(ur kyla kalvos virš Ričmondo ir Kingstono miestų, me- 
džių priedangoje kasamos tranšėjos ir tvirtinamos patran- 
kos. Marsiečiai, matyt, vėl eis tuo keliu... 

Dar nespėjus man baigti, jis pašoko ir rankos mostu 
sustabdė mane. 

— Klausykite! — tarė jis. 

Anapus žemų kalvų kitame upės krante dusliai nuai- 
dėjo tolimi pabūklų šūviai ir kažkoks klaikus klyksmas. 
Paskui viskas nutilo. Visai arti mūsų per tvorą praskrido 
karkvabalis. Aukštai vakaruose, viršum Veibridžo ir Se- 
pertono dūmų, viršum puikaus saulėlydžio, švietė blyškus 
tekantis mėnulis. 

— Mums reikia eiti šituo taku į šiaurę, —tariau aš. 


XIV skyrius 
LONDONE 


Tuo metu, kai Vokinge nukrito pirmasis cilindras, ma- 
no jaunesnysis brolis buvo Londone. Jis buvo studentas 
medikas ir ruošėsi artėjantiems egzaminams. Iki šeštadie- 
nio jis nieko nežinojo apie marsiečių atvykimą. Rytiniai 
šeštadienio laikraščiai, papildydami ilgus specialius straips- 
nius apie Marsą, apie gyvybę jame ir panašiai, išspausdi- 
no trumpą, gana miglotą pranešimą, kad marsiečiai, išsi- 
gandę artėjančios minios, užmušė keletą žmonių kažkokiu 
areitai šaudančių pabūklu. Telegrama baigėsi tokiais žo- 
Ažiais: „Parodę savo galią, marsiečiai neišlindo iš duo- 
bės, kurion įkrito, ir, matyt, nepajėgia to padaryti. Reikia 
manyti, kad to priežastis — didesnė Žemės traukos jėga.“ 
Vedamieji straipsniai, stengdamiesi nuraminti gyventojus, 
ypač pabrėžė šitą argumentą. 

Žinoma, visi studentai, kurie ruošėsi biologijos egzami- 
nui Universiteto rūmuose,— tą dieną ten nuvyko ir mano 
brolis, — labai susidomėjo pranešimu, tačiau gatvėse ne- 
buvo matyti jokio ypatingesnio pagyvėjimo. Vakariniai 
laikraščiai išėjo su sensacingomis antraštėmis, bet pranešė 
tiktai, kad dykvietės link traukianti kariuomenė ir kad 
pušynuose tarp Vokingo ir Veibridžo kilęs gaisras. Aštun- 
tą valandą. „Sent Džeims gazet“ ekstra laidoje trumpai 
pranešė, kad sugadintas telegrafas. Buvo spėjama, kad li- 
niją sugadino griūvančios pušys. Tą naktį — naktį, kai aš 

važiavau į Lederhedą ir atgal, — dar nieko nebuvo žino- 
ma apie kautynes. 

Mano brolis nesijaudino dėl mūsų, nes žinojo iš laik- 
raščių, kad cilindras nukritęs mažiausiai už dviejų mylių 
nuo mūsų namų. Jis rengėsi važiuoti pas mane ir pasižiū- 
rėti, kaip jis sakė, pabaisų, kol jos dar nesunaikintos. Jis 
man telegrafavo ketvirtą valandą, o vakare nuėjo į miu- 
zikholą. Telegramos, žinoma, aš negavau. 

Londone naktį į sekmadienį taip pat siautė audra, ir 
mano brolis pasisamdęs vežiką nuvažiavo iki Vaterlo sto- 
ties. Perone, iš kurio paprastai dvylikią valandą išėina 
traukinys, jis sužinojo, kad tą naktį traukiniai kažkodė! 
iki Vokingo nenuvažiuoja. Kodėl — jis taip ir nesužinojo: 
net ir geležinkelio administracija neturėjo tikslių žinių. 
Stotyje nebuvo galima pastebėti jokio susijaudinimo; ad- 
ministracija spėliojo, kad įvykęs traukinių susidūrimas 
tarp Baiflito ir mazginės Vokingo stoties. Vakariniai trau- 
kiniai, paprastai eidavę per Vokingą, dabar ėjo aplinkiniu 
keliu pro Virdžinija Volierį arba pro Gildiordą. Geležin- 
kelio administracijai daug rūpesčių suteikė Sauthempitono 
ir Portsmuto Sekmadienio Lygos ekskursijos maršruto pa- 
keitimas. Vienas vakarinio laikraščio reporteris, palaikęs 
mano brolį geležinkelio tarnybos viršininku, į kurį brolis 
buvo truputį panašus, bandė gauti iš jo interviu. Beveik 
niekas, neišskiriant net geležinkelininkų, nesiejo traukinių 
susidūrimo su marsiečiais. 

Paskui aš skaičiau kažkokiame laikraštyje, jog esą 
jau sekmadienio rytą „visas Londonas buvo įelektrintas 
pranešimų iš Vokingo“. Iš tikrųjų nieko panašaus nebu- 
vo, Dauguma Londono gyventojų pirmą kartą išgirdo apie 
marsiečius tiktai pirmadienio rytą, kai kilo panika. Net 
ir tie, kurie skaitė laikraščius, ne iš karto suprato greito- 
mis paruoštą pranešimą. Dauguma londoniečių sekmadie- 
nio laikraščių neskaito. 

Be to, londoniečiai taip yra įsitikinę savo asmeniškų 
saugumu, o sensacinės antys laikraščiuose pasitaiko taip 
dažnai, kad niekas ypatingai nesusijaudino dėl šitokio 
pranešimo: 

„Vakar apie septintą valandą vakdro marsiečiai iš- 
lindo iš cilindrų ir, prisidengdami metalinių skydų šar- 

ais, ligi pamatų sunaikino Vokingo geležinkelio siotį, ša- 
šimais esančius namus ir vieną Kardigano pulko batalio- 
ną. Smulkmenų dar nežinoma. Prieš jų šarvus Maksimo 
kulkosvaidžiai buvo bejėgiai; lauko patrankos buvo iš- 
vestos iš rikiuotės. Į Čertsį pasiųsti skrajojantieji husa- 
tų būriai. Marsiečiai, atrodo, palengva slenka Čerisio dr 
Vindzoro link. Vakarinio Serėjaus gyventojai išsigandę. 
Kasami žemės įtvirtinimai, siekiant užkirsti kelią į Lon- 
doną.“ į 

Tai buvo išspausdinta laikraščio „San“ sekmadienio 
numeryje, o sąmojingas „Reteri' feljetonistas rašė, kad 
+isa tai panašu į paniką kaime, kuriame netikėtai išlakstė 
keliaujančio žvėryno žvėrys. 

Niekas Londone nežinojo, kokie yra tie šarvuotieji mar- 
siečiai. Kažkodėl atkakliai vyravo nuomonė, kad pabai- 
s0s esančios labai nerangios: „šliaužioja“, „vos tepavel- 
ka kojas" — tokie teigimai mirgėjo visuose pirmuose pra- 
mešimuose. Nė viena iš šių telegramų nebuvo atsiųsta ių, 
kurie matė įvykius. Sekmadienio laikraščiai spausdino 
ekstra laidas, vos tik gavę naujų žinių, arba net ir nieko 
nežinodami. Tiktai vakare laikraščiai gavo vyriausybės 
pranešimą, kad Voltono, Veibridžo ir visos apygardos gy- 
+entojai evakuojami į Londoną — daugiau nieko. 

Rytą brolis nuėjo į prieglaudos ligoninės bažnyčią, vis 
dar nieko nežinodamas, kas atsitiko praeitą naktį. Saky- 
damas pamokslą, pastorius užsiminė apie kažkokį įsibro- 
vimą; be to, buvo perskaityta speciali malda už taiką. Iš- 
ėjęs iš bažnyčios, brolis nusipirko „Referi" numerį. Nau- 
jienų sujaudintas, nuvyko į Vaterlo geležinkelio stoti su- 
žinoti, ar atstatytas geležinkelio susisiekimas. Gatvės, kaip 
ir kiekvieną šventadienį, buvo pagyvėjusios — omnibusai, 
karietos, dviratininkai, daug puošnios publikos. Niekas 
nebuvo per daug sujaudintas keistų naujienų, kurias rė- 
kavo laikraščių pardavėjai, Jeigu kas ir nerimo, tai ne dėl 
savęs, o dėl savo giminių užmiestyje. Geležinkelio stoty- 
je jis pirmą kartą išgirdo, kad į Vindzorą ir Čertsį trauki- 
niai nebeina. Nešikai jam papasakojo, kad rytą iš Čertsio 
ir Baiflito stočių buvo gautos kelios svarbios telegramos, 
et dabar telegrafas dėl kažkokių priežasčių neveikia, 

Brolis negalėjo iš jų gauti tikslesnių žinių. ,„Veibridžo apy- 
linkėje vyksta mūšis“, — štai viskas, ką jis iš jų sužinojo. 
Traukinių eismas buvo sutrikdytas. Perone stovėjo mi- 
nia, laukianti savo giminių ir pažįstamų iš pietvakarių. 
Kažkoks žilagalvis džentelmenas garsiai plūdo Pietvaka- 
rių geležinkelio bendrovę. . 

— Juos reikia pamokyti! — murmėjo jis. 

Atėjo vienas kitas traukinys iš Ričmondo, Patnio, King- 
stono su keleiviais, išvykstančiais šventės proga pasiirsty- 
ti valtimis. Jie papasakojo, kad šliuzai uždaryti ir kad įau- 
čiama panika. Mano brolis kalbėjosi su sportiškai apsiren-- 
gusiu jaunuoliu. 

— Daugybė žmonių važiuoja į Kingstoną ratais, ka- 
rietomis, kuo tiktai gali, su skryniomis, su visa manta,— 
pasakojo šis.— Jie važiuoja iš Molsio, Veibridžo, Volto- 
no ir pasakoja, kad apie Čertsį girdėti kanonada ir kad 
raiteliai jiems įsakę kuo skubiausiai pasišalinti, nes atslen- 
ką marsiečiai. Mes girdėjome šaudant iš pabūklų ties Hem- 
piton Kort geležinkelio stotimi, bet manėme, kad tai buvo 
griaustinis. Ką reiškia visa ta velniava? Juk marsiečiai 
negali išlįsti iš savo duobės, tiesa? 

Mano brolis į tai negalėjo nieko atsakyti. 

Kiek vėliau jis pastebėjo, kad kažkoks neaiškus neri- 
mas plinta ir tarp požeminio geležinkelio keleivių. Sek- 
madienio ekskursininkai kažkodėl ėmė anksčiau grįžti iš 
visų apylinkių, esančių pietvakariuose: iš Bernso, Vimb!- 
dono, Ričmondo parko, Kju ir kitų vietų. Bet niekas nega- 
lėjo pasakyti ką nors aiškesnio, išskyrus miglotus gandus. 
Visi keleiviai, grįžę iš galinės stoties, atrodė kažkuo su- 
sirūpinę. 

Apie penktą valandą stotyje susirinkusi minia labai 
nustebo, kad buvo paleisti traukiniai tarp pietryčių ir 
pietvakarių linijų, kurios iki šiol buvo uždarytos, ir kad 
pasirodė kariniai ešelonai ir platformos su sunkiais pa- 
būklais. Tai buvo pabūklai iš Vulvičo ir Čethemo, siun- 
čiami Kingstonui ginti. Publika juokavo su kareiviais: 
„Jie suės jus“, „Einam žvėrių tramdyti!“ ir taip toliau. 
Netrukus pasirodė policininkų būrys ir ėmė šalinti pub- 
liką iš stoties. Mano brolis vėl išėjo į gatvę. 

Bažnyčios varpai skambino vakarinėms pamaldoms, ir 
Gelbėjimo armijos merginų kolona giedodama nuėjo Va- 
terlo plentu. Ant tilto smalsuolių būrys žiūrėjo į keistas 
rudas putas, gumulais plaukiančias pavandeniui. Saulė 
leidosi, parlamento rūmų pastatas ir bokštas su laikrodžiu 
ryškiai skyrėsi tyro bei ramaus dangaus fone; auksinės 
dangaus varsos buvo išmargintos rausvai violetinėmis 
juostomis. Pasakojo, kad po tiltu paplaukęs žmogaus lavo- 
nas, Vienas iš minios — jis pasisakė esąs atsargos karei- 
vis — pranešė mano broliui, kad vakaruose jis pastebėjęs 
heliografo signalųs. 

Velingtono gatvėje brolis pamatė judrius laikraščių 
pardavėjus, kurie ką tik išbėgo iš Flito gatvės su dar drėg- 
nais laikraščiais, išmargintais stulbinančių antraščių. 

— Siaubinga katastrofa! — šaukė jie vienas per kitą, 
sklisdami Velingtono gatvėje — Mūšis prie Veibridžo! 
Smulkus aprašymas! Atkirtis marsiečiams! Londonas pa- 
vojuje! — Broliui teko sumokėti tris pensus už laikraščio 
numerį. | 

Tiktai dabar jis suprato, kokios baisios ir pavojingos 
buvo tos baidyklės. Jis sužinojo, kad tai ne šiaip būrelis 
menkų ir nerangių padarų, o protingos būtybės, vairuo- 
jančios didžiulius mechanizmus, kad jos gali greit ju- 
dėti iš vienos vietos į kitą ir savo kelyje naikinti viską 
ir kad jų nepajėgia sulaikyti toliausiai šaudančios patran- 
kos. 2 ES 

Jos buvo aprašinėjamos kaip „didžiulės, į vorus pana- 
šios mašinos, beveik šimto pėdų aukščio, galinčios judėti 
ekspreso greitumu ir svaidyti intensyvius šiluminius spin- 
dulius“. Aplink Horzelio dykvietę ir Vokingą, prie kelių 
į Londoną, buvo sustatytos užmaskuotos lauko pabūklų ba- 
terijos. Buvo pastebėtos penkios mašinos, einančios Temzės 
link; viena per laimingą atsitiktinumą buvo sunaikinta, Pa- 
prastai sviediniai nepasiekdavo tikslo, ir šiluminiai spindu- 
liai beregint sunaikindavo baterijas. Buvo minimi ir sunkūs 
nuostoliai, kuriuos patyrė kariuomenė; vis dėlto praneši- 
mų tonas buvo optimistiškas. 

Marsiečiai, girdi, vis dėlto atremti. Pasirodo, kad jie 
zali būti sužeidžiami, Jie pasitraukę į trikampį, kurį su- 

visų pusių apsupo žvalgai su heliografais. Iš Vindzoro, 
Portsmuto, Olderšoto ir Vulvičo ir net iš šiaurės skubiai 
gabenamos patrankos. Beje, iš Vulvičo atgabentos toli 
šaudančios devyniasdešimt penkių tonų patrankos. Iš viso 
pastatyta apie šimtas šešiasdešimt patrankų, skirtų dau- 
giausia Londonui ginti. Dar niekad Anglijoje nebuvo im- 
tasi tokių skubių priemonių ir niekad tokiu mastu nebuvo: 
koncentruojama kariuomenė. 

Visi cilindrai, kurie nukris vėliau, būsią naikinami ga- 
lingiausiais šrapneliniais sviediniais, kurie jau gaminami 
ir išsiuntinėjami. Padėtis, skelbė pranešimas, be abejo, 
yra rimta, tačiau gyventojai neturi pasiduoti panikai. Tie- 
sa, Marsiečiai yra siaubingi padarai, bet jų tėra vos apie 
dvidešimt prieš milijonus žmonių. 

Valdžia turėjo rimto pagrindo spėti, atsižvelgdama į 
cilindrų dydį, kad kiekviename iš jų tebuvo ne daugiau: 
kaip penki marsiečiai. Vadinas, jų negali būti daugiau 
kaip penkiolika. Be to, reikia manyti, kad vienas jau su- 
naikintas, o gal net ir daugiau. Gyventojai būsią laiku 
įspėti apie artėjantį pavojų ir būsią imtasi ypatingų prie- 
monių pietvakarinių priemiesčių gyventojų gyvybei ap- 
saugoti. Viso pranešimo gale valdžia tikino, kad Londo- 
nui nėra pavojaus, ir reiškė tvirtą viltį, kad *yLausybS 
nugalėsianti visus sunkumus. 

Šis tekstas buvo išspausdintas dar drėgname popie- 
riuje stambiomis raidėmis, be jokių komentarų. Įdomu bu- 
vo matyti, pasakojo brolis, kaip visa kita laikraščio me- 
džiaga buvo negailestingai sugrūsta ir apkarpyta, kad tik 
būtų vietos šitam pranešimui. 

Velingtono gatvėje ekstra laidą grobstyte išgrobstė, 
o Strende jau šūkavo ištisa laikraščių pardavėjų armija. 
Žmonės šokinėjo iš autobusų, norėdami nusipirkti laik- 
raštį. Pranešimas, matyt, sujaudino gyventojus. Strendo že- 
mėlapių parduotuvė atsidarė langinės, ir kažkoks Žžmo- 
gus, šventadieniškai apsirengęs, su citrinos spalvos pirš- 
tinėmis, stovėjo vitrinoje ir skubiai lipdė prie stiklo Serė- 
jaus žemėlapį. 

Eidamas Strendu Trafalgaro skvero link su laikraščiu 
rankoje, brolis susitiko keletą bėglių iš Vakarų Serėjaus. 
Vienas vyriškis važiavo kažkokiais ratais, panašiais į dar- 

žininko vežimėlį: tarp sukrautos mantos sėdėjo jo žmona 
ir du berniukai. Jis važiavo nuo Vestminsterio tilto, 0 pas- 
kui jį traukė šieninis vežimas; jame sėdėjo padoriai apsi- 
rengę penki ar šeši žmonės su lagaminais ir ryšūliais, Tų 
bėglių veidai buvo išbalę, jie labai skyrėsi nuo šventa- 
dieniškai išsipuošusių  omnibusų keleivių. Elegantiška 
publika kaišiojo galvas iš kebų ir nustebusi žiūrėjo į juos. 
Ties Trafalgaro skveru bėgliai neryžtingai sustojo, paskui 
Strendu pasuko į rytus. Su senoviškų dviračiu, kurio prie- 
kinis ratas buvo labai mažas, nuvažiavo žmogus darbiniais 
drabužiais. Jis buvo labai išsisuodinęs, išblyškusiu veidu. 

Mano brolis pasuko į Viktorijos gatvę ir čia susidūrė 
su kitu pabėgėlių būriu. Jam toptelėjo į galvą, ar tik ne- 
pavyks čia pamatyti ir mane. Jis atkreipė dėmesį į nepa- 
prastai didelį skaičių policininkų, tvarkančių eismą. Kai 
kurie pabėgėliai kalbėjosi su. omnibusų keleiviais. Vienas 
teigė pats matęs marsiečius. „Garo katilai ant kojūkų, 
sakau jums, ir žengia kaip žmonės." Dauguma bėglių ai- 
rodė susijaudinę ir suirzę. 

Viktorijos gatvės restoranai buvo pilni pabėgėlių. Prie 
visų kampų būriavosi žmonės, skaitė laikraščius, susijau- 
dinę kalbėjosi arba tylomis žiūrėjo į tuos nepaprastus sek- 
madienio svečius. Pabėgėlių vis daugėjo, ir vakarop, anot 
mano brolio, gatvės panėšėjo į Epsomo Aukštutinę gatvę 
derbio rungtynių metu. Mano brolis mėgino užšnekinti 
daugelį pabėgėlių, tikėdamasis ką nors sužinoti, bet jie 
beveik visi ne ką tegalėjo paaiškinti. 

Nė vienas jų negalėjo pasakyti nieko naujo apie Vo- 
kingą, tiktai vienas žmogus įtikinėjo, kad Vokingas jau 
praeitą naktį buvęs visiškai sunaikintas. 

— Aš esų iš Baiflito— tarė jis— Anksti rytą atidū- 
mė dviratininkas ir, užsukdamas į kiekvieną namą, pata- 
rinėjo visiems pasišalinti. Paskui atvyko kareiviai. Mes 
išėjome pasidairyti: pietų pusėje dūmų debesys, tiktai dū- 
mai—ir niekas iš ten neateina. Paskui išgirdome dun- 
dant pabūklus ties Čertsiu. Iš Veibridžo pasipylė žmonės. 
Aš uždariau savo namus ir taip pat išėjau su kitais. 

Minia murmėjo, žmonės plūdo valdžią, kad ji pasirodė 
esanti nepajėgi iš karto susidoroti su marsiečiais. 

Apie aštuntą valandą pietinėje Londono dalyje aiškiai 
buvo girdėti kanonada. Didžiosiose gatvėse ją nustelbė 
transporto triukšmas, bet, eidamas ramiais skersgatviais 
upės link, brolis gana aiškiai girdėjo dundant pabūklus. 

Apie antrą valandą jis ėjo nuo Vestminsterio atgal į 
savo butą prie Ridžent parko. Jis labai nerimo dėį ma- 
nęs, aiškiai suprasdamas, kokia rimta yra padėtis. Kaip 
mane šeštadienio naktį, taip ir jį pagavo karingumo dvasia. 
Jis galvojo apie tylias, parengtas patrankas, apie pabėgė- 
lių stovyklas, stengėsi įsivaizduoti „garinius katilus ant 
šimto pėdų aukščio kojūkų". 

Oksiordo gatvėje jis vėl sutiko vežimų su pabėgėliais; 
prie Merlbono plento dar daugiau; bet gandai plito taip 
lėtai, kad Ridžento gatvė ir Portlando plentas buvo, kaip 
visuomet, pilni šventadieniškai vaikštinėjančios publikos, 
nors kai kur žmonės rinkosi būreliais ir svarstė paskuti- 
niuosius įvykius. Ridžent parke, kaip įprasta, prie negausių 
dujinių žibintų vaikštinėjo tylios porelės. Naktis buvo tam- 
si ir rami, šiek tiek tvanki; pabūklai dundėjo sų perirau- 
komis; po vidurnakčio pietuose kažkas blykstelėjo, 

Brolis dar ir dar kartą skaitė laikraštį. Jis vis labiau 
nerimavo dėl manęs. Negalėdamas nusiraminti, po vaka- 
rienės vėl išėjo be tikslo bastytis po miestą. Paskui grįžo 
namo ir veltui siengėsi imtis savo paskaitų užrašų, Jis atsi- 
'gulė jau po vidurnakčio, bet nepraslinko nė pora valandų, 
ir jį pažadino beldimasis į duris, kojų trepsėjimas ant grin- 
dinio, tolimas būgnų tratėjimas ir varpų garsai. Lubose 
blykčiojo raudoni atspindžiai. Valandėlę jis gulėjo ir ne- 
galėjo suprasti, kas atsitiko. Ar jau išaušo, ar visi iš pro- 
to išsikraustė? Paskui jis pašoko iš lovos ir pribėgo prie 
lango. 

Jo kambarys buvo mansardoje; atidaręs langą, jis iš- 
girdo šūkaujant iš abiejų gatvės galų: kituose languose pa- 
sirodė užsimiegojusių, pusnuogių žmonių galvos. Vieni 
kitiems šūkavo ir kažko klausinėjo, „Jie ateina!" — šaukė 
policininkas, belsdamas į duris.— Artinasi marsiečiai!" — 
ir skubėjo prie kitų durų. 

Visose bažnyčiose netvarkingai skambino varpais, Iš 
kareivinių prie Olbenio gatvės pasigirdo būgnų tratėjimas 

ir trimito garsai. Kažkas trankė duris; tamsūs langai kita- 
pus gatvės sužibo gelsva šviesa. 

Gatve calvotrūkčiais pralėkė uždara karieta: ratų dar- 
desys pasigirdo už kampo, pavirto griausmingu bildesių 
po langais ir nutilo kažkur toldamas. Paskui karietą nu- 
iėkė pora kebų — tai buvo avangardas visos vežimų virti- 
nės, lekiančios Čok Farmo geležinkelio stoties link, kur 
specialūs šiaurės vakarų geležinkelio linijos traukiniai ėmė 
keleivius, užuot leidęsi žemyn į Justoną. 

Mano brolis ilgai žiūrėjo pro langą suglumęs ir apstu!- 
bes. Jis matė, kaip policininkai bėgo nuo vienų durų prie 
kitų, beldėsi ir skelbė vis tą pačią baisią naujieną. Staiga 
io kambario durys užpakalyje atsidarė ir į kambarį įžen- 
gė kaimynas, gyvenantis priešais jo kambarį. Jis buvo 
vienmarškinis, su kelnėmis ir šliurėmis, su nukarusiomis 
petnešomis, ištaršytais plaukais. 

— Kas per velniava? — paklausė jis — Gaisras? Kodėl 
toks sąmyšis? 

Abu pasilenkė per langą, stengdamiesi suprasti, ką šU- 
kauja policininkai, Iš šoninių gatvių pasipylė minia, bū- 
reliais stoviniuodama gatvių kampuose. 

— Kas atsitiko? — paklausė kaimynas. 

Mano brolis kažką jam atsakė ir skubiai ėmė rengtis, 
su kiekvienų velkamu daiktu pribėgdamas prie lango pasi- 
žiūrėti, kas dedasi gatvėje, Iš už kampo išniro laikraščių 
pardavėjai su nepaprastai ankstyvomis laidomis, visa gerk- 
le plyšaudami: 

— Londonui gresia pavojus užtrokšti! Kingstono ir Rič- 
mondo įtvirtinimai pralaužti! Kruvinas mūšis Temzės slė- 
nyje! 

Visur, apatinio aukšto butuose, gretimuose namuose, 
užpakalyje. Parko terasoje ir daugybėje kitų gatvių Meril- 
bono srityje; Vestborno parke ir Sent Pankrase, vakaruo- 
se ir šiaurėje — Kilberne, Sent Džons Vude ir Hempste- 
de; rytuose — Šordiče, Heiberne, Hagerstone ir Hokstone; 
visame didžiuliame Londono plote, nuo Iingo iki Ist- 
hemo žmonės trynėsi akis, atidarinėjo langus, žiūrėjo į 
gatvę, šūkavo beprasmiškus klausimus ir skubiai rengėsi. 
Gatvėmis siūbtelėjo pirmas artėjančios panikos šuoras. 

Miestą apėmė baimė. Londonas, ramiai sumigęs sekma- 
dienio vakare, pirmadienio rytą pabudo slegiamas mirtino 
pavojaus. 

Iš savo lango negalėdamas nieko sužinoti, brolis nu- 
lipo žemyn ir išėjo į gatvę. Viršum namų stogų Tausvėjo 
švintanti aušra. Minios pabėgėlių — pėsčių ir važiuotų — 
didėjo kas minutė. 

— Juodi dūmai! — girdėjo jis šūksnius.— Juodi dūmai! 

Buvo aišku, kad panika neišvengiamai apims visą mies- 
tą. Neryžtingai sustojęs prie savo namo durų, brolis su- 
stabdė laikraščių pardavėją ir nusipirko laikraštį. Pardavė- 
jas nubėgo toliau, imdamas po šilingą už numerį — įdo- 
mus pasipelnymo ir išgąsčio derinys. 

Laikraštyje brolis perskaitė slegiantį vyriausiojo vado 
pranešimą: i 

Marsiečiai raketomis skleidžia didžiulius juodų nuo- 
dingų garų debesis. Jie nuslopino mūsų artilerijos ugnį, 
sugriovė Ričmondą, Kingstoną ir Vimbldoną ir palengva 
slenka Londono link, viską pakeliui naikindami. Sulaikyti 
jų neįmanoma. Apsisaugoti nuo juodųjų dūmų tegalima 
tiktai kuo greičiau pasitraukiant iš miesto. 

Ir viskas. Bet ir to užteko. Visi didžiulio, šešių milijonų 
miesto gyventojai subruzdo, ėmė blaškytis, pasileido bėg- 
41. Visi veržėsi į šiaurę. 

— Juodi dūmai! — buvo girdėti šaukiant.— Ugnis! 

Skambino artimiausių bažnyčių varpai. Kažkieno ne- 
mikliai valdomas vežimas šūksnių ir keiksmų triukšme už- 
važiavo ant arklių girdomo lovio. Namų languose blyk- 
čiojo balkšvai geltona šviesa; prie kai kurių kebų dar te- 
bedegė naktiniai žibintai. O aukštai vis labiau ryškėjo 
aušra, giedra, skaisti, rami. 

Brolis girdėjo trepsint kojomis: kažkas bėgiojo po Kkam- 
barius ir ant laiptų. Jo šeimininkė išėjo į gatvę, pasku- 
bom užsimetusi peniuarą ir skarą; paskui ją išėjo josios 
vyras, kažką neaiškiai murmėdamas. 

Kai brolis pagaliau suprato, kas dedasi aplinkui, jis 
skubiai sugrįžo į savo kambarį, pasiėmė visus pinigus — 
apie dešimt svarų — įsidėjo i kišenę ir išėjo į gatvę. 


212 


—-——— — 


——-————— 


XV skyrius 
KAS ATSITIKO SERĖJUJE 


Kaip tik tuo metu, kai vikaras pradėjo su manim savo 
beprotišką kalbą prie gyvatvorės laukuose ties Hioliiordu, 
o brolis žiūrėjo į bėgančiųjų srautą, plūstantį Vestmins- 
terio tiltu, marsiečiai vėl pradėjo puolimą. Jei galima ti- 
kėti prieštaringais pasakojimais, tai dauguma marsiečių 
iki dešimtos valandos vakaro tūnojo duobėje Horzelio 
dykvietėje, dirbdami kažkokį skubų darbą, ir iš ten be 
perstogės pliūpsėjo žali dūmai. 

Nustatyta, kad trys marsiečiai iš ten išėjo apie aštun- 
tą valandą; lėtai ir atsargiai slinkdami per Baiilitą ir Pir- 
fordą Riplio ir Veibridžo link, jie netikėtai atsidūrė ties 
sargybinėmis baterijomis saulėlydžio apšviesto dangaus 
fone. Marsiečiai žygiavo ne gretomis, bet grandine, maž- 
daug pusantros mylios tarpais vienas nuo kito, Jie kalbė- 
josi stūgaudami, panašiai kaip sirenos. 

Tą staugimą ir pabūklų griaudimą prie Riplio ir Sent 
Džordžo kalvos mes ir girdėjome ties Aukštutiniuoju Holi- 
fordu, Artileristai prie Riplio — neprityrę savanoriai, kurių 
visai nevertėjo siųsti į tokią poziciją, — paleido tiktai vie- 
ną per ankstyva, nieko nekliudžiusią salvę ir, kas raitas, 
kas pėsčias, išbėgiojo po ištuštėjusį miestelį. Marsietis, 
čia žengdamas per pabūklus, čia atsargiai eidamas tarp 
jų ir net nepavartojęs šiluminio spindulio, paliko įuos 
užpakaly savęs, tad netikėtai užklupo ir sunaikino bate- 
rijas Peinshilo parke. 

Artileristai Sent Džordžo kalvoje pasirodė drąsesni ir 
labiau prityrę: pušų slepiami nuo artimiausio marsiečio 
akių, jie ramiai nutaikė savo pabūklus tarytum per para- 
dą ir, marsiečiams prisiartinus per tūkstantį jardų, paleido 
salvę. 

Aplink marsietį sproginėjo šoviniai. Jis žengė keletą 
žingsnių, susverdėjo ir griuvo. Visi sušuko iš džiaugsmo. 
Artileristai skubiai vėl užtaisė pabūklus. Pargriuvęs mar- 
sietis sustaugė tęsiamu balsu, ir tučtuojau viršum medžių 
pietuose pasirodė antras žvilgąs milžinas, Matyt, sviedi- 
nys sutraiškė vieną jo koją. Antra salvė nuėjo veltui. 


213 


Sviediniai pralėkė viršum pargriuvusio marsiečio ir nukri- 
to ant žemės. Ir tučtuojau du kiti jo draugai pakėlė šilu- 
minio spindulio kamerą, nukreipdami ją į bateriją. Svie- 
diniai sprogo, pušys užsidegė, iš pasileidusių bėgti karių 
liko gyvi tiktai keletas vyrų. 

Marsiečiai sustojo ir ėmė tartis. Žvalgai pranešė, kad 
jie nejudėdami stovėjo apie pusę valandos. Pargriuvęs 
marsietis nerangiai iššliaužė iš savo gaubto — rudas iš- 
pampėlis, iš tolo panašus į grybo ataugą — ir ėmė taisyti 
savo trikoji. Apie devintą valandą jis baigė savo darbą, 
ir viršum miško vėl iškilo jo gaubtas. 

Dešimtos valandos pradžioje prie tų trijų sargybinių 
prisidėjo dar keturi marsiečiai, apsiginklavę didžiuliais 
juodais vamzdžiais. Tokie pat vamzdžiai buvo įteikti ir 
kiekvienam iš trijų pirmųjų marsiečių. Paskui visi septy- 
ni išsirikiavo grandine lygiais tarpais vienas nuo kito, 
kreiva linija tarp Sent Džordžo kalvos Veibridžo ir Sendo 
kaimų, į pietvakarius nuo Riplio 

Vos tik įiems pradėjus Švdiuoti nuo kalvos aukštyn 
išlėkė keliolika signalinių raketų, įspėjančių baterijas prie 


Ditono ir Ešero, Tuo pat metu keturios kovinės mašinos, 


taip pat aprūpintos vamzdžiais, persikėlė per upę, ir dvi 
iš jų iškilo prieš mane ir vikarą, kai mudu, pailsę ir iš- 
vargę, skubiai ėjome kelių i šiaurę nuo Holifordo. Mums 
atrodė, kad jie žengia viršum debesų, nes pieniškas rū- 
kas dengė laukus ir beveik trečdalį jų ūgio. 

Juos pamaięs, vikaras sušuko duslių balsų ir pasileido 
bėgti, Žinodamas, kad bėgti nuo marsiečių yra bergždžias 
darbas, aš pasukau į šalį ir per rasotus erškėtkrūmius bei 
«dilsynus nušliaužiau į platų pakelės griovį. Vikaras atsi- 
srežė, pamatė, ką aš darau, ir pribėgo prie manęs. 

Dų marsiečiai sustojo; arčiau stovintysis buvo nusigrę- 
žęs į Sanberį; antrasis dunksojo kaip pilka beformė masė 
prie Steino, ir viršum jo švietė vakarinė žvaigždė. 

Marsiečių staugimas nutilo, ir kiekvienas jų tyliai sto- 
vėjo savo vietoje didžiuliu pusračiu, apgaubusių duobes 
sų cilindrais. Tarp to pusračio galų galėjo būti apie dvy- 
lika mylių. Dar nė karto nuo to laiko, kai išrastas para- 
kas, kautynės neprasidėjo taip tyliai. Iš Riplio buvo gali- 
ma matyti tai, ką matėme ir mudu: tirštėjančioje tam- 

soje, kurią skaidrino blyškios žvaigždės, mėnulis ir saulė-- 
lydžio atspindžiai bei rausva pašvaistė viršum Sent Džor- 
džo kalvos ir Peinshilo miškų, tebuvo matyti vien tik mar- 
siečių siluetai. 

Bet visur prieš puolančius marsiečius — prie Steino, 
Haunslou, Ditono, Ešero, Okhemo, už kalvų ir miškų į 
pietus nuo upės ir už lygių vešlių pievų į šiaurę nuo jos, 
už medžių bei namų — visur buvo pristatyta pabūklų. 
Aukštai sproginėjo signalinės raketos, ir jų kibirkštys bi- 
ro ir geso nakties tamsoje. Baterijos karštligiškai ruošėsi 
kautynėms. Vos tik marsiečiai peržengtų ugnies liniją, 
visi tie neiudą žmonių siluetai, visos tos patrankos, blyk- 
sinčios ankstyvoje vakaro prieblandoje, bematant pradė-- 
tų Mūšį. 

Nėra abejonės, kad tūkstančiai budinčių žmonių gal-- 
vojo panašiai kaip ir aš — ar marsiečiai mus supranta? Ar 
jie suprato, kad mūsų yra milijonai ir kad mes esame 
organizuoti, drausmingi ir vieningi? Argi jiems mūsų šū- 
viai, netikėti sviedinių smūgiai bei atkaklus jų įtvirtini- 
mų apgulimas reiškia tą patį, ką mums piktas sukiršinto- 
avilio bičių puolimas? O gal jie svajoja mus visus sunai-. 
kinti? (Tuomet dar niekas nežinojo, kuo minta marsie- 
čiai) Šimtai tokių klausimų kilo mano galvoje, kol aš 
stebėjau sargyboje stovintį marsietį. Kartu galvojau ir 
apie tai, ar Londonas pasiruošęs įuos pasitikti? Ar iškas- 
tos duobės, ar pastatyti spastai? Ar pavyks juos privilioti: 
prie Haunslou parako fabrikų? Ar užteks londoniečiams- 
drąsos savo didžiulį miestą paversti nauja degančia Mas- 
kva? 

Pagaliau po begalinio, kaip mums atrodė, dairymosi 
ir šliaužiojimo, pažemiu nuaidėjo tolimos pabūklų salvės 
dundesys. Paskui — antra salvė, truputį arčiau, ir trečia. 
Tada arčiausiai nuo mūsų stovėjęs mMarsietis pakėlė savo 
vamzdį ir šovė iš jo, kaip iš patrankos, su tokiu trenksmu, 
kad žemė sudrebėjo. Marsietis prie Steino pasekė jo pa- 
vyzdžių. Iššovus nepasirodė nė ugnies, nė dūmų,— tiktai 
trenksmas. 

Mane taip sujaudino tie trenksmai vienas po kito, kad 
užmiršau pavojų bei savo apšutintas rankas ir užlipau 
ant tvoros pasižiūrėti, kas atsitiko prie: Sanberio, Vėl nu- 

aidėjo šūvis, ir didžiulis sviedinys nulėkė aukštai virš 
mano galvos Haunslou kryptimi. Aš tikėjausi pamatysiąs 
dūmus arba ugnį, arba kurį nors kitą jo naikinančios ga- 
lios ženklą, bet pamačiau tiktai tamsiai žydrą dangų su 
vieniša žvaigžde ir baltą rūką, plačiai nusidriekusį viršum 
žemės. Ir nė vieno sprogimo kitoje pusėje, nė vieno šūvio 
iš priešingos pusės. Viskas nutilo. Praslinko ilgoka sunki 
valandėlė. 

— Kas atsitiko? — paklausė vikaras. 

— Vienas dievas težino! — atsakiau jam. 

Šikšnosparnis tyliai pralėkė pro mus ir dingo tamsoje. 
Toli pasigirdo ir staiga nutilo neaiškus klyksmas. Vėl pa- 
žvelgiau į marsietį; paupiu jis greit slinko į rytus. 

Laukiau, kad tuoj tuoj į jį nukreips ugnį kuri nors už- 
maskuota baterija. Bet niekas nesudrumstė nakties ramy- 
bės. Marsiečio figūra mažėjo ir netrukus dingo rūke. Smal- 
sumo pagauti užlipome aukščiau. Ties Sanberių akiratį 
dengė kažkokia tamsi dėmė, lyg šviežiai supiltas konuso 
pavidalo pylimas. Už upės pastebėjome antrą tokį pakili- 
mą. Šios į pylimus panašios dėmės mudviem bežiūrint da- 
rėsi žemesnės, platėjo ir nyko. 

Pažvelgęs i šiaurę, ir ten pamačiau juodą, dulsvą kal- 
velę. 

Buvo nepaprastai tylu. Tiktai toli pietryčiuose tyloje 
ūkavo marsiečiai. Paskui oras vėl sudrebėjo nuo tolimo 
jų pabūklų gaudesio. Bet Žemės artilerija tylėjo. 

Tada mes negalėjome suprasti, kas ten darėsi. Vėliau 
sužinojau, ką reiškė tos pikta lemiančios, tamsoje nyks- 
tančios juodos krūvos, Kiekvienas marsietis iš savo pozici- 
jos mano jau minėtame didžiuliame pusrutulyje šaudė iš 
savo patrankos į kiekvieną kaivą, miškelį, namų grupę, į 
viską, kur galėjo slypėti mūsų patrankos, Vieni marsie- 
čiai išleido po vieną sviedinį, kiti po du, kaip, pavyzdžiui, 
tas, kurį mudu matėme. Marsietis prie Riplio, sako, palei- 
dęs ne mažiau kaip penkis sviedinius. Atsimušę į žemę, 
tie sviediniai suskildavo,— jie nesproginėjo—ir tučtuo- 
jau viršum jų iškildavo tirštų juodų garų debesis. Jis vė- 
liau pliuško, sudarydamas dujų kalvą, kuri lėtai sklaidė- 
si pažemiu. Tų dujų prisilietimas, jų nuodingų garų ikvė- 
pimas žudė visa, kas gyva. 

Tos dujos buvo sunkios, sunkesnės už pačius tirštuo- 
sius dūmus. Iš pradžių, smarkiai švystelėjusios aukštyn, vė- 
liau jos nusėsdavo ant žemės, užliedavo ją tarytum skystis, 
kuris, nutekėdamas nuo kalvų, sunkėsi į daubas bei išgrau- 
žas, visai panašiai kaip teka angliarūgštė, besiveržianti iš 
ugnikalnių plyšių. Susijungus dujoms su vandeniu, įvyk- 
davo kažkokia cheminė reakcija, ir vandens paviršius tuo- 
"jau apsitraukdavo putomis, kurios nykdavo labai lėtai. 
Tos nuodingos putos netirpo, todėl vandenį, pašalinus iš 
jo nuosėdas, buvo galima gerti, ir sveikatai jis nekenkė. 
Dujos nesiskleidė, kaip bet kurios kitos dujos. Jos kabo- 
jo sluoksniais, lėtai srūdamos nuokalnėmis, nesisklaidė 
nuo vėjo ir, beveik nesumišusios su rūkų bei atmosferos 
drėgme, nusileisdavo ant žemės kaip dulkės. Iki šiol mes 
nieko nežinome apie tų dujų sudėtį, nebent tik tiek, kad 
jas sudaro kažkoks naujas elementas, rodąs keturias lini- 
jas žydroje spektro dalyje. 

Tos juodos dujos taip greit krisdavo žemyn, kad pen- 
kiasdešimties pėdų aukštyje, ant stogų, viršutiniuose namų 
aukštuose, dideliuose medžiuose buvo galima nuo jų gel- 
bėtis. Tai pasitvirtino tą pačią naktį Kobheme ir Ditone. 

Žmogus, išsigelbėjęs Kobheme, pasakojo keistas smulk- 
menas apie žiedinį tų dujų tekėjimą. Jis žiūrėjo žemyn iš 
bažnyčios varpinės ir matė, kaip tirštoje it rašalas tamsoje 
tarytum vaiduokliai šmėkščiojo namai ir kaimai. Jis ištu- 
pėjo ten pusantros paros, pusgyvis iš nuovargio, bado ir 
karščio. Kalvota žemė po žydru dangum atrodė lyg ap- 
traukta juodu aksomu su kai kur išsikišusiais raudonais 
stogais bei žaliomis medžių viršūnėmis, skęstančiomis sau- 
lės spinduliuose; krūmai, vartai, klėtys ir namų sienos ait- 
rodė aptrauktos juodu šydu. 

Taip buvo Kobheme, kur juodos dujos nekliudomos 
nusėdo ant žemės. Šiaip marsiečiai. po to, kai dujos atlik- 
davo savo darbą, valydavo orą, leisdami į dujas garo sro- 
vę. 

Tą pati įie padarė ir su dujų debesim netoliese mūsų, 
mes tai matėme, žvaigždėms šviečiant, iš apleisto namo 
lango Aukštutiniame Holiforde, į kurį ką tik buvome su- 
grįžę. Mes matėme, kaip slidinėjo prožektoriai Ričmondo 
ir Kingstono kalvoje. Apie vienuoliktą valandą sužvangė- 

jo langų stiklai, ir mes išgirdome ten pastatytų sunkių 
apsiausties patrankų trenksmą. Apie ketvirtį valandos su 

šaudymas prie Hemptono ir Ditono; paskui blyškios pro- 
žektorių šviesos užgeso, ir jų vietoje „iškilo tamsiai rau- 
dona pašvaistė. 


Paskui nukrito ketvirtasis cilindras — skaidriai žalias 


meteoras — nukrito, kaip vėliau sužinojau, Bešio parke. 
Dar prieš pradedant šaudyti patrankoms prie Ričmondo ir 
Kingstono, kažkur pietvakariuose pasigirdo netvarkinga 
kanonada; turbūt patrankos šaudė aklai, kol juodos dujos 
sunaikino artileristus, 

Marsiečiai metodiškai, kaip žmonės, rūkantys dūmais 
vapsvų lizdą, skleidė tas troškinančias dujas Londono apy- 
linkėse. Pusračio galai palengva plito, kol pagaliau mar- 
siečiai sustojo tiesia linija nuo Heunelo iki Kumbio ir 
Moldeno. Ištisą naktį ėjo į priekį mirtį skleidžią vamzdžiai. 
Po to, kai vienas marsietis buvo prie Sent Džordžo kalvos 
parblokštas nuo trikojo, mūsų artilerijai nepavyko nė vie- 
no jų nukauti. Jie leido juodas dujas visur, kur tik gaą- 
lėjo būti užmaskuotos mūsų patrankos, 0 ten, kur jos sto- 
vėjo nepridengtos, jie naudojo šiluminį spindulį. | 

Vidurnaktį Ričmondo parko šlaituose degą medžiai ir 
viršum Kingstono kalvos pakibusi pašvaistė nušvietė juo- 
das dujas, kamuoliais pasklidusias po visą Temzės slėnį ir 
nusidriekusias ligi pat akiračio, kur vaikštinėjo du marsie- 
Čiai, leisdami į žemę šnypščiančio garo sroves, 

Tą naktį marsiečiai kažkodėl taupė šiluminį spindulį — 
gal dėl to, kad mažai teturėjo medžiagų jam gaminti, o 
gal todėl, kad nenorėjo visą šalį paversti dykuma ir sten- 
gėsi tiktai nuslopinti sutinkamą pasipriešinimą, Jei taip, 


asi 


tai jie, žinoma, darė pažangą. Naktis į pirmadienį buvo 


paskutinioji organizuoto pasipriešinimo naktis, Po to jau 
niekas nebedrįso stoti prieš juos, — bet koks pasipriešini- 
mas atrodė beviltiškas. Net torpedinių laivų bei minininkų 
igulos, atplaukusios į Temzės aukštupį, ginkluotos greit 
šaudančiomis patrankomis, atsisakė pasilikti upėje, sukėlė 
maištą ir išplaukė į jūrą. Vienintelė priemonė, kurios žmo- 
nės dar ryžosi griebtis po šitos nakties, buvo minos bei 
spąstai, bet ir tam nebuvo planingai pasiruošta, 

pertraukomis užtruko nematomų marsiečių pozicijų ap- 


Galima tiktai įsivaizduoti, kokio likimo susilaukė Eše- 
70 baterijos, taip įtemptai tamsoje laukusios priešo. Ten 
niekas neliko gyvas. Įsivaizduokite tą laukimą, budinčius 
karininkus, pabūklų tarnybą, pasiruošusią šaudyti, sukrau- 
tus prie pabūklų sviedinius, gurguolių personalą prie la- 
fetų su arkliais, būrelius civilinių stebėtojų, besistengian- 
čių prisėlinti kiek galint arčiau, vakaro tylą, sanitarinės 
karietas ir lauko ligoninių palapines su apdegusiais ir sužeis- 
tais iš Veibridžo. Paskui duslų marsiečių šūvių trenksmą 
ir beformį sviedinį, kamuoliais besiritantį per medžius bei 
namus ir kriniantį gretimame lauke. 

Galima taip pat įsivaizduoti nuostabos ir siaubo apim- 
tus žmones, pamačiusius, kaip greit raitosi dujų kamuo- 
liai ir kaip slenka juodas debesis, paversdamas prieblandą 
visiška tamsa; nesuprantamas ir siaubingas priešas pasie- 
kia savo aukas; baimės ir išgąsčio apimti žmonės ir ark- 
liai bėga, griūva, siaubingai šaukia, pabūklai pamesti, žmo- 
nės raitosi ant žemės, — ir vis labiau išsiskleidžiąs juodas 
dujų konusas. Paskui naktis ir mirtis — ir tylus dūmų ap- 
dangalas viršum mirusiųjų. 

Švintant juodos dujos užliejo Ričmondo gatves. Su- 
glumusi vyriausybė ėmėsi paskutinės priemonės ir para- 
gino Londono gyventojus bėgti iš miesto. 


XVI skyrius 
BĖGIMAS IŠ LONDONO 


Lengva įsivaizduoti tą griausmingą siaubo bangą, kuri 
ankstyvą pirmadienio rytą persirito per didžiausią pasau- 
lio miestą — maža pabėgėlių srovelė, greit virtusi srautu, 
audringai putojančių aplink geležinkelio stotis, ir tapusi 
įsiutusiu sūkurių prie laivų Temzėje, visais įmanomais ke- 
liais veržėsi į šiaurę ir į rytus. Apie dešimtą valandą ėmė 
irti policijos organizacija, apie vidudienį — geležinkelių 
administracija; iro ryšiai tarp valdžios pareigūnų, jie iš- 
tirpo minioje ir plaukė pasroviui kartų su greitai griūvan- 
čių visuomeniniu organizmų, 

Visos geležinkelių linijos į šiaurę nuo Temzės ir pieiry- 
tinės miesto dalies gyventojai buvo įspėti dar sekmadie- 
nio vidurnaktį; jau antrą valandą traukiniai buvo pilnų- 
tėliai, žmonės žiauriai kovojo dėl vietų vagonuose. Apie 
trečią valandą spūstis ir muštynės vyko jau ir Bišopsgeito 
gatvėje; už kelių šimtų jardų nuo stoties, Liverpulio gat- 
vėje poškėjo revolverių šūviai, žmonės griebėsi peilių, ir 
policininkai, pasiųsti tvarkyti eismo, pailsę ir pikti, lazdo- 
mis mušė žmones, kuriuos jie privalėjo ginti. 

Netrukus mašinistai ir kūrikai atsisakė grįžti į Londo- 
mą; vis didėjančios žmonių minios dabar plūdo atgal nuo 
geležinkelio stočių, stengdamosi pasiekti plentus, einan- 
čius į šiaurę. Apie vidudienį marsietį matė ties Barnsu; 
palengva žemyn gulančių juodų dujų debesis lėtai slinko 
Temze ir Lambeto lyguma, aikirsdamas kelią per tiltus. 
Kitas debesis nuslinko Ilingu ir apsiautė nedidelį žmonių. 
būrelį ties Pilies kalva; jie liko gyvi, bet pasitraukti ne- 
galėjo, | 

Po bergždžių pastangų patekti į šiaurės vakarų trau- 
kinį Čok Farme,— traukinys, pilnutėlis žmonių dar prekių 
stoties perone, pajudėjo tiesiog į įsiutusią minią, ir kele- 
tas stambių vyrukų vos įstengė sulaikyti publiką, pasiry- 
žusią suskaldyti mašinistui galvą į kūryklą,— mano brolis 
išėjo į Čok Farmo plentą, perėjo kelią ir, laviruodamas 
tarp daugybės lekiančių vežimų, laimingai atsidūrė pir- 
mose eilėse tų, kurie išplėšė dviračių krautuvę! Priešakinė 
jo pagrobto dviračio padanga sprogo, betraukiant jį pro 
langą, bet vis dėlto jis, tik šiek tiek susižeidęs ranką, už- 
sėdo ant dviračio ir nuvažiavo. Kelias staigioje Havers- 
toko kalvoje buvo užverstas apvirtusių vežimų, ir brolis 
pasuko į Belsairo plentą. 

Jis išsikapstė iš panikos apimto miesto ir apie septin- 
tą valandą pasiekė Edžverį, alkanas ir išvargęs, bet užtai 
gerokai pralenkęs pabėgėlių srautą. Pakelėmis stovėjo su- 
sijaudinę ir suglumę vietos gyventojai. Brolį pralenkė 
keli dviratininkai, keli raiteliai ir du automobiliai, Per my- 
lią nuo Edžverio trūko ratlankis, toliau važiuoti buvo ne- 
įmanoma. Jis numetė pakelėje dviratį ir pėsčias įėjo į kai- 
mą. Svarbiausioje gatvėje buvo atdaros kelios krautuvės. 
Gyventojai grūdosi šaligatviuose, stovinėjo prie namų du- 

rų bei langų ir nustebę žiūrėjo į nepaprastą pabėgėlių ei- 
seną, kuri tik dabar prasidėjo. Broliui pavyko viešbutyje 
užkąsti. 

Jis slankiojo po Edžverį, nežinodamas, ką toliau dary- 
ti. Pabėgėlių vis daugėjo. Daugelis, panašiai kaip ir bro- 
lis, buvo linkę likti čia. Apie marsiečius jokių naujų ži- 
nių nebuvo. 

Kelias jau buvo pilnas pabėgėlių, bet spūsties vis dar 
nebuvo. Iš pradžių važiavo daug dviratininkų, paskui pra- 
švilpė automobiliai, nulėkė kebai, karietos; dulkių stulpai 
buvo iškilę visu keliu iki pat Sent Olbenso. 

Prisiminęs, matyt, savo draugus Čelmsforde, brolis nu- 
tarė pasukti į ramų kaimo keleli, vedantį i rytus. Priėjęs 
tvorą, jis ją perlipo ir nuėjo taku į šiaurės rytus. Jis praė- 
jo kelis fermerių kotedžus ir kažkokias gyvenvietes, ku- 
rių pavadinimo nežinojo, retai kur beužtikdamas pabėgė- 
lių. Ties Aukštutinių Barnetu, viename žole užžėlusiame 
kaimo kelyje, įis sutiko dvi damas, kurios vėliau tapo jo 
bendrakeleivėmis. Jis jas pasivijo kaip tik laiku, nes joms 
prireikė jo pagalbos. 

Išgirdęs klyksmą, jis skubiai pasuko už kampo ir pa- 
matė du vyrus, bandančius išmesti moteris iš puskarietės, 
trečiasis laikė už apinasrio išgąsdintą ponį. Viena tų damų, 
žemo ūgio, baltai apsirengusi, tiesiog klykė; o antroji, 
liekna brunetė, čaižė botagu per veidą vyriškiui, pastvė- 
rusiam ją už rankos. | 

Mano brolis bematant įvertino padėtį ir nuskubėjo mo- 
terims i pagalba. Vienas užpuolikas pasitraukė nuo damų 
ir atsigręžė į jį; brolis, puikus boksininkas, iš priešininko 
veido suprates, kad kumštynės neišvengiamos, puolė pir- 
mas ir vienu smūgiu parbloškė jį po vežimo ratais. 

Mėetęs į šalį riterišką mandagumą, brolis kojos spyriu 
apsvaigino pargriuvusijį ir čiupo už pakarpos antrąjį už- 
puoliką, laikiusį už rankos lieknąją damą. Jis išgirdo ka- 
nopų tapsėjimą, vytis šmaukštelėjo jam per veidą, ir tre- 
čiasis užpuolikas smarkiai smogė broliui į viršunosį. Tas, 
kurį brolis laikė už apykaklės, ištrūko ir pasileido bėgti 
lauko keleliu į tą pusę, iš kurios buvo atėjęs brolis. 

Smūgio pritrenktas brolis atsidūrė akis į akį su sub- 
jekiu, kuris ką tik buvo paleidęs ponį; puskarietė tolo 

lauko keliu, krypuodama iš vieno šono į kitą. Abi mote- 
rys atsigręžė ir stebėjo muštynes. Priešas, stambus ber- 
nas, jau ruošėsi smogti antrą kartą, tačiau brolis pirmas 
trenkė jam į žandą. Paskui, pasijutes vienas, brolis išsi- 
lenkė smūgio ir, užpuoliko vejamas, nubėgo keleliu pas- 
kui puskarietę; antrasis, kuris buvo besprunkąs, dabar 
pasuko atgal ir ėmė juodu vytis iš tolo. Staiga brolis 
suklupo ir parvirto; jo artimiausias persekiotojas, pribė- 
ges prie jo, taip pat pargriuvo, o brolis, pašokęs ant kojų, 
vėl atsidūrė akis į akį su dviem priešininkais, Nebedaug 
Jis beturėjo vilties juos įveikti, bet tuo metų lieknoji bru- 
netė sulaikė arklį ir atskubėjo jam padėti. Pasirodo, ji 
turėjo revolverį, kuris užpuolimo metu buvo paslėptas po 
sėdyne. Ji šovė iš šešių jardų atstumo ir vos nepataikė 
broliui. Bailesnis plėšikas pasileido bėgti, jo draugas pa- 
sekė juo, keikdamas jį už bailumą. Abu sustojo kelelio 
gale, prie trečiojo užpuoliko, kuris vis dar be sąmonės tę- 
begulėjo ant žemės. 

. — Imkite! — tarė gražioji dama, atiduodama broliui 
savo revolverį. 

— Grįžkite prie vežimo,— tarė brolis, šluostydamasis 
kraują nuo prakirstos lūpos. 

Ji tylėdama pasisuko, ir jiedu sunkiai alsuodami pri- 
ėjo prie moters su balta suknele, kuri vos išlaikė išsi- 
gandusi ponį. 

Plėšikai nebepakartojo puolimo. Apsigrįžęs brolis pa- 
matė juos traukiantis į šalį. 

— Aš atsisėsiu čia, jeigu leisite— tarė jis, lipdamas 
į laisvą priešakinę sėdynę. Brunetė pasižiūrėjo per peti. 

— Duokite man vadžias, — tarė ji ir sušniojo poniui 
botagu. Jų užpuolikai po valandėlės dingo už kelio po- 
sūkio. 

Taigi visai netikėtai brolis, uždusęs, su perskelta lūpa, 
su patinusiu smakru ir sukruvintais pirštų krumpliais, atsi- 
dūrė vežime su dviem moterimis nepažistamame kelyje. 

Jis sužinojo, kad viena moteris buvo gydytojo iš Sten- 
moro žmona, antroji, jaunesnė — jos sesuo; gydytojas, 
grįždamas naktį iš sunkiai sergančio ligonio, vienoje ge- 
ležinkelio stotyje sužinojo, kad marsiečiai jau arti, Jis sku- 
biai parvyko į namus, prikėlė moteris, — tarnaitė juos pa- 

liko prieš porą dienų, — sukrovė į vežimą kai kurių mais- 
to produktų, pakišo, mano brolio laimei, po sėdyne savo 
revolverį ir liepė joms važiuoti į Edžverį ir ten sėsti į trau- 
kinįi. Jis pats pasiliko, norėdamas įspėti kaimynus, ir ža- 
dėjo įas pasivyti apie pusę penktos ryto. Dabar jau devin- 
ta, 0 į0 vis dar nėra. Edžvery sustoti jos negalėjo dėl ten 
suplūdusių pabėgėlių ir todėl pasuko į šį nuošalų lauko 
kelią. 

Visa tai jos pamažu išpasakojo mano broliui, važiuojant 


į Naująji Barnetą, kuriame sustojo pašilsėti. Brolis pasiža- 


dėįo jų nepalikti bent iki tol, kol jos apsispręs, kas rei- 
kia daryti, arba kol jas pasivys gydytojas. Norėdamas nu- 
raminti moteris, jis įtikinėjo. esąs geras šaulys, nors iš tik- 
rųjų kaip gyvas dar nebuvo laikęs rankoje revolverio. 
Jie susėdo prie kelio, o ponį pastatė prie gyvatvorės. 
Brolis papasakojo bendrakeleivėms apie savo pabėgimą 
is Londono ir viską, ką pats buvo girdėjęs apie marsie- 
čius. Saulė kilo vis aukščiau, ir netrukus jų gyvas pašne- 


kesys virto varginančiu laukimu. Kelelių praėjo keli pa-- 


bėgėliai, ir brolis iš jų sužinojo kai kurių naujienų, dar 
labiau patvirtinusių įo įspūdį apie žmoniją ištikusios ne- 
laimės dydį ir apie būtiną reikalą skubiai bėgti toliau. Jis 
tai papasakojo savo bendrakeleivėms. 

— Mes turime pinigų, — tarė jaunesnioji moteris ir 
tuoj pat išsigando, pajutusi, kad pasakė, ko nereikėjo. 

Jos žvilgsnis susitiko su mano brolio žvilgsniu, ir jos 
baimė išnyko, 

— Tr aš turiu pinigų, — tarė brolis. 

Ji paaiškino, kad jos turinčios trisdešimt svarų auksu 
ir vieną penkių svarų banknotą, ir pareiškė įsitikinimą, 
kad su tiek pinigų bus galima patekti į traukinį Sent Ol- 
bense arba Naujajame Barnete, Brolis tvirtino, jog tai 
visiškai neįmanoma: jis jau matė, kaip įnirtusios Londono 
gyventojų minios puolė traukinius, todėl patarė važiuoti 
per Eseksą Harvičo link ir iš ten garlaiviu persikelti į kon- 
tinentą. 

Misis Eliinston — taip vadinosi dama baltais drabu- 
žiais — neklausė jokių argumentų ir norėjo laukti savojo 
„Džordžo“. Bet jos vyro sesuo pasirodė protingesnė ir galų 
gale pritarė mano broliui. Jie nuvažiavo Barneto link, ti- 

kėdamiesi perkirsti Didįjį šiaurės kelią. Brolis vedė poni 
už apinasrio, kad nepavargtų. 

Saulė kilo, ir diena darėsi labai karšta; smulkios balkš- 
vos smiltys žvilgėjo po kojomis ir buvo įkaitusios: jie slin- 
ko į priekį labai lėtai. Gyvatvorė nuo dulkių pasidarė pil- 
ka. Artėdami prie Barneto, jie išgirdo kažkokį tolimą gau- 
desį. 

Jie sutikdavo vis daugiau žmonių. Pabėgėliai ėjo iš- 
vargę, paniurę, purvini, į klausimus jie atsakinėjo neno- 
romis. Nudelbęs akis į žemę, praėjo kažkoks frakuotas 
vyriškis; jie girdėjo, kad jis kažką vienas kalbėjo, ir atsi- 
gręžę pamatė, kaip viena ranka jis griebėsi už plaukų, o 
antra kirto nematomam priešui. Praėjus įniršiui, jis žengė 
toliau, vis žiūrėdamas sau po kojomis, 

Artėdami prie sankryžos į pietus nuo Barneto, brolis 
ir jo bendrakeleivės pamatė lauke prie kelio moterį su kū- 
dikiu ant rankų; du vaikučiai žengė iš paskos, o paskutinis 
ėjo vyras su purvina juoda palaidine, su stora lazda vie- 
noje rankoje ir ryšuliu — kitoje, Paskui iš už vilų tarp 
kelelio ir vieškelio išniro vežimėlis, traukiamas apsiputo- 
jusio juodo ponio, Išblyškęs jaunuolis su papilkavusia nuo 
dulkių kieta skrybėle laikė vadžias, vežimėlyje sėdėjo 
trys merginos, tikriausiai fabriko darbininkės iš Ist Endo, 
ir dvejetas vaikų. 

— Kaip patekti į Edžverį? — paklausė išblyškęs ir su- 
glumęs vežėjas. Brolis atsakė, kad reikia sukti į kairę, ir 
jaunuolis sušniojo arkliui net nepadėkojęs. 

Brolis pastebėjo, kad namai priešais jį ir baltas tera- 
sos fasadas už vilų yra aptraukti melsvų šydu, tarsi rū- 
ku. Misis Elfinston staiga sušuko, pamačiusi raudonus dū- 
mų ir liepsnos liežuvius viršum namų. Pro bendrą triukš- 
mą galėjai nugirsti žmonių balsus, raių dardėjimą, vežimų 
girgždesį ir kanopų dundesį. Už penkiasdešimt jardų nuo 
sankryžos kelias staiga suko į šalį. 

— Dėl dievo! — sušuko misis Elfinston. Kurgi jūs mus 
vežate? 

Brolis sustojo. 

Vieškelis dabar atrodė kaip kunkuliuojantis žmonių 
srautas, plūstąs į šiaurę, Baltų dūmų debesis žvilgėjo sau- 
lės spinduliuose ir kilo aukštyn bent dvidešimt pėdų, 

dengdamas viską tankiu šydu ir nė akimirkai nesisklai- 
dydamas, nes arkliai, pėstieji ir įvairiausių vežimų ratai 
kėlė vis naujus ir naujus dulkių debesis. 

— Kelią! — šūkavo aplink.— Duokite kelią! 

Ties sankryžomis atrodė, tarytum įvažiuoji į degantį 
mišką; minia ūžė kaip liepsna, o dulkės buvo karštos ir 
aitrios. Priešaky degė vila, ir juodi dūmų kamuoliai gulė 
ant kelio, dar labiau didindami sąmyšį. 

Pro šalį nuėjo du vyriškiai, paskui kažkokia moteris, 
išsimurzinusi ir apsiverkusi,su sunkiu ryšuliu rankose. 
Paklydęs medžioklinis šuo, išsigandęs ir sunykęs, iškišęs 
liežuvį, sukiojosi aplink vežimą; brolis suriko, ir šuo nu- 
bėgo. 

Priekyje visas kelias nuo Londono atrodė kaip nenu- 
trūkstamas kunkuliuojantis purvinų, besistumdančių žmo- 
nių srautas. Ypač daug juodų galvų ir kūnų knibždėjo 
prie kelio posūkių; greit praslinkę pro šalį, jie vėl liejo- 
si į vieną tamsią srovę, beveik uždengtą dulkių debesio. 

— Praleiskite! — buvo girdėti šauksmai — Kelią, kelią! 

Užpakaliniai rankomis ramstėsi į priešakinių nugaras, 
Brolis už apinasrio vedė ponį. Minios pagautas, jis lėtai, 
žingsnis po žingsnio, slinko į priekį. 

Edžvery buvo jaučiamas nerimas, Čok Farme kilo pa- 
nika, bet čia atrodė tikras tautų kraustymasis. Sunku ap- 
rašyti tas žmonių aibes. Tai buvo beveidė masė, pasiro- 
danti iš už kampo ir dingstanti už kelio posūkio. Kelio pa- 
kraščiais vilkosi pėstieji, saugodamiesi vežimų ratų, stum- 
dydamiesi, klupdami per duobes. 

Karietos ir vežimai slinko vienas paskui kitą nenu- 
trūkstama grandine. Apsukresni ir nekantresni kartais 
prasiverždavo į priekį, versdami pėsčiuosius spaustis prie 
pakelės tvorų ir prie vilų vartų. 

— Greičiau, greičiau! — aidėjo šūksniai.— Kelią! Jie 
ateina! 

Viename vežime stovėjo aklas senis Gelbėjimo armi- 
jos munduru; jis mojavo rankomis, skėtriodamas suriestais 
pirštais, ir šaukė: „Amžinybė, amžinybė!" Jis užkimo, bet 
rėkė tokiu spiegiamu balsu, kad brolis dar ilgai jį girdėjo, 
kai jis buvo jau dingęs dulkių debesyje. Daugelis, sėdėję 
vežimuose, be jokio reikalo plakė arklius ir plūdosi tar- 

pusavy; kai kurie sėdėjo nejudėdami, ištižę, suglumę; ki- 
ti kramtė pirštus, kankinami troškulio, arba gulėjo, be- 
jėgiškai išsitiesę vežimuose. Pro žąslus dribo putos, ark- 
lių akys pasruvo krauju. 

Čia važiavo kebai, puskarietės, furgonai, vežimėliai, 
pašto karieta, šiukšlininko vežimas su parašu: „Šv. Pank- 
rato parapija“, didžiulė plaiforma lentoms vežti, sausa- 
kimšai prisėdusi driskių, ir vežimas alui vežioti sų švie- 
žiai krauju aptaškytais ratais. 

— Duokite kelią! — aidėjo šauksmai.— Kelią! 

— Amžinybė, amžinybė! — kaip aidas sklido iš tolo. 

Ėjo čia moterys, išblyškusios ir liūdnos, gerai apsi- 
rengusios, su verkiančiais ir vos bepaeinančiais vaikais; 
vaikučių drabužiai buvo dulkini, jų išvargę veideliai aša- 
roti. Su daugeliu moterų ėjo jų vyrai, vieni susirūpinę, 
kiti įniršę ir paniurę. Čia pat skynėsi kelią valkatos išblu- 
kusiais tamsiais skarmalais; jie šaižiai rėkavo ir ciniškai 
keikėsi. Šalia augalotų darbininkų, energingai besiver- 
žiančių į priekį, spraudėsi sunykę žmonės, iš drabužių 
panašūs į klerkus arba pardavėjus; brolis pastebėjo su- 
žeistą kareivį, geležinkelio stoties nešikus ir kažkokią su- 
taršytais plaukais moterį, užsimetusią paltą ant naktinių 
marškinių. 

Tačiau, kad ir tokia įvairi, minia turėjo kažką bendra. 
Visų veidai išgąsdinti, išvargę, buvo jaučiama, kad vi- 
sus gena baimė. Mažiausias triukšmas priekyje ant kelio, 
mažiausias ginčas dėl vietos vežime vertė minią spartinti 
žingsnius. Net žmonės, tiek išvargę ir įbauginti, kad lin- 
ko jų keliai, staiga, tarytum baimės įelektrinti, akimirks- 
nių pasidarydavo energingesni. Karštis ir dulkės nukamavo 
minią, oda džiūvo, lūpos pajuodavo ir sproginėjo. Visus 
kankino troškulys, visi pavargo, visi pasimušė kojas. Pro 
šūksnių chaosą buvo galima išgirsti ginčus, priekaištus, 
nuovargio ir visiško nusikamavimo aimanas. Daugelio bal- 
sai buvo užkimę ir silpni. Ir visa minia tolydžio šūkavo 
tarytum refreną: 

— Greičiau, greičiau! Marsiečiai ateina! 

Kiti sustodavo ir traukėsi į šalį nuo to žmonių srau- 
to. Siauras keliukas, kuriame stovėjo puskarietė, atrodė 
lyg Londono kelio šaka. Į jį minia sugrūdo silpnesniuo- 

sius; pastovėję ir pailsėję, jie vėl spraudėsi į bendrą spūs- 
tį, Keliuko vidury gulėjo žmogus su nuoga, kruvinu skar- 
malu aprišta koja. Prie jo pasilenkė du vyrai. Laimingas! 
Atsirado jo draugų! 

Mažas senukas, žilais kariškai pakirptais ūsais, vilkįs 
purviną švarką, šlubuodamas išlindo iš spūsties, atsisė- 
des nusiavė pusbatį — kojinė buvo kruvina,—iškratė smul- 
kius akmenėlius ir vėl apsiavė. Kokių aštuonerių ar de- 
vynerių metų mergytė susmuko ant žemės patvory netoli 
mano brolio ir pravirko: 

— Nebegaliu toliau eiti! Nebegaliu! 

Brolis atsipeikėjo ir ėmė guosti mergaitę, paskui pa- 
kėlė ją ir atnešė pas mis Elfinston. Mergaitė išsigandusi 
nutilo. 

— Elena! — gailiai šaukė kažkokia moteris minioje — 
Elena! 

Mergaitė staiga ištrūko iš brolio glėbio, šaukdama: 
„Mama!“ 

— Jie ateina, — tarė žmogus, jojantis keleliu. 

— Šalin iš kelio, ei, jūs! — rėkė kažkoks vežėjas, atsi- 
stojęs vežimo priešakyje. 

Brolis pamatė uždarą karietą, sukančią į kelelį. 

Pėstieji prasiskyrė, spausdami vienas kitą ir bijodami 
pakliūti po arklio kojomis. Brolis pavedėjo ponį arčiau 
tvoros, karieta pravažiavo pro šalį ir sustojo prie kelio 
posūkio, Tai buvo karieta su grąžulu porai arklių, bet 
įkinkytas buvo tiktai vienas arklys. 

Pro dulkių debesis brolis neaiškiai pamatė, kaip du 
vyrai kažką iškėlė ant baltų neštuvų iš karietos ir atsargiai 
padėjo ant žolės palei tvorą. Vienas pribėgo prie brolio. 

— Ar čia yra kur nors vandens? — paklausė jis.— Jis 
miršta, prašo gerti. .. Tai lordas Garikas. 

— Lordas Garikas? — sušuko brolis.— Karališkasis. tei- 
sėjas? 

— Kur rasti vandens? 

— Gal kuriame nors tų namų ir yra vandentiekio čiau- 
pas,— atsakė brolis— Mes neturime vandens, ir aš bijau 
palikti savuosius. 

Žmogus ėmė spraustis pro minią prie kampinio namo 
vartų. 

— Į prieki! Į priekį! — šaukė žmonės, spausdami jį — 
Jie ateina! Neužstokite kelio! 

Paskui brolis pamatė barzdotą vyriškį erelišku veidu, 
su nedideliu sakvojažu rankoje; sakvojažas atsidarė, iš jo 
pabiro auksiniai soverenai, kurie žvangėdami krito ant 
žemės ir riedėjo po žmonių ir arklių kojomis. Vyriškis 
stabtelėjo, atbukusiu žvilgsniu žiūrėdamas į pabirusį auk- 
są; kebo iena trenkė jam į petį, jis susverdėjo, suriko ir 
atšoko į šalį, vos nepatekęs po ratais. 

— Kelią! — šaukė jam žmonės.— Nestovėkite ant ke- 
lio! 

Kai tik kebas pravažiavo, barzdotasis vyriškis puolė 
ant žemės, ištiesė rankas į monetų krūvą ir rieškučiomis 
ėmė kimštis jas į kišenes. Staiga viršum jo atsirado ark- 
lys. Vyriškis pašoko, bet čia pat vėl pargriuvo po arklio 
kanopomis. 

— Stokit! — sušuko brolis ir, atstūmęs pasipainiojusią 
moterį, šoko prie karietos, skubėdamas nutverti arklį už 
apinasrio, 

Bet jis nespėjo, vyriškis klaikiai suriko, ir pro dulkių 
debesis brolis pamatė, kaip ratas pervažiavo jo nugarą. 
Artyn pribėgusiam broliui vežėjas kirto botagu. Minios 
riksmas jį apkurtino. Nelaimingasis raitėsi ant dulkino 
kelio tarp aukso monetų ir negalėjo atsikelti; ratas per- 
važiavo jam stuburkaulį, ir apatinės kūno dalies jis jau 
nebevaldė. Brolis pabandė sustabdyti pravažiuojančią ka- 
rietą. Kažkoks raitas žmogus ant juodo arklio pasišovė 
jam padėti. 

— Nuneškite jį nuo kelio, — tarė jis. 

Brolis pastvėrė pargriuvusįjį už apykaklės ir ėmė temp- 
ti į šalį, bet šis vis dar stengėsi susirinkti monetas ir, su- 
gniaužęs auksą, įnirtęs daužė kumščių brolio rankas, 

— Nesustokite, eikite į priekį! — piktai rėkė iš užpa- 
kalio.— Kelią, kelią! 

Kažkas triokštelėjo, ir karietos rodiklis smogė į ve- 
žimą, kurį raitelis ant juodo arklio buvo sustabdęs, Bro- 
lis atsigręžė, ir žmogus su aukso monetomis prisitaikęs 
įkando jam į ranką. Juodas arklys šoko į šalį, 0 arklys 
su vežimu nulėkė pro brolį, vos jo neužkliudęs. Brolis 
paleido žmogų su aukso monetomis ir šoko į šalį. Jis pa- 

matė, kaip besiraitančio ant žemės žmogaus veidą iš- 
kreipė siaubas; brolį minia nustūmė į šalį, jis daugiau to 
žmogaus nebematė ir pats tik vargais negalais išsikapstė 
atgal į lauko kelią. 

Jis pamatė, kad mis Elfinston ranka užsidengė veidą, 
o mažas berniukas pilnomis vaikiško smalsumo akimis 
žiūri į dulkiną juodą krūvą po pravažiuojančių karietų 
ratais. 

— Važiuokime atgal!— sušuko brolis, stengdamasis 
pasukti ponį atgal. — Mes neprasiskverbsim pro šitą pra- 
garą. 

Jie nuvažiavo apie šimtą jardų atgal, kol proto nete- 
kusi minia dingo už kelio posūkio. Važiuodamas pro grio- 
vį, brolis patvoryje pamatė mirtinai išblyškusį, prakaito 
išpiltą, iškreiptą mirštančiojo veidą. Abi moterys, virpėda- 
mos visu kūnu, tylėjo. 

Už posūkio brolis sustojo. Mis Elfinston buvo labai 
išbalusi; josios brolienė verkė ir net užmiršo savąjį ,„Džor- 
džą". Brolis taip pat jautėsi sukrėstas ir suglumęs. Vos 
pavažiavęs nuo plento, jis suprato, kad nėra kitokios išei- 
ties, kaip tik vėl bandyti jį pervažiuoti. Jis ryžtingai atsi- 
gręžė į mis Elfinston. . 

— Mes vis tiek turime ten pravažiuoti,— tarė jis ir 
vėl pasuko ponį. 

Antrą kartą tą dieną mergina parodė savo stiprią dva- 
sią. Bandydamas prasimušti pro žmonių srautą, brolis šoko 
į priekį ir sustabdė kažkokio kebo arklį, kol mis Elfin- 
ston važiavo pro šalį. Kebas užkabino ratu ir nulaužė ve- 
žimėlio sparną. Žmonių srautas bematant juos pagavo ir 
nusinešė. Brolis, sų raudonais botago randais ant veido 
ir rankų, kuriais jį išmargino kebo vežėjas, įšoko į puska- 
rietę ir paėmė vadžias. 

— Taikykite į žmogų užpakalyje, — tarė jis, paduoda- 
mas revolverį mis Elfinston,— jeigu jis per daug ims spaus- 
ti. Ne, verčiau taikykite į jo arklį. 

Jis bandė važiuoti dešiniąja kelio puse ir perkirsti plen- 
tą. Tatai pasirodė neįmanoma, teko važiuoti pasroviui. 
Kartu su minia jie nuvažiavo pro Čiping Barnetą ir dar 
beveik mylią nuo miesto centro, kol jiems pavyko prasi- 
mušti į kitą kelio pusę. Aplinkui buvo toks pat klegesys 

ir tokia pat spūstis, bet mieste ir už miesto kelias šakojosi 
keletą kartų, ir minia truputį praretėjo. 

Jie pasuko į rytus per Hedlį, ir čia abipus kelio pama- 
tė žmonių, kurie gėrė vandenį tiesiog iš upės ir grūmėsi 
dėl vietos prie vandens. Dar toliau nuo kalvos prie Rytų 
Barneto jie matė, kaip tolumoje, lėtai ir tyliai, vienas 
paskui kitą slinko į šiaurę du traukiniai. Ne tik vagonai, 
bet ir anglies tenderiai buvo apkibę žmonėmis. Matyt, 
tie traukiniai paėmė keleivius jau už Londono, nes centri- 
nėse stotyse įlipti į traukinius buvo neįmanoma dėl visur 
viešpatavusios panikos. 

Netrukus jie sustojo pasilsėti: visi trys buvo nuka- 
„muoti skaudžių įvykių. Jie pasijuto išalkę, naktis buvo 
šalta, bet jie bijojo užmigti. Pro jų stovyklą traukė pabė- 
gėliai, skubėdami tolyn nuo nežinomo pavojaus, — jie ėjo 
į tą pusę, iš kurios atvažiavo brolis. 


XVII skyrius 
„GRIAUSTINIS“ 


Jeigu marsiečiai būtų norėję tiktai griauti ir naikinti, 
jie būtų galėję jau tada, pirmadienį, sunaikinti visus Lon- 
dono gyventojus, kol šie palengva plūdo į artimiausias 
grafystes. Ne tik kelyje į Barnetą, bet ir kituose keliuose, 
Edžverio ir Volthem Ebio link, ir i rytus Sautendo ir Šu- 
berineso kryptimi, ir į pietus nuo Temzės, į Dilį ir Brods- 
tersą, bėgo tokia pat proto netekusi minia. Jeigu tą birže- 
lio rytą kas nors būtų pakilęs oro balionu į akinančią 
dangaus žydrynę ir pažvelgęs į Londoną iš viršaus, tai vi- 
si šiaurės ir rytų keliai, nusidriekę iš begalinio gatvių ka- 
muolio, jam būtų atrodę tarytum juodų taškų išmarginti, 
kiekvienas taškas — tai žmogiškoji molekulė, apimta mir- 
tino siaubo ir nusiminimo. Paskutiniajame skyriuje aš per- 
teikiau savo brolio pasakojimą apie kelią į Čiping Barne- 
tą, norėdamas, kad skaitytojas pamatytų, kaip vienam iš 
tų pabėgėlių atrodė tas juodų taškų spiečius. Pasaulio is- 
torijoje dar nė karto vienų sykiu nebėgo ir nekentėjo to- 
kia žmonių minia. Legendinės gotų ir hunų gaujų, azijie- 
čių ordos atrodytų tiktai kaip lašas tame sraute. Tai buvo 

netvarkingas traukimasis, pakrikęs bandos bėgimas, mil- 
žiniškas ir siaubingas, be jokios tvarkos, be aiškaus tiks- 
10: šeši milijonai žmonių, beginklių, be maisto atsargų, 
kaip patrakę veržėsi kažkur tolyn. Tai buvo civilizacijos 
žlugimo, žmonijos žuvimo pradžia. 

Tiesiog po savo kojomis oreivis būtų pamatęs gatvių 
rezginį, namus, bažnyčias, aikštes, sankryžas, sodus, jau 
tuščius ir išdrikusius, tarsi didžiuliame žemėlapyje. Atrodė, 
kad ties Iingu, Ričmondu bei Vimblondu kažkokia mil- 
žiniška plunksna pritaškė juodo rašalo dėmių. Kiekviena 
dėmė: darėsi vis platesnė ir liejosi, šakodamasi į šalis, Čia 
sustodama prieš kalnelius, čia greit persirisdama per aukš- 
tumas į kokią nors atsivėrusią daubą. Taip sklinda raša- 
las sugeriamajame popieriuje. 

Toliau už žydriųjų kalvų, iškilusių į pietus nuo upės, 
vaikštinėjo blykčiodami metalu marsiečiai, ramiai ir meto- 
diškai leisdami nuodingųjų dujų debesis; paskui jie tas 
dujas sklaidė garo srovėmis ir neskubėdami užiminėjo už- 
kariautą teritoriją. Jie, matyt, nesirengė visko sunaikinti, 
jie tik norėjo galutinai demoralizuoti žmones ir taip pa- 
laužti bet kokį jų pasipriešinimą. Jie sprogdino parako san- 
dėlius, traukė telegrafo laidus ir įvairiose vietose gadino 
geležinkelio linijas. Jie tarsi pakirto žmonijai kojų saus- 
gysles. Matyt, jie nesiskubino praplėsti savo veikimo Z0- 
nos ir tą dieną nėjo toliau kaip iki Londono ceniro. Gali- 
mas daiktas, kad didelis Londono gyventojų skaičius dar 
tebebuvo savo namuose ir pirmadienio rytą. Tiktai yra ži- 
noma, kad daugelis jų užtroško nuo juodų dujų. 

Iki vidudienio Londono Pulas palei upę atrodė stulbi- 
namai. Ten dar tebestovėjo garlaiviai ir kiti laivai, ir už 
pervežimą buvo siūlomos didžiausios pinigų sumos, Pasa- 
kojama, kad daugelis šokę į vandenį ir plaukę prie lai- 
vų, bet juos kabliais šalin nustūmę, ir jie nuskendę. Apie 
pirmą valandą dienos po Blekfrajerso tilto arkomis pasi- 
rodė siauros juodų dujų srovelės. Bematant visas Pulas 
virto beprotiško sumišimo ir grumtynių arena. Daugybė 
valčių ir katerių susigrūdo prie šiaurinės Tauerio tilto ar- 
kos, jūrininkai ir krovėjai įniršę gynėsi nuo žmonių, ku- 
rie iš kranto veržėsi į laivus. Kai kurie net leidosi že- 
myn tilto ramsčiais. .. 

Kai po valandos už Vestminsterio pasirodė pirmas mar- 
sietis ir pasuko paupiu žemyn, tai už Laimhauzo plūduria- 
vo vienos skeveldros. L 

Aš jau buvau užsiminęs apie penktąjį cilindrą. Šešta- 
sis nukrito ties Vimbldonu. Brolis, saugodamas savo ben- 
drakeleives, miegančias puskarietėje, matė žalsvą jo ats- 
pindį toli už kalvų. Antradienį, vis dar neprarades vilties 
išvykti jūra, jis su pabėgėlių minia veržėsi toliau Kolčes- 
terio link. Gandai, kad marsiečiai jau užėmę Londoną, 
pasitvirtino. Juos matė ties Haigeitu ir net prie Nisdono. 
Tačiau mano brolis juos pamatė tiktai kitą dieną. 

Netrukus pabėgėlių minios pajuto maisto stoką. Išal- 
kusios jos nesivaržė dėl jokios svetimos nuosavybės. Fer- 
meriai turėjo su ginkių rankose ginti savo galvijų dien- 
daržius, svirnus ir dar nenuimtus javus. Kai kurie pabė- 
gėliai, panašiai kaip ir mano brolis, pasuko į rytus. 
Atsirado tokių drąsuolių, kurie, ieškodami maisto, grįžo at- 
gal Londono kryptimi. Tai buvo daugiausia miesto šiau- 
Trinių priemiesčių gyventojai, kurie apie juodąsias dujas 
žinojo tik iš gandų. Buvo pasakojama, kad apie pusė vy- 
riausybės narių susirinkusi Birmingame ir kad buvę pa- 
ruošta labai daug sprogstamosios medžiagos automatiš- 
koms minoms įrengti Midlendo grafystėse. 

Brolis taip pat girdėjo, kad Midlendo geležinkelių bend- 
rovė pataisiusi visus sugadinimus, padarytus pirmąją są- 
myšio dieną, atstačiusi susisiekimą, ir traukiniai vėl einą 
į šiaurę nuo Sent Olbenso, siekiant sumažinti pabėgėlių 
antplūdį į aplinkines grafystes. Čiping Ongare buvo pa- 
kabintas skelbimas, pranešantis, kad šiauriniuose miestuo- 
se turima didelių miltų atsargų ir kad artimiausiomis die- 
nomis badaujantiems būsianti dalinama duona, Tačiau tas 
pranešimas nesugundė brolio pakeisti savo planą; jie iš- 
tisą dieną važiavo į rytus ir niekur nematė dalinant duo- 
ną. Tr niekas to nematė. Tą naktį prie Primrouzo kalvos 
nukrito septintas cilindras. Jis nukrito tuo metu, kai bu- 
dėjo mis Elfinston. Naktį ji budėdavo pakaitomis su ma- 
no brolių. 

Trečiadienį, pernakvoję kviečių lauke, jie pasiekė 
Čelmsfordą, kur gyventojų būrelis, pasivadinęs Gyventojų 

maitinimo komitetu, atėmė iš jų ponį ir nieko už tai ne- 
davė, bet pažadėjo kitą dieną duoti dalį, kai ponis bus 
dalinamas, Sklido gandai, kad marsiečiai jau buvo Epin- 
ge; pasakojo, kad, nesėkmingai mėginant susprogdinti vie- 
ną marsietį, buvo sunaikintos Volihem Ebio parako ga- 
myklos. 

Bažnyčių varpinėse buvo įrengti stebėjimo punktai. 
Laimė, kad brolis nelaukė, kol bus dalinamas maistas, ir 
nutarė pėsčias eiti jūros link, nors visi trys buvo labai 
alkani. Apie vidudienį jie praėjo pro Tilingemą, kuris 
atrodė kaip išmiręs; tiktai keletas vagišių landžiojo po 
namus, ieškodami maisto. Už Tilingemo jie pamatė jūrą 
ir daugybę įvairiausių laivų, susigrūdusių prie uosto. 

Bijodami plaukti aukštyn Temze, jūrininkai pasuko į 
Esekso pakraščius — prie Harvičio, Voltono ir Klektono, 
o paskui ir prie Faulneso ir Šuberio, kur ėmė keleivius. 
Laivai stovėjo didelėje panašioje į pjautuvą įlankoje, ku- 
rią ties Neizu buvo uždengęs rūkas. Prie pat kranto sto- 
vėjo nedideli dvistiebiai anglų, škotų, prancūzų, olandų 
ir švedų laivai, gariniai kateriai iš Temzės, jachtos, moto- 
rinės valtys; toliau buvo matyti ir didesnių laivų — dau- 
gybė purvinų angliavežių, prekinių, keleivinių, naftos, van- 
denyno laivų, senas baltas transportinis laivas, gražūs bal- 
ti ir pilki laivai, plaukiojantys tarp Sauthemptono ir Ham- 
burgo. Pagal melsvą pakrantę iki Blekvoterio nutįso visa 
eilė valčių — valtininkai derėjosi su keleiviais, stovinčiais 
prie jūros; ir taip buvo beveik iki pat Moldono. 

Už kokių dviejų mylių nuo kranto stovėjo šarvuotas 
laivas, beveik visai, kaip atrodė broliui, pasinėręs į van- 
denį. Tai buvo minininkas „Griaustinis“. Kitų karo laivų 
arti nebuvo, bet tolumoje, dešinėje, viršum ramaus jūros 
paviršiaus — tą dieną jūra buvo rami kaip stiklas — raitėsi 
juodi dūmeliai, tai buvo Lamanšo eskadros šarvuočiai, 
nutįsę ilga linija priešais Temzės žiotis; jie stovėjo pasi- 
ruošę mūšiui ir akylai stebėjo pergalingą marsiečių žy- 
giavimą, nors patys ir nepajėgė jo sulaikyti. 

Pamačiusi jūrą, misis Elfinston išsigando, nors jos vy- 
10 sesuo ir stengėsi ją padrąsinti. Ji niekuomet nebuvo iš- 
vykusi iš Anglijos! Ji verčiau sutiksianti mirti, nekaip 
leistis į svetimus kraštus. Vargšelė, matyt, buvo įsitikinusi, 

kad prancūzai nė kiek ne geresni už marsiečius. Keliau- 
jant ji visą laiką nervinosi ir verkė, Ji norėjo grįžti į 
Steinmorą. Steinmore, girdi, tikriausiai viskas ramu. Ir 
Steinmore jų laukiąs Džordžas... 

Vargais negalais pavyko ją prikalbinti nusileisti prie 
kranto, kur broliui pasisekė atkreipti vieno Temzės gar- 
laivėlio jūreivių dėmesį. Jie atsiuntė laivelį ir sutiko pa- 
imti tris žmones už trisdešimt šešis svarus. Gaerlaivis plau- 
kiąs į Ostendę. 

Buvo jau beveik antra valanda, kai brolis ir jo bendra- 
keleivės, užsimokėję už vietas škafute, pagaliau sulipo 
į garlaivį. Čia buvo galima gauti pavalgyti, nors ir už 
pasakiškai brangią kainą, ir jie nutarė papietauti. 

Laive jau buvo prisirinkę apie keturiasdešimt žmonių: 
daugelis atidavė paskutinius pinigus, kad tik gautų vie- 
tą; bet kapitonas stovėjo iki penktos valandos, vis imda- 
mas naujus keleivius, kol visas denis kimšte prisikimšo 
žmonių. Jis būtų likęs stovėti dar ilgiau, įeigu pietuo- 
se nebūtų prasidėjusi kanonada. Tarsi atsiliepdamas 
„Griaustinis“ šovė iš nedidelės patrankos ir iškėlė eilę vė- 
liavėlių. Iš jo kaminų virto dūmų kamuoliai. 

Kai kurie keleiviai tikino, kad šaudoma palei Šuberi- 
nesą, kol paaiškėjo, kad šaudymas artėja. Jūroje, toli į 
pietryčius, pasirodė trijų šarvuočių stiebai, apsupti juodų 
dūmų. Bet brolio dėmesį patraukė tolimos salvės pietuo- 
se. Jam pasirodė, kad jis pamatė pro rūką kylantį dūmų 
stulpą. 

Garlaivėlis suplakė ratais vandenį ir pasuko į rytus 
nuo ilgos išlenktos laivų linijos. Žemas Esekso krantas jau 
buvo apsigaubęs melsvu šydu, kai pasirodė marsietis. Ne- 
didelis, vos pastebimas iš tokio atstumo, jis artėjo dumbli- 
na pakrante nuo Faulneso pusės. Išsigandęs kapitonas ėmė 
piktai visa gerkle plūstis, prikaišiodamas sau, kad per 
daug čia užgaišo, ir ratų sparnai tarytum užsikrėtė jo 
baime. Visi keleiviai stovėjo prie turėklų ir ant suolų 
ir žiūrėjo į marsietį, kuris buvo iškilęs aukščiau už sto- 
vinčias krante varpines bei medžių viršūnes ir žingsnia- 
vo, tarsi pamėgdžiodamas žmogaus eiseną. | 

Taip brolis pamatė pirmąjį marsietį: veikiau nuste- 
bęs, nekaip išsigandęs, jis žiūrėjo į tą titaną, atsargiai 

artėjantį prie laivų vilkstinės ir brendantį vandeniu vis 
toliau ir toliau nuo kranto, Paskui pasirodė antras marsie- 
tis — toli už Kraučo,— traukiąs per mažą miškelį; paskui 
jį žygiavo trečias — dar toliau, tarytum brisdamas per 
blizgančią dumbliną seklumą, kuri, rodos, buvo pakibusi 
tarp dangaus ir jūros. Jie visi ėjo tiesiai į jūrą, lyg pasi- 
Tuošę sutrukdyti laivams, susibūrusiems tarp Faulneso ir 
Neizo, išplaukti į jūrą. Nors mašina smarkiai pūškavo 
ir ratus vijosi tikras putų srautas, garlaiviukas labai lė- 
tai traukėsi nuo artėjančio pavojaus. 

Pažvelgęs į šiaurės vakarus, brolis pastebėjo, kad lai- 
vų eilė pakriko. Užkirsdami vienas kitam kelią, laivai iš- 
sigandę suko į šalį. Garlaiviai kaukė ir leido dūmų ka- 
muolius, skubiai kėlė bures, kateriai be jokios tvarkos 
sukinėjosi jūroje. Reginio apstulbintas, brolis visai nesi- 
dairė aplinkui. Staigus posūkis — garlaivį reikėjo pasukti, 
norint išvengti susidūrimo — numetė brolį nuo suolo, ant 
kurio jis stovėjo. Aplinkui visi ėmė trepsenti kojomis, 
šaukti „valio“, į jų šūksnį kažkas toli atsiliepė. Tuo me- 
tu laivas kryptelėjo ir nubloškė brolį į šalį. 

Jis pašoko ir pamatė už kokio šimto jardų nuo pakry- 
pusio ir nardančio garlaivėlio galingą plieninį kūną, ku- 
Tis lyg milžiniškas plūgo noragas rėžė vandenį, keldamas 
dvi didžiules putojančias bangas. Garlaivėlis, šokčioda- 
mas ant tų bangų, čia bejėgiškai mosavo ore ratais, Čia 
pasinerdavo beveik iki pat vaterlinijos. 

-Purslų srautas akimirką brolį apakino. Pratrynęs akis, 
jis pamatė, kad didžiulis laivas pralėkė pro šalį ir plaukia 
kranto link. Viršutinė ilgo plieninio korpuso dalis aukštai 
iškilo iš vandens, o iš dviejų laivo kaminų žiro kibirkštys 
ir virto dūmų kamuoliai. Tai buvo minininkas ,„„Griaus- 
tinis“, skubantis padėti į pavojų patekusiems laivams. 

Įsikabinęs į turėklus ant besisupančio denio, brolis nu- 
kreipė akis nuo pralėkusio leviatano ir pažvelgė į marsie- 
čius. Visi trys dabar buvo suėję į vieną vietą ir stovėjo 
taip toli jūroje, kad vanduo beveik visiškai paslėpė jų 
trikojus. Jie buvo toli subridę į vandenį ir todėl nebeat- 
rodė tokie baisūs, palyginus su plieniniu milžinų, kurio 
sukeltose bangose bejėgiškai suposi garlaivėlis. Marsie- 
Čiai tarytum nustebę žiūrėjo į naują priešą. Galbūt tas 

milžinas jiems pasirodė panašus į juos pačius. „Griausti- 
nis" ėjo visu greičiu ir nešaudė. Turbūt kaip tik dėl to 
jam ir pavyko priplaukti taip arti priešo. Marsiečiai ne- 
žinojo, kaip su juo pasielgti. Vienas šūvis — ir jie šilu- 
miniu spinduliu bematant būtų jį nugramzdinę į dugną. 

„Griaustinis“ plaukė taip greit, kad per minutę nu- 
plaukė pusę kelio tarp marsiečių ir garlaivėlio. Žemo, vis 
labiau tolstančio Esekso kranto fone jis atrodė kaip juo- 
da greit mažėjanti dėmė. 

Staiga priešakinis marsietis nuleido savo vamzdį ir 
sviedė į minininką juodų dujų balioną. Tarytum rašalo 
srautas užliejo kairįjį minininko bortą, jūroje ėmė virsti 
kamuoliais juodų dūmų debesis, bet minininkas pralėkė 
pro šalį. Žiūrint prieš saulę nuo įgrimzdusio garlaiviuko, 
atrodė, lyg minininkas būtų atsidūręs tarp marsiečių. 

Paskui bokštų pavidalo marsiečių figūros išsiskyrė ir 
ėmė žingsniuoti kranto link, vis aukščiau ir aukščiau iš- 
kildamos viršum vandens. Vienas jų pakėlė šiluminio 
spindulio generatorių, taikydamas juo žemyn, Vos tik 
palietus spinduliui, nuo vandens paviršiaus pakilo garC 
debesis. Jis turėjo perskrosti plieninius minininko šarvus, 
kaip iki baltumo įkaitintas geležies virbas perskrodžia 
popieriaus lapą. 

Staiga garo debesyje tvykstelėjo liepsna, marsietis su- 
drebėjo ir pasviro. Po sekundės jis griuvo, ir aukštyn į 
dangų iškilo vandens ir garų viesulas. „(Griaustinio“ pa- 
trankos salvėmis aidėjo tarp garų. Vienas sviedinys, iš- 
metęs aukštą vandens stulpą, nukrito šalia garlaivėlio, 
atšoko rikošetu prie kitų laivų, plaukusių į šiaurę, ir į 
šipulius sudaužė žvejų škuną. 

Bet niekas į tai nekreipė dėmesio. Pamatęs, kad mar- 
sietis pargriuvo, kapitonas iš savo tiltelio garsiai sušuko, 
ir visi keleiviai laivo priekyje jam pritarė. Staiga visi 
vėl sušuko; iš balto garų chaoso, keldamas bangas, lėkė 
kažkas ilgas, juodas, apimtas liepsnos, su ventiliatoriais 
ir vamzdžiais, pro kuriuos veržėsi ugnis. 

Minininkas vis dar kovojo. Vairas, matyt, nebuvo su- 
gadintas, mašinos veikė. Jis ėjo tiesiai į antrąjį marsietį 
ir buvo per šimtą jardų nuo jo, kai šis į „„Griaustinį“ nu- 
kreipė šiluminį spindulį. Su trenksmu ir akinančia liepsna 

denis ir kaminai išlėkė į orą. Marsietis susverdėjo nuo 
sprogimo, ir po sekundės degančios laivo skeveldros, iš 
inercijos tebelekiančios į priekį, pataikė i marsietį ir su- 
lamdė jį tarytum kartoninę lėlę. Brolis neiškentė nešūkte- 
lėjęs. Vėl viskas dingo verdančio vandens ir garų chaose. 

— Du! — sušuko kapitonas. 

Visi šaukė: visas garlaivėlis drebėjo nuo džiugaus 
šauksmo, kuriam iš pradžių pritarė vienas, o paskui ir 
visi plaukiantieji į jūrą laivai ir valtys. 

Viršum vandens keletą minučių plaikstėsi garas, visai 
uždengdamas krantą ir trečiąjį marsietį. Garlaivėlis te- 
bepūškavo ratais, toldamas iš mūšio vietos. Kai garai pa- 
galiau išsisklaidė, juos pakeitė juodos dujos, kurios iš- 
kilo tokiu debesiu, kad nebuvo įmanoma įžiūrėti nei 
„Griaustinio“, nei trečiojo marsiečio. Šarvuočiai iš jūros 
priplaukė visai arti ir sustojo tarp kranto ir garlaivėlio. 

Laiviūkštis plaukė vis tolyn į jūrą, 0 šarvuočiai arti- 
nosi prie kranto, kurį vis dar tebedengė keisti garų ir 
juodų dujų kamuoliai, Ištisa sprunkančių laivų ilotilija 
plaukė į šiaurės rytus; kelios žvejų škunos nardė tarp 
šarvuočių ir garlaivėlio. Nepasiekusi sėdančio garų ir du- 
jų debesio, eskadra pasuko į šiaurę ir dingo vakaro prie- 
blandoje. Krantas darėsi vis neaiškesnis, susiliedamas su 
debesimis, kurie vis tirštėjo aplink nusileidžiančią saulę. 

Staiga iš auksuotos saulėlydžio miglos nuaidėjo kurti- 
namas patrankų dundesys ir pasirodė kažkokie tamsūs 
judantys šešėliai. Visi šoko prie borto, žiūrėdami į aki- 
namai spindintį saulėlydžio dangų, tačiau nieko nega- 
lėjo įžiūrėti. Dūmų debesis pakilo aukštyn ir paslėpė sau- 
le. Slegiamas nežinios, garlaivėlis pūškuodamas plaukė 
vis tolyn. 

Saulė pasislėpė už pilkų debesų; dangus paraudo, pas- 
kui pasidarė tamsus; danguje suspindo vakarinė žvaigž- 
dė. Buvo jau visai sutemę, kai kapitonas kažką sušuko 
ir parodė į tolį. Brolis atsidėjęs ėmė žiūrėti. Iš miglotos 
tamsos kažkas pakilo į dangų ir saulėlydžio spinduliuose 
įžambiai nulėkė aukštyn, viršum debesų vakaro danguje; 
tai buvo kažkoks plokščias, platus, didžiulis daiktas; ap- 
rėžęs pusratį ir leisdamasis žemyn, jis dingo paslaptingoje 
nakties prieblandoje. Žemę apgaubė niūri tamsa. 

ANTROJI KNYGA 


ŽEMĖ MARSIEČIŲ VALDŽIOJE 


I skyrius 
PAVERGTI 


Pirmoje knygoje aš buvau gerokai nukrypęs į šalį 
nuo savo asmeniškų nuotykių, pasakodamas, ką patyrė 
mano brolis. Per visus tuos įvykius, aprašytus dviejuose 
paskutiniuose skyriuose, mudu sų vikaru sėdėjome tuš- 
čiuose namuose Holiforde, kur buvome pasislėpę, gelbė- 
damiesi nuo juodojo dujų debesio. Nuo tos valandos ir 
pasakosiu toliau, Mudu ten praleidome visą nakti iš sek- 
madienio į pirmadienį ir visą rytojaus dieną, sąmyšio 
dieną, mažutėje dienos šviesos salelėje, juodų dujų at- 
kirsti nuo viso pasaulio. Tas dvi dienas mes kankinomės, 
nežinodami, kas daryti. į | 

Aš labai nerimavau dėl žmonos. Įsivaizdavau ją Le- 
derhede, išsigandusią, apsuptą pavojų, įsitikinusia, kad 
manęs jau nebėra gyvųjų tarpe. Vaikštinėjau iš vieno 
kambario į kitą ir graudinausi vien pagalvojęs, kas gali 
jai atsitikti, man nesant. Neabejojau savo pusbrolio drą- 
sa, tačiau jis nebuvo iš tų žmonių, kurie greit supranta 
pavojų ir veikia nedelsdami. Čia reikėjo ne drąsos, 0 ap- 
dairumo. Mane ramino vien ta aplinkybė, kad marsiečiai 
žygiavo į Londoną, toldami nuo Lederhedo. Toks neri- 

mas nukamuoja žmogų. Aš labai išvargau, mane erzino 
nuolatinės vikaro aimanos ir egoistiška jo desperacija. 
Keletą kartų nesėkmingai pabandęs atvesti jį į protą, aš 
pasitraukiau į vieną kambarį — matyt, vaikų klasę — kur 
radau gaublių, modelių ir sąsiuvinių. Kai jis ir ten atsekė 
paskui mane, aš nulindau į palėpę ir užsidariau kamarai- 
tėje; norėjau pabūti vienas su savo sielvartu. 

Visą šią rytojaus dieną mes buvome dujų aiskirti nuo 
pasaulio. Sekmadienio vakarą šalimais stovinčiame name 
pastebėjome žmonių; žmėžtelėjo kažkieno veidas lange, 
šviesa, sugirgždėjo varstomos durys. Nežinau, kas per 
žmonės ten buvo ir kas jiems vėliau nutiko. Kitą dieną 
mes jų nebematėme, Juodos dujos pirmadienio rytą pa- 
lengvėle slinko prie upės, vis labiau ir labiau artėdamos 
prie mūsų, ir pagaliau ėmė raitytis kamuoliais ant kelio 
ties namu, kur mes slėpėmės. 

Apie vidudienį lauke pasirodė marsietis, iš kažkokio 
prietaiso leidžiantis karštų garų srovę, kuri švirkšdama 
smogė į namų sienas, trupino langų stiklus ir nušutino 
vikarui ranką, kai šis bėgo iš kambario nuo kelio pusės. 
Kai mes, ilgokai palaukę, įslinkome į pridrėkusius kam- 
barius ir vėl pažvelgėme į gatvę, visa žemė į šiaurę buvo 
tarytum. juodo sniego nuklota. Pažvelgę į upės slėnį, dar 
labiau nustebome, pamatę kažkokį keistą rausvą atspindį 
ant juodų nudegusių pievų. 

Ne iš karto tesupratome, kaip tatai pakeitė mūsų pa- 
dėti — tik matėme, kad dabar jau nebėra ko bijoti juo- 
dų dujų. Pagaliau supratau, kad esame laisvi ir galime 
eiti, kad kelias gelbėtis yra atviras. Mane vėl pagavo no- 
ras veikti. Vikaras, kaip ir ligi šiol, tebebuvo paskendęs 
giliausioje apatijoje. 

— Čia mudu esame visiškai saugūs, — kartojo jis — 
visiškai saugūs. 

Aš nusprendžiau jį palikti (ak, kad būčiau taip pada- 
xes!) ir, prisimindamas artileristo patarimus, ėmiau rū- 
pintis maisto bei gėrimo atsargomis. Radau alyvos ir sku- 
durą nudegusioms kūno vietoms apraišioti, pasiemiau 
kepurę ir mezginį, aptiktus viename miegamajame, Kai 
vikaras suprato, kad aš nusprendžiau išeiti vienas, jis ir- 
gi ėmė ruoštis. Atrodė, kad mums negresia joks pavojus, 

ir mes pajuodavusiu keliu nuėjome Sanberio link. Spė- 
jau, kad galėjo būti maždaug penkta valanda vakaro. 

Sanberyje ir ant kelio tįsojo sudarkyti žmonių bei ark- 
lių lavonai, išvartyti vežimai ir išmėtyti kroviniai. Viską 
dengė storas juodų dulkių sluoksnis. Šita juoda kaip ang- 
lis danga man priminė viską, ką buvau skaitęs apie Pom- 
pėjos sugriovimą. Prislėgti keistos ir neįprastos apylinkių 
išvaizdos, laimingai pasiekėme Hempton Kortą; Hemp- 
ton Korte apsidžiaugėme, pamatę žalumos gabalėlį, išli- 
kusį nuo pražūtingos lavinos. Praėjome Bešio parka, ku- 
riame po kaštonais klaidžiojo stirnos; tolumoje keli vy- 
rai ir moterys skubėjo į Hemptoną. Pagaliau pasiekėme 
Tvikenhema. Čia pirmą kartą sutikome žmones, 

Toli už Hemo ir Pitershemo vis dar tebedegė miškai. 
Tvikenhemas išvengė šiluminių spindulių ir juodų dujų, 
ir ten sutikome vieną kitą žmogų, tačiau nė vienas jų ne- 
galėjo pasakyti mums nieko nauja. Dažniausiai, kaip ir 
mes, jie skubėjo toliau, pasinaudodami ramybės valanda. 
Man pasirodė, kad kai kur namuose dar buvo likę gy- 
ventojų, matyt, per daug išgąsdintų, todėl ir nedrįstančių 
pasirodyti ar bėgti. Tr čia pakelėmis visur matėme paniš- 
ko bėgimo žymių. Gerai įsiminiau tris sulaužytus dvira- 
čius, sumestus į krūvą ir įspaustus į žemę užvažiavusių 
ratų. Ričmondo tiltą perėjome apie pusę devintos. Nors 
skubėjome kuo greičiau pereiti atvirą tiltą, aš vis dėlto 
spėjau pastebėti kažkokias raudonas, kelių pėdų platu- 
mo skerdenas, plaukiančias pavandeniui. Nežinojau, kas 
tai galėjo būti, geriau įsižiūrėti nebuvo laiko, Pagalvo- 
jau apie baisius dalykus, nors taip galvoti neturėjau jokio 
pagrindo. Serėjuje žemę dengė tokios pat juodos dulkės, 
dar neseniai susidariusios iš juodų dujų, ir tįsojo lavo- 
nai — ypač daug jų buvo kely į stotį. Marsiečių nematė- 
me, kol prisiartinome prie Barnso. 

Gyvenvietė atrodė apleista. Mes pamatėme ten tris 
žmones, skersgatviu bėgančius prie upės. Ant kalvos de- 
gė Ričmondas; už Ričmondo juodų dujų žymių jau ne- 
bebuvo. 

Kai priėjome Kju, pro mus prabėgo keli žmonės, O 
viršum namų stogų — per kokį šimtą jardų nuo mūsų — 
pasirodė viršutinė marsiečio kovos mašinos dalis; jeigu 

tik marsietis būtų pažvelgęs žemyn — mes būtume žuvę. 
Mudu nutirpome iš baimės, paskui šokome į šalį ir pasi- 
slėpėme kažkokioje daržinėje. Vikaras atsisėdo ant Že- 
mės ir kūkčiodamas atsisakė eiti toliau. 

Bet aš pasiryžau žūt būt pasiekti Lederhedą ir sute- 
mus eiti toliau. Išlindau pro krūmus, praėjau pro didžiu- 
lius namus su priestatais ir išėjau į kelią Kju link. Vikarą 
palikau daržinėje, bet jis netrukus mane pasivijo. 

Sunku įsivaizduoti kvailesnį sumanymą, nei šis Mano 
bandymas. Buvo aišku, kad mes esame marsiečių apsupti. 
Vos tik vikarui mane pasivijus, tolumoje, anapus laukų, 
nutįsusių Kju Lodžo link, mes vėl pamatėme trikojį, ga- 
limas daiktas, tą patį, o gal ir kitą. Keturios ar penkios 
mažytės juodos figūrėlės bėgo nuo jo per pilkai žalsvą 
lauką: marsietis, matyt, jas vijosi. Trimis žingsniais jis 
juos pasivijo; jie bėgo iš po jo kojų į visas puses. Marsie- 
tis nepanaudojo šiluminio spindulio ir nesunaikino jų. 
Jis tik susirinko juos visus į savo didžiulį metalinį krep- 
šį, kabantį jam už nugaros. 

Pirmą kartą man atėjo į galvą mintis, kad marsiečiai, 
galimas daiktas, visai neketina žmonių žudyti, ruošiasi 
panaudoti nukariautą žmoniją kitiems tikslams. Valandė- 
lę mes stovėjome, parblokšti siaubo; paskui pasukome 
atgal ir, pro vartus įsėlinę į sienomis apmūrytą sodą, įšliau- 
žėme į kažkokią duobę, vos išdrįsdami pašnibždėti vie- 
nas antram, ir gulėjome ten, kol danguje sužibo žvaigž- 
dės.. 

Buvo turbūt apie vienuolikta valanda, kai mes ryžo- 
mės pakartoti savo bandymą ir nuėjome ne keliu, bet 
per laukus, pagal tvoras, dairydamiesi tamsoje marsie- 
čių — aš į kairę, vikaras į dešinę; atrodė, kad jie visi bu- 
vo susirinke aplink mus. Vienoje vietoje užtikome pajuo- 
davusią, apsvilusią aikštelę, jau atvėsusią, vien tik pele- 
nus, su didele krūva lavonų, apdegusių ir sudarkytų — 
buvo išlikę tiktai kojos ir pusbačiai. Čia pat, gal už ko- 
kių penkiasdešimt pėdų nuo keturių susprogdintų patran- 
kų su sudaužytais lafetais, tįsojo arklių lavonai. 

Šino miestelis, matyt, išvengė sunaikinimo, bet buvo 
apleistas ir tylus. Lavonų čia neberadome; beje, naktis 

buvo tokia tamsi, kad mes negalėjome įžiūrėti net šoni- 
nių gatvių. Šine mano bendrakeleivis staiga ėmė skųstis, 
kad jis nusilpęs ir ištroškęs, ir mes nusprendėme užeiti 
į kuriuos nors namus. 

Pirmas namas, į kurį patekome, įsilaužę pro langą, bu- 
vo nedidelė vila sų pusiau nuplėštų stogų; nepavyko ras- 
ti Čia jokio valgomo daikto, išskyrus supelijusio sūrio 
gabalėlį. Užtai radome vandens ir galėjome atsigerti; aš 
pasiėmiau pasitaikiusį kirvį, kuris galėjo praversti įsi- 
laužimui į kitą namą. 

Priėjome prie tos vietos, kur kelias suka į Mortleiką. 
Čia dunksojo baltas namas siena apmūrytame sode; san- 
dėlyje radome maisto atsargų: dų duonos kepalus, žalios 
mėsos gabalą ir pusę kumpio. Visa tai smulkiai nurodau 
todėl, kad kitas dvi savaites mudviem teko tenkintis ši- 
tomis atsargomis. Ant lentynų radome keletą butelių 
aiaus, du maišus pupelių ir truputį salotų. Iš sandėlio 
perėjome į indaują, kurioje buvo sukrautos malkos ir sto- 
vėjo bufetas. Bufete radome beveik tuziną butelių bur- 
gundiško vyno, mėsos ir žuvies konservų ir dvi skardines 
biskvitų. 

Sėdėjome tamsioje virtuvėje, nes bijojome įžiebti šviesą, 
valgėm duoną su kumpiu ir iš vieno butelio gėrėme alų. 
Vikaras vis dar tebebuvo baugus ir neramus; jis kažko- 
dėl laikėsi nuomonės, kad reikia greičiau eiti, ir aš vos 
galėjau prikalbinti ji pasistiprinti. Bet tuo metu atsitiko 
taip, kad mudu atsidūrėme nelaisvėje, 

— Turbūt iki vidurnakčio dar toli — tariau aš, ir 'stai- 
ga blykstelėjo akinanti žalia šviesa. Vieną akimirksnį visa 
virtuvė nušvito žaliu blizgesiu. Paskui trenkė toks smūgis, 
kokio aš niekad negirdėjau nei anksčiau, nei vėliau. Su- 
žvangėjo sudužęs stiklas, sudundėjo ir triukšmingai įgriu- 
vo mūrinės lubos, ant mūsų galvų pabiro tinkas, suduž- 
damas smulkiais gabalėliais. Aš griuvau ant grindų ir, 
žnektelėjęs į krosnies kampą, išsitiesiau apsvaigęs. Vi- 
karas sakė, kad aš ilgai gulėjęs be sąmonės. Kai atsipei- 
kėjau, aplinkui vėl buvo tamsu ir vikaras šlakstė mano 
veidą vandeniu. Jo paties veidas buvo apiekęs krauju, 
kuris, kaip vėliau įsižiūrėjau, bėgo iš praskeltos jo kaktos. 

Kurį laiką niekaip negalėjau suvokti, kas atsitiko. Pa- 
galiau pamažu grįžo atmintis, aš pajutau žaizdą smilki- 
nyje. 

— Jums geriau? — paklausė pašnibždom vikaras. 

Atsakiau jam ne iš karto, Paskui atsikėliau ir atsisė- 
dau. 

— Nesijudinkit— tarė jis— ant grindų pilna sudužu- 
sių indų šukių. Jūs negalėsit pajudėti nesukėlęs triukš- 
mo; o jie, man rodos, yra arti. 

Abu sėdėjome taip tyliai, kad girdėjome vienas antro 
alsavimą. Kapų tyla; tiktai vieną kartą kažkur iš viršaus 
nukrito tinko gabalas ar plyta. Iš lauko, kažkur netoli, 
buvo girdėti kažkoks metalo žvangesys. 

— Girdite? — paklausė vikaras, garsui pasikartojus. 

— Taip,— atsakiau aš.— Bet kas tai galėtų būti? 

— Marsietis! — sušnibždėjo vikaras. 

Aš vėl įsiklausiau. 

— Tai būta ne šiluminio spindulio,— tariau aš, ma- 
nydamas, kad ant namo tikriausiai bus suklupęs vienas 
trikojis. Pats buvau matęs, kaip vienas toks trikojis už- 
kliuvo už Šepertono bažnyčios. 

Tokioje neaiškioje padėtyje mes nekrutėdami išsėdė- 
jome bent tris ar keturias valandas, kol išaušo. Pagaliau 
į kambarį prasiskverbė šviesa, bet tik ne pro langą, ku- 
ris dar tebebuvo tamsus, o pro trikampę skylę galinėje 
sienoje, tarp sijos ir nugriuvusių plytų krūvos. Paryčio 
prieblandoje pirmą kartą apžvelgėme virtuvės vidų. 

Langas buvo užverstas puria žeme; ji apibėrė stalą, 
prie kurio mes vakarieniavome, ir nuklojo grindis. Lauke 

žemė buvo išrausta ir, matyt, užvertė namą. Viršum lan- 

go rėmo kyšojo sulamdytas lietaus vamzdis. Ant grindų 
buvo-pilna metalo nuolaužų. Virtuvės galas arčiau gyve- 
namųjų kambarių buvo susmukęs, ir išaušus mums paaiš- 
kėjo, kad didesnė namo dalis buvo sugriauta. Didžiausią 
kontrastą tiems griuvėsiams sudarė švarutė virtuvės spin- 
ta, nudažyta šviesiai žalsva spalva, sienų apmušalai baltais 
bei žydrais kvadratais ir du margi paveikslėliai, pakabinti 
ant sienos. 

Kai visiškai išaušo, pro plyšį pamatėme marsiečio fi- 
gūrą; jis stovėjo, kaip vėliau supratau, sargyboje prie dar 

neatvėsusio cilindro, Iš apytamsės virtuvės mes atsargiai 
nušliaužėme į tamsią indų plovyklą. 

Staiga aš supratau, kas atsitiko. 

— Penktasis cilindras — pašnibždomis tariau  aš,— 
penktas sviedinys iš Marso pataikė į šitą namą ir mus 
palaidojo po griuvėsiais! 

Vikaras ilgai tylėjo, paskui sušnibždėjo; 

— Viešpatie, pasigailėk mūsų! 

Ir ėmė kažką vienas sau murmėti. 

Visur buvo tylu, mes tūnojome indų plovykloje, Aš 
bijojau net alsuoti ir sėdėjau įsmeigęs akis į silpnai ap- 
šviestą virtuvės durų keturkampį. Vos ne vos galėjau 
įžiūrėti vikaro veidą — neaiškų ovalą, jo apykaklę ir ran- 
kogalius. Lauke sužvangėjo metalas, paskui kažkas šai- 
žiai ėmė švilpti ir šniokšti tarytum garo mašina, Visi tie 
mums nesuprantami garsai aidėjo be pertraukos, jie da- 
Tėsi vis stipresni, Staiga pasigirdo kažkoks lygus vibruo- 
jantis gaudesys, nuo kurio viskas aplinkui sudrebėjo ir 
bufeto indai ėmė skambėti. Šviesa užgeso, ir virtuvės du- 
Trys pasidarė visiškai tamsios. Taip mes išsėdėjome dau- 
gelį valandų, tylėdami ir drebėdami, kol pagaliau nuvar- 
gę užmigome... 

Pabudęs pajutau stiprų alkį. Turbūt mes pramiegojo- 
me didesnę dienos dalį. Alkis privertė mane ryžtis. Pa- 
sakiau vikarui, kad eisiu ieškoti maisto, ir nušliaužiau 
1 sandėlį. Jis nieko man neatsakė, bet, vos tik išgirdės, 
kad aš pradėjau valgyti, atšliaužė paskui mane, 


II skyrius 
KĄ MES MATĖME Iš NAMO GRIUVĖSIŲ 


Baigę valgyti, nušliaužėme atgal į indų plovyklą, kur 
aš vėl, matyt, užsnūdau, nes pabudęs pamačiau, kad li- 
kau vienas. Vis dar buvo girdėti vibruojantis dundesys, 
nemažėjantis ir toks pat erzinamai atkaklus, Kelis kartus 
pašnibždomis pašaukiau vikarą, paskui nušliaužiau prie 
virtuvės durų; dienos šviesoje pamačiau vikarą kambario 
gale; jis gulėjo prie trikampės kiaurymės, kuria galėjai 

patekti į lauką pas marsiečius. Jo pečiai buvo pakelti, ir 
galvos nebuvo matyti. 

Triukšmas čia buvo kaip garvežių depe, ir atrodė, 
kad nuo jo dreba visas pastatas. Pro kiaurymę sienoje 
mačiau medžio viršūnę, nušviestą saulės, ir žydrą skaistų 
vakarų dangaus gabalėlį. Valandėlę žiūrėjau į vikarą, 
paskui prisėlinau arčiau, atsargiai žengdamas per stiklo 
ir indų šukes. 

Trūktelėjau vikarą už kojos. Jis taip krūptelėjo, kad 
lauke su trenksmu nukrito didelis tinko gabalas. Pačiu- 
pau jį už rankos, bijodamas, kad jis nesušuktų, ir abu ap- 
mirėme, Paskui aš atsigręžiau pasižiūrėti, kas beliko iš 
mūsų slėptuvės. Nugriuvus tinkui, atsirado nauja kiaury- 
mė sienoje; atsargiai užlipęs ant sijos, pažvelgiau — ir vos 
galėjau pažinti priemiesčio kelią, taip labai viskas aplink 
pasikeitė. 

Penktas cilindras nukrito, matyt, ant to namo, į kurį 
mes buvome užėję pirmiausiai. Pastatas visiškai dingo, 
virto dulkėmis ir išlakstė į šalis. Cilindras buvo giliai 
įsmigęs į žemę, žymiai platesnėje duobėje negu ties Vo- 
kingu. Žemė aplinkui tarytum. ištiško nuo baisaus smū- 
gio („ištiško“ — čia pats tinkamiausias žodis) ir užvertė 
gretimus namus taip, lyg kūju kas būtų smogęs į purvy- 
ną. Mūsų namas užvirto atgal; priešakinė dalis buvo su- 
grinauta ligi pačių pamatų. Virtuvė ir indauja tik per kaž- 
kokį stebuklą išliko sveikos ir buvo užverstos tonomis 
žemių ir šiukšlių iš visų pusių, išskyrus vieną, nukreiptą 
į cilindrą. Mes karojome ant didžiulės apskritos duobės 
kranto; duobėje triūsė marsiečiai. Sunkūs dūžiai, atrodė, 
aidėjo užpakalyje mūsų; skaisčiai žali garai kilo iš duo- 
bės ir plonu šydu dengė kiaurymę. 

Cilindras buvo jau atidarytas, o toliau duobės gale, 
tarp išrautų ir smėlio užbertų krūmų, stovėjo tuščias ko- 
vos trikojis — milžiniški metalo griaučiai. Aš pradėjau 
savo pasakojimą nuo cilindro duobės, nors pirmiausiai 
mano dėmesį atkreipė nuostabi žvilganti mašina, panaši 
į ekskavatorių, ir keistos būtybės, kurios lėtai krapštėsi 
apie ją purioje žemėje. 

Tas mechanizmas mane sudomino pirmiausiai. Tai bu- 
vo viena iš tų sudėtingų mašinų, kurios vėliau buvo pa- 

vadintos daugiarankėmis ir kurių tyrinėjimas taip smar- 
kiai pastūmėjo Žemės gyventojų išradingumą. Iš pirmo 
žvilgsnio ji buvo panaši į metalinį vorą su penkiomis 
judriomis nariuotomis kojomis ir daugybe nariuotų sver- 
tų ir griebiančių bei paduodančių čiuptuvų apiink kor- 
pusą. Dauguma tos mašinos rankų buvo įtraukia į vidų, 
bet trimis ilgais čiuptuvais ji kilojo metalines kartis, vir- 
bus ir lakštus, matyt, šarvuotą cilindro apdangą. Mašina 
visus tuos daiktus traukė, kėlė ir krovė už duobės lygioje 
aikštėje. 

Visi mašinos judesiai buvo tokie greiti, sudėtingi ir 
tobuli, kad iš pradžių aš nė nemaniau, jog tai daro maši- 
na, nors buvo aiškiai matyti jos metalinis blizgesys. Ko- 
vos trikojai taip pat buvo nuostabiai tobuli, tarsi gyvos 
mašinos, bet ir jie buvo niekai, palyginus su šita mašina. 
Vargu ar tuos gyvuosius mechanizmus gali įsivaizduoti 
žmonės, pažinę juos tik iš blankių piešinių arba iš padri- 
kų pasakojimų juos mačiusiųjų Žmonių, tokių kaip aš. 

Prisimenu iliustraciją vienoje brošiūroje, smulkiai ap- 
rašinėjančioje karo įvykius. Dailininkas, matyt, labai pa- 
viršutiniškai pažino vieną to karo mašiną. Jis pavaizdavo 
ją kaip nerangų palinkusį trikojį, kuriam trūksta lanks- 
tumo ir lengvumo. Brošiūra su tomis iliustracijomis su- 
kėlė daug triukšmo, bet aš nutariau ją paminėti, norėda- 
mas įspėti skaitytoją dėl pirmo įspūdžio, kuris gali kartais 
suklaidinti. Iliustracijos ne daugiau  panėšėjo į mano 
matytus marsiečius negu vaškinė lėlė į žmogų. Mano iš- 
manymu, tos iliustracijos tiktai sugadino brošiūrą. 

Kaip jau minėjau, daugiarankė mašina iš pradžių man 
pasirodė ne mašina, o kažkokia būtybė, primenanti krabą 
su Žžvilgančiu apvalkalu. Aš pamaniau, kad marsiečio kū- 
mas, kurio ploni čiuptuvai reguliavo visus jo judesius, 
yra tarsi koks smegenų priedėlis. Paskui tokį pat pilkai 
rusvą žvilgantį apvalkalą pastebėjau ant kitų aplinkui 
besikapstančių kūnų ir įspėjau nuostabaus mechanizmo 
paslaptį. Po to visą savo dėmesį nukreipiau jau į gyvus 
tikruosius marsiečius. Probėgom jau buvau juos mates, 
bet dabar pirmykštis pasišlykštėjimas nekliudė man juos 
stebėti; be to, aš juos stebėjau iš priedangos, o ne skubiai 
nuo jų bėgdamas. 

Dabar pamačiau, kad tos būtybės neturėjo nieko že- 
miška, Tai buvo didžiuliai apvalūs kūnai, veikiau galvos, 
maždaug keturių pėdų skersmens, šiek tiek panašios į 
žmogaus veidą. Tuose veiduose nebuvo šnervių (marsie- 
čiai, atrodo, neturėjo uoslės), tiktai dvi didelės akys ir 
kažkoks daiktas, panašus į mėsingą snapą. Tos galvos ar- 
ba kūno užpakalyje (iš tikrųjų, nežinau, kaip reikia jį 
pavadinti) buvo standi plėvė, atitinkanti (visa tai buvo 
išaiškinta vėliau) mūsų ausis, nors ja tikriausiai jiems 
neteko pasinaudoti dėl daug tankesnės Žemės atmosferos. 
Aplink burną kyšojo šešiolika plonų, panašių į botagus, 
čiuptuvų, dviem puokštėmis, po aštuonis kiekvienoje. Tas 
puokštes garsusis anatomas profesorius Hauesas vyku- 
siai pavadino rankomis. Kai aš pirmą kartą pamačiau 
marsiečius, man pasirodė, kad jie stengėsi ramstytis tomis. 
rankomis, bet jiems, matyt, kliudė Žemės sąlygomis padi- 
dėjęs kūnų svoris. Galima spėti, kad Marse, tų rankų 
padedami, jie gana lengvai gali kilnotis iš vienos vietos. 
į kitą. 

Anatominė marsiečių vidaus struktūra, kaip tat pa- 
aiškėjo iš vėliau padarytų skrodimų, pasirodė esanti labai 
nesudėtinga. Didesnę jų kūno dalį užėmė smegenys su 
išsišakojusias storais nervais, einančiais į akis, ausį ir 
lytėjimo čiuptuvus. Be to, buvo rasti gana sudėtingi kvė- 
pavimo organai — plaučiai —ir širdis su kraujagyslėmis.. 
Itempta plaučių darbą dėl tankesnės Žemės atmosferos. 
ir didesnės traukos įėgos buvo galima pastebėti iš kon- 
vulsinių jų išorinio apvalkalo trūkčiojimų. 

Toks buvo marsiečių organizmas. Mums gali pasiro-- 
dyti keista, kad marsiečių organizme nebuvo rasta įokio 
sudėtingesnio virškinamojo aparato, kuris yra viena svar-- 
biausių mūsų organizmo dalių. Jų visas kūnas buvo vien 
tik galva. Vidurių jie neturėjo. Jie nevalgė, nevirškino.. 
Užtat jie ėmė šviežią gyvą kitų organizmų kraują ir švir-- 
kštė jį tiesiai sau į venas. Pats mačiau, kaip jie tai 
darė, ir vėliau apie tai dar pakalbėsiu. Pasišlykštėjimas. 
neleidžia man smulkiai rašyti apie tai, į ką negalėjau 
net žiūrėti. Reikia neužmiršti, kad kraują, dažniausiai žmo-- 
gaus kraują, marsiečiai ėmė tiesiog dar iš gyvos būty- 
bės... 

Vien tokia mintis mums atrodė baisi, tačiau aš neno- 
romis pagalvoju, koks šlykštus turėtų atrodyti mūsų pa- 
protys valgyti mėsą, sakysime, mąstančiam triušiui. 

Negalima paneigti fiziologinio kraujo injekcijų prana- 
šumo, jeigu prisiminsime, kiek daug laiko ir energijos 
žmogus eikvoja valgiui ir virškinimui. Pusė mūsų kūno 
yra sudaryta iš liaukų virškinamojo kanalo ir įvairiausių 
organų, kurie maistą pervaro į kraują. Virškinimo pro- 
cesų įtaka nervų sistemai pakerta mūsų jėgas, veikia mū- 
sų psichiką. Žmonės jaučiasi laimingi arba nelaimingi pri- 
klausomai nuo to, kaip veikia kepenys arba kasa. Marsie- 
čių organizme tie dalykai nedaro įtakos jų nuotaikai ir 
emocijoms. 

Tą aplinkybę, kad marsiečiai pasirinko žmones kaip 
maisto šaltinį, iš dalies galima paaiškinti prigimtimi tų 
aukų, kurias jie kaip maisto produktus buvo atsigabenę 
is Marso. Tos būtybės, sprendžiant iš jų sudžiūvusių 1i- 
kučių, patekusių į žmonių rankas, taip pat buvo dvikojės, 
turinčios netvirtus griaučius (panašius į mūsų titnagines 
kempes) ir silpnus raumenis. Jos buvo apie šešių pėdų 
aukščio, su apvaliomis galvomis ir didelėmis akimis tit- 
naginėse akiduobėse. Kiekviename cilindre, berods, buvo 
po dvi ar po tris tokias būtybes, bet visos jos buvo nužu- 
dytos dar prieš atskrendant į Žemę. Žemėje jos vis tiek 
būtų žuvusios, nes, vos pabandžiusios judėti, būtų susi- 
laužiusios kaulus. 

Jeigu jau pradėjau apie tai kalbėti, tai pridursiu čia ir 
kai kurių smulkmenų, kurios kad ir nebuvo mums tuomet 
aiškios, vis dėlto marsiečių nemačiusiam skaitytojui pa- 
dės susidaryti aiškesnį tų rūsčių būtybių vaizdą. 

Jų fiziologija griežtai skyrėsi nuo mūsiškės trimis at- 
žvilgiais. Jų Organizmas nereikalavo miego ir nuolat bu- 
dėjo, visai taip, kaip žmogaus širdis. Jų raumenims nerei- 
kėjo poilsio netgi po sunkaus darbo ir todėl periodiškas 
veiklos nutraukimas marsiečiams buvo nežinomas. Taip 
pat jie nežinojo, kas yra nuovargis. Žeme jie judėjo 
per didelį vargą, bet netgi ir čia jie nuolat ką nors veikė. 
Tarytum skruzdės jie dirbo visas dvidešimt keturias va- 
landas per parą. | 

Antra, marsiečiai buvo belyčiai ir todėl nežinojo tų 
audringų emocijų, kurios įgimtos žmogui dėl lyčių skirtu- 
mo, Tiksliai nustatyta, kad karo metu Žemėje gimė vienas 
marsietis, Tai buvo pumpuras, rastas ant savo gimdytojo 
kūno, panašus į lelijos taurelę arba į jauną gėlavandenio 
polipo organizmą. 

Panašus veisimosi būdas žmonių ir kitų aukštesniųjų 
Žemės gyvių tarpe jau seniai išnyko; tas veisimosi būdas 
laikomas pačiu primityviausiu. Tarp žemesnės rūšies gy- 
vių ligi turinčių apvalkalą — pirmųjų stuburinių gyvių 
giminaičių, buvo žinomi abu veisimosi būdai, bet auk- 
štesnėse raidos pakopose lytinis veisimosi būdas visiškai 
išstumia pumpurinį. Marse evoliucija, matyt, ėjo prie- 
šinga kryptimi. 

Įdomu, kad vienas rašytojas, linkęs į pseudomoksliš- 
kas spekuliatyvines išvadas, dar gerokai prieš marsiečių 
užpuolimą išpranašavo ateities žmogui kaip tik tokią stru- 
ktūrą, kokios buvo marsiečiai. Jo pranašavimas, jeigu 
tik neklystu, pasirodė 1893 metais jau seniai nebeišeinan- 
čio žurnalo „Pel Mel badžet“ lapkričio ar gruodžio nu- 
meryje. Ir dar atsimenu karikatūrą ta pačia tema, išspaus- 
dintą žinomame ikimarsinės epochos humoristiniame Žžur- 
nale „Panč“. Dėstydamas savo mintis linksmu ir juokau- 
jamu tonu, autorius įrodinėjo, kad mechaninių priemonių 
tobulėjimas galų gale turės sustabdyti žmogaus kūno vys- 
tymąsi, o cheminis maistas turės likviduoti virškinimą. 
Jis teigė, kad plaukai, nosis, dantys, ausys, smakras jau 
nebebus tokie būdingi žmogiškosios būtybės bruožai ir 
kad natūralioji atranka ateinančiuose amžiuose juos pa- 
naikins. Toliau tobulės tiktai smegenys. Viena žmogaus 
kūno dalis turi šansų išlikti, kai kitos bus jau išnykusios. 
Tr tai būsianti ranka —, „smegenų mokytojas ir tarnas". Vi- 
sos kūno dalys atrofuosis, o ranka vis labiau ir labiau to- 
bulės. 

Juokais kartais pasakoma tikra tiesa, Mes matome, 
kad marsiečių gyvuliškoji organizmo pusė yra visiškai 
pajungta intelektui. Man atrodo visai suprantama, kad 
marsiečiai, kilę iš būtybių, panašių į mus, toliau evoliu- 
cionavo taip, kad pamažu tobulėjo tik smegenys ir ran- 
kos (galiausiai rankas pakeitė dvi čiuptuvų puokštės) vi- 

sų kitų organų sąskaiton. Smegenys be kūno turėjo, ži- 
noma, sukurti labiau egoistinį intelektą, be jokių emoci- 
jų, kurias turi žmogus.. 

Trečias marsiečių ir žmonių skirtumas iš pirmo žvilgs- 
nio gali atrodyti neesminis. Mikroorganizmai, sukelian- 
tys Žemėje tiek daug ligų ir kančių, arba. niekad nebuvo 
atsiradę Marse, arba marsiečių sanitarija juos sunaikino 
prieš daugelį šimtmečių. Šimtai žmogų puolančių ligų — 
drugiai ir uždegimai, džiova ir vėžys, navikai ir visi ki- 
tokie susirgimai — jiems buvo visai nežinomos. 

Kalbėdamas apie skirtumą tarp gyvenimo Marse ir 
Žemėje, turiu paminėti keistą raudonos žolės pasirody- 
mą. 

Matyt, Marso augmenija skiriasi nuo žemiškosios, ku- 
rioje vyrauja žalia spalva, ir yra skaidriai raudonos spal- 
vos. Šiaip ar taip, iš tų sėklų, kurias marsiečiai (tyčiomis 
ar atsitiktinai) atsivežė į Žemę, išdygo raudonos spalvos 
daigai. Tačiau kovoje su žemės augmenijos rūšimis tiktai 
viena visiems žinoma raudonoji žolė šiek tiek prigijo; 
raudonasis vijoklis greit nudžiūvo, ir retas tegalėjo jį pa- 
matyti. Kai dėl raudonosios žolės, tai kurį laiką ji augo 
nuostabiai sparčiai. Ji sudygo duobės pakraščiuose trečią 
ar ketvirtą mūsų kalinimo dieną, ir jos atžalos, panašios į 
kaktuso ataugas, raudonais spurgais apipynė mūsų tri- 
kampį langą. Vėliau mačiau ją labai vešliai augančią po 
visą kraštą, ypač arčiau vandens. 

Marsiečiai turėjo klausos organą — apskritą plėvelę 
užpakalinėje galvos-kūno dalyje —ir jų akys matė ne 
blogiau kaip mūsų, tik mėlyna ir violetinė spalvos, Filip- 
so nuomone, jiems turėjo atrodyti juodos. Spėjama, kad 
jie susižinodavo garsais ir čiuptuvų judesiais; taip teigia, 
pavyzdžiui, įdomi, tačiau paskubomis parašyta brošiūra, 
kurios autorius, matyt, nebuvo matęs marsiečių; tą brošiū- 
rą aš jau esu minėjęs, ji iki šiol tebėra svarbiausias žinių 
apie marsiečius šaltinis. Tačiau niekas iš likusiųjų gyvų 
žmonių nestebėjo marsiečių iš taip arti, kaip aš. Tiesa, 
tai atsitiko man visiškai nenorint, bet vis dėlto tai yra 
neabejotinas faktas. Atsidėjęs stebėjau juos diena iš die- 
nos ir galiu tvirtinti, kad savo akimis mačiau, kaip ketu- 
Ti, penki, o vieną kartą net ir šeši marsiečiai, vos tepaju- 

dėdami, dirba išvien pačius subtiliausius ir sudėtingiausius 
darbus, nepasikeisdami jokiu garsu, jokiu judesiu. Jų kei- 
stas be jokių moduliacijų ūbavimas paprastai pasigirsda- 
vo prieš maitinantis. Manau, kad tai buvo ne signalas, O 
tiesiog oro iškvėpimas prieš įšvirkščiant kraują. Turiu šio- 
kių tokių elementarinių psichologijos žinių ir esu tvir- 
tai įsitikinęs, kad marsiečiai mintimis pasikeisdavo be 
jokio fizinio veiksmo. Aš tvirtinu tai, nors ir nelabai te- 
vertinu telepatiją. Dar prieš marsiečių antplūdį, jeigu tik 
skaitytojas atsimena mano straipsnius, aš gana griežtai 
esu pasisakęs prieš telepatijos teorijas. 

Marsiečiai nedėvėjo drabužių. Jų pažiūros į padoru- 
mą ir puošimąsi, savaime suprantama, skyrėsi nuo mūsų 
pažiūrų; jie ne tik buvo ne tokie jautrūs temperatūros 
pakitimams kaip mes, bet ir slėgio pakitimai, matyt, ne- 
darė įtakos jų sveikatai. Jau nekalbant apie tai, kad jie 
nedėvėjo drabužių, didžiulis jų pranašumas, lyginant su 
žmonėmis, buvo kiti dirbtiniai priedai prie jų kūno. Mes 
su savo dviračiais ir kitomis persikėlimo priemonėmis, su 
savaisiais Lilientalio skraidymo aparatais, su savo patran- 
komis ir durtuvais ir visu kitu tiktai pradedame tą evo- 
liuciją, kurią marsiečiai jau praėjo. Jie virto tarytum tyru 
protu, naudojančiu pagal reikalą įvairias mašinas visai 
panašiai, kaip žmogus naudoja įvairius drabužius, ima 
spartesnę susisiekimo priemonę — dviratį arba nuo lietaus 
apsisaugoja skėčiu. Visi marsiečių išradimai mus labiau- 
siai stebina tuo, kad marsiečiai visiškai nepažįsta rato — 
svarbiausio elemento beveik visuose žmogaus išrastuose 
mechanikos prietaisuose. Nė vienoje jų atgabentoje ma- 
šinoje nėra nieko, kas nors kiek būtų panašu į ratą. Gali- 
ma buvo, rodos, tikėtis, kad jie panaudos ratą susisieki- 
mui. Ryšium su tuo įdomų pažymėti, kad gamta net Že- 
mėje nepripažįsta rato ir pasirenka kitas susisiekimo prie- 
mones. Marsiečiai taip pat nepažįsta (nors tai ir nelabai 
įtikėtina) arba vengia ratų ir labai retai savo aparatuose 
naudoja nejudančias arba reliatyviai nejudančias ašis, su- 
kamas aplink tik vienoje plokštumoje. Beveik visos jų 
mašinos yra ne kas kita, kaip tik sudėtinga sistema sli- 
dinėjančių dalių, judančių nedideliais, sumaniai išlenk- 
tais guoliais, Kartą pradėjęs apie tai kalbėti, turiu dar 

priminti, kad ilgi svertiniai marsiečių mašinų sujungimai 
varomi elastinga medžiaga apvilktų diskų, šiek tiek pa- 
našių į mūsų raumenis; elektros srovė tuos diskus polia- 
rizuoja ir glaudžiai prispaudžia vieną prie kito. Tuo būdu 
gaunamas keistas panašumas į gyvo daikto judėjimą, ku- 
ris taip paveikia ir net pritrenkia stebėtoją. Tokių taria- 
mųjų raumenų gausiai turėjo ir ta panaši į krabą daugia- 
rankė mašina, kuri „iškraustė“ cilindrą, kai aš pirmą kar- 
tą dirstelėjau pro plyšį. Ji atrodė kur kas gyvesnė už 
marsiečius, sunkiai alsuojančius, judinančius savo čiuptu- 
vus ir vos įstengiančius pajudėti iš vietos po varginan- 
čio skridimo per tarpplanetinę erdvę. 

Ilgai stebėjau jų lėtus judesius saulės šviesoje, įsidė- 
mėdamas vis naujų detalių jų formose, kol vikaras, staiga 
griebdamas mane už rankos, priminė, kad jis yra čia pat. 
Aš atsigręžiau ir pamačiau jo paniurusį veidą ir sučiaup- 
tas lūpas. Jis taip pat norėjo pažvelgti pro plyšį: vietos te- 
buvo tik vienam žmogui. Taigi turėjau liautis stebėjęs 
marsiečius ir tą privilegiją užleisti jam. 

Kai vėl pažvelgiau pro plyšį, daugiarankė mašina jau 
buvo spėjusi surankioti išimto iš cilindro aparato dalis; 
nauja mašina buvo tokios pat formos kaip ir pirmoji. Že- 
mai kairėje veikė kažkoks nedidelis mechanizmas; leis- 
damas žalių dūmų kamuolius, jis kniso žemę ir slinko ap- 
link duobę, gilindamas ją ir lygindamas. Ta mašina ir kėlė 
tą vienodą bildesį, nuo kurio drebėjo mūsų apgriauta 
slėptuvė. Darbo metu mašina rūko ir švilpė. Kiek galė- 
jau spręsti, niekas jos nevaldė. 


III skyrius 
KALINIMO DIENOS 


Pasirodžius antram kovos trikojui, mes turėjome pasis- 
lėpti indų plovykloje, bijodami, kad marsietis iš savo 
bokšto nepastebėtų mūsų užuolandoje. Vėliau mes liovė- 
mės būgštavę, kad mus pastebės, nes slėptuvė marsie- 
čiams turėjo atrodyti kaip tamsi dėmė, bet iš pradžių, 
vos tik pasirodžius marsiečiams, išsigandę sprukdavome 

į plovyklą. Tačiau ir tokiam pavojui gresiant, mes bai- 
siai norėjome pasižiūrėti pro plyšį. Dabar man malonu 
prisiminti, kad mes, atsidūrę padėtyje be išeities — Mums 
grėsė bado, o gal ir dar baisesnė mirtis; — vis dėlto netgi 
susipešdavome, susiginčiję, kieno eilė pasižiūrėti pro tą 
kiaurymę. Mes bėgdavome į virtuvę, degdami nekantru- 
mu ir kartu bijodami sukelti kad ir mažiausią triukšmą, 
ir kaip paklaikę stumdėmės ir spardėmės, patys per plau- 
ką būdami nuo pražūties. 

Savo charakteriais, galvojimo ir veikimo būdu mes bu- 
vome visiškai skirtingi žmonės. Pavojus ir kaliniams dar 
labiau išryškino mudviejų skirtumus. Jau Holiforde ma- 
ne pykino vikaro bejėgiškas verkšlenimas, nerangumas 
ir ribotumas. Jo begaliniai nesuprantami monologai kliu- 
dė man susikaupti ir įvarydavo mane, ir taip jau isteriš- 
kai nusiteikusį, beveik į pasiutimą. Ištvermės jis turėjo 
ne daugiau kaip paika moterėlė, Jis galėjo verkti ištisas 
valandas, ir aš esu tikras, kad jis kaip kūdikis įsivaizda- 
vo, jog ašaros jam padės. Net ir tamsoje jis sugebėdavo 
kas Minutė priminti esąs čia pat. Be to, jis valgė daugiau 
už mane, ir aš veltui jam stengiausi priminti, kad mums 
teks čia tūnoti tol, kol marsiečiai baigs savo darbą duo- 
bėje, kad reikia taupyti maistą, nes taupymas yra vienin- 
telė mūsų viltis išsigelbėti. Po ilgesnių pertraukų jis val- 
gė ir gėrė iš karto labai daug. Miegojo mažai. 

Laikui slenkant vikaro nenoras nusilenkti proto argu- 
mentams vis blogino ir taip beviltišką mūsų padėtį ir di- 
dino pavojų. Turėjau jam grasinti, net mušti jį. Tatai jį 
kiek pataisė, bet neilgam. Jis buvo vienas iš tų silpnų, 
nepažįstančių savigarbos bailių, anemiškų būtybių, kurios 
nesiryžta pažvelgti tiesiai į akis nei dievui, nei žmonėms, 
net ir patys sau. | 

Man nemalonu apie tai prisiminti ir rašyti, bet juk 
reikia viską papasakoti. Tie, kuriems pavyko išvengti 
tamsių ir baisių gyvenimo reiškinių, nedvejodami pas- 
merks mano žiaurumą, netikėtai prasiveržusį mano įtū- 
žimą paskutiniajame mūsų dramos veiksme; jie puikiai 
žino, kas yra bloga, bet, manau, jie nežino, kur gali žmo- 
gų nuvesti kančios. O tie, kurie patys pabuvojo gyveni- 

mo tamsybėse ir pažino pirmykščių instinktų galią, su- 
pras mane ir gal bus man aitlaidesni. 

Ir štai, kol aš ir vikaras tyloje ir tamsoje kivirčijomės, 
plėšėme vienas kitam iš rankų maistą ir gėrimą, stumdė- 
mės ir mušėmės, lauke, duobėje, po karštu birželio dan- 
gumi, marsiečiai tvarkė savo nesuprantamą mums gyve- 
nimą. Aš pasakosiu toliau apie tai, ką mačiau. Po ilgos 
pertraukos aš pagaliau pasiryžau vėl prišliaužti prie kiau- 
rymės ir pamačiau, kad atsirado dar trys kovos trikojai, 
atvilkę kažkokius naujus prietaisus, tvarkinga eile susta- 
tytus aplink cilindrą. Antroji daugiarankė mašina, dabar 
jau užbaigta, aptarnavo naują mechanizmą. Tos naujos 
mašinos korpusas savo forma buvo panašus į pieno bido- 
ną su kriaušės pavidalo sukamu piltuvu viršuje, iš kurio 
biro balti milteliai į žemai pastatytą apskritą katilą. 

Piltuvą suko vienas daugiarankės mašinos čiuptuvas. 
Dvi į kastuvus panašios rankos kasė molį ir metė jį į 
kriaušės pavidalo priimtuvą, tuo tarpu trečioji ranka pe- 
riodiškai atidarinėjo dureles ir iš vidurinės prietaiso da- 
lies šalino lauk apdegusį šlaką. Ketvirtas plieninis čiup- 
tuvas miltelius iš katilo nukreipdavo alkūniniu vamzdžiu 
į kažkokį kitą priimtuvą, uždengtą nuo manęs melsvų 
dulkių. Iš to nematomo priimtuvo kilo žalių dūmų srovelė. 
Melodingai suskambėjusi daugiarankė mašina staiga tar- 
si žiūroną ištiesė čiuptuvą, kuris prieš valandėlę atrodė 
kaip Luka atauga, ir užmetė jį už molio krūvos. Po se- 
kundės čiuptuvas pakėlė aukštyn juostą balto aliuminio, 
dar neatvėsisio ir skaidriai blizgančio, ir metė jį ant to- 
kių pat juostų narvo, sustatyto šalia duobės, Nuo saulės 
laidos iki pasii odant žvaigždėms toji mikli mašina paga- 
mino ne mažiau kaip šimtą tokių juostų tiesiog iš neap- 
dirbto molio, ir melsvų dulkių debesis iškilo viršum duo- 
bės krašto. 

Visų tų mašinų judesiai buvo tokie greiti ir sudėtingi, 
o jų šeimininkai buvo tokie lėti ir nerangūs, kad man te- 
ko ilgai save įtikinėti, jog marsiečiai, o ne jų įrankiai yra 
gyvos būtybės. 

Kai i duobę atnešė pirmuosius sugautus žmones, prie 
kiaurymės buvo vikaras. Aš sėdėjau ant grindų ir klau- 
siausi. Staiga jis šoko atatupstas, ir aš, manydamas, jog 

mudu pastebėjo, siaubo apimtas susigūžiau.  Tylutėliai 
žengdamas per šiukšles, jis prisėlino prie manęs ir pritūpė 
šalia, neaiškiai murmėdamas ir kažką rodydamas tamsoje; 
jo išgąsčiu užsikrėčiau ir aš. Ženklų jis man parodė už- 
leidžiąs vietą prie kiaurymės; smalsumas suteikė man 
drąsos; atsistojau, peržengiau per vikarą ir prigludau prie 
plyšio. Iš pradžių nesupratau, ko jis taip išsigando, Buvo 
jau pritemę, žvaigždės atrodė mažytės, blankios, bet duo- 
bėje buvo šviesu: vis dar tebeblykčiojo mašina, gaminan- 
ti aliuminį. Nelygūs žalsvos liepsnos tvyksčiojimai ir ju- 
dantys juodi šešėliai darė šiurpų įspūdį. Ore skraidė šik- 
šnosparniai. Marsiečių dabar nebuvo matyti už melsvai 
žalio debesio. Vienoje duobės kertėje stovėjo sutrumpė- 
jęs kovos trikojis su pariestomis kojomis. Staiga pro ma- 
šinų bildesį pasigirdo lyg ir žmonių balsai. Iš pradžių aš 
maniau, kad man pasivaideno, ir nekreipiau į tai jokio 
dėmesio. 

Aš pasilenkiau, iš akių neišleisdamas kovos trikojo, 
ir tik dabar galutinai įsitikinau, kad jo gobtuve yra mar- 
sietis. Kai žalia šviesa tvykstelėjo smarkiau, aš įžiūrėjau 
jo žvilgantį apvalkalą ir jo akių blizgesį. Staiga pasigirdo 
klyksmas, ir aš pamačiau, kaip ilgas čiuptuvas persilenkė 
per mašinos kraštą prie metalinio narvo, kabančio už jos 
nugaros. Čiuptuvas pakėlė aukštyn kažkokį beviltiškai 
besiblaškantį gyvūną; žvaigždėto dangaus fone jis atrodė 
juodas, neaiškus, paslaptingas. Kai tas gyvūnas atsidūrė 
žemiau, tai žalios šviesos blyksnyje aš pamačiau, įog tai 
būta žmogaus. Mačiau jį tik vieną akimirksnį. Tai buvo 
gerai apsirengęs, tvirtas, raudonveidis, vidutinio amžiaus 
vyras. 

Prieš trejetą dienų gal tai buvo įtakingas, tvirtai žen- 
giąs per žemę žmogus. Mačiau jo išplėstas akis ir ugnies 
atspindį ant jo sagų ir laikrodžio grandinėlės. Jis dingo 
kitapus duobės, ir vieną akimirksnį viskas nutilo, paskui 
pasigirdo beviltiškas riksmas ir ilgi, kupini pasitenkinimo 
marsiečių ūbavimai... | 

Aš nuslydau nuo tinko krūvos, atsistojau ir, užsikim- 
šęs ausis, puoliau į indų plovyklą. Vikaras sėdėjo susi- 
kūprinęs, susiėmęs rankomis už galvos; jis pasižiūrėjo į 

mane, bėgantį pro šalį, pusbalsiu sušuko, matyt, manyda- 
mas, kad aš jį palieku, ir šoko paskui mane... 

Tą naktį, kol mudu sėdėjome plovykloje, kankinami 
mirtino siaubo ir noro pažvelgti pro kiaurymę, aš veltui 
stengiausi sugalvoti kokį nors būdą išsigelbėti, nors su- 
pratau, kad reikia veikti nelaukiant nė velandėlės. Bet 
kitą dieną prisiverčiau blaiviai įvertinti mudviejų padėtį. 
Vikaras nieko negalėjo man padėti. Iš baimės jis prarado 
sugebėjimą logiškai galvoti ir tegalėjo veikti tiktai im- 
pulsyviai. Iš esmės jis buvo virtęs beveik gyvuliu, Man 
beliko pasikliauti tik vienu savimi. Viską šaltakraujiškai 
apgalvojęs, nusprendžiau, kad vis tiek, kokia baisi būtų 
mudviejų padėtis, nusiminti nereikia. Didžiausia mudviejų 
viltis buvo, kad marsiečiai, galimas daiktas, duobėje įsi- 
kūrė tiktai laikinai. Tegu jie net paverčia duobę nuolatine 
savo stovykla, ir tada mudviem galėtų pasitaikyti proga 
pabėgti, jeigu jie nenuspręs ją saugoti. Aš taip pat rū- 
pestingai apgalvojau planą išsikasti urvą į priešingą nuo 
duobės pusę, bet čia mums grėsė pavojus, kad mus pas- 
tebės kuris nors sargybinis trikojis. Be to, kastis tektų 
man vienam. Vikaro paramos tikėtis nebuvo ko. 

Trims dienoms praslinkus (jeigu man nemeluoja at- 
mintis), mano akivaizdoje buvo nužudytas jaunuolis, tai 
buvo vienintelis kartas, kai aš tikrai mačiau, kaip minta 
marsiečiai. Po to beveik visą dieną nedrįsau prieiti prie 
kiaurymės. Aš nuėjau į plovyklą, atsidariau duris ir kele- 
tą valandų kirviu kasiau žemę, stengdamasis kuo mažiau- 
siai kelti triukšmo. Bet kai iškasiau kokių dviejų pėdų 
gilumo duobę, išpurenta žemė triukšmingai užgriuvo, ir aš 
nebesiryžau kasti toliau. Aš visas nutirpau ir ilgai gulėjau 
ant grindų, bijodamas pajudėti. Po to aš atsisakiau minties 
kasti urvą. 

Įdomu pažymėti vieną faktą: ispūdis, kurį man padarė 
marsiečiai, buvo toks sunkus, jog aš nebetikėjau, kad 
žmonės galėtų pasiekti pergalę, kuri mane išgelbėtų. Ta- 
čiau ketvirtą ar penktą naktį aš išgirdau šaudant iš sun- 
kiųjų pabūklų. 

Buvo vėlyva naktis, ir skaisčiai švietė mėnulis. Mar- 
siečiai pašalino ekskavatorių ir patys kažkur dingo. Tik- 
tai tolumoje stovėjo kovos trikojis, o viename duobės 

kampe daugiarankė mašina vis dar tebedirbo kaip tik 
priešais kiaurymę, pro kurią aš žiūrėjau. Duobėje buvo 
visai tamsu, išskyrus vietas, kur krito mėnulio šviesa ar- 
ba atspindys tos daugiarankės mašinos, kuri savo žvan- 
gesiu tebedrumstė nakties tylą. Naktis buvo kuo ramiau- 
sia. Vienas tik mėnulis viešpatavo danguje. Išgirdau 10- 
jant šunį, ir tasai pažįstamas garsas privertė mane suklus- 
ti, Paskui labai aiškiai išgirdau dundant, lyg kažkur šau- 
dytų sunkieji pabūklai. Suskaičiau šešis šūvius ir po il- 
gos pertraukos — dar šešis. Paskui viskas nutilo. 


IV skyrius 
VIKARO MIRTIS 


Tai įvyko šeštąją mudviejų kalinimo dieną. Aš žiūrė- 
jau pro kiaurymę 'r staiga pajutau, kad esu likęs vienas. 
Užuot stovėjęs šalia manęs ir stūmęs mane nuo kiaury- 
mės, vikaras kažkodėl nuėjo į plovyklą. Man tai pasiro- 
dė įtartina. Tyliais žingsniais aš skubiai sugrįžau į plo- 
vyklą. Tamsoje išgirdau vikarą geriant. Ištiesiau patamsy 
ranką, ir mano pirštai užčiuopė burgundiško vyno butelį. 

Keletą minučių mudu grūmėmės. Butelis nukrito ant 
žemės ir sudužo. Aš jį paleidau ir atsistojau. Mudu sto- 
vėjome vienas prieš kitą, sunkiai alsuodami, sugnieužę 
kumščius. Pagaliau aš atsistojau tarp jo ir maisto aisar- 
sų ir pasakiau, kad esu pasiryžęs įvesti griežtą drausmę. 
Padalinau visas atsargas į keletą dalių, kad jų mums už- 
tektų dešimčiai dienų. Šiandien jis nieko daugiau nebe- 
gaus. 

Dienos metu jis vėl bandė prisiartinti prie atsargų. 
Aš buvau užsnūdęs, bet išsyk pabudau. Visą dieną ir iš- 
tisą naktį mudu sėdėjome vienas priešais antrą; aš, nors 
ir mirtinai išvargęs, buvau nepermaldaujamas, o jis kūk- 
čiojo ir skundėsi neapsakomai išalkęs. Žinau, kad šitaip 
praslinko tiktai viena naktis ir viena diena, bet man tada 
atrodė, ir net dabar rodosi, kad tai truko visą amžinybę. 

Padidėję mūsų nesutarimai pagaliau išsiplėtė į atvirą 
susikirtimą. Ištisas dvi ilgas dienas mes pusbalsiu ginči- 

jomės, barėmės, plūdomės. Kartais, nebetekęs kantrybės, 
jį mušiau, kartais švelniai itikinėjau; kartą net bandžiau 
ji sugundyti paskutinių burgundiško vyno buteliu: virtu- 
vėje buvo vamzdis lietaus vandeniui nubėgti, iš jo aš ga- 
lėjau atsigerti. Bet nepadėjo nei įkalbinėjimai, nei grasi- 
nimai; atrodė, kad jis išsikraustė iš proto. Jis vis tebemė- 
gino pasigrobti maisto atsargas ir balsu kalbėjo pats su 
savim, Jis elgėsi labai neatsargiai, ir kiekvieną akimirka 
„mus galėjo susekti marsiečiai. Netrukus aš supratau, kad 
jis visai neteko proto —aš likau tamsoje vienas su pa- 
mišėliu. 

Man atrodo, kad ir aš tuomet buvau ne visai norma- 
lus. Mane kankino klaikūs sapnai. Nors keista, bet man 
atrodo, kad vikaro išprotėjimas mane įspėjo,— aš sten- 
giausi laikytis kiek galint tvirčiau ir todėl išvengiau be- 
protystės. 

Aštuntą dieną vikaras pradėjo garsiai kalbėti, ir aš 
jokiu būdu negalėjau sustabdyti įo. 

— Tai yra pelnyta bausmė, dieve! — nuolat kartojo 
jis, — teisinga bausmė. Nutrenk mane ir visą mano gimi- 
nę. Mes nusikaltome, mes paskendome nuodėmėse,.. Vi- 
sur žmonės kentėjo, vargšus su žemėmis maišė, o aš ty- 
lėjau. Mano pamokslai — beprotystė. Aš turėjau pakilti 
ir, nesigailėdamas savo gyvybės, šaukti žmones atgai- 
lauti, atgailauti!.. Vargšų ir kenčiančiųjų skriaudėjai!.. 
Dievo vynuogynas!.. 

Paskui jis vėl atsiminė maistą, prie kurio aš jo nepri- 
leidau, maldavo mane, verkė, grasino, Jis ėmė šaukti gar- 
siau; aš prašiau to nedaryti; jis pasijuto galįs mane valdyti 
ir ėmė grasinti, kad jis rėksiąs ir atkreipsiąs marsie- 
čių dėmesį. Iš pradžių tat mane išgąsdino, bet aš supra- 
tau, kad mano nuolaidumas dar labiau sumažintų mūsų 
šansus išsigelbėti. Nors ir nelabai tuo tikėjau, vis dėlto gali- 
ma buvo laukti, kad jis gali tai padaryti. Šiaip ar taip, 
tą dieną jis savo grasinimų neįvykdė. Nuolat keldamas 
baisą, jis kalbėjo ištisą aštuntą ir devintą dieną. Jis gra- 
sino, maldavo ir vėl atgailavo, kad blogai tarnavo die- 
vui, Man jo pagailo. Truputį numiges, jis vėl ėmė kal- 
bėti; šį kartą taip garsiai, jog aš turėjau įsikišti. 

— Tylėkite— maldavau aš. 

Jis tamsoje atsiklaupė. 

— Aš per ilgai tylėjau — tarė jis taip garsiai, kad tai 
turėjo girdėtis ir duobėje, — dabar aš turiu liudyti, Var- 
gas šitam neteisiųjų miestui! Vargas! Vargas! Vargas! 
Vargas žemės gyventojams, nes jau sugriaudė trimi- 
tas. «+ 

— Nutilkite— kimiu balsu tariau aš, stingdamas iš 
baimės, kad marsiečiai gali mus išgirsti. — Dėl dievo mei- 
lės, nutilkite... | ) 

— Ne! — garsiai sušuko vikaras, pakildamas ir ties- 
damas į prieki rankas.— Tark! Dievo žodis viršum manęs! 

Trimis šuoliais jis prišoko prie virtuvės durų. 

— Aš turiu liudyti! Aš einu! Ir taip jau ilgai delsiau. 

Pagriebęs mėsos kapoklę, kabančią ant sienos, aš puo- 
liau paskui jį. Baimė įsiutino mane. Pasivijau jį virtuvės 
viduryje. Nusilenkdamas pabudusiam žmoniškumui, aš- 
menis aš atsukau į save ir jam smogiau su pentimi. Jis 
parkrito kniūpsčias ant grindų. Susverdėjęs aš peržengiau 
per įį ir sustojau, sunkiai alsuodamas, Jis gulėjo kaip 
negyvas. 

Staiga išgirdau triukšmą lauke, tarytum nuo sienos 
būtų byrėjes tinkas; trikampė kiaurymė dingo. Pažvelgęs 
aukštyn, pamačiau, kad pro plyšį slenka daugiarankė 
mašina. Tarp nuolaužų raitėsi vienas čiuptuvas. Paskui, 
slidinėdamas nugriuvusiom sijom, pasirodė antras. Aš 
nutirpau iš siaubo. Paskui pamačiau kažkokį daiktą, pa- 
našų į skaidrią plokštelę, kuris buvo pridengęs baisingą 
veidą ir dideles tamsias marsiečio akis. Metalinis aštuon- 
kojis raitėsi, judindamas kiaurymėje čiuptuvus. 

Aš šokau atgal, suklupau ant vikaro ir sustojau prie 
plovyklos durų. Raitydamasis ir sukiodamasis į visas pu- 
ses, čiuptuvas įslinko per du jardus į virtuvę. Keletą se- 
kundžių aš stovėjau kaip užburtas ir žiūrėjau, kaip jis 
pamažu slenka vis arčiau prie manęs. Paskui, tyliai sušu- 
keęs iš baimės, puoliau į plovyklą. Aš taip drebėjau, kad 
vos besilaikiau ant kojų. Atidaręs duris į anglių rūsį, 
stovėjau tamsoje, žiūrėdamas pro plyšį duryse, ir klau- 
siausi. Ar mane pastebėjo marsietis? Ką jis ten veikiai 

Virtuvėje kažkas brazdėjo, kliuvo už sienų ir negar- 
siai žvangėjo, tarsi ant žiedo suverti raktai, Kažkas sun- 

kus, — gerai nesupratau, kas tai galėjo būti, — vilkosi vir- 
tuvės grindimis prie plyšio. Nebeištvėriau, prisiartinau 
prie durų ir dirstelėjau į virtuvę. Trikampėje saulės ap- 
šviestoje kiaurymėje pamačiau marsietį daugiarankėje 
mašinoje; jis atidžiai apžiūrinėjo vikaro galvą. Tučtuojau 
pagalvojau, kad, pamatęs gilią žaizdą, jis suvokė, jog aš 
esu čia. 

Nuslinkau atgal į anglių rūsį, uždariau duris ir tam- 
soje tyliai įsirausiau į anglis. Kiekvieną akimirką aš su- 
stingęs klausiausi, ar viršuje nejuda marsiečio čiuptuvai. 

Staiga vėl pasigirdo negarsus metalo žvangesys— 
čiuptuvas lėtai slinko virtuvėje. Vis arčiau ir arčiau — jis 
jau plovykloje. Aš tikėjausi, kad manęs jis nepasieks. 
Čiuptuvas gribštelėjo rūsio duris. Beveik nepakenčiama 
laukimo amžinybė; išgirdau, kaip trinktelėjo velkė. Jis su- 
rado duris! Marsiečiai žino, kas yra durys! 

Čiuptuvas knebinėjosi prie velkės ne ilgiau kaip vieną 
minutę; paskui durys atsidarė. 

Tamsoje vos ne vos įžiūrėjau tą lanksčią ataugą, kuri 
labiausiai panėšėjo į dramblio straublį. Čiuptuvas artėjo 
prie manęs, graibstė ir čiupinėjo sieną, anglis, malkas ir 
lubas. Jis buvo panašus į tamsų kirminą, į visas puses 
sukinėjantį aklą galvą. 

Čiuptuvas palietė mano pusbačio užkulnį. Aš vos ne- 
sušukau, tačiau susilaikiau, dantimis sukandęs ranką, Va- 
landėlę buvo tylu. Jau buvau bemanąs, kad čiuptuvas 
dingo. Staiga, netikėtai spragtelėjęs, jis kažką pagrie- 
bė, — man pasirodė, kad mane! —ir tartum ėmė trauktis 
iš rūsio. Bet nebuvau tuo tikras. Matyt, jis pačiupo ang- 
lies gabalą. 

Pasinaudojęs proga, -aš ištiesiau nutirpusius sąnarius 
ir įsiklausiau. Sieloje karštai meldžiau išsigelbėjimo. 

Staiga vėl išgirdau žvangesį. Lėtai lėtai čiuptuvas ar- 
tinosi prie manęs, krapštydamas sienas ir bilsnodamas į 
baldus. 

Nežinojau, ar jis pasieks mane, ar ne. Staiga stipriu 
smūgiu jis užtrenkė rūsio duris. Girdėjau, kaip jis suče- 
žėjo sandėlyje, girdėjau, kaip stumdė sausainių skardi- 
nes, kaip sudužo butelis. Paskui vėl smūgis į rūsio duris. 
Po to tyla ir begalinis kamuojantis laukimas. 

Ar jis išėjo, ar ne? Pagaliau nusprendžiau, kad išėjo. 

Čiuptuvas nebegrįžo į anglių rūsį; bet aš, tamsoje įsi- 
kases į anglis, išgulėjau ištisą dešimtąją dieną, nedrįsda- 
mas iššliaužti net vandens atsigerti, nors mane kankino 
baisus troškulys, Tiktai vienuoliktą dieną ryžausi išeiti iš 
savo slėptuvės. | 


V skyrius 
TYLA 


Prieš eidamas į sandėlį, uždariau duris iš virtuvės į 
plovyklą. Bet sandėlį radau tuščią; dingo visos maisto 
atsargos — ligi paskutinio trupinėlio. Matyt, marsietis vis- 
ką nusinešė. Pirmą kartą per tas dešimt dienų mane apė- 
mė visiška neviltis. Nei vienuoliktą, nei dvyliktą dieną 
aš nieko nevalgiau. 

Aš visiškai nusilpau, burna ir gerklė išdžiūvo. Sėdėjau 
tamsioje plovykloje, netekęs jokios vilties išsigelbėti. 
Man vaidenosi įvairiausi valgiai. Man atrodė, kad aš esu 
apkurtęs, nes garsai, kuriuos paprastai girdėjau iš duo- 
bės, visiškai nutilo. Nesijaučiau toks stiprus, kad galė- 
čiau tyliai prišliaužti prie plyšio virtuvėje, kitaip būčiau 
tai padaręs: 

Dvyliktą dieną mano gerklė taip išdžiūvo nuo trošku- 
lio, jog aš, rizikuodamas atkreipti  marsiečių. dėmesį, 
ėmiau pumpuoti girgždantį siurblį palei kriauklę ir gavau 
porą stiklinių tamsaus dumblino skysčio. Vanduo mane 
sustiprino, ir aš pasidariau šiek tiek žvalesnis, pastebė- 
jęs, kad nepasirodė nė. vienas čiuptuvas, nors marsiečiai 
turėjo girdėti mane. dirbant. Tomis dienomis aš daug gal- 
vojau apie vikarą ir jo mirtį; bet mano mintys blaškėsi ir 
painiojosi. = 

"Tryliktą dieną išgėriau dar truputį vandens ir pusiau 
snausdamas galvojau apie valgį ir kūriau fantastiškus, 
neįvykdomus planus pabėgti. Vos tik pradėjus snausti, 
mane kankindavo slogūs sapnai: čia vikaro mirtis, čia 
šaunios puotos. Bet ir miegodamas, ir atbudęs jaučiau 
kažkokį aštrų skausmą, kuris mane vertė nuolat gerti. 

Šviesa, kuri skverbėsi į plovyklą, dabar buvo nebe pilka, 
bet rausva. Mano liguistai vaizduotei ta šviesa atrodė 
kraujo spalvos. 

Keturioliktą dieną užėjau į virtuvę ir labai a 
pamatęs, kad plyšys sienoje užžėlė raudona žole, ir to- 
dėl prieblanda virtuvėje įgavo rausvą toną. 

Ankstų penkioliktosios dienos rytą išgirdau virtuvė- 
je kažkokį keistą labai pažįstamą garsą. Geriau įsiklau- 
sęs nusprendžiau, jog tai tikriausiai cypia ir krapštosi 
šuo. Įžengęs į virtuvę, pro sužėlusią raudoną žolę ply- 
šyje pamačiau šuns snukį. Labai nustebau. Užuodęs mane, 
šuo keliskart amtelėjo. 

Pagalvojau, kad jeigu kartais man pavyktų be triukš- 
mo jį prisivilioti į virtuvę, aš galėčiau jį užmušti ir su- 
valgyti. Šiaip ar taip, verčiau įį užmušti, nes jis gali at- 
kreipti marsiečių dėmesį. 

Nušliaužiau prie jo ir meiliai sušnibždėjau: 

— Šuneli! Šuneli: — Bet šuo tučtuojau dingo. 

Aš pasiklausiau,— ne, aš neapkurtęs: duobėje iš tik- 
rųjų buvo tylu. Nugirdau tiktai žyg paukštį skrendant ir 
dar kažkokį garsų kranksėjimą — it daugiau nieko. 

Ilgai gulėjau prie plyšio, nedrįsdamas praskleisti rau- 
donąjį brūzgyną. Kartą ar d0 išgirdau lengvutį čežėji- 
mą — lyg šuo bėgiotų po smityną. Girdėjau, kaip man 
atrodė, šlamant sparnus,— i£ viskas. Pagaliau išdrįsau pa- 
žvelgti į lauką. 

Duobėje — nieko. Tiktai viename kampe varnų būrys 
pešėsi prie marsiečių iščiulptų Iavonų. 

Apsidairiau aplinkui, netikėdamas savo akimis. Nė 
vienos mašinos. Duobė tuščia. Viename kampe — pilkš- 
vų dulkių krūva, kitame — kelios aliuminio juostos ir juo- 
di paukščiai prie žmonių pelaikų. 

Atsargiai išlindau pro raudonus augmenis ir atsistojau 
ant griuvėsių krūvos. Priešais mane buvo atviras plotas, 
tiktai užpakalyje, šiaurėje, dunksojo namas,— niekur nė 
kvapo jokių marsiečių. Duobė buvo čia pat po mano ko- 
jomis, bet toliau, pasilypėjęs ant plytų krūvos, galėjau 
užkopti ant namo liekanų. Vadinas, išsigelbėjau! Aš vi- 
sas suvirpėjau iš džiaugsmo. 

Valandėlę stovėjau, nežinodamas, ką daryti, paskui 
staiga, beribės drąsos pagautas, plakančia širdimi, užsi- 
kapsčiau ant griuvėsių krūvos, po kuria aš taip ilgai bu- 
vau gyvas palaidotas. 

Dar kartą apsidairiau. Šiaurėje tas pats — jokio mar- 
siečio. 

Kai paskutinį kartą dienos šviesoje mačiau šią Šino 
miestelio dalį, čia buvo nutįsusi vingiuota gatvė su puoš- 
niais baltais ir raudonais nameliais, apsuptais ūksmingų 
medžių. Dabar aš stovėjau ant šiukšlių, plytų, molio ir 
smėlio krūvos, apžėlusios raudonu brūzgynu, panašiu į 
kaktusus ir slopinančiu visą Žemės augmeniją. Medžiai 
aplinkui stovėjo pliki ir pajuodavę: dar gyvais jų kamie- 
nais kilo aukštyn raudoni augliai. 

Apylinkės namai buvo visi išgriauti, bet nė vienas ne- 
sudegė. Kai kur sienos išliko ligi antrojo aukšto, bet visi 
langai buvo išdaužyti, durys nuplėštos. Net ir kamba- 
riuose augo raudona žolė, Duobėje po manim varnos pe- 
šėsi dėl žmonių lavonų. Ant griuvėsių šokinėjo daugybė 
paukščių. Vieno namo siena atsargiai kopė žemyn suly- 
susi katė; bet žmonių niekur nemačiau. 

Po ilgo kalinimo diena man spigino akis, dangus buvo 
skaisčiai žydras. Lengvas vėjelis vos vos judino raudoną, 
visur iškerojusią kaip piktžolės žolę, ir kaip malonu man 
buvo kvėpuoti! 


— 


VI skyrius 
KĄ MARSIEČIAI PADARĖ PER DVI SAVAITES 


Valandėlę aš stovėjau svirduliuodamas ant šiukšlių 
ir griuvėsių krūvos, užmiršęs pavojų. Toje niūrioje oloje, 
iš kurios tik ką išlindau, aš vis galvojau apie tiesioginę 
grėsmę. Nežinojau, kas atsitiko pastarosiomis dienomis, 
nesitikėjau, kad pamatysiu tokį vaizdą. Maniau, įog pa- 
matysiu Šiną, visiškai sugriautą; tuo tarpu prieš mano 
akis buvo nusidriekęs keistas ir niūrus, tarytum kitos 
planetos gamtovaizdis. 

Tą valandą aš patyriau svetimą žmonėms, bet mūsų 
gyvuliams gerai pažįstamą jausmą. Jutau tą patį, ką jau- 
čia triušis, sugrįžęs į savo olą ir staiga pamatęs dešimt 
žemkasių, kurie visiškai nukasė jo būstą. Aš tada pirmą 
kartą neaiškiai pajutau tai, kas vėliau man visiškai paaiš- 
kėjo ir kas mane slėgė daugel dienų: patyriau nuvaini- 
kavimo jausmą, įsitikinimą, kad aš jau nebe Žemės val- 
dovas, 0 tik šiaip gyvulys tarp kitų marsiečių pajungtų 
gyvulių. Mums atsitiks tas pats, kas ir kitiems gyvuliams: 
mus persekios, medžios, o mes bėgsime ir slapstysimės. 
Žmogaus viešpatavimas pasibaigė. 

Toji mintis šmėkštelėjo galvoj ir dingo, ir aš pasiju- 
tau baisiai alkanas. Netoli duobės, už mūro tvoros, apžė- 
lusios raudona žole, pamačiau išlikusį sodo sklypelį. 
Tatai įkvėpė man truputį vilties, ir aš ėmiau sėlinti, 
grimzdamas iki kelių, o vietomis net ligi kaklo raudonoje 
žolėje ir jausdamasis visiškai saugus jos priedangoje. 
Sodo siena buvo beveik šešių pėdų aukščio, ir kai aš pa- 
bandžiau ją perlipti, paaiškėjo, kad negaliu pakelti ko- 
jos; tada nuėjau toliau pagal sieną iki kampo, kur pama- 
čiau supiltą kalvą, užlipau ant jos ir nušokau į sodą. Čia 
aš radau keletą jaunų svogūnėlių ir daug smulkių mor- 
kų. Visa tai surinkęs, išlindau pro išgriautą sieną ir tarp 
medžių, apaugusių purpurinėmis bei raudonomis atžalo- 
mis, nuėjau Kju link, Tai buvo panašu į pasivaikščiojimą 
tarp kruvinų stalaktitų. Galvojau tiktai, kaip pavalgyti ir 
kaip pabėgti: troškau kuo greičiau pasišalinti iš šitos 
prakeiktos, nepanašios į žemiškąją, vietovės. 

Kiek toliau žolėje radau pulkelį grybų ir juos suval- 
giau, paskui užėjau tamsią sruvenančio vandens gysle- 
1ę — ten, kur anksčiau buvo pievos. Menkas valgis tiktai 
padilgino mano alkį. Iš pradžių aš stebėjaus, iš kur ga- 
lėjo atsirasti šita drėgmė karštą ir sausą vasarą, bet pas- 
kui supratau, kad įos šaltinis buvo raudonoji žolė, kuri 
čia augo tarsi tropikuose. Kai tik šis nepaprastas auga- 
las sutikdavo vandenį, jis labai greit pasiekdavo nepap- 
rastą dydį ir nepaprastai vešliai iškerodavo. Jo sėklos 
pateko į Vėjaus ir Temzės upes, ir smarkiai augančios 
atžalos greit uždengė abi upes. 

Patnyje, kaip vėliau pamačiau, tie brūzgynai beveik 
visai paslėpė tiltą; ties Ričmondu Temzės vanduo išsiliejo | 
plačiu, bet negilių srautu Hemptono ir Tvikenhemo pie- 
omis. Raudonoji žolė ėjo paskui patvinusią upę, ir netru- 
kus visas sugriautas vilas Temzės slėnyje aptraukė tas 
raudonas liūnas, kurio pakraštyje aš dabar stovėjau. Rau- 
donoji žolė paslėpė marsiečių padarytų sunaikinimų pėd- 
sakus. 

Vėliau ta raudonoji žolė taip pat greit išnyko, kaip ir 
buvo išaugusi. Ją sunaikino kažkokių bakterijų sukelta 
liga, Natūralios atrankos keliu visi Žemės augalai įgavo 
tam tikrą atsparumą prieš tas bakterijas — jie niekad ne- 
3ūva be atkaklios kovos: bet raudonoji žolė džiūvo iš šak- 
nų, jos laiškai pabalo, raukšlėjosi, darėsi trapūs ir krito 
vos tik prie jų prisilietus; vanduo, iš pradžių padėjęs rau- 
donajai žolei veistis, dabar nešė į jūrą paskutinius jos 
likučius. .. 

Vos tik priėjęs prie vandens, pirmiausiai, žinoma, nu- 
malšinau troškulį. Išgėriau labai daug vandens ir, neatsi- 
spirdamas alkiui, ėmiau kramtyti raudonosios žolės laiš- 
kus, bet jie buvo vandeningi ir turėjo kažkoki nemalonų 
metalo skonį. Pastebėjau, kad vanduo negilus ir kad aš 
galiu be pavojaus jį perbristi, nors raudonoji žolė ir ap- 
raizgė man kojas. Bet kuo arčiau upės, tuo buvo giliau, 
ir aš pasukau atgal Mortleiko link. Stengiausi laikytis 
kelio, orientuodamasis pagal sugriautas pakelės vilas, 
tvoras bei žibintus, ir pagaliau, pasiekęs kalvą, ant kurios 
stovi Rohemptonas, išėjau į Patnio apylinkes. 

Čia kraštovaizdis pasikeitė, ir dingo visas jo neįpras- 
tumas: visur buvo matyti sugriovimo žymių. Kai kur apy- 
linkė buvo taip nuniokota, lyg pro ją būtų praūžęs vie- 
sulas, 0 už keliasdešimt jardų pasitaikydavo ir visai ne- 
paliestų kampelių; namai su tvarkingai nuleistomis lan- 
gų užuolaidomis bei užrakintomis durimis atrodė tarsi 
gyventojų palikti tik vienai kitai dienai, o gal juose žmo- 
nės ir dabar ramiausiai miegojo. Raudonoji žolė čia buvo 
nebe tokia vešli, aukštų medžių kamienais nesivyniojo 
raudonieji augalai. Mėginau po medžiais susirasti mais- 
to, bet nieko neradau; užsukau į porą paliktų namų, bet 
juose, matyt, jau buvo apsilankę kiti, ir jie buvo apiplėš- 

ti. Likusią dienos dalį išgulėjau krūmuose. Mano jėgos 
išseko, ir toliau eiti nebegalėjau. 

Visą tą laiką aš nesutikau nė vieno žmogaus ir niekur 
nepastebėjau marsiečių. Teko pamatyti porą perkarusių 
šunų, bet jie bėgo nuo manęs, nors aš juos ir bandžiau 
prisivilioti. Netoli Rohemptono užtikau dviejų žmonių 
griaučius — ne lavonus, bet griaučius — jie buvo švariai 
apgraužti; miške radau išmėtytų kačių, triušių kaulų ir 
avies kaukolę. Bet ant jų nieko nebuvo likę, veltui aš juos 
graužiau. 

Saulė nusileido, o aš vis dar ėjau Patnio link; Čia 
marsiečiai, matyt, viską naikino šiluminiu spinduliu. Dar- 
že už Rohemptono prisikasiau jaunų bulvių ir įomis nu- 
malšinau badą. Iš čia atsivėrė vaizdas į Painį ir upę — 
niūrus ir nykus vaizdas: pajuodavę medžiai, juodi vieniši 
griuvėsiai kalvos papėdėje, rausvos nuo žolės pelkės pa- 
tvinusios upės slėnyje ir slegianti tyla. Mane apėmė 
siaubas, pagalvojus, kaip ūmai viskas pakito. 

Nenoromis ėmiau galvoti, kad visa Žmonija sunaikin- 
ta, nušiuota nuo žemės paviršiaus ir kad aš čia stoviu 
vienas, paskutinis gyvas išlikęs žmogus. Prie Patnio kal- 
vos viršūnės užtikau dar vienus griaučius: rankos buvo 
nutrauktos ir gulėjo už kelių jardų toliau nuo stuburo. Ei- 
damas tolyn, aš vis labiau ir labiau ėmiau tikėti, kad visi 
šios apylinkės Žmonės sunaikinti, išskyrus vieną kitą tokį 
kaip aš pabėgėlį. Palikę sunaikintą kraštą, marsiečiai, 
matyt, nuėjo toliau ieškodami maisto. Gal dabar, šią va- 
landą, jie griauna Berlyną arba Paryžių, jeigu tik nenuėjo 
į šiaurę. 


VII skyrius 
ŽMOGUS PATNIO KALVOS VIRŠŪNĖJE 


Tą naktį aš nakvojau viešbutyje Patnio kalvos viršū- 
nėje ir miegoiau lovoje pirmą kartą nuo tos dienos, kai iš- 
bėsau į Lederhedą. Neverta pasakoti, kaip aš be jokio 
reikalo laužiausi i namą, o paskui pastebėjau, kad du- 


rys iš vidaus užstumtos velke; kaip išnaršiau visus kam- 

barius, ieškodamas maisto, ir pagaliau, jau nebetekęs vil- 
ties, kažkokioje kamaraitėje, rodos, tarnaitės miegamaja- 
me, radau žiurkių apgraužtą plutą ir dvi skardines ana- 
nasinių konservų. Kažkas buvo jau iškrėtęs namą ir jį 
ištuštinęs. Vėliau bufete radau keletą džiūvėsių ir sumušti- 
nių, kurių, matyt, nepastebėjo mano pirmtakai. Sumušti- 
niai buvo sugedę, 0 džiūvėsiais ne tik numalšinau alkį, 
bet ir prisikimšau jų į kišenes, Lempos nedegiau, bijodamas, 
kad koks marsietis, ieškodamas maisto, slankioja kur 
nors šioje Londono grafystės dalyje. Prieš atsiguldamas 
aš ilgai nerimo slegiamas stypčiojau nuo vieno lango prie 
kito ir dairiausi, ar kur nematyti šitų pabaisų. Miegojau 
blogai. Gulėdamas lovoje, pastebėjau, kad pradedu gal- 
voti nuosekliai ir logiškai, ko negalėjau daryti nuo tos 
dienos, kai susikirtau su vikaru. Visas pastarąsias dienas aš 
buvau arba nervingai susijaudinęs, arba visiškai atbukęs 
ir abejingas. Tą naktį maisto sustiprintos mano smege- 
nys, Matyt, prablaivėjo, ir aš vėl išmokau galvoti. 

Man neišėjo iš galvos trys dalykai: vikaro nužudy- 
mas, kur dabar yra marsiečiai ir koks mano žmonos liki- 
mas. Pirmąjį dalyką skaitytojams minėjau, nejausdamas 
jokio siaubo arba sąžinės graužimo; žiūrėjau į jį kaip į 
įvykusį faktą, kurį nemalonu atsiminti, tačiau visiškai 
nesigailėjau tai padaręs. Tada, kaip ir dabar, aš maniau, 
jog žingsnis po žingsnio viskas taip susiklostė, jog neju- 
čiom mano kantrybė trūko: aš neišvengiamai tapau ap- 
linkybių auka. Nesijaučiau nusikaltęs, tačiau žmogžudys- 
tė mane vis tebepersekiojo. Nakties tyloje aš prisiminiau 
visas mudviejų kalbas nuo pat pirmojo susitikimo, kai jis, 
sėdėdamas šalia manęs ir nekreipdamas dėmesio į mano 
troškulį, rodė į ugnį ir dūmus, tarp Veibridžo griuvėsių. 
Mes buvome per daug skirtingo būdo žmonės, kad galė- 
tume veikti išvien, bet mudu suvedė aklas atsitiktinu- 
mas. Jeigu aš būčiau galėjęs numatyti įvykius, tai bū- 
čiau palikęs jį Holiforde. Bet aš nieko nenumačiau; 0 nu- 
sikalsti — tai numatyti ir veikti. Pasakoju viską taip, 
kaip buvo. Liudininkų nėra — galėčiau nuslėpti savo nusi- 
kaltimą, bet aš apie viską papasakojau, tegu skaitytojas 
mane teisia. 

Kai galop nuvijau prieš akis gulinčio kūno reginį, 
man atėjo į galvą mintis apie marsiečius ir apie žmoną. 
Kai dėl pirmųjų, tai apie juos neturėjau jokių duomenų, 
todėl negalėjau daryti išvadų, galėjau manyti ką tik noriu. 
Su antruoju punktu irgi nebuvo geriau. Ir staiga nak- 
tis man pavirto sunkiu slogučiu. Aš sėdėjau lovoje, žiū- 
rėdamas į tamsą. Meldžiausi, kad šiluminis spindulys stai- 
ga ir be kančių nutrauktų tą tamsą. Keista naktis. Ji pasi- 
rodė man dar keistesnė, kai švintant vogčiomis iškiūtinau 
iš namo tarytum žiurkė iš savo olos, — didesnis už žiurkę, 
bet vis dėlto žemesnės rūšies gyvis, kurį bet kas įsigei- 
des gali pasigauti ir nužudyti. Tas karas bent išmokys 
mus gailėtis tų neprotingų būtybių, kurios turi kęsti mūsų 
viešpatavimą. 

Rytas buvo siedras ir šiltas. Rytinis skliautas raudo, 
ten būriavosi auksiniai debesėliai. Nuo Patnio kalvos 
Vimbldono link visur buvo pilna ženklų to paniško srauto, 
kuris iš Čia pasuko į Londoną sekmadienio vakare, kai 
jau buvo prasidėjusios kautynės su marsiečiais: rankinis 
dviejų raitų vežimėlis su užrašu „Tomas Lobas, daržovi- 
ninkas, Naujasis Moldenas" su vienu sulaužytu ratu ir su- 
lankstyta skardinė dėže, kažkieno šiaudinė skrybėlė, su- 
minta į dabar sukietėjusi purvą, o Vest kalvos viršūnė- 
je — sudaužyto stiklo šukės su kraujo dėmėmis prie ap- 
versto lovio arkliams girdyti. Ėjau iš lėto, nežinodamas, 
kas man daryti. Norėjau eiti į Lederhedą, nors ir žino- 
jau, kad žmoną ten surasti tėra labai maža vilties. Žino- 
ma, jeigu mirtis staiga neužklupo jos giminių, tai jie pa- 
bėgo iš ten drauge su ja; bet man atrodė, kad ten aš ga- 
lėsiu sužinoti, kur išbėgo Serėjaus - gyventojai. Norėjau 
surasti žmoną, tik nežinojau, kaip ją surasti; aš buvau 
pasiilgęs įos, buvau pasiilgęs visos žmonijos. Skaudžiai 
jaučiau savo vienatvę. Ties sankryža pasukęs į šalį, me- 
džių. ir krūmų priedangoje nuėjau pė Vimbldono ly- 
gumos link. , 

„Ant tamsios žemės skyrėsi asltimes prožirnių ir šilojų 
dėmės — raudonosios žolės nebebuvo matyti. Atsargiai 
sėlinau atviro plėto pakraščiu, Patekėjo saulė, viską už- 
liedėma savo: gaivinančia šviesa. Klane po medžiais pa- 
mačiau buožgalvių ir sustojau; aš žiūrėjau į juos, iš jų 

mokydamasis gyvybės atkaklumo. Ir staiga apsigręžiau— 
pajutau, kad esu kažkieno sekamas, ir įsižiūrėjęs pama- 
čiau kažką pasislėpusi krūmuose. Pastovėjęs žengiau 
žingsnį krūmų link, iš ten išlindo žmogus su durklu prie 
šono. Aš iš lengvo prisiartinau prie jo. Jis stovėjo nieko 
nesakydamas ir įdėmiai žiūrėjo į mane. 

Priėjęs arčiau, pastebėjau, kad jo drabužiai tokie pat 
purvini kaip ir mano, — tarytum jį būtų tempę pro kana- 
lizacijos vamzdį. Priėjęs dar arčiau, pamačiau, kad jis visas 
išsitepęs dumblu, molių ir suodžiais. Juodi plaukai buvo 
užkritę jam ant akių, veidas purvinas ir sulysęs, ir iš pra- 
džių aš jo visai nepažinau. Ant smakro raudonavo dar 
neužgijęs randas. 

— Stok! — sušuko jis, kai priėjau prie jo per dešimt 
jardų. Aš sustojau. Jo balsas buvo kimus.— Iš kur jūs 
sinate? — paklausė jis. 

Aš atsidėjęs stebėjau jį. 

— Einu iš Mortleiko,— atsakiau— Mane buvo už- 
vertę prie duobės, kurią marsiečiai iškasė šalia savo ci- 
lindro. Ištrūkau iš ten ir išsigelbėjau. 

— Čia nėra kas valgyti — tarė jis — Čia yra mano že- 
mė, visa ši kalva šiapus upės ir anapus iki Klephemo ir 
iki ganyklos, Maisto čia atsiras tiktai vienam. Kur jūs 
einate? 

Ne iš karto jam atsakiau. 

— Nežinau. Slapsčiausi griuvėsiuose ištisas trylika ar 
keturiolika dienų. Nežinau, kas per tą laiką atsitiko. 

Jis nepasitikėdamas dirstelėjo į mane, paskui jo vei- 
do išraiška šiek tiek sušvelnėjo. 

— Aš neketinu čia pasilikti — tariau,— ir žadu eiti į 
Lederhedą,— ten esu palikęs žmoną. 

Jis bakstelėjo pirštu į mane. 

— Tai jūs, — paklausė jis, — esate tas žmogus iš Vo- 
kingo? Ir jūsų neužmušė prie Veibridžo? 

Dabar ir aš jį pažinau. 

— Tai jūs tas artileristas, kuris buvo užėjęs į mano 
sodą? 

— Sveikinu! —tarė jis— Mudviem abiem pasisekė. 
Tiesiog nesinori tikėti, kad čia esate jūs! 

Jis ištiesė man ranką, ir aš ją paspaudžiau. 

— Aš nušliaužiau lietaus vamzdžių, — tarė jis.— Jie ne 
visus išžudė, Kai jie pasitraukė, aš laukais pasiekiau VOL- 
toną. Bet klausykite, nepraslinko nė šešiolikos dienų, o 
jūs visai pražilote— Staiga jis pasisuko ir pažvelgė per 
petį — Tai tik kovarnis,— tarė jis.— Dabar žmogus paste- 
bi net paukščio sparno šešėlį. Čia jau per daug atvira 
vieta. Liskime į krūmus ir pasikaibėsime. 

— Ar jūs matėte marsiečius? — paklausiau aš.— Nuo 
to laiko, kai aš ištrūkau... 

— Jie nuėjo Londono kryptimi — pertraukė  jis.— 
Manau, kad ten jie įsirengė didesnę stovyklą. Naktį Hemp- 
stedo kryptimi visas dangus žėruoja tarytum virš didelio 
miesto. Ir matyti, kaip įuda jų šešėliai. O dieną jų nema- 
tyti. Arčiau nė nesirodo...— Jis suskaičiavo ant pirš- 
tų.— Štai jau penkios dienos... Tada du marsiečiai tem- 
pė Hamersmito link kažkokį didelį daiktą. O užvakar 
naktį — jis nutilo ir paskui reikšmingai pridūrė:— švys- 
čiojo kažkokios ugnys, ir ore kažkas lakstė. Manau, kad 
jie pasistatė skraidomąją mašiną ir bandė skraidyti. 

Aš taip ir sustingau, šliauždamas repečkomis,— mudu 
jau buvome arti krūmų. 

— Skraidyti*! 

— Taip, — tarė jis; — skraidyti. 

Aš įlindau giliau į krūmus ir atsisėdau. 

— Vadinasi, žmonijai bus baigta... — tariau  aš.— 
Jeigu jie tik sugebės skraidyti, jie paprasčiausiai aplėks 
visą pasaulį... 

Jis linktelėjo galvą. 

— Jie aplėks, Tada čia pasidarys šiek tiek lengviau. 
Taip, nors kita vertus...— jis pasižiūrėjo į mane.— Argi 
jums neaišku, kad žmonijai jau dabar baigta? Aš tuo esu 
įsitikines. Mes esame sunaikinti... Sutriuškinti. .. 

Aš dirstelėjau i jį. Nors ir labai keista, bet toji mintis, 
tokia aiški ir suprantama, visai nebuvo atėjusi man į gal- 
vą, Aš vis dar neaiškiai kažko tikėjausi, turbūt senu pap- 
ratimu. Jis tvirtai pakartojo: ,„Sutriuškinti!" 

— Viskas baigta,— tarė jis— Jų žuvo vienas, tiktai 
vienas. Jie smarkiai įsitvirtino ir sutriuškino didžiausią 
valstybę pasaulyje. Jie mus sutrypė. Marsietis prie Vei- 
bridžo žuvo atsitiktinai. Ir šitie marsiečiai tėra dar tik 

pionieriai. Jų atvyksta vis daugiau. Tos žaliosios žvaigž- 
dės — aš jų nemačiau penkios ar šešios dienos, bet esu 
įsitikinęs, kad jos kasdien kur nors nukrinta. Mes esame 
nugalėti! Mes sutriuškinti! 

Nieko jam neatsakiau, veltui mėgindamas surasti ir pa- 
sakyti ką nors priešinga. 

— Tai net ir ne karas, —toliau kalbėjo artileristas,— 
ar galimas karas tarp žmonių ir skruzdžių? 

Staiga prisiminiau observatorijoje praleistą naktį. 

— Po dešimtojo šūvio jie daugiau nebešaudė iš Mair- 
so, bent iki tol, kol žemę pasiekė pirmasis cilindras. 

— O iš kur jūs žinote? — paklausė artileristas. 

Aš paaiškinau. 

Jis susimąstė. 

— Kas nors atsitiko jų patrankai,— tarė jis.— Bet kas 
iš to? Jie vėl įą sutaisys. Jeigu kiek ir sugaiš, bene nuo 
to kas pasikeis? Žmonės —ir skruzdės. Skruzdės stato 
miestus, gyvena savu gyvenimų, kariauja, ruošia revo- 
liucijas, kol nekliudo žmonėms; jeigų jos kliudo, tai jas 
tiesios ima ir pašalina, Mes dabar tapome skruzdėmis. 
Tiktai. .- 

— Kas tiktai? — paklausiau aš. 

— Mes esame valgomosios skruzdės. 

Abu pasižiūrėjome vienas į antrą. 


— O ką jie mums padarys? — paklausiau aš. 

— Kaip tik apie tai aš ir galvoiau,—atsakė jis— visą 
laiką galvoju. Iš Veibridžo aš nuėjau į pietus ir visą lai- 
ką galvojau. Stebėjau. Žmonės neteko galvos, įie verkš- 
leno ir jaudinosi. Bet aš nemėgstu verkšlenti. Man teko 
žiūrėti mirčiai į akis. Aš nesu žaislinis kareivėlis ir Ži- 
nau, kad mirti — nesvarbu kaip— vis tiek reikės, Bet jei- 
gu apskritai yra kokios vilties išsigelbėti, tai išsigelbės 
tas, kuris nepraras galvos. Aš mačiau, kaip visi traukia 
į šiaurę. Aš tariau sau: „Visiems ten neužteks duonos" — 
ir pasukau atgal, į priešingą pusę. Aš mitau šalia mar- 
siečių, kaip žvirblis minta šalia žmogaus. O jie ten, — 
jis pamojo į horizontą — stimpa kaip musės, mindžioja 

ir drasko vienas kita... 
Jis pažvelgė į mane ir staiga sutriko. 

— Žinoma,— tarė jis — daugeliui, kurie turėjo pinigų, 
pavyko pabėgti į Prancūziją — Jis vėl pasižiūrėjo į ma- 
ne ir kalbėjo:— Ėdesio čia užtenka, Krautuvėse yra kon- 
servų, vyno, spirito, mineralinio vandens, o šuliniai ir 
vandentiekių vamzdžiai tušti. Aš jums pasakysiu, ką gal- 
voju. Jie yra protingos būtybės, man rodos, ir, manyčiau, 
nori mus panaudoti savo maistui. Iš pradžių jie sunaikins 
mūsų laivus, mašinas, patrankas, miestus, suardys visą 
tvarką ir organizaciją. Visa tai bus sugriauta, Jeigu mes 
būtume tik skruzdžių didumo, na, tada paspruktume į 
kokius plyšius. Bet mes nesame skruzdės. Mes per dideli. 
Štai mano pirmoji išvada. 

Aš pritariau jam. 

— Štai ką aš manau pirmiausiai. Gerai, dabar toliau; 
mus galima gaudyti kaip patinka. Marsiečiui tereikia nu- 
eiti keletą mylių, ir jis užklups būrius žmonių. Aš ma- 
čiau, kaip vienas marsietis prie Vondsvorto trupino na- 
mus gabalais ir knisosi tarp griuvėsių. Bet taip jie elgsis 
neilgai. Kai tik jie susidoros su mūsų patrankomis ir lai- 
vais, sugriaus geležinkelius ir padarys visa, ką ketina pa- 
daryti, tada ir ims mus sistemingai gaudyti, atrinks geres- 
niuosius, juos laikys narvuose. Štai ką jie darys netrukus. 
Taip, jie dar nekibo į mūsų kailį kaip reikiant! Argi jūs 
to nematote? 

— Nekibo? — sušukau aš. 

— Ne, nekibo. Visa, kas atsitiko ligi šiol, atsitiko tik 
dėl mūsų kaltės: mes nesupratome, kad reikia ramiai 
sėdėti, įkyrėjome jiems savo pabūklais ir kitokiu šlamštu. 
Mes netekome galvos ir būriais bėgome nuo jų ten, kur 
pavojus buvo nė kiek ne mažesnis, Jie kol kas mumis 
nesirūpina. Jie turi savo darbų, gaminasi visko, ko ne- 
galėjo pasiimti su savim, ruošiasi pasitikti tuos, kurie 
dar turi atvykti. Galimas daiktas, kad ir cilindrai laikinai 
liovėsi kritę tik dėl to, kad marsiečiai bijo pataikyti į sa- 
vuosius. Ir, užuot puldinėję kaip galvijų kaimenė į visas 
puses arba knisęsi ir kaišioję dinamitą į žemę, tikėda- 
miesi juos išsprogdinsią, mes turėjome taikytis prie naujų 
sąlygų. Štai ką aš manau. Tai ne visiškai tas pats, ko 
siekė žmonija, bet vis dėlto tai atitinka tikrovės iaktus. 
Pagal šį principą aš ir veikiau. Miestai, valstybės, civili- 

zacija, pažanga — visa tai praeityje. Lošimas pralaimėtas. 
Mes sutriuškinti. 

— Bet jeigu taip yra, tai kuriam galui dar gyventi? 

Artileristas valandėlę žiūrėjo į mane. 

— Taip, koncertų nebebus, galimas daiktas, per arti- 
miausius milijoną metų ar apie tiek; nebebus Karališko- 
sios dailės akademijos, nebebus restoranų su skaniais už- 
kandžiais. Jeigu jūs vaikotės tų malonumų, tai aš manau, 
kad jūsų korta pralaimėjo. Jeigu jūs įsigijote saloninių 
manierų, tai geriau meskite jas šalin. Jos jau niekam 
nereikalingos. 

— Jūs norite pasakyti... 

— Aš noriu pasakyti, kad tik žmonės, panašūs į mane, 
gyvens žmonių giminei palaikyti. Aš pats tvirtai nuspren- 
džiau gyventi. Tr jeigu neklystu, jūs taip pat netrukus pa- 
rodysite, ką galite. Mūsų neišnaikins. Ne. Aš nenoriu, 
kad mane pasigautų, prijaukintų, penėtų ir augintų kaip 
kokį nors jautį, Brr!.. Tik prisiminkite tuos rudus aš- 
tuonkojus. 

— Jūs norite pasakyti. .. 

— Kaip tik tai. Aš gyvensiu. Po jų kulnimis. Aš viską 
apskaičiavau, viską apgalvojau. Mes, žmonės, esame nu- 
galėti. Mes per maža esame išsimokslinę. Mes turime 
daug ko išmokti, jei tikimės kada nors laimėti. Ir turime 
gyventi ir išsaugoti savo laisvę, kol mokysimės. Supran- 
tate? Štai ką mes turime daryti. 

Nustebęs žiūrėjau į jį, smarkiai paveiktas to žmogaus 
pasiryžimo. 

— Taip! — sušukau aš.— Jūs esate tikras žmogus.— 
Aš pačiupau jo ranką. 

— Tiesa? — tarė jis, ir jo akys sublizgėjo— Ar ge- 
rai aš visa tai apgalvojau? 

— Kalbėkite,— tariau aš. 

— Tie, kurie nori išvengti nelaisvės, turi būti viskam 
pasiruošę. Aš esų viskam pasiruošęs. Ne visi žmonės gali 
virsti laukiniais žvėrimis. Aš todėl ir saugojaus jūsų. Aš 
jumis nepasitikėjau. Jūs esate liesas, smulkus, aš juk ne- 
žinojau, kad jūs esate tas pats žmogus iš Vokingo; ne- 
žinojau, kad buvote gyvas palaidotas. Visi žmonės, gy- 

venę šituose namuose, visos tos skurdžios raštinių žiur- 
kės yra niekam tikę. Jiems trūksta vyriškumo, jėgos, 
trūksta išdidumo, O be to viso žmogus — niekis. Jis am- 
žinai skuba į darbą, mačiau jų tūkstančius. Su priešpie- 
čiais rankoje jie bėga kaip bepročiai, galvodami vien apie 
tai, kaip laiku spėti į traukinį, bijodami, kad juos pava- 
rys, jeigu jie pasivėlins. Dirba jie automatiškai, nesigilin- 
dami į reikalą; paskui skuba namo, bijodami pasivėlinti 
pietų; vakare sėdi namie, bijodami pasivaikščioti tuščio- 
se gatvėse; Miega su savo žmonomis, kurias vedė ne iš 
meilės, O vien dėl to, kad jos turėjo pinigų. Jų gyvybė 
apdrausta nuo nelaimingų atsitikimų. O sekmadieniais 
jie bijo pražudyti savo sielą. Tarytum pragaras būtų su- 
kurtas triušiams! Tokios rūšies žmonėms marsiečiai bus 
tiesiog geradariai: švarūs, erdvūs narvai, maistingas val- 
gis, tvarka ir priežiūra, jokių rūpesčių. Palakstę su tuš- 
čiais pilvais bent savaitę po laukus ir pievas, jie patys 
ateis ir prašysis, kad juos priimtų. Netgi apsidžiaugs, Jie 
stebėsis, kaip jie anksčiau gyveno be marsiečių, Aš įsi- 
vaizduoju visus tuos dykinėjančius lėbautojus, sutenerius 
ir davatkas, įsivaizduoju — niūriai nusišypsojo jis.— Tarp 
jų atsiras įvairių srovių, sektų. Daugelį dalykų, kuriuos 
buvau pastebėjęs anksčiau, aiškiai supratau tiktai dabar. 
Atsiras daugybė nupenėtų kvailių, kurie paprasčiausiai 
susitaikys su nauja būkle, o kiti kankinsis dėl to, kad tai 
yra neteisinga ir kad jie turį ką nors padaryti. Tokioje 
padėtyje, kai reikia ką nors tvirtai nuspresti, silpnieji ir 
tie, kurie patys save silpnina begalinėmis kalbomis, iš- 
galvoja neveiklią ir arogantišką religiją, skelbiančią nuo- 
laidumą smurtui, dievo valiai. Jums turbūt teko tokių 
dalykų pastebėti — tai yra bailumas, išvirkštinė energija. 
"Tuose narvuose jie dievobaimingai giedos psalmes ir mal- 
das. O kiti, ne tokie lepšiai, griebsis — kaip tai pavadi- 
nus? — erotikos. 

Jis nutilo, 

— Galimas daiktas,“ marsiečiai iš kai kurių žmonių 
pasirinks favoritus, pamokys juos įvairių pokštų, kas ži- 
no?.. Gal jiems staiga pasidarys gaila kokio nors ber- 
niuko, kuris bus išaugęs jų akivaizdoje ir kuri reikės pa- 
pjauti. Kitus, galimas daiktas, jie išmokys mus medžioti. 

— Ne! — sušukau aš.— Tai negalimas daiktas! Nė vie- 
nas žmogus... 

— Kam save apgaudinėti? — nutraukė mane artileris- 
tas.— Rasis žmonių, kurie džiaugdamiesi tai darys. Kvai- 
la manyti, kad tokių neatsiras. 

Aš negalėjau su juo nesutikti. 

— Pabandytų jie mane medžioti, — kalbėjo jis to- 
liau — Tik pabandytų — pakartojo ir niūriai  susimąsięs 
nutilo, 

Aš sėdėjau, svarstydamas jo žodžius. Neradau nė vie- 
no argumento to žmogaus teiginiams sugriauti. Prieš 
marsiečiams užpuolant niekas nebūtų ginčijęs intelektu- 
alinio mano pranašumo prieš jį: aš — žinomas rašytojas 
ilosofinėmis temomis, jis — paprastas kareivis; O dabar 
jis aiškiai suformulavo padėtį, kurios aš gerai dar nejsi- 
sąmoninau. 

— Ką gi jūs ketinate daryti? — paklausiau pagaliau.— 
Kokie yra jūsų planai? 

Jis tylėjo. 

— Kai dėl planų...— pagaliau tarė jis — Kas gi mums 
belieka daryti? Reikia sugalvoti tokį gyvenimo būdą, kad 
žmonės galėtų gyventi, daugintis ir palyginti saugiai au- 
ginti savo vaikus. Tuojau pasakysiu jums aiškiau, kas, 
mano išmanymųu, darytina. Tie, kuriuos prijaukins, pasi- 
darys panašūs į naminius gyvulius, po kelių gentkarčių 
tai bus dideli, gražūs, nupenėti, kvaili padarai! Na, o mes, 


" pasiryžusieji likti laisvėje, mes rizikuojame tapti lauki- 


niais, pavirsti kažkuo panašiu į didžiules laukines žiur- 
kes... Suprantate, turiu galvoje gyvenimą po žeme. Aš 
daug galvojau apie kanalizacijos tinklą. Žinoma, tiems, 
kurie su kanalizacija tėra menkai susipažinę, ji atrodo 
siaubinga. Vien tik po Londonu kanalizacijos vamzdžiai 
yra nutįsę šimtus mylių, kelios lietingos dienos, ir negy- 
venamame mieste tie vamzdžiai pasidarys patogūs ir šva- 
rūs. Magistraliniai vamzdžiai yra gana erdvūs, oro juo- 
se taip pat užtenka. Be to, yra dar rūsiai, sandėliai, pus- 
rūsiai, iš kurių galima padaryti slaptas angas pereiti į 
vamzdžius. O požeminiai geležinkelių tuneliai ir metro- 
politenas? A? Jūs suprantate? Mes sudarysime ištisą stip- 

rių, sumanių žmonių gaują. Į savo tarpą nepriimsime vi- 
sokio šlamšto. Silpnus mesime lauk. 

— Kaip jūs kad norėjote mane išmesti? 

— Betgi aš pradėjau su jumis derybas. .. 

— Nesiginčysime dėl to. Kalbėkite toliau. 

— Tie, kurie pasiliks, turės griežtai laikytis draus- 
mės. Mums taip pat reikės sveikų, dorų moterų — moti- 
nų ir auklėtojų. Tik ne sentimentalių damų, ne pliuškių. 
Mes negalime priiminėti silpnų ir kvailų. Vėl pradėsime 
gyventi kaip pirmykščiai žmonės, ir tie, kurie yra tiktai 
našta, kaip nenaudingi, turės išmirti. Jie privalo išmirti. 
Jie privalo patys norėti mirties. Nesąžininga yra gyventi 
ir teršti savo giminę. Vis tiek jie negali būti laimingi. 
Be to, mirtis ne tokia jau baisi; bailumas daro ją baisią. 
Mes rinksimės šitose vietose. Mūsų apygarda bus Londo- 
nas. Mes net galėsime statyti sargybas ir išeiti į atvirą 
orą, kai marsiečiai bus toli. Gal net ir kroketą galėsime 
žaisti. Štai kokiu būdu mes išsaugosime savo giminę. Na, 
kaip? Ar visa tai yra galima, ar ne? Bet užtikrinti žmo- 
nių padermės egzistenciją — to dar maža. Tam tikslui už- 
tenka tapti žiurkėmis. Ne, mes turime išlaikyti sukauptas 
žinias ir dar jas padauginti. Į sceną turės išeiti į jus pa- 
našūs žmonės. Yra knygos, yra pavyzdžiai. Mes turime 
giliai žemėje įrengti saugyklas ir jose surinkti visas kny- 
gas, kokias tik pavyks mums gauti. Žinoma, ne roma- 
nus ir ne eilėraštukus, bet svarbius, mokslinius veikalus. 
Kaip tik tam ir reikės tokių žmonių kaip jūs. Mums rei- 
kės įsiskverbti į Britų muziejų ir iš ten pasigrobti visas 
reikalingas knygas. Neprivalome užmiršti mūsų mokslo, 
turime kuo daugiau mokytis. Reikės sekti marsiečius: kai 
kurie turės tapti šnipais. Kai viskas bus jau sutvarkyta, aš 
pats galbūt tapsiu šnipų. Vadinasi, leisiuos pagaunamas. 
Ir svarbiausia — mes turime marsiečius palikti ramybėje. 
Privalome nieko iš jų nevogti ir visada trauktis jiems iš 
kelio. Turime jiems parodyti, kad negalvojame nieko pik- 
ta. Taip, tiktai taip. Jie yra protingos būtybės ir mūsų 
nenaikins, jeigu turės visa, ko jiems reikia, ir jeigu bus 
įsitikinę, kad mes esame šiaip nekenksmingos kirmėlės. 

Artileristas nutilo ir savo tamsią ranką padėjo man 
ant peties. 

— Pagaliau mums gal ir nereikės taip daug moky- 
tis pirmiau, nei mes... Jūs tik įsivaizduokite: keturi ar 
penki kovos trikojai staiga pradeda judėti... Šiluminis 
spindulys į dešinę ir 'į kairę... Ir juos valdo ne marsie- 
čiai, o Žmonės, žmonės išmokę juos valdyti. Galbūt man dar 
teks pamatyti tuos žmones, Įsivaizduokite, kad jūs valdote 
vieną tokią mašiną, be to, dar ir šiluminį spindulį, kurį lais- 
vai galite sviesti, kur tiktai norite. Įsivaizduokite, kad 
jūs visa tai valdote! Ar neverta dėl to kuriam laikui pasi- 
daryti nykštuku? Štai kada marsiečiai nustebę išplės savo 
gražiąsias akutes! Argi jūs neįsivaizduojate, ar nemato- 
te, kaip jie bėga, uždusę, pūškuodami, ūbaudami prie ki- 
tų mašinų? Ir visur randa ką nors sugadinta. Ir vos tik 
jie pradeda taisyti, mes sviedžiame šiluminį spindulį — 
ir žmogus vėl Žemės viešpats! 

Karšta artileristo vaizduotė, jo įsitikinimo tonas ir drą- 
sa padarė man didžiulį įspūdį. Aš aklai patikėjau jo pra- 
našavimuų apie žmonijos likimą ir jo drąsaus plano realu- 
mu. Skaitytojas, kuris mane palaikytų per daug pasitikin- 
čiu ir naiviu, turi palyginti savo padėtį su manąja: jis 
neskubėdamas visa tai skaito, o aš gulėjau susirietęs krū- 
muose, kamuojamas baimės ir klausydamasis menkiausio 
šlamesio. 

Taip mudu kalbėjomės visą rytą; paskui išlindome iš 
krūmų ir, apsidairę, ar kur nematyti marsiečių, skubiai 
nuėjome į namą, kur artileristas buvo įsirengęs lindynę. 
Tai buvo anglių sandėlis prie namo, ir kai aš pasižiūrėjau 
į tą darbą, kuriam jis sugaišo visą savaitę (tai buvo ur- 
vas, kokių dešimt jardų ilgio, kurį jis tikėjosi sujungti 
su magistraliniu Patnio kanalizacijos vamzdžiu), aš pirmą 
karią pagalvojau, kokia bedugnė skiria jo svajones nuo 
jo galimybių. Bet vis dar juo tikėjau ir drauge triūsiau 
prie to urvo iki vidudienio. Mes turėjome sodo karučius 
ir iškastas žemes vežėme už virtuvės. Pasistiprinome skar- 
dine konservų — veršio galvos sriuba —ir vynu. Mane 
atgaivino atkaklus ir. sunkus darbas, privertęs užmiršti 
aplinkinį svetimą ir keistą pasaulį. Kol dirbome, aš svars- 
čiau jo projektą, ir mano galvoje ėmė kilti abejojimų, bet 
aš uoliai. kąsiau visą rytą, džiaugdamasis, kad galiu ką 
nors veikti. Padirbėjęs apie valandą, ėmiau skaičiuoti, 

koks atstumas iki kanalizacijos magistralės, ir svarstyti, 
ar teisingą pasirinkome kryptį. Paskui ėmiau abejoti: ku- 
riam galui kasti tunelį, kai galima tiesiog įlįsti į kanali- 
zacijos tinklą pro kurią nors išeinamą angą ir iš ten jau 
kasti tunelį į namą? Be to, man atrodė, kad ir namas ne- 
vykusiai parinktas — reikia per daug ilgo tunelio. Tuo 
tarpu artileristas liovėsi kasęs ir pažiūrėjo į mane. 

— Šauniai padirbėjome,— tarė jis ir metė kastuvą— 
Reikia nors kiek atsikvėpti... Aš manau, metas būtų pasi- 
dairyti nuo namo stogo. 

Aš spyriausi dirbti toliau: kiek paabejojęs, jis vėl pa- 
ėmė kastuvą. Staiga man atėjo į galvą keista mintis. Aš 
stabtelėjau. Jis tuoj nustojo kasti. 

— Kodėl jūs buvote išėjęs pasivaikščioti į krūmynus, 
juk reikia kasti? — paklausiau aš. 

— Norėjau truputį atsikvėpti — atsakė artileristas— 
Būčiau tuoj grįžęs. Naktį saugiau. 

— O kaipgi darbas? 

— Juk negalima visą laiką dirbti — atsakė jis, ir aš 
supratau, kas tai per žmogus. Kiek palaukęs, jis tarė, ran- 
koje laikydamas kastuvą:— Reikia eiti pasižvalgyti. Kiek- 
vienas, priėjęs arčiau, gali išgirsti, kaip mes kasame, ir 
užklupti mus iš netyčių. 

Aš neprieštaravau. Užlipome į palėpę ir, stovėdami 
ant kopėtėlių, žiūrėjome pro stogo langą. Marsiečių nie- 
kur nebuvo matyti; išlipome ant stogo ir čerpėmis nušliau- 
žėme žemyn, prisiglaudę už parapeto. 

Didesnę Patnio kalvos dalį slėpė medžiai, bet žemai 
matėme upę, apaugusią raudona žole, ir žemutinę Lam- 
beto dalį, raudoną, vandens apsemtą. Raudoni vijokliai ran- 
gėsi aukštyn medžių kamienais aplink senuosius rūmus; tarp 
raudonos žolės kuokštų kyšojo šakos, išdžiūvusios ir ne- 
begyvos, su nuvytusiais lapais. Nuostabu, kaip greit ta 
žolė augo vandenyje. Aplink mus jos niekur nebuvo ma- 
tyti. Čia tarp skaisčiai žaliuojančių laurų ir uolaskėlių 
augo geltonos gėlės, raudonoji gudobelė, putinas. Už 
Kensingtono iškilę tiršti dūmai melsvu šydu dengė kalvas 
šiaurėje, 

Artileristas ėmė man pasakoti apie tuos žmones, kurie 
pasiliko Londone. 

— Praeitą savaitę kažkokie bepročiai sutvarkė ir įžie- 
bė elektrą. Ryškiai nušviestomis Ridžent ir Cirko gatvė- 
mis vaikštinėjo išsidažiusių ir padūkusių girtuoklių gau- 
jos, vyrai ir moterys linksminosi ir šoko ligi pat ryto. 
Man apie tai papasakojo vienas ten buvęs žmogus. O 
kai prašvito, jie pamatė, kad kovos trikojis stovi netoli 
Langhemo ir kad juos stebi marsietis. Dievai žino, kiek 
laiko jis ten stovėjo. Paskui jis pasuko į juos ir prisigau- 
dė apie šimią žmonių — girtų arba apstulbusių iš siaubo. 

Įdomus to laiko bruožas, kurį istorija vargu kada tin- 
kamai atvaizduos! 

Po to pasakojimo, mano klausimų kurstomas, artile- 
ristas vėl ėmė dėstyti savo grandiozinius planus. Jis bai- 
siai įsikarščiavo ir taip iškalbingai įrodinėjo, kad galima 
užgrobti kovos trikojus, jog aš ir vėl ėmiau juo tikėti. 
Vis dėlto, kadangi man jau buvo aišku, kas jis per vie- 
nas, aš nesistebėjau jo patarimais per daug neskubėti. 
Taip pat pastebėjau, jog dabar jis jau- nebekalbėjo, kad 
pats užgrobsiąs trikojį ir stosiąs į kovą. 

Paskui mudu grįžome į anglies rūsį. Nė vienas nebu- 
vome linkę vėl imtis darbo, ir kai jis pasiūlė užkąsti, aš 
mielai sutikau. Jis staiga pasidarė labai dosnus, kai mudu 
pavalgėme, jis kažkur dingo ir grįžo nešinas puikiais ci- 
garais. Užsirūkėme, ir jo optimizmas dar labiau padi- 
dėjo. Jis, matyt, manė, kad reikia atšvęsti mudviejų su- 
sitikimą. 

— Rūsyje yra ir šampano, — tarė jis. 

— Jeigų norime dirbti, tai geriau pasitenkinti bur- 

gundiškuoju,— atsakiau aš. 
Ne,—-tarė jis — šiandien aš vaišinu. Šampano! 
Pasidarbuoti dar spėsime. Mūsų laukia nelengvas užda- 
vinys! Reikia pailsėti ir pasistiprinti, kol turime laiko. 
Pažiūrėkite, kokias pūsles prisitryniau ant delnų! 

Kai pavalgėme, jis pasiūlė sulošti kortomis, kadangi 
šiandien buvo šventė. Jis išmokė mane lošti „jukrą“, ir, 
pasidalinę Londoną (man teko šiaurinė, o jam pietinė 
miesto dalis), ėmėme lošti iš parapijinių sklypų. Skaity- 
tojui tai pasirodys absurdiška ir net kvaila, bet aš tiks- 
liai pasakoju tai, kas buvo. 

Nuostabiausia, kad tas lošimas man labai patiko. 

Koks keistas žmogaus protas! Tuo tarpų, kai žmo- 
nijai grėsė pavojus žlugti arba išsigimti, mes, neturėdami 
jokios aiškesnės vilties, gresiant baisiai mirčiai, sėdėjo- 
me ir, dėliodami išdažyto kartono lapelius, stebėjome atsi- 
tiktines jų kombinacijas, žodžiu, „plėšėme“ azartiškai. 
Paskui jis mane išmokė lošti pokerį, o aš išlošiau su juo 
tris šachmatų partijas. Kai sutemo, nenorėdami nutraukti 
lošimo, išdrįsome net įsižiebti lempą. 

Sulošę be galo daug partijų, mudu pavakarieniavome, 
ir artileristas išbaigė šampaną. Visą vakarą rūkėme ci- 
garus. Tai buvo jau ne tas pats energijos kupinas žmonių 
padermės gelbėtojas, kurį buvau sutikęs iš ryto. Jis vis 
dar tebebuvo nusiteikęs optimistiškai, bet jo optimizmas 
dabar nebebuvo tokio ekspansyvaus pobūdžio. Atsimenu, 
jis gėrė į mano sveikatą, ta proga pasakė nelabai nuosek- 
lią kalbą, dažnai kartodamas tą patį. Aš užsirūkiau ciga- 
gė pagal Haigeito kalvas ir apie kuriuos jis man pasako- 
jo. Nieko negalvodamas žiūrėjau į Londono slėnį. Šiau- 
rėje kalvos buvo paskendusios tamsoje; aplink Kensing- 
toną švytėjo ugnies pašvaistė, tarpais raudonai oranžinis 
liepsnos liežuvis iškildavo aukštyn ir vėl nyko melsvoje 
nakties tamsoje. Likusioji Londono dalis buvo apgaubta 
tamsos. Netrukus pastebėjau netoliese kažkokią keistą 
šviesą, blyškų, violetiškai raudoną fosforinį atspindi, vir- 
pantį nakties vėjyje. Iš pradžių negalėjau suprasti, kas 
čia per reiškinys, bet paskui susiprotėjau, jog fosforu ži- 
ba turbūt raudonoji žolė. Manyje pabudo apsnūdusi tikro- 
vės nuovoka; aš vėl ėmiau gilintis į reiškinių santykius. 
Pasižiūrėjau į Marsą, raudoną ir spindintį, šviečiantį va- 
karuose, o paskui ilgai ir atsidėjęs žiūrėjau į tamsą 
Hempstedo ir Haigeito pusėje. 

Ilgai sėdėjau ant stogo, prisimindamas šitos nepabai- 
giamos dienos įvykius. Stengiausi atkurti savo nuotaikos 
šuolius, pradedant praėjusios nakties malda ir baigiant 
šituo idiotišku kortų lošimu. Pajutau pasišlykštėjimą sa- 
vimi. Atsimenu, kaip beveik simbolišku mostu sviedžiau 
šalin cigarą, staiga supratęs visą savo beprotybę. Man pa- 
sirodė, kad aš išdaviau savo žmoną, išdaviau visą žmoni- 
ją. Nuoširdžiai atgailavau. Nutariau palikti šį keistą, ne- 

suvaldomą svajotoją su jo girtavimu bei rajumu ir eiti 
į Londoną. Ten, man atrodė, aš visų greičiausiai sužinosiu, 
ką veikia marsiečiai ir mano artimieji — žmonės. Kai pa- 
tekėjo vėlyvas mėnuo, aš vis dar buvau ant stogo. 


VIIi skyrius 
IŠMIRES LONDONAS 


Palikęs artileristą, nusileidau nuo kalvos ir nuėjau 
Aukštutine gatve per tiltą Lambeto link. Vis dar vešliai 
tebeauganti raudonoji žolė savo atvašomis buvo apraiz- 
giusi visą tiltą; tačiau jos stiebuose jau ėmė rastis balkš- 
vų dėmių: pragaištinga liga smarkiai plėtėsi. 

Prie gatvės kampo, prie posūkio į Patnio tilto stotį, 
gulėjo žmogus, suodinas kaip kaminkrėtys. Jis buvo gy- 
vas, bet taip nusigėręs, kad žmoniškai negalėjo pasakyti 
nė žodžio. Iš jo nieko nesužinojau, išgirdau vien tik keiks- 
mus, be to, jis mėgino man užduoti. Palikau jį ramybėje, 
negalėdamas atsistebėti dėl visiškai laukinės jo veido iš- 
raiškos. 

Kelią už tilto dengė juodų dulkių sluoksnis, kuris ar- 
tėjant prie Fulhemo darėsi vis storesnis. Gatvėse — mir- 
tina tyla. Duonos parduotuvėje radau šio to užkąsti. To- 
liau, Folhem Grino link, gatvėse jau nebebuvo juodų 
dulkių, ir aš nuėjau pro degančius baltus namus. Ma- 
lonu buvo klausytis netgi gaisro tratėjimo. Dar toliau, 
apie Bromptoną, gatvėse taip pat viešpatavo kapų tyla. 

Čia juodosios dulkės vėl buvo nuklojusios gatves ir 
žmonių lavonus. Fulhemo plente mačiau apie dvylika la- 
vonų. Juos beveik apnešė juodomis dulkėmis; jie, ma- 
tyt, čia gulėjo jau daug dienų; aš skubiai nuėjau pro šalį. 
Kai kurie buvo šunų apgraužti. 

Ten, kur nebuvo juodų dulkių, miestas atrodė visai 
taip kaip ir kiekvieną sekmadienį: krautuvės uždarytos, 
namai užrakinti, langų užuolaidos nuleistos. Visur tylų ir 
tuščia. Kai kas buvo išplėšta — daugiausia vyno ir gas- 
tronomijos krautuvės. Vienoje juvelyrinės krautuvės vit- 
rinoje stiklas buvo išmuštas, bet vagiui, matyt, kažkas 
sutrukdė: auksiniai laikrodžiai ir grandinėlės buvo išmė- 

tyti gatvėje. Net nepasilenkiau jų paimti. Prie vienų pa- 
radinių durų gulėjo apdriskusi moteris; jos per kelį nu- 
svirusi ranka buvo prakirsta, ir kraujas lašėjo ant jos pi- 
gios juodos suknelės. Šampano klane gulėjo didelis su- 
daužytas butelys. Moteris atrodė mieganti, tačiau ji buvo 
negyva. 

Juo toliau žengiau į Londoną, juo tyla atrodė labiau 
slegianti. Tačiau tai buvo ne mirties tyla, o veikiau įtam- 
pos, laukimo tyla. Šiluminiai spinduliai, jau sudeginę 
šiaurės vakarų sostinės dalį ir sunaikinę Ilingą bei Kilbe- 
rį, galėjo kiekvieną valandėlę paliesti tuos namus ir pa- 
versti juos rūkstančiais griuvėsiais. Tai buvo žmonių pa- 
liktas ir pasmerktas miestas... 

Pietų Kensingtono. gatvėse nebebuvo juodų dulkių ir 
lavonų. Čia aš pirmą kartą išgirdau staugiant. Ne iš karto 
supratau, kas tai būtų. Tai buvo nesiliaujantis gailus 
dviejų garsų kartojimas: „Ula... ula... ula... ula...“ 
Man išėjus į šiaurinių gatvių rajoną, staugimas pasidarė 
garsesnis. Atrodė, kad patys namai jį Čia stiprina, čia slo- 
pina. Ypač smarkiai jis aidėjo Parodos plente. Aš stab- 
telėjau ir pasižiūrėjau į Kensingtono parką, įsiklausyda- 
mas į tą tolimą keistą stūgavimą. Atrodė, lyg visi tie ištuš- 
tėję pastatai būtų įgavę balsą ir skundęsi savo baime ir 
vienatve. 

„Ūla... ula... ula... ula..." — aidėjo tas nežmogiš- 
kas verksmas, vilnydamas erdvia saulėta gatve tarp aukš- 
tų pastatų. Suglumęs pasukau į šiaurę, geležinių Haidpar- 
KO vartų link. Norėjau užeiti į Gamtos ir istorijos muzie- 
jų, įlipti į bokštą ir iš aukštai pažvelgti į parką. Paskui 
nutariau pasilikti žemai, kur lengviau buvo pasislėpti, 
ir vėl nuėjau. Didžiuliai pastatai abipus gatvės buvo tuš- 
ti, mano žingsniai skardžiai aidėjo tyloje. 

Aukščiau, netoli parko vartų, pamačiau apvirtusį om- 
nibusą ir švarutėliai apgraužtus arklio griaučius, Valandė- 
lę pastovėjęs, nuėjau toliau link tilto per Serpentainą. 
Staugimas darėsi vis garsesnis ir garsesnis, nors į šiaurę 
nuo parko viršum stogų nieko nebuvo matyti. Tiktai šiau- 
rės vakaruose į dangų kilo dūmai. 

„Ula... ula... ula... ula..." — raudojo balsas, sklis- 
damas, kaip man atrodė, kažkur iš Ridžent Parko. Ta vie- 

niša gaili rauda slėgė ir slopino dvasią. Dingo visa mano 
drąsa, pagavo nerimas. Pasijutau baisiai išvargęs, nutry- 
nes kojas, alkio ir troškulio nukamuotas. 

Buvo jau po vidudienio. Ko aš basčiausi po šį miru- 
siųjų miestą? Kodėl aš vienas likau gyvas, kai visas Lon- 
donas guli kaip lavonas, uždengtas juodomis įkapėmis? 
Pasijutau baisiai vienišas. Atsiminiau savo draugus, kuriuos 
jau seniai buvau užmiršęs. Pagalvojau apie nuodus vais- 
tinėse, apie alkoholį vyno krautuvių rūsiuose. Prisimi- 
niau du nelaiminguosius, kurie dalinosi Londono miestą. .. 

Pro Marmurinę arką išėjau į Oksfordo gatvę. Čia vėl 
buvo pilna juodų dulkių ir lavonų, iš kai kurių rūsių pro 
pinučiais apraizgytus langelius dvokė pūvančiais lavo- 
nais, Nuo ilgo bastymosi ir kaitros aš baisiai ištroškau gerti, 
Įsmukau į kažkokį restoraną ir susiradau maisto bei gė- 
rimo. Paskui išvargęs nuėjau į svetainę už buieto, atsigu- 
liau ant juodos ašutų prikimštos sofos ir užmigau. 

Kai pabudau, ausyse tebeskambėjo tas prakeiktas stau- 
gimas: „Ula... ula... ula... ula..." Jau temo. Susiradau 
bufete keletą sausainių ir sūrio — bufete būdavo pardavi- 
nėjami pietūs kaip reikiant, bet iš valgių beliko tik balių 
kirminų kamuolys. Per tuščias aikštes nuėjau į Beikerio 
gatvę, — galiu atsiminti tiktai vienos aikštės pavadinimą: 
Portmeno — ir pagaliau išėjau į Ridžent Parką. Eidamas že- 
myn Beikerio gatve, toli virš medžių, šviesiame saulėly- 
džio fone, pamačiau milžiniško marsiečio gobtuvą, iš ku- 
rio ir sklido tas stūgaujantis balsas. Nė kiek jo neišsi- 
gandau ir ėjau tiesiai į jį. Keletą minučių jį stebėjau: jis 
nejudėjo iš vietos. Matyt, jis tik stovėjo ir staugė; ką 
reiškė tas nesiliaujantis staugimas, negalėjau atspėti. 

Stengiausi kaip nors apsispręsti, ką turėčiau veikti to- 
liau. Bet tas nuolatinis staugimas: „Ula... ula... ula... 
ula..." trukdė man susikaupti. Gal nuovargis padarė ma- 
ne tokį drąsų — aš panorau sužinoti to monotoniško stau- 
gimo priežastį. Pasukau atgal ir išėjau į Parko plentą, ke- 
tindamas aplenkti parką; ėjau terasų priedangoje, norė- 
damas pažvelgti į tą nejudantį ir staugiantį marsietį iš 
Sent Džons Vudo pusės. Nuėjęs bent porą šimtų jardų 
nuo Beikerio gatvės, išgirdau įvairiabalsį šunų lojimą ir 
pamačiau iš pradžių vieną šunį su supuvusios raudonos 

mėsos gabalu dantyse, bėgantį tiesiog į mane, o iš pas- 
kos visą jį besivejančių alkanų valkataujančių šunų gau- 
ją. Šuo staiga pasuko į šalį, aplenkdamas mane, lyg bi- 
įodamas, kad neatimčiau jo grobio. Kai toli aptilo šunų 
lojimas, ore vėl pasigirdo stūgavimas: „Ula... ula... 
ula... ula. +." 

Pusiaukelėje į Sent Džons Vudo stotį užėjau sulaužytą 
daugiarankę mašiną. Pradžioje pamaniau, kad skersai gat- 
vės guli nugriuvęs namas. Tik praėjęs tas skeveldras, 
nustebęs pamačiau, kad mechaniškasis Samsonas surai- 
tytais, sulaužytais ir sumaigytais čiuptuvais guli tarp jo 
paties suverstų griuvėsių. Priešakinė mašinos dalis buvo 
sudaužyta į šipulius. Mašina, matyt, užlipo ant namo ir, 
jį sugriovusi, pati įstrigo į griuvėsius. Taip galėjo atsi- 
tikti tuo atveju, jeigu mašina buvo palikta viena. Negalėjau 
užkopti ant tų skeveldrų krūvos ir todėl vakaro sutemo- 
je nepastebėjau krauju aptaškytos sėdynės ir šunų ap- 
graužtų marsiečio kremzlių. 

Smarkiai sukrėstas nuėjau Primrouzo kalvos link, To- 
li pro medžius pamačiau antrą marsietį, taip pat nejudan- 
tį kaip ir pirmasis; jis tyliai stovėjo parke arti Zoologijos 
sodo. Toliau už griuvėsių, aplink sulaužytą daugiarankę 
mašiną, vėl pamačiau raudonąją žolę. Visas Ridžento ka- 
nalas buvo prižėlęs tamsiai raudonos korėtos augalinės 
masės. 

Man einant per tilta, tas nesiliaujantis staugimas staiga 
"nutrūko, lyg kas jį būtų sustabdęs. aš įsiviešpatavo 
staigiai, tarsi griaustinis. 

Iš visų pusių stovėjo niūrūs tušti namai; medžiai ar- 
čiau parko darėsi vis tamsesni; tarp griuvėsių augo rau- 
donoji žolė; jos ūgliai tartum šliaužė tiesiog į mane. Ar- 
tėjo naktis, baimės ir paslapties motina, Kol aidėjo tas 
balsas, mano atsiskyrimas nebuvo toks baisus, savo vie- 
natvę aš dar galėjau kęsti. Londonas man atrodė dar gy- 
vas, ir aš vis drąsinau save. Ir staiga tas pasikeitimas! 
„Kažkas atsitiko, — nežinojau kas, — ir pin beveik Apeiuo: 
'piama tyla. Kapų ramybė. 

Londonas žvelgė į mane šmėklos sžikis, Tuščių namų 
langai panėšėjo į kaukolės akiduobes. Man  vaidenosi 
tūkstančiai tyliai artyn slenkančių priešų. „Mane pagavo 

siaubas, aš išsigandau savo akiplėšiškos drąsos. Gatvė 
priekyje pasidarė juoda, tarytum ją būtų kas ištepęs de- 
gutu, ir aš įžiūrėjau kažkokį mėšlungiškai iškraipytą še- 
šėlį skersai kelio. Negalėjau prisiversti eiti toliau, pa- 
sukau i Sent Džons Vudo plentą ir ėmiau bėgti Kilberno 
link, gelbėdamasis nuo to nepakenčiamo tylėjimo. Nuo 
nakties ir tylos aš pasislėpiau vežiko būdelėje Harou plen- 
te. Ten ir išsėdėjau visą naktį. Prieš auštant truputį pa- 
žvalėjau ir mirgančių žvaigždžių šviesoje nuėjau Ridžent 
Parko link. Aš paklydau ir staiga ilgos gatvės gale, anks- 
tyvo ryto prieblandoje, pamačiau įmantrius Primrouzo 
kalvos kontūrus. Viršūnėje, aukštai iškilęs blyškių Žvaigž- 
džių šviesoje, stovėjo trečias marsietis, toks pat tiesus ir 
nejudąs kaip ir kiti. 

Pasiryžau beprotiškam žygiui. Tegu nors ir mirtis, kad 
tik nusikratyčiau to siaubo. Tai net paprasčiau ir leng- 
viau negu savižudybė. Tr aš ryžtingai nuėjau prie titano. 
Priėjęs arčiau, aušros šviesoje pamačiau pulkus juodų 
paukščių, skraidančių aplink marsiečio gobtuvą. Mano 
širdis ėmė smarkiau plakti, ir aš pasileidau keliu žemyn. 

Patekau į raudonosios žolės brūzgynus, kurie buvo 
apraizgę visą Sent Edmundo terasą, iki krūtinės vandeny- 
je perbridau srovę, tekančią iš vandentiekio Alberto 
plento link, ir išsikapsčiau iš jos dar prieš saulėtekį. Ant 
kalvos keteros tarsi milžiniškam redutui buvo suverstos 
didžiulės žemės krūvos, — tai buvo paskutinis ir visų di- 
džiausias marsiečių pastatytas įtvirtinimas, ir iš ten kilo 
į dangų lengvi dūmeliai. Nubėgo pro šalį šuo ir dingo iš 
akių. Jaučiau, kad mano spėjimas turi pasitvirtinti. Jau 
be baimės, virpėdamas iš susijaudinimo, pasileidau teki- 
nas aukštyn į kalvą prie nejudančios pabaisos. Iš po gob- 
tuvo buvo nukarusios rusvos suvytusios skiautės. Jas kapo- 
jo ir draskė išalkę paukščiai. 

Dar po valandėlės jau buvau užkopęs.pylimu ir stovė- 
jau ant jo keteros — vidujinė reduto aikštelė buvo žemai 
po manim. Ji buvo labai plati, ten stovėjo didžiulės ma- 
šinos, medžiagų krūvos ir keisti įrenginiai. Ir šalia to vi- 
so ant išvirtusių trikojų, ant nejudančių daugiarankių ma- 
šinų ir tiesiog ant žemės gulėjo marsiečiai — negyvi! — 
sunaikinti kažkokios pragaištingos bakterijos, su kuria 

kovoti jų organizmai nebuvo pasiruošę, sunaikinti taip 
pat, kaip buvo sunaikinta raudonoji žolė, sunaikinti men- 
kiausių padarų, po to, kai visos žmonių apsigynimo prie- 
monės pasirodė bergždžios. 

Viskas atsitiko taip, kaip aš ir daugelis kitų žmonių 
būtų galėję numatyti, jeigu siaubas ir panika nebūtų ap- 
temdę mūsų proto. Tie ligų gemalai jau paėmė savo duok- 
lę iš žmonijos dar priešistoriniais laikais, paėmė duoklę 
iš mūsų protėvių — gyvūnų dar tada, kai gyvybė žemėje 
tik buvo prasidėjusi. Natūralios atrankos keliu mes išsi- 
ugdėme sugebėjimą atsispirti; be atkaklios kovos mes ne- 
užsileidžiame nė vienai bakterijai, o daugelis iš jų, pa- 
vyzdžiui, bakterijos, sukeliančios puvimą negyvoje me- 
džiagoie, mūsų organizmo visiškai negali pažeisti, Marse, 
matyt, nėra bakterijų, ir kai tik Žemėje pasirodė tie nau- 
ji ateiviai, ėmė maitintis, mūsų mikroskopiniai sąjungi- 
ninkai ėmėsi darbo, ruošdami jiems pražūtį. Kai aš pirmą 
kartą pamačiau marsiečius, jie jau buvo pasmerkti mirti, 
jie įau pamažu merdėjo ir vaikščiodami nyko. Tai buvo 
neišvengiama. Sumokėjęs bilijonus gyvybių, žmogus nu- 
sipirko teisę gyventi Žemėje, ir toji teisė priklauso tik 
jam, o ne įvairiems atėjūnams. Ta teisė ir būtų jam likusi, 
nors marsiečiai būtų buvę ir dešimteriopai galingesni, nes 
žmogus tuščiai negyvena ir nemiršta. 

Marsiečių buvo apie penkiasdešimt. Jie drybsojo savo 
didžiulėje purvinoje duobėje, užklupti mirties, kuri jiems 
turėjo atrodyti paslaptinga. Ir man jų mirtis tada atrodė 
nesuprantama, Tik supratau, kad tos pabaisos, pripildžiu- 
sios žmonių širdis siaubo, jau negyvos. Valandėlę man at- 
rodė, kad vėl pasikartojo Senacheribo nugalėjimas, kad 
kažkoks mirties angelas nutrenkė juos per vieną naktį. 

Stovėjau, žiūrėdamas į duobę, ir mano širdis ėmė plak- 
ti iš džiaugsmo, kai pasaulį nutvieskė spinduliais užte- 
kanti saulė. Duobė vis dar buvo šešėlyje; galingos maši- 
nos, tokios didžiulės, sudėtingos ir nuostabios, nežemiškos 
net savo forma, kilo tarytum užburtos iš tamsos į švie- 
są. Ištisa šunų gauja riejosi prie lavonų, gulinčių duobės 
gilumoje. Toliau duobėje riogsojo didelė plokščia skrai- 
domoji mašina, su kuria jie, matyt, darė bandymus mūsų 
tankesnėje atmosferoje, ir tik irimas ir mirtis nutraukė 

jų darbą. Mirtis atėjo kaip tik laiku. Girdėdamas paukš- 
čių kranksėjimą, pažvelgiau aukštyn, į didžiulį kovos tri- 
koji, kuris jau niekad nebekovos, į raudonus mėsos ga- 
balus, iš kurių ant išvartytų suolų Primrouzo kalvos vir- 
šūnėje lašėjo kraujas. 

Apsigręžiau ir pažvelgiau žemyn į kalvos šlaitą, ant 
kurio, paukščių pulko apsupti, stovėjo mirties nutrenkti 
kiti dų marsiečiai, kuriuos mačiau vakar vakare. Vienas 
jų mirė kaip tik tuo metu, kai kažką pranešinėjo savo 
draugams: gal jis mirė paskutinis, ir jo signalai buvo 
girdėti, kol nusilpo mechanizmas. Tekančios saulės spin- 
duliuose blizgėjo nebekenksmingi metaliniai trikojai, žvil- 
gančio metalo bokštai. .. 

Aplinkui, tarsi stebuklo išgelbėtas nuo sunaikinimo, 
plačiai dunksojo didysis miestų tėvas. Tie, kurie Londoną 
tėra matę po įprastine jo dūmų danga, vargu galėtų įsi- 
vaizduoti nepridengtą jo tuščių, tylių gatvių gražumą. 

Rytuose, viršum pajuodavusių Alberto terasos griuvė- 
sių ir porskelto bažnyčios bokšto smaigalio,  giedrame 
danguje spindėjo saulė. Vietomis kurio nors balto stogo 
briauna laužė spindulius ir žėrė akinamą šviesą. Saulė 
suteikė paslaptingo grožio net vyno sandėliams prie Čok. 
Farmo geležinkelio stoties ir gausioms geležinkelio lini- 
joms, kur anksčiau blizgėjo juodi bėgiai, dabar per porą 
savaičių paraudonavę nuo rūdžių. 

Šiaurėje tįsojo Kilbernas ir Hempstedas — ištisas namų 
masyvas po melsvu šydu; vakaruose didmiestis atrodė 
taip pat pritemes; pietuose, už marsiečių, atstumo suma- 
žinti, tačiau aiškiai matomi, žaliavo Ridžent Parkas, Lang- 
hemo viešbutis, Alberto rūmų bokštas, Karališkasis insti- 
tutas ir milžiniški pastatai Bromptono plente, o toli ne- 
aiškiai dunksojo dantyti Vestminsterio griuvėsiai. Dar 
toliau, žydrame tolyje, buvo matyti Serėjaus kalvos, ir tar- 
si du sidabriniai stiebai blizgėjo Krištolo rūmų bokštai. 
Šv. Povilo katedros kupolas juodavo saulėtekio fone, — aš 
pastebėjau, kad iš vakarų pusės buvo pramušta didžiulė 
skylė. š 

Stovėjau ir žiūrėjau į šitą tylių ir apleisių namų, fab- 
rikų ir bažnyčių jūrą; galvojau apie tas viltis ir pastagas, 
apie tas nesuskaitomas gyvybes, kurios buvo paaukotos 

šiai žmonijos tvirtovei pastatyti, ir apie ją ištikusį staigų, 
neišvengiamą sugriovimą. Kai supratau, kad juoda naktis 
jau nuslinko, kad žmonės vėl gali gyventi tose gatvėse, 
kad šis mano gimtasis apmiręs miestas vėl atgis ir pasi- 
darys galingas kaip buvęs, aš vos nepravirkau iš susijau- 
dinimo. 

Kančios pasibaigė. Nuo šios dienos viskas pradės gyti, 
Gyvi likę žmonės, išsiblaškę po visą kraštą, be vadų, be 
įstatymų, be maisto, kaip kaimenė be piemens, tūkstan- 
čiai tų, kurie išplaukė į užjūrį, vėl ims grįžti. Tuščiose 
gatvėse ir aikštėse vis smarkiau ir smarkiau vėl ims plak- 
ti gyvybės pulsas. Kad ir koks baisus buvo šis sutriuški- 
nimas, smogianti ranka jau sulaikyta. Tarp šių liūdnų 
griuvėsių, tarp pajuodavusių namų griaučių, niūriai riog- 
sančių saulėtoje kalvoje, greit pradės taukšėti plaktukai, 
žvangėti instrumentai. Per metus, galvojau aš, per me- 
ŽuS. 
Paskui sukrečiamai staiga prisiminiau save, žmoną, 
laimingą mudviejų gyvenimą, kuris jau niekad nebesu- 
grįš. 


IX skyrius 
ANT PRAEITIES GRIUVĖSIŲ 


Dabar turiu jums pranešti vieną nuostabų faktą. Beje, 
galbūt jis ir nėra jau toks keistas. Aiškiai, gyvai, ryškiai 
prisimenu viską, ką veikiau tą dieną iki tos valandos, kai 
su ašaromis akyse stovėjau ant Primrouzo kalvos keteros, 
O paskui mano atmintyje spraga... 

Nebeprisimenu, kas atsitiko per tris kitas dienas. Man 
vėliau pasakojo, kad aš ne pirmas sužinojes apie marsie- 
čių žuvimą, kad keletas žmonių, tokių pat kaip ir aš kla- 
joklių, apie tai sužinoję dar naktį. Pirmasis tai sužinojęs 
nuvyko į Sent Martins Legraną ir tą valandą, kai aš sė- 
dėjau vežiko būdelėje, sugebėjo pasiųsti telegramą į Pa- 
ryžių. Iš ten džiugi žinia aplėkė visą pasaulį; tūkstančiai 
miestų, sustingusių iš siaubo, bematant nušvito iliumina- 
ciniais žiburiais. Man stovint ant duobės kranto, apie 

marsiečių žuvimą jau žinojo Dubline, Edinburge, Mari- 
česteryje, Birmingame. Žmonės verkė ir šaukė iš džiaug- 
smo, metė darbą, glėbesčiavosi, spaudė vieni kitiems ran- 
kas. Einantys į Londoną traukiniai jau ties Kju buvo pil- 
nutėliai keleivių. Dvi savaites tylėję bažnyčių varpai 
skambino po visą Angliją, Sulysę, išvargę žmonės dvira- 
čiais lakstė kaimų keliais, pranešdami vilties nebeteku- 
siems bėgliams apie netikėtą išgelbėjimą. O maistas? Per 
Lamanšą, Airijos jūrą, per Atlantą skubėjo mums į pagal- 
bą laivai, prikrauti grūdų, duonos ir mėsos. Atrodė, kad 
viso pasaulio laivai skubėjo į Londoną. Viso to aš nebe- 
atsimenu. Neišlaikiau bandymo, ir mano protas aptemo. 
Atsipeikėjau kažkokių gerų žmonių namuose, jie mane 
surado į trečią dieną. Aš ėjau Sent Džons Vudo gatvėmis 
visiškai paklaikęs, šaukdamas ir verkdamas. Man pasako- 
jo, kad aš dainuodamas šūkavęs beprasmiškus žodžius: 
„Paskutinysis žmogus, išlikęs gyvas, valio! Paskutinysis 
žmogus, išlikęs gyvas!" | 

Kad ir turėdami begales savo rūpesčių, tie geri žmo- 
nės (negaliu paminėti jų vardų, nors ir labai norėčiau pa- 
reikšti jiems savo dėkingumą) vis dėlto nepaliko manes 
likimo valiai ir priglaudė pas save, 

Turbūt jie ką nors sužinojo apie mano nuotykius to- 
mis dienomis, kai aš gulėjau pas juos be sąmonės. Kai 
atsipeikėjau, jie atsargiai man papasakojo, kas jiems 
buvo žinoma apie Lederhedo likimą. Dvi dienos po to, 
kai aš patekau į spąstus namo griuvėsiuose, Lederhedas 
buvo vieno marsiečio sunaikintas su visais gyventojais. 
Marsietis nušlavė miestą nuo žemės paviršiaus be jokios 
priežasties — taip vėjavaikis berniukas išdrasko skruzdė- 
lyną. 

Buvau vienišas, ir jie man buvo labai malonūs. Buvau 
slegiamas sunkaus sielvarto, ir jie sielojosi drauge su ma- 
nim. Pasveikęs gyvenau pas juos dar keturias dienas. Visą 
tą laiką kažkodėl troškau — tas jausmas vis didėjo — paž- 
velgti dar kartą į tai, kas beliko iš buvusiojo gyvenimo, 
kuris man atrodė toks šviesus ir laimingas. Tai buvo tie- 
siog liūdnas noras paminėti žuvusią savo praeitį. Jie ma- 
ne atkalbinėjo. Jie darė visa, ką galėdami, kad aš ją už- 
mirščiau. Bet aš negalėjau ilgiau spirtis savo nenugalimam 

troškimui. Pažadėjęs būtinai sugrįžti pas juos, ašarodamas 
atsisveikinau su savo naujais bičiuliais ir nuėjau gatvėmis, 
kurias dar neseniai mačiau tokias tamsias ir tuščias. 

Dabar gatvėmis vaikštinėjo žmonės, kai kur jau buvo 
atidarytos krautuvės; iš fontano tryško tyras vanduo. 

Atsimenu, kokia pašaipiai skaisti atrodė diena, kai 
aš it liūdnas piligrimas grįžau prie savo namelio Vokin- 
ge. Aplinkui virte virė atgimstantis gyvenimas. Visur bu- 
vo tiek daug judrių ir veiklių žmonių, jog nesinorėjo ti- 
kėti, kad tokia daugybė jų žuvo. Paskui pastebėjau, kad 
sutinkamų žmonių veidai pageltę, plaukai sutaršyti, kad 
plačiai atvertos jų akys blizga lyg karštligėj ir kad be- 
veik visi vilki skarmalais. Visų veidų išraiška vienoda: 
arba džiugiai gyva, arba rūsti ir susikaupusi. Jeigu ne ta 
akių išraiška, tai Londoną lengva būtų buvę palaikyti val- 
katų miestu. Visose parapijose nemokamai buvo dalina- 
ma duona, atsiųsta Prancūzijos vyriausybės. Nedaug teiš- 
liko arklių, ir tie patys buvo išsišovusiais šonkauliais. Ties 
visais kampais stovėjo sulysę policininkai su baltais ženk- 
leliais. Marsiečių padarytų sunaikinimų beveik nemačiau, 
kol nepasiekiau Velingtono gatvės, kur raudona žolė dar 
tebekopė Vaterlo tilto atramomis. 

Prie tilto pastebėjau popieriaus lapą, šakele prisegtą 
prie raudonos žolės brūzgyno. Įdomus to nepaprasto lai- 
kotarpio groteskas. Tai buvo pirmo naujai išėjusio laik- 
raščio „Deili meil" skelbimas. Už laikraščio numerį da- 
viau pajuodavusį šilingą, surastą kišenėje. Beveik visas 
laikraštis buvo su baltais tarpais. Skelbimų vietoje rai- 
džių rinkėjas, pats vienas išleidęs laikraštį, įdėjo jausmin- 
gą kreipimąsi į skaitytojus. Nesužinojau nieko naujo, ne- 
bent tik tai, kad paskutinę savaitę atlikta marsiečių me- 
chanizmų apžiūra jau davė nuostabių rezultatų. Be to, 
buvo pranešta — tuomet aš tuo netikėjau, — kad „skrai- 
dymo oru“ paslaptis jau susekta. Vaterlo geležinkelio sto- 
"tyje stovėjo trys pasirengę kelionei traukiniai. Žmonių 
antplūdis, reikia pasakyti, jau sumažėjo. Traukinyje ke- 
leivių buvo nedaug, ir aš pats nebuvau tokios nuotaikos, 
kad būčiau linkęs su bet kuo pradėti pokalbį. Atsisėdau 
savo vietoje, sunėriau rankas ir paniuręs žiūrėjau į saulės 
šviesos nužertus pro vagono langą šmėžčiojančius griu- 

vėsius. Už didžiosios galinės stoties traukinys perėjo į 
laikinąjį kelią; abipus geležinkelio pylimo juodavo namų 
griuvėsiai. Iki Klephemo mazginės stoties Londonas buvo 
nubarstytas juodomis dulkėmis, kurios vis dar neišnyko, 
nors dvi dienas lijo. Ties Klephemu, prie suardyto gele- 
žinkelio, kartu su žemkasiais dirbo šimtai be darbo liku- 
sių klerkų ir pardavėjų, ir traukinys buvo nuvestas į pas- 
kubomis nutiestą laikiną kelią. 

Apylinkių vaizdas buvo nejaukus ir keistas. Ypač nu- 
kentėjo Vimbldonas. Voltono pušynai liko nesunaikinti, 
todėl ir pats miestas atrodė mažiau sugriautas. Vendlis, 
Moulis, net ir menki upeliai buvo prižėle raudonos žo- 
lės ir atrodė lyg būtų pilni žalios mėsos arba raudonų su- 
kapotų kopūstų. Serėjaus pušynai buvo per daug sausi 
raudoniesiems vijokliams. Daržuose už Vimbldono buvo 
matyti krūvos aplink šeštąjį cilindrą. Viduryje kažką ka- 
sė pionieriai, aplink stovėjo smalsuoliai. Ant stiebo link- 
smai plevėsavo britų vėliavos. Daržai nuo žolės atrodė 
raudoni. Skaudėjo akis, žiūrint į tą raudoną plotą, kerta- 
mą purpurinių šešėlių. Buvo malonų nukreipti akis nuo 
išdeginto pilkai peleninės ir raudonos spalvos peizažo 
priešais į melsvai žalius rytinių kalvų tonus. 

Prie Vokingo stoties geležinkelių susisiekimas dar ne- 
buvo atstatytas, todėl aš išlipau Baiflito stotyje ir nuėjau 
Meiberio link pro tą vietą, kur mudu su artileristu kal- 
bėjomės su husarais, ir pro tą vietą, kur audros metu pa- 
mačiau marsietį. Smalsumo dilginamas, pasukau į šalį ir 
pastebėjau raudonuose brūzgynuose apverstą ir sudaužy- 
tą savo vežimėlį šalia pabalusių ir apgraužtų arklio griau- 
čių. Sustojau ir apžiūrėjau tuos likučius. .. 

Paskui nuėjau per pušyną; raudonos žolės brūzgynai 
vietomis siekė man iki kaklo; ,,Dėmėto šuns“ šeimininko 
lavonas buvo turbūt jau palaidotas: niekur jo neradau. 
Nuėjau pro koledžą. Kažkoks žmogus, stovintis ant savo 
namo slenksčio, pašaukė mane vardu, kai ėjau pro šalį. 

Pažiūrėjau į savo namą su neaiškia tučtuojau užgesu- 
sia viltimi, Užraktas buvo išlaužtas, ir vėjas nuolat trankė 
duris. 

Mano kabinete užuolaidos pleveno atdarame lange, 
„pro kurį mudu su artileristu stebėjome saulėlydį. Nuo to 

laiko niekas lango neuždarė. Išlaužyti krūmai liko tokie 
pat kaip ir tada, kai aš išėjau beveik prieš keturias savai- 
tes, Įžengiau į namą; jis buvo tuščias, Kilimėlis ant laiptų 
buvo sujauktas ir pajuodęs toje vietoje, kurioje aš sėdė- 
jau, ligi kaulų permirkęs, siaučiant audrai katastrofos na- 
ktį. Ant laiptų tebežymėjo purvinų kojų pėdsakai. 

Nuėjau tais pėdsakais į savo kabinetą; ant rašomojo 
stalo po selenitiniu slėgtuvu gulėjo prirašytas popieriaus 
lapas, kurį aš palikau tą dieną, kai atsivožė pirmasis ci- 
lindras. Truputį pastovėjau, skaitydamas savo nebaigtą 
straipsnį apie dorovės pažangą augant civilizacijai. „(Ga- 
limas daiktas, kad po dviejų šimtų metų, — rašiau aš,— 
prasidės..." Pranašiškas sakinys buvo nebaigtas. Prisimi- 
niau, kad tą rytą (nuo to laiko jau praėjo beveik mėnuo) 
jokiu būdu negalėjau susikaupti ir, metęs rašyti, nuėjau 
nusipirkti iš berniuko laikraščių pardavėjo „„Deili kronikl" 
numerio. Atsimenu, kaip, priėjęs sodo vartelius, nustebęs 
klausiausi jo keisto pasakojimo apie „žmones iš Marso", 

Nulipau žemyn į valgomąjį. Tenai radau jau supuvu- 
sią avieną bei duoną, parvirtusį alaus butelį. Viskas buvo 
taip, kaip mudu su artileristu palikome. Mano namas bu- 
vo tuščias. Aš supratau, kokia beprotiška buvo viltis, ku- 
Tią slapta taip ilgai puoselėjau. Ir staiga suskambo kažkie- 
no balsas: 

— Tai negalimas daiktas. Name niekas negyvena. Čia 
bent dešimt dienų nieko nebuvo. Nesikankink veltui, Tu 
tik viena išsigelbėjai. .. 

Aš apstulbau. Ar tik ne aš pats garsiai pasakiau tuos 
žodžius? Atsigręžiau — balkono durys buvo atdaros iki ga- 
lo. Žengiau į jas ir pasižiūrėjau. 

Sode, ne mažiau už mane nustebę ir išsigandę, stovėjo 
pusbrolis ir mano žmona, išblyškusi, be ašarų. Ji silpnai 
šūktelėjo. 

— Aš atėjau, — pratarė ji — aš žinojau... žinojau. .. 

Ji pakėlė rankas prie kaklo ir susvyravo. Prišokau prie 
"jos ir pakėliau ant rankų. 


EPILOGAS 


Dabar, savo pasakojimo pabaigoje, man belieka tik 
apgailestauti, kad taip maža tegaliu prisidėti, sprendžiant 
daugelį ginčijamų, neaiškių klausimų. Už tai, be abejo, 
būsiu smarkiai kritikuojamas. Mano specialybė — speku- 
liatyvinė filosofija. Mano pažintis su lyginamąja fiziolo- 
gija apsiriboja viena ar dviem knygomis, bet man atrodo, 
kad Karverių nuomonė dėl. greitos marsiečių mirties yra 
tokia patikima, kad ją galima pripažinti kaip įrodytą. Ta- 
tai aš jau išdėsčiau savo pasakojime. 

Šiaip ar taip, ištirtuose po karo marsiečių lavonuose 
buvo rasta tiktai mums žinomų bakterijų. Toji aplinkybė, 
kad marsiečiai nelaidojo lavonų ir kad beprotiškai nai- 
kino žmones, parodo, kad jie visiškai nepažinojo puvimo 
procesų. Tačiau visa tai tėra spėliojimai, tiesa, labai įti- 
kėtini. 

Iki šiol nesužinota, iš ko susidariusios juodosios du- 
jos, kurias marsiečiai taip pražūtingai naudojo prieš žmo- 
nes, kol kas lieka mįslė ir šiluminio jų spindulio genera- 
torius. Baisios katastrofos, įvykusios Ilingo ir pietų Ken- 
singtono laboratorijose, privertė mokslininkus nutraukti 
bandymus. Spektrinė juodųjų dulkių analizė parodė, kad 
jose esama mums nežinomo elemento — grupės: iš keturių 
ryškių linijų žaliojoje spektro dalyje; galimas daiktas, kad 
drauge su argonu tas elementas duoda junginį, kuris nai- 
kina sudėtines kraujo dalis. Bet tie neįrodyti spėliojimai 
vargu ar sudomins eilinį skaitytoją, kuriam yra parašyta 
ši mano apysaka. Tuo metu nebuvo ištirta nė viena da- 
lelė juodųjų putų, kurios po Šepertono sugriovimo plau- 
kė pasroviui Temzės upe; dabar tai padaryti jau neįma- 
noma. 

Apie anatominį marsiečių lavonų tyrimą (kiek tas ty- 
rimas buvo įmanomas po išbadėjusių šunų) aš jau pasas 
kojau. Tikiuos, visi yra matę puikų ir beveik nepaliestą 
egzempliorių, užkonservuotą spirite Gamtos istorijos mu- 
ziejuje, kaip ir daugybę jo nuotraukų. Fiziologinės ir ana- 
tominės smulkmenos gali būti įdomios tiktai specialistams. 

Daug svarbesnis ir daug įdomesnis klausimas, tai — 

naujo marsiečių įsibrovimo galimybė. Man atrodo, kad į 

šią klausimo pusę vargu ar atkreipta pakankamai dėme- 
sio. Šiuo metu Marso planeta yra nutolusi nuo mūsų, bet 
opozicijos laikotarpyje, bent aš taip manau, jie gali pakar- 
toti savo bandymą. Man atrodo, kad būtų galima nusta- 
tyti cilindrus išmetančios patrankos padėti: reikia atsidė- 
jus stebėti tą planetos dalį ir užkirsti kelią naujam mar- 
siečių įsibrovimui, 

Cilindrą galima sunaikini dinamitu arba artilerijos ug- 
nimi, kol jis dar nėra pakankamai atvėses ir marsiečiai 
dar negali iš jo išlįsti; galima taip pat juos visus sušaudyti, 
kai tik atsisuks antvožas. Man atrodo, jie jau prarado di- 
delį savo pranašumą, nepasisekus pirmam netikėtam įsi- 
veržimui. Galimas daiktas, kad ir jie patys tai suprato. 

Lisingas pateikė beveik nesugriaunamų įrodymų, kad 
marsiečiams jau pavykę išsilaipinti Veneroje. Prieš sep- 
tynis mėnesius Venera ir Marsas buvo vienoj tiesioj lini- 
joj su Saule; kitaip sakant, Marsas buvo opozicijoje, ste- 
bint jį iš Veneros. Tuojau po to neapšviestoje planetos - 
pusėje pasirodė keistas šviesos pėdsakas, ir beveik tuo 
pačiu metu Marso nuotraukoje aptikta vos pastebima juo- 
Ga vingiuota dėmė. Reikia pamatyti abiejų reiškinių nuo- 
traukas, ir bus lengva nustatyti jų visišką analogiją. 

Ar mes turime laukti naujo įsiveržimo, ar ne, mūsų 
pažiūra į žmonijos ateitį dėl visų šių įvykių, be abejo, 
žymiai pasikeitė. Dabar mes žinome, kad savo planetos 
mes negalime laikyti visiškai saugia žmogaus buveine. 
Mes negalime numatyti tų neregimų draugų ar priešų, 
kurie gali nusileisti pas mus iš beribės erdvės, Galbūt 
marsiečių įsiveržimas nepraėjo žmonėms be naudos: jis 
sugriovė mūsų perdėm tvirtą tikėjimą ateitimi, kuris taip 
lengvai veda į smukimą, jis suteikė mūsų mokslui pla- 
čiausių žinių, jis padėjo propaguoti vieningos žmonijos 
organizacijos idėją. Galimas daiktas, kad ten, už beribės 
erdvės, marsiečiai stebėjo savo pionierių likimą, pasimo- 
kė iš pirmo nepasisekimo ir, nusileisdami į Venerą, pasi- 
elgė daug atsargiau. Šiaip ar taip, neabejotina, kad dar 
daugelį metų Marsas bus rūpestingai stebimas, o ugninės 
dangaus strėlės — krintantys meteorai — dar ilgai gąsdins 
žmones, 

Žmonijos akiratis dėl įvykusio marsiečių įsiveržimo ge- 
Tokai prasiplėtė. Iki nukrintani cilindrui visi buvo įsitiki- 
ne, kad už mažyčio mūsų sferos paviršiaus, erdvės gilu- 
moje, nėra gyvybės. Dabar mes matome toliau. Jeigu mar- 
siečiai galėjo nusikelti į Venerą, tai kodėl to nepabandyti 
ir žmonėms? Kai pamažu vėsdama mūsų Žemė pasidarys 
nebegyvenama,— o tai vis dėlto neišvengiama, — gal gy- 
vybės siūlas, prasidėjęs čia, perskris ir savo tinklu apraiZ- 
gys kitą planetą. Ar mes sugebėsime kovoti ir laimėtiė 

Neaiškus ir keistas yra tas regėjimas, kuris kyla ma- 
no vaizduotėje: gyvybė iš šio Saulės sistemos grūdelio 
pamažu išplinia viso(e negyvenamoje ir neišmatuojamoje 
žvaigždžių erdvės begalybėje. Bet tuo tarpu tai yra tik 
svajonė. Galbūt marsiečius mes tik laikinai nugalėjome. 
Gal ateitis priklauso jiems, 0 ne mums. 

Turiu prisipažinti, kad po visų patirtų baisumų mano 
sąmonėje liko daug abejonių ir netikrumo. Kartais sėdžiu 
savo kabinete ir rašau prie lempos šviesos; ir staiga man 
rodosi, kad žydintis slėnis apačioje visas liepsnoja, 0 na- 
mas paliktas tuščias. Einu Baitlito plentu, pro šalį Zuja 
ekipažai, berniukas mėsininkas su vežimėliu, kebas su 
ekskursantais, darbininkas ant dviračio, vaikai, skubą į 
mokyklą — ir staiga viskas tarytum išnyksta, virsta vai- 
duoklių pasauliu, ir aš vėl vogčiomis sėlinu su artileristu 
ikaitusi6oje mirtinoje tyloje. Naktį sapnuoju juodas dul- 
kes, gedulo šydu dengiančias tylias gatves, ir susirietusius 
lavonus, susuptus į juodas mirties marškas. Jie pakyla, 
baisūs, šunų apgraužti, kažką murma, daužosi, blanksta, 
išnyksta, — sudarkyti žmonių likučiai, ir aš pabundų nak- 
ties tamsoje, išpiltas šalto prakaito. 

Kai važiuoju į Londoną ir matau judrias minias Flito 
gatvėje bei Strende, man į galvą ateina mintis, kad tai 
tik praeities vaiduokliai juda gatvėmis, kurias aš mačiau 
tokias tuščias ir tylias, kad tai tik mirusiojo miesto še- 
šėliai. 

Taip keista stovėti Primrouzo kalvoje — buvau ten 
dieną prieš parašydamas šį paskutinį skyrių — matyti 
žmones, vaikštinėjančius atšlaite tarp gėlynų; matyti žiop- 
lių minią prie nejudančios marsiečių mašinos, kuri čia 
taip ir liko; girdėti žaidžiančių vaikų bruzdesį ir prisi- 

minti tą laiką, kai visa tai buvo sugriauta, nusiaubta, ir 
aš tai mačiau didžiosios paskutinės dienos rytmečio spin- 
duliuose. ., 

Bet visų keisčiausia — vėl savo rankose spausti žmo- 
nos ranką ir prisiminti, kad mudu laikėme vienas antrą 
žuvusiais, | 


ŽMOGUS, 
GALĖJĘS DARYTI 
STEBUKLUS 


kš Vargu ar šis sugebėjimas buvo įgimtas. Aš pats ma- 
7-mau, kad jis jį įsigijo netikėtai. Šiaip ar taip, iki trisde- 
šimties metų amžiaus jis buvo skeptikas ir netikėjo ste- 
buklais. Ir dabar, naudodamasis patogia proga, aš sau 
leisiu pastebėti, kad jis buvo mažo ūgio, tamsiai rudomis 
"akimis, tankiais rudais plaukais, turėjo ūsus, kuriuos ries- 
davo aukštyn, ir strazdanotą veidą. Jis buvo vadinamas. 
Džordžu Maku Virteriu Foderingėjum,— vardas, kaip ma- 
tote, anaiptol neduodąs pagrindo tikėtis iš jo kokių nors 
stebuklų, — ir jis tarnavo klerku pas Homšotą. Jis aistrin- 
gai mėgo dogmatinius ginčus. Ir kaip tik tada, kai nei- 
gė stebuklus, jis pirmą kartą sužinojo turįs antgamtinę 
jėgą. Tas nepaprastas ginčas įvyko „Ilgojo drakono" ba- 
re, ir Todis Bimišas oponavo jam savo monotonišku, ta- 
čiau labai reikšmingu „tai jūs taip sakote“, ir todėl mis- 

terio Foderingėjaus kantrybė jau baigėsi. 

Be jų, tame dispute dalyvavo kiaurai dulkinas dvirati- 
ninkas, „Ilgojo drakono“ savininkas Koksas ir mis Mei- 
bridž, labai garbinga ir gana  apkūni bufetininkė. Mis 
Meibridž stovėjo nusigręžusi nuo misterio Foderingėjaus 
ir plovė stiklines; visi kiti sekė ginčą, gardžiuodamiesi 
tuo, kad toks neefektingas mūsų laikais yra dogmatinis 
metodas. Suerzintas taktikos, tinkamos nebent Toresui Ve- 
drasui“, kurią naudojo misteris Bimišas, misteris Foderin- 
gėjus pagaliau nutarė griebtis neįprasto retorikos šuolio. 

— Klausykite, misteri Bimišai,— tarė jis,— tiksliai iš- 
siaiškinkime, kas gi pagaliau yra stebuklas. Taigi stebuk- 
las — tai kažkas priešinga gamtos dėsniams, kažkas, kas 
padaroma :valios įtempimu, tai, kas negalėtų įvykti, ne- 
pavartojus tam tikrų valios pastangų. 

— Tai jūs taip sakote, —atsikirto misteris Bimišas. 

Misteris Foderingėjus kreipėsi pagalbos į dviratininką, 
kuris ligi šiol klausėsi tylėdamas, ir gavo jo pritarimą, 
parodytą neryžtingu kostelėjimu ir žvilgsniu į misterio 
Bimišo pusę. Šeimininkas nepareiškė jokios nuomonės, ir 
misteris Foderingėjus, vėl kreipdamasis į misterį Bimišą, 


= 


š Priešininką varginanti partizanų taktika, kurią ispanai panaudo- 
jo a prancūzus 1805—1806 m. (ypatingai Toreso Vedraso miesto 
rajone). 

maloniai nustebo, išgirdęs, kad šis pasiryžęs sutikti su 
tokiu stebuklo apibrėžimu. 2 

— Pavyzdžiui — tarė misteris Foderingėjus, gerokai 
įsidrąsinęs,— štai ką būtų galima pavadinti stebuklu: ši 
lempa. pagal gamtos dėsnius negalėtų degti, jeigu ją ap- 
verstum dugnu į viršų, ar ne taip, Bimišai? 

— Tai jūs taip sakote, kad negalėtų —tarė Bimišas. 

— O jūs?— paklausė Foderingėjus— Ar tik jūs ne- 
norite pasakyti, kad... 

— Taip, — nenoromis atsakė Bimišas.— Taip, negalėtų. 

— Puiku,—tarė misteris Foderingėjus.— Tai va, čia 
„ ateina kas nors, sakykime, aš, ir stovi, sakykime, čia iI, 
sukaupęs visą savo valią, sako lempai, kaip, sakykime, 
aš darau dabar: apsiversk dugnu aukštyn nesuduždama 
ir dek kaip degusi, ir... Ohol 

Buvo ko ir visiems kitiems sušukti „Oho!“ Visų aki- 
vaizdoje atsitiko negalimas, neįtikėtinas dalykas. Lempa 
apsivertė, pakibo ore ir degė toliau lyg niekur nieko, 
tiktai liepsna žemyn. Tai buvo paprasčių paprasčiausia 
lempa — proziška, eilinė lempa „Ilgojo drakono“ bare. 

Misteris Foderingėjus, suraukęs antakius ir į priekį 
atkišęs smilių, stovėjo, tarytum pasiruošęs išgirsti smarkų 
dženktelėjimą. Dviratininkas, arčiausiai sėdėjęs prie lem- 
pos, pasilenkė ir peršoko per baro stalą. Visi krūptelėjo 
nustebę. Mis Meibdridž atsigręžė ir suspiegė. Bent tris 
sekundes lempa kabojo nejudėdama. Pasigirdo silpnas lyg 
skaudamos širdies aiktelėjimas,— tai suvaitojo misteris 
Foderingėjus. 

— Aš negaliu jos ilgiau laikyti — tarė jis. Jis pasviro 
atgal, ir apvirtusioji lempa staiga blykstelėjo, užkliuvo 
už prekystalio kampo, atšoko į šalį, trinktelėjo į grindis 
ir užgeso. 

Laimė, kad jos rezervuaras buvo metalinis, kitaip liep- 
sna būtų apėmusi visą kambarį. Pirmas prabilo misteris 
Koksas: jo replikos turinys, išskyrus nebūtinus jausma- 
žodžius, buvo tas, kad Foderingėjus — kvailys. Foderingė- 
jus nepajėgė protestuoti net dėl tokio pareiškimo. Jį be 
galo nustebino tai, kas atsitiko. Po to vykęs svarstymas 
nė kiek nenušvietė to vaidmens, kurį šiame dalyke suvai- 
dino misteris Foderingėjus. Visi ne tik sutiko su misteriu - 

Koksu, bet ir karštai jam pritarė. Jie už kits kito kaltino 
Foderingėjų negudriu pokštu ir vadino jį kvailu ramy- 
bės ir saugojimo drumstėju. Jis iki širdies gelmių suglumo 
ir sumišo, pats buvo bepritariąs savo kaltintojams ir be- 
veik nesipriešino, kai jam pasiūlė pasišalinti iš baro. 

Jis išėjo namo įkaitęs, tarytum drugio krečiamas, jo 
apsiausto apikaklė buvo susiglamžiusi, akys spindėjo, au- 
sys svilo. Jis įtariai apžiūrinėjo kiekvieną iš dešimties 
gatvės žibintų, pro kuriuos jam teko eiti. Ir tik atsidūręs 
mažame savo miegamajame prie Čerčo gatvės, jis įstengė 
atsiminti viską iš eilės ir save paklausti: „Kas gi iš tikrų- 
jų atsitiko?" 

Jis nusimetė apsiaustą, nusiavė pusbačius ir atsisėdo 
ant lovos krašto, susikišęs rankas į kišenes, dvidešimtą 
kartą teisindamas save: „„Aš nenorėjau, kad ta prakeiktoji 
lempa „apsiverstų“ — ir staiga jam pasidarė aišku, kad 
kaip tik tą momentą, kai jis ištarė įsakomąjį žodį, jis ne- 
noromis geidė, jog įsakymas būtų įvykdytas, ir kai jis pa- 
matė ore lempą, tai pajuto, kad jo valioje buvo ją ten 
palikti, visai neįsivaizduodamas, kokiu būdų galima tai 
padaryti. Jis nebuvo gilesnio proto žmogus, kitaip jis bū- 
tų susimąstęs dėl to „„geidimo nenoromis" — dėl tos sąvo- 
kos, kuri apima ir labiausiai miglotas, valios priklauso- 
mo veiksmo problemas; ir vis dėlto ši mintis jam dingte- 
lėjo labai neaiškiai, tai ir atitiko jo išmanymo laipsnį. 
Ir iš čia, nors ir nesilaikydamas kokio loginio ir aiškaus 
kelio, jis priėjo išvadą, kad visa tai reikia patikrinti ban- 
dymu. 

Jis ryžtingai kreipėsi į žvakę ir sukaupė visą savo 
valią, nors ir jautė, kad jo poelgis yra kvailas. 

— Pakilk į orą,— tarė jis. 

Kitą akimirką jo nepasitikėjimas savim dingo. Žvakė 
pakilo, tam tikrą svaiginantį momentą kabojo ore ir, kai 
misteris Foderingėjus nustebęs šūktelėjo, ji nukrito ant 
tualetinio stalelio, ir viskas pasinėrė tamsoje, kurioje dar 
ilgai švietė smilkstantis dagtis. 

Kurį laiką misteris Foderingėjus sėdėjo tamsoje, visiš- 
kai nejudėdamas. 

— Taigi tatai įvyko, — tarė jis pagaliau— O kaip tai 
išaiškinti — aš nežinau. Ė 

Jis sunkiai atsiduso ir ėmė graibytis po kišenes, ieš- 
kodamas degtuko. Nė vieno neradęs, jis pakilo ir paieš- 
kojo ant stalelio. 

— Kaip aš norėčiau turėti degtuką.— tarė jis. Pa- 
graibstė apsiauste, bet ir ten nerado nė vieno, ir čia jam 
dingtelėjo mintis, kad stebuklus galima daryti ir su deg- 
tukais. Jis pakėlė ranką ir rūsčiai žiūrėjo į ją tamsoje. 

— Tegu rankoje atsiranda degtukas,— tarė jis, ir tuč- 
tuojau pajuto, kad kažkoks lengvas daiktas nukrito jam 
į delną, ir jo pirštai apčiuopė degtuką. 

Po kelių nepavykusių bandymų jį įžiebti jis pastebėjo, 
kad tas degtukas yra ne savaime užsidegantis, o dėžutės 
jis neturi. Jis jį numetė, bet čia jam dingtelėjo į galvą 
panorėti, kad degtukas užsidegtų. Jis taip ir padarė ir pa- 
matė jį užsidegusį vidury tualetinio stalelio. Jis skubiai 
ji pagriebė, tačiau degtukas užgeso. Jo sąmonėje iškilo 
nauji galimumai, ir, užčiuopęs patamsyje žvakę, jis vėl 
ją įstatė į žvakidę. 

— O dabar įsižiebk,— tarė jis. Žvakė užsidegė skais- 
čia liepsna, ir tualetinio stalelio staltiesėlėje jis pamatė 
nedidelę juodą skylutę ir iš jos kylantį siūlelį dūmų. Kurį 
laiką jis žiūrėjo čia į ją, čia į mažą liepsnelę, 0 paskui 
kilstelėjo galvą ir veidrodyje susitiko su įdėmiu savo 
žvilgsniu. Neatitraukdamas akių nuo veidrodžio, jis kurį 
laiką mintimis kalbėjosi pats su savimi. 

— Na, ką gi tu dabar manai apie stebuklus?— tarė jis 
pagaliau savo atvaizdui. 

Tolimesni misterio Foderingėjaus samprotavimai buvo 
gilūs, tačiau labai migloti. Jo sup3timu, šis atsitikimas 
buvo grynai priklausomas jo valios. įgytas patyrimas ne- 
sugundė jo toliau daryti eksperimentus, nebent pabandyti 
pačius nekalčiausius. Vis dėlto jis privertė pakilti popie- 
riaus lapą, paskui nudažė stiklinėje vandenį iš pradžių 
rausva, paskui žalia spalva. Jis sukūrė sraigę, kurią čia 
pat stebuklingai sunaikino, ir stebuklingu būdu gavo sau 
naują dantų šepetėlį. Po vidurnakčio jis priėjo išvadą, 
kad jo valia ypatingai tvirta — faktas, kurį jis, žinoma, ir 
anksčiau nuvokė, bet tik miglotai. Išsigandęs ir suglumęs, 
kai nepaprastas jo sugebėjimas pasireiškė pirmą kartą, 
dabar jis drąsinosi išdidžia nuovoka, kad yra ypatingas 

žmogus, ir neaiškia viltimi turėti iš to naudos. Jis išgirdo, 
kaip bokšto laikrodis išmušė pirmą valandą, ir kadangi 
. dabar jam į galvą neatėjo, kad jis stebuklingu būdu gali 
nusikratyti kasdieninių savo pareigų pas Homšotą, tai 
nusprendė nusirengti ir nieko nelaukdamas atsigulti. Be- 
simaunant per galvą marškinius, jį nušvietė nuostabi min- 
tis. 

— Tegu aš atsiduriu lovoje, — tarė jis, ir jo noras 
tučtuojau įvyko.— Nusirengęs,— pridūrė jis ir, pastebė- 
jęs, kad jo lovos paklodės šaltos, greit pridėjo:— Ir su 
naktiniais savo marškiniais... ne, su puikiais minkštais 
vilnoniais marškiniais. Štai šitaip, — tarė jis be galo paten- 
kintas.— O dabar tegu aš ramiai užmiegu. .. 

Jis pabudo įprastą valandą ir pusryčių metu buvo di- 
džiai susimąstęs: jį kankino klausimas, ar praėjusio va- 
karo įvykiai apskritai nebuvo tik ryškus sapnas. Pagaliau 
jis vėl ėmė galvoti apie nekaltus bandymus. Štai, pavyz- 
džiui, pusryčiams jis gavo tris kiaušinius — du gerus, ta- 
"čiau paprastus, kuriuos jam padavė šeimininkė, ir vieną 
stebuklingos jo galios. Jis nuskubėjo pas Homšotą, apim- 
tas didelio, bet rūpestingai slepiamo susijaudinimo, ir tre- 
čiojo kiaušinio kevalą prisiminė tiktai vakare, kai jį pa- 
"minėjo buto šeimininkė. Galvodamas apie taip netikėtai 
paaiškėjusį naują savo sugebėjimą, jis visą dieną negalėjo 
dirbti, bet dėl to nepatyrė jokių nemalonumų, nes, stebu- 
klo padedamas, per paskutines dešimt minučių jis spėjo 
atlikti viską, ko nebuvo padaręs anksčiau. 

Dienai slenkant, jo nuostaba pavirto dvasios pakili- 
mu, nors jam vis dar buvo nemalonu atsiminti, kaip jis 
buvo išvarytas iš „Ilgojo drakono“, o iškraipytas pasa- 
kojimas apie tą įvykį, pasiekęs jo bendradarbius, davė 
jiems progos geraširdiškai iš jo pasišaipyti. Žinoma, jis 
turi būti apdairus, kilnodamas dūžtančius daiktus, tačiau 
visais kitais atžvilgiais, kai Foderingėjus apie tai pagalvoda- 
vo, jo sugebėjimas atrodė teikiąs vis didesnių ir platesnių 
galimybių. Be visa kita, jis nutarė pamažu padidinti savo 
turtą. Jis pareikalavo sau poros puikių briliantinių seg- 
tukų, bet tučtuojau juos panaikino, pastebėjęs, kad prie 
jo rašomojo stalelio ateina jaunesnysis Homšotas. Jis pa- 

būgo, kad Homšotas gali paklausti, iš kur jis gavo tuos 
segtukus. Dabar jam pasidarė visiškai aišku, kad naudo- 
tis savo sugebėjimu reikia labai atsargiai, tačiau, kiek jis 
galėjo spręsti, būsimieji sunkumai, besimokant juos pa- 
naudoti, neturėtų būti didesni už tuos, kurių jis turėjo, 
pratindamasis važinėti dviračiu. Turbūt skatinamas šios 
analogijos, taip pat ir nujausdamas, kad vargu „Ilgojo 
drakono" bare jis bus maloniai priimtas, popiet jis nus- 
kubėjo į skersgatvį už dujų fabriko, kur nutarė vienas 
sau parepetuoti keletą stebuklų. 

Labai galimas daiktas, kad jo bandymams trūko origina- 
iumo, nes misteris Foderingėjus šiaip buvo niekuo nepasi- 
žymintis žmogus. Jis atsiminė pasakojimą apie stebuklingą 
Mozės lazdą, bet naktis pasitaikė tamsi, ir tai būtų sun- 
kinę tinkamai prižiūrėti didžiulius stebuklingus žalčius. 
Paskui jis prisiminė „Tanhoizerio“ istoriją, apie kurią kar- 
tą skaitė filharmonijos programos viršelyje. Tie dalykai 
pasirodė jam nepaprastai viliojantys ir visiškai nekalti. 
Jis įsmeigė savo lazdą — grakštų indėnų erškėtmedžio ga- 
minėlį —į velėną prie šaligatvio ir įsakė pražysti. Oras 
bematant pakvipo rožėmis, o įbrėžęs degtuką, Foderingė- 
jus savo akimis įsitikino, kad žavus stebuklas įvyko. Jo 
džiaugsmas dingo, pasigirdus kažkieno žingsniams. Bijo- 
damas, kad jo galia per anksti nepaaiškėtų, jis skubiai 
šūktelėjo pražydusiai lazdai: „Atgal!“ Jis, žinoma, turėjo 
galvoje — „atgal į buvusią būklę", tačiau, kaip matote, 
susimaišė. Lazda kaip žaibas pašoko, bet tuojau kažkas 
piktai sušuko ir išsiplūdo. 

— Kaip jūs drįstate svaidytis erškėčiais, padauža! — 
suriko balsas.— Jūs man sudavėte į koją. 

— Prašau atleisti, bičiuli — tarė Foderingėjus ir pas- 
kui, supratęs, kaip nevykusiai teisinasi, nervingai čiupo 
sau už ūso. Šalia savęs jis pamatė Vinčą, vieną iš trijų 
Imeringo policininkų. 

— Ką jūs čia veikiate?— paklausė policininkas.— Al 
Tai — jūs? Džentelmenas, kuris „Ilgajame drakone“ su- 
daužė lempą! . 

— Aš nieko neveikiu — atsakė misteris  Foderingė- 
jus.— Visiškai nieko. 
| — Jeigu taip, tai kam jūs svaidėte tą lazdą? 


303 


— Ką jau čia, liaukitės,— tarė Foderingėjus. 

— Dar kol Tai gal jūs nežinojote, kad lazda suduos? 
Kodėl jūs taip darėte? 

Dabar misteris Foderingėjus niekaip negalėjo sugalvo- 
ti, kodėl jis taip padarė. Jo tylėjimas, matyt, supykino 
misterį Vinčą. | 

— Jūs teikėtės įžeisti policiją, štai ką jūs padarėte, 
jaunuoli. 

— Ką jūs sakote, misteri Vinčai,— tarė Foderingėjus, 
netekęs drąsos ir suglumęs.— Aš labai apgailestauju. Ma- 
tote, kaip čia atsitiko, ,. 

— Na? 

Nieko daugiau, kaip tik tiesa, neatėjo jam į galvą. 

— Aš padariau stebuklą.— Jis labai stengėsi kalbėti 
nerūpestingu tonu, tačiau jam tai nevyko, 

— Padarėte stebuk... Neplepėkite niekų! Padarė ste- 
buklą, sakykite jūs man! Ne, tai tiesiog juokinga. Jūs, 
jūs, žmogus, kuris netiki stebuklais. Dar vienas kvailas 
jūsų pokštas — štai kas, Taigi aš jums pasakysiu. .. 

Misteris Foderingėjus taip ir neišgirdo, ką jam norėjo 
pasakyti Vinčas. Jis suprato, kad pats išsidavė, vėjais pa- 
leido brangią savo paslaptį. Smarkus apmaudas paskatino 
jį veikti. Jis staiga ir žiauriai atsigręžė į policininką. 

— Taigi —tarė jis— Gana jau! Aš jums parodysiu 
kvailus pokštus, parodysiu. Prasmekite pragaran. Ir tuč- 
tuojau! 

Jis liko vienas, 

Tą naktį misteris Foderingėjus daugiau nebandė da- 
ryti stebuklų ir nesirūpino sužinoti, kas atsitiko pražydu- 
siai jo lazdai. Jis grįžo į miestą išsigandęs ir susigūžęs ir 
tiesiai nuėjo namo, 

— Viešpatie — tarė jis,— tai labai didelis sugebėjimas, 
nepaprastai didelis. Aš nė nepagalvojau taip toli nužengti, 
iš tiesų... Norėčiau žinoti, kaip atrodo tas pragaras! 

Jis sėdėjo ant lovos, audamasis nuo kojų pusbačius. 
Laimingos minties nušviestas, jis perkėlė policininką į 
San Franciską, paskui, daugiau nebeardydamas natūra- 
lios dalykų eigos ir kiek aprimęs, atsigulė į lovą. Jam 
pasisapnavo įsiutęs Vinčas. * 

Kitą dieną misteris Foderingėjus išgirdo dvi įdomias 
naujienas. Prie vyresniojo misterio Homšoto vilos Lala- 
boro plente kažkas pasodino vešlų laukinių rožių krūmą, 
ir upėje, iki pat Raulingo malūno, buvo ieškoma policinin- 
ko Vinčo lavono. 

Nors misterio Foderingėjaus galvoje it bičių spiečius 
ūžė įvairiausios mintys, jis visą dieną buvo išsiblaškęs 
ir susimąstęs ir neparodė jokių stebuklų, nebent tik tai, 
kad padarė kai kuriuos Vinčą liečiančius patvarkymus ir 
stebuklingai, bet vis taip pat kruopščiai dirbo kasdieninį 
savo darbą. Daugiausiai jis galvojo apie Vinčą. Apsiblau- 
susį jo žvilgsnį ir jo elgsenos romumą daugelis pastebė- 
jo, ir dėl to kilo įvairių kalbų. 

Sekmadienio vakare jis nuėjo į bažnyčią, ir taip jau 
keistai susiklostė aplinkybės, kad misteris Meidigas, šiek 
tiek domėjęsis okultizmo dalykais, kaip tik tą dieną sakė 
pamokslą „apie tai, ko nereikia daryti", Misteris Foderin- 
gėjus nebuvo iš uoliųjų bažnyčios lankytojų, bet dabar 
dogmatinio skepticizmo doktrina, kurią minėjau anksčiau, 
jau nebeatrodė jam taip nepajudinama. Pamokslas visai 
naujai nušvietė nepaprastą jo sugebėjimą, ir jis staiga 
nusprendė tuojau po pamaldų pasitarti su misteriu Mei- 
digu. Šitaip apsisprendęs, jis net nustebo, kodėl apie tai 
nepagalvojo anksčiau. 


sv jpvo— 


mas prie linksmos židinio ugnelės,—- nuo jo kojų ant ki- 
tos sienos nutįso šešėlis kaip nuo Rodo milžino, — papra- 
šė misterį Foderingėjų išdėstyti savo reikalą. 

Iš pradžių misteris Foderingėjus truputį jaudinosi ir 
nežinojo, nuo ko pradėti. „Jūs vargu patikėsite, misteri 
Meidigai, bijau, kad..." ir kitais panašiais žodžiais. Pa- 
galiau jis nusprendė pradėti klausimu ir pasiteiravo mis- 
terį Meidigą, ką jis mano apie stebuklus. 

Misteris Meidigas vis dar tebekartojo „t-aa-ip“ visiškai 
abejingų tonu, bet misteris Foderingėjus jį nutraukė: 

— Juk jūs netikite, kad kažkoks visai paprastas žmo- 
gus — sakykime, toks kaip aš, gali va šitaip, čia sėdė- 
damas, savo valios pastangomis sukelti vienokius ar kito- 
kius reiškinius? 

— Ką gi, galimas dalykas, — tarė misteris Meidigas.— 
Kas nors panašaus yra galima. 

— Jeigu leistumėte pasinaudoti čia kuriuo nors daik- 
tu, aš gal sugebėčiau jums tatai parodyti — tarė misteris 
Foderingėjus.— Imkime, sakysime, štai šitą tabakinę. Man 
įdomu, ar galima laikyti stebuklu, ką aš ketinu dabar pa- 
daryti. Valandėlę, misteri Meidigai, būkite malonus. 

Jis suraukė antakius ir, rodydamas į tabakinę, tarė: 
„Pavirsk žibučių vaza". 

Tabakinė padarė tai, kas jai buvo įsakyta. 

Misteris Meidigas krūptelėjo nustebęs ir pastiro, žiū- 
rėdamas čia į stebukladarį, čia į gėlių vazą. Jis nepratarė 
nė žodelio. Pagaliau jis surizikavo pasilenkti ant stalo ir 
pauostė žibutes; jos buvo labai gražios, tarytum tik dabar 
nuskintos. Paskui jis vėl įbedė akis į Foderingėjų. 

— Kaip jūs tai padarėte?— paklausė jis. 

Misteris Foderingėjus kedeno ūsą. 

— Tik ištariau žodžius ir daugiau nieko — ir matote, 
prašau! Kas čia yra, jūsų nuomone, stebuklas, juodoji 
magija, arba dar kas nors? Ir kaip, jūsų manymu, reikia 
žiūrėti į mane? Štai ko aš norėjau jūsų pasiklausti, 

— Tai visiškai neįprastas reiškinys. 

— O prieš savaitę aš, visai kaip ir jūs, nė nepagal- 
vojau, kad galėčiau daryti tokius dalykus. Tai įvyko. visai 
netikėtai, Matyt, kažkas atsitiko mano valiai, taip bent 
aš sau vaizduojuosi. 

— O ką, ar čia viskas? Ar jūs galite ką nors daugiau 
padaryti? 

— O, žinoma! — atsakė misteris Foderingėjus.— Vis- 
ką, ką tik norite.— Jis susimąstė, o paskui vėl atsiminė 
pokštininką, kurio kadaise ėjo pasižiūrėti. 

— Taigi žiūrėkite! — jis ištiesė ranką. — Pavirsk  žu- 
vies dubeniu... Ne, ne taip — pavirsk pilna vandens sti- 

kline vaza ir kad joje plaukiotų auksinės žuvytės. Šitaip. 
Na, ar jūs matote, misteri Meidigai? 

— Tai negirdėta. Neįtikėtina. Jūs esate arba nepapras- 
čiausias. .. Bet ne... 

— Aš galėčiau vazą paversti kuo tiktai norite, — tarė 
misteris Foderingėjus.— Absoliučiai kuo tiktai norite. 
Štai! Pavirsk balandžiu, girdi! 

Ir bematant purptelėjo ir ėmė skraidyti po kambarį 
melsvas balandis, ir kiekvieną kartą, jam praskrendant, 
misteris Meidigas kreipė galvą į šalį. 

— Sustok čia, girdi! — tarė Foderingėjus, ir balandis 
kaip negyvas pakibo ore— Aš vėl galėčiau jį paversti 
gėlių vaza, — pareiškė misteris Foderingėjus ir, įsakęs ba- 
landžiui nusileisti ant stalo, padarė ir tą stebuklą. 

— Jūs turbūt norite prisikimšti pypkę, — tarė jis, ir vėl 
ant stalo stovėjo tabakinė. 

Misteris Meidigas, netardamas nė žodžio, stebėjo tuos 
pasikeitimus, tik retkarčiais sušukdamas iš nuostabos. Jis 
pasižiūrėjo į misterį Foderingėjų, kuo atsargiausiai paėmė 
tabakinę, apžiūrėjo ir vėl padėjo ją ant stalo. Tik nuosta- 
bos žodelis „ta-aip“ buvo vienintelis jo jausmų rodiklis. 

— Dabar po to viso, ką jūs matėte, man bus lengviau 
paaiškinti, ko aš pas jus atėjau, — tarė misteris Foderin- 
gėjus ir ėmė plačiai ir nesklandžiai pasakoti apie nepap- 
rastus savo išgyvenimus, pradėjęs nuo įvykio su lempa 
„Ilgajame drakone“ ir nuolat painiodamasis nepabaigia- 
mose savo užuominose apie Vinčą. Įsitikinimas, kad jis 
yra kažkoks ypatingas žmogus, įsitikinimas, kurį jam 
sužadino misterio Meidigo nusistebėjimai, jam bepasako- 
jant išnyko. Jis vėl tapo paprastas ir kasdieniškas Fode- 
ringėjus. Misteris Meidigas atsidėjęs klausėsi, iš rankų 
neišleisdamas tabakinės, ir, pasakojimui besiplėtojant, jo 
jausmai taip pat keitėsi. Kai misteris Foderingėjus pradė- 
jo pasakoti apie stebuklą su trečiuoju kiaušiniu, kunigas 
jį nutraukė, mostelėdamas į priekį ištiesta ranka. 

— Toks dalykas visiškai galimas, — tarė jis — Tai visiš- 
kai įtikėtinas dalykas. Žinoma, tas viskas labai nuostabu, 
bet kartu leidžia mums suprasti daugelį sunkiai išaiškina- 
mų dalykų. Sugebėjimas daryti stebuklus yra talentas, vi- 
siškai ypatinga savybė, panaši į genialumą arba aiškiare- 

gystę, kadangi ir nepaprasti žmonės be galo retai ją tetu- 
ri, Šiuo atveju... mane visuomet ypačiai stebindavo Ma- 
hometo stebuklai, jogų stebuklai arba madam Blavackos 
stebuklai. Bet, žinoma. .. Taip, tai yra tiesiog talentas. Tai 
kuo puikiausiai patvirtina didžiojo mūsų mąstytojo, — mis- 
'" teris Meidigas tarė tylomis,— jo šviesybės Argilo herco- 
go išvadas. Čia mes susiduriame su kažkokiu paslaptingu 
dėsniu, kur kas didesnių negu natūralūs gamtos dėsniai. 
Taip. .. Taip. Kalbėkite toliau! 

Misteris Foderingėjus pradėjo pasakoti apie savo ne- 
malonumus su Vinču, o Meidigas, jau atsipeikėjęs nuo 
išgąsčio, ėmė skėtruoti rankomis ir šūksniais reikšti savo 
nusistebėjimą. 

— Štai dėl to aš labiausiai ir rūpinuos,— kalbėjo mis- 
teris Foderingėjus.— Čia man kaip tik ir reikia patarimo. 
Vinčas, žinoma, San Franciske, vis tiek, kad ir kur būtų 
tasai San Franciskas, bet, žinoma, ir tai yra ypatingai ap- 
maudų mums abiem, kaip ir jūs įsitikinsite, misteri Mei- 
digai. Aš negaliu įsivaizduoti, kaip jis išsiaiškins, 
kas jam atsitiko, ir, žinoma, jis be galo išsigando ir 
perpyko ir norės man atkeršyti. Ir tikriausiai jis jau 
ne kartą bandė leistis į kelionę. Aš, žinoma, kas ke- 
lios valandos vis stebuklingu būdu siunčiu jį atgal, jeigu 
tik neužmirštu. Bet, žinoma, jis to negalės suprasti, ir tai, 
be abejo, jį veda iš kantrybės, ir, žinoma, jeigu jis kiek- 
vieną kartą perka bilietą, tai šis dalykas jam brangiai 
kaštuos. Aš padariau viską, ką tik galėjau, bet, žinoma, 
jam vargu ar įmanoma įsivaizduoti mano būseną. Paskui 
aš pagalvojau, kad jo drabužiai veikiausiai apdegė, kol 
spėjau jį iš ten išvaduoti, — jeigu pragaras yra toks, kaip 
jį vaizduojamės. Jeigu taip, tai jį turėtų laikyti ten, tame 
San Franciske, užrakintą. Žinoma, kai aš apie tai pagalvo- 
jau, tai ir palinkėjau, kad ant jo atsirastų nauja rūbų ei- 
lutė. Bet jūs patys suprantate, kaip aš velniškai susipai- 
niojau. .. 

Misteris Meidigas atrodė susirūpinęs. 

— Taip, jūs, matau, labai susipainiojote. Taip, padėtis 
kebli. Kaip jūs iš jos išsikapstysite. ..— Jis susimąstė, ne- 
žinodamas, ką sakyti. — Tačiau kurį laiką palikime Vinčą 
ir apsvarstykime padėtį iš esmės. Nemanau, kad visame 

tame galima įžiūrėti magiją ar ką nors panašiai. Taip pat 
nemanau, kad čia galima įžiūrėti kokį nors nusikalstamą 
darbą, misteri Foderingėjau. Be abejo, ne, nebent tik tuo 
atveju, jeigu jūs nutylėjote kurias kitas rimtas aplinkybes. 
Taip, tai yra stebuklai, neabejotini stebuklai — aukštesnės 
rūšies stebuklai, jeigu galima taip pasakyti. 

Skėsčiodamas rankas, jis ėmė vaikštinėti po kambarį, 
o tuo tarpu misteris Foderingėjus, labai susirūpinęs, sėdė- 
jo, padėjęs rankas ant stalo ir parėmęs jomis galvą. 

— Tiesiog negaliu sugalvoti, kaip man galutinai baigti 
su tuo Vinčų,— tarė jis. į 

— Sugebėjimas daryti stebuklus, — tarė misteris Mei- 
digas,— sugebėjimas, matyt, ypatingos galios, — ras būdų 
susitvarkyti su Vinču, galite dėl to būti ramus. .. Brangu- 
sis mano bičiuli, jūs esate nepaprastai galingas žmogus, 
nuostabiausių galimybių žmogus. Štai, pavyzdžiui, teisme, 
jeigu reikia daiktinių įrodymų... Bet ir be to, dalykai, 
kuriuos jūs galite padaryti... 

— Aš ir pats esu šį tą sugalvojęs, — tarė misteris Fo- 
deringėjus.— Bet... ne viskas išeina taip, kaip norėtum. 
Juk jūs matėte tą žuvį pradžioje? Visai ne ta vaza ir ne 
ta žuvis. Ir aš pagalvojau, kad man reikėtų su kuo nors 
pasitarti, 

— Teisingai galvojate, —tarė misteris Meidigas,— vi- 
siškai teisingai, absoliučiai teisingai — Jis susimąstė ir 
pažvelgė į misterį Foderingėjų — Tai yra, tiesą sakant, 
begalinis sugebėjimas. Nagi išbandykime jūsų jėgą, jeigu 
tik ji... Jeigu ji iš tikrųjų tokia, kaip galima spėti. 

Ir štai, nors tas atrodytų neįtikėtina, kabinete, nedide- 
liame namely už protestantų bažnyčios, sekmadienio va- 
kare, 1896 metų lapkričio 10-tą dieną, misteris Foderingė- 
jus, misterio Meidigo drąsinamas ir skatinamas, pradėjo 
daryti stebuklus. Ypatingą skaitytojo dėmesį kreipiame į 
datą. Jis, žinoma, pareikš, o gal jau ir pareiškė, kad kai 
kurie šio pasakojimo faktai neatlaiko kritikos, bet jeigu 
iš tikrųjų būtų kas nors panašiai atsitikę, tai šis dalykas 
tada būtų buvęs išgarsintas visuose laikraščiuose. Ypatingai 
mažai patikimi atrodys faktai, kurie tuojau bus pa- 
teikti, nes, nepaisant viso kito, jie reikalauja išvados, kad 
menamas skaitytojas ar skaitytoja daugiau kaip prieš 

metus yra žuvę tragiškiausiomis ir neįsivaizduojamomis 
aplinkybėmis. Bet kadangi stebuklas nėra stebuklas, jei- 
gu jis įtikėtinas, tai susitarsime, kad skaitytojas iš tikrų- 
jų žuvo 1896 metų tragiškiausiomis ir neįsivaizduojamo- 
mis aplinkybėmis. Vėliau pasakojime tai pasidarys visiš- 
kai aišku ir suprantama, ir tuo kiekvienas protingas ir 
sveikai galvojantis skaitytojas galės pats įsitikinti. Bet 
dabar dar ne metas baigti pasakojimą, nes mes išdėstėme 
tik truputį daugiau negu pusę visų įvykių. 

Taigi misterio Foderingėjaus padaryti stebuklai pra- 
džioje buvo kuklūs, visokie menkniekiai — įvairūs pokš- 
tai su arbatiniais puodeliais ir kitais namų apyvokos daik- 
tais, paprastučiai kaip ir teosofų stebuklai. Nors jie buvo 
ir menki, klausytojas žiūrėjo į juos kupinas didžiausios 
pagarbos. Tiesa, misteris Foderingėjus pats būtų norėjęs 
kaip nors baigti su Vinču, bet misteris Meidigas šį kartą 
jam sutrukdė. Bet po to, kai jie padarė bent dešimt to- 
kių mažų, sakytume, šeimyninių stebuklų, misteriui Fode- 
ringėjui subrendo savo galios pajautimas, atgijo vaizduo- 
tė, pabudo ir garbės troškimas. Pirmą rimtesnį jų suma- 
nymą sužadino alkis ir tai, kad misis Minčin, misterio 
Meidigo šeimininkė, buvo visiškai abejinga savo parei- 
goms, Vakarienė, kuriai kunigas pakvietė misterį Foderin- 
gėjų, žinoma, buvo gana kukli ir neviliojo šių dviejų pa- 
tyrusių stebukladarių. Vis dėlto jiedu susėdo prie stalo, 
ir misteris Meidigas ėmė skųstis, veikiau liūdnai negu 
piktai, savo šeimininkės nerūpestingumu, bet tuo tarpu 
misterį Foderingėjų apšvietė mintis, kad jis kaip tik čia 
turi naują galimybę. 

— Kaip jūs manote, misteri Meidigai — tarė jis — 
jeigu jums tai nepasirodys įžūlu iš mano pusės, aš, gal- 
Dūtiis 

— Mano mielas misteri Foderingėjau! Žinoma! Jokiu 
būdu ne... 

Misteris Foderingėjus mostelėjo ranka. | 

— Tai ką gi mes pasirinksime? — paklausė jis vaišin- 
go šeimininko tonu ir mielai padėjo misteriui Meidigui 
paruošti valgių sąrašą.— Kai dėl manęs, — tarė jis, kada 
užsakytieji patiekalai atsirado ant stalo — man visuomet 
teikia ypatingą malonumą taurė porterio ir vališkai pa- 

ruoštas triušis, juos aš sau ir užsakysiu. Nesu labai dide- 
lis burgundiško vyno mėgėjas.— Ir bematant, jam įsa- 
kius, ant stalo atsirado vališkai paruoštas triušis ir taurė 
porterio. Jiedu ilgai sėdėjo prie stalo, šnekučiuodamiesi 
kaip lygus su lygiu (misteris Foderingėjus nustebęs ir pa- 
sididžiuodamas dėjosi tai į galvą) apie tuos naujus ste- 
buklus, kuriuos jie ketino padaryti. 

— Beje, misteri Meidigai — tarė misteris Foderingė- 
jus,—gal aš galėčiau jums padėti... tvarkyti jūsų namų 
reikalus? 

— Kažkaip ne visai suprantu — tarė misteris Meidi- 
gas, pildamasis į taurę stebuklingai atsiradusio seno bur- 
gundiško vyno. 

Misteris Foderingėjus iš niekur gavo sau porciją iriu- 
šio ir prisikimšo pilną burną. 

-— Aš manau— tarė jis—kad galėčiau (šmaukšt, 
braukšt) padaryti stebuklą su misis Minčin (šmaukšt, 
braukšt)— priversčiau ją pasitaisyti. 

Misteris Meidigas pastatė stiklą ant stalo, ir jo vei- 
de atsispindėjo abejonė. 
 — Ji... ji, žinote, nemėgsta, kad kas kištųsi į jos rei- 
kalus, misteri Foderingėjau. Ir... be kita ko, dabar dvyli- 
kta valanda, ji jau guli lovoje, ir turbūt užmigo. Ar jums 
neatrodo, kad... 

Misteris Foderingėjus apsvarstė visus šiuos samprota- 
vimus. 

— Nesuprantu, tiesą sakant, kodėl negalima to pada- 
ryti, kol ji miega. 

Iš pradžių misteris Meidigas buvo beprieštaraująs tam 
sumanymui, bet pagaliau nusileido, Misteris Foderingėjus 
davė savo įsakymus, ir jiedu vėl atsisėdo prie vakarienės, 
nors, galimas daiktas, jautėsi ne taip laisvai. Misteris Mei- 
digas apsčiai samprotavo apie pasikeitimus, kuriuos jis 
tikėjosi rytoj pastebėsiąs savo šeimininkės elgsenoje, 
kalbėjo kupinas optimizmo, kuris Foderingėjui, net turint 
galvoj, kad dabar jis buvo taikingai bei geraširdiškai nu- 
siteikes, atrodė šiek tiek dirbtinis ir apsnūdęs, bet tuo 
tarpu viršuje prasidėjo kažkoks nesuprantamas bruzde- 
sys. Jiedu nustebę pažvelgė vienas į kitą, ir misteris Mei- 
digas pakilęs skubiai išėjo iš kambario. Misteris Fode- 

ringėjus išgirdo, kaip jis pašaukė šeimininkę ir tyliais 
žingsniais nuėjo pas ją į viršų. 

Po valandėlės kunigas sugrįžo, jo veidas švytėjo. 

— Koks nuostabus, — tarė jis — ir jaudinantis dalykas! 
Nepaprastai jaudinantis! — Jis ėmė žingsniuoti po kamba- 
rį — Atgailavimas, nepaprastai jaudinąs atgailavimas... 
Pro durų plyšelį... Vargšelė! Nuostabus pasikeitimas, Ji 
pabudo. Ji, matyt, tučtuojau pabudo. Atsikėlė iš lovos, 
pasiryžusi sudaužyti brendžio butelį, kurį slapta laikė savo 
skrynioje. .. Ir pati man prisipažino!.. Ir kokios gi mums 
atsiskleidžia perspektyvos! Jeigu mes galėjome taip stebuk- 
lingai ją pakeisti... 

— Taip, atrodo, iš tikrųjų neaprėžtos galimybės, — ta- 
rė misteris Foderingėjus.— Štai kad ir dėl Vinčo... 

— Visiškai neribotos.— Ir, stovėdamas ant kilimėlio 
prie židinio, nubloškęs į šalį visus rūpesčius dėl Vinčo, 
misteris Meidigas išdėstė begalę nuostabių projektų, ku- 
rie juo labiau ryškėjo, juo ilgiau jis kalbėjo apie juos. 

Beje, mūsų pasakojimo esmės visai neliečia tų projek- 
tų turinys. Užteks pasakius, kad jie buvo sukurti visiško 
nusiraminimo nuotaikoje, tokio nusiraminimo, kuris pa- 
prastai vadinamas popietiniu. Gana bus pridūrus, kad 
Vinčo problema taip ir liko neišspręsta. Neverta pasakoti, 
kiek tie projektai buvo įgyvendinti. Prasidėjo nuosta- 
būs pasikeitimai. Tą pačią naktį, švelniai mėnuliui švie- 
čiant, misteris Meidigas ir misteris Foderingėjus švaistėsi 
po šaltą turgavietės aikštę, apimti kažkokios stebukla- 
dariškos ekstazės: misteris Meidigas — visas tik bruzdąs 
ir krutąs, o misteris Foderingėjus — trumputis, pasišiau- 
šęs ir jau nebeslegiamas savo didybės. Jiedu atvedė į 
doros kelią visus Parlamento rajono girtuoklius, visą alų 
ir alkoholį pavertė vandeniu (šiuo klausimų Meidigui 
pavyko įkalbėti misterį Foderingėjų); paskui jiedu gero- 
kai pagerino geležinkelių susisiekimą savo apygardoje, 
nusausino Flinderio pelkes, pagerino dirvas Vienišo Me- 
džio kalvoje ir vikarui išgydė karpą. Jiedu jau buvo be- 
sitarią, kaip suremontuoti sugadintą Pietinio tilto polį. 

— To miesto, — tarė svaigdamas iš džiaugsmo misteris 
Meidigas,— rytoj nebepažinsi. Kaip visi bus nustebę ir 

kaip jie bus dėkingi! — Tuo tarpu bažnyčios laikrodis iš- 
mušė trečią valandą. 

— Girdite,— tarė misteris Foderingėjus,— trečia valan- 
da! Man jau metas namo. Aštuntą valandą reikia būti tar- 
nyboje. Ir misis Vims. .. 

— Juk mes dar tik pradedame, — tarė misteris Meidi- 
gas, svaigdamas nuo neribotos galybės— Juk mes dar 
tik pradedame. Tik pagalvokite, kokį gėrį kuriame. Kai 
žmonės pabus... 

— Bet...— tarė misteris Foderingėjus. 

Staiga misteris Meidigas pagriebė jam už rankos, Jo 
akyse sužibo beprotiška liepsna. | 

— Mielas mano bičiuli —tarė jis— Kurgi mums sku- 
bėtiė Pažiūrėkite — jis parodė aukštai iškilusį mėnulį — 

"Jėzus Navinas *| 

— Jėzus Navinas?— paklausė misteris Foderingėjus. 

— Jėzus Navinas— atsakė misteris Meidigas.— Kodėl 
gi ne? Sustabdykite jį. 

Misteris Foderingėjus pažvelgė į mėnulį. 

— Ar tik nebus jau per daug? — tarė jis, valandėlę 
patylėjęs. 

„ — Kodėl? — atkirto misteris Meidigas.— Jis, žinoma, 
nesustos. Jūs tik šiaip sustabdykite Žemės sukimąsi. Lai- 
kas sustos. Jokios bėdos čia nebus. 

— Hm! — tarė misteris Foderingėjus.— Ką gi — jis atsi- 
dus0o.— Pabandysiu. Taigi. .. 

Jis užsisegiojo visas švarko sagas ir, stengdamasis 
kalbėti savim pasitikinčiu tonu, kreipėsi į paslaptingąjį 
šviesulį. 

— Liaukis sukęsis, girdi! — tarė misteris Foderingė- 
jus. 

Kitą akimirksnį jis galvotrūkčiais nulėkė oru dešim- 
ties mylių greitumu per sekundę. Nors kiekvieną sekun- 
dę jis sukosi nesuskaitomą daugybę kartų, jo mintis veikė, 
nes mintis yra nuostabus dalykas — kartais ji slenka Jė- 
tutėliai kaip derva, kartais lekia šviesos greitumu. Per 
vieną sekundę jis pagalvojo ir palinkėjo: „Kad aš nusi- 

* Anot biblijos legendos, izraelitų ir amoriečių mūšio metu Jėzus 
Šri sustabdė saulę ir mėnulį, kad izraelitai turėtų laiko mūšiui lai- 

leisčiau žemyn sveikas ir nesužalotas. Kad ir kas atsitik- 
tų, tegu aš atsiduriu žemai, sveikas ir nesužalotas." 

Jis to palinkėjo kaip tik laiku, nes jo drabužiai, įkaitę 
nuo greito skridimo, jau ėmė svilti. Jis smarkiai, bet visai 
nepavojingai žnektelėjo į kažkokį minkštą daiktą, ir pasi- 
rodė, jog čia buvo krūva neseniai sukastos žemės. Neto- 
liese ant žemės griuvo didžiulė masė metalo ir plytų mū- 
ras, nuostabiai panašus į varpinę turgaus aikštėje, ap- 
drabstęs jį purvais ir žemėmis, ir tartum kokia sprogusi 
bomba išlakstė į šalis sienų liekanos, plytos ir skalda. 
Skrendanti karvė smarkiai atsitrenkė į vieną didelę nuo- 
laužą ir susiplojo kaip sklindis. Paskui driokstelėjo trenks- 
mas, su kuriuo palyginti visi iki šiol jo girdėti trenks- 
mai atrodė tylūs kaip sėdančios dulkės, po to, pamažu 
silpnėdami, sekė mažesni sprogimai ir trenksmai. Baisus 
viesulas šėlo tarp dangaus ir žemės, neleisdamas misteriui 
Foderingėjui kilstelėti galvos. Kurį laiką jis buvo toks 
nustebęs ir suglumęs, kad negalėjo susivokti, kur ir kas 
jis esąs ir kas iš tikrųjų atsitiko. Pirmiausia jis griebėsi 
už galvos, norėdamas įsitikinti, ar išsitaršę jo plaukai dar 
tebėra ant pakaušio. 

— Viešpatie! — suvaitojo misteris Foderingėjus, vos 
tegalėdamas pajudinti lūpas, šėlstant peršiam vėjui — 
Juk per plauką aš ir pats būčiau žuvęs. Čia kažkas ne taip 
atsitiko, kaip reikėjo. Griausmas ir audra, o ką tik buvo 
puiki naktis. Tai vis to Meidigo užgaidos. O, koks vėjas! 
Reikia sustabdyti tas kvailystes, kitaip neišvengsiu nelai- 
mės!.. Kur tas Meidigas?.. Kokia prakeikta makalynė! 

Jis apsidairė, kiek leido plevėsuoją jo švarko skvernai. 
- Iš tikrųjų, viskas atrodė baisiai keistai. 

— Šiaip ar taip, dangus tebėra tvarkoje,—tarė miste- 
ris Foderingėjus.— O daugiau nieko. Bet ir ten lyg prasi- 
deda audra. O antai ir mėnulis aukščiau galvos. Toks 
pat, kaip ir buvo. Ir šviesu tarytum dieną. O štai visa 
kita... Kurgi miestas? Kur... kur viskas? Ir iš kur atsira- 
do tas vėjas? Juk aš neįsakiau vėjui pūsti. 

Misteris Foderingėjus veltui stergėsi atsistoti ir po ke- 
lių nepavykusių bandymų pasiliko keturpėsčias. Jis žiū- 
rėjo pavėjui į mėnulio nutviekstą pasaulį, ir jo švarko 
skvernai plevėsavo virš galvos. 

— Vadinasi, kažkokie rimti dalykai negerai, — tarė 
misteris Foderingėjus.— O dėl ko tai yra — vienas dievas 
težino. 

Kur pažvelgsi, pro šėlstančio viesulo blaškomų dulkių 
šydą klaikioje prieblandoje nieko nebuvo galima matyti — 
tiktai krūvos suraustos žemės ir griuvėsiai; nei medžių, 
nei pastatų, jokių pažįstamų kontūrų — nykus chaosas, ku- 
riame jau darėsi tamsu, šėlo baisūs smėlio sūkuriai ir vie- 
sulai, žaibai ir perkūnas rodė greit artėjančią audrą. Ne- 
toliese blyškioje šviesoje šmėkšojo kažkas, kas anks- 
čiau, galimas daiktas, buvo guoba,— į šipulius suskaldyto 
kamieno ir šakų liekanos, o toliau iš suverstų griuvėsių 
kyšojo sulankstytos geležinės sijos — veikiausiai ten buvo 
viadukas. 

Mat Foderingėjus, sustabdęs Žemės sukimąsi, nedavė 
jokių nurodymų dėl visų tų smulkmenų, kurios egzistuoja 
Žemės rutulio paviršiuje. O Žemė sukasi tokiu greitumu, 
kad jos paviršius ties pusiauju skrieja daugiau kaip tūks- 
tantį mylių per valandą, o mūsų platumose — daugiau kaip 
pusę to kelio, Taigi miestas ir misteris Meidigas, ir miste- 
ris Foderingėjus, ir visa kita galvotrūkčiais lėkė bent de- 
vynių mylių greitumu per minutę, nepalyginti griečiau 
negu iš patrankos iššautas sviedinys. Ir visi žmonės, visi 
gyvi daiktai, visi pastatai ir medžiai — visas mums pažįsta- 
mas pasaulis — viskas ėmė skrieti tokiu neįtikėtinu grei- 
tumu ir susidaužė į šipulius ir iki pamatų sugriuvo, Tai 
ir viskas. 

Misteris Foderingėjus, žinoma, visų tų aplinkybių aiš- 
kiai nesuprato. Bet jis jautė, kad jo stebuklas nepavyko ir 
jį apėmė didžiausias pasišlykštėjimas stebuklais. Dabar 
jis atsidūrė visiškoje tamsoje, nes debesys susiglaudė ir 
uždengė valandėlei blykstelėjusį mėnulį, o vėjas, pūtęs 
smarkiais nelygiais gūsiais, įsiutęs suko ore krušą ir snie- 
go dribsnius. Nuo vandens ir vėjo kaukimo drebėjo dan- 
gus ir žemė, ir žaibui blykstelėjus, dangstydamasis ran- 
ka, Foderingėjus pro dulkes ir šlapdribą pamatė artėjan- 
čią milžinišką vandens sieną. 

— Meidigai!l — sušvokštė pro staugiantį gamtos gai- 
valą tylus, silpnas misterio Foderingėjaus balsas.— Mei- 
digai! Čionai! 

— Sustok! — sušuko misteris Foderingėjus artėjančiam 
vandeniui. — Dievaži, sustok! 

— Valandėlę— tarė misteris Foderingėjus žaibui ir 
griausmui.— Palaukite valandėlę, kol aš susivoksiu. .. 
Ką man dabar daryti? — tarė jis— Ką man daryti! Vieš- 
patie! Kaip norėčiau, kad čia būtų Meidigas. 

— Sugalvojau, — pagaliau tarė misteris Foderingė- 
jus.— Ir, dievaži, tegu nors dabar išeina teisingai. 

Jis tebestovėjo keturpėsčias, nusisukęs nuo vėjo, karš- 
tai geisdamas, kad viskas pavyktų be klaidos. 

— Aha! —tarė jis— Tegu nė vienas mano įsakymas 
nebūna vykdomas, kol aš pasakysiu: „Galima! ..“ — Vieš- 
patie! Kodėl gi aš anksčiau apie tai nepagalvojau? 

Silpnu savo balsu jis stengėsi perrėkti viesulą, rėkė iš 
visos gerklės vis garsiau ir garsiau, veltui stengdamasis 
pats save išgirsti. 

— Taigi! Atsimink, ką aš tik dabar pasakiau. O pas- 
kui, kai viskas, ką aš dabar čia pasakysiu, įvyks, tegu aš 
nebetenku stebukladariškos savo galios, tegu mano valia 
pasidaro tokia kaip ir visų žmonių, ir tegu baigiasi visi 
tie pavojingi stebuklai. Aš jų nenoriu. Verčiau aš jų ne- 
būčiau daręs, Tai pirma. O antra — tegu aš vėl pasidarau 
toks, koks buvau prieš pradėdamas daryti stebuklus; tegu 
viskas pasidaro taip, kaip buvo prieš tai, kai apvirto ta 
nelaimingoji lempa. Tai, žinoma, didelis darbas, bet jau 
paskutinis. Ar viskas aišku? Daugiau jokių stebuklų, vis- 
kas, kaip buvo anksčiau: mane atgal į „Ilgojo drakono“ 
barą, kaip buvo ir seniau, prieš tai, kai išgėriau pusę pin- 
tos. Tai ir viskas! 

Jis rankomis įsikibo į žemę, užsimerkė ir tarė: „„Ga- 
lima!" 

Užėjo gūdi tyla. Jis pasijuto bestovįs ant kojų. 

— Tai jūs taip sakote, — pasigirdo balsas. 

Jis atsimerkė. Jis buvo „Ilgojo drakono" bare ir gin- 
čijosi su Todžiu Bimišu apie stebuklus. Neaiškus nujau- 
timas, kad pamiršta kažkas labai svarbaus, suknietėjo ir 
tučtuojau išnyko. Juk neminint, kad jis prarado antgamti- 
nę savo jėgą, viskas pasiliko, kaip ir buvę, ir dėl to mintis 
ir atmintis buvo lygiai tokie pat kaip ir šio pasakojimo 
pradžioje. Tr jis visiškai nieko nežinojo apie visa tai, kas 

čia papasakota, nežino ligi šios dienos. Beje, jis po seno- 
vei netiki stebuklais. 

— Sakau jums, kad stebuklai, kaip mes juos vaiz- 
duojamės, yra negalimi, — tarė jis —ir aš esu pasiryžęs 
jums tai įrodyti kiek tik norite. 

— Tai jūs taip manote, — tarė Todis Bimišas ir pridū- 
rė:— Įrodykite, jeigu galite. 

— Klausykite, misteri Bimišai —tarė misteris Fode- 
ringėjus.— Imkime ir tiksliai išsiaiškinkime, kas gi yra ste- 
buklas. Taigi. stebuklas — tai kažkas priešinga gamtos. 
dėsniams, kažkas, padaroma valios įtempimu... 

